
Hartingtono rūmai, 2004-ųjų vasara 


Kai ji, spausdama prie krūtinės kartono dėžutę, priėjo prie na- 
melio, buvo kone sutemę. Saulė, kybodama žemai danguje, vertė 
debesis rausvais cukraus vatos gumulais. Ant žolės, jau drėgnos 
nuo rasos, gulė ilgi šešėliai. Maloniai kvepėjo derlinga dirva ir 
vešliomis gėlėmis. Ramiame, drėgname ore plazdeno mažyčiai 
laumžirgiai šviesoje tvaskančiais sparneliais. Namuko būta dai- 
laus, simetriško, su aukštu stogu, gožiančiu sienas. Matyt, ki- 
tados jis buvo daržinė, o gal svirnas, mat stovėjo vidury lauko. 
Stogo čerpės rudos ir apsamanojusios, kaminas mažumą pakry- 
pęs kairėn. Stogo viršus, nuo amžiaus pavargęs, truputėlį įlinkęs. 
Apie duris, kurių dažai jau buvo pradėję luptis, suvešėjusios ro- 
žės. Namelis atrodė liūdnai apleistas, pamirštas sodo prie upės 
gilumoje, paslėptas miškelyje. Stoglatakyje tingiai burkuodamas 
nakčiai taisėsi rubuilis balandis, pora voverių liuoktelėjo kaštai- 
nio viršun ir, sutūpusios ant išlinkusios šakos, sužiuro į ją įtario- 
mis juodomis akutėmis. 

Ji parymojo, mąsliai žvelgdama į Harto upę, per slėnį ramiai 
tekančią į jūrą. Prisiminė, kaip tinklu gaudydavo žuvis, kaip nuo 
akmeninio tiltuko svaidydavo į vandenį pagaliukus. Niekas nepa- 
sikeitę. Lauke prie upės tebemūkauja karvės, girdėti tolimas už 
tvoros taku dardančio traktoriaus ūžesys. Mirktelėdama ji išsklai- 
dė nostalgijos miglą, į spyną įkišo raktą. 

Durys atsivėrė cypteldamos, tarsi priešintųsi. Įžengus į priean- 
gį, iškart buvo justi tvyrantis apelsinmedžių žiedų kvapas. Pama- 
Čiusi svetainę, užverstą nuotraukomis, mažmožiais ir knygomis, 

ji pagalvojo, kad kažkas čia gyvena. Kiek jai buvo žinoma, sklypo, 
kuriame stovi namelis, agentas dar nepardavęs. Kad jis parduoda- 
mas, buvo skelbiama jau daugiau negu dešimt mėnesių. 

— Sveiki! — šūktelėjo atvykėlė. —- Ar čia kas nors yra? 

Jokio atsakymo. Kiek sunerimusi ji suraukė kaktą ir iš vidaus 
uždarė laukujes duris. Dėžutę padėjo ant grindų prieangyje. Oras 
buvo šiltas ir suplėkęs, atsiduodantis senais prisiminimais ir aša- 
romis. Ir pačiai į akis priplūdo ašarų. 

Viešnia įžengė į virtuvę — ten ant stalo stovėjo porcelianiniai 
puodukai ir arbatinis, krėslai buvo atitraukti. Gerta arbata, dviese. 
Kad pasijustų tvirčiau, ji ranka pasirėmė į vieno krėslo atlošą. Per 
visus tuos metus, kai gyveno dideliuose namuose, taip ir nekelta 
kojos į šitą namelį. Jis visuomet būdavo užrakintas, o jai niekuo- 
met nesukilo smalsumas. Sprendžiant iš dulkių sluoksnio ant vir- 
tuvės stalo, niekas kitas čia irgi nebuvo užsukęs. 

Viršuje pasigirdo bildesys, lyg ir žingsniai. 

— Sveiki! - darkart šūktelėjo ji, staiga išsigandusi. - Ar čia kas 
nors yra? 

Vėl jokio atsako. Grįžusi į prieangį, ji pakėlė dėžutę. Dėmesys 
dar sykį nukrypo į laiptų viršų. Ji atsisuko veidu į laiptus užlieju- 
sią šviesą — ta buvo nežemiška. Tokia įstabi, kad baimė ištirpo, ir 
giliai širdyje ji išgirdo kvietimą. 

Ėmė nedrąsiai lipti laiptais. Užlipus kairėje būta tuščio kam- 
bario. Dėžutę ji padėjo tenai, dar pastabčiojo nenorėdama jos 
palikti. Dėžutėje buvo šis tas nepaprastai vertingo. Rodėsi kone 
neįmanoma su tuo skirtis, betji suprato — taip reikia. Net jei ši 
dėželė taip ir liks neatrasta, ji galės būti rami žinodama tikrai pa- 
dariusi viską. Turėti paslapčių nuo namiškių nesinorėjo, bet šitą ji 
nusineš į kapus, nors tos paslaptys ir nebeturi galios žeisti - telikę 
pelenai iš laužo, anuomet taip stipriai liepsnojusio. 

Nuo dėžutės atitraukė miegamasis kitoje laiptų aikštelės pusė- 
je. Jis kvepėjo pažįstamai, nupjauta žole ir tuo pačiu saldžiu apel- 
sinmedžių žiedų aromatu, kuriuo padvelkė prieangyje. Ji atsisėdo 
ant lovos saulės spinduliuose, besiskverbiančiuose pro storą pe- 
lėsių sluoksnį, nuo kurio lango stiklas buvo žalias. Veidu pajuto 

šilumą, gintaro - ilgesio spalvos. Jausdama kito buvimą šalia, už- 
simerkė ir įsiklausė. Į akis vėl priplūdo ašarų. Ji žinojo: jei atsi- 
merks, akimirka dings. 
— Neišeik, — tarė savo minčių tyloje. - Prašau, nepalik manęs. 
Tada atsilošė ir laukė atsakymo. 


I 


lapai nudenį 


Hartingtono rūmai, Dorsetas 
2005-ųjų spalis 


Gasas pritykino prie mamos darbo kambario durų, prie plyšio 
priglaudė ausį. Užuodė pažįstamą „Marlboro Lite“ cigarečių kva- 
pa ir dar labiau nusivylė, išgirdęs duslų jos balsą, kalbantį telefo- 
nu. Gasas suprato, kad ji šnekasi su mokytoju, ponu Marlou. Jis 
sumetė — ir neklydo, - kad mama ne jo pusėj. Gasas buvo proble- 
ma, kurios niekam nesinorėjo spręsti. 

— Negali būti! - riktelėjo ji. - Atleiskit, pone Marlou. Daugiau tai 
nepasikartos. Tikrai. Šįvakar iš Londono atvažiuos jo tėvas. Pasirū- 
pinsiu, kad su juo pasikalbėtų... Jūs teisus, dėl to nėra jokio reikalo 
kąsti kitam vaikui... Surasiu jį ir tučtuojau pasiųsiu atgal į mokyklą. 

Tada mamos balsas pritilo, ir Gasas išgirdo, kaip jai stojantis 
medinėmis grindimis čiūžtelėjo kėdė. 

— Žinau, kad jis gali būti agresyvokas, betgi mes iš Londono 
persikraustėm vos prieš porą mėnesių. Jam sunku. Turėjo palikti 
visus draugus. Jis vos septynerių. Apsipras, tik duokit jam laiko, 
pone Marlou. Prašau, jis tikrai geras berniukas. 

Toliau Gasas nebesiklausė. Nucampino koridoriumi ir pro 
sodo duris spruko į terasą. Pievelė buvo sodriai žalia, šlapia, žvil- 
kyla garas. Sugrūdęs rankas į kelnių kišenes, nusipurtė. Mat paltą 
buvo palikęs mokykloje. Rydamas apmaudą, nusliūkino terasa ir 
pasileido čiobrelių taku, palei kurį rikiavosi apkarpytų dekoraty- 
vinių krūmų kamuoliai. Ėjo įtraukęs pečius, vis ką paspirdamas, 
akimis paieškodamas kokio menko padaro pykčiui išlieti. 

Čiobrelių tako gale driekėsi ganykla, pilna avių, priklausančių 
kaimynui Džeremiui Ficherbertui. Tarp avių ganėsi ir pasišiaušęs 
senas asilas vardu Čarlis. Gasas nieko taip nemėgo, kaip bauginti 
tą gyvulį, vaikytis jį su lazda po ganyklą tol, kol to bliovimas pasi- 
darydavo kimus ir neviltingas. Vaikis perlipo per tvorą. Čarlis, pa- 
jutęs pavojų, pastatė ausis. Pastebėjęs nuo tvoros nušokantį mažą 
berniuką, iš išgąsčio išplėtė akis. Sustojo kaip įbestas, jo šnervės 
virpėjo, širdis dunkčiojo nelyg aprūdijęs variklis. 

Gasas bemat atkuto. Užmiršo, kaip žaidimų aikštelėje krimste- 
lėjo Adamui Hadsonui, kaip spruko pro mokyklos vartus ir dūmė 
Didžiąja gatve, užmiršo piktą mamos balsą ir patį graužiantį at- 
skirumos jausmą. Užmiršo viską, tik ne kraujo antplūdį leidusis 
gainioti asilo. 

— Tai tu baikštuolis? — sušnypštė jis artindamasis prie pašiur- 
pusio gyvulio. - Aha! | 

Metęsis artyn, pasigrožėjo, kaip asilas susvirduliuoja traukda- 
masis atatupstas, o paskui pastiręs, baubdamas iš panikos, šuo- 
liais nubėga į galulaukę miško link. Kaip apmaudu, kad neatsineš- 
ta lazdos. Kur kas smagiau, kai jam užtvoji. 

Žaidimui pabodus, Gasas patraukė į mišką, palikęs drebantį 
Čarlį lauko kampe, apsuptą avių. Žemė buvo įmirkusi, nubarsty- 
ta šakelėmis ir rudais lapais, tarp kurių ieškodamas lesalo žemes 
kapstinėjo žvilguolis fazanas. Pro lapus besiskverbianti saulė ap- 
švietė nėriniais aplinkinius krūmokšnius dabinančius voratink- 
lius. Čiupęs šakelę, Gasas ėmė tvatyti per voratinklius, kojomis 
traiškydamas besigelbėjančius vorus. Bet malonumo būta trum- 
palaikio, ir jam teliko įsitikinimas, nors ir pasąmoninis, kad jis — 
ničniekam nereikalingas. 


Miranda Kleiburn padėjo telefono ragelį ir, likusi stovėti prie 
lango, žiūrėjo į vaismedžių sodą. Žemė buvo nuberta obuoliais 
ir paskutinėmis slyvomis. Ji juto, kad sūnus buvo prie durų, bet 
dabar jo nebėra. Ir pasitaikyk tu man, kad iš visų dienų, kai buvo 
galima praleidinėti pamokas, Gasas išsirinko atsiskaitymo dieną. 
Ji užgesino nuorūką, tikindama save, kad šitaip palūžti kovojant 
su rūkymu — visiškai pateisinama; trys dūmeliai nė nesiskaito. Eiti 

jo ieškoti Miranda neturėjo kada, beje, nė nebūtų žinojusi, nuo ko 
pradėti, — plotas toks didelis ir, kaip pastebėjo ji, apimta ūmaus 
silpnumo, baisiai apžėlęs ir šlapias. Mintis apie klampojimą avint 
botais miestietei, pratusiai prie „Jimmy Choo“ aukštakulnių ir be- 
tono, buvo nepakenčiama. Bet svarbiausia, ji turėjo pabaigti mė- 
nesinę skiltį „Red“. Iki šiol iš gyvenimo kaime tebuvo tiek naudos, 
kad nereikėdavo šukuotis ir dažytis vežiojant vaikus į mokyklą. 
Gasas su penkiamete seseria Storma kasryt iki kelio nuvažiuoda- 
vo dviračiais ir palikdavo juos pavartėje, kur aštuntą vaikų stab- 
telėdavo mokyklinis autobusas. Londone Miranda turėdavo kel- 
tis anksti, kad deramai pasirodytų kitoms ratuotoms mamytėms 
su dideliausiais saulės akiniais, kurios, regis, be jokių pastangų 
švytėdavo „Gucci“ prabanga, glotnius plaukus būdavo tobulai pa- 
sikirpusios ir nusidažiusios „Richard Ward“. Hartingtone, kiek ji 
nutuokė, apie „Gucci“ ar „Richard Ward“ vargu ar kas buvo gir- 
dėjęs; vos atsikrausčius šitai rodėsi žaviai keista, dabar — keista, 
ir tiek. Rašydama skiltį, savųjų pastangų pritapti prie kaimo gy- 
venimo kroniką, ji skųsdavosi sąmojingai ir nusivylimą versdavo 
linksmumu. Kaip ir drėgnas, niaurus oras, kaime kažkodėl drėg- 
nesnis ir niauresnis negu Londone, Hartingtono keistumas buvo 
veik nepakenčiamas. Neliko kas daryti, tik juoktis. 

Miranda, kitaip nei jos vyras, kraustytis iš Londono nenorėjo. 
Šaltas prakaitas išpildavo vien pagalvojus, kad nuo „Harvey Ni- 
chols“ teks būti toliau, nei siekia kvepalų dvelksmas. Užteko min- 
ties apie valgymą vietinėje alinėje, o ne „Ivy“ ar „Le Caprice“, kad 
ji visam laikui apsiribotų vien savo virtuvės stalu. Ak, kaip buvo 
ilgu Pilateso pratimų Noting Hile, priešpiečių su draugėmis „Wol- 
seley“, stabtelėjimų „Ralph Lauren“ mažumėlę paišlaidauti prieš 
grįžtant namo. Betgi jie neturėjo kitos išeities. Gasas už agresyvu- 
mą buvo išmestas iš mokyklos, tad atrodė išmintinga jį perkelti į 
ramaus kaimelio mokyklėlę. Dar ištisi metai, kol jie galės atiduoti 
jį į internatą — tas turėtų nuimti nuo pečių šitą rūpestį. Metai blo- 
go Gaso elgesio Mirandai ir Deividui Kleiburnams atrodė neapsa- 
komai ilgas tarpsnis. 

— Viešpatie, ką man daryti? Šitam tikrai neturiu laiko, — su- 
murmėjo ji panosėje, mesdama nuorūką į šiukšliadėžę, tada 

pridengė ją keliais laikraščio gniužulais, kad neprimintų valios 
stokos. 

Būtų verčiau nusisamdžiusi auklę, užuot stengusis apsieiti vie- 
na pati. Dirbančios motinos bėda - kaltė. Jos bendrininkas - per- 
vargimas, mat stengiesi visiems atstoti viską, o sau pasilieki mažai. 
Deividas siūlė jai pasisamdyti virėją ir sodininką, taip būtų dau- 
giau laiko rašyti. Kaimas — ne Londonas, čia neužsisakysi sušių į 
namus, nenusipirksi išsineštinių kiniškų patiekalų iš „Mr. Wing“; 
čia turi lipti į automobilį ir dumti į miestą, o to neplanuodamas 
neatliksi. Ji neturėjo kada planuoti valgiaraščio. Gerai dar, kad po- 
nas Titas, pienininkas, kas rytas baltu furgonu su numeriu KAR- 
VĖ I atgabendavo pieno ir laikraščių. Jis pralinksmindavo Miran- 
dą pačią gūdžiausią paros valandą, kai lauke dar būdavo šlapia 
ir tamsu, o ji vargdavo ruošdama vaikus į mokyklą. Kalbant apie 
sodą, reikia pasakyti, kad jis buvo kaip reikiant, ne kiemiūkštis 
su keliais augalėliais gėliapuodžiuose, o ištisi akrai žemės. Kaime 
susirasti pagalbos ne taip jau ir lengva. Londone pilna darbo mal- 
daujančių užsieniečių, o Dorsete jų, atrodė, nė vieno. Visa buvo 
taip svetima ir baugino. Miranda nesijautė sava. Deividas rūmą 
įsimylėjo vos išvydęs, mat jis atitiko jo polinkį į didybę. Ji susitaikė 
nenoromis, ilgėjosi Noting Hilo, asfalto ir jautėsi truputėlį kalta, 
kad nebrangina tokio didelio namo tokioje idiliškoje vietoje. Bet- 
gi, po galais, ką veikti kaime? 

Būdama laisvai samdoma žurnalistė, Miranda gyveno nuolatos 
įsitempusi. Pinigų jiems nestigo — Deividas dirbo Sityje ir gauda- 
vo daugiau, nei dauguma pajėgtų išleisti per visą gyvenimą, - bet 
rašyti buvo Mirandos pašaukimas, ir ji negalėjo šito mesti net no- 
rėdama. Svajojo kada nors parašyti romaną, ilgą meilės istoriją, 
tokią kaip „Ana Karenina“ ar „Vėjo nublokšti“. Tik dar nebuvo su- 
galvojusi gero siužeto. Kol sugalvos, vargo rašydama straipsnelius 
laikraščiams ir žurnalams, bent taip tenkindama saviraiškos po- 
reikį ir kurdama sau gyvybiškai būtiną vietą Londone. Triūsdama 
prie kompiuterio Miranda negirdėdavo plono nevilties balsiuko, 
cypiančio galvoje. Ji vis atidėliodavo namų ruošą, vildamasi, kad 
jos neprireiks, kad Deividas susivoks, jog visa tai buvo baisi klai- 
da, ir parveš juos ten, kur jie ir turi būti. Juk pagaliau kaimas Gaso 

nepakeitė. Bet Deividas iš kaimo turėjo džiaugsmą — galėdavo 
sekmadieniais grįžti į miestą ir pasipuikuoti praleidęs savaitgalį 
kaimiškoje valdoje. O ji čionai bus įstrigusi nežinia kuriam laikui. 

Miranda susimąstė apie vyrą — išvaizdųjį, galantiškąjį Deivi- 
dą Kleiburną. Visuomet išlaikantis savitvardą, visuomet stiprus 
ir sumanus, be jokių pastangų besiiriantis per gyvenimą, tar- 
si jau būtų persiyręs anksčiau, ir dar: kiek kartų. Nuo tada, kai 
jie persikraustė, Miranda jį matydavo retai. Iš pradžių Deividas 
grįždavo namo ketvirtadienį ir išbūdavo iki sekmadienio vakaro. 
Dabar jau atvažiuodavo penktadienį vėlai vakare, o išvažiuoda- 
vo sekmadienį pavalgius pietus. Būdavo pavargęs ir tenorėdavo 
ištisą savaitgalį prakiurksoti prieš televizorių, žiūrėdamas golfą. 
Jei Miranda nebūtų taip gerai jo pažinojusi, būtų ėmusi įtarti įsi- 
taisius meilužę, bet Deividui per daug rūpėjo, ką apie paklydimą 
pamanytų Žmonės. 

Grįžusi prie rašomojo stalo, ji surinko vyro numerį „Goldman 
Sachs“. Ne tik kad pasidalytų rūpesčiais dėl Gaso - tiesiog norėjo 
išgirsti jo balsą. 

— Klausau, mieloji, - atsiliepė tas pakėlęs ragelį. — Na, širdele, 
kaip jums ten klojasi? Viskas gerai? 

Jo balsas buvo žvalus. Miranda bemat aprimo. 

— Vis tas Gasas. Jis pabėgo. 

Deividui išsprūdo sunkus atodūsis.: 

— Ir vėl! 

Ji iškart pasijuto nekaip — bus sugadinusi jam dieną. 

— Šįvakar turėsi kaip reikiant su juo pasikalbėti, — pasakė. — 
Tavęs jis paklausys. 

— Kaip reikiant nuperti - štai ko jam reikia. 

— Tai prieštarautų įstatymui. Gali sau sakyti, kad tokius įstaty- 
mus išgalvojo bevaikiai. 

— Ar šnektelėjai su ponu Marlou? 

— Taip. Jis nedžiūgauja. Dieve saugok, jei Gasas būtų išspirtas 
dar ir iš šitos mokyklos! 

Miranda ėmė sukalioti pieštuką. 

— Ne, niekas jo neišspirs. Kaime daugiau pakantumo. Be to, jis 
išaugs. Gasas tik pratinasi prie naujos aplinkos. 

— Tikiuosi, tu teisus. 

— Mieloji, regis, tu nusiminusi. 

— Man tiesiog visko gana. Turiu pabaigti skiltį, bet neprisigau- 
nu prie stalo, nes laukia galybė buitinių apeigų. Dabar dar Gasas 
pabėgo - nėra kada rašyti. Raunuosi nuo galvos plaukus! 

— Tokius gražius?! - pašmaikštavo Deividas. - Klausyk, jei pasi- 
rūpintum, kaip nusisamdyti pagalbininkų, turėtum laiko svarbiems 
dalykams. — Žmonai nebūdingas nevikrumas Deividą trikdė. Aš- 
tuonis mėnesius vadovavusi statybininkams nelyg rūstus pulkinin- 
kas, pastaruoju metu ji ėmė ir sulėtėjo. - Reikėjo manęs paklausyti 
ir nusisamdyti auklę. Džeinė galėjo kraustytis su mumis - jei bū- 
tume pasiūlę, nebūtų atsisakiusi. Regis, tavo svajonės apie gerosios 
namų dvasios vaidmenį nevisiškai materializavosi, ką? Mes tikri 
kvaišos, kad ją paleidom. Džeinė buvo vienintelė, su kuria Gasas 
leisdavosi į kalbas. Miranda, dabar tu esi dvaro šeimininkė. Imkis 
tenai tvarkytis, dėl Dievo, kol mudviejų neišvarei iš proto. 

Akivaizdu, Deividas mano, kad atsakomybė už jų sūnaus bė- 
das tenka žmonai. 

— Kai išalks, grįš, — atsainiai atkirto Miranda, pyktelėjusi, kad 
Deividas vėl kaltina ją. - Tada pasiųsiu atgal į mokyklą. 

Padėjusi ragelį ir grįžusi prie rašomojo stalo, ji dėbtelėjo į iro- 
nišką savo skilties pavadinimą — „Mano bukolinė svajonė“. 


Gasas, sėdėdamas po medžiu, klausėsi, kaip gurgia pilvas. Norė- 
josi grįžti namo, sėstis prie židinio žaidimų kambary ir pasileidus 
DVD žiūrėti „Žiedų valdovą“. Jis pasiilgo Džeinės kaimiško pyrago 
ir obuolių apkepo su saldžiu padažu. Tūžmastis pamažiukais at- 
slūgo, išvėso nuo drėgno vėjo, kuris nūn smelkėsi į kaulus. Vaikis 
sudėjęs patrynė delnus, pūstelėjo į juos šilto kvapsnio. Savo veiks- 
mų jis nebūtų sugebėjęs paaiškinti net mokėdamas daugiau žo- 
džių — net sau pačiam. Kodėl yra apnuodytas neviltimi ir pykčiu, 
nežinojo. Jautėsi atstumtasis. Pratrūkęs pasijusdavo geriau. Staiga 
pilve išsipūtė didžiulis burbulas, jis pakilo gomuriu ir išsiveržė iš 
gerklės garsiu, nevaldomu kūkčiojimu. Ašaros vaiką apstulbino ir 
nugąsdino, bet liautis jis neįstengė. 
— Kas nutiko, vaikine? 


18 


Sodininkas iš Prancūzijos 


Paskubomis rydamas raudą, Gasas atsigręžė. Kaip prisiartino 
šitas vyras, jis nenugirdo. Šalimais lekavo pora juodų aviganių. 

— Tu Deivido Kleiburno berniukas, ar ne? - paklausė Džere- 
mis Ficherbertas. 

Gasas linktelėjo. Džeremis prisistatė, ir jo liesą, vėjų nugairintą 
veidą nutvieskė šypsena. Vienas šuo prisiglaudė prie rusvų vel- 
vetinių Džeremio kelnių, sukištų į žalius guminius batus. Retė- 
jančius rudus vyruko plaukus dengė tvido kepurė. Jo akys buvo 
mažytės, giedros ir itin žydros. Džeremis Ficherbertas viena pirš- 
tinėta ranka patapšnojo šuniui per viršugalvį, kitoje laikė ilgą laz- 
dą. Tą pačią, kuria Gasas kankindavo asilą. 

— Ar neturėtum būti mokykloj? Eikš, parvesiu tave namo. 

Gasas nenorom atsistojo. Vienas iš šunų puolė artyn. Berniu- 
kas atšoko. 

— Ak, šitas nenuorama! — susijuokė Džeremis. — Nebijok, jis 
nesikandžioja. Liesasis vardu Ponas Benas, storulis - Volfgangas. 

Džeremis meiliai paplekšnojo Poną Beną. Gasas rankove nusi- 
braukė veidą ir taku nupėdino paskui Džeremį. 

Avys, susispietusios į bandą, laukė, kada bus varomos namo. 
Asilas Čarlis tebekiūtojo toli ganyklos kamputyje ir atidžiai į juos 
stebeilijo. 

— Čarli! - pašaukė Džeremis, čiupinėdamasis kišenėje mor- 
kos. — Eikš, bernužėli! 

Čarlis nė krust. 

— Kas jam? — sumurmėjo Džeremis panosėje. 

Gasas nudelbė akis, rankas susigrūdo į kišenes. 

— Tie asilai... — atsiduso Džeremis, linguodamas galvą. - Pas- 
kui nueisiu ir pažiūrėsiu. Jis — senučiukas. Ar žinai, kad jam per 
devyniasdešimt? 

— Tai jau taip... — numykė vaikis, dėbtelėdamas iš po tamsių 
kirpčių. 

Džeremis, tose blyškiose žydrose akyse įžvelgęs kažin ką at- 
šiauraus, susiraukė. Kalbėtis su Gaso amžiaus vaikais jis nemokė- 
jo, todėl per lauką ir toliau čiobrelių taku žingsniavo nebetarda- 
mas žodžio. Gasas patyliukais plumpino iš paskos, svarstydamas, 
kaip jam atgauti pagaikštį. 

Priėjus sodo duris, jis įslinko vidun, į Džeremį metęs žvilgsnį, 
kuriuo veikiau varė šalin, nei dėkojo. 

— Ar mama namie? Norėčiau ją pamatyti, —- pratarė Džeremis, 
lūkčiodamas terasoje. 

Gasas dvejodamas prikando lūpą. Atrodė, prieš ryždamasis 
susitikti su motina, kaupiasi. 

— Ma-am! - pagaliau pašaukė. 

Išgirdus sūnaus balsą, Mirandos rankos pakibo virš nešioja- 
mojo kompiuterio klaviatūros. Susyk palengvėjo. Ji puolė į prieš- 
kambarį — sūnaus rankos kišenėse, kojos trypčioja vietoje, veidas 
išterlintas ir ašarotas. Mirandai sugildė širdį. 

— Mielasis, aš taip išsigandau. Kur tu buvai? 

Ji priklaupė apkabinti sūnaus, bet tas it būtų sustingęs. Šaltas 
tarytum lavonas. 

— Negali taip imti ir išbėgti. Nesaugu. 

Tada Miranda pamatė prie durų lūkuriuojantį Džeremį. 

— Oi, atsiprašau, jūsų nepastebėjau, —- susakė stodamasi. 

— Aš Džeremis Ficherbertas, jūsų kaimynas. — Nusimovęs 
pirštinę, Džeremis spustelėjo jai ranką. - Iš tolo mes vienas kitam 
pamojom, bet deramai supažindinti taip ir nebuvom. 

— Ak, taip, jūs buvote susitikęs su mano vyru Deividu. - Jo 
rankos būta šiurkščios ir šiltos. Džeremis pastebėjo lakuotus na- 
gus ir ant bevardžio kairės rankos piršto mūvimą didelį žiedą su 
safyru ir deimantais. Moteris kvepėjo žaliosiomis citrinomis. - Aš 
Miranda. Dėkui, kad pardanginot jį namo. Galvodama apie Gasą, 
vos neišsikrausčiau iš proto. 

— Buvo miške, — tarė Džeremis. — Čia jam nieko blogo negali 
nutikti, patikėkit manim. Nebent pakliūtų į lapių spąstus. 

— Į lapių spąstus? - Jos akys išsiplėtė. 

Džeremis gūžtelėjo. 

— Jos ryja mano vištas. Ypač įsidrąsinusios puola net menkes- 
nes aveles. Bet Gasas, sakyčiau, pernelyg nuovokus, kad įkliūtų į 
kuriuos nors iš tų spąstų. | 

Miranda pasisuko į sūnų, bet tas jau buvo pradingęs. 

— Aš pratusi prie Londono parkų, ne prie kaimo. Man čia vis- 
kas ganėtinai nauja, - išpoškino ji. 

Džeremis atkreipė dėmesį į ilgus, rudus, į uodegą surištus 
plaukus, blyškias žydras akis iš tokio pat kieto kaip sūnaus krišto- 
lo. Miranda buvo graži moteris aukštais, prakauliais skruostikau- 
liais ir ryžtingu smakru, nors pagal jo skonį liesoka. 

— Pone Ficherbertai, ar turite žmoną? 

— Džeremi, prašyčiau, —- pareikalavo jis šyptelėdamas. — Ne, aš 
vargšas viengungis. Išties vertas pagailos, Miranda. Visos gerašir- 
dės mano pažįstamos neriasi iš kailio, kad rastų man nuotaką, bet 
kas gi šiais laikais nori būti ūkininko žmona? 

Jis droviai šyptelėjo, akyse sužybsėjo žiburiukai. 

— Najjau, net neabejoju, kad yra jums skirtoji. Turit galybę lai- 
ko. Jūsų joks biologinis laikrodis neprivers tuoktis, kol nebūsite 
tam nusiteikęs, - pasakė Miranda šypsodamasi. Mat nenorėjo, 
kad svečiui pasirodytų, jog nusivylė. — Aš ieškau virėjos, todėl ir 
paklausiau, ar turite žmoną. Ak, ir sodininko. Moterys tokius da- 
lykus tikriausiai žino. Gal ką pažįstat? Arba gal žinot, kaip galė- 
čiau rasti? Matot, aš nepaprastai užsiėmusi, esu rašytoja. Negaliu 
lakstyti po kaimą ieškodama pagalbininkų. 

Džeremis supratingai linktelėjo. Londone ji tikriausiai laikė ar- 
miją filipiniečių. 

— Geriausia būtų pakabinti skelbimą miestelyje, Keitės pyra- 
ginėje. Ji turi krūvą klientų. O kodėl niekam nepasiūlot namuko 
prie upės? Jis gi tuščias, tiesa? 

— Tas laužas?! Man ir į galvą neatėjo, kad kas nors panorėtų 
ten gyventi. Vieni griuvėsiai. 

Džeremis susijuokė. 

— Oje, tas namelis turi žavesio. Jam atgaivinti neprireiktų per 
daug pastangų. Jei jį pasiūlytumėt, būtų kur kas didesnė tikimybė 
rasti kas dirbtų ūkyje. Čia tokių nepažįstu. Turėsit ką nors prisi- 
kviesti. O namukas būtų gera paskata. 

— Ko gero, jūs teisus. 

— Aš paklausinėsiu. 

— Ačiū. 

Žvilgtelėjusi į Džeremį, stovintį lauke šaltyje, Miranda pasku- 
bomis pasiūlė jam išgerti puodelį kavos, nors dėl to pasiūlymo 
pasigailėjo dar tardama žodžius. 

— Turiu užmesti akį į Čarlį, - pasiaiškino jis. 

— Į Čarlį? 

— Tai asilas. Draugiškas gyvulys. Dabar gūžiasi ganyklos kam- 
pe. Kaip nesavas. Tikiuosi, vaikinukas atkuto. Radau verkiantį 
miške. Aš turiu arklį, Kuždesį, jei kada norėtų pajodinėti. Tik pa- 
sakykit man. Mano numeris — telefonų knygoje. 

— Ačiū jums, — padėkojo Miranda, darydama duris Džeremiui 
už nugaros. 

Tada žvilgt į laikrodį. Po šimts, ką ji patieks Gasui pietų? 


Sūnų ji rado sėdintį ant minkštasuolio virtuvėje ir žaidžiantį su 
savuoju „Game Boy“. Jis paniūromis dėbtelėjo į motiną. 

— Nagi, mielasis, — prabilo ji kaip įmanydama rūsčiau. - Kaip 
pasiaiškinsi, kodėl mokykloje įkandai berniukui? Kaip ketini su 
kuo nors susidraugauti, jei kandžiosies? 

— Man nereikia jokių draugų, - atkirto Gasas neatitraukdamas 
akių nuo žaidimo. 

— Kodėl įkandai? 

— Jis pirmas pradėjo. 

— Man nerūpi, kuris pradėjo. Tau negalima piktinti žmonių. 
Gal nori būti išspirtas lauk ir į internatą keliauti pirma laiko? 

— Ne, — pakėlęs akis cyptelėjo Gasas. Į internatą jam nėmaž 
nesinorėjo. - Liepsi man šiandien grįžti mokyklon? 

— Ne, — atsakė Miranda, nenoromis apsigalvojusi. Siųsti jį at- 
gal būtų beširdiška. - Turiu važiuoti į miestelį pakabinti skelbimo 
pyragų krautuvėje. Drybsok čia, jei nori. Įmesiu į orkaitę kelis žu- 
vies kepsnelius. 

— Galiu žiūrėti „Žiedų valdovą“? 

Gasas nusimetė paniurėlio kaukę — kaip paltą, kuris tapo ne- 
bereikalingas. 

— Jei pažadi nebeskriausti vaikų. 

— Pažadu, - tarstelėjo tas, lipdamas nuo minkštasuolio. 

Miranda apsikabino vaiką. 

— Aš tave myliu, — išsprūdo trys žodžiai, kuriais ji visuomet 
atsipirkdavo už tai, kad neturi laiko sūnui. 

Tas, nieko neatsakęs, išdūmė į žaidimų kambarį. Miranda nu- 
ėjo paskambinti į mokyklą — reikėjo pranešti, kad Gasas atsirado, 
bet nebegrįš dėl pilvo skausmo, ir paprašyti, kad kuris vyresnis 


»w- 


Gasą, kad ją pasitiktų. Bent tiek tai jis gali. 


Džeremis, sušvilpęs šunims, grįžo į ganyklą. Čarlis tebekiūtojo 
kampe. 

— Eikš, senučiuk, — paragino Džeremis nusimovęs pirštinę, iš 
kišenės traukdamas morką. 

Jam patikdavo, kaip šitas aksominis snukis braukydavo per 
odą. Mažumą užtruko, kol asilas įsitikino, kad Džeremis vienas. 
Tada krestelėjo galvą ir atrisnojo lauku. Šnarpštelėjęs Džeremiui, 
minkštu snukiu patrynė delną ir atsargiai, kad neužkliudytų šei- 
mininkui pirštų, sukando morką. Džeremis pakasė striuką kailį 
gyvulio tarpuaky, meilingai nusišypsojo. 

— Čarli, kas tau pasidarė? Kogi kiūtojai tame kampe? Taip ne- 
būdavo, kad atsisakytum morkos. 

Iš ganyklos jis pasuko miško link. Čarlis - iš paskos. Mat nieko 
taip netroško, kaip eiti su šeimininku, saugiai pasislėpti Mano- 
ro ūkyje, kur gyveno su Kuždesiu. Bet Džeremis tik darkart jam 
plekštelėjo ir, užšovęs vartus, paliko mažylio siaubūno, gainiojan- 
čio jį su lazda, malonei. 


II 


Amankūs Vėjai, nakčia šAilpaujandys 
apie nama nag dyka žm 


Miranda siauručiu, vingiuotu keliuku nuvairavo į miestelį. Har- 
tingtonas buvo žavi senoviška gyvenvietė, įsikūrusi prie Harto 
upės šešioliktame amžiuje. Žmonės šnekėjo, kad tiltas miestuko 
pradžioje buvo nutiestas pačiai karalienei Elžbietai I, idant neį- 
klimptų purve karieta, kai ji keliavo į pilį - dabar griuvėsius, iki 
kurių iš kitos miestelio pusės buvo penketas minučių kelio pės- 
čiomis. Hartingtono žmonės didžiavosi savo paveldu, karališkajai 
viešniai paminėti kiekvieną birželį rengdavo fėte*. 

Didžiosios gatvės vos užteko vienam automobiliui. Krautuvė- 
lės, regis, griuvo ant kelio kaip medžiai palei gyvatvores, todėl tas 
rodėsi dar siauresnis. Trojaus kirpykla, Keitės pyraginė, dovanų 
krautuvė, antikvariatas, kulinarijos parduotuvė, knygynas... Toliau 
gatvė vedė į didelę žalią veją, galinčią pasigirti ančių tvenkiniu ir 
kriketo aikštele. Vienapus stovėjo miesto rotušė, klasikinis smil- 
tainio statinys su įspūdingomis kolonomis ir aukštomis žaliomis 
durimis, ir užeiga „Antis ir dėmė“ su tamsiomis Tiudorų stiliaus 
sijomis ir mažyčiais langiukais. Kitapus buvo Hartingtono pradinė 
mokykla — ten mažasis Adamas Hadsonas tebekentėjo dėl įkan- 
dimo, o ponas Marlou tebeputojo dėl įžūlaus Gaso Kleiburno pa- 
bėgimo. Ryškiausia tame lauke buvo Šv. Hildos bažnyčia su pasto- 
riaus namais — ten pastorė Freda Bili vadovaudavo pamaldoms ir 
tikinčiųjų susirinkimams, o senasis pulkininkas Paikas kiekvieną 
mielą savaitę dejuodavo, kad vikaro pareigas eina moteris. 

Persikrausčiusi į namus Hartingtone, Miranda į miestuką va- 
žiuoti ryždavosi retai, nebent ko nors prireikdavo, pavyzdžiui, 


* Šventė (pranc.). 

dovanos anytai gimtadienio proga ar skardinės keptų pupelių. Su 
vietiniais šnekėtis ji nesivargindavo, nors iš to, kaip tie pažiūrėda- 
vo, būdavo aišku, kad visi žino, kas ji. Šiaip ar taip, juk atsikraustė 
į Hartingtono rūmą —- didelį dvarą kitapus upės. Tas rūmas, ap- 
suptas vingiuotų keliukų ir kalvų, buvo paslėptas nelyg paslaptis, 
atskirtas nuo miestelio, kuris bėgant laikui, regis, nėjo į priekį. 
Gi Londone pasiplepėti gatvėje nestabčiojama, vieni kitų nepa- 
žįsta metų metus viename pastate pragyvenę kaimynai. Mirandai 
darėsi silpna pagalvojus, kad apie ją šitiek žinoma ir turima sava 
nuomonė. Kad ji gali būti pakviesta į kavos rytmečius rotušėje 
ar turėtų lankyti bažnyčią ir spausti rankas tiems, kurių sutikti 
nė truputėlio netrokšta. Užtenka ir to, kad vaikai lanko mokyklą 
ir pradės namo tampytis naujuosius draugus, nors, turint galvo- 
je paskutinius Gaso bandymus užmegzti draugystę, vargu ar jis 
ras ką parsivadinti. Pastačius visureigį gatvės pradžioje, automo- 
bilių aikštelėje už dovanų krautuvės, Mirandą nupurtė nuo min- 
ties, kad teks meilikauti pyraginės savininkei. Ko jau ko, bet būti 
įtrauktai į vietos gyvenimėlį jai nėmaž nesinorėjo. Priešingai, nuo 
žodžio „bendruomenė“ sukdavo skrandį, mintyse iškildavo regi- 
nys, kaip skarelėmis apsigobsčiusios provincijos moteriškutės, 
sėdiniuodamos su puodeliais arbatos, aptarinėja aukų rinkimą 
naujajam bažnyčios stogui. Ką gi, apsisprendė ji, tik pakabinsiu 
skelbimą, meiliai šyptelėsiu ir spruksiu. 

Keitė Šarp, įsitaisiusi prie apskrito staliuko, šnekučiavosi su 
Henrieta Mun, dovanų krautuvėlės savininke. Rudi Keitės plaukai, 
nukirpti trumpai ir lygiai, rėmino liesą, išblyškusį veidą karčiojo 
šokolado spalvos akimis ir mažyte burna virš siauro smakriuko. 

— Žinai, Henrieta, - vogravo ji, - jei stengiesi numesti svorio, 
karšto šokolado neturėtum gerti. Aš, jei kovočiau su svoriu kaip 
tu, gurkšnočiau kavą. Išjudina medžiagų apykaitą. 

Henrieta šyptelėjo — šitą gynybos mechanizmą buvo įvaldžiusi 
dar vaikystėje. Galvą ji palingavo taip, kad ilgi kaštonų spalvos 
plaukai užkrito ant veido, ir giliai atsiduso. 

— Aš nustojau laikytis dietos, - paaiškino. Tai buvo netie- 
sa, bet jau geriau apsimesti, kad nerūpi. - Gyvenimas pernelyg 
trumpas. 

Nors Henrieta buvo trisdešimt aštuonerių, vos septyneriais 
metais jaunesnė už Keitę, ta motiniškai apglėbė Henrietos 
plaštaką. 

— Klausyk, juk žinai, kaip tave gerbiu, bet jei nieko nesiimsi, 
gyvenimas netrukus pavirs pragaru. Tu gi daili moteris. Jei nu- 
mestum kokį stoną, turėtum daugiau šansų susirasti vyrą. Nema- 
lonu tai sakyti, — pridūrė ji purkštaudama, - bet apkūnių vyrai 
kratosi. Mėsos kalnas — tiesiog nepatrauklu. Galiu taip kalbėti, a? 
Juk esu draugė, žinai, kad iš širdies tavim rūpinuosi. 

Henrieta tik linktelėjo ir nugurkė mauką šokolado. 

— Šiandien - viskas, ar ne? 

Henrieta vėl palinkčiojo. 

— Vis dėlto ne taip paprasta, kai dirbi prieš pyragaičių krautu- 
vę! - pasijuokė Keitė. 

Ta pati Keitė, kuri laikė pyraginę ir niekad nebuvo priaugusi 
nė vienos atliekamos uncijos. Keitė, kuri visuomet nepriekaiš- 
tingai rengėsi —- trumputis sijonas, išryškinantis liemenį, ir daili 
palaidinė. Ta, ant kurios baltutėlės prijuostės su rožiniais siūlais 
išsiuvinėtu krautuvės pavadinimu gyvenime nebuvo nė dėmikės. 
Ta, kurios niekas nemėgo, net jos pačios vyras. Keitei betauškiant 
apie save, Henrietos akys sustiklėjo. 

Žvilgsniu apmetus pyragaičius ant prekystalio, jai burnoje pri- 
sikaupė seilių. Lauke šitaip šalta — pyragaitis suteiktų šiokią tokią 
apsaugą. Bet tarp Henrietos ir prekystalio nelygu koks Cerberis 
kiurkso Keitė, griaudama bet kokias viltis papiktnaudžiauti. Tuo- 
met atsivėrė durys ir įėjo Miranda Kleiburn. Keitė su Henrieta 
išsyk susivokė — tai ta pasipūtėlė londonietė, atsikrausčiusi į Har- 
tingtono rūmus. 

— Labas rytas, - maloniai šypsodamasi pasisveikino Miranda, 
Atsmaukusi „Chanel“ akinius nuo saulės ant viršugalvio, perėjo 
baltų ir juodų plytelių grindimis. Čia būta labai daug rožinės. Ro- 
žinės sienos, rožinės užuolaidos, rožiniai krepšeliai, kupini ska- 
nuolių pyragaičių, išrikuotų lygiomis gretomis. Nieko neradusi už 
prekystalio, ji atsisuko į tiedvi. - Gal žinot, kur ji? 

— Turit galvoj mane? - stodamasi tarė Keitė. — Aš Keitė. 

— Miranda Kleiburn, — prisistatė Miranda tiesdama ranką. — 
Ką tik atsikrausčiau, man reikia pasisamdyti padėjėjų. Džeremis 
Ficherbertas, mūsų kaimynas, sako, kad turėčiau kreiptis į jus. 
Atrodo, čia ir bus Hartingtono širdis. 

Iš savo sąmojo ji suprunkštė. 

Keitė buvo pamaloninta. Atkišo Mirandai ranką — glebią ir 
drėgną tarsi tešla. 

— Ką gi, aš visųs pažįstu, šičia paprastai būna sausakimša. Štai 
ten turiu skelbimų lentą. - Ji mostelėjo į sieną prie durų - kamš- 
tinė lenta buvo nuklijuota mažyčiais popieriukais. —- Gal galėčiau 
jums pasiūlyti kavos? 

Tebūnie Keitė prakeikta, jei paleis naująją atvykėlę. Miranda 
kavos nenorėjo, bet kaži kaip iš Keitės manierų suprato, kad ta, 
sulaukusi neigiamo atsakymo, įsižeis. 

— Mielai, — sutiko ji perbėgus minčiai apie Gasą, paliktą vieną 
namuose, tada išsinėrė iš „Prada“ apsiausto ir prisėdo prie apskri- 
to stalo. 

Keitė atnešė viešniai rožinį pyragaitį popieriniame indelyje ir 
puodelį kavos. Henrieta pyragaitį pervėrė ilgesingu žvilgsniu. 

— Nuostabus paltas! - sėsdamasi pagyrė Keitė. - Ak, čia Hen- 
rieta, — pridūrė, lyg būtų grįžusi iš susimąstymo. - Ji turi dovanų 
krautuvę. 

— Mudvi buvome susitikusios, - prakalbo Henrieta, nė už ką 
nesitikėdama, kad tokia kaip Miranda Kleiburn ją prisimins. - Jūs 
lankėtės mano krautuvėj. 

— Oi, tikrai, - patvirtino Miranda, prisiminusi skubotą pirki- 
nį - kvapiąją žvakę ir popierių užrašams. — Iš tiesų. 

Henrieta nuleido akis — žavingesnės būtybės nebuvo regėjusi 
per visą gyvenimą. 

— Na? - neatlyžo Keitė. - Kaip sekasi? 

— Puikiai, — teišspaudė Miranda, visai nenorėdama pasakotis. 
Mat nedaug ką gero tegalėjo pasakyti, o jų įžeisti netroško. 

— Kokia pagalba jums reikalinga? — sukluso Henrieta. 

Miranda atkreipė dėmesį į jos odą - švelni it irisas. Moteris at- 
rodė artėjanti prie keturiasdešimtmečio, bet neturėjo nė raukšle- 


27 


Santa Montefiore 


lės. Parūpo paklausti, kokią gi kosmetiką ji naudojanti veido odai, 
bet nesinorėjo megzti draugysčių. Miranda gurkštelėjo kavos. Ta 
buvo tikras gardumėlis; galų gale nebeteks sielotis, kad čia nėra 
„Caffė Nero“. 

— Na, reikia žmogaus, kad virtų valgį ir tvarkytų namus, taip 
pat sodininko. Sode tikras laužas. 

— Žinokit, tas sodas būdavo parodinis, - pasakė Henrieta. 

— Nejaugi? Turbūt juokaujat. 

— Tikrai, — pritarė ir Keitė. - Laitliai veisdavo nuostabiausius 
sodus. Numanau, kad jūs, londonietė, sodais ne itin domitės. 

— Eiva Laitli turėjo gerą ranką žalumai, - paskubėjo pridurti 
Henrieta, sunerimusi, kad Keitės žodžiai gali būti užgaulūs. Toks 
tat nemalonus buvo jos būdas —- susidūrus su svetimais, kaip at- 
sargiam gyvūnui žymėti savo teritoriją meilumo ir gaižumos mi- 
šiniu. - Bet prieš porą metų išsikraustė. O sodas, jei tik neprižiū- 
rimas, netrunka sulaukėti. 

— Na, aš tai jau anaiptol neturiu geros rankos žalumai, — pa- 
reiškė Miranda, dirstelėjusi į savo nudailintus nagus ir mintyse 
pasibaisėjusi, kad manikiūrą teks darytis pačiai. - Netvarkos vaiz- 
das mane slegia. — Mirandai krimstelėjus pyragaičio, Henrietai 
burna paplūdo seilėmis. - Juos kepat pati? 

Keitė linktelėjusi taip papūtė lūpas, kad smakras visai prapuolė. 

— Skanesnės kavos ir pyragaičių Dorsete nerasit. Tikiuosi, tap- 
site nuolatine kliente. Kartą paragavęs, negali sustoti. 

— Suprantu kodėl, — pritarė Miranda, stebėdamasi, kaip tokia 
perdžiūvėlė gali kepti tokius riebius ir sultingus pyragaičius, jų 
nevalgydama. 

— Aš irgi paklausinėsiu, — paslaugiai pasisiūlė Henrieta. - Pas 
mane į krautuvę užeina įvairiausių žmonių. Hartingtonas traukia 
lankytojus iš visur, taigi negali žinoti. 

Ji šyptelėjo, ir Miranda pajuto jai prielaankumą. Henrieta šyp- 
sojosi miela save menkinančios moters, kuri nežino, kokia yra 
graži, šypsena. 

Durims vėl atsivėrus, plūstelėjo šalto vėjo gūsis. 

— Tik pažiūrėkit! —- sušuko plačiai besišypsantis vyrukas švel- 
niu, dailiu veidu. — Tai, manot, pasilaikysit ją vien sau? Eta, tu 

mane stulbini! O tavo, Keite, slapukavimas man - anokia naujie- 
na. Iš tavęs tikiuosi blogiausio. 

— Trojus, — pristatė Henrieta ir jos veide nušvito šypsena. — 
lis kitapus gatvės, jei prireiktų apsikirpti. Žinoma, jums nereikia, 
jūsų šukuosena puiki. 

Trojus, susidėjęs rankas ant klubų, aptemptų džinsais žemu 
juosmeniu, pasisuko į Mirandą. 

- Jūs čia jau šitiek laiko, o nesivarginat nė pasilabint? Žino- 
kit, esam įskaudinti iki paširdžių. — Jis patempė lūpą. Miranda, 
matydama užkrečiamą Trojaus šypseną, pagyvėjo. - Keite, mano 
gyvenimo meile, man būtinas pyragaitis. Lauke klaikiai šalta, o 
dvyliktą ateis senė Barškanti Rankinė melsvintis plaukų. 

— Trojau, nedorėli, - aiktelėjo Henrieta ir suprunkštė. — Šitaip 
jos niekas nevadina, o Trojus iš tikrųjų yra Piteris, - paaiškino ji 
Mirandai. 

— Patieksi? — paklausė Trojus, bet atsakymo nelaukė. - Ir ka- 
vos padaryk! — Įsmeigęs ryškias riešutų spalvos akis į Mirandą, 
ėmė ją nesivaržydamas liaupsinti. — Jūs —- žavingiausia būtybė iš 
visų kada nors įkėlusių koją į Hartingtoną. Paskutinį kartą to- 
kią žavuolę mačiau Hartingtono miške — tai buvo lapė, jei ge- 
rai prisimenu, vilkinti žadą atimančius nuosavus kailinius. Beje, 
ant jūsiškių matau „Prada“ etiketę, ir negaliu atsižiūrėti į odinius 
batus, tokius oho šį sezoną. —- Trojus iš susižavėjimo šnarpštelė- 
jo, pro išplėstas šnerves uosdamas cukraus prisigėrusį orą, tada 
kaip sąmokslininkas pridūrė: — Jūs gi graži. O kaip vyras? — Mi- 
randa prunkštelėjusi vos neapsipylė kava zomšinio švarkiuko. — 
Irgi žavumėlis? 

— Na, negaliu atsakyti. Grožis priklauso nuo žiūrovo akies, — 
tarė ji, iš nustebimo juokdamasi. - Mano manymu, jis išvaizdus. 

— Žiū, jūs dar ir iš aukštuomenės. Dievinu aukštuomenę. Jei 
turit titulą, apkirpsiu nemokamai! 

— Deja, neturiu. Tiesiog ponia Kleiburn. 

— Užtat ponia iš Hartingtono rūmų. Jie gąsdinamai dideli. 
Gražūs ir dideli — svaiginantis derinys. Tokio užtenka, kad gėjus 
virstų negėjum! 

— Ji ieško pagalbininkų, - pranešė jam Henrieta. — Virėjos... 

— Aš galiu virti, - pasišovė jis, neatitraukdamas akių nuo Mi- 
randos. 

— Ir sodininko. 

Trojus pamaiviškai nusvarino pečius. 

— O šitam iš manęs — prastas pagalbininkas. Kai prisiliečiu, 
nusibaigia bet koks žalėsis. Gerai dar, kad mano katė ne žalia, ki- 
taip ir jai galas! Naikinti sodą, kitados buvusį gražiausią Dorsete, 
būtų begėdiška. 

Henrieta atkreipė dėmesį į Keitę — labai jau tyli. Atsukusi nu- 
garą ruošė kavą. Henrieta sunerimusi žvilgtelėjo į Trojų - tas nu- 
kreipė dėmesį į prekystalį. 

— Kur mano kava, brangute? 

— Tuoj, - atsiliepė Keitė. 

Atmosfera staiga atvėso, mat ji keisdavosi pagal Keitės nuotai- 
kas. Jie pasielgė neapdairiai, kad jos nepaisė. 

Miranda, pajutusi permainą, dirstelėjo į laikrodį. 

— O Viešpatie, būtinai turiu eiti. Buvo labai malonu su jumis 
visais susipažinti. 

— Mums irgi, — nuoširdžiai atsakė Henrieta. - Rasim jums tą 
sodininką, nesijaudinkit. 

— Jau išeinat? — aiktelėjo Trojus. —- Bet juk ką tik susiėjom. Jūsų 
draugijoje tepabuvau vos dešimt minučių. Nepatinka mano ode- 
kolonas? 

— Patinka, — nuramino jį Miranda, linksmai kresčiodama gal- 
vą. — Jis jums tinka. 

— Sakot, saldus. 

— Taip, bet maloniai. 

— Ak, koks neapsakomas palengvėjimas. — Jis metė šelmišką 
šypseną. — Atveskit kada nors apsikirpti poną Kleiburną. Būtų 
miela su juo susipažinti. 

Jis dviprasmiškai pakilnojo antakius. 

— Kažin, — suabejojo Miranda. — Galiu jo nebeatgauti. 

Atsistojusi ji užsimetė ant pečių paltą. Moterys žiūrėjo su 
pavydu. Paltas buvo juodas ir prigludęs, su plačia kailio juosta 
apkraštuotais atvartais ir tokiais stačiais pečiais, kad jai einant 
briauna būtų galėjusi raižyti orą. 


20 


Sodininkas iš Prancūzijos 


— Ačiū už kavą ir pyragaitį, - padėkojo ji Keitei. — Išties nieko 
skanesnio nesu ragavusi. Net Londone. - Keitė išdidžiai atmetė 
galvą. - Ar galėčiau priklijuoti prie jūsų lentos šitą? 

Miranda iš rankinės ištraukė lapą su spausdintomis raidėmis. 

— Žiūrėsiu, kad visi būtinai perskaitytų, —- pažadėjo Keitė, bet 
jai nė nereikėjo vargintis — skelbimas buvo toks didelis, kad nie- 
kam nepraslys pro akis. 


— Oi, — išpūtė orą Trojus, kai Miranda išėjo. — Na ir gražuolė. 
„Dėkoju už kavą ir pyragaitį“, - pakartojo jis, pamėgdžiodamas 
jos tartį. —- Negaliu atsigėrėti! 

— Iš pradžių buvo šaltoka, bet paskui apšilo. Trojau, atrodo, ji 
nežino, kaip tave perprasti, - paerzino Henrieta. 

- Ji nuostabi, bet, man regis, kiek užrietusi nosį, ar ne? Kaip 
ir visi londoniečiai — manosi esantys už mus geresni, — išliejo pa- 
giežą Keitė, nešdama Trojui kavą ir pyragaitį. — Viena iš tų, kurios 
pratusios prie pulko įkandin lakstančių tarnų. Aiškiai matyti, kad 
be valytojos, virėjos, sodininko ir dar balažin ko pražūtų. Įpuolė be 
jokių mandagybių, lyg čia jai koks paštas. Mažumėlę užtruko, ką? 
Apsireiškė tik po dviejų mėnesių. Pernelyg jau reikšminga Har- 
tingtonui. Turbūt mano, kad mes visi — gryni provincialai. Nors 
šiaip daili, — pridūrė ji tyliai šnarpštelėdama. — Tokia nieko sau. 

— Mano galva, tu perdedi, — pasakė Trojus. Visi žinojo, kad 
Keitė apie Žmogų retai kada pasakys ką gražaus. - Juk išgerti tavo 
kavos ji nepasididžiavo užeiti. 

— Pamatė, ką? Geresnės neras nė Londone. 

— Turiu grįžti į krautuvę. Palikau ten Klerę vieną, — suskato 
Henrieta, prisiminusi seserį. 

— Tavim dėta nesijaudinčiau, juk darbo nedaug teturite, — iš- 
drožė Keitė. - Gal norėtum pasiimti pyragiuką? 

— Ką? — suglumo Henrieta. Argi prieš penkias minutes Keitė 
jos nekoneveikė, kad per daug valgo? 

— Klerei, kvailute, - mestelėjo Keitė, kišdama pyragaitį į mai- 
šelį. 

Henrieta pasiėmė maišiuką ir, jausdamasi galutinai pažeminta, 
išcampino. 

Grįžusi namo, Gasą Miranda rado sėdintį prie židinio ir žiūrintį 
„Žiedų valdovą“. Jis kimšo traškučius iš pakelio ir gėrė kokakolą iš 
skardinės. 

— Nejau tau neužduota namų darbų? —- paklausė Miranda. 

(asas patraukė pečiais. 

— Palikau mokykloj kuprinę. 

Miranda padūsavo. 

— Ką gi, pirmadienį ją geriau parsinešk arba vėl turėsi bėdos. 
Šįvakar parvažiuoja tėtis. Jis ne itin džiaugiasi tuo, ką šiandien 
iškrėtei. 

— Aš nenorėjau, —- pasiteisino Gasas, grūsdamas į burną saują 
traškučių. - Pradėjau ne aš. 

— Nenoriu klausytis. Turiu darbo. Tuoj grįš sesuo, todėl šitą 
filmą tau teks išjungti. Ji bijo tų šlykščių padarų. 

— Orkų, - pataisė Gasas. 

— Kad ir kas jie būtų. Žiūrėk, kad išjungtum. 

— Mama, bet... 

— Išjunk! 

Miranda grįžo prie rašomojo stalo. Burnoje tebejuto gardaus 
pyragaičio skonį, o galvoje net ūžavo nuo kavos. Ką tik sutikti 
žmonės jos skilčiai suteiks gana gardžių prieskonių. Trojus nuos- 
tabiai sultingas, Henrieta — putli, saldutė ir visiškai užuita Keitės, 
o ta - nuodinga, kad ir kokie stebuklingi būtų jos receptai. Pasi- 
gėrėtina trijulė. Reikia tik sukurti charakterius, kuriuos galėtum 
vaizduoti kas mėnesį, ir ji parašys knygą, parduos teises pagal ją 
kurti filmą, ir visas pasaulis pasiklos jai po kojomis. Pirštai pasi- 
leido lakstyti klaviatūra. 

Neilgtrukus Miranda išgirdo, kaip virsteli ir užsidaro priekinės 
durys ir tylutėliai įtipena penkiametė duktė Storma. 

— Mieloji, —- pašaukė Miranda, kiek nusivylusi, kad ta grįžo 
namo kaip tik tada, kai ji jau buvo beįninkanti į charakterius. 

Storma prie durų išdygo paniurusi. Rudi plaukai vėjo nubrauk- 
ti nuo veido, skruostai įraudę nuo šalčio. 

— Ar gerai praėjo diena mokykloje? 

— Ne. Gasas - mušeika, — išdrožė ji. 

vo es 


— Mušeika? 

— Madlena nenori ateiti pažaisti, nes bijo Gaso. 

— Žinau. Jis šiandien krimstelėjo berniukui. 

— Aš mačiau, jam bėgo kraujas. 

— Aišku, įkandimą tas visiems rodė kaip karo žaizdą! - suirzusi 
išrėžė Miranda. Motina tikrai skambins pasiskųsti. 

— Jis trauko vorams kojas. 

— Na ir kas čia blogo, jie gi bjaurūs. 

— Jie — Dievo kūriniai. 

Stormai akyse sužvilgo ašaros. 

— Mieloji, po galais, kas tau taip prikalbėjo? 

— Ponia Roberts sako, kad kiekvienas padaras — ypatingas. Ga- 
sas viską naikina. 

— Eikš, širdele, - pasivadino Miranda į glėbį dukterį. 

— Man Gasas nepatinka. 

— Ne tau vienai, - atsiduso ji. — Gal eik žaisti į savo kambarį? 
Jis žiūri „Žiedų valdovą“. — Storma išsprūdo iš glėbio. - Namų 
darbų turi? 

— Taip. 

— Po minutės ateisiu ir padėsiu tau juos paruošti. 

Bet Storma žinojo, kad minutė išsitęs iki valandos, ir galiausiai 
namų darbus ji turės ruošti viena. Mama visuomet perdėm užsi- 
ėmusi. 

Storma kiūtojo rožiniame kambaryje. Jo sienų apmušalai de- 
rėjo prie užuolaidų, išpieštų tarp gėlių šokančiais rožiniais ange- 
liukais. Lemputės — ir tos buvo rožinės, todėl kambarys skendėjo 
švelnioje rožinėje šviesoje. Knygų lentynos buvo nukrautos pū- 
kuotais žaislais ir knygomis. Ji turėjo dailių brangenybių dėžučių, 
kuriose laikė papuošaliukus, plaukų segtukus, blizgančius druge- 
lius ir apyrankes. Turėjo rožinių užrašinių, dėdavosi į jas rašanti 
rožiniais pieštukais, dar turėjo „Win Green Gingerbread“ namą iš 
siuvinėtos rožinės medvilnės, pilną kolekcionuojamų įvairiausių 
dydžių ir atspalvių rožinių pagalvėlių. Čia dabar ir tūnojo su skai- 
tvmo knyga iš mokyklos. Liūdėjo ir jautėsi vieniša. Prisitraukusi 
mėgstamiausią rožinę pagalvėlę, apsikabino ją, į kampą nusibrau- 

kė ašaras. Kokia gi nauda iš gražaus kambario, jei neturi draugų, 
kuriems jį galėtum parodyti? 

Miranda parašė skiltį ir, išsiuntusi ją elektroniniu paštu, leng- 
viau atsiduso. Dukters namų darbus pamiršo. Nuslinkusi į virtuvę 
įsipilti taurės vyno, iš šaldytuvo išsitraukė morką, kad nuslopin- 
tų norą užsirūkyti. Laikas vaikams gerti arbatą. Nieko geriau ne- 
sugalvosi, kaip pakepti duonos su kiaušinių plakiniu, mat žuvų 
kepsnelių Gasas jau buvo valgęs pietų. Tebespoksant į šaldytuvą, 
sučirškė telefonas. Įspraudusi ragelį tarp žando ir peties, Miranda 
išsitraukė porą kiaušinių. 

— Labas, čia Džeremis. 

— Oi, labas. 

— Jūs gi ieškojot sodininko. 

— Taip, - patvirtino Miranda pralinksmėjusi. 

— Radau kas galėtų tikti. Žmonės jį vadina Andervudu. Seny- 
vas žmogus, keistuolis, bet mėgsta sodininkauti. 

— Kur radot? 

— Jis yra dirbęs jūsų ūkyje. 

— O dabar? 

— Dabar lyg ir pensininkas. Galėtų dirbti pas jus kelias dienas 
per savaitę. | 

— Kiek jam metų? 

Džeremis pagalvojo. 

— Maždaug šešiasdešimt penkeri. 

— Ar jis pajėgs? Čia labai daug darbo. 

— Tik leiskit jam pamėginti. Jis geras vyrukas. 

Įtapsėjo Storma, pasidabinusi rožine fėjos suknele, nepamiršu- 
si nė žiburiuojančios karūnos, sparnų ir lazdelės. 

— Mamyte, noriu valgyti, - pasiskundė ji. Aplink akis nuo aša- 
rų raudonavo ratilai. 

Miranda susiraukė, akimirksnį padvejojo. 

— Gerai, noriu jį pamatyti, — tučtuojau sulygo. — Ar galėtų atei- 
ti ryt iš ryto? Žinau, kad šeštadienis, bet... 

— Aš jį atsiųsiu. 

— Gerai. Ačiū, Džeremi. 

Baigusi pokalbį, Miranda atsisuko į dukterį. 

— Kepu tau duonos su kiaušiniais, mieloji. Kaip tu? 

— Duonos su kiaušiniais? — pasipiktino Gasas, mindžikuoda- 
mas tarpdury. - Aš nekenčiu duonos su kiaušiniais. 

— Gasai, tavo padėtis šiandien neleidžia bambėti. Duona arba 
spagečiai. 

— Spagečiai, - pareiškė Gasas. 

Storma suraukė nosį. 

— O man patinka duona su kiaušiniais. 

— Aš jums ne restoranas. Abu valgysit spagečių. 

Miranda nenorėjo Gaso įniršio priepuolio, o Storma juk nede- 
juos. Duktė susiraukė. 

— Galėsi užsipilti kečupo, kiek norėsi, - pridūrė Miranda, kad 
ją nuramdytų. - Šiandien tikrai neturiu jėgų su jumis peštis. 

Žiūrėdama, kaip vaikai valgo, ji gardžiavosi taure vyno. Vaka- 
re namo parvažiuoja Deividas. Ji išsimaudys ir apsirengs kokiu 
gražesniu drabužiu. Paruoš jam veršiukų kepenėlių su keptomis 
bulvėmis ir raudonojo vyno padažu. Norėjosi jį nustebinti, paska- 
tinti kuo daugiau laiko praleisti namie. Miranda geidė jo draugi- 
jos. Kaime vienai nuobodu. 


III 
tadantys pilių d 


Deividas Kleiburnas į Hartingtono rūmus atvažiavo aštuntą. Ga- 
sas, vilkėdamas žydrai dryžuotą pižamą, su mama laukė virtuvėje. 
Storma apkamšyta miegojo su žaisliniu triušiuku ir mėgstamiau- 
sia rožine pagalvėle, sapnuodama, kaip parsiveda pažaisti naujuo- 
sius draugus. 

Išgirdusi atidaromas laukujes duris, Miranda liepė Gasui likti 
virtuvėje, o pati nuėjo pasikalbėti su tėčiu. Prieškambaryje jie už- 
truko, regis, amžinybę, kalbėjosi prislopintais balsais. Gasas, iš- 
gėręs savąją stiklinę pieno, rangėsi ant minkštasuolio ir juto, kaip 
širdį užgula sunkus laukimas. Nusižiovavęs ėmė šaukštu braižyti 
pušies medieną. 

Galiausiai tėvai atėjo į virtuvę, atrodė rimti. Tėtis nepasisveiki- 
no, tik atitraukė kėdę ir klestelėjo. Mama padavė jam taurę vyno, 
tada įsipylė sau. 

— Mama man sako, kad šiandien įkandai vaikui ir pabėgai iš 
mokyklos. 

Gasas spoksojo į tėvą nemirktelėdamas. Buvo nusprendęs ne- 
praskysti. Aragornas niekada nepraskysdavo. 

— Tam būtina padaryti galą. Tavo elgesys nepakenčiamas. 

Gasas tylėjo. 

— Už bausmę savaitę nežiūrėsi televizoriaus. 

Jis težioptelėjo — protestavo tylomis. Buvo per daug priblokš- 
tas, kad aiktelėtų. 

— Mūsų kantrybė dėl tavęs galutinai išsibaigė. Perspėju 
tave, Gasai: jei nesiliausi skriausti vaikų ir trukdyti pamokoms, 
mums neliks kitos išeities, kaip išsiųsti tave į internatą pirma 
laiko. Aišku? 

Gasas tramdė nepaklusnią ašarą, bet ta išsprūdo ir pakibo ant 
blakstienų. Jis linktelėjo. 

— Turi ką pasakyti? 

- Neaš pradėjau, — sušnibždėjo Gasas. 

Ašara nukrito ant skruosto, jis nubraukė ją rankove. 

— Nenoriu klausytis visų jūsų Žaidimų aikštelės sapaliojimų. 
Jau prisiklausiau. Dabar marš į lovą. 

(asas nusirangė nuo suolo ir prasliūkino pro tėvus. Nė vie- 
nas nesiteikė jo pabučiuoti, linkėdamas labanakčio. Smukęs į savo 
kambarį, jis užtrenkė duris, krito ant lovos ir įsikniaubęs į pagalvę 
užsikūkčiojo. 

— Gal geriau lipsiu pas jį, - sunerimusi tarė Miranda. - Juk 
mažas. 

— Ne, Miranda, - nukirto Deividas. - Čia ir bėda. Tu pernelyg 
atlaidi. Nepasiuntei jo atgal į mokyklą, leidai visą popietę žiūrė- 
ti DVD. Nieko nuostabaus, kad nepasimoko. Kaipgi tu jį auklėji? 
Tegu paverkia, kol užmigs. Jei visąlaik nuolaidžiausi, taip nieko ir 
neišmoks. Būk tvirtesnė. Nebus gerai pačiam Gasui, jei išauginsi- 
me jį siaubūnu. Juk mes atsakingi už jo elgesį. 

— Bet aš nežinau, kaip jį auklėti. 

Miranda gurkštelėjo vyno ir susmuko kėdėje. 

— Nekvailiok. Čia tau ne mokslas apie raketas. Beje, ar pradėjai 
ieškoti pagalbininkų? 

— Taip, — atsakė ji pragiedrėjusiu veidu. —- Pakabinau skelbimą 
miestelio pyraginėje. Pasak mūsų kaimyno Džeremio Ficherberto, 
ji - pagrindinė Hartingtono arterija. Ryt jis man šį tą atsiųs. Sodi- 
ninką, vadinamą Andervudu. 

— Pavardė vykusi, — pritarė Deividas linksėdamas. Šitam vyrui 
patikdavo, kai reikalai būdavo sutvarkyti. 

— Bet senokas. 

- Aš niekad nesprendžiu apie žmogų jo nepamatęs. 

— Jis, ko gero, labai patyręs. 

— O kaip virėja? Beje, jei jau prakalbome, kažkas labai gardžiai 
kvepia. 

— Veršiukų kepenėlės, - atsakė Miranda. — Tavasis gardėsis. 

— "Tu pagaliau galėsi tapti gerąja namų dvasia. - Deividas ištuš- 
tino taurę ir atsistojo. —- Ką gi, einu maudytis. 

Miranda nulydėjo išeinantį vyrą akimis. Jos jis ničnieko nepa- 
klausė, net nepastebėjo kašmyro suknelės, kurią buvo apsivilkusi. 
Šitiek vargta, trinkta galva, dažytasi. Ji ėmėsi vyno padažo. Akyse 
nuo svogūnų susitvenkė ašaros. Staiga Miranda pasijuto išsunkta. 
Paskutiniai metai buvo nepakeliami. Gasas prieš Kalėdas buvo iš- 
prašytas iš mokyklos, teko jį mokyti namie, nusamdžius mokyto- 
ją, paskui jie ieškojosi namo, jį remontavo, kraustėsi, stengdamie- 
si suspėti iki rugsėjo, mokslo metų pradžios. Miranda tebegirdėjo 
sūnų kniurpčiojant viršuje. 

— Po galais! — susikeikė įsipjovusi pirštą. — Ir kaip aš galiu čia 
kiurksoti, kai Gasas savo kambaryje baigia išverkti akis, - su- 
šnypštė ji, truktelėjo stalčių, čiupo „Žmogaus voro“ pleistrą. Ap- 
muturiavusi juo žaizdą, nudrožė prie laiptų. 

Gasas garsiai sriūbavo. Įžengusi į jo kambarį, atsiduodantį se- 
nais sausainiais, Miranda prisėdo ant lovos. Vaikas, pajutęs, kad 
mama čia, paliovė verkti, pakėlė nuo pagalvės galvą. Miranda pa- 
žiūrėjo į sumišusį veidą, pridėjo ranką prie kaktos, kur žėlė tam- 
sūs, lipnūs plaukai. 

— Gasai, - sušnibždėjo ji, — viskas baigta. Tėvelis nebepyksta. 

Gaso veidas tik išsipūtė ir jis vėl užsikūkčiojo. 

— Liaukis, mielasis. Mes nebeširstam. - Tada reikliau: — Gasai, 
tvardykis. 

Sūnus teberaudojo. Miranda čiupo jo rankas, užsitraukė vaiką 
ant kelio, kad galėtų apkabinti. Jis įsikniaubė mamai į kaklą, kaip 
darydavo būdamas mažutėlis. 

- Kas yra, mielasis? — paklausė ji, prisispaudusi sūnų. 

— Nežinau, — galiausiai pralemeno jis prikimusiu balsu, šno- 
puodamas. — Nenoriu į internatą. 

Miranda nieko daugiau nebegalėjo padaryti. Palaikė sūnų ap- 
kabinusi, kol tas aprimo, vėl paguldė į lovą, pabučiavo į kaktą ir 
išjungė šviesą. Gasas bemat užmigo; jam ilsintis blyškus veidas 
staiga tapo meilus ir nekaltas. Ji valandėlę dar pažiūrėjo, pasiste- 
bėdama, kodėl gi jai tekęs toks rūpesčių keliantis vaikas. Nė se- 
kundės nesusimąstė, kad pati irgi gali būti kai kuo dėta. 

Deividas išsimaudęs apsimovė žalsvai rusvas kelnes, apsivilko 
žydrus „Ralph Lauren“ marškinius. Jo būta išvaizdaus, juodais 
žvilgančiais plaukais, įdegusia oda, ilgų blakstienų įrėmintomis 
tamsiai mėlynomis akimis, kurios bent kiek mažiau vyriškame 
veide būtų atrodžiusios perdėm jau moteriškos. Buvo stiprus ir 
raumeningas, nes kas rytas treniruodavosi sporto salėje po biuru. 
Taip pat tuščiagarbis. Mėgdavo gražiai rengtis, tepdavosi brangiu 
losjonu po skutimosi ir be perstojo rūpinosi plaukų slinkimu. Jis 
buvo savimi pasitikintis vyras, uždirbęs krūvą pinigų Sityje, vedęs 
gražuolę, nusipirkęs didžiulį namą kaime ir dar investavęs į bu- 
tuką Kensingtone. Deividas turėjo visa, kas priklauso: puikią šei- 
mą Dorsete ir puikią meilužę Londone. Du atskirus gyvenimus. 
Viskas buvo taip, kaip ir turi būti. Jis jautėsi tik darąs, ką daryti 
turi teisę visi vyrai. Mylėjo žmoną, meilužės nemylėjo. Bet negi 
žmona galėtų viltis, kad jis kiaurą savaitę laikysis celibato. Gi čia 
sandoris, savaime suprantama. Jai - namai kaime, jam šilta lova 
Londone, ir nė vienas nenuskriaustas. 

Miranda apačioje baigė ruošti kepenėles. Padengė stalą dviem 
ir laukė išnyrant vyro. Deganti žvakė dabar pasirodė perdėm te- 
atrališka, tad ją užpūtė ir atidėjo į šalį. Kokia neteisybė, mąstė ji 
sau. Verdi, plauni indus, kuopi namus, rūpiniesi skalbimu, kartą 
per savaitę dumi į Seinsberį apsipirkti, prižiūri vaikus, negana to, 
turi darbą. Deividas teturi darbą. Jam nereikia galvoti apie nieką 
kitą, tik apie save. 

— Velniai griebtų, — sumurmėjo ji ir prisipylė trečią taurę 
vyno. - Manęs jis tarsi nė nebepastebi. 

Deividas į virtuvę įžengė geros nuotaikos. Miranda buvo ma- 
žumą apsvaigusi. Jis įsidėjo valgio, prisėdo. 

— Mieloji, šįvakar tau teko tiek rūpesčių. — Jis vertinamai nu- 
žvelgė žmoną. — Aš turiu labai gražią pačią. 

Jos nuotaika pakilo nelyg siūbtelėjusi liepsna. 

— Ačiū. Papasakok man apie Londoną, kad tavo dėka galėčiau 
ten pagyventi! 

— Viskas taip pat, kaip palikai, tik šalčiau, - numykė jis. 

Miranda nurijo kartėlį ir pareikalavo išsamesnio atsakymo: 

— Su kuo daugiausia leidai laiką? 

— Su tais pačiais, kai jo turėdavau. Šią savaitę biure kasdien 
prabūdavau iki dešimtos. Aš nusivaręs nuo kojų. 

— Kaip laikosi Blaita? — Čelsyje nuvedusi Gasą į dziudo treni- 
ruotę Miranda netikėtai sutiko mokyklos laikų draugužę. Metų 
metus viena kitos nemačiusios, jiedvi vėl suartėjo, mat Miranda 
padėjo jai ištverti skaudžias skyrybas. - Vis mėginu jai prisiskam- 
binti, bet visuomet atsiliepia atsakiklis. Va kas nutinka, kai persi- 
kraustai į kaimą — visos draugės tave pamiršta! 

- Ji tavęs nepamiršo. Blaita užsiėmusi su teisininkais ir sąskai- 
tininkais, pati pagalvok. Tiesą sakant, daviau jai šiokį tokį patari- 
mą, - pompastiškai pareiškė Deividas, iškėlęs šakutę. - Pasakiau, 
kad su skyrybomis turi būti dorojamasi kaip su verslu. Ji - pati sau 
svarbiausia klientė. Turi sudaryti sau kuo geresnį sandorį. Nėra 
ko tikėtis, kad viskuo už ją pasirūpins teisininkas. Jis gi nežino, ko 
ji nori. Galvoja tik apie tai, kaip išpešti kuo daugiau pinigų jai, tai 
yra kuo daugiau komisinių sau. Gal ir yra geriausias visame mies- 
te, bet vis tiek reikia pasakyti, ko nori. Liepiau susidaryti sąrašą. 
Tai paskutinis šansas. Kai užversi duris, bus po viskam. Juk nebe- 
grįši prašyti to, ko nesivargini paminėti dabar. Jam atiteks viskas, 
o Blaita graušis, kad taip delsė. 

— Ar ji tavęs paklausė? 

— Sakyčiau, taip. Bėda, kad ji perdėm emocionali, per medžius 
nemato miško. Šiuo metu tetrokšta išsilaisvinti. Aš pasakiau, kad 
pinigai reikalingi, bent jau sūnaus labui. Ko jai reikia, ji žino. O aš 
džiaugiuosi galėdamas padėti. Vis tiek niekuomet nemėgau jos 
vyro. Tikras šiknius! 

— Baisu, kiek mūsų draugų skiriasi, — atsiduso Miranda. — Kai 
apsitvarkysim, būtų gerai pasikviesti Blaitą su Rafaeliu praleisti 
savaitgalio. Rafaelis mielas mažius, gal padarytų gerą įtaką Ga- 
sui. Taip ir būna, a? Po krūvos metų susitinkam, išsiaiškinam, kad 
mudvi — kaimynės, o tada aš persikraustau čia. Berniukai buvo 
vos pradedantys pažindintis. 

— (asas net nespėjo įkasti Rafaeliui. 

— Palūkėkim, Gasas apsipras. 

Mirandos veidas beregint apsiniaukė. Gaso bėda, atrodo, nie- 
kur nedings. 

— Kaip manai, gal turėtume į ką nors kreiptis? - paklausė ji. 

- Į psichiatrą? — pasibaisėjo Deividas. 

— Na, į vaikų psichologą. 

— Listi prie savo sūnaus leisiu tik per savo lavoną. Gasui nieko 
baisaus. Nieko tokio, ko negalėtų ištaisyti internatinė mokykla. 

— Bet iki jos dar beveik metai, Gasas į ją nenori. 

— Toks amžius. Jis išaugs. Miranda, tau tereikia kontroliuoti. 
Tu čia visą savaitę viena. Viskas priklauso nuo tavęs. 

— Numanau, kad dabar liepsi man dorotis su šeima kaip su 
verslu. Mano svarbiausias klientas — Gasas, - nusišaipė ji. 

— Ne, mieloji, jis - verslas, - kuo rimčiausiai pataisė Deivi- 
das. - Tavo svarbiausias klientas - aš. 
nomist“, o Miranda, apgirtusi ir nusikamavusi, susirietė į kamuo- 
liuką ir užsimetė ant akių pagalvę, kad nespigintų; ji buvo pratusi 
miegoti viena. Juodu nesimylėjo. Deividas nebandė, o ir Miranda, 
nors užsigavusi, kad vyras po ištisos savaitės skyrium jos negei- 
džia, galiausiai atsipūtė. 

Kitą rytą Storma viena žaidė savo kambaryje, o Gasas, nebetu- 
rėdamas teisės žiūrėti televizoriaus, išsliūkino į mišką spęsti spąs- 
tų nieko blogo nenujaučiantiems žvėreliams. Deividas, pusryčių 
šlamšdamas Mirandos patiektus kiaušinius, kumpį ir skrebučius, 
skaitė laikraščius. Ji ruošėsi pokalbiui su sodininku. 

— Tu irgi norėsi su juo susitikti? - pasiteiravo ji Deivido, bet šis 
neatitraukdamas akių nuo „Telegraph“ atsakė, kad tai - jos sritis. 

— Vidaus politikos ministrė esi tu, - pajuokavo. 

— O tu kas toks? — paklausė Miranda, pyktelėjusi, kad vyrui 
šitaip neįdomu. 

— Aš — ministras pirmininkas, —- paaiškino Deividas. - Jei no- 
rėsi išgirsti kitą nuomonę, su džiaugsmu ją išdėstysiu. Bet jei ne, 
mieloji, visiškai pasikliausiu tavo sprendimu. 

Išsiuntusi vyrą paragauti Keitės kavos, Miranda laukė darbo 
kambaryje. Buvo pervargusi, nes viską turėjo daryti viena. Kokią 
armiją statybininkų ir apdailininkų ji buvo atsiboginusi į Harting- 
toną, kad šitą namą paverstų savo svajonių namais! Deividas leido 
žmonai namus įrengti taip, kaip ji geidė, - geras jos skonis buvo 

viena iš priežasčių, kodėl ją vedė, — ir pareigingai, nesipriešinda- 
mas apmokėdavo sąskaitas. Iš jos, kaip vidaus politikos ministrės, 
buvo tikimasi jam ir vaikams pastatytų namų. Deividui nė į galvą 
nešovė mintis išlįsti iš prašmatnaus kabineto padėti. Miranda su- 
sizgribo, kad juodu niekuo nebesidalija. Vaikai — ir tie virto jos 
jurisdikcija, mat jis - ministras pirmininkas, virvutes tampantis 
lėlininkas. 

Šitaip besvarstant apie savo santuokos būklę, sučirškė durų 
skambutis, ir Miranda nuskriejo prieškambariu. Giliai įkvėpusi 
pasimeldė, kad ponas Andervudas būtų tobulas sodininkas, o kad 
jau užmezgė ryšį su Dievu, dar pridūrė, kad iš paskos galėtų sekti 
ir virėja su valytoja. Atidariusi duris išvydo į gnomą panašų vyrą 
su ruda striuke ir rudomis kelnėmis, ant vešlios garbanotų praži- 
lusių plaukų kupetos užsimaukšlinusį tvido kepurę. Šis, pamatęs 
ją, tučtuojau nusitraukė kepurę ir priplojo ją prie liemenės. 

— Esu Andervudas, atėjau dėl sodininko darbo, - išdrožė su 
ryškiu Dorseto akcentu. 

Miranda rankos neištiesė — svečias atrodė taip, tarsi nežinotų, 
ką su ja veikti. 

— Užeikit, pone Andervudai, - paragino ji ir, pasitraukusi į šalį, 
praleido jį į prieškambarį. Su Andervudu vidun siūbtelėjo drėgno 
vėjo šuoras. - Na ir drėgmė šiandien, — nusistebėjo ji, darydama 
duris. - Nepakenčiu dulksnos. 

— Visuotinis atšilimas, - liūdnai tarė jis. — Vieną dieną karšta 
kaip vasarą, kitą šalta kaip Sibire! Šiais laikais nežinai, ko tikėtis. 

— Prašom į mano kabinetą, pone Andervudai. 

Jis, dirsčiodamas į grindų plokštes ir kremine spalva ką tik iš- 
dažytas sienas, nusekė iš paskos. Čia buvo didžiulis tuščias židi- 
nys, kuriame turėtų pleškėti malkos, ir dailus kilimas, ant kurio 
tikėtumeisi išvysti porelę snūduriuojančių šunų. Kai Hartingto- 
nas priklausė Laitliams, židinyje visuomet kūrendavosi ugnis, o 
ant plataus valgomojo stalo vestibiulyje stovėdavo ryškių gėlių 
puokštė. Dabar ano stalo vietą užimantis apskritas staliukas su 
negyva statula atrodė vienišas. 

— Vadinasi, ką tik persikraustėt? —- paklausė Andervudas. 

Miranda pastebėjo, kad jis kalba lėtai ir atsargiai, akivaizdu, 
bus nelinkęs skubėti žmogus. 

— Taip. Šitie namai jums pažįstami? 

— Dar ir kaip. Anuomet čia buvo gražiausias sodas Dorsete. 

— Šit kaip, - numykė ji, vesdama Andervudą prie krėslo. 

Jis pastebėjo, kad šeimininkės darbo kambaryje židinys irgi 
nesikūrena, bet šičia kvepėjo dūmais, o tai drąsino. 

— Ponia Laitli buvo talentinga ponia. 

— Girdėjau. 

— Turėtumėt namuose kūrenti ugnį. Galėčiau atnešti malkų, 
jei norėtumėt. 

— Dėkui. Na matot - mums reikia ko nors kaip jūs. 

Nors kai jis, pridėjęs storą trumpą pirštą, pamakalavo sau apie 
nosį, Miranda dėl to nebebuvo tokia tikra. 

— Niežti nosį, —- pasiaiškino tas ir vėl patrynė pirštu. 

— Ačiū, pone Andervudai. Sakykit, kaip suprantu, jūs dirbot 
pas Džeremį Ficherbertą? 

Andervudas, nuleidęs pirštą, nusibraukė jį į striukę. 

— Aš ūkyje išdirbau daugiau kaip keturiasdešimt metų. Ariau 
ir sėjau, bet užvis labiau mėgstu sodus. Matėt miške šungrybių? 

Jo akys švytėjo kaip hematitai. 

Miranda papurtė galvą. 

— Šungrybių? 

— Taigi. Nemažai jų ten. Mat šlapias ruduo. Ar žinot, kad gry- 
bas tėra grybienos vaisius? 

— Ne, šito nežinojau. 

— Kai grybiena žemėje iškeroja tiek, kad duotų sėklų, randasi 
šungrybiai. 

— Šit kaip, — susakė Miranda stengdamasi dėtis susidomėjusi. 
Pokalbis klostėsi ne visai taip, kaip ji vylėsi. 

— Diduma šungrybių — valgomi, tik daug kas šito nežino. Val- 
go tik grybus. Maniškė verda gardžią šungrybių sriubą. Ji žino, 
kuriuos valgyti, o kurių - ne. 

Miranda atkreipė dėmesį į didžiulį Andervudo pilvą. Buvo aki- 
vaizdu, kad jis gerai valgydinamas. Ji mąsliai prisimerkė. 

— Šita valda didžiulė, pone Andervudai. 

— Ponia Laitli ją prižiūrėdavo viena, — pasakė jis, iš nusistebė- 
jimo linguodamas galvą. 

— Neturėjo jokių pagalbininkų? 

— Tik Hektorą. Tai buvo jos aistra. 

— Ką gi, mažiausiai metus visa prastovėjo be priežiūros. Reikia 
labai daug ką nudirbti. Nežinau, ar esate pakankamai stiprus, kad 
susitvarkytumėt vienas. 

Andervudas, atrodo, įsižeidė. 

— Na jau! — pasipiktinęs aiktelėjo. Šoko, nusimetė striukę ir 
stojosi su trumparankoviais marškiniais, krusčiodamas raume- 
nis. — Žiūrėkit! Aš — tvirtas kaip uola. Kieta uola. 

— Ačiū, pone Andervudai. 

— Ponia, metų tau tiek, kelerių jautiesi. O viduje aš - žaliūkas. 

— Neabejoju, pone Andervudai. Jūsiškei labai pasisekė. Saky- 
kit, ar gerai ji gamina valgį? 

Jis pasikasė pilvą. 

— Mano pačiutė? Ji puiki. Niekas nemoka virti kaip ponia An- 
dervud. 

Miranda nusprendė surizikuoti. Neviltis vertė ją elgtis impul- 
syviai. 

— Mes ieškom virėjos, —- pralemeno. 

Andervudo vėjų nugairintas veidas pražydo šypsena, apskriti 
žandai nurausvėjo. 

— Tai nebeieškokit, ponia. Ponia Andervud jus valgydins skaniai 
ir sočiai. Ji virdavo valgį poniai Laitli, kai pas ją būdavo svečių. 

— Vadinasi, ši vieta jai pažįstama? 

— Dar ir kaip. 

— Arji turės laiko? 

Jis guviai palinksėjo. 

— Dar ir kiek. Mažieji padaužos jau užaugę, turi savų išdykėlių. 

Mirandos galvoje mintys vijo viena kitą. 

— Norėčiau susitikti su ponia Andervud, - ryžosi ji. - Gal ga- 
lėtų ateiti ryt paruošti mums keturiems sekmadienio pietų? Su ju- 
mis, pone Andervudai, kalbėsiu tiesiai. Šičia baisi netvarka, o jūs, 
akivaizdu, šį tą nusimanote apie sodus. Gal apsiimtumėt iš pra- 


44 


Sodininkas iš Prancūzijos 


džių pagrėbstyti lapus ir paskaldyti malkų, kad galėtume užsikurti 
ugnį, o aš pasidairysiu dar ko nors, — ji pagalvojo, kokie žodžiai 
jo neįžeistų, — ...ko nors, kas drauge su jumis kurtų sodo peizažą. 
Mano galva, šiai vietai reikia dviejų porų rankų, kaip manot? 

Andervudas iš lėto linktelėjo. Mat ne visai suprato, ką ji turėjo 
galvoje kalbėdama apie peizažą. Šiaip ar taip, skaldyti malkas ir 
kūrenti ugnį jis mėgo, jau vaizdavosi kūpsančius lapų kalnus. 

— Mokėsiu jums po aštuonis svarus už valandą, o jūs dirbsite 
tiek, kiek įstengsite. 

— Pasiūlymas puikus kaip slyvų pudingas, ponia, - atsakė An- 
dervudas, aiškiai patenkintas. 

— Vadinkite mane Kleiburn, - patikslino Miranda. 

— Taip, Kleiburn, ponia. 

Ji atsiduso ir pasidavė. 

— Galite pradėti pirmadienį, ir nepamirškite pasakyti poniai 
Andervud, kad ryt ateitų, jei gali... o gal ji galėtų man paskambin- 
ti, tada aptartume visas smulkmenas. 


Deividas iš Keitės pyraginės grįžo geros nuotaikos. Įlėkęs į vir- 
tuvę, kur Miranda kepė vištą, čiupo žmoną per liemenį ir puolė 
bučiuoti į sprandą po plaukų uodega. 

— Dėl tos kavos nesuklydai. Nuo jos išties birzgia galvoje. Ir 
kokie puikūs žmonės. Nesuprantu, kodėl anksčiau neatradome 
šitos vietos. Ji puiki. 

— Patiko? 

Miranda, atsisukusi į jį, atsirėmė į dujinę viryklę. 

— Šnektelėjau su vietiniais, daviau patarimų, kaip plėtoti verslą. 

Jis valiūkiškai išsiviepė. 

— Na jau, Deividai, tu nepatarinėjai. 

— Žinoma, ne. Kuo tu mane laikai — pasipūtėliu kvailiu? 

— Tikiuosi, toks nesi! 

— Persimečiau žodeliu kitu su Keite, ta akivaizdžiai dėl manęs 
pametė galvą. O dar pulkininkas Paikas - paklausinėjau jo apie 
karą. Visi žinojo, kas aš. Vardų, suprantama, neprisimenu, bet jie 
elgėsi labai pagarbiai, kaip pridera. Atrodo, pasidžiaugsiu būda- 

mas dvaro ponu. Man čia reikėtų daugiau pabūti. Čionai gyvena- 
ma lyg prieš penkiasdešimtmetį. Nesuprantu, ko mudu delsėme 
persikraustyti. 

— Ta Keitė — gyvatė žolėje. Saugokis. 

- Lentoje mačiau tavo skelbimą. Kaip miela! 

— Ne miela, o praktiška. Pamatysi, suveiks. 

— Tikėkimės. Dvaro ponia neturėtų purvintis rankų sode ar 
kuopti namų. Noriu, kad mano žmonos rankos būtų švelnios kaip 
kunigaikštienės. 

— Kokia laimė, kad visas mano darbas — prie kompiuterio, a? 

— O kaip praėjo susitikimas su Andervudu? 

- Jis kol kas tiks. Bet mums vis dar reikia tikro sodininko. An- 
dervudas galės dirbti paprastus darbus: grėbti lapus, šienauti, ka- 
poti malkas ir kitką. Jo žmona rytoj ateis išvirti pietų. Ji virdavo 
valgį ankstesniems savininkams. 

— Aš sužavėtas, mieloji. — Jis kilstelėjo jos smakrą. — Nema- 
niau, kad viską sutvarkysi. 

- Šitaip sukausi... 

Jis nebeleido baigti — nutildė ją bučiniu. 


vv 


— Sšššš... Nepamiršk savo svarbiausio kliento! 


IV 


Vaisių sNaninama laukinė kelia 


Miranda pabudo vidury nakties. Deividas, greitai užsnūdęs, 
miegojo ant pilvo. Ji kurį laiką žiūrėjo, kaip kilnojasi nugara, ap- 
šviesta pro tarpą tarp užuolaidų besismelkiančios sidabrinės mė- 
nesienos. Gulėdamas čia pat, šalimais, jis atrodė tarsi svetimas, 
tolimas, nepasiekiamas. Ji lyg ir juto kūno šilumą, bet vis dėlto 
Deividas buvo toli toli. Rodėsi, juodu daugiau nebesusiję, saky- 
tum juos skiriančios mylios būtų išskyrusios ir sielas. Klausyda- 
masi virš namų stogo švilpaujančio vėjo, Miranda juto vienatvės 
gėlą — gėlą, kurią, būdama užsiėmusi, paprastai užslopindavo. 
Palūkuriavusi išlipo iš lovos, užsimetė chalatą ir nutipeno į savo 
drabužinę. Uždariusi duris, įsijungė šviesą. Drabužinė, atrodanti 
it jauki parduotuvė su raudonmedžio lentynomis ir komodomis, 
buvo tas kambarys, kurį Miranda ypač nekantravo įrengti - ištisa 
patalpa bus paskirta jos drabužiams. .Nūn suknelės ir kostiumė- 
liai, tvarkingai sukabinėti ant medinių pakabų ir suskirstyti pagal 
sezonus ir progas, atrodo lyg atleistieji iš darbo. Ji karčiai nusi- 
juokė. Kokios dar progos? Čia nėr kur eiti. Nėra draugių. Draugės 
Londone, ir tos ima pamiršti, kad jos esama. 

Miranda vieną po kitos traukė sukneles, ilgesingai jas apžiū- 
rinėdama. Pati su savim kalbėjosi: „Tu, mieloji mažyle „Dolce“, 
su „Celine“ rankine ir „Jimmy Choo“ bateliais labdaros pokylyje 
Dorčesteryje ir per Deivido keturiasdešimtmečio pobūvį atro- 
dei pritrenkiamai. Mudvi privertėme visus atsigręžti. O tu, „Tu- 
lah“ kostiumėli dailučiais pečiais ir ilgomis klešnėmis, kaip tu su 
„Louboutin“ aukštakulniais ir „Anya Hindmarch“ rankine mane 
gelbėdavote per merginų pietus Naitsbridže ir Heiveno krūties 
vėžio komiteto susirinkimus. Tu, juodoji „Prada“ suknelyte, ko- 
kią privalo turėti kiekviena moteris, nenusižengianti madai, su 

dėžių dėžėmis rinktinių batelių ir veik neliečiamų rankinių nūn 
snopsai kaip kokia buvusio mano gyvenimo pamėklė. Londone 
aš visuomet jausdavausi kerinti. Visuomet savimi pasitikėdavau. 
Šičia, Hartingtone, nykstu. Nė nebežinau, kas aš. Netenku tapa- 
tybės jausmo." 

Vis labiau gailaudama, ji pradėjo atvožinėti batų dėžes, trau- 
kė batelius, kilnojo juos ir vartė rankose nelyginant juvelyras, 
šviesoje apžiūrinėjantis deimantus. Jai dar tik trisdešimt treji, o 
jausmas toks, lyg gyvenimas būtų pasibaigęs. Žvilgtelėjusi į at- 
spindį veidrodyje, ji pakraupo - vienos gyslos. Jaunystės raus- 
vumo, kurio jai buvo pavydima, nebėr — po akimis melsvai pilki 
ratilai, oda išblyškusi, pageltusi. Ji turi susiimti. Atsipeikėti. Išsi- 
judinti, imti bendrauti su žmonėmis, pasikviesti draugių praleis- 
ti savaitgalio. Negalima sau leisti skęsti savigailoje, taip Deividas 
praras susidomėjimą. Pagalvojusi, kad galėtų šį tą nusipirkti iš 
„Ralph Lauren“ savo stilingajai kaimiškai spintai, Miranda at- 
kuto, bet paskui susiprotėjo, kad nėra kam palikti vaikų. Jeigu 
tik dienelei ištrūktų, Bondo gatvė ją tikrai atgaivintų. Tie, kurie 
mano, kad laimės už pinigus nenupirksi, tiesiog nežino, kur ap- 
sipirkti, prisiminė ji ir kreivai šyptelėjo, tada išjungė šviesą ir vėl 
atsigulė. Deividas parpė, apie žmonos nelaimingumą ničnieko 
nenutuokdamas. 


Kitaryt Gasas, maklinėdamas po kiemą, išvydo ant žvyro stovin- 
tį seną fiatą. Smalsiai nužvelgė automobilį. Tas buvo aprūdijęs, 
purvinas, blyškūs pilkšvi dažai luposi. Ant užpakalinės sėdynės 
pūsdamas į langus garą tupėjo spanielis. Gasas pabarbeno į stiklą. 
Šuo suvizgino uodegą. Įdomu, kieno jis. Kai vaikis atsitraukė, šuo 
puolė loti. 

— Nutilk, tu kvailas šunėke! - užriko Gasas. 

— Ką tu vadini kvailu šunėku? Tikiuosi, ne mano Reindžerį. 

Casas apstulbo — priekinėse jo namų duryse įsisprendusi į pla- 
čius klubus, susmeigusi į jį primerktas akis stovėjo keista mote- 
riškė. 

— Tai tu būsi jaunikaitis Gasas, - tarė ji mįslingai linguodama 
galvą. 

Jos smakras buvo kampuotas kaip lopeta. Berniukas instinkty- 
viai pajuto, kad su šita moterimi geriau nesipykti. | 

— Girdėjau, esi peštukas. 

Ir kažin iš kur ji žino. Moteris žvilgtelėjo į suglumusį veidą ir 
atlyžo. | 

— Paleiskim Reindžerį palakstyti. Kitaip visi mano mašinos 
langai apmiglos. - Ji laipteliais nulipo prie automobilio. - Daryk 
dureles, vaikine, jos neužrakintos. 

Gasas padarė kaip liepiamas, ir Reindžeris iššoko iš susijaudi- 
nimo vizgindamas uodegą, stryktelėjęs pasveikino šeimininkę. 

— Kas jūs? — paklausė Gasas žiūrėdamas, kaip ji įgudusiomis 
rausvomis rankomis švelniai glosto gyvūną. 

— Ponia Andervud. Šiandien ruošiu tau pietus, jaunasis šei- 
mininke Gasai. Bus patiekta kepta ėriuko koja, bulvių iš mano 
daržo, pupelių, žirnių ir morkų. Atrodo, tavo skruostams reikia 
įgauti mažumytę spalvos. — Gasas juos pasitrynė. - Augantiems 
vaikinams, tokiems kaip tu, reikia daržovių. Bėk, Reindžeri, pa- 
lakstysi aplinkui! — Šuo kaip liepiamas šuoliais pasileido į lauką 
prie upės. - Čia būdavo nuostabi laukinių gėlių pieva. - Mote- 
ris atsiduso ir palingavo galvą. - Pamačius, kuo ji pavirto, ponią 
Laitli ištiktų priepuolis. 

Gasas, palikęs Reindžerį lakstyti po valdą, kuri, atrodė, jam 
buvo pažįstama, nusekė paskui ponią Andervud namo. Prieškam- 
barį tvindė kepamos mėsos kvapsnis, tad pilvas sugurguliavo. 

— O aš maniau, kad tokia šeima kaip jūsiškė bus bažnyčio- 
je, - tarė ponia Andervud koridoriumi eidama į virtuvę. — Aš pati 
tai būčiau ten, jei nebūčiau čia. Negaliu pasakyti, kad esu didelė 
pastorės Bili gerbėja. Man patiktų, kad Dievui atstovautų vyras. 
Toks, į kurį galėčiau pagarbiai žiūrėti. Pagaliau juk Jėzus buvo ne 
moteris, tiesa? Jei būtų buvęs ji, niekas jo nebūtų net pastebėjęs. 

Gasas, tik pusiau klausydamasis moteriškės tauškalų, smalsa- 
vo, ką ji kepa. 

Miranda, nutūpusi ant aukštos kėdės virtuvėje, skaitė laikraš- 
čius. Ruošiamo valgio kvapas atviliojo ir ją. Ji buvo gerai nusitei- 
kusi. Ponia Andervud prie viryklės tiko. Atrodė taip, kaip ir turi 
atrodyti virėja: didelė, stora ir energinga, nors Miranda nesusilai- 

kė mintyse nepagailėjusi jos vyrelio, kuris, išskyrus pilvą, tebuvo 
pusė ponios. 

— Reindžerį paleidom palakstyti, — pasakė ji mazgodamasi 
rankas plautuvėje. - Dabar jis jau upėj. 

— Skaniai kvepia, ar ne, Gasai? — paklausė Miranda. — Ponia 
Andervud šiandien mums ruošia valgį, o ponas Andervudas keti- 
na padėti sode. 

— (Gal jis ir senas, Miranda, bet stiprus kaip jautis, - patikino 
ponia Andervud. 

Miranda pastebėjo, kad virėja ją vadina vardu, nors pati krei- 
pėsi „ponia“. Nei šis, nei tas, bet nieko nepadarysi. Aiškiai matyti, 
kad ponia Andervud yra moteriškė, pratusi elgtis kaip tinkama, o 
Miranda pagal amžių jai tiko į dukteris. 

— Kur tėtis? 

— Svetainėje. Neik ir neįkyrėk, jis skaito laikraščius. 

— Ar galiu pažiūrėti „Žiedų valdovą“? - pasiklausė Gasas. 

— Ne, mielasis. Juk žinai, tėtis sakė, kad negalėsi žiūrėti savaitę. 
Ko neini į lauką? Gi nelyja. 

— Nėr ką ten veikt? 

— Nėr ką veikt? - aiktelėjo ponia Andervud. - Kaime? 

— Kur Storma? - nusiminęs paklausė Gasas. 

— Žaidimų kambary. 

Jis susigrūdo rankas į kišenes ir išdūlino. 

Poniai Andervud teko prikąsti liežuvį. Ji nebuvo tokia gera Mi- 
randos pažįstama, kad būtų galėjusi jai porinti, kaip užimti savo 
vaikus. Šitokiuosę žemės plotuose - galybė veiklos. Vargšiukai 
londoniečiai, svarstė ji sau, reikia juos mokyti linksmintis kaime. 
O žiūrint į motiną, kuri vėl įniko į laikraščius, anaiptol neatrodo, 
kad ji šito imsis. 

Knapsoti žaidimų kambaryje Gasas neištvėrė. Stormos nedo- 
mino tai, kas patiko jam, o televizoriaus žiūrėti jis negalėjo. Tad 
pro priekines duris spruko paspardyti žvyro ir paieškoti, ką būtų 
galima suniokoti. Ant žemės pamatė lazdą. Per trumpą kankinti 
asilui, bet kaip tik tą svaidyti šuniui. Pasidairydamas Reindžerio, 
lauku patraukė upės link. Šitos sodo pusės jis dar nebuvo ištyri- 
nėjęs. Laukas atrodė nekaip, buvo apžėlęs piktžolėmis. Kur kas 

labiau viliojo kitapus — ten avių pilna ganykla, Čarlis, už ganyklos 
miškas. Bet Reindžeris nudūmė šiton pusėn. Ponia Andervud 
sakė, kad jam patinka upė. 

Netrukus Gasas priėjo tą upę. Ji buvo maždaug dvidešimties 
pėdų pločio, apžergta pilkų akmenų tilto. Kitados per lauką ir til- 
tą ėjo takas, vedantis prie mažo namuko, jaukiai įsitaisiusio kaš- 
tainių guote. Gaso manymu, ten niekas negyveno. Langai buvo 
tamsūs ir apdulkėję. Dėmesį patraukė teškenimas vandenyje, ir 
jis sužiuro į upę. Išvydęs Reindžerį, kuris išsiropštęs ant kranto 
juodmargį kailį purtė tol, kol gaurai sulipo smailais kuokštais, iš- 
kart pagyvėjo. 

— Reindžeri! - pašaukė. 

Šuo atidūmė uodegą sukdamas tarsi malūnsparnio propelerį. 
Gasas pakišo jam apuostyti lazdą ir ją švystelėjo kaip įmanydamas 
toliau. Reindžeris buvo pratęs prie tokio žaidimo, tad paknops- 
tom pasileido iš paskos. Kai grįžo nešinas lazda nasruose ir nu- 
metė ją berniukui po kojomis, Gasas paglostė šunį. Paskui lazdą 
svaidė ir svaidė. 

Žaidimui galą padarė Gaso susidomėjimas negyvenamu na- 
meliu. Tie aklini langai ir apleistos sienos, per kurių plytas nelyg 
kantrus aštuonkojis lėtai ropojo gebenė, kažin kuo traukė. Palikęs 
lazdą ant žemės, Gasas pritykino prie namelio. Durys buvo užra- 
kintos, išblukę melsvi dažai trupėjo ir luposi. Patrynęs rankove 
stiklą, vaikis dirstelėjo vidun. Jo nuostabai, kambaryje buvo pil- 
na baldų. Prieš židinį, žiojintį tarsi lavono burna, stovėjo sofa ir 
pora krėslų. Ant sienų, išklijuotų geltonais dryžuotais apmušalais, 
kabojo paveikslai. Jei ne viename kampe juoduojantis drėgmės 
lopas, kambarys lyg ir atrodytų gyvenamas. Gasas paslampinė- 
jo aplink namelį, apžiūrinėdamas visus langus iš eilės, kol galop 
rado vieną išdaužtą, besisupantį ant vyrių. Pasinaudojęs proga, 
įsiropštė vidun. 

Dėl naujojo atradimo smarkiai daužantis širdžiai, jis pamiršo 
tą neteisybę, kad yra nubaustas už muštynes, kurių nepradėjo, ir 
ėmėsi tiriamojo darbo. Kambarių būta mažyčių ir tamsių. Gai- 
la, kad jis nepasiėmė žibintuvėlio. Svetainėje ant rašomojo stalo 
gulėjo laikraščių, šiukšliadėžė buvo pilna šiukšlių, lentynos prie 

sienos prikrautos knygų, o krepšys prie židinio — malkų. Viskas 
atrodė taip, tarsi gyventojas būtų vieną dieną tiesiog išėjęs ir ne- 
begrįžęs. 

Gasas apšniukštinėjo visus kambarius. Kuklioje virtuvėje sto- 
vėjo gruoblėtas stalas, ant jo - du puodeliai abipus arbatinio, pie- 
no ąsotėlis, tuščia lėkštė. Namelis buvo tarsi relikvinė, ir Gasas, 
nors dar mažas berniukas, pasijuto braidąs po kažkieno liūdesį. 
Oras rodėsi sudrėkęs nuo ašarų. 

Neilgtrukus gurgiantis pilvas priminė ponios Andervud kepa- 
mą ėriuką. Gasas liuoktelėjo pro tą patį langą ir pašaukė Reindže- 
rį. Šuo gulėjo lauke, lūkuriavo pasienyje, keistai aprimęs. 

— Eime, kvailas šunėke, pietų metas. 

Šuo nė krust. Gasas pamėgino suvilioti jį lazda, bet Reindžeris 
vis tiek nesijudino. 

— Ką gi, nelauksiu, lik, jei nori, aš keliauju namo. 

Berniukas patraukė per tiltą, tada per lauką. Tik prie namų 
lėkdamas šuoliais per aukštą žolę jį prisivijo Reindžeris. 

— Kur buvai? — paklausė Miranda išvydusi suprakaitavusį, 
įraudusį sūnaus veidą ir žibančias akis. 

— Niekur, — slapukaudamas atšovė tas. Nameliu jis su niekuo 
nesidalys. - Slampinėjau sau aplinkui. 

— Gerai. Metas valgyti pietus. Eik pakviesti sesers. Valgysime 
valgomajame. 

Storma žiūrėjo „Fifi ir gėlių vaikučius“. Jei Gasas nebūtų pada- 
ręs tokio jaudinančio atradimo prie upės, būtų įsiutęs. Storma jau 
tikėjosi jį pulsiant bambėti, todėl nustebo, kai tas nė neburbtelėjo. 
Nenoromis išjungusi televizorių, nusekė paskui brolį į valgomąjį. 

Deividas rytą praleido skaitydamas laikraščius ir žiūrėdamas 
golfą. Jam nė netoptelėjo, kad žmonai gal būtų maloni jo draugija. 
Jie buvo bebaigią priprasti būti paskirai. Be to, po sunkios darbo 
savaitės reikėjo laiko sau — atsipalaiduoti. Po namus sklido kep- 
to ėriuko kvapas, besimaišantis su malkų dūmu, mat ponia An- 
dervud pareikalavo prieškambaryje užkurti židinį. Andervudas iš 
vakaro prikrovė krepšį malkų, atnešęs iš daržinės prie šiltnamio. 
Laitliai, akivaizdu, mėgo židinį — daržinė buvo pilnutėlė dailiai 


52 


Sodininkas iš Prancūzijos 


suskaldytų malkų. Eidamas per prieškambarį į valgomąjį Deivi- 
das pasijuto išties patenkintas savimi — jis buvo išdidus kaimiško 
dvaro savininkas. 

— Kvepia kažkuo skaniu! - šūktelėjo jis išvydęs visą šeimą val- 
gomajame prie stalo. Tada nužvelgė indaują, ant kurios gulėjo ap- 
skrudusi ėriuko koja, paruošta pjaustyti. 

— Man regis, radom virėją, - tarė Miranda. 

- Aš spręsiu, kai paragausiu, — pareiškė Deividas ir atsitrau- 
kęs kėdę klestelėjo. - Manyčiau, šiame kambaryje turėtume būti 
dažniau, - pridūrė akimis permesdamas skoningas žmonos de- 
koracijas. 

Įžengė ponia Andervud, nešina padėklu su daržovėmis. Deivi- 
das šokosi padėti. 

— Na jau ne, nereikia, pone Kleiburnai, aš pati. Dievas mane 
sukūrė ne tokią didžią ir galingą, kad leisčiau kitiems dirbti už 
mane. 

Miranda, išgirdusi, kad jos vyras vadinamas ponu, kiek suirzo. 
Ponia Andervud padėklą pastatė ant indaujos krašto ir daržoves 
iš jo perkėlė ant stalo. Gasas šitiek daržovių nebuvo matęs. 

— Bulvės — iš mano daržo, jų skonis toks, koks ir turi būti bul- 
vių skonis. 

Dar būta pupelių, žirnių ir morkų su sviestu, apibarstytų pe- 
tražolėmis. Ponia Andervud pradėjo pjaustyti. Mėsa buvo švelni, 
per vidurį —- rožinė. Deividui burnoje prisirinko seilių. 

Pirmas kąsnis patvirtino tai, kas Mirandai jau ir taip buvo aiš- 
ku. Ponia Andervud bus puikus priedas prie jų šeimos. 

— Vargu ar esu ragavęs ko skanesnio, - pareiškė Deividas, ėrie- 
nai tirpte ištirpus ant liežuvio. 

- Čia grynas Dorseto ėriukas, — išdidžiai pranešė ponia An- 
dervud. — Šeštadienio rytais Hartingtone būna ūkininkų turgus. 

- Šit kaip, — miktelėjo Miranda. 

— Stebiuos, kad nežinote. 

Ponia Andervud ant stalo pastatė riebaus padažo. 

— Į miestelį nedažnai teišvažiuoju. 

— Tai išvažiuosite dažniau. Jei jau atsikraustėte, turėsite pažinti 
miestelį ir miestelėnus. Geriausias būdas tapti bendruomenės da- 

limi - eiti į bažnyčią. Laitliai visuomet sėdėdavo pirmame klaup- 
te. Miestuke nebūtum radęs žmogaus, kuris jų nemėgtų. 

Miranda nuo minties, kad reikėtų vaidinti dvaro ponią, susigū- 
žė, užtat Deivido susidarytas tobulo gyvenimo kaime paveikslas 
tik dar labiau pasipildė. 

— Manyčiau, mintis nuostabi. Metas pradėti pažindintis su 
čionykščiais. 

— Sakai? — sukluso Miranda suraukdama nosį. Jai jau regėjosi 
atgrasūs kavos rytmečiai su namisėdomis mamytėmis ir susirin- 
kimai bažnyčios salėje gėlių keitimo tvarkaraščiui aptarti. —- Mie- 
lasis, Londone į bažnyčią mes niekad nevaikščiojom. 

— Tada esama dar vienos priežasties pradėti vaikščioti. Gasui 
su Storma reikia religinio auklėjimo. Jiems naudinga tapti vietos 
darinio dalimi. Tai padės apsiprasti. 

Miranda, skaitydama tarp eilučių, pažvelgė į Gasą — tas go- 
džiai šlamštė daržoves. O juk paprastai daržovių nepakęsdavo. 

— Aš jus palieku, - tarė ponia Andervud, kulniuodama durų 
link. - Desertas bus garintas pudingas. Pašaukit, kai norėsit. 

- Jūs pasamdyta! - sušuko Deividas jai pavymui. 

- Žinau, - atsakė ji susijuokusi. - Malonu grįžti. 

— Ponia Andervud, - pašaukė Miranda. 

Vyresnė moteris sustojo tarpdury. 

— Klausau. 

— Koks jūsų vardas? 

Ji išsitiesė. 

—- Andervud, - atrėžė. - Visi mane vadina ponia Andervud. 

— Tikrai gi, - sušnekėjo Miranda, pasijutusi kvailai. 

— Praneškite, kai norėsite valgyti pudingą, - šypsodamasi pa- 
kartojo virėja. — Sirupo putėsiai būdavo pono Laitlio gardėsis. 


Po pietų Deividas patenkintą žvilgsnį įbedė į žmoną. Niekas kitas 
taip nesužadindavo jam noro mylėtis, kaip pilvas, prikimštas gero 
maisto. Jis persibraukė rankomis per plaukus, atsilošė. 

— Vaikai, gal norėtumėt pažiūrėti įrašų? 

Miranda susiraukė. Argi jis neuždraudė Gasui žiūrėti televi- 
zoriaus? 

— Mudviem su mama norėtųsi popietinio pogulio. 

Surauktas Mirandos veidas pražydo šypsena. Gasas stryktelėjo 
nuo kėdės. 

— Tik žiūrėk man, kad įjungtum ką nors, kas patinka Stor- 
mai! - šūktelėjo Miranda jiems dumiant į žaidimų kambarį. 

Deividas paėmė žmonos ranką. 

— Ką apie tai pasakysi, ponia Kleiburn? 

— Ką čia bepasakysi, — atsakė Miranda, apglėbdama jo ranką. 
Ją užliejo šiltas jausmas dėl atsinaujinusio jųdviejų ryšio. 

— Kaip reikiant padirbėjai, mieloji. Suradai virėją ir sodininką. 
Prieškambaryje pleška židinys, vaikai patenkinti. O dabar gali pa- 
tenkintą padaryti mane. 

Deividas atsistojo ir išsivedė ją iš kambario. 

— Vargu ar Andervudas yra tinkamas sodininkas, - sumurmė- 
jo Miranda, kai jie įėjo į prieškambarį. 

— Kuriam laikui tiks. Galės kūrenti ugnį ir deginti lapus. Be to, 
dabar ruduo. Rudenį nėra daug ką veikti. 

— Visi tik ir kalba, kad šitas sodas buvo gražiausias Anglijo- 
je. Imu jaustis taip, tarsi mes jo neprižiūrėdami darytume baisią 
nuodėmę. 

— Mieloji, gi čia tik sodas. — Deividas nusivedė ją viršun į šei- 
mininko miegamąjį. - Verčiau eikime prie svarbaus reikalo, kol 
man neišvažiavo traukinys į Londoną. 


0 - e 


fi“. Šį filmą jau buvo matę, ir daug kartų, bet jis buvo vienintelis 
DVD, patinkantis abiem. Storma atkreipė dėmesį, kad per pietus 
Gasas buvo labai jau ramus, sakytum slapstytų saldžią paslaptį. 
Brolis nenustygo ant sofos, jo žvilgsnį nematomas magnetas vis 
trukčiojo lauk. Po kurio laiko Gasas pareiškė, kad televizorius jam 
atsibodęs ir jis einąs į lauką. 

— Ar galiu eiti kartu? - paklausė Storma, bet ne todėl, kad 
norėjo su juo žaisti, o todėl, kad nuo Gaso trenkė kažin kokia 
paslaptim. 

— Ne, - atkirto jis. - Aš noriu žaisti vienas. 

— Argi gražu? - pasipiktino ji. — Tu bjaurybė! 

— O tu - mažvaikė. 

Jis atsistojo ir išdrožė iš kambario. Storma minutę palaukė, 
tada nusekė įkandin. 

Gasas pamatė, kad ponios Andervud automobilio nebėra, va- 
dinasi, nebėra ir Reindžerio. Jis nuliūdo. Šuo buvo geras kompa- 
nionas. Tiesą sakant, nuostabus kompanionas tam, kuris mėgsta 
žaisti vienas. Jis ne toks kvailys kaip Čarlis. Gasas lauku pasileido 
prie tiltelio. Debesys buvo išsisklaidę, švietė saulė, ji gaudė raibu- 
lius upėje ir tie nuo spindulių žaižaravo. Oras maloniai kvepėjo 
šlapia žeme ir lapais, vėjelis neįtikėtinai sušilo. Nuskuodęs prie 
savo slaptojo namuko, Gasas įlipo vidun. 

Storma žiūrėjo iš tolo. Šitoje sodo pusėje dar nebuvo buvusi. 
Ant žolės ir lapų virpantiems lašams stebuklingai atspindint švie- 
pradingsta namelyje, valandžiukę pastoviniavo dairydamasi ap- 
linkui. Akmeninis tiltas jai patiko — priminė tiltelį iš „Mikės Pū- 
kuotuko“. Persisvėrusi per turėklą, ji įsistebeilijo į vandenį. Apa- 
čioje tarp vandens augalų pamatė žvirgždą ir akmenis. Parūpus, 
ar vandenyje yra žuvų, nusprendė paprašyti mamos tinkliuko, kad 
galėtų kokią sugauti. Paskui dėmesį vėl sutelkė į namelį. Gasas il- 
gokai ten užsibuvo. Ji žinojo: pamatęs ją atsekant iš paskos, brolis 
įtūš. Mergaitė kramtė nagus ir ilgesingai dairėsi į namelį, vilda- 
masi, kad gal Gasas išeis. Bet tas nėjo. Kažin ką ten veikė. Pamažu 
ji patraukė namelio link. 

Storma dirstelėjo pro langą, žiojintį kairėje nuo priekinių durų. 
Tas jau buvo nutrintas Gaso rankove, tad ji galėjo pažiūrėti vidun. 
Apmetusi akimis kambarį, aiktelėjo. Aiškiai matyti — šičia kaž- 
kas gyveno. Vis stipriau plakančia širdimi ji pirštų galais nusėlino 
prie lango kitapus durų. Stumdama šalin ilgus gebenės ūsus, kad 
galėtų žvilgtelėti vidun, pagalvojo, kad čia, manding, Snieguolės 
namai, o gal Auksaplaukės, ir jau vaizdavosi, kaip su savais kastu- 
vėliais išnyra septyni nykštukai, o gal anava viršutiniame aukšte 
snaudžia trys meškos. 

Staiga iš už kampo išniro Gasas. 

— Ką čia darai? — griežtai paklausė jis. - Tai mano namas! 

— Ne, ne tavo, - atšovė Storma traukdamasi nuo lango. 

— Sakiau tau, kad noriu žaisti vienas. 

— Betgi aš neturiu su kuo žaisti. 

Atstumta Gaso, Storma pasijuto taip, lyg jai kas būtų šėręs per 
veidą. Skruostai užsiliepsnojo, akys sužvilgo nuo ašarų. 

— Nair puiku! 

— Aš noriu vidun. 

— Negalima. 

— Kodėl? 

— Todėl, kad vidun gali lipti tik berniukai, be to, tu nežinai 
slaptažodžio. 

— O kas yra slaptažodis? 

— Matai, net nežinai, kas tai. 

— Tu nedorėlis. 

— Tai eik ir pasriūbauk mamytei. 

Storma pradėjo kūkčioti. Gasas abejingai žiūrėjo. 

— Tu man ne brolis! - išpyškino ji. —- Aš tavęs nekenčiu! 

Tada nusisuko ir pasileido bėgti palei krantą, nepastebėdama 
akmeninio tiltelio, kuris ją būtų parvedęs namo. 


jp 
(UL meninia tiltelis saufoi Peidžiantia, 


Gintarinė liesa, naikuliuojandi 
lygia me upėa pališiujo 

Storma sužinojo jo paslaptį, bet kartu graužė nerimas, kad sesuo 
ne grįžo tiltu, o palei upę pasileido į nepažįstamą teritoriją. Lon- 
done mama jų niekuomet nepaleisdavo iš akių. Parke, vos tik din- 
gus už krūmo, šaukdavo, kad išlįstų, balsas būdavo persimainęs iš 
baimės. O dabar Storma bastosi viena. Gasas jautė kaltę. Jei kas 
atsitiks, kaltas bus jis. Bet nerimas neilgai tegraužė. Jis pradėjo 
apžiūrinėti antrą aukštą, palėpę, kur glaudėsi pora miegamųjų ir 
vonia. Pro langus švietė saulė, ir nuo jos spindulių Gaso žingsnių 
sukeltų dulkių ruoželiai žvilgėjo tarsi žėručiai. Buvo šilta ir ramu, 
ore tvyrojo kaži kas stebuklingo. Pamiršęs Stormą, jis įžengė į pir- 
mą miegamąjį. 

Storma, garsiai raudodama, dūmė palei upę. Ji nekentė Gaso, 
nekentė kaimo, naujosios mokyklos, nekentė ir naujųjų namų. 
Norėjo atgal į Londoną, į savo senąjį miegamąjį, į mokyklą, kur 
turėjo daugybę draugų, ten, kur viskas buvo jauku ir pažįstama. 
Veikiai ji pribėgo tvorą. Kitapus plytėjo karvių ganykla. Išsigan- 
dusi, kad čionai gali būti ir bulius, ji pasirėmė į vartus ir įsikvem- 
pė į rankovę; vilnonis paltas ašaras gėrė tarsi kempinė. 

Staiga ji pasijuto stebima. Išgirdo kanopų šliurksėjimą purve 
ir tylų šnarpštimą — pamažu artinosi žvilgančios juodos karvės. 
Jei Storma būtų buvusi Gasas, būtų pamėginusi jas išgąsdinti, bet 
ji išsigando pati. Pakėlė akis, tačiau sukrutėti nedrįso. Karvės už 
vartų susispietė pusračiu, stūmė viena kitą pirmyn, jų didžiulės 
akys blizgėjo ir smalsavo. Panorėjusios jos tikrai išverstų vartus. 

— Atkišk delną, - pasigirdo balsas šalia. 

Storma nustebo išvydusi nepažįstamąjį, persisvėrusį per tvorą 
ir tiesiantį delnus karvių link. Jam šyptelint, įrudęs nugairintas 
veidas ties akimis, kur raukšlelės jau buvo gilios ir ilgos, dar labiau 
pasiraukšlėjo. Vyro šypsena buvo šildanti iš vidaus, tad Storma 
kaipmat pasijuto geriau, tarytum širdyje žiojinti vieniša kiaurymė 
kuriam laikui būtų užkamšyta. Ji prisiminė mamą liepus nekalbė- 
ti su nepažįstamaisiais. Bet šitas atrodė geras, visai ne toks, kaip 
anie pabaisos, dėl kurių ji buvo perspėta. 

Storma atkišo ranką taip, kaip nepažįstamasis. Iš pradžių kar- 
vės nesiartino, tik apžiūrinėjo atkištus delnus, pūsdamos karštą 
garą į drėgną spalio orą. Storma laukė, džiūgaudama, kad ji nebe 
viena. Pastebėjo, kad vyro ranka šiurkšti ir sausa, delno oda tarsi 
kelių žemėlapis išraižyta šimtų linijų. Galiausiai karvės pajudėjo 
jų link - iš pradžių lėtai, paskui vis labiau pasitikėdamos. Kai vie- 
na ištempė kaklą ir prikišo šlapią snukį, Storma krūptelėjo. 

— Nebijok, — paramino ją vyras. Jis kalbėjo su juokingu ak- 
centu. - Čia aberdinai angusai, itin švelnūs padarai. Tai jos tavęs 
bijo. - Jis suėmė jos delną, ir viena karvė pūstelėjo jiems į saują. — 
Matai, tu jai patinki. 

Vyras atgalia ranka perbraukė karvei per snukį. Ta iškišo liežu- 
vį ir lyžtelėjo Stormai delną. 

— Koks šiurkštus liežuvis, —- nusistebėjo ji, iš malonumo kri- 
zendama. 

— Mat reikia gerai sugriebti žolę. Jei būtų švelnus, žolė išslys- 
tų. - Kitos karvės, pamačiusios, kad šiuodu žmogėnai draugiški, 
irgi siūbtelėjo artyn — ir jos norėjo būti paglostytos. - Mudu turi- 
me naujų draugių, - pasakė vyras ir nusijuokė. Keista, kad jį ėmė 
ir pradžiugino vaikas. Gi ką tik sėdėjo ant upės kranto susiėmęs 
galvą rankomis, jausdamasis nelaimingiausias per dvidešimt še- 
šerius metus. 

— Kuo tu vardu? - paklausė jis. 

— Storma. 

— Storma — neįprastas vardas. Aš Žanas Polis. 
sių ašarų, ir pajuto užliejant gailesčio bangą. Tokio amžiaus vai- 
kas neturėtų vienas klajoti po laukus. 

— Gyveni kažkur netoliese? 

— Hartingtono rūmuose, — išpyškino ji pavadinimą, kurį į gal- 
vą buvo įkalusi mama. Žanas Polis perbalo, akimirką nesumetė, 
ką sakyti. - Anapus upės, - pridūrė Storma. 

Bet Žanas Polis ir pats žinojo. Jis pakėlė akis, tarsi galėtų per 
medžius matyti apleistoje sodyboje besigūžiantį namą. 

— Turbūt turėčiau parvesti tave namo, — tyliai pasisiūlė. 

Storma nusiminusi linktelėjo. Namo nesinorėjo. Norėjosi likti 
su karvėmis. Žanas Polis matė, kad ji nusiminė. 

- Galėsi ateiti kitą kartą. Karvės visuomet džiaugsis tave išvy- 
dusios. Dabar jos tave jau pažįsta. 

- Brolis nenori su manim žaisti, - pasiskundė mergaitė. - Jis 
nedorėlis. 

— O daugiau brolių ar seserų turi? 

Storma liūdnai palingavo galvą. 

— Tik Gasą. 

— Kiek laiko čia gyveni? 

— Nedaug, - atsakė ji. - Mes gyvenome Londone. 

— Lažinuosi, kad Londone tokio didžiulio sodo neturėjot. 

— Sodo išvis neturėjom, užtat turėjom parką. 

Žanas Polis gūžtelėjo pečiais. 

— Sodas — kur kas stebuklingesnis dalykas už parką. Soduose 
pilna paslaptingų viečiukių. 

— Gaso namelis - paslaptis. 

— Turėtum paprašyti tėčio, kad pastatytų tau žaislinį namelį. 

— Jis užsiėmęs, — atsakė ji ir nunarino akis - blakstienos kone 
palietė skruostus. 

— Tada reikia įsikurti namus drevėtajame medyje. 

— Kur? 

- Drevėtajame medyje, pievoje. —- Buvo akivaizdų, kad apie 
pievą vaikas irgi nieko negirdėjęs. - Eime, parodysiu. 

Jie priėjo prie mažo akmeninio tilto. Užmetus žvilgsnį į name- 
lį, Žano Polio veidas papilkėjo. 

— Tai slaptasis Gaso namelis, - rodydama į jį pasakė Storma. 

Žanas Polis nieko neatsakė. Širdis - vėl sudaužyta. Jos nėra. 
Kam vargintasi grįžti? Ką jis vylėsi rasti? Reiktų leisti gebenei ap- 

augti prisiminimus, kaip ji beapauganti jų namelį. Reiktų gyventi 
toliau. Betgi jis myli visa širdimi. Jei užgniauš savo meilę, tikriau- 
siai numirs. 

— Eikš, Storma. Parodysiu tau drevėtąjį medį. 

Nebesigręžiodamas į namelį, jis perėjo tiltu. Pieva, kitados 
pilna mėlynai violetinių kamasijų ir vėdrynų, raktažolių ir pū- 
kuotų kiaulpienių, buvo apžėlusi. Nenupjautos prieš žiemą žo- 
lės styrojo ilgais kuokštais. O, kaip jo mėgta bristi per jas anais 
maloniais pavasario vakarais, kai grįždavo į namelį. Dabar čia — 
meilės badas. 

— Anava, matai medį. - Jo balsas nuo jausmų buvo prikimęs. 
Žanas Polis rodė į didelį ąžuolą, išsiskiriantį pievoje. - Jis drevėtas. 

— Ką reiškia „drevėtas“? | 

— Tuščiu vidumi. Kaip koks kiaukutas. Gali įlipti vidun ir įsi- 
rengti buveinę. — Jis giliai atsiduso. — Ji jau buvo įrengta, — tyliai 
pridūrė. Stormai sukilo smalsumas, bet Žanas Polis pasuko namų 
link. - Ar neturėtume pranešti mamai, kad grįžai? 

— Ji užsiėmusi, — pasakė Storma. 

Žanas Polis suraukė antakius. Persibraukė ranka per tamsius 
plaukus, ties smilkiniais žilstančius, ir klausiamai sužiuro į mer- 
gaitę. 

— Kažin ar tokia užsiėmusi, kad nepastebėtų, jog tavęs nėra. 
Kiek tau metų, Storma? 

— Beveik šešeri, — išdidžiai atšovė mergaitė. 

— Esi išties suaugusi. Bet net suaugusieji rūpinasi vieni kitais. 
Eime ir pasakysim, kad grįžai, tiesiog dėl visa ko, a? 

Jam kilo suprantamas noras paimti Stormai už rankos. Kiek- 
syk braidžiota po šituos sodus laikant mažų vaikų rankelės, mo- 
kant juos gamtos paslapčių ir burtų. Bet Žanas Polis jautė, kad su 
šita mažiuke to daryti nederėtų. Todėl susikišo rankas į striukės 
kišenes ir toliau ėjo kiemo link. 

Namas atrodė lygiai taip, kaip Žanas Polis prisiminė: pilkšvos 
akmeninės sienos ir čerpių stogas; aukšti, ištaigingi kaminai, ku- 
riuose įsitaisę burkuodavo balandžiai; trys mažų stiklo kvadratėlių 
mansardos langai, pro kuriuos spoksodavo ir rankomis modavo 
vaikai. Simetriška, harmoninga namo išorė, darniai susiliejanti su 

aplinkiniais medžiais ir krūmynais, lyg visa būtų sukurta vienusyk 
ir vienu metu užaugę. 

Žanas Polis paskambino į duris. Storma stovėjo šalia, laukda- 
ma pasirodant mamos. Mamytė neturėtų nerimauti, juk miega. 
Netrukus durys atsidarė ir išniro Miranda, vilkinti rudu veliūriniu 
treningu, į uodegą surištais plaukais, raudonuojančiais skruostais. 
Žvilgtelėjusi į nepažįstamą vyrą, tada į Stormą, staiga pajuto 54- 
žinės graužatį. 

— Ar viskas gerai, mieloji? - paklausė pritūpdama apžiūrėti 
dukters. Iš murzino Stormos veidelio buvo matyti, kad ji verkė. — 
Kas nutiko? — Šį klausimą ji uždavė nepažįstamajam. 

— Radau ją prie upės. Vieną. - Miranda atkreipė dėmesį į pran- 
cūzišką vyro akcentą. Negalėjo nepastebėti ir to, koks jis patrauk- 
lus. - Aš vardu Žanas Polis. 

— Prašom užeiti, - pakvietė ji. - Labai jums ačiū, kad parvedėt 
ją namo. 

— Nenoriu pridaryti rūpesčių, - atsakė jis rimtu veidu. 

— Jokių čia rūpesčių. Užeikit, prašom, norėčiau jums atsidė- 
koti. 

Miranda susikrimto, kad atrodo taip nevalyvai. Juk beveik nie- 
kuomet neišlįsdavo nepasidažiusi, negana to, buvo tikra, kad jos 
treningas su dėme ant šlaunies. Pažiūrėti nedrįso. 

— Neįsivaizduoju, ką ji veikė prie upės. Dievulėliau, mano vai- 
kai greit visai sulaukės. Gasą kaimynas Džeremis Ficherbertas 
prieš porą dienų parvedė iš miško. Jie pratę prie Londono parkų 
ir mažų sodų. 

Žanas Polis koridoriumi nusekė paskui Mirandą į virtuvę. Iš- 
kart pastebėjo, kad namas viduje visiškai kitoks, ir pajuto, kad 
atmosfera stulbinamai pasikeitusi, tarsi per prieškambarį trau- 
kiantis skersvėjis vėsintų temperatūrą, nors židiny ir ruseno ugnis. 
Storma striksėjo šalia Žano Polio. Jis buvo jos naujasis draugas. 

— O aš maniau, kad tu žiūri filmus, —- tarė Miranda Stormai, 
nuo kremine spalva nudažytos virtuvės spintelės imdama du puo- 
delius ir statydama ant juodo granito stalviršio. - Žanai Poli, ka- 
vos ar arbatos? 

— Prašyčiau kavos, - atsiliepė jis sėsdamasis ant aukštos kėdės. 

— Mes matėm karvių, —- pranešė Storma. — Viena palaižė man 
delną. 

Mergaitė, šypsodamasi iš pasididžiavimo, aukštai iškėlė ranką. 

— Vaje! Kaip baisu. Geriau iškart nusiplauk. Tikiuosi, nekišai 
pirštų į burną. 

Miranda nutempė dukterį prie praustuvės, atsuko čiaupą ir ją 
kilstelėjo. Storma sugraibė muilą, pakišo rankas po vandeniu. 

— Jos šiurkštus liežuvis, todėl gali ėsti žolę, — toliau čiauškėjo 
vaikas. 

— Užtat gerai nusiplauk, - paragino Miranda, labiau susirūpi- 
nusi virusais nei karvės liežuvio paviršiumi. 

Kai Storma nusiplovė rankas, ją pastatė ir ėmėsi kavos. Mi- 
randa pastebėjo, kad Žanas Polis žiūri sutrikęs. Jo lūpos buvo 
jausmingos, putlokos, virpinamos šypsenėlės. Akys šiltos, gilios 
ir rudos kaip irisai, apgobtos ilgų tamsių blakstienų. Labiausiai 
Mirandą nustebino ne akių spalva, nors ji buvo sodri ir aksomi- 
nė, o jų išraiška. Jo akys buvo kupinos užuojautos, lyg jis būtų 
gerai perpratęs pasaulį. 

— Mes ką tik persikraustėm, —- sušneko Miranda pildama mal- 
tos kavos į kavavirę. - Vis dar pratinamės. 

— Reikia laiko. Bet ši vieta — puiki. Čia būsit labai laimingi. 

Jis kalbėjo tarsi pranašas. 

— Kokie vėjai į Hartingtoną atpūtė prancūzą? 

— Geras klausimas. Iš tiesų ir pats nežinau. 

— Neatrodo, kad būtumėt turistas. 

— Aš ir nesu. 

Storma prie Žano Polio prisitraukė taburetę, užlipo. 

- Žanas Polis man pastatys namelį medyje, - paskelbė šypso- 
damasi jam. 

— Ji liūdėjo, kad neturi slapto namelio kaip brolis, - paaiškino 
Žanas Polis. 

— (Gasas su ja nežaidžia, štai kur bėda. Jam beveik aštuoneri. 
Storma jam per maža. O jūs turite vaikų? 

— Ne, aš niekuomet nebuvau vedęs, - atsakė jis. 

O šitoks patrauklus vyras, pagalvojo Miranda. 

— Gasas kitąmet eis į internatinę mokyklą, — toliau kalbėjo ji. 

— Į internatą? Juk toks mažas. 

— Jei kam ir reikia į internatą, tai tik Gasui, patikėkit. — Susijuo- 
kusi ji atidarė šaldytuvą ir išėmė kartoninį pakelį pieno. - Be to, aš 
dirbu. Kuo greičiau juos išsiųsime į internatą, tuo bus geriau. 

— Kąjūs dirbate? 

— Aš žurnalistė. Tiesą sakant, nusivylusi rašytoja. Manau sau, 
kai vaikai bus internate, turėsiu laiko parašyti knygą. 

Žanas Polis pažvelgė žemyn į Stormą. 

— Mažoji irgi keliaus į internatą? 

— Kai bus aštuonerių su puse. Turėsiu tave kiek ilgiau, ar ne, 
mažyte? — pasakė Miranda šypsodamasi dukteriai. Bet Storma 

— Sodininkauju. 

Miranda nustėro — tai bent sutapimas. 

— Jūs sodininkas? 

Žanas Polis kreivai šyptelėjo. 

— Taip, kodėl gi ne? - Jis gūžtelėjo kaip prancūzas — kilstelėda- 
mas aukštyn pečius ir į dangų iškeldamas delnus. - Aš prižiūriu 
sodus. 

— Atleiskite, klausiu tik dėl to, kad beviltiškai ieškau ko nors, 
kas galėtų sutvarkyti mūsiškį. Visi tik ir šneka, kad ankstesni sa- 
vininkai buvo neprilygstami sodininkai ir kad šitas sodas buvo 
gražiausias visoje šalyje. Dabar jaučiuosi kalta, kad jį apleidau. Sa- 
kytum daryčiau didelį nusikaltimą ar ką. 

Žanas Polis spoksojo į kavos puodelį. 

— Ar pažįstate žmones, kurie čia gyveno prieš jus? 

Miranda papurtė galvą. 

— Ne. Atrodo, buvo senyvi. Laitliai ar kokia ten jų pavardė. Jie 
išsikėlė. 

— Žinau. 

— Ar jūs... Na... Gal pasvarstytumėt... 

— Aš šitą sodą prikelsiu, - tarė jis. 

Miranda, atrodo, pradžiugo. 

— Vyras pamanys, kad pakvaišau. Juk jūsų net nepažįstu. 

Kodėl jis staiga pats pasisiūlė, ji negalėjo žinoti. Juk nenutuo- 
kė, kad tai buvo ne nuostabus sutapimas, o daugiau nei prieš porą 
dešimtmečių duotas pažadas. 

— Patikėkit, tokiam darbui dar ir kaip tinku. Šitas sodas — ne- 
paprastas. 

— Kitapus upės mes turim namelį. Jį reikia paremontuoti. Ilgai 
neužtruks. Būtume patenkinti, jei gyventumėte ten, be nuomos 
mokesčio. 

Žanas Polis pasisuko į Stormą. 

— Tai slaptasis Gaso namelis, tiesa? 

— Jis labai nešvarus, — užgiedojo Storma. — Visas dulkinas. Aš 
dirstelėjau vidun. 

— Mes jį iškuopsim. Tai įspūdinga vietelė. Lažinuosi, vasarą 
ten — tikra idilė. 

— Man tiks, - atsakė Žanas Polis. Tada atsistojo ir priėjo prie 
lango. - Būtų labai gaila, jei jis sunyktų, — liūdnai tarė. - Juk su- 
dėta tiek darbo. 

„Sudėta tiek meilės“ 

Jis ištuštino puodelį. 

— Turiu eiti, - pasakė. — Reikia sutvarkyti keletą reikalų Pran- 
cūzijoje. Mėnesio pabaigoje grįšiu ir metus padirbėsiu pas jus. 

— O mes turėsime užtektinai laiko nameliui paruošti. 

— Taip ir nepasakėte savo vardo, — priminė jis eidamas į kori- 
dorių. 

— Miranda Kleiburn. 

— Prašau jūsų vieno dalyko, ponia Kleiburn. 

— Kokio gi? 

— Kad nesiginčydama klausytumėt mano patarimų. Pažadu, 
būsit labai patenkinta. 

— Žinoma, - atsakė ji vėl nuraudusi. Jo žavesys kėlė pavojų. 

— Dabar manimi nepasitikit, bet imsit pasitikėti. — Jis atsisuko 
į Stormą, kuri iš paskos ėjo į prieškambarį. —- Sode esama stebuk- 
lo, - pasakė prisilenkęs. 

— Stebuklo? — aiktelėjo ji išplėtusi akis iš susijaudinimo. 

Jo balsas virto šnibždesiu. 

— Taip, stebuklo, ir aš vienintelis žinau, kaip juo naudotis. 

— O aš ar galėsiu tau padėti? —- sušnibždėjo ir ji. 

— Be tavęs juo nė nepasinaudočiau. — Žanas Polis nusišypsojo 
mergaitei. Mirandai nuo jo šypsenos užgniaužė kvapą. Šypsena 
veidą gerokai permainė, jame atsirado valiūkiškumo. — Pamatysi, 
kas bus iš sodo, kai pradėsime juo rūpintis. Kuo daugiau meilės 
sudedi, tuo daugiau meilės jis atiduoda. 

— Mamyte, mamyte, aš noriu padėti rasti stebuklą! 

Miranda prajuko. 

— Aš irgi norėčiau rasti stebuklą, - pasakė spausdama jam 
ranką. 

Žanas Polis paėmęs ranką kilstelėjo prie lūpų. Mirandai apsalo 
širdis. Ji akimis nulydėjo jį, pranykstantį tamsoje. Šis pokalbis dėl 
darbo buvo pats keisčiausias iš visų pasitaikiusių. Jie net nesulygo 
dėl atlygio. Miranda prikando lūpą atkutusi, bet ir sunerimusi — 
ne ji bus radusi jį, o jis ją. 

Ji nuskriejo į virtuvę plikyti vaikams arbatos. 

— Koks mielas, - išpoškino Storma, džiaugsmingai strykčioda- 
ma motinai iš paskos. 

— Taip, tiesa, — pripažino Miranda, imdama išgertą jo kavos 
puodelį. —- Labai. Nors vienas Dievas težino, kaip aš apie tai pra- 
nešiu tavo tėvui. Juk nieko apie jį nežinau. Jokių rekomendacijų. 
Jis gali būti... - Ji papurtė galvą. - Ne, nuojauta manęs neapgauna. 
Jis nuoširdus. Pagaliau juk parvedė tave namo, tiesa? 

— Aš išsigandau karvių, — prisipažino Storma. 

— Išsigandai, meilute? Todėl ir verkei? 

- Jis pamokė mane atkišti delną. 

— Kur tu jį radai? 

— Prie upės. 

— Kąjis ten veikė? 

Miranda puodelius sudėjo į indaplovę. 

— Nežinau. 

— O ką tu ten veikei? 

— Gasas su manim nežaidė. 

— Bet tau negalima lakstyti vienai. 

— Kada aš vėl pamatysiu Žaną Polį? 

— Na, jis bus mūsų sodininkas. Turime iškuopti tą mažą name- 
lį. - Miranda žiūrėdama į dukterį prisimerkė. - Kodėl jis pavadi- 
no jį slaptu Gaso nameliu? 

— Nes Gasas sakė, kad namas jo. 

— Ak, tai štai kur jis bėgioja. 

— Jis su manim nežaidžia. 

— Nes tu mažesnė ir mergaitė. Maži berniukai nemėgsta žaisti 
su mergaitėmis. | 

— Jis nežaidžia ir su berniukais. 

— O turėtų žaisti. 

— Jis niekam nepatinka. 

Miranda ištraukė duonos kepalą. 

— Gali valgyti sumuštinių prie arbatos, - pasakė praleidusi pro 
ausis Stormos pastabą. Nenorėjo galvoti apie tai, kad Gasas ne- 
mėgstamas. Ne tik todėl, kad buvo skaudu, bet ir dėl to, kad ta 
mintis išryškindavo tiesą, jog jos sūnus turi problemą. Problemą, 
kurią spręsti ji per daug bijo. 

Tą akimirką įsiveržė Gasas. Išvydęs seserį gyvą, lengviau atsi- 
pūtė. 

— Mamytė ketina kuopti namelį, — triumfuodama pareiškė 
Storma. 

— Kokį namelį? - sukluso Gasas, pašnairavęs į seserį. 

— Tavo, - atšovė Storma. 

— Tą mažą namuką prie upės, - pridūrė mama. — Reikia jį iš- 
valyti, kad galėtų gyventi naujasis sodininkas. 

— Jis mano draugas, - pranešė Storma. 

— Koks sodininkas? — paklausė Gasas, jausdamasis priremtas 
prie sienos. Visi žino, išskyrus jį. 

— Vienas mielas prancūzas rūpinsis mūsų sodu ir gyvens tame 
namuke. 

— Betgi ten mano slaptavietė! — pasišiaušė Gasas. 

— Turėsi susirasti kitą, - tepasakė Miranda. 

Storma patenkinta išsiviepė prieš brolį — ji galvojo apie drevė- 
tąjį medį. Jis — jos slaptavietė, ir ji su Gasu ja nesidalys. 

Vakare pasiaiškinti dėl Žano Polio Miranda paskambino Dei- 
vidui į mobilųjį. Jos nuostabai, vyras naujieną išklausė nieko ne- 

klausinėdamas. Kalbėjo trumpai ir padrikai, na ir tegu, - jei ji 
būtų pranešusi jam kuriuo nors kitu metu, ko gero, būtų labiau 
susidomėjęs. 

Deividas atsidusęs atsisuko į meilužę. 

— Miranda, —- pasakė mesdamas mobilųjį ant lovos. - Rado so- 
dininką. 

Blaita perbėgo pirštais jam per krūtinę. 

— Ledi Čaterli, - sukikeno. - Būk atsargus! 

— Vargu ar mano žmonai tai būdinga. 

— Ak, aš manau, kad dalelę Ledi Čaterli prigimties turim mes 
visos. 

— Ji pernelyg snobiška, — pasakė Deividas. 

— Matei jį? 

— Kažin ar man varžovas. Dėl Dievo meilės, jis gi sodininkas! 

— O gal mažumėlė šiurkštumo jai patiktų? 

— Mirandai? 

- Juokauju. — Blaita jį pabučiavo. - Ak, Romeo, uždaviau tau 
širdį, a? 

— Užtat dabar ir nubausiu! 

Deividas užlipo ant jos, keliais praskėtė kojas. Po pietų pasi- 
džiaugė žmona, dabar pasidžiaugs meiluže. Seksas toks jau da- 
lykas: kuo jo daugiau, tuo labiau norisi. Jis apžiojo jos burną ir 
praskyręs lūpas įkišo liežuvį, taip ją nutildydamas. Blaita gulėjo 
kaip jūrų žvaigždė, atsivėrusi jam, kad paimtų kaip tinkamas. Jos 
vyras toks meistriškas nebūdavo. Deividas, susijaudinęs nuo min- 
ties apie dvi savo gyvenimo moteris, abidvi gražias, abi - jo, per- 
galingai įsibrovė vidun antrąkart. Jis - savos karalystės karalius. 


Pirmadienio rytą Keitės pyraginė buvo pilna. Pulkininkas Paikas, 
sėdėdamas kampe prie lango, skaitė „Times“, kava ant jo staliuko 
garavo šalia karštos, skylėtos, minkštos sviestinės bandelės. Vos 
tik jam aptikus ką įžeidžiamo, ūsai sukrusčiodavo, jis subambė- 
davo panosėje. Pastorė Freda Bili arbata gardžiavosi su pora savo 
choro narių, Džeku Tintonu ir Malkolmu Šoudiču, aptarinėdama 
Kalėdų planus ir giesmių koncertą, per kurį bus renkamos aukos 
bažnyčios smailei taisyti. Dvi pagyvenusios damos buvo beapkal- 
bančios savo bičiulę Džoaną Heilšam, šešiasdešimt dvejų saviškį 
palikusią dėl mokyklos laikų draugužio. 

- Šešiasdešimt dvejų! — aiktelėjo Dorotė Dipvud. — Ir kokia 
prasmė vieną sukriošėlį keisti kitu? Gi po aštuoniasdešimties visi 
vienodi, ar ne? O dar jei esi akla kaip Džoana. 

Viljamas van den Bosas, aistringas Napoleono daiktų kolek- 
cininkas, knygyno savininkas, sėdėjo prie staliuko arčiausiai py- 
ragaičių ir, šveisdamas didžiulį gabalą, aplietą citrininiu glajumi, 
šnekučiavosi su vyriškiu, kuris paskambinęs tvirtino turįs Napo- 
leono naktipuodį. 

— Naktinis puodas mane nepaprastai domina, - teigė Viljamas, 
vilkintis tvido kostiumu su liemene, pasidabinęs dar ir auksiniu 
laikrodžiu bei monokliu. — Bet turiu būti įsitikinęs, kad jis — tik- 
ras daiktas. Praeitą mėnesį po puodą man siūlė trys skirtingi ko- 
lekcininkai. Atsarga gėdos nedaro. 

Henrieta, dar neatidariusi savo dovanų krautuvėlės, sėdėjo su 
Trojumi, mat jo pirmasis tos dienos vizitas buvo atšauktas. 

- Ji visada sų manim taip elgiasi, - skundėsi tas. - O dar buvo 
prašiusi ateiti pusvalandžiu anksčiau. Kalė! 

Bet labiau nei kas kitas jiems rūpėjo patrauklusis prancūzas, 
vakar pyragų krautuvėje sėdėjęs vienas. 

— Tepratarė vos žodį, — dailiai tūpdamasi prie Henrietos ir 
Trojaus staliuko pranešė Keitė. - Bet ką jau tarė, tai su tokiu sek- 
sualiu prancūzišku akcentu, kad aš, kone pamiršusi esanti ištekė- 
jusi, pasiskelbiau esanti laisva ir pasiruošusi sprukti su juo vos tik 
gavusi ženklą. 

— Kad jis čia kaišioja snapą, aš užmačiau visai netyčia. Jau ei- 
siu pietauti, tik topt, kad nepašėriau Sindės. Jei nebūčiau grįžęs 
dėl tos katytės, būčiau jį pražiopsojęs, - teatrališkai atsiduso Tro- 
jus. — Kažin ar čia pasisekimas, ar lemtis? Šitokių žavuolių Har- 
tingtone retai kada pamatysi. Čia tau ne Rivjera, ar ne? Varvinau 
seilę kaip reikiant. 

— Kaip jis atrodė? — susidomėjo Henrieta. 

— Nuostabiai, - patikino Keitė. 

— Gėjus? - viltingai paklausė Trojus. 

- Viengungis? — susijuokė Henrieta. 

— Prancūzai mėgsta liesas moteris, — rauktelėjusi strazdanotą 
nosį su dirbtine užuojauta atrėžė Keitė. Henrieta atsikando dar 
kąsnį sviestinės bandelės. — Tikrai ne gėjus. Gaila jūsų abiejų. 

— Atrodė kaip pasipūtėlis sutuoktinis? — atvėsino ją Trojus. 

Keitė pašaipą nuleido negirdom. Trojus visuomet užstoja Hen- 
rietą. 

— Ne. Tiesą sakant, jis atrodė viengungis, — pareiškė Keitė 
kilstelėdama smakrą. - Bet nesišypsojo. Buvo rimtas ir liūdnas. 
Pavaišinau jį kava. Tada veidas kiek prašviesėjo. Gi žinot, kokia 
mano kava! Buvo aiškiai matyti — turistas. Klausinėjo apie Har- 
tingtono rūmus. Teiravosi, kas ten gyvena. Turbūt manė, kad į 
sodą leidžiami lankytojai. Kai pasakiau, kad tas visas apžėlęs, o į 
namą atsibeldė snobų šeimynėlė iš Londono, atrodo, labai susi- 
krimto. Man jo pagailo. 

— Ar pasiūlei, kad apžiūrėtų pilį? — tyliau paklausė Trojus ir 
kaip sąmokslininkas užsikvempė ant staliuko. — Pamatęs Džeką 


70 


Sodininkas iš Prancūzijos 


ir Merę Tintonus karnavalo kostiumais būtų pralinksmėjęs. Jie — 
pritrenkiantys! 

— Kokiais karnavalo kostiumais? 

Henrieta dirstelėjo į Džeką Tintoną. Tas atrodė kaip bet kuris 
kitas penkiasdešimtmetis — su džinsais ir velvetiniu švarku. 

— Tuodu ką tik apsiėmė strapalioti aplink pilį, apsitaisę kaip 
Elžbietos laikų personažai. Už nusifotografavimą ima svarą. Įsi- 
vaizduojat, išleidi svarą, kad patektum į nuotrauką su anais dviem 
klounais! O pilis jiems moka penkis svarus už valandą. Susižers 
gražaus pinigo. Jei norit pasijuokti, nueikit savaitgalį ir pažiūrėkit, 
kaip jie staiposi, pasidabinę bridžiais ir ilgais sijonais. Linksmiau 
nei pantomima. 

— Ir linksmiau nei pilis, - išrėžė Keitė. — Galva neišneša, kam 
mokėti šitokius pinigus, kad gautum paslampinėti apie senų 
akmenų krūvą. Važiuokit į Hamptono rūmus ar Londono Taue- 
rį — ten tai istorija. Jums ne seni griuvėsiai, besipuikuojantys, kad 
juos aplankė Elžbieta Pirmoji. 

— Fui! - sušuko iš kampo pulkininkas. Sulankstęs laikraštį, per- 
pykęs atsistojo. — Šiais laikais pasaulis visai niekam tikęs. — Vikarė 
su dviem pašnekovais nutilo, sužiuro nustebusi. — Prišnerkštos 
ligoninės, gyventojų perteklius, maži atlyginimai, persidirbimas, 
prastas išmokslinimas, cinizmas, žmogžudystės, grafitai, gaujų 
karai, nuogos bambos, perkarusios manekenės, nutukimas, skur- 
das, terorizmas, karas, žudynės, smurtas, prievartavimai. — Jis 
šnarpštelėjo iš pasipiktinimo. - Sakau jums, niekam tikęs pasau- 
lis. Žvėriškai pasisekė, kad mano dainelė jau bemaž sudainuota. 
Visa šitai neištveriama. 

Jis nužirgliojo per kambarį. Tik dvi senos damos ir toliau šne- 
kučiavosi taip, tarsi pulkininko čia nė būti nebūtų. Tas tėškė ant 
prekystalio kelias monetas ir išturseno lauk, įleisdamas drėgno 
vėjo gūsį. 

— Tai va ko jis po pamaldų dar slampinėja aplinkui, — gera- 
širdiškai kikendama prakalbo pastorė Bili. — Būnant jo amžiaus, 
vargu ar beverta eiti namo. 

Keitė susižėrė monetas į kasą ir, lygindamasi baltą prijuostę, 
grįžo prie savo kėdės. 

— Įdomu, ar jis dar grįš, - atsiduso Henrieta. 

Patrauklių viengungių Hartingtone buvo labai jau reta. 

— Grįžta kas rytas. Klesteli prie to paties stalo ir bamba tą vie- 
ną tą patį. Neigiamai nusiteikę žmonės tokie nepakenčiami! - nu- 
siskundė Keitė ir purkštelėjusi kietai sučiaupė siauras lūpas. 

— Ne, aš apie prancūzą. Kaip manai, ar grįš? —- neatlyžo Hen- 
rieta. 

— Kas žino. Spėju, kad tik keliavo prošal. Bet koks saldainiu- 
kas. Akys tokios švelniai rudos, kokių dar nebuvau mačiusi. Išei- 
pokalbį taip, kad jis suktųsi apie ją. — Žinot, tuo atsainiu vilioklio 
žvilgsniu. 

— Kokio jis amžiaus? 

— Apie penkiasdešimt, - nusprendė Keitė. - O gal ir grįš. - Ji 
palinkčiojo kaip žinovė. - Tokie vertina gerą kavą. 

Visi atsisuko, nes atsidarė durys, įleisdamos kitą vėsaus oro gūsį. 

— Ar nesakiau? — pergalingai pareiškė Keitė, - Jie gi visuomet 
grįžta. 

Atsistojusi ji tarsi su sena bičiule pasisveikino su Miranda. 

— Ko norėtumėt? 

— Prašyčiau kavos ir atskirai karšto pieno, —- užsisakė Miranda. 

Pasisukusi į lentą, nuplėšė lapuką, skelbiantį apie dvi darbo 
vietas. 

— Kažką susiradot, ar ne? - sukluso Keitė. 

— Taip, - teišspaudė Miranda. —- Tiesą sakant, taip. 

- Ir virėją, ir sodininką? Kaip greitai, - įsikišo Trojus. 

— Šiame miestelyje — nieko čia keista. Gi visi užsuka į mano 
pyraginę. 

Kad nei ponia Andervud, nei Žanas Polis jos skelbimų lentos 
nematė, Miranda nesiryžo sakyti. 

Ji mandagia šypsena pasisveikino su Trojumi ir Henrieta — ne- 
norėjo jų šnekinti — ir nuėjusi klestelėjo palangėje prie pastorės 
Bili staliuko. Vos tik sėdyne palietė medieną, vikarė pasilenkė 
artyn, į tarpą tarp kėdžių įsprausdama didžiulę krūtinę. Nuo tos 
iškyšos lyg bėdon patekęs alpinistas karojo akiniai, užkabinti ant 
grandinės su karoliukais. 

— Sveika, — tarė ji sodriu balsu. —- Aš pastorė Bili, jūsų vikarė. 
Spėju, miestelyje esat naujokė. 

— Taip. 

Mirandai toptelėjo, kad manyti, jog ramiai išgersi kavos Keitės 
pyraginėje, buvo kvaila. 

— Kaip Hartingtono vikarei, man būtų malonu, kad pas mane 
apsilankytumėt. Taip pat būčiau labai patenkinta jums apsilan- 
kius bažnyčioje, jei kiltų noras dalyvauti mūsų pamaldose. Turbūt 
gavote parapijos žurnalą. Jame surašytos visos mūsų pamaldos ir 
proginiai renginiai. Tikiuosi, ateisite. 

— Dėkoju, - teatsakė Miranda, išspausdama šykščią šypseną ir 
svarstydama, gal jai apsimesti žyde. Pasisakyti, kad esi agnostikė, 
uoliajai pastorei Bili neužteks. 

— Kaip malonu. Laitliai buvo labai dievobaimingi. Eidavo į pa- 
maldas kiekvieną sekmadienį. Kai ponia išpuošdavo bažnyčią gė- 
lėmis, ta išties atgydavo. Ponia turėjo stebuklingą ranką. Jos sodas 
buvo gražiausias... 

— Tą jau girdėjau, - nukirto Miranda. Šnekų apie įstabiuosius 
Laitlių sodus jau buvo gana. Jei per stebuklą nebūtų pasirodęs Ža- 
nas Polis, net būtų užrikusi, kad visi užsičiauptų. Tiesą sakant, 
dabar ji kiek pūtėsi, tarsi saugotų saldžią paslaptį. - Jei jie turėjo 
gražiausią sodą visoje Anglijoje, tai kodėl gi išsikraustė? 

— Mano galva, nenorėjo bildėti dideliame name. Vaikai užaugo 
ir išvažiavo, išskyrus jaunylę, kuri paveldėjo motinos ranką žalu- 
mai. O dar ta Filipo liga... 

Vikarė nustojo tarškėti ir liūdnai palingavo galvą. 

— Kokio Filipo? 

— Pono Laitlio. Jis gerokai vyresnis už žmoną. Patyrė širdies 
smūgį. — Šią frazę ji sušnibždėjo, tarsi tai būtų ypatingas slėpi- 
nys. - Prižiūri vyrą pati. Gera moteriškė. 

— Kur jie išsikraustė? 

— Nežinau. Išvažiavo tyliai. Nenorėjo triukšmo. — Nuleisdama 
vokus ant išsprogusių rudų akių, vikarė padūsčiojo. — Didžiausios 
pagarbos verta pora. Pavyzdys mums visiems. 

Keitė atnešė Mirandai kavos. 

— Šeštadienį mačiau jūsiškį, — pasakė žiūrėdama, kaip Miran- 
da į puodelį pila karšto pieno. 

— Jūsų kava jam patiko. 

— Suprantama, Jis buvo labai mielas, su visais pasišnekučiavo, 
susirado būrį naujų bičiulių. Labai žavus. 

Miranda jau tikėjosi, kad Keitė baigs kalbą žodžiais „kitaip nei 
jūs“. Ta, kiek palūkuriavusi, kad Miranda pratęstų pokalbį, purkš- 
telėjusi atsitraukė. Ar įsižeidė, Miranda nesuko galvos - nenorėjo, 
kad visi kaišiotų nosį į jos reikalus. 

Mintys nukrypo prie vaikų. Reikia tikėtis, Gasas mokyklo- 
je gerai elgiasi. Storma ryte švytėte švytėjo, tauškė apie stebuklą 
sode, kurį jai parodysiąs Žanas Polis. Miranda rado ją žaisliniame 
namelyje besišnekančią su pagalvėlėmis, pasakojančią joms apie 
ypatingą draugą, kurį radusi prie upės. Keista, kad jis padarė jai ši- 
tokį didelį įspūdį. Storma apie nieką daugiau ir nekalbėjo, kaip tik 
apie Žaną Polį, stebuklą, kažkokį medį ir kaip vėl eis pas karves. 

— Dabar jos mane pažįsta, — aiškino ji motinai. — Kai grįšiu, 
atpažins. Taip sakė Žanas Polis. 

Miranda prisiminė geraširdiškas Žano Polio akis, rusvoje odo- 
je įsirėžusias gilias raukšles. Kaip jo veidą lyg gražus saulėtekis 
nutvieskė šypsena. Jis nebuvo panašus į sodininką. Andervudas 
atrodė kaip sodininkas, o Žanas Polis — kaip kino žvaigždė. 

Susimokėjusi už kavą, Miranda ryžtingai žengė į šviesią, sau- 
lėtą gatvę. Išsitraukusi iš rankinės „Chanel“ akinius nuo saulės, 
keliu nužingsniavo automobilių aikštelės link. Oras buvo gaivus, 
eina paspyruokliuodama. Kažin, ar nuo kavos, ar dėl to, kad mė- 
nesio pabaigoje grįš Žanas Polis. 

— Net nepadėkojo! — kvyktelėjo Keitė Mirandai išėjus. 

Trojus, žvilgtelėjęs į Henrietą, prisimerkė. 

— Už kavą? - paklausė. 

— Ne, už tai, kad radau jai sodininką ir virėją! 

— Betgi nežinia, ar radai tu, — atkirto Trojus. 


vv- ee 


susi taip sakyti Keitei. Tai, kuri visados teisi. Kuri viską žino. 

— O kas gi kitas? Juk skelbimas tai kabėjo mano lentoje. Kaip 
nemandagu! — Šnarpštelėjusi Keitė čiupo nuo Mirandos staliuko 
puodelį su pieno ąsotėliu. — Sakiau, kad ji išpuikėlė. Ir ką su to- 
kia veikia jos pasigėrėtinas vyrelis? — Ji prašvytravo pro Trojų ir 
pasilenkė prie staliuko. - Pamiršk tą prancūzą, mieloji, Mirandos 
vyras — žavumėlis, o jei toji ir toliau vaikščios susiraukusi kaip 
vyža, netrukus dar ir bus laisvas. - Keitė mestelėjo žvilgsnį į Hen- 
rietą. — Tik atsikratyk kokio stono, ir jis - tavo! 

Trojus, paėmęs draugės ranką, palaukė, kol Keitė pranyko vir- 
tuvėlėje už prekystalio. 

— Neklausyk jos, Eta. Jai mat toks ūpas. Aš tave myliu tokią, 
kokia esi. Jei būčiau ne gėjus, iškart vesčiau. 

— Ačiū, — padėkojo Henrieta akims sublizgus dėkingumu. 

— Įsivaizduok, kaip nusibrozdina vargšas Naidželas kiekvieną 
naktį turėdamas ant jos rabždintis. O ant tavęs atsigulti būtų sma- 
gumėlis. Tu minkštutė, šilta. Jokių įrėžių nuo atsikišusių kaulų. — 
Henrieta nuraudo. - Kažkam labai pasiseks tave radus. 

— Tik vargu ar aš ką rasiu, — šnirpštelėjo Henrieta. - Esu stora 
ir vangi. 

— Stora ir vangi! - šūktelėjo Trojus. — Tik paklausykit! Nei tu 
stora, nei vangi. Esi miela, meilutė, ir viskas. Neturėtum leisti jai 
taip su tavim elgtis. — Jis vėl patapšnojo Henrietai per delną. — 
Nagi, sprunkam iš čia, kol ta negrįžo — nuodinga senė gauruotu 
veidų. - Henrieta atrodė suglumusi. — Ką, nepastebėjai? Jos vei- 
das kailiniuotas kaip mano katės papilvė. Ji kiekvienąkart paval- 
giusi vemia. Nejau manai, kad be niekur nieko išlieka tokia džiūs- 
na? Bėdų ji turi daugiau nei tu - nepasitikėjimo. 

— Tada tikrai daug! 

— Ji verste užversta bėdomis, mieloji. Taip jai ir reikia. O gal 
užsuk pas mane penktą - pakedensiu džiovintuvu plaukučius. 
Niekas taip nepakelia nuotaikos, kaip šukuosena. 

— Betgi aš neturiu kur eiti. 

— Turi. Tu vakarieniausi su manim. 

— Ačiū tau, Trojau. Išties, tu geras draugas, —- pratarė Henrieta 
bučiuodama jam į skruostą. 

— Tam ir yra draugai. Atmink, ne tu viena ieškai vyro. Ieškom 
mudu abu, bet, ačiū Dievui, nesirungiam. Tokiam lobiui kaip tu 
aš pralaimėčiau! 


Miranda taku ėjo prie upės. Saulė, dosniai liejanti šviesą ant lauko 
žolių ir piktžolių, gaudė naktį iškritusio lietaus lašelius ir vertė 
deimantais. Ankstyvą rytmetį pašėlusiai pūtė vėjas, bet oranži- 
niai ir rudi lapai vis dar laikėsi ant šakų, nenorėdami išsklaidyti 
paskutinių vasaros liekanų. Toje namo pusėje iškilusiame ąžuole 
laigė pora voveraičių; ąžuolo kamieno būta plataus ir drūto it vi- 
karės liemens. Elnių ir Mirandos smalsuolių vaikų išmintas kelias 
driekėsi kaip lauku į paupį vedanti šlapia brydė. Miranda čionai 
buvo lankiusis kartą kitą, bet anuosyk taip įstabu kaip šiandieną 
nebuvo. Matyt, kalta saulė, vaiskiai žydras dangus ir iki šiol nepa- 
tirtas jausmas, kad čia jai ir skirta būti. 

Ji parymojo ant akmeninio tilto, žiūrėdama į apačioj tyvuliuo- 
jantį skaidrų vandenį. Matė vandens augalus, akmenis ir kryžmai 
spindulių tingiai plaukančią žuvį. Tai čia žaidžia jos vaikai, svaido 
į vandenį pagaliukus. Ji užmetė akį į slaptąjį Gaso namelį. Iki šiol 
nebuvo deramai jo apžiūrėjusi. Nekilnojamojo turto agentas tik 
užsiminė apie remontuotiną namuką, bet ji neturėjo kam jo pri- 
taikyti, tad nebesuko galvos. Namukas apleistas stovėjo kaštainių 
guotelyje. Kelio privažiuoti automobiliui nebuvo. Turbūt kitados 
iš didžiojo namo per lauką ir tiltą eita tako. Dabar želia žolė. To- 
kia nuošaluma nežinia kodėl rodėsi nepaprastai romantiška. Ši- 
čia — laiko aplenkta slaptynė. 

Miranda pasuko spynoje raktą. Spyna buvo sena ir surūdijusi, 
bet atsirakino — tyliai sugergždama, lyg žiovaujantis senas žmo- 
gus, pyktelėjęs, kad yra pakeltas iš miego. Prieangis viduje buvo 
išklotas tamsaus akmens grindų plokštėmis, laiptai siauri, laiptų 
aikštelė — mažytė. Ji įžengė į svetainę. Patalpa buvo pilna baldų, 
bet oras atsidavė drėgme. Židinio seniai niekas nekūreno. Len- 
tynos nuo lubų iki grindų pilnos tvarkingomis eilėmis sukrautų 
knygų. Miranda brūkštelėjo per paviršių. Namelis apleistas ne 
taip seniai, kaip ji manė. Dulkių sluoksnis — plonytis. Knygų būta 

visokių: senų ir šiuolaikinių, nuo Dikenso iki Sebastiano Folkso. 
Jos nuostabai, buvo net prancūziškų romanų lentyna. 

Ji apžvelgė visą kambarį: tuščias akmeninis židinys sų medi- 
ne atbraila, akivaizdu, labai sena ir dailiai išdrožinėta, nublukę 
geltonai dryžuoti apmušalai, per daugybę metų pajuodę nuo 
rūkstančių malkų. Miranda pastebėjo, kad viename kampe jie 
nusilupę nuo protėkio. Kilimas atrodė sutrintas, dėmėtas, tokį 
būtina keisti, kilimėlis — suėstas kandžių. Bet daug ką tvarkyti 
čia nebuvo. Sofa nesulūžusi, kaip ir krėslai, stiklinį kavos staliuką 
tereiks gerokai pašveisti. Ji priėjo prie komodos, puikaus senovi- 
nio riešutmedžio baldo, ištraukė stalčius. Tvyrojo jausmas, kad 
namuose kažkas gyvena. Jei ne ta nešvara, Miranda būtų mielai 
išsitraukusi vieną iš knygų ir susirangiusi ant sofos. Pleškant ži- 
diniui su taure vyno rankoje šičia būtų jaukiau nei kur kas forma- 
lesnėje jos svetainėje. 

Ji apžiūrėjo virtuvę. Naujos buitinės įrangos reikės, bet indų 
nestinga. Miranda atkreipė dėmesį į stalą, padengtą dviem. Keis- 
ta, kad ant jo likę puodeliai su lėkštutėmis, tarytum gyventojai 
būtų išgaravę begeriantys arbatą. Norui nukraustyti indus ji atsi- 
spyrė. Užsimaus gumines pirštines, pasisamdys padėjėjų ir viską 
sutvarkys vienu sykiu. Galės padėti vaikai. Jiems turėtų patikti, 

Lipant laiptais, po kojomis girgžčiojo lentos. Viršuje būta 
dviejų miegamųjų ir vonios. Pastaroji atrodė labai senamadiš- 
kai, ją reikės visą pertvarkyti. Geležinis vonios indas — dėmėtas, 
nusitrynusiu emaliu, čiaupai pajuodę. Vienas iš miegamųjų buvo 
visiškai tuščias, tik grindų vidury it kažkieno pamiršta kūpsojo 
dėžutė. Dar nespėjus žvilgtelėti vidun, kitame miegamajame pa- 
sigirdo bilstelėjimas. Mirandai suspurdo širdis. Reikia tikėtis, na- 
melyje ji viena. 

Iš pradžių ji pagalvojo, kad čia turbūt Gasas. Bet laiptų aikštele 
žengiant į kitą miegamąjį baimės daugėjo. Ją išgąsdino išdykėlė 
voverė — iššoko pro langą, kurį atdarą neapdairiai bus palikęs sū- 
nus, kas gi kitas. Pridėjusi ranką prie krūtinės, Miranda atsikvė- 
pė — gerai, kad ne įsibrovėlis ar, dar blogiau, šmėkla. Ji pasidairė. 
Kambaryje stovėjo plati geležinė lova su patalyne, užklota dygs- 
niuota šviesiai žalio gėlėto audeklo lovadengte. Du miegamojo 


77 


Santa Montefiore 


staliukai su naktinėmis piliorinėmis lempomis, jų gaubtai nusėti 
geltonomis dėmėmis. Išblukusi skrynia lovos kojūgaly, vyšnios 
komoda, viršum jos karalienės Onos stiliaus veidrodis, pasieny- 
je - dailutėliai nudažyta pušies spinta. Ant stambių medinių kar- 
nizų — blyškios lininės užuolaidos, jų aptaisai apdriskę ir nublukę. 
Kilimas murzinas, bet nesuplyšęs. Įdomu, kodėl Laitliai visų šių 
baldų nepasiėmė. Kraustėsi į kuklesnį būstą ir neišteko vietos? 
Plačiau pravėrusi langą, Miranda apžvelgė lauką. Buvo matyti iki 
upės, iki karvių ganyklos — Stormos karvių. Keista, paslaptinga 
kambario atmosfera ir reginio įstabumas ją pakylėjo. 

Tada ji prisiminė tuščiajame kambaryje paliktą dėžutę. Užda- 
riusi langą, kad nebeįsmuktų voverė, nuėjo jos atidaryti. Dėžutėje 
tebuvo vienintelis daiktas — žalias nublukęs albumas iškarpoms. 
Išsipūtęs nuo žiedų ir lapų, suslėgtų tarp puslapių. Ant viršaus 
didelėmis, kilpotomis raidėmis ranka užrašyta „Vaivorykštės ir 
rožės“. Priklaupusi ant grindų, Miranda pervertė puslapius. Tai 
būta dienoraščio: eilėraščiai, prisiminimai, pamąstymai — savai- 
me suprantama, tai neturėjo būti nei palikta, nei pamatyta pa- 
šalinio. Paslaptis pakurstė smalsulį. Rašysenos būta moteriškos. 
Popierius gardžiai kvepėjo, kaip anksti pavasarį nušienauta žolė. 
Atsirėmusi į sieną, ji atvertė pirmą puslapį — jame tebuvo keturi 
vieniši sakiniai, kupini sielvarto. 


Sašja 24 melai. Ga Lauda 2 ama AMenau V 
Uenadien Tada mylėdama Mind, akiu gy 


prisiminimais apie lale šičia, mūsų namelyje. Jiek 

Oko Vaikonykštia man mena tano 


Hartingtono rūmai 
1979-ųjų spalis 


Iš daugiamečių augalų bordiūro gilumos buvo girdėti Eivos Laitli 
balsas. Ją gožė lubinų stagarai ir didžiulis putinas, kurį atsidėju- 
si genėjo, bet džiaugsmingas dainavimas virpino gaivų rytmečio 
orą, nuo jo ant žolės kūlversčiais vartėsi šunys. Eiva buvo apsi- 
vilkusi purpurinį kombinezoną ir trumparankovius marškinėlius, 
sruogelėmis nušviesėjusius plaukus viršugalvyje persmeigusi 
pieštuku. Jos rankos nuo sodininkavimo buvo įdiržusios, nagai 
trumpi ir aplūžinėję, užtat skruostai — trykštantys sveikata, o 
šviesiai žalios akys — žvilgančios it pavasarinė pieva per lietų. Lai- 
mingiausia Eiva jausdavosi lauke, kad ir koks būdavo oras; ji retai 
kada šaldavo, nors buvo liekna, be apsaugą teikiančio riebalų klo- 
do. Viduržiemy, kai visi kiti užsimaukšlindavo pirštines, kepures 
ir įsisupdavo į storus apsiaustus, ją dažnai matydavai nuogomis 
rankomis. Trisdešimt septynerių Eiva tebežydėjo jaunyste, kylan- 
čia iš vidinio pasitenkinimo, kuris švietė per odą, lyg jos širdis 
būtų iš saulės šviesos. Eivos veidas atrodė labiau patrauklus nei 
dailus, mat bruožų būta netaisyklingų: nosis kiek per ilga ir labai 
jau tiesi, burna plati ir juslinga, nederanti prie tokio mažo vei- 
delio. Bet vis dėlto, nors paskirai bruožai ir nebuvo gražūs, juos 
tokius darė visa susiejanti jausminga, džiugi išraiška. Eiva traukė 
akį dėl ekscentriško būdo. Niekas jos nemylėjo labiau už jos vyrą 
Filipą Laitlį ir tris jų mažylius: Arčį, Angusą ir Popę. 

— Ei, Krūmiuk! — pašaukė vyras, žirgčiodamas per pievutę. 

Bernis, minkštakailis senbernaras, ir Tarkvinas, jaunas la- 
bradoras, paliovė raičiotis ant žolės ir atidūmę taip trenkėsi jam 

į kojas, kad vos nepargriovė. Filipas meiliai patapšnojo šunis ir 
pliaukštelėdamas rankomis pavarė šalin. Jis buvo penkiolika metų 
vyresnis už žmoną, šešių pėdų keturių colių ūgio, tiesia nugara, 
plačiapetis. Jo veidas buvo malonus ir gražus, ilga nosimi, aukš- 
tais skruostikauliais ir griežta smakro linija. Didumą laiko Filipas 
praleisdavo savo kabinete, rašydamas pavyzdinę vyno istoriją, 
arba užsienyje, lankydamasis vynuogynuose. Vis dėlto į vienatvę, 
kaip daugybė rašytojų, nebuvo linkęs. Mėgdavo pobūvius ir vaka- 
rėlius, kurie, postringaujant apie istoriją ir politiką, gurkšnojant 
portveiną ir rūkant keistus cigarus, užtrukdavo iki priešaušrio. 
Mielai bendraudavo su Hartingtono žmonėmis sekmadieniais po 
pamaldų, o vasaromis miestelį susikviesdavo į namus, į kasme- 
tines vyno ir sūrio vaišes. Jis buvo mylimas ir labai mėgstamas 
dėl sauso angliško humoro ir įmantrių kalambūrų, kurie Filipo 
linksminamai auditorijai prasprūsdavo pro ausis dažniau, nei pri- 
derėjo. Eiva visuomet juokdavosi, nors visus juos buvo girdėjusi. 
Gražiai sudėtas, aukšta kakta, su apskritais akiniais ant aristokra- 
tiškos nosies, tvirtu žingsniu žengiantis prie gėlių bordiūro Filipas 
Laitlis atrodė išskirtinė persona. 

Jis luktelėjo, pasigėrėjo melodingu Žmonos dainavimu ir vėl 
pašaukė ją pravarde, kurią buvo davęs vos užsimezgus jųdviejų 
santykiams. 

— Krūmiuk, mieloji! 

— A, čia tu! — atsiliepė ji ropšdamasi lauk. 

Eivos plaukuose buvo prikibę lapų, ant skruosto juodavo pur- 
vo dėmė. Ji atpakalia ranka persibraukė per nosį. 

— Žano Polio nepamiršai, ką? 

Nuostaba Eivos veide patvirtino, kad ji pamiršo. Filipas atlai- 
džiai nusišypsojo. Eiva garsėjo kaip išsiblaškėlė, jos galva būdavo 
pramušta numylėto sodo medžiais ir gėlėmis. 

— Ką gi, — atsiduso Filipas, žiūrėdamas į laikrodį. - Po pusva- 
landžio jis bus stoty. 

— Dievulėliau, visai pamiršau! Namelyje nieko nenuveikiau. 

- Jis jaunas, jam bus gerai ir miegmaišyje, - nuramino Filipas, 
gūždamasis nuo šalčio. Nors pats vilkėjo kašmyro megztinį ir 

buvo apsivyniojęs šaliku, vis tiek drebėjo. —- Klausyk, aš jį paimsiu, 
bet tada tu, Krūmiuk, juo rūpinsies. 

— Ačiū. 

Eiva apsivijo rankomis jam kaklą. Filipas, išsigandęs, kad ji iš- 
siterliojusi ir aplipusi sudžiūvusiais lapais, žengtelėjo atatupstas, 
bet žmonos meilė paėmė viršų, tad jis Eivą apglėbė ir, kilstelėjęs 
nuo žemės, įkvėpė prie plaukų prikibusios drėgnos žolės kvapo. 

— Tu mielas, - nusijuokė ji jam į kaklą. 

— O tu šąli, - atsakė Filipas. — Norėčiau susupti tave į antklodę 
ir paduoti puodelį karšto šokolado. 

— Tik tiek? 

— Kol kas - taip. Turiu važiuoti paimti tavo pameistrio. 

— Ar šita mintis iš tikrųjų gera? — paklausė ji traukdamasi. — 
Juk žinai, sodą aš mėgstu prižiūrėti pati, o kai reikia, rauti pikt- 
žoles ir šienauti padeda Hektoras. Nemėgstu, kai aplink kas su- 
kiojasi. Aš į vienumą linkęs padaras. Mudviem su Hektoru tikrai 
nieko nereikia. 

- Šitai mes jau aptarėm. Be to, dabar per vėlu trauktis. Mes 
darome didelę malonę jo tėvui, beje, buvę Itono koledžo auklėti- 
niai taip ir elgiasi —- padeda vienas kitam. Kai jis šitiek dėl manęs 
nuveikė, džiaugiuosi turėdamas galimybę jam atsilyginti. Anri 
dėka Prancūzijos durys atsivėrė visu pločiu ir aukščiu. 

— Gerai, — sutiko ji atsidususi. — Bet aš neišmanau, ko jis tikisi... 

— Tu, Krūmiuk, esi labai talentinga. Jis iš tavęs daug ko pasi- 
mokys. Jei paveldės chdteau“, turėtų išmokti tvarkytis valdoje. 

— Ar negalės tam darbui pasisamdyti žmonių? 

— Reikalas ne tas. Anri nori, kad sūnus ištrūktų iš miesto ir 
kurį laiką pagyventų Anglijos kaime. Paryžiuje jam buvo leista 
elgtis kaip tinkamam. 

— Vadinasi, jis plevėsa? 

— Anri neišmano, kieno dar galėtų prašyti. Bijo, kad Žanas 
Polis nueis klystkeliais. Nori jį įkvėpti. Nori, kad imtųsi atsako- 
mybės. Juk vienądien paveldės chdteau ir vynuogyną. Tai didelė 
atsakomybė. 


+ Pilis (pranc). 

— Stebiuosi, kad jis paklūsta tėvui. Juk nebe vaikas. 

— Ne, bet tėvo žinioj piniginė. 

— Argi tai taip svarbu? Ko jis nesprunka ir negyvena kaip tin- 
kamas? 

— Jonvabaliai — ne kokia įprasta chdteau. Jie išskirtiniai. Bet 
kuris ko nors vertas vaikis padarys viską, kad tik jų neprarastų. 

- Šit kaip. 

Visa tai Eivai nekėlė jokio džiaugsmo. 

— Be to, ir berniukams bus gerai turėti jauną vyrą pašėlioti. 
Aš - senis. 

- Juk rūpinuosi, kad būtum jaunas, - paprieštaravo ji. 

— Tiesa, — susijuokė jis. — Bet aš nedaug tešėlioju ir nekalbu 
prancūziškai. O vaikai, mažumėlę pamokyti namie, gal prakalbėtų. 

Eiva droviai šyptelėjo. Šešiolikos išsiųsta į Šveicariją baigti mo- 
kyklos, prancūzų kalbą ji puikiai mokėjo. 

— Verti mane jausti kaltę, kad nešneku su jais prancūziškai nuo 
gimimo. 

— Šito iš tavęs anaiptol nelaukiu, Krūmiuk. Laukiu, kad ryte 
atsikeltum, o visa kita — kaip jau bus! 

Ji valiūkiškai pliaukštelėjo Filipui. 

— Galvijas! 

— Jau kurį laiką manęs taip nevadinai. 

Jis pabučiavo jai į kaktą. 

— Nesuprantu, apie ką čia kalbi. 

Ji irgi pabučiavo Filipą — tas plačiai, meiliai nusišypsojo. 

Eiva pažiūrėjo, kaip jis per veją nužirgčioja atgal prie namo — 
susigūžęs nuo šalčio, eisena žaviai nerangi. Paskui akis užkliuvo 
už porelės balandžių, sutūpusių ant latako po šlaitiniu stogu. Tie 
buvo riebūs ir patenkinti. Eiva irgi taip jautėsi. Ir kaip jai pasisekė, 
kad turi viską, ko tik galima geisti: mylintį vyrą, tris laimingus vai- 
kus, gražiausius Anglijoje namus ir savo numylėtą sodą. Paukščiai 
ant stogo tupėjo kaip puošmenos ant saldaus torto. 

Ji aąpmetė akimis sodą. Tas buvo bepradedąs keistis. Toks jai 
patiko. Žalios platumos teikė ramybės jausmą. Medžiai tebebuvo 
lapuoti, bet ties pakraščiais lapai jau raitėsi, o kai kurie buvo įga- 
vę gražaus geltonumo. Pievomis tebeaidėjo paukščių čiulbesys, 


82 


Sodininkas iš Prancūzijos 


pertraukiamas keisto fazano krenkščiojimo ir kimaus balandžio 
burkavimo. Eivai patiko pavasarį po latakais lizdus susisukantys 
žvirbliai, tad ji panamėje pasodino visžalių krūmų, ragindama 
juose apsigyventi ir kitus paukštelius. Viduržiemy ant uosio ir 
klevų užleido gebenę, kad pasilikę paukščiai turėtų priebėgą nuo 
šalčio ir grobuonių. Pamokė vaikus, kaip juos lesinti. Popė paukš- 
čių maudyklą vasarą paversdavo baseinėliu teškentis, bet žiemą 
prikraudavo lesalo ir pamažu jaukindavo mažuosius padarėlius, 
kad lestų iš rankos, jei tik aplink nelakstydavo ir jų negainiodavo 
Bernis su Tarkvinu. 

Kai po valandos grįžo Filipas su Žanu Poliu, Eiva tebetriūsė gėlių 
bordiūre. Bernis su Tarkvinu, garsiai skalydami, nudūmė prie namo. 
Ji išsiropštė ir nusibraukė nuo kaktos prakaitą kaip tik tuo metu, kai 
ratai, čiūžtelėję ant žvyro, staigiai sustojo. Išgirdo atidaromas ir už- 
daromas dureles, tada savo vyro balsą, besisveikinantį su šunimis 
kaip su žmonėmis. Eiva išpuolė pro vartus kukmedžių gyvatvorėje, 
skiriančioje sodą nuo kiemo. Filipas kaip tik buvo beatvožiąs seno- 
jo mersedeso bagažinę. Lig tik spėjo atvožti, vidun stryktelėjo abu 
šunys. Žanas Polis nustebęs žiūrėjo, kaip jie purvinomis letenomis 
tapnoja ant odinio jo lagamino. Filipas nė nesiruošė jų iš ten trauk- 
ti. Tik pakikeno išvydęs pažįstamą vaizdą, į suglumusį Žaną Polį vi- 
siškai nekreipdamas dėmesio. Eiva jį nužvelgė iš tarpuvartės. Betgi 
jis - gražiausias jaunuolis, kokį tik ji yra regėjusi. 

— Labas, aš Eiva, - prisistatė ji ir, nusišluosčiusi ranką į kombi- 
nezoną, atkišo ją Žanui Poliui. 

Jos nuostabai, tas, formaliai linktelėjęs, ranką pakėlė prie lūpų. 

— Malonu jus matyti, — tarė žiūrėdamas tiesiai į akis. 

Akys buvo švelnios kaip ruda zomša, žvilgsnis - skvarbus. Eiva 
būtų atsakiusi prancūziškai, bet jis puikiai kalbėjo angliškai, nors 
ir su stipriu akcentu, apimančiu visą jo gimtosios šalies romantiš- 
kumą ir jausmingumą. Viduje kažkas suvirpėjo. 

— Ar malonus buvo skrydis? — paklausė ji, staiga apsižiūrėjusi 
kaip nevalyvai atrodo. 

— Į Londoną atskridau prieš keletą dienų. Norėjau kiek susipa- 
žinti su kultūra prieš važiuodamas šičia, - atsakė jis, apžiūrinėda- 
mas namą. 

Žanas Polis susikišo rankas į kišenes, susigūžė. Filipas įnešė 
vidun jo lagaminą. 

— Prašom užeiti, ko nors išgersi, - pasiūlė Eiva, per verandą 
sekdama paskui vyrą. — Turėsi kokią savaitėlę pagyventi name, 
kol paruošiu namelį. Deja, per lėtai sukausi. 

— Lyg būtum ne tu, Eiva, - pridūrė Filipas be menkiausio sar- 
kazmo. - Mano žmona — veiklumo pavyzdys. Tvarkosi čia kaip 
laivo kapitonas. Aš — tik įgulos narys, su baiminga pagarba žvel- 
giantis į jos savidrausmę. 

Eiva pavartė akis. 

Žanas Polis atrodė visiškai kitaip, nei ji tikėjosi. Pirmiausia jis 
nepanėšėjo į sodininką. Buvo gražiai apsirengęs: minkštas tvido 
švarkas, melsvi marškiniai ir siauri džinsai. Aplink kaklą — blan- 
kios spalvos kašmyro šalis. Plaukai vešlūs, kaštainių spalvos ir 
meistriškai apkirpti taip, kad atrodytų nerūpestingai. Nosis ilga, 
ereliška, lūpos nevienodos, juslingos. Rankos švarutėlės, nagai 
trumpi ir tvarkingi, visai ne kaip žmogaus, pratusio knisti žemę. 
Buvo apsiavęs rudais nevarstomais „Gucci“ batais. Reikia tikėtis, 
atsivežė ir sodininko guminius. Juk purvinti šituos puošniuosius 
būtų gaila. 

Kol ji ruošė pietus, jie sėdėjo virtuvėje ant taburečių. Eiva iš 
daržo priskynė porų ir briuselinių kopūstų, iš žuvų pardavėjo 
miestelyje buvo nupirkusi upėtakį. Sename vandens griovyje palei 
sodo sieną ji augindavo žalumynų, sukdavo sviestą su bazilikais ir 
trindavo pupų tyrę, valgomą su namie kepta rozmarinų duona. 
Ji dievino ruošiamo sveiko maisto kvapą ir nepaprastai džiaug- 
davosi matydama, kaip vaikai auga stiprūs, nes maitinami pačios 
užauginta produkcija. 

Pirmąkart regėdamas Eivą nė už ką nebūtum pamanęs, kad 
ji drovi. Ji rodydavosi viešumoje, laidydavo sąmojus, juokindavo 
žmones vos spėdama dustelėti tarp anekdotų, kol galiausiai, šitiek 
savęs atidavusi, išsisemdavo ir pasitraukdavo į palaimingą vienu- 
mą savo sode. Filipas žinojo - žmones ji linksmina, kad nuslėptų 
savo drovumą, ir už tai ją mylėjo. Ta paslaptis buvo žinoma tik 
jam vienam. Jis susijaudindavo matydamas, kaip ji vaidina, o vos 
nusileidus uždangai susmunka. Filipas buvo vienintelis, įleidžia- 

mas į užkulisius, ir šita privilegija teikdavo jam malonumo. Dabar 
ji beįsišnenkanti su Žanu Poliu - dailiai nulietame jo veide aro- 
gancija, lyg Eiva būtų kokia giminaitė ekscentrikė, su kuria turi 
apsikęsti. Prancūzas maloniai šypsosi, bet ne akimis. Jai ruošiant 
valgį, klausėsi žiūrėdamas apsiblaususiu žvilgsniu — tik kol visi 
susėdo prie stalo ir patiektos vaišės sužadino alkio jausmą. Išvy- 
dęs sotų kąsnelį, kaip ir visi vyrai, atkuto. 

— Na, Žanai Poli, - kreipėsi Eiva, paduodama jam garuojančių 
daržovių dubenį. — Tai girdėjau, kad tavo tėvai Prancūzijoje turi 
nuostabų sodą. 

— Taip, - patvirtino jis, imdamas šaukštą ir dėdamasis mor- 
kų. — Mama mėgsta sodus. Ypač angliškus. Prie Bordo mes turi- 
me ch4teau. Ji labai sena. Neatsižaviu, ką mama padaro iš sodų. 
Vienądien puikų sodą užsiveisiu ir pats. 

— O tai ko tada tikiesi išmokti čia? 

Jis patraukė pečiais. 

— Tėtis sako, kad jūsų sodas geriausias iš visų jo matytų. 

— Gaila, kad su juo nesusitikom. Kartą buvo užsukęs, maždaug 
prieš aštuonerius metus, man išvažiavus aplankyti mamos. Kaip 
norėjau pati jam viską aprodyti! Stebiuosi, kad Filipas dar aprodė 
jam sklypą, ne tik savąjį vyno rūsį. 

— Mieloji, nieko nėra maloniau, kaip pavasarį vaikštinėti po 
tavo sodus su taure atšaldyto baltojo vyno, — kikendamas atsakė 
jai Filipas. 

— Jis sako, kad jūs labai talentinga, — vėl prabilo Žanas Polis. 

Eiva buvo pamaloninta, nors gerklėje ir užsiveržė mazgas, pra- 
našaujantis stiprią asmenybių trintį. Kadangi Žanas Polis buvo 
toks patrauklus, ji tiesiog neįsivaizdavo, kaip juodu galės drauge 
dirbti. 

— Paryžiuje palikai merginą? — šypsodamasis paklausė Filipas. 

Žanas Polis išsiviepė, kilstelėjo antakį. 

— Net kelias, - atšovė. 

— Oje, - prasižiojo Eiva, pasišiaušusi dėl jo pasipūtimo. — Ti- 
kiuosi, tavo širdis nesužeista. 

— Dėl meilės niekuomet nekentėjau, — pareiškė Žanas Polis. 

— Kol kas. Dar marios laiko kentėti. Tu jaunas. 

Jis pritariamai palinkčiojo. 

— Mano širdis bus sužeista, kai mirs mama. To neišvengsi. 

Eiva klausiamai sužiuro. Girdėti tokią jo metų vyruko šneką 
buvo keista. 

— Matyti, kad jūs artimi. 

— O kaipgi. Aš — jos vienturtis. Esu išlepintas ir išpaikintas. 
Mano mama - neprilygstama moteris. Aš ja žaviuosi. 

— Norėčiau, kad mūsų sūnūs irgi taip manytų, kai bus tavo am- 
žiaus, — tarė Eiva, nors tikra, kad to nori, ir nebuvo. 

— Jūs turite tris vaikus, tiesa? 

— Du berniukus ir mergaitę. Pamatysi juos vėliau, kai pareis iš 
mokyklos. 

— Turėtų būti gera turėti brolių ar seserų. 

— Kaip suprantu, jie tuo džiaugiasi. Bet ir pasipeša pakanka- 
mai. Iš tikrųjų niekas nemėgsta dalytis. 

— Tiesa. Man dalytis niekada nereikėjo. 

— Tu puikiai kalbi angliškai. Kur taip gerai išmokai kalbą? - su- 
sidomėjo Eiva. 

— Mane augino auklė anglė. 

- Auklė anglė? — nustebo Eiva. - Dieve maloningas, ji buvo 
tironė? 

— Kuo ji buvo vardu? - pasiteiravo Filipas. 

Žanas Polis užburiamai nusišypsojo. 

— Auklė, - atsakė ir iš širdies nusijuokė. 

— Auklė? — perklausė Eiva, nuginkluota jo staigaus, netikėto 
geros nuotaikos proveržio. 

— Aš taip ir nesužinojau jos tikro vardo. Ji buvo tiesiog Auk- 
lė. - Jis susidrovėjo. — Išvažiavo, kai buvau dvidešimt vienų! 


Kai Žanas Polis palėpėje, miegamajame, iš lagamino krovėsi daik- 
tus, Eiva užsipuolė vyrą, sėdintį savo darbo kambaryje. 

— Nieko nebus, — pareiškė. — Pats matai, per savo gyvenimė- 
lį jis nė dienelės nedirbo. Tegul sau svaičioja, kaip užsiveis an- 
glišką sodą, bet lažinuosi —- keturpėsčias per mėšlą niekuomet 
neropojo. Ką, po galais, mano jo tėvas, siųsdamas jį čionai? Jei 
būtų aštuoniolikinis, ką tik iš mokyklos, dar suprasčiau. Bet jam 

kone trisdešimt. Nejau neturi savo galvos? Ką man visus metus 
su juo veikti? Hartingtone jis mirtinai užsinuobodžiaus. Negi 
rinksis paneles „Antyje ir dėmėje“? Vargu bau. Juk turėtų būti 
Londone su jaunimu, o ne su manimi ir vaikais. Dieve, kokia 
baisi nelaimė! 

Filipas uždėjo jai ant peties ranką, nusišypsojo. 

— Nesijaudink, Krūmiuk, viskas susitvarkys. Truputėlis sun- 
kaus darbo išeis jam į naudą. O tu turėsi dar vieną porą rankų ir 
galėsi sau veisti tuos puikius sodelius, kuriuos norėdavai užveisti, 
bet viena negalėjai. Laukinių gėlių pieva ir vaismedynas, darželis 
prie namo - gi tiek apie juos prakalbėta. Pristatyk Žaną Polį prie 
darbo. Viską aplink apsodink. Įgyvendink savo svajonę. 

— Jis labiau tiktų prie jachtos Sen Tropeze, o ne prie šienapjo- 
vės Hartingtone. 

— Suteik jam progą. 

— Aš neįsivaizduoju jo namelyje. 

— Jis kuo puikiausiai ten jausis. Liaukis nerimauti. 

— Jis visiškai ne toks, kokio tikėjausi. 

— O kokio tikėjaisi? 

Eiva nusisukusi priėjo prie lango. Kaupėsi pilki debesys. 

— Nežinau, - atsiduso. - Ne tokio dailaus. Įdiržusiomis ran- 
komis ir purvinomis panagėmis kaip mano. Su guminiais ir mur- 
zinomis kelnėmis. Tik jau ne išsipusčiusio dykūno miesčionio su 
kašmyro šaliu ir „Gucci“ aulinukais, dėl Dievo meilės. - Ji papurtė 
galvą —- juk tai nesąmonė. - Jis neištemps daugiau kaip savaitės! 

Filipas prunkštelėjo. 

— O aš manau, kad tu įpūsi jam entuziazmo ir jis pasiliks visam 
laikui. 

— Dievaži, neištemps. Vargu ar aš pati ištempsiu daugiau kaip 
savaitę! 


Pusę keturių Eiva atvažiavo pasiimti vaikų. Pastačiusi geltoną 
automobilį ant žalios vejos, išlipo kaip tik tuo metu, kai pradėjo 
dulksnoti. Čia jau laukė Todė Finton su savo šešku Ponu Frisbiu, 
klusniai tupinčiu jai ant peties. Jos dvynukai mokėsi toje pat kla- 
sėje kaip Angusas. 

— Sveika, Eiva, - pasisveikino Todė, kurios skruostai buvo nu- 
rausvėję nuo rytinio jodinėjimo po kaimą kaštonine kumelaite. 

- Sveika, Tode. Kaip laikosi Ponas Frisbis? 

Eiva paglostė šeškui pažandę — tas apsimiegojęs pakėlė galvą. 

— Kiek apsnūdęs. Tas oras... 

— Tarkviną jis verčia glaustytis apie viryklę. O Bernis tyso sau 
lauke, mėgaudamasis šalčiu, ir nieko. Sakyčiau, kaip aš. 

— Ar galiu savaitgalį atsiųsti pas tave berniukus? Jie sako dre- 
vėtajame medyje įsirengę buveinę. 

Eiva nusišypsojo. 

— Tas ąžuolas — puiki vieta buveinei. Aš ten ketinu pasėti lau- 
ko gėlių pievą. Raktažolių, našlaičių, kiaulpienių, raudonžiedžių 
ir baltažiedžių šakinių. Turiu kas man padės. Jaunikaitis iš Pran- 
cuzijos. 

Todė kilstelėjo antakius. 

— Gražuoliukas? 

- Taip, bet pagal mano skonį gerokai per jaunas ir pasipūtęs. 
Tiesą sakant, manau, jis užsinuobodžiaus ir spruks namo. Vis dėl- 
to, kol yra čia, aš jį išnaudosiu. 

— Juk visuomet norėdavai dar vienos poros rankų. 

— Tik ne lygutėlių, nudailintais nagais, nė dienelės nedirbusių. 

— Man patiko mintis apie pievą. Turėtų būti gražu pavasarį ir 
malonu pažiūrėti pro miegamojo langą. 

— Mintis gera. 

Todė nusikėlė Poną Frisbį nuo peties ir pasiguldė ant rankos 
kaip kūdikį. Ji norėjo daugiau vaikų, o Ponas Frisbis atstojo mažy- 
lį, kurio ji negalėjo turėti. Todė meilingai paglostė pilvuką ir pa- 
bučiavo į mažą noselę. 

— O gal atvežk juos rytoj? — pasiūlė Eiva, tada prisimerkė — 
kažką rezgė. — Tiesą sakant, galėtum padaryti man paslaugą. 

— Kokią? 

— Pasiimk Žaną Polį pajodinėti. 

— Ar jis moka? 

— Neabejoju. Atrodo iš tokių, kurie savo reikalu laiko viską 
mokėti. 

— Šit kaip. 


88 


Sodininkas iš Prancūzijos 


— Aš sulakstyčiau į namelį. Mat buvau visai pamiršusi, kad jis 
atvažiuoja. Ten baisi netvarka. Galėtumėt su mumis papietauti. 
Tiesą sakant, tavo draugijoje lengviau atsikvėpčiau. Nežinau, apie 
ką su juo šnekėti, o iš Filipo maža naudos. Kažin ar Žanas Polis 
įkąs jo humorą. 

— Ne jis vienas toks, - šyptelėjusi pasakė Todė. 

— Oaš pritrūkstu žodžių. 

— Eik jau, — dėjosi nustebusi Todė. 

— Nesišaipyk, Tode. Šįkart aš netekusi žado ir jaučiuosi kaip 
nerangi sena mulkė. 

— Tu mane juokini! Mielai ateisiu ir jį apžiūrėsiu. Gal tiks ku- 
riai nors iš mano pusseserių —- joms visoms apie dvidešimt, ir vi- 
sos gražios. 

— Puiku, tai bus diversija. Regis, jis laiko save kažkuo panašiu 
į eržilą. 

— Va tau ir prancūzas. 

O kaip jis lenkėsi bučiuoti jai rankos, kaip lenkdamasis žiūrėjo 
aukštyn, varstydamas ją tomis savo švelniomis rudomis akimis! 

— Taip, jie gali būti tiesiog kerintys, kurgi ne, — ramiai pridūrė 
ji. - Kerintys, bet pasipūtę. Įsidėmėk mano žodžius: savaitė, ir jo 
nebebus! 


VIII 


as Kaenkščiojimas, 
gaiMias, saulėtas spalio dienos 


Arčis, Angusas ir Popė į nepažįstamąjį vypsojo iš drovumo nete- 
kę amo. Arčis buvo aštuonerių, aukštas kaip tėvas, tiesia motinos 
nosimi ir žaliomis akimis. Angusas, šešerių, buvo sudėtas kaip 
mažas regbio žaidėjas. Tamsiaplaukis, šviesiai mėlynomis akimis, 
plačia, užkrečiančia šypsena ir kremine strazdanota oda. Abiejų 
berniukų grožis buvo netipiškas, kaip mamos. Bruožai, kurie jos 
veide regėjosi tokie netaisyklingi, berniukiškiems veidams puikiai 
tiko. Popė tebuvo ketverių, bet stipri asmenybė, turinti savo nuo- 
monę. Visuomet tiesiai rėždavo, ką galvoja. Ilgi tamsūs plaukai, 
mėlynos akys, dailūs bruožai, klasikinis tėvo veidas — ji turėjo to 
grožio, kurio neturėjo motina. Vis dėlto buvo tikra mamos du- 
krelė, mat dievino augaliją bei gyvūniją ir niekuomet nešaldavo. 
Galima sakyti, iš abiejų tėvų buvo paveldėjusi tai, kas geriausia. 

— Žanas Polis kurį laiką pagyvens su mumis. Padės man kurti 
sodus, kurie bus gražiausi Anglijoje, - paaiškino Eiva, jausdamasi 
melagė. Mat netikėjo, kad Žanas Polis galėtų išauginti bent ko- 
pūstų lysvę. 

Arčis žiūrėjo sau į kojas. Angusas stengėsi neprunkštauti. Ga- 
liausiai prabilo Popė. 

— Tu juokingai kalbi, - pareiškė suraukdama nosį. 

- Aš iš Prancūzijos, - pasiaiškino Žanas Polis. 

— Ar su mumis žaisi? — paklausė ji, 

Žanas Polis gūžtelėjo pečiais. 

— Nežinau. O ką norėtumėt žaisti? 

Berniukai sunerimę sužiuro į seserį. Ko jau ko, bet kad suaugė- 
lis kištųsi į jų Žaidimus, jie mažiausiai norėjo. 

— Aš mėgstu sodinti daržoves. 

— Aš irgi, — sutiko jis. 

— Turiu va kokio dydžio agurotį! - kvyktelėjo mergaitė išskės- 
dama rankas. - Jis vardu Montis, persišaldęs guli lovoje. 

Žanas Polis klausiamai sužiuro į Eivą. 

— Sakyčiau, tapdamas draugu jis išvengė puodo. Dabar bus ve- 
žiojamas vaikiškame vežimėlyje, o jei bus geras, bus nuvežtas į 
penktadieninę laidą „Rodyk ir pasakok“. 

Žano Polio veidą nušvietė plati šypsena, ji užkrėtė ir vaikus. 
Popė išdūmė atnešti Mončio, o berniukai nusišypsojo; jų drovu- 
mas, pašildytas prancūzo žavesio, dingo. Eiva stebėjosi matydama 
jį gebanti taip lengvai keistis: vieną akimirką pasipūtėlis, kitą — 
žavus ir mielas. 

Popė grįžo nešina didžiuliu tamsiai žaliu aguročiu. Eiva nu- 
sprendė, kad nedera kartoti sąmojo, kurį paleido jos vyras, suži- 
nojęs, kad jo duktė pasiguldė į lovą agurotį: „Kai paaugs, jos lau- 
kia baisus nusivylimas“ Paėmęs Montį, Žanas Polis pakilnojo jį 
rankose. 

— Kaip kūdikis, labai jau sunkus, — tarė Popei. 

— Jis ne kūdikis, —- atrėžė mergaitė. - Jis - agurotis!' 

— Taip, taip. Kūdikis agurotis. 

Žanas Polis, atrodė, kiek sunerimo. Popė truktelėjo agurotį į 
save ir apsikabino. 

— Jis pabūgo. Tu jį išgąsdinai, - metė ji. 

— Gal aprodykim Žanui Poliui sodą? — suskubo pasiūlyti 
Eiva. —- Judu galėsit parodyti jam savo drevėtąjį medį, — pasiūlė ji 
berniukams. 

Angusas, regis, apsidžiaugė, Arčis — kiek mažiau. Mat nežino- 
jo, ar nori, kad į jų slaptą buveinę lįstų suaugėlis, svetimas. 

— Eime, Angusai, - pasišaukė jis brolį, sprukdamas lauk, kad 
suaugusieji nespėtų iš paskos. 

- Jie tokie guvūs, — nusistebėjo Žanas Polis, gobstydamas ran- 
komis. 

— Gal persiauk guminiais ir apsivilk paltą? Pastaruoju metu 
gana drėgna, — patarė Eiva. 

Žanas Polis grįžo su aulinukais ir avikailių puskailiniais. 

— Juk neketini vaikštinėti po sodą apsiavęs šitaip, a? - nustėro ji. 

— Kodėl gi ne? 

— Jie suplyš. 

— Nusipirksiu kitus. 

— Na jau ne, dėl Dievo! Eik į drabužinę ir pasiieškok tinkamos 
poros. Kam plėšyti gerus batus, jei nėra reikalo. Ir tie avikailių 
kailiniai — irgi išeiginiai. Argi neturi prastesnio apdaro? 

— Ne. 

Eiva atsidususi prikando liežuvį. Kažin ar vyras padėkotų suži- 
nojęs, kad Žanas Polis išdūmė nė nepernakvojęs. Ji giliai įkvėpė, 
sukaupė visą kantrybę ir pareiškė, kad jie turės važiuoti į miestelį 
nupirkti jam bent jau botų. 

— Pasakyk man štai ką, Žanai Poli, - pradėjo šneką ji, žinoda- 
ma, kad dabar, matyt, ne pats tinkamiausias laikas to klausinėti, 
bet laukti nebegalėjo, — kiekgi tu esi dirbęs soduose? 

Jis palingavo galvą, nusišypsojo. Eiva, vėl nuginkluota šypse- 
nos, kuriai nebuvo galima atsispirti, pajuto, kad irzulys praeina. 

— Nė kiek, 

— Nė trupučio? — pašiurpo ji. 

- Visą gyvenimą žiūrėjau, kaip sode triūsia mama. Pats prakti- 
nės patirties turiu mažai. 

— O išmokti ar nori? 

— Žinoma. Juk sodus Jonvabaliuose irgi paveldėsiu. 

— Užtat aš neturiu laiko tam, kas neketina čia užsibūti. 

— Metų laikai — keturi. Dabar ruduo. Aš išvažiuosiu vasaros 
pabaigoje, išsiveždamas viską, ko mane išmokysite. Būsiu labai 
turtingas. 

— O aš turėsiu atliekamą porą rankų, — pasakė Eiva svarstyda- 
ma, kas iš šitos nieko gera nežadančios partnerystės išloš daugiau. 

— Tikiuosi, taip ir bus, — atsakė jis vėl nušvisdamas šypsena. — 
Tikiuosi jums irgi palikti šį tą ypatingo. 

Jie išėjo į terasą. Nuo terasos, išgrįstos smiltainių ir grindinio 
akmenimis, apstatytos didžiuliais gėlių vazonais ir apsodintos 
švelniųjų rasakilų krūmais, driekėsi akmens takas, apsėtas čiobre- 
liais ir apjuostas kukmedžių rutuliais, nūn besišiaušiančiais kaip 

nešukuojamas šuns kailis. Akmenys buvo patamsėję ir aprasoję, 
žolynai — žvilgantys rausvai oranžinėje vėlyvos popietės šviesoje. 
Čiobrelių tako gale, už senos karvelidės, kur dabar buvo įsikūrusi 
balandžių šeimyna, buvo matyti karvių ganykla, už jos miškas — 
bukmedžiai ir lazdynai buvo pradėję gelsti ir kloti žemę lapais. 
Oras dūmavo nuo prieškambaryje Hektoro kūrenamo židinio, o 
nuo jūros, plytinčios už kelių mylių į pietus nuo Hartingtono, pūtė 
vėsus brizas. Žanas Polis susikišo rankas į kišenes, pasidairė. 

— Labai gražu, - tyliai pasakė. 

— Ačiū, - padėkojo Eiva. - Man čia patinka. 

Vakaro prieblandoje vietovė buvo įgavusi melancholiško gro- 
žio. Vasara baigėsi, lapija nyko, dienos trumpėjo, oras vėso ir da- 
rėsi vis drėgniau, dangų išruožuodavo tamsiai raudona ir auksinė, 
kurios saulei leidžiantis žydrame danguje-darydavosi vis sodres- 
nės. Rudenį Eiva mėgo labiau nei vasarą, nes jis buvo liūdnas. Ru- 
dens ilgesingumas jaudindavo tarsi senatvė žvelgiant iš brandžios 
jaunystės perspektyvos. 

Čiobrelių taku paskui juos iki karvelidės sekė Popė, vis pa- 
šnekindama Montį, tarsi tas būtų koks vaikas. Tarp gyvatvorių ji 
landžiojo tevilkėdama plonais marškinėliais, trumpu sijonuku ir 
apsiavusi guminiais; jai strakaliojant pakaušyje švysčiojo plaukų 
uodegėlė. Bernis su Tarkvinu, Filipo darbo kambaryje išgirdę šū- 
kaujant vaikus, atidūmė pas juos, uostė žolę ir kilsčiojo patvoryje 
kojas. Eiva nustebo, kad Žaną Polį pakerėjo karvelidė — baltai nu- 
dažytas apskritas akmeninis pastatas su dailiu mediniu stogeliu, 
sueinančiu į smailę it kokia kiniška skrybėlė. Senas ir apleistas, jis 
atrodė liūdnas tarytum ruduo. 

— Dabar ten gyvena balandžiai, — tarė ji. - Mes su ja nieko taip 
ir nedarėme. 

— Ir nereikėjo daryti, — pasakė Žanas Polis, glostydamas ranka 
sieną. — Ji Žavi tokia, kokia yra. 

— Šitie klevai lapkritį stulbinamai įraus. Matai, jau pradeda? 

Eiva nuskynė lapą ir padavė Žanui Poliui. Jis patrynė jį pirštais. 
Pasukę kairėn, juodu patraukė pro aukštų sviesto spalvos mau- 
medžių giraitę. Lomą, kurioje Eiva buvo užveisusi daugiamečių 
augalų bordiūrą, juosė ilga siena. 

- Čia atsidėjusi genėjau, - pasakė ji. — Ruošiau žiemos miegui. 

— Yra kas čia veikti, 2? —- susimąstęs tarė jis. 

— Išties. 

Popė nekantravo aprodyti daržą, paslėptą už įspūdingos se- 
nos sienos, kur vasarą tarp sausmedžio ir jazmino augdavo rožės. 
Vartai nenorėjo pasiduoti. Popė stūmė juos kaip įmanydama, bet 
tie nė krust. Žanas Polis įsirėmė į juos petimi. 

— Čia tavo mėgstamiausia sodo vieta? — paklausė. 

— Mončio mėgstamiausia, nes čia - visi jo draugai. 

— Nesitveriu noru juos pamatyti. 

— Jų gali nebūti. Mamytė sako, kad turim palaukti iki kitų 
metų. Pavasarį jie grįš. 

— Tada man teks laukti pavasario. Tikiuosi, Montis nesusi- 
krims. 

— Ką tu, - paslaptingai sušnibždėjo ji. - Jis gi tik agurotis. 

Vartai virstelėjo. Už jų atsivėrė didžiulis kvadratinis daržo plo- 
tas, žvyruotais takeliais suskirstytas į kampuotas lysves, kuriose 
tarpo galybė daržovių. Ant sienos griuvo džiūstančios raganės, 
rožės, glicinijos, sausmedžiai, apačioj žemė buvo nuberta čėrais 
ir žilėmis. Šunys, prasispraudę pro tarpą tarp Eivos kojų ir vartų 
stulpo, puolė į daržą. 

Apie Žaną Polį ji nebežinojo nė ką manyti. Viena vertus, jis 
atsainus ir pasipūtęs. Kita vertus, toks mielas su Pope ir šunimis, 
o kai nusišypso, atrodo, kad pasipūtėlis Žanas Polis — tik vaiz- 
duotės vaisius. Dėl sodų jis nepametęs galvos, bet ant karvelidės 
besileidžianti prieblanda ir ilgesingi rudens atspalviai jį akivaiz- 
džiai sujaudino. Regis, likti su jais jis nenori lygiai taip pat, kaip 
Eiva nenori jo. Abu vienas kitą jie nužiūrinėjo įsitempę, aiškiai 
jausdamiesi nejaukiai dėl laukiančių bendradarbiavimo mėnesių. 
Nuojauta Eivai sakė, kad dėlionei trūksta detalės. Anri su Filipu 
pasielgė nesąžiningai, ir ji dėl to pyko. Kam į Dorsetą siųsti jau- 
nuolį, kuris, aiškų kaip dieną, vykti čia nenorėjo? 

— Šičia nuimame dar ir kokį derlių, — tarė ji žiūrėdama į duk- 
terį, žvyruotu takeliu nustraksinčią link-plotelio, kur visą vasarą 
augo aguročiai. 

Ji nusivedė jį po obelų tuneliu, kur žemė buvo nuberta suno- 
kusiais raudonais vaisiais. Žanas Polis pasilenkė ir, vieną paėmęs, 
atsikando didelį kąsnį. 

— Saldus, - tarė lenkdamasis kito obuolio jai. 

— Geriausi būna tie, kurie jau pakandžioti vabzdžių, — paaiški- 
no Eiva. — Jie užuodžia skaniausius vaisius. 

— Tikiuosi, vapsvos neatsikąsiu! 

— Jei ir atsikąsi, iškart sužinosi. Bet kažin ar čia belikę vapsvų. 
Hektoras įgudęs rasti ir naikinti jų lizdus. 

Jis padavė obuolį jai. Eiva atsikandusi pasiskonėjo sultingu vai- 
siumi. Kai atšokavo Popė, Žanas Polis pavaišino ir ją. Mergaitė 
palaižė obuolį kaip kokį ledinuką. 

— Skanu! - šūktelėjo ir vėl nustraksėjo. 

Išėję iš daržo, jie pro arką gyvatvorėje suko namų link. Lauko 
vidury tarsi koks galeonas žolės jūroje stiebėsi senas ąžuolas. 

— Štai čia aš noriu pasėti lauko gėlių pievą, - parodė Eiva, vaiz- 
duodamasi, kokia ji bus spalvinga pavasarį. - Už jos - Harto upė 
ir tavo namelis. 

— Ar galiu jį apžiūrėti? 

— Geriau nerodysiu, kol neiškuopiau. Man gėda. 

Žanas Polis pažvelgė į ją, akyse sužybsėjo žiburiukai. 

— Ko gi čia gėdytis? Juk aš tik sodininkas. 

Ji nesusilaikė nenusišypsojusi. 

— Kol kas — dar ne, - ramiai atsakė. - Kašmyru apsitaisiusio 
sodininko dar nesu regėjusi. 

— Nespręskit apie žmones pagal išvaizdą. 

Jis metė žvilgsnį į medį - iš drevės kamiene kyšojo pora rausvų 
veidelių. 

— Čia drevėtas medis, - pasakė brisdamas per žolę. - Jis ste- 
buklingas! 

Eiva nulydėjo jį akimis suraukusi antakius. Žanas Polis buvo 
kažkuo labai keistas, ji negalėjo durti pirštu ir pasakyti, kas jis. 

Arčis su Angusu, pamatę besiartinančius suaugusiuosius, pra- 
šapo medyje. Popė, pabėgėjusi į priekį, pašaukė berniukus, kad ją 
įsileistų. 

— Jie ateina! Ateina! — sukvykė ji taip, kad į dangų šovė porelė 
kurapkų. 

Popė šmurkštelėjo į žievėje išskobtą angą. Iš kamieno tamsos 
nosis iškišo du berniukai. Žanas Polis patapšnojo per medį, lyg 
tas būtų gyvis. 

— Koks gražus senas ąžuolas, —- pagyrė. 

— Puikuolis! - pasigėrėjo Eiva. - Senas draugas. Įsivaizduok, 
ko tik per savo gyvenimėlį nematė. 

— Ko gero, jis senesnis už namą. 

— Tai jau tikrai. 

— Ir ką žmonija darytų be medžių, ką? — Kad aprėptų ąžuolo 
didybę, Žanas Polis stovėjo atsitraukęs. - Nebūtų medžių - ne- 
būtų kuro. Nebūtų kuro — nieko neišlydytum. Vadinasi, nebūtų 
buvę nei bronzos, nei geležies amžiaus. Nei miškų, nei laivų, nei 
kelionių per jūras. Imperijų — irgi. Turbūt nebūtų buvę nė civili- 
zacijos. 

— Tebegyventume olose, - šypsodamasi pritarė Eiva. 

— Jūsų vaikams, manau, tai patiktų, — sukrizeno Žanas Polis, 
lenkdamasis į juos pažiūrėti. Mažiai tupėjo tamsoje kaip trys pi- 
ratukai. - Ar man vietos užteks? 

— Ne, eik šalin! — užriko jie, nesitverdami džiaugsmu. - Gelbė- 
kit! Gelbėkit! Kapitonas Hukas! 

Palikusi vaikus medyje, Eiva nusivedė Žaną Polį į vaismedy- 
ną. Jame augo slyvos, obelys, kriaušės ir persikai — tikra puota 
vapsvoms ir bitėms. Saulė kybojo žemai danguje tarsi žėrintis 
gintaras, jos spinduliai skverbėsi pro medžius ir metė ant žolės 
apšviestos švelnios šviesos, regėjosi auksinės, šakomis laigė pilka 
voverėlė. Ant žolės jau žibėjo rasa, lauke dulksnojo, oras buvo at- 
vėsęs. Tarp medžių jie vaikščiojo tylėdami, klausydamiesi gamtos 
šnibždesio. 

— Man labiausiai patinka vakaras ir rytas, - pratarė Žanas Po- 
lis vėl surimtėjusiu veidu. - Mėgstu jų laikinumą. Žiūrėk, tik pasi- 
gėri akimirka, o ji jau dingusi. - Jis spragtelėjo pirštais. 

— Eime, parodysiu, kur norėčiau sodinti naują sodą. Ypatingą. 
Kaimišką darželį, pilną rožių, katilėlių ir saulučių. Noriu, kad pa- 

vasarį sužystų tulpės ir narcizai. Noriu stebuklingo darželio, ku- 
pino spalvų ir kvapų. Tokio, kur galėčiau sėdėti tyloje ir ramybėje. 
Kur būtų gausybė gėlių. 

Žanas Polis linktelėjo, tarsi būtų pakankamai kompetentingas 
jai patarti. 

Jie priėjo pievą, iš dviejų pusių juosiamą kukmedžių gyvatvo- 
rės. Vidury augo vienišas šermukšnis. Sustoję pakraštyje, abu žiū- 
rėjo, kaip nuo saulės, mirksinčios pro geltonų maumedžių šakas, 
suliepsnoja karvelidės smailė. Erdvė buvo didelė, pakankama ko- 
kiam nors dramatiškam veiksmui. 

- Čia geras jausmas, — prabilo Žanas Polis. 

— Išties, — pritarė Eiva. — Jau seniai noriu čia ką nors nuveikti. 
Mes šičia niekuomet nevaikštom. Vaikai žaidžia kitoje namo pu- 
sėje arba lomoje prie daugiamečių gėlių bordiūro. Šita vieta nuo- 
šali, lyg kokia paslaptis. 

— Ji bus slaptasis sodas. 

— Tikiuosi, taip ir bus. Staigmenų sodas. Nagi, eime, — paragi- 
no ji šypsodamasi. - Regis, metas gerti arbatą, kaip manai? Vaikai 
jau bus išalkę. 

Tą vakarą Eiva lovoje skaitė knygą „Užburiantis balandis“. Bet, 
akims lakstant po puslapį, žodžių nesuvokė. Šalia gulėjo Filipas 
su skaitymo akiniais ant nosies. Jis visuomet vienusyk skaitydavo 
mažiausiai keturias knygas, jas išdėliojęs skirtingose namų vieto- 
se, kad nebūtų taip, jog nėra ką paskaityti. 

— Mielasis, —- sušneko Eiva, atremdama knygą į kelius. — Aš 
Žano Polio negaliu perprasti. 

Filipas, neatitraukdamas akių nuo puslapio, paklausė: 

— O ko čia neperprasti? 

— Nežinau, kažkas ne taip. Tarsi dėlionei trūktų detalės. 

— Ką čia kalbi? 

— Na, šią popietę aprodžiau jam sodus. Augalais jis išties ne- 
sidomi. Taip, kaip turėtų domėtis sodininkas. Kita vertus, buvo 
sujaudintas sodo grožio. Jam labai patiko ta sena paika karvelidė 
ir ąžuolas. Jais jis didžiai susidomėjo. 

— Ir kas čia blogo? 

Filipas atsiduso — stengėsi būti kantrus. 

— Ak, nežinau, kas jis per paukštis. 

— Vienądien sužinosi. 

— Skaityk sau toliau. Gi vis tiek nesupranti, ar ne? 

— Nėra čia ko nesuprasti. Jis nesidomi augalais, bet dievina 
sodo grožį. Sakyčiau, taškas jaunuolio naudai, argi ne taip? 

Eiva pasikėlė nuo kelių knygą. 

— Nebesuk galvos, mielasis. Aš tik ieškau trūkstamos dėlionės 
detalės. Grįžk prie savo knygos. - Filipas šyptelėjęs vėl įniko skai- 
tyti. — Pagaliau juk dirbti su juo, parūpinti jam darbo teks man. 
Labai puiku, kad atsilyginta Anri, padėjusiam tau vykdant tyri- 
mus, bet dabar atsakinga lieku aš. Gi dėl manęs Anri tai nieko 
nepadarė. — Eiva dirstelėjo į vyrą, bet jo veidas atrodė abejingas. — 
Ak, užsičiaupiu. Tik prisimink mano abejones, kai visa nueis šu- 
niui ant uodegos ir visu pločiu bei aukščiu atidarytas Prancūzijos 
duris Anri uždarys! 


IX 


a Lutinės alylos 


Kitą rytą Todė, laikydamasi žodžio, išjojo pajodinėti su Žanu Po- 
liu, dvynukus palikusi su Arčiu, Angusu ir Pope žaisti prie drevė- 
tojo medžio. Ponas Frisbis, susisukęs į kamuoliuką ant seno džer- 
sio lopo, snaudė verandoje. Filipas, pasiėmęs Tarkviną, išdūmė į 
Glosteršyrą savaitgalį pamedžioti. Eiva, sugluminta noro žudyti 
dėl pramogos, pasiliko su vaikais ir Berniu. 

Ji tą progą išnaudojo nameliui tvarkyti. Paskutinis jo gyvento- 
jas buvo viengungis Filipo brolis, kuris jame apsistodavo savait- 
galiais. Galop jis vedė ir nusipirko namą prie Šerborno, o namu- 
ką Filipas bandė išnuomoti. Įrengė naują virtuvę, būstą iš naujo 
nudažė, bet jis nesulaukė dėmesio, nes nebuvo kaip privažiuoti. 
Žmonės turėdavo statyti automobilį prie didžiojo namo, pereiti 
per lauką ir tiltą, o tai buvo didelis nepatogumas abiem pusėms. 
Taip iki šiol ir neatsirado tinkamų gyventojų. 

Kad ir kaip būtų, Eivai tas namelis visuomet patiko. Įsitaisęs 
vienumoje po lapotais kaštainiais, jis buvo tarsi iš paveikslo. Si- 
metriškas, su dideliu samanotu stogu ir mažyčiais langiukais — 
lyg burtininko trobelė. Eivai jis atrodė paslaptingas, apgaubtas 
romantikos ir šitoks gražus: su rausvomis ir baltomis rožėmis, 
kurios lipo sienomis, o vasarą suvešėjusios užstodavo laukujes 
duris. Tolėliau po akmens tiltu į jūrą lėtai tekėjo upė. 

Ji geležinėje lovoje paklojo švarią patalynę, lovadengtę nušveitė 
į kampą - parsinešusi namo išskalbs. Išsiurbė kilimus ir nublizgi- 
no baldus, virtuvėje ir prieangyje iššveitė grindis. Atplėšė langus, 
kad ruduo kambarius prisotintų malonaus drėgnos žolės kvapo. 
Patenkinta puikiai nuveiktu darbu, akimirką pastovėjo grožėda- 
masi. Viena kita pliauska židiny, spragsinti ugnis, gera knyga, tru- 

putėlis klasikinės muzikos, ir čia pasijusi kaip namie. Eiva paten- 
kinta nusišypsojo ir, nešina lovadengte, išėjo. 

Todė su Žanu Poliu grįžo apiepiet. Vaikai, visą rytmetį pražai- 
dę medyje, į prieškambarį subėgo purvinais batais ir raudonais 
skruostais. Žanas Polis užlipo į viršų persirengti. Todė griozdė 
savo landroverio bagažinę ieškodama šlepečių poros. Pabudęs 
Ponas Frisbis nustraksėjo per žvyrą ir įsitaisė jai ant kaklo kaip 
balta gražuolė boa. Kai krimstelėjo ausies spenelį, Todė prapliu- 
po juoktis. 

— Ar manęs pasiilgai? — paklausė meiliai baksnodama jam no- 
simi. 

Eiva buvo iškepusi porą vištų. Ji stovėjo prie viryklės ruošdama 
padažą, o vaikai, gzrumdamiesi prie praustuvės, mazgojosi rankas. 
Įėjusi Todė iš šaldytuvo išsitraukė ir prisipylė stiklinę obuolių sul- 
čių. Juodi trumpi jos plaukai, buvę suspausti po jojikės skrybėle, 
dabar styrojo pasišiaušę, veidas raudonavo nuo vėjo, akys švytėjo 
praleidus rytą su Žanu Poliu. Ji prisigretino prie Eivos. 

— Jis gana gundantis! — šnipštelėjo išsišiepdama. — Puiki vyro 
ant arklio figūra! Primena man polo žaidėją, kurį prieš ištekėda- 
ma turėjau Argentinoje. Būtų smagu sykiu pasiraičioti šiauduose. 

— Tvardykis. Jo ego dar to betrūksta, kad jo įsigeistų tokios 
kaip tu. Nors, drįstu sakyti, jis jau ir taip išmiklintas. 

— Nieko neatsitiks, jei truputį pažvilgčiosiu į vitrinas. Juk pirk- 
ti neketinu. Sakykim, būčiau nieko prieš jį išbandyti. 

Todė atsirėmė į viryklę - norėjo sušilti sėdynę. 

— O ko nesupažindini jo su kuria nors savo pussesere? 

— Ta mintis nebloga. Hartingtone jis užsinuobodžiaus. 

— Gali sau leisti savaitgalius Londone. Pavaikščioti Karališkąja 
gatve, nueiti į Plunksnų pokylį Hamersmito rūmuose. Argi ne tuo 
užsiima šiais laikais jaunimas? 

— Eiva, Plunksnų pobūviui jis mažumėlę per senas! 

— Na, tai tegu eina į Trampą ar Anabelę. Iš kur man žinoti, 
Londonas man nepatinka. 

— Jis nepanašus į įprastus sodininkus, ką? 

— Dabar supranti, ką turėjau galvoje? Per daug jau švarutis ir 
tvarkingas. 

— Aš į švaruolius ir tvarkinguolius vilčių nededu. Kartą turėjau 
ispaną, kuris prieš mylėdamasis sulankstydavo ir ant kėdės susi- 
dėliodavo drabužius. Kol baigdavo juos krauti į krūvą kaip koks 
„Benetton“ parduotuvės asistentas, aš ir perdegdavau. 

— Betgi juos išsirenki tu, Tode! 

— Jau geriau tegu Žanas Polis būna spintų griovėjas, kitaip 
baigsiu nuo jo alpėti! 

Ji suprunkštė. 

Tą akimirką tarpdury išdygo Žanas Polis. Buvo persirengęs: 
džinsai ir nevarstomi batai, šviesiai mėlyni marškiniai, tvarkingai 
sukamšyti, kad būtų matyti odinis kaubojaus diržas. Todė metė 
žvilgsnį į Eivą, bet ta nusprendė nekreipti dėmesio. 

— Nagi, vaikai, prie stalo. Pietūs paruošti. 

Vaikai susiropštė ant minkštasuolio. 

— Žanai Poli, įsipilk atsigerti. Jei ketini čia pabūti, būtų gerai, 
kad žinotum, kas kur padėta. Gėrimai būna šaldytuve arba san- 
dėliuke štai ten, — paaiškino Eiva rodydama į duris, vedančias iš 
virtuvės. — Stiklinės čia, spintelėje. Ar gerai praleidai rytmetį? 

— Fantastiškai! - šūktelėjo jis. - Buvome užjoję ant kalvos, taip 
aukštai, kad matėm jūrą. 

— Šuoliavom per Plančeto plynaukštę, — pridūrė Todė, statyda- 
ma į šalį stiklinę, kad galėtų įsidėti valgio. - Didysis Raudonuolis 
skriejo tarsi ristūnas! 

— Jis eiklus žirgas. Turėjau sutelkti visas pastangas, kad nepa- 
bėgtų, nusinešdamas ir mane. 

— Aš žinojau, kad tu jį suvaldysi, - pasakė Todė. — Nė kiek ne- 
sijaudinau. 

— Užtat aš jaudinausi, trupučiuką, — prisipažino jis šyptelėjęs. 

Abi moterys, nuginkluotos jo šypsenos kerų, akimirką sustin- 
go, šaukštai liko kyboti ore. Eiva savąjį suskubo sugrūsti į garuo- 
jančius žirnius. 

Įlėkė Bernis, šnopuodamas, mat po pievutę gainiojosi fazaną. 
Blizgantys jo nasrai buvo aptekę seilėmis. Šuo, pasileidęs tiesiai 
prie Žano Polio, dūrė į jį nosimi. Eiva pagriebė šluostę, kabančią 
prie viryklės kaip tik tam, ir šokosi šluostyti šlapio šuns snukio. Ji 
manė, kad Žanas Polis, pabūgęs gleivėtų dantenų, keliančių grės- 

mę jo džinsams, maus šalin, bet tas liko sėdėti. Pasilenkęs abiem 
rankomis priplojo šuns ausis ir subedė į akis žvilgsnį. Bernis, ne- 
pratęs, kad žmonės taip skvarbiai į jį žiūrėtų, susidrovėjęs nudelbė 
galvą. Žanas Polis paėmė iš Eivos šluostę ir nasrus Berniui nuvalė 
pats, nė neburbtelėjęs. Gaudyti Todės žvilgsnio Eiva nesiryžo. Ji 
žinojo — draugė nuo pjaustomojo staliuko į Žaną Polį spokso ore 
iškėlusi šaukštą, neabejotinai galvodama apie argentinietį polo 
žaidėją. 

Žanas Polis išdalijo lėkštes, vaikams padavė kečupo, riebaus 
padažo ir dabar pjaustė vištą trims suaugusiesiems. Vaikai sėdėjo 
ramiai, valgė savus patiekalus. 

— Žanai Poli, tu — talentas! — nebeištvėrė Todė, imdama lėkštę 
ir dėdamasi vištienos. - Jei čia suims nuobodis, bet kada gali atei- 
ti pagelbėti Bakslio ūkyje. 

— Šitie namai labai jau angliški, - atsakė jis, šypsodamasis Ei- 
vai. - Jei taip ir toliau, nuobodis turbūt bus pats mažiausias mano 
rūpestis! 

— Aš sutvarkiau namelį, —- pranešė Eiva, pagaliau sėsdamasi 
pietauti. 

- Ką gi, puiku, — numykė jis. 

— Šiandien po pietų tave ten nuvesiu. Būsi nebepriklausomas. 
Galėsi ateiti ir išeiti kada panorėjęs. Ten bus tavo namai tol, kol 
būsi čia. 

— Jūs labai dosni. 

— Nematęs nedėkok. Perspėju, namelis gana kaimiškas. 

— Aš nesibodžiu kaimiškais dalykais. 

— Tai puiku. 

— Ir galėsi su manimi jodinėti kada panorėjęs, — vylingai įsiter- 
pė Todė. Pamačiusi susirūpinimą Eivos veide, pridūrė: — Aš tu- 
riu keletą tavo amžiaus pusseserių, gyvena netoliese. Gražutėlės. 
Būtų tau gera draugija. Jei nori, gali jodinėti su jomis. 

- Koks didelis pasirinkimas, - tarė Žanas Polis kąsdamas viš- 
tienos. - Eiva — neprilygstama virėja! - Jis kaip žinovas palink- 
čiojo galvą. - Viskas, ką paruošiat, tirpsta burnoje. Tiesą sakant, 
kažin ar benoriu į tą namelį! 

Eiva buvo pamaloninta. 

— Galėsi pietauti ir vakarieniauti su mumis kada panorėjęs. 

Tik kažin ar apsigyvenęs namelyje Žanas Polis šito norės. 

Po pietų visi lauku patraukė prie upės rodyti Žanui Poliui nau- 
jujų namų. Vaikai savąją buveinę iškeitė į žaidimą ant tilto —- su- 
stoję mėtė į vandenį pagaliukus. Buvo drėgna, dangus ties hori- 
zontu pilkavo, nuo jūros pusės slinko dargana. Lis, 

— Žanai Poli, aš neparūpinau pakurų židiniui, bet daržinėje 
prie namų pilna malkų. Imk, kiek reikia, ten stovi karutis, galė- 
si prisikrauti ir atsivežti. Jei luktelėsi iki pirmadienio, tau padės 
Hektoras. 

— Aš galiu ir pats. Nesirūpinkit. 

— Tuoj prapliups, - susizgribo Todė, pagalvojusi apie savo ark- 
lius ganykloje. 

— Šiąnakt verčiau nakvok name, į namelį persikraustysi rytoj. 
Šaldytuve nerasi nė butelio pieno, taigi geriau valgyk su manim. 
Pirmadienį galėsi pasiimti mano automobilį ir nuvažiavęs į mies- 
telį nusipirkti visko, ko tik reikės. Pienininkas Fredas kas savaitę 
atveža pieno produktų ir laikraščių, kepėjas Nedas triskart per 
savaitę — duonos, ragaišių. Sąskaitą turiu pas abu. N esivaržyk, už- 
sisakyk, ko tik reikės. 


Išvydus namelį, Žano Polio veidas pražydo plačia šypsena. 

— Jis dieviškas, — pasakė dideliais žingsniais skubindamasis na- 
melio link. - Aš čia būsiu laimingas, tai jau tikrai. 

Todė kumštelėjo Eivai. 

— Vadinasi, į rūmą jis nebeis, - šnipštelėjo kikendama. 

— Su tavim irgi neapsigyvens, — atšovė Eiva. - Kaip nepasisekė! 

Žaną Polį jos prisivijo krintant pirmiesiems lietaus lašams. 
Eiva kelnių kišenėje suieškojo raktą. 

— Senas ir aprūdijęs, bet rakina. 

Durys cyptelėjusios atsidarė, ir jie suėjo vidun. Vaikai liko lau- 
ke žiūrėti, kaip lietus kelia raibulius vandens paviršiuje. 

Viduje buvo šilčiau. Kvepėjo medienos blizgikliu, vašku ir pušų 
kvapo grindų valikliu. Langai viršuje tebebuvo atdari. Per laiptus 
traukė skersvėjis. Jie nusiavė. Eiva nubėgo į viršų uždaryti langų, 

kad neprilytų, Žanas Polis su Tode suėjo į svetainę. Bernis, išsitie- 

Darydama langą Eiva užmetė žvilgsnį į vaikus, likusius ant til- 
to. Arčis šėliojo su dvynukais, Popė su Angusu rodė į kažką van- 
deny. Staiga dangus pratrūko, lietus pasipylė tarsi iš kibiro. Vai- 
kai, suspigę kaip išgąsdintos pelės, nukūrė drevėtojo medžio link. 
Paskui, vis dar tebelyjant, debesys prasiskyrė, ir netikėtai sušvitusi 
saulė uždegė danguje gražių gražiausią vaivorykštę. Nuo spindu- 
lių Eivą užplūdo džiaugsmas, ir ji tuoj pat pajuto reikalą juo pasi- 
dalyti. Pasileido laiptais žemyn. 

— Greičiau, laukan! — suspigo ji iš susijaudinimo virpančiu balsu. 

Todė su Žanu Poliu išpuolė į priešangį. 

— Kas nutiko? — griežtai paklausė Todė, iškart pagalvojusi apie 
savo vaikus. Jau regėjo juos skęstančius upėje. 

— Vaivorykštė! — šaukė Eiva, darydama duris. - Turit ją pama- 
tyti. 

Ji užsitraukė guminius ir puolė lauk. Bernis, pagautas jos paki- 
lios nuotaikos, pašoko ant kojų. 

Eiva juto, kaip varva už sprando, bet jai buvo nė motais. Argi 
svarbu? Ji dar niekuomet nebuvo regėjusi tokios ryškios vaivo- 
rykštės — galėjai įžiūrėti visas spalvas, net neužčiuopiamąją ro- 
žinę, kuri tūno tarp žalios ir žalsvai melsvos, bet paprastai tokia 
neryški, tarsi jos nė nebūtų. 
dėl jo skvarbaus žvilgsnio, šyptelėjo. 

Eiva apsigaubstė rankomis ir bent kartą suvirpėjo vilkėėdama 
tik marškinėliais. 

— Tai bent! Kaip įspūdinga! — aiktelėjo Todė, supdamasi į ap- 
siaustą. — Ar jau galim grįžti vidun? 

- Grįžk. Ir veskis Žaną Polį. Aš noriu pabūti, kol ji išsisklai- 
dys, - atsakė Eiva. 

Todė nuskubėjo atgal į namelį, tad Žanui Poliui neliko nieko 
kito, kaip tik sekti įkandin. 

Eiva nuėjo prie tilto ir atsistojo lietuje, kuris jau buvo bepavirs- 
tąs lengva dulksna. Ji džiaugėsi galėdama būti viena. Norėjo, kad 
Todė keliautų namo, ir kad Žanas Polis nešdintųsi. Kuo greičiau 

jis persikraustys į namelį, tuo bus geriau. Jai nekaip sekėsi visą- 
laik būti apsuptai žmonių. Tada ji pradėdavo jaustis lyg sugauta, 
stigdavo kvapo. Čia, ant tilto, viena su gamtos stichijomis, jautėsi 
geriau. Girdėjo tylutėliai teškenantį vandenį, tarp medžių šnaran- 
tį vėją, ir jokių balsų. Ramuma. 

Pagaliau vaivorykštė išsisklaidė. Susilieję debesys uždengė sau- 
lę tarsi uždanga didingą sceną. Eivai vėl teks vaidinti. Išniro Todė 
su Žanu Poliu, ir ji pasisukusi jiems nusišypsojo. 

— Sakyčiau, puodelis arbatos mus visus sušildytų, kaip manai, 
Eiva? — sugirgsėjo Todė, sukdama namo link. | 

— Kažin kur nubėgo vaikai? 

— Numanau, kad bus kiaurai peršlapę, —- spėjo Todė. - Turėsim 
juos kišti į karštą vonią! 

— O aš lažinuosi, kad jie pasislėpė drevėtajame medyje. Ko 
gero, bus sausutėliai kaip kurmiukai. 

Ji neklydo. Vaikai pamatė besiartinančius suaugusiuosius ir 
nudžiugę iškišo snapus. 

— Dievulėliau! Jie ten susispaudę kaip sardinės! - šūktelėjo 
Todė. — Ar visi gyvi? 

Popė, liuoktelėjusi iš drevės, atkūrė pas motiną. 

— Ar matei vaivorykštę? — sukliko. - Tokia didžiulė! 

Eiva paėmė jai už rankos. Delniukas buvo šaltas ir šlapias. 

— Matei rožinę? 

- Taip! — Ir mergytė pradėjo vieną po kitos vardyti spalvas. — 
Rožinė dera prie žalios, ar ne, mamyte? 

— Taip, mieloji. Rožinė ir žalia tinka. Tai mano mėgstamiausios 
spalvos. — Eiva pasisuko į Žaną Polį. - Kitą sykį ieškok rožinės. Ji 
ten būna, tik reikia gerai įsižiūrėti. 

— Kaip ir grožis, — tarė jis. — Jo yra visur, jei gerai įsižiūrėsi. 

— Tai dar klausimas, - įsiterpė Todė. — Aš kasryt ieškau jo vei- 
drodyje, bet jo kaip nėra, taip nėra. 

— O aš manau, kad jį mato jūsų vaikai, kai pažiūri į jus, - pasa- 
kė Žanas Polis. Todė, regis, sutriko. - Pats savo grožio neįžiūrė- 
si, — pridūrė jis. 

Eiva ėjo, vesdamasi už rankos dukterį. Žanas Polis savąjį grožį 
veidrodyje bus įžiūrėjęs jau kažin kadai — tuo ji buvo tikra. 

Tą vakarą Eiva virtuvės stalą padengė dviem. Kad nematytų 
tų dviejų vietų, įniko kepti lazaniją. Serviruotė dviem jai kėlė ne- 
rimą, atrodė, lyg būtų pirmasis jos pasimatymas. Jau daug metų 
ji nevalgė viena su svetimu vyriškiu. Šitai atrodė nederama. Jei 
Žanas Polis būtų eilinis vyras ar šiaip netašytas stuobrys, dar būtų 
nieko. Reikalas tas, kad jis buvo išvaizdus. Negana to, grobuonis. 
Nuo įtampos suko skrandį. Po galais, apie ką reiks kalbėti? Pudin- 
go ji netieks. Tada vakarienė bus trumpa, ji galės palikti Žaną Polį 
svetainėje žiūrėti „Dalaso“, o pati eis gultis. Gal pasilikti Arčį, kad 
pabūtų kartu? Bet turbūt pasirodytų keista. Nesinorėjo elgtis kaip 
nepatyrusiai dvidešimtmetei. Dievaži, ji juk ištekėjusi trisdešimt 
septynerių metų motina. Galiausiai indus ir įrankius Eiva sukrovė 
ant padėklų - jie galės valgyti, sėdėdami prieš televizorių. 

Žanas Polis, jos nuostabai, iškurnėjo vos pavakarieniavęs. Pa- 
sakė esąs pavargęs ir padėkojo už nuostabią dieną. 

— Aš jau šitiek išmokau, — prisipažino jis. Tada, šypsodamasis 
taip, kad Eiva pasigailėjo buvusi tokia atžari, pridūrė: — Išmokau ieš- 
koti rožinės. Kitąkart, kai pamatysiu vaivorykštę, žiūrėsiu uoliau. 

Tai sakydamas jis paėmė Eivos ranką ir kilstelėjo prie lūpų — 
taip formaliai, kaip vakar sveikindamasis. 


Rytojaus dieną Eiva nusivežė vaikus į bažnyčią. Žanas Polis per- 
sikraustė į namelį. Ji visą dieną jo nematė. Pasislėpęs kitame upės 
krante, prabuvo vienas, nors ir pasiskolino jos „Morris Minor“ 
suvažinėti į miestuką. Pasakė norįs pasidairyti. Apžiūrėti apylin- 
kes. Neturėtų būti labai jau sužavėtas. Ši visata — toli gražu ne 
Paryžius. 

Filipo pasiilgti Eivai nebuvo kada. Be to, prie ilgų jo išvykų ji 
buvo pratusi. Įsmukusi į senus džinsus ir užsimetusi marškinius, 
ant viršugalvio susikėlusi ir tušinuku persmeigusi plaukus, Eiva 
triūsė sode, vaikai žaidė pievutėje. Buvo šilta spalio diena. Neį- 
prastai šilta. Saulė švietė tarsi birželį, temperatūra pakilo iki dvi- 
dešimties. Popė, nusimetusi drabužius, lakstė vienomis kelnaitė- 
mis. Berniukai, iš stoginės susitempę terasos pagalvėles, ant žolės 
pasistatė pilį, šokinėdami ją sugriovė ir vėl statė, kad galėtų vėl 
griauti. Eiva su savo sodo žirklėmis ir vienračiu jautėsi laiminga 
tarsi bitelė, vasarą tyliai sau dūzgaujanti krūmuose. 

Bernis gulėjo po obelimi — nepaisydamas po pievelę aidinčio 
kvatojimo, snaudė. Pabudo tik kelios minutės iki pasigirstant Fi- 
lipo automobiliui. Šuo pastatė ausis, pritūpė ir, pasileidęs pievele 
link arkinės angos gyvatvorėje, išnėrė prieš namą. Vaikai džiūgau- 
dami nulėkė pavymui, iš paskos — kastuvėliu nešina Eiva. 

Kai ji priėjo, Filipas jau laikė glėbyje Popę, glostė Bernį ir klau- 
sėsi kvapo neatgaunančių sūnų tarškėjimo. Pamatęs žmoną, sto- 
vinčią po arka ir besijuokiančią, pasisveikino: 

— Labas, Krūmiuk! 

— Labas jau, labas! — koketiškai žvelgdama atsakė ji. 

— Parvežiau porą fazanų. 

— Puiku. Žanas Polis persikraustė į namelį. 

— Na, tai kviesk jį prisidėti prie mūsų. Kuo daugiau, tuo 
linksmiau. | 

Eiva nusiminė. Mat vylėsi, kad juodu galės džiaugtis ramia va- 
kariene dviese. 

— Visą dieną jo nemačiau. Gal palikim ramybėje, - numykė ji. 

Vos tik nutilo, kur buvęs, kur nebuvęs pasirodė ir Žanas Po- 
lis — atžirgčiojo lauku avėdamas naujutėlaičius guminius batus. 

— Žanai Poli! — šiltai pasisveikino Filipas. - Matau, persikraus- 
tei į chdteau! 

Žanas Polis išsišiepė. 

— Kad ten nusigaučiau, turėjau nusipirkti gaminius. Toje krau- 
tuvikėje prie bažnyčios yra visko, - pasakė. 

Eivai sustojo širdis. Dabar Filipas jį kvies vakarienės, o tas ne- 
atsisakys. 

— Gal norėtum sų mumis pavakarieniauti? — paklausė Filipas. — 
Parsivežiau porą fazanų. Eiva — neprilygstama virėja. - Popė nu- 
sliuogė žemyn ir paskui brolius nustraksėjo atgal į pievutę. - Net 
galėtume valgyti lauke. 

— Mielai pavakarieniaučiau, dėkui jums, — sutiko Žanas Polis. 

Eiva prikando liežuvį. Įsiutusi, kad vyrui taip trūksta jautrumo, 
apsisuko ant kulno ir nudrožė paskui vaikus, palikusi Žaną Polį 
šnekučiuotis su Filipu tarsi senų draugų porą. 


Vakare miegamajame Filipas ėmė ją kamantinėti: 

— Kas yra, Krūmiuk? Prabuvai niauri visą vakarą. 

— Nieko, - miktelėjo Eiva eidama prisileisti vandens į vonią. 

Filipas sekė iš paskos. 

— Per visą vakarienę vargu ar pasakei bent žodį. 

— Aš tik pavargusi. Ištisą savaitgalį buvau su žmonėmis. 

Ji į vandenį įpylė aliejaus, ir vonios kambarys pakvipo garde- 
nijomis. 

— Su Žanu Poliu? 

— Vakar svečiavosi Todė su berniukais. Jau maniau, kaip bus 
gera vakarieniauti tik mudviem. Nenorėjau nieko daugiau matyti. 

Pavargau vaidinti. Tenoriu tik atsipalaiduoti, nebedėti jokių pa- 
stangų. 

Filipas apsivijo ją rankomis. 

— Atsiprašau, —- pasakė kvėpčiodamas į kaklą. Jis pabučiavo 
švelnią odą žemiau plaukų linijos. - Nepagalvojau. 

— Kitąkart... — atsiduso Eiva. 

Jis atsuko ją į save, užkišo už ausies plaukų sruogą. 

— Su juo labai sunkų? 

— Su Žanu Poliu? Ne. Jis kuo maloniausias. Dar malonesnis, 
kai kiūto namelyje ir nesipainioja man po kojomis. 

— Tu man darai milžinišką paslaugą jį laikydama. Šitai labai 
vertinu. Anri bus dėkingas. 

- Žinau. Dėkingas ir paslaugus. Geriau jau atsidėkotum man. 

— Tau aš atsidėkosiu sodinukais. 

— Parodžiau Žanui Poliui plotą, kur noriu užveisti darželį. Jis 
susidomėjo. 

— Šit kaip. 

Filipas nesuprato, ar ji šaiposi, ar kalba rimtai. 

— Taip, taip, viską dėjosi galvon. Jei būtų turėjęs plunksnakotį 
ir bloknotą, būtų užsirašinėjęs. 

— Tai gerai. 

Eiva paskersakiavo į vyrą. 

— Filipai, jis neturi nė menkiausios nuovokos. Teks tampytis it 
kokį maišą. 

— Ir kamgi? Liepk, kad dirbtų už tave prastus darbus. Kastų 
žemę, grėbstytų. 

— Taip ir padarysiu. Jam tai nepatiks, ir jis išsinešdins, sutrink- 
sėdamas visu pločiu ir aukščiu atvertomis Prancūzijos durimis, — 
susijuokė ji. 

— (zeriau tebūnie taip. Labai jau buvai surūgusi. 

— Tai verčiau elkis su manim trupučiuką geriau, kitaip mano 
veidas bus kaip susiraukšlėjusi bulvė. 

— Klausau. Negaliu žiūrėti į veidą kaip susiraukšlėjusi bulvė. — 
Filipas grįžo į miegamąjį. — Beje, visi siunčia linkėjimų. Tavęs visi 
pasiilgo. 

Eiva, neklausydama, ką jis sako, paniro į vonią ir pajuto, kad 
pyktis atslūgsta. 


Rytojaus dieną ji Žaną Polį supažindino su Hektoru. Lengviau at- 
sikvėpė pamačiusi jį apsirengusį kaip pridera: išblukusiais džinsais 
ir prislopintos spalvos kaimiškais marškiniais. Buvo atsiraitojęs 
rankoves, ant rusvų dilbių žvilgėjo gyvaplaukiai. Avėjo naujuosius 
guminius aulinius. 

Hektorui buvo per šešiasdešimt, jis dėvėjo tą pačią tvido kepu- 
rę ir liemenę, kurias nešiojo nuo tų laikų, kai Eiva jį prisiminė. Jo 
veidas buvo gumbuotas kaip senas medis, akys ryškios it šviežu- 
tėliai kaštonai. Kalbėjo tarmiškai, tęsiama Dorseto tartimi, garsą 
„I“ užraitydamas tartum kiaulės uodegą. 

— Galėtum kiek pagelbėt sode, - mestelėjo jis nesišypsodamas. 
Hektoras šypsodavosi retai. - Tuolab kad tie lapai krinta greičiau, 
nei spėju grėbstyt. 

Žanui Poliui teko nusivilti - jam į rankas buvo įduotas grėblys 
ir liepta grėbti. Iš minos Eiva sprendė, kad jo tikėtasi užsiimti įdo- 
mesniais darbais. Matydama akivaizdų Žano Polio nusivylimą, ji 
jautėsi nekaip, nors ir buvo apsidžiaugusi, kad galės viena darbuo- 
tis daugiamečių augalų bordiūre. Linksmino tik tai, kad anuodu 
mezga pokalbį. Ir kas galėtų tarp jų būti bendra? Jei Žanas Polis 
suprastų bent pusę to, ką sako Hektoras, būtų stebuklas. 

Žanas Polis ištisą dieną kuopė. Grėbstė lapus, sena „Dennis“ 
žoliapjove pjovė žolę, kirto nudžiūvusią kriaušę ir šiaip šalino veš- 
lios vasaros žalumos liekanas. Darbą pertraukė tik tada, kai valgė 
paties susiteptus sumuštinius ir gėrė skardinę alaus iš Eivos šaldy- 
tuvo. Atrodė nusiplūkęs. 

— Mano galva, tau praverstų šią savaitę padirbėti su Hektoru. 
Gerėliau pažintum vietą, - pasakė Eiva. 

Žano Polio šitai nepradžiugino. Jo veidas apniuko, bet skųstis 
jis nesiskundė. 

— Bon, - greitai susakė, - jei jūs taip norit. 

— Noriu, — atšovė ji. — Čia tau ne vien kūryba. 

— Matau. 

— Priprasi. 

— Aš jau pripratęs, — išrėžė jis, piktai žybtelėdamas akimis. — 
Einu kurti laužo. Norėjau sužinoti, ar vaikai namie. Gal pageidau- 
tų man padėti. 

— Tuoj pat pakviesiu. Padės su mielu noru. 

— Gerai. Lauksiu. 

- Išgerk arbatos virtuvėje. Ištisą dieną plūkeisi. Atsipūsk. 

Jis papurtė galvą. 

— Ne. Reikia nuvežti dar kiek pakurų. 

— Atsiųsiu vaikus su zefyriukais. 

— Su kuo? 

— Nežinai, kas yra zefyriukai? — Žanas Polis papurtė galvą. — 
Tada tebūnie staigmena. Jie mielai tau parodys. 

Jo bruožai sušvelnėjo. Eiva nusišypsojo, bet jis tuo pačiu ne- 
atsakė. 

Važiuodama į mokyklą, ji svarstė apie savo elgesį, teisinosi, 
kodėl vertė Žaną Polį dirbti tuos darbus su Hektoru. Čia jam ne 
atostogos. Ne kokia iškyla. Ir ko jis tikėjosi? Pagaliau juk oras tai 
geras. Jei jis toks paniuręs šviečiant saulei, koks, po galais, būs 
lyjant ar sningant? Guodė tik tai, kad greit išsinešdins. Iki žiemos 
neištemps. Ji taip ir nesužinos, koks jis sningant, 0 jis nesužinos, 
koks nuostabus jos sodas atėjus vasarai. 

Sumanymas parodyti Žanui Poliui, kaip skrudinti zefyrus, vai- 
kus pakerėjo. Popė motinai prieš veidą mosavo saulėgrąžos pie- 
šinėliu. 

— Mieloji, ne dabar, kai vairuoju. Man nesvarbu, ar tu Goge- 
nas, ar Matisas. Parsigaukim namo gyvi, gerai? 

Berniukai lygino žaidimų aikštelėje išsimainytus lipdukus. 

— Robertas man sakė, kad galim parašyti Asteriksui, ir jis 
mums atsiųs visą dėžę lipdukų, — pranešė Angusas. 

- Visą dėžę? — sulaikė kvapą Arčis, žiūrėdamas į jo saują, pilną 
Eso tigrų. 

Eiva jų klausydamasi gėrėjosi. Šią savaitę lipdukai, praeitą kaš- 
tonai, kitą — dar kas nors. 

Lig tik parsigavo namo, jie iš karto nudūmė į daržą — ten Hek- 
toras su Žanu Poliu stovėjo prie milžiniško lapų ir kartoninių dė- 

žių kalno. Danguje telkėsi debesys, vėso. Eiva ėjo paskui vaikus 
nešina maišeliu zefyriukų. 

— Aš jam rodysiu! - suspiegė Popė prišokusi prie motinos. — 
Prašau,-ar galiu? 

Eiva, atplėšusi pakelį, padavė dukteriai rožinį zefyrą ir lazdelę. 

— Gerai, bet leisk tau padėti, - pasakė imdama Popei už rankos. 

Žano Polio veidas buvo atgavęs spalvą. Atrodė, jis nebepyksta. 
Žiūrėjo į berniukus, kurie, pasėmę po saują zefyriukų, kišo jam. 

— Turi pasmeigti jį ant lazdelės, — reikšmingu tonu pamokė 
Arčis. — Kitaip nusideginsi pirštus. 

— Dėkui, pirštų nusideginti nenorėčiau, - atsakė Žanas Polis. 

— Aš sykį vieną nusideginau, — išklojo Angusas ir neprašomas 
iškėlė pirštą. —- Bet mamytė sutvarstė, ir jis sugijo. 

- Jūsų mama labai išmintinga, - tarė Žanas Polis rimtu veidu. 

— Žiūrėk! — sušuko Popė. Ji laikė zefyriuką ryškiai geltonoje 
liepsnoje, kol tas užsiliepsnojo. - Matai? — sušnypštė susijaudinu- 
si. Stovėjo apmirusi, tarytum ant lazdelės pasmeigusi nuodingą 
gyvatę. 

— Gerai, gali traukti jį iš ugnies, — tarė Eiva. 

— Mamyte, papūsk! 

Eiva pakėlė zefyrą prie burnos ir papūtė. Tas buvo išsilydęs į 
lipnų cukrinį kamuolėlį. 

— Jau galiu valgyti? — nekantravo Popė. 

Eiva paragavo, darkart papūtė ir padavė gardėsį dukrai. Popė ze- 
fyriuką nutraukė nuo lazdelės ir susigrūdo į burną. Visa nušvito. 

— Niam! - kvyktelėjo. 

— Dabar tu, — pasiūlė Eiva Žanui Poliui. — Tebus tai iniciacija į 
sodininkus. Jei atlaikysi, galėsi būti mūsų klubo nariu, ar ne, Hek- 
torai? 

Hektoras linktelėjo. Rymodamas ant savo šakių jis patenkintas 

Žanui Poliui laikant zefyrą virš ugnies, berniukai šūkalodami 
mokė, kaip elgtis. Prancūzas teikė vaikams malonumo darydamas 
tai, kas liepiama, uždavinėdamas klausimų, kad jie pasijustų svar- 
būs. Eiva matė, koks jis malonus su vaikais ir kaip tie džiaugiasi bū- 


112 


Sodininkas iš Prancūzijos 


dami su juo, ypač berniukai. Žanas Polis buvo naujokas, prieš kurį 
galima pasirodyti. Jis turėjo berniukiškumo - tas juos ir traukė. 

Zefyrų skrudinimas visus subūrė. Saulė leidosi už sodo tvoros, 
skandindama medžių viršūnes ryškiai geltonoje šviesoje. Dangus 
tamsėjo, oras drėko, vėjas žvarbo. Bet prie laužo jiems buvo šilta. 
Kalnas sumenko iki mažo žarijų pylimo, kuris pūstelėjus vėjo gū- 
siui sutviksdavo kaip išlydytas varis. Jie suvalgė visus zefyrus. 

Tada Žanas Polis pasiūlė žaisti žaidimą. 

— Jei aš inicijuotas į jūsiškį klubą, jūs turite būti inicijuoti į ma- 
niškį, - pasakė kuo rimčiausiai. 

Kai pradėjo šokti apie laužą ir prisidėjęs ranką prie burnos šūk- 
čioti džiaugsmo šūksnius, Eiva neteko amo. Atlapi jo marškiniai 
plaikstėsi apie liemenį, oda, nutvieksta laužo liepsnos, švytėjo. Jis 
kinkavo vaizduodamas raudonodį indėną. Prisidėjo ir vaikai - jie 
atidžiai sekė Žaną Polį, mėgdžiojo permainingus jo judesius, ir 
mažos figūrėlės ant sodo tvoros metė kraupius šešėlius. Eiva pra- 
trūko kvatotis, Hektoras — ir tas išsišiepė parodydamas smulkius 
geltonus dantis ir žiojinčias juodas kiaurymes. Įkvėpta pasirody- 
mo, Eiva pliaukšėjo rankomis - jei būtų turėjusi būgną, dar būtų 
ir užbūgnijusi. 

Tą vakarą ji jau gailėjosi, kad Žanas Polis nėjo vakarienės. Ne- 
tikėtai pamatė jį kitokį. Jie persiskyrė darže. Ji nuėjo su vaikais, 
Žanas Polis - vienas. Galvodama, kaip jis tūno namelyje prie ži- 
dinio, kaip valgo prieš televizorių, tada eina miegoti, Eiva svarstė, 
ar nesijaučia vienišas. Nusprendė skolinti automobilį, kai tik jis 
panorės, kad galėtų ištrūkti į miestelį, ir priminti Todei, kad su- 
pažindintų su pusseserėmis. Žanas Polis turėtų apsidžiaugti savo 
amžiaus merginų draugija. 

- Kaip šiandien sekėsi su Žanu Poliu? — vakarieniaujant pa- 
klausė Filipas. 

Eiva buvo ypač pasistengusi: iškepusi putpelių su džiūvėsėliais, 
paruošusi duonos užpilo ir riebaus padažo. Su trupučiu imbiero 
garuose ištroškino raudonųjų kopūstų ir išvirė morkų su medumi. 
Ant stalo uždegė žvakę, šviesas pritemdė. Filipas, atkimšęs butelį 
Bordo vyno, pripylė dvi taures. 


113 


Santa Montefiore 


— Ar iš jo buvo naudos? 

Eiva patenkinta šyptelėjo. 

— Taip. Tiesą sakant, buvo vienas malonumas. Skrudinom lau- 
že zefyrus, visi šoko aplink kaip raudonodžiai indėnai. 

— Tikiuosi, Hektoras nešoko. Jam būtų negerai širdžiai. 

— Kurgi ne! Vaikus šokdino Žanas Polis. Buvo didžiai smagu. 
Popė kaip įmanydama sekė juo, o berniukai įsivaizdavo esą be 
galo išmoningi — kinkavo kojomis ir sukaliojosi aplinkui. Nieko 
nuostabaus, kad viršuj tylu, reikia įsivaizduoti, kaip jie nuilsę! 

— Arjis ką gero nuveikė sode? 

— Padėjo Hektorui. Dieną nedaug jį temačiau. Manau, kaip rei- 
kiant užsiuto, kad turi grėbti lapus, betgi vien rožių nesodinsi. 

— Pripras. Pavasarį raškys savo darbo vaisius. 

— Jei tik dar čia bus. 


Kitas kelias dienas Eiva nedaug tebendravo su Žanu Poliu. Jis dir- 
bo su Hektoru, o ji triūsė gėlynuose. Kvietė jį vakarienės, bet tas 
atsisakė, mat vakarieniaująs alinėje. Eiva nedrįso klausti su kuo. 
Tai buvo ne jos reikalas. Ji paklaidžiojo po sodą, sukdama galvą, 
kaip sodinti darželį, bandydama jį įsivaizduoti, bet nieko nesugal- 
vojo. Gal tiesiog sumanymo būta pernelyg ambicingo. Geriau jau 
susitelkti į pievą aplink drevėtąjį medį. Trečiadienį, kai Žanas Po- 
lis trečiąkart atsisakė kvietimo vakarieniauti, Eiva susiprato, kad 
elgėsi su juo neteisingai. Gi jis atvažiavo padėti jai, negalima siųsti 
jo ištisą dieną dirbti su Hektoru. Ji nevykdanti savosios susitarimo 
dalies. Juk Žanas Polis įrodė esąs nusiteikęs sunkiai dirbti. 

Buvo vėlu. Saulė jau buvo nusileidusi, dangus atrodė tamsiai 
mėlynas, nusagstytas žvaigždėmis, spingsojo ūkanotas mėnulis. 
Eiva per lauką pasuko prie upės. Žano Polio ji neatsiprašinės, tik 
paklaus patarimo dėl darželio. Gal turįs kokių sumanymų. Juk jam 
net nesuteikta šanso. 

Tiltas mėnesienoje atrodė sidabrinis, apžergęs tyloje pamažu 
sruvenančią upę. Eivai tokia naktis patiko. Ji jautėsi it apgobta ak- 
somu. Artėjant prie namelio, ūpas vis labiau taisėsi, ji dūmė net 
pasišokinėdama. Šviesos degė, drėgname ore tvyrantis dūmo kva- 
pas kėlė ilgesį. Ji kurį laiką pastoviniavo žiūrėdama į mažą name- 

lį, tarsi tas būtų apšviestas žibintų, pasimėgavo romantika. Tada 
bilstelėjo į duris. 

Ją išvydus, Žano Polio veidas nubalo iš nuostabos. Po purpuri- 
niu kombinezonu Eiva tevilkėjo marškinėlius, atrodė, visiškai ne- 
jautė šalčio. Į prieškambarį įsiveržus vėjo gūsiui, jis virptelėjo. 

— Užeikit, —- pakvietė pasitraukęs į šalį. 

Ji nusiavė guminius ir įžengė į svetainę. Kūrenosi židinys, ant 
kavos staliuko stovėjo dažų dėžutė ir stiklinė drumzlaus vandens. 
Iš magnetofono sklido Žano Mišelio Žaro muzika. O jai ir netop- 
telėjo, kad Žanas Polis moka tapyti. 

Ko nors išgerti jis nesiūlė, stovėjo tarpdury laukdamas, ko! 
prabils ji. Eiva priėjo prie židinio. 

- Atėjau paklausti tavo patarimo, - pratarė, ūmai netekusi pa- 
sitikėjimo savimi. 

Žanas Polis neseniai prausėsi, plaukai tebebuvo šlapi. Ant 
džinsų krito melsvi marškiniai atraitotomis rankovėmis. 

— Patarimo? - nepatikliai paklausė jis. - O kam jums mano pa- 
tarimas? Juk akivaizdu, kad manote mane neturint ko pasiūlyti. 

— Netiesa, — paprieštaravo ji. 

— Ak, liaukitės, Eiva! — šūktelėjo jis ir įpuolęs į kambarį sudri- 
bo ant sofos. Rankas sunėrė pakaušyje, ištiesė kojas. — Juk atida- 
vėt mane Hektorui. Iš kur žinot, ką aš sugebu ir ko ne? 

— Aš ir nežinau, - pripažino ji. - Būkim atviri, gerai? Kad čia 
atvažiuotum, pasiūliau ne aš. Filipas. Aš tavęs nenorėjau. Man ne- 
reikia jokios pagalbos. Kuo puikiausiai apsieinu pati. 

— Tai kodėl atėjot klausti mano patarimo? 

— Nes nesusivokiu, o tu galbūt galėtum man padėti. Sakei ne- 
susidaryti apie žmones išankstinės nuomonės. Aš apie tave buvau 
susidariusi. Tikiuosi, klydau. 

— Kuo galėčiau padėti? 

— Tas darželis... 

— A... - Jis palinko, įrėmė alkūnes į kelius ir susimąstęs pasika- 
sė smakrą. Eiva pajuto palengvėjimą. Jos balta vėliava priimta. — 
Darželis... - pakartojo jis. 

— Tas pats. Bandžiau, bet negaliu jo įsivaizduoti, - prisipažino ji. 

— O aš, pasirodo, šį tą sugalvojau. 

— Šit kaip. 

Užkišęs ranką už sofos porankio, Žanas Polis ištraukė storą 
segtuvą piešimo popieriaus. 

— Aš nė nenutuokiau, kad pieši. 

— Kai ką nupiešiau jums, — tarė jis. 

Lapus pasidėjo ant kelio. Eivai iš nuostabos atėmė žadą. Ten 
ryškiomis spalvomis ir drąsiais, ryžtingais potėpiais buvo nupieš- 
tas jos darželis. Per jį vinguriavo žolėtas keliukas, iš abiejų pusių 
apsodintas gėlėmis ir krūmeliais — tie saulėtą vasaros dieną žėrė- 
jo. Vidury augo šermukšnis, apjuostas dailaus, apskrito, pilkšva 
prancūziška spalva nupiešto suolelio. Vaizdas buvo tobulas. Gra- 
žesnio darželio nė nesusapnuosi. 


XI 


O AAS AS i I 
sklendžianšia kina klykamas 


Hartingtonas, 2005-ieji 


Stai tada aš aupaadau, Bad P P ne taip jau „Biniaui 
Nuo manga: Mudu Kulomdu meniškas aielaa. žmanėa, 


Lakšiantjs sukunti Ką nana gražaus 


Mirandai akis sugildė ašaros. Tarp puslapių kyšojo perlenktas 
darželio piešinys. Spalvos ryškios kaip tądien, kai jis buvo nupieš- 
tas. Ji perbraukė pirštais per popierių, per rausvas rožes ir baltas 
lelijas, įsivaizduodama besiskleidžiančią meilę. Akimirksniu paju- 
to savo pačios širdies tuštumą užliejančią liūdesio bangą. Bet ban- 
ga atsirito ir nusirito, ji neleido sau įsigalvoti. Dienas užpildžiusi 
darbu ir namų ruoša, gėlos ji nejaus, it užkamšius skylę kartonu. 
Ji visa susitelkė į piešinį. Tas suolas šermukšnį tebejuosia. Įdomu, 
ar juodu ant jo sėdėdavo, drauge kurdami sodus, jausmams stip- 
rėjant sulig kiekvienu podraug pasodinamu augalu. Mirandą už- 
plūdo entuziazmas. Gal Žanas Polis sodą prikeltų, vėl jam įkvėptų 
gyvybės, o ji kurį laiką galėtų pagyventi, už kitą. 

Nors iškarpų albume vardų nebuvo, ji suprato, kad užrašai pri- 
klausė buvusiai namo šeimininkei poniai Laitli. Apie P. P. išvaizdą 
maža kas tebuvo parašyta. Užtat daug buvo prirašyta apie jo būdą: 
vieną akimirką — besišypsantis ir linksmas, kitą — irzlus ir paniu- 
ręs. Kūrybingas, nevilties graužiamas jaunuolis. Įdomu, kodėl po- 
nia Laitli šitą knygą paliko namelyje? Jei ji tokia reikšminga, vargu 
ar galėjo pamiršti. Gal pajuto, kad šį širdies reikalą geriausia palikti 
praeityje? Miranda jau vaizdavosi, kaip sena moteris, kikendama iš 
savo absurdiško mergaitiško susižavėjimo, tyčiom palieka knygą. 

Ji buvo surašyta ne kaip meilės istorija su pradžia, viduriu ir 
pabaiga, o kaip virtinė prisiminimų. Norėjosi į juos pasinerti ir 
užsimiršti. Miranda naršė po puslapius, kartkartėmis sustoda- 
ma apžiūrėti suslėgtų lapų, žiedelių, perskaityti sakinių, užrašy- 
tų dailia, kilpota ponios Laitli rašysena. Bet juk ruošėsi tvarkyti 
namelį Žanui Poliui. Dėl svetimų meilės reikalų nėr kada gaiš- 
ti. Tačiau knyga buvo viliojanti, tarsi visas pasaulis, suspaustas 
šimte puslapių. Meilės istorija šitaip gundė. Ji žinojo: jei leis sau 
skaityti toliau, visiškai užsimirš. Tad knygą nenorom užvertė. 
Namuose reikia tiek daug nuveikti. Vidurdienį aptarti įdarbini- 
mo smulkmenų ateis ponia Andervud. Reikia duoti nurodymų 
Andervudui. Dar ir išsiaiškinti, kokių čia esama statybininkų, o 
ką jau kalbėti apie namų ruošą, kurios teks imtis, kol ji susiras 
valytoją. Pasispaudusi albumą po pažasčia, Miranda išėjo iš na- 
melio. 

Eidama per lauką į namą, ant žvyro pamatė ponios Andervud 
automobilį. Reindžeris stovėjo pakėlęs koją prie padangos, o po- 
nia Andervud laukė ant laiptų, sukryžiavusi rankas ant plačios 
krūtinės, nusvarinusi galvą ilsėjosi. 

— Laba diena! —- paspartindama žingsnį šūktelėjo Miran- 
da. — Labai atsiprašau, užgaišau. Turėjau aptvarkyti namelį so- 
dininkui. — Prisiminusi moteriškės vyrą, pasitaisė: — Peizažis- 
tui. - Ponia Andervud linktelėjo. - Pono Andervudo nesimato, 
jis tikriausiai sode. 

— O taip, darbuojasi, kurgi ne. Tą vyrą sunku nulaikyti, —- Mi- 
randa atrakino duris. Ponia Andervud atsiduso. — Tokie jau atėjo 
laikai. Seniau durų niekas nerakindavo. Per dienas vaikščiodavom 
vieni pas kitus. Dabar nebe taip, kaip būdavo. 

— Na, bet jūs neturėjot mikrobangų krosnelių ir elektroninio 
pašto, mobiliųjų telefonų ir palydovinės televizijos, tiesa? Taigi, 
ne taip jau viskas blogai. 

Ponia Andervud, rodės, nualps. 

— O kam jums visas tas šlamštas? Gi jis netaupo laiko, tik duo- 
da daugiau tam, kad būtum užimtas. Nūn bėgioja visi tarsi begal- 
vės vištos. Seniau visi turėdavome laiko pašnekesiui. 

Miranda nusprendė geriau nesiginčyti. Tokie kaip ponia An- 
dervud patenkinti ilgėdamiesi praeities ir apverkdami pagedusį 
šiuolaikinį pasaulį. 

Paslėpusi albumą savo darbo kambaryje, ponią Andervud ji 
nusivedė į virtuvę aptarti darbo užmokesčio ir valandų. Čia pa- 
stebėjo, kad kol jos nebuvo, Andervudas prinešė į krepšius malkų 
ir užkūrė ugnį. Kvepėjo deginama mediena. Ponia Andervud di- 
džiuodamasi paaiškino: 

— Ponia Laitli visuomet kūrendavo ugnį. Ne dėl to, kad būtų 
šalusi. Oi, ne, ji net snyguriuojant vaikščiodavo trumpomis ran- 
kovėmis ir nėkart nemačiau, kad drebėtų. 

Dabar jau Miranda buvo smalsesnė, apie moterį iš albumo no- 
rėjo žinoti daugiau. 

- Išgerkim arbatos, ponia Andervud, - pasiūlė ji atitraukdama 
taburetę. - Kokios norėsite? „Earl Grey“? 

- Leiskit man, Miranda. 

— Jūs sėskit, ponia Andervud. 

— Na jau ne. Negaliu pūpsoti it pudingas, laukdama, kol mane 
aptarnaus darbdavė. Taip negerai. — Ji truktelėjo iš Mirandos vir- 
dulį ir pakišo po čiaupu. — Be to, turiu susipažinti su virtuve. Nuo 
ponios Laitli laikų ji pasikeitė. 

Miranda atsisėdo ant taburetės. 

— Kokia gi buvo ta ponia? - paklausė. — Tiek prisiklausiau apie 
jos gražiuosius sodus, užtat apie ją pačią negirdėjau nieko. 

Ponia Andervud akimirką patylėjo. 

- Ji buvo savotiška. Dievas ją sukurpė pagal kitokį kurpalį. 
Ponas buvo tikras anglas. Aukštas kaip medis, plačiai, draugiškai 
šypsodavosi. Poną Laitlį visi mėgo. Jis buvo iš tų, kurie visuomet 
turi laiko šnektelėti. O ponia — ta buvo keistuolė. Įsiplieks tarsi 
gaisras, pripasakos smagių pasakojimų, visus palinksmins, o pas- 
kui ima ir išsikvepia, atsiprašo ir dingsta. Visuomet pajusi, kada 
jai gana. Tie, kurie nepajusdavo, susizgribdavo besišnekantys su 
sienomis. O ji jau savo sode, viena ant to suoliuko, džiaugiasi ty- 
luma. Labiau už viską mėgo būti viena, nors nepasakysi, kad būtų 
nemylėjusi vaikų ar pono. Kitus, sakyčiau, mėgdavo ir pakęsda- 

vo, bet tokia drauginga kaip ponas nebuvo. Ponui patikdavo, kai 
namuose būdavo svečių. Nė akimirką nebūtum pamanęs, kad jai 
nepatinka būti su žmonėmis. Bet jai nepatikdavo. Aš matydavau. 
Ji būdavo laimingesnė namus pasilaikydama sau. 

— Kaip ji atrodė? 

Ponia Andervud įjungė virdulį, iš spintelės paėmė porą puo- 
dukų. 

— Tokia graži kaip jūs, Miranda, nebuvo. Sakyčiau, buvo miela. 
Jos bruožai buvo tokie ryškūs, išraiška tokia geraširdiška ir jaus- 
minga, kad kuo geriau ją pažinodavai, tuo rodydavosi gražesnė. 
Juk būna tokių žmonių, ką? Lėkšta nebuvo. Veido dažais netin- 
kuodavo, iš plaukų neišsidirbinėdavo. Jos plaukai buvo ilgi ir gar- 
biniuoti. Būdavo, susisuks juos ant pakaušio ir persmeigs pieštu- 
ku, paskui visą popietę ieško, kur jis. — Ji sukikeno. — Išsiblaškėlė. 
Namas būdavo užgrioztas, nes ji niekuomet nieko nepadėdavo į 
vietą. Pasižymėjo nuostabiu humoro jausmu. Visame kame įžvelg- 
davo ir linksmumo, net užklupus sunkmečiui. Vis dėlto nemanau, 
kad kuo linksma jai būtų pasirodžiusi pono liga. Jam susirgus, ne- 
daug juos tematydavau. Jie paliovė eiti į žmones, pasišalino. Ponia 
jį slaugė pati. —- Dėdama į arbatinuką du arbatos pakelius, ponia 
Andervud palingavo galvą. - Tokia ta meilė, ką? Jei mano senukas 
apsirgtų, aš jį irgi slaugyčiau. Jie varo mus iš kantrybės, bet mylėti 
mes juos mylim. Be jų nenorėtume gyventi. 

Miranda pajuto, kad apie iškarpų albumą geriau neužsiminti. 
Gali būti, kad apie slaptąją ponios Laitli meilę tik jiedvi ir težino. 

— Tas namelis... - išlemeno ji, - kas jame gyveno? 

— Vaje, ir nežinau. - Ponia Andervud susimąstė. - Man rodos, 
ten jau daug metų vieni griuvėsiai. 

— Jis dieviškas. 

— Savaitgaliais jame apsistodavo pono brolis, bet seniau, kol jų 
dar nepažinojau. Regis, broliui išsikrausčius ponas namelį mėgi- 
no išnuomoti. Bet kad labai jau nepraktiška vieta - vidury lauko. 

— Ar visada jiems šeimininkaudavote jūs? 

— Iš pradžių — ne. Turėjo seną virėją ponią Marli. Ta garsė- 
jo šokoladiniu tortu su graikiniais riešutais, betgi vien juo gyvas 
nebūsi, ar ne? Kai Marli išėjo į pensiją, vieną savaitgalį šeiminin- 

kavau aš. Privažiavo galybė rašytojų iš Londono. Po vakarienės 
spėliojo šaradas, iš virtuvės girdėjau, kaip prapliupdavo juoku. 
Žinot, ponas buvo žymus rašytojas. Matydavau jo pavardę laik- 
raščiuose. Yra laimėjęs visokiausių apdovanojimų. Tačiau jo būta 
labai kuklaus. 

— Apie ką gi jis rašė? 

— Apie vyną. Marias laiko prabūdavo Prancūzijoje, tyrinėda- 
mas. Ištisoms savaitėms palikdavo Eivą vieną, mat iškeliaudavo į 
vynuogynus. Pasakysiu jums, jų rūsio būta išties neprasto. Pilno 
apdulkėjusių butelių, tokių senutėlių kaip aš! 

— Tai štai iš kur namelyje visos tos prancūziškos knygos. 

— Ponas mėgo knygas. Jų buvo pilnas jo kabinetas. Rietuvės ant 
grindų ir stalų, net vestibiulyje. Jo kabinetas buvo ten, kur dabar 
jūsiškis. Džiugu, kad užpildėt lentynas. 

— Niekas taip neslegia, kaip tuščios knygų lentynos. 

— Ponui trūko vietos. Gal dėl to ir turėjo šį tą susidėti namely- 
je. O aš tesu perskaičiusi tik vieną knygą. 

— Šit kaip? Ir kokią gi? 

— „Paslaptingąjį sodą“. Davė ponia. Prireikė ištisų savaičių. Esu 
neregėtai lėta skaitytoja. Man geriau siūti. Jei tik neverdu ir nesi- 
kapstau darže, darbuojuosi su adata. Sėdžiu sau prie židinio su- 
sikėlusi kojas ir siuvu, o Andervudas žiūri televizorių. Šitaip tai 
aš mėgstu: Andervudas savam krėsle, aš savam, kojos užkeltos, ir 
žiūrim abu televizorių. Vaje, šiais laikais žmonės turi tokių daiktų, 
kad neatsistebiu, kaip jie išeina iš namų! 

Jos išgėrė arbatą, sutarė dėl ponios Andervud darbo valandų 
bei atlygio, ir Miranda įteikė raktą. 

— Man viskas puikiai tinka, - pasakė ponia Andervud statyda- 
ma puodelį ant indaujos. - Jei ieškot dar ir valytojos, pažįstu vie- 
ną moteriškę. Fatima, musulmonė. Džemalio, miestelyje laikan- 
čio pusfabrikačių krautuvėlę, motina. Dabar, kai anūkė išvažiavo į 
universitetą, dairosi, kuo užsiimti. Man regis, gera ir darbšti mo- 
teriškė. Paprašytas krautuvę Džemalis atidaro net sekmadienį. 

— Kaip galėčiau su ja susisiekti? 

— Aš popiet su ja matysiuosi. Turiu nusipirkti kečupo. Mat 
sekmadienį atvažiuos mano vaikaičiai, o mažasis Kevinas nevalgo 

nieko, ant ko neužpilta kečupo. Tik pamanykit! Duosiu Fatimai 
jūsų telefono numerį ir pasakysiu, kad paskambintų. 

— Ačiū. Atrodo, ji idealiai tiktų. Beje, kokių čia esama staty- 
bininkų? Man reikia patvarkyti aną namelį. Jo būklė ne tokia jau 
prasta! 

— Padirbėti galėtų Derekas Hitas su savo berniukais Niku ir 
Stivu. Bet geriau tučtuojau skambinkit, jei norit sulaukti jų iki Ka- 
lėdų. Mat jie neatsigina užsakymų. Sunku prisiprašyti. 

— Ar jie patikimi? 

- Ar patikimi? Aukso grynuoliai, štai kas jie, tikri aukso gry- 
nuoliai! Galit sau vežtis gudručius iš Londono, bet vietiniams ber- 
niukams nieks neprilygs. Ir užsiprašo perpus mažiau. Sąžiningi, 
darbštūs vyrukai, darbą atlieka iki galo. - Ji šelmiškai šyptelėjo ir 
pamerkė akį. - Ir gražūs pažiūrėti. Pažibinčiau akis prieš Dereką, 
jei nebūčiau ištekėjusi už Andervudo. Bus malonu virti jiems ar- 
batą. — Ji brūkštelėjo Mirandai telefono numerį. — Pasakykit, kad 
labai skubu, jie ką nors sugalvos. Šį namą dar ir kaip žino. Vis ką 
sumeistraudavo poniai Laitli. 

Kai tik ponia Andervud išėjo, Miranda paskambino Derekui 
Hitui į mobilųjį. Jos nuostabai, statybininkas pareiškė galįs imtis 
darbo šią savaitę — vienas užsakymas atšauktas. 

— Jums pasisekė, — pasakė jis lėta kaimiška tarsena. - Arba gal 
tai likimas. Aš pats netikintis, bet mano žmona tiki, ji pasakytų, 
kad taip ir turėjo būti. 

Miranda padėjo ragelį ir pagalvojo apie Žaną Polį. Jis - irgi 
likimas? 


Penktą valandą Henrieta, palikusi Klerę prižiūrėti parduotuvės, 
šastelėjo per gatvę pas Trojų — apsikirpti ir pakedenti plaukų 
džiovintuvu. Visą dieną prabuvo prislėgta. Keitė su savo kandu- 
mu ją po trupučiuką visiškai pribaigė. Gerai nutaikytoms Keitės 
strėlėms atremti humoro nebeužteko. 

- Jai pagerėja, kai tave menkina, - paaiškino Trojus, sodinda- 
mas Henrietą į krėslą. —- Iškarpysiu tau plaukus, mieloji. Pakels 
ūpą. Tau jį reikia kelti visokiais būdais. Ta Keitė — apgailėtina 
sena karvė. Žinai, kaip sakoma? Laimingi žmonės malonūs, nelai- 

mingi - pagiežingi. Aiškiai matyti, Keitė nelaiminga. Gal ir verda 
visame Dorsete skaniausią kavą, bet pati — karti kaip „Green 4 
Black“ šokolado plyta. 

— Trojau, aš nelaiminga savame kailyje. Būtų geriau, jei jo su- 
mažėtų! — išspaudė juoką Henrieta. 

— Šiais laikais moterys pernelyg mygamos būti lieknos. Liek- 
na — dar nereiškia, kad laiminga. 

— Užtat reiškia, kad ištekėjusi. 

— Nebūtinai. Yra daugybė tokių, kuriems patinka apkūnios. Tu 
nestora. Stora — pastorė Bili. 

— Dar ir ūgio - penkių pėdų. 

— Ji tikras gnomas, mieloji. Todėl ir neištekėjusi. Niekas nenori 
vesti gnomo. 

— Vomblio'? 

— Ar pastaruoju metu jų matei? 

— Kad jau daug metų nesilankiau Vimbldono žemėje. 

— Tu prideramo ūgio, žavi, kūninga. Turėtum didžiuotis savo 
kūnu, o ne slapstyti jį skarmaluose, skirtuose keturiais dydžiais 
stambesnėms. Padarysiu tau iš koto verčiančią šukuoseną. 

— Kas iš to? Hartingtone nėra nė vieno nevedusio. 

— Lažinuosi, kad yra, tau po pat nosimi. 

- Tu? 

Henrieta ilgesingai sužiuro į Trojų. 

— Jei tik... — atsiduso tas. - Bet aš tave padaryčiau dar nelai- 
mingesnę. Tau reikia vyro, kuris mylėtųsi, o ne užkėlęs ant pje- 
destalo garbintų, pats šaudydamas akimis į laiškanešį. 

— Į mūsų Tonį? 

— Nebūtinai į jį. Bet Hartingtone juk turi kas nors būti. Argi 
ne taip nutinka meilės romanuose? Herojė visuomet susideda su 
vietiniu, kurio anksčiau net nepastebėdavo. 

— Aš žiūriu į visus, kurie tik eina gatve. Matyt, man neskirta 
ištekėti. Matyt, skirta tik pavydėti stumdančioms ratukus ir veži- 
mėlius, toms, kurių šaldytuvai nukabinėti mokykliniais piešiniais 
ir tvarkaraščiais. O juk būčiau gera žmona. Ruoščiau jam gardžias 

vakarienes, prileisčiau karštą vonią vandens, po sunkios dienos 
patrinčiau pėdas, organizuočiau jo gyvenimą kaip kokia sekreto- 
rė. Pagimdyčiau jam rubuiliukų vaikų ir dovanočiau save, rubuilę. 
Aš jį padaryčiau laimingą. O dabar tiek ir tedarau — rūgstu viduj. 
Jei tučtuojau ko nors nesusirasiu, surūgsiu į actą ir nebetiksiu nie- 
kam. 

— Šneki vienas nesąmones, Eta. Tu turi marias laiko. 

— Bet aš nenoriu būti sena mama. — Ji susiėmė pilvą. - Vaikų 
noriu susilaukti, kol dar esu pakankamai jauna dalyvauti motinų 
varžybose. 

— Rengti iškylas tu visuomet būsi pakankamai jauna. 

— Bet koks malonumas rengti iškylas, kai pati krypuoji su 
vaikštynę? 
plaukų kuokštai. 

— Viskas susiklostys, o kai šitaip nutiks, aš žaliuosiu iš pavy- 
do. - Trojus pažiūrėjo, kaip ji šypsosi. - Dievas mane sukūrė gėjų, 
kad pakankintų. 

— Užtat sukūrė patrauklų — kad pakankintų mane, - sukrizeno ji. 

— Bent jau galim iš to pasijuokti. Taip lengviau pakelti. 

— Tiesa. Vis dėlto ateina tas metas, kai juokas nebepadeda. 
skiriantį neįveikiamą atstumą. Trojus pasilenkęs pabučiavo Hen- 
rietai į nuogą kaklą. 

— Bet aš tave myliu, - pasakė prisimerkęs. 

- Žinau. Ir aš tave myliu. Tu - mano draugas. Be tavęs būtų 
tikras pragaras. | 


Kitą savaitę namelyje pradėjo dirbti Derekas Hitas, padedamas 
dviejų sūnų. Ant palangės buvo pastatytas jų radijas, senas dažais 
nutaškytas aparatas, taigi virtuvės vamzdžius jie rovė ir grindis 
klojo griaudėjant „Oueen“ dainai „We will rock you“. Pagelbėti 
atėjo ir Dereko vyresnysis brolis Arturas, pensininkas. Vilkėda- 
mas baltutėliu kombinezonu, jis užtaisė skylę svetainėje, naujais 
popieriais išlipdė sienas. Ponia Andervud nešiojo padėklus su ar- 
bata ir sausainiais, sušnekusi užtrukdavo ilgiau, nei reikėjo. Jai iš 

paskos sekiojo Andervudas, kad pateisintų savo dalyvavimą, pra- 
simanęs darbų prie upės. Storma su Gasu, vos grįžę iš mokyklos, 
palikdavo dviračius ant žvyro ir dumdavo prie namelio. Derekas 
meiliai juos paglostydavo, prisimindamas savo berniukus, kai jie 
dar buvo maži, mąsliai pamurmėdamas apie greitai lekiantį laiką. 
Gasui jis davė smulkių darbų, o Storma padėjo pilstyti arbatą ir 
siūlė sausainių. Miranda, matydama, kaip draskomi ponios Laitli 
prisiminimai, apmaudavo. Čiagi jų namelis. Ji čia paliko albumą. 
Bet nebuvo kas daugiau daryti, kaip tik ir gėdytis, kad taip bešir- 
diškai nepaisoma moters praeities. 

Pasikalbėti dėl darbo atėjo Fatima. Moteris buvo stambiaveidė, 
rudaodė ir mažomis rudomis akutėmis, apsigobusi galvą skraiste. 
Jos lūpos buvo putlios, o kai šypsojosi, tarp dantų žiojėjo dideli 
tarpai. Jos būta žemauūgės, per liemenį išpampusios tarsi medaus 
statinė; ji buvo įsispyrusi į sandalus ir mūvėjo baltomis kojinėmis. 
Mirandai nė nespėjus paaiškinti, ko norinti, Fatima ją nutildė, 
plačiai mostelėdama ranka. 

— Aš žinau, kaip valyti turčių namai, kad jiems patinka, — -pa- 
reiškė, kalbėdama su ryškiu marokietės akcentu. - Jūs nenusivilti. 
Fatima šveisti jūsų namus taip, kad tviskėti. — Kai ji plačiai nusi- 
viepė, saulėje blykstelėjo auksinis dantis. - Fatima žino. - Ji buvo 
ryžtingai nusiteikusi. Mirandai neliko nieko kita, kaip ją samdy- 
ti. - Jūs gerai nusprendžiat! - pompastiškai šūktelėjo Fatima. — 
Nesigailit. 

Miranda grįžo prie rašomojo stalo rašyti „Eve“ žurnalui straips- 
nio apie savarankiškai dirbančiųjų džiaugsmus, stebėdamasi, kaip 
visos kitos dirbančios savarankiškai išvis įstengia ką nuveikti! 

Deividas penktadienio vakarą atvažiavo nuvargęs, prastos nuo- 
taikos. Tačiau žuvies pyragas, vakarienei paliktas ponios Ander- 
vud, jam ūpą pataisė, o kimšdamas obuolių ir gervuogių apkepą 
jis jau buvo mažne linksmas. 

— Mieloji, — prašneko imdamas Mirandos ranką, — reikalai tai- 
sosi! 

— Pritariu, — sutiko ji. - Jausmas tarsi namie. 

— Ugnis rusena, vakarienė gardi. Gasas visą savaitę nepabėgo iš 
pamokų. — Deividas atsilošė. — Čia tai gyvenimas. — Jis pasiglostė 

pilvą. - Dabar išsimaudysiu ir įsijungsiu televizorių. Paieškok, ar 
rodo ką, kas būtų verta žiūrėti. 

Miranda nesusivokė, ar puikuotis, ar apmaudauti. Namai ne- 
priekaištingi, bet jis nepaklausinėjo nei apie ją, nei apie vaikus. 
Tiesiog nusprendė, kad Gasas gerai elgėsi, nes ji nepasakė, kad 
būtų elgęsis blogai. Ištuštinusi vyno taurę ji nužvelgė Deivido ant 
stalo paliktus indus. Dar nespėjusi leistis į savigailą, prisiminė 
albumą, paslėptą darbo kambaryje. Užteko vien apie jį pagalvo- 
ti, ir nugara aukštyn nubėgo virpulys. Deividui ji nepasakos. Tai 
bus jos paslaptis. Mintis, kad šį tą pasilaikys sau, suteikė jai pra- 
našumo prieš vyrą jausmą. Kai kas — jos valioje. Ji sudės indus 
į plovyklę, suplaus, pažiūrės televizorių ir su juo permiegos, bet 
sekmadienio vakarą, jam išvažiavus, turės su kuo susirangyti - su 
albumu, ir turės kuo pasimėgauti — kitų meile. 


XII 


Naustas snlėtydiių nuo Runio 


Spalio pabaigoje namelis buvo paruoštas, ir Žanas Polis grįžo į 
Hartingtoną. Miranda pabudo geros nuotaikos; ilgai svarsčiusi, 
ką apsirengti, galop apsisprendė: siauri „Rock 84 Republic“ džin- 
sai, sukišti į aulinius batus, balti „Anne Fontaine“ marškinėliai ir 
ekstravagantiškas „Jo Malone“ žaliųjų citrinų, bazilikų ir manda- 
rinų kvapas. Ji ilgokai trinkosi ir džiovinosi plaukus, kad tie, ilgi ir 
žvilgantys, vilnytų ant nugaros. Bet parodyti, kad stengėsi, nesi- 
norėjo — šiaip ar taip, jis tik sodininkas. 

Žanas Polis atkako vėlyvą popietę. Gasui su Storma buvo 
atostogos, tad jie sukiojosi apie tiltuką, laukdami pasirodant pa- 
slaptingojo prancūzo. Gasas dėjosi nesidomįs, mėtė į vandenį 
pagaliukus, bet iš tiesų smalsavo ir irzo, kad Storma Žaną Polį 
jau matė. 

Kai Miranda atidarė duris, širdis kuriam laikui apmirė - pran- 
cūzo būta dar gražesnio, nei ji prisiminė, su fetrine skrybėle, avi- 
kailių puskailiniais ir išblukintais džinsais. Žanas Polis žengė į 
prieškambarį, nusivožė skrybėlę. Žilstelėję plaukai styrojo, tad jis 
perbraukė per juos ranka, akimis apmetė aplinką, paieškojo šešė- 
liuose besislepiančių šmėklų. 

— Vaikai jūsų laukia prie namelio, - tarė Miranda. - Šaldytuvą 
prikroviau pilną maisto, taigi arbata galėčiau pavaišinti ten. 

— Gerai, eime. 

Miranda žvyru nusekė iš paskos. Dangus buvo tamsiai mėly- 
nas, ties medžių viršūnėmis — rausvėjantis ir auksuotas. Oras — 
drėgnas, žemė šlapia nuo rytinės liūties. Žolė nubarstyta rudais 
ir uo lapais, JUOS a vėjas, ąžuole galniojesi pora pilkų 

kad mato tris mažus veidelius - tarsi indėniukų, kyšančius iš vi- 
gvamo. Jam užsigalvojus, nervingą Mirandos čiauškėjimą nustel- 
bė staiga pratrūkęs vaikų juokas. Žanas Polis prisimerkė, ištempė 
ausis, bet juoką nupūtė vėjas, o veidus prarijo sutemos. Tai tik 
vakarinė šviesa bus sklaidanti senus prisiminimus - ąžuolas tam- 
sus, tylus, tuščias. 

Jie toliau pėdino link tilto, kur laukė Gasas ir Storma. Pama- 
čiusi prancūzą, Storma pasileido bėgte, nes norėjo pasirodyti 
prieš brolį. 

— Mamyte! Mamyte! - šaukė ji. - Aš sode darysiu stebuklą! 

Įtampą Žano Polio veide pakeitė meili šypsena, visas šios vie- 
tos negeroves ištaisė vaikų vaizdas. 

— Mes tau sutvarkėm namelį, - išdidžiai pranešė Storma, šok- 
čiodama šalia jo lyg kengūra. 

Gasas, likęs ant tilto, atsargiai stebėjo Žaną Polį iš po tamsių 
plaukų uždangos. Žanas Polis buvo Stormos draugas. 

Tas pajuto Gaso įtarumą — it kokius aplink susitvenkusius 
nuodus. Jis geraširdiškai linktelėjo ir toliau traukė namelio link. 
Žinojo, kad pirštis į draugus nereikia. Kai bus pasirengęs, vaikis 
pats ateis. Miranda duris atrakino tuo pačiu aprūdijusiu raktu, 
kuriuo jas kadaise rakindavo Eiva. Tuomet jie buvo jauni, nė vie- 
nas nežinojo meilę būsiant tokią gają, kad ji metų metus keros jo 
širdy tarsi dygi rožė — graži, bet žeidžianti. Namas buvo tas pats, 
sodai, nors ir apleisti, likę, jųdviejų namelis veik nepaliestas, bet 
gyvybės viskam įkvėpdavo tik Eiva. Be jos buvo negyva. 

Žanas Polis įėjo vidun. Pakvipo šviežiais dažais, laku ir... neti- 
kėtu apelsinmedžių žiedų aromatu? Jis suprato, kad Miranda lau- 
kia, kaip jis reaguos, bet tesinorėjo pabūti vienam, prisiminti visas 
sykiu praleistas akimirkas. Tas popietes, kai juodu mylėdavosi ant 
sofos priešais židinį, rytus, kai abu smukdavo po antklode kelias 
nuvogtas akimirkas pabūti vienas kito glėby, tą kraupią dieną, kai 
sėdėjo prie virtuvės stalo žiūrėdami viens į kitą, suvokdami, kad 
atėjo laikas baigti, kaip rudenį neišvengiamai ateina laikas me- 
džiams mesti lapus. 

Jis nusivilko puskailinius ir vos nesuklupo žengdamas į virtu- 
vę, kur Miranda kaitė virdulį. Storma atplėšė trupininių sausainių 

pakelį. Iš sutemų vidun įsliūkino Gasas. Žanas Polis pasidairė — 
viskas pakeista. Nauja įranga, išmanioji juoda viryklė, vietoj me- 
dinių grindų - pilkos plytos. Miranda pasižiūrėjo su nerimu. 

— Ar patinka? 

Storma prinešė sausainį, ir jis vėl buvo atitrauktas nuo praei- 
ties. Drovi mergaitės šypsena glaistė širdy atsiradusius įtrūkius. 

— Taip, - atsiliepė Žanas Polis. 

Mirandai palengvėjo - ji nuleido pečius. 

— Labai džiaugiuosi, - tarė imdama iš spintelės puodukus. — 
Gerokai jus apipirkau. Nežinojau, ko norėsit, tai pirkau visko po 
truputį. Jei norit, galit imti mano automobilį ir važiuoti į miestelį. 
Už keleto mylių nuo jo, iš kitos pusės, yra „Sainsbury“ parduotu- 
vė, už pilies. Turėčiau nuvežti vaikus į pilį. Vis neradau laiko. 

Žanas Polis prisiminė, kad šitaip jau teisintasi. Ak, laikas... 
Žvilgtelėjęs į Gasą, mindžikuojantį kampe, jis pajuto jo vienatvę — 
ta veržėsi iš kiekvienos poros. 

— Gal parodytum man, kur miegosiu? — paklausė jis Gaso. 

Berniukas pagūžčiojo ir žengė iš kambario. 

— Aš parodysiu! — sukliegė Storma, lėkdama broliui iš paskos. 

— Bet tu jam padavei sausainį, - užriko Gasas, griebdamas jai 
už marškinėlių. 

- Klausykit, pasakysiu jums paslaptį, - ramiai tarė Žanas Polis. 
Abu vaikai sužiuro išplėstomis, smalsiomis akimis. — Nagi, lipam 
viršun, — paragino jis, eidamas pirm vaikų. Atsidūręs miegamaja- 
me, atvėrė langą. — Man regis, jūs rasit šeimyną voverių, manan- 
čių, kad čia - jų namučiai. 

— Žinau, - prabilo Gasas, sėsdamasis ant lovos. — Aš jas mačiau. 

— Matei? 

— Čia buvo mano slaptavietė, - sukniurpė berniukas. 

— Mano galva, galėtum įsitaisyti geresnę, — nusprendė Žanas 
Polis. - Ką pasakytum apie būstą medyje? 

— Apie namelį medyje? — nepatikliai paklausė Gasas. 

— Apie namelį medyje, įrengtą tarp šakų, tokį, kad vasarą nieks 
nežinotų, kur tu. Namelį medyje su kopėčiomis, kad būtų galima 
užlipti ir nulipti. 

— Tokių čia nėra, — nusišaipė Gasas. 

— Kol kas nėra, bet mes pastatysim. 

— Tu pastatysi? 

— Vienas — ne. Bet man padėsit judu su Storma. 

— Mamytė sako, kad tu sodininkas, - pasakė Gasas. 

— O argi medžiai ne sode auga? 

— Aaa, tas drevėtasis medis! — sukliko Storma. — Bet jis bus 
mano slaptavietė. 

Žanas Polis papurtė galvą ir prisėdo ant lovos šalia Gaso. 

— Eikš čia, Storma, — pakvietė modamas jai pirštu. Ta sustojo 
priešais paniurusi, patempusi lūpą. — Pameni, kalbėjau tau apie 
stebuklą sode? 

— Taip. 

— Stebuklas įvyksta tik tada, kai veikiame išvien. Supranti? — 
Storma prisimerkė, Gasas atrodė nusiteikęs skeptiškai. — Kas iš 
to, jei būsim priešinguose sodo galuose? Taip nenuveiksim dau- 
giau, nei galime vieni patys. Ar bent numanot, kokių neįtikėtinų 
dalykų sukurtume kartu? 

— Ar galėsim namelį medyje statyti rytoj? — nebesikentė Storma. 

— Kodėl gi ir ne, - atsakė Žanas Polis. 

„Mes vėl įkvėpsim sodui gyvybės ir iš senojo ąžuolo vėl skam- 
bės vaikų juokas. Meilės susigrąžinti aš negaliu, bet galiu įžiebti 
naują. Štai kaip aš ją prisiminsiu“ 

Apačioj Miranda užplikė arbatos. Ant padėklo nunešė ją į sve- 
tainę, užkūrė židinį. Ji džiaugėsi nameliu. Jis buvo švarus ir jau- 
kus. Kilimas pakeistas, sienos išklijuotos naujais apmušalais, kabo 
naujos užuolaidos, krintančios ant grindų plačiomis klostėmis. 
Knygas ir puošmenas ji paliko. Žanas Polis nesužinos, kad jos pri- 
klausė Filipui Laitliui. Miranda vylėsi, kad vaikai jam neįkyri. Kaip 
vyras, neturintis vaikų, Žanas Polis su jais apsiėjo labai jau malo- 
niai ir kantriai. Kažin kodėl gi toks gražuolis nevedęs? Gal patyrė 
didžiulę netektį ar išgyveno tragediją, todėl su niekuo ir nebesida- 
lija gyvenimu. Jis atrodė kaip vyriškis, pratęs būti vienas. 

Paskui trijulė nulipo žemyn. Žanas Polis atsisėdo į krėslą prie 
židinio, kurį Miranda buvo apvilkusi nauju žaliu užvalkalu. Ji pa- 
davė jam puodelį arbatos ir įsitaisė priešais. Turėjo polinkį jau- 

dindamasi malti liežuviu, tad dabar labai stengėsi nepadauginti. 
Šiaip ar taip, jis gi tik sodininkas, kartojo sau. 

— Vaikams šią savaitę atostogos. Tikiuosi, jie nesipainios jums 
po kojomis, —- sušneko ji. 

— Žanas Polis pastatys mums namelį medyje, - pranešė Gasas, 
stengdamasis per daug nedžiūgauti - dėl visa ko, jei taip nenu- 
tiktų. Mat buvo pratęs, kad tėvas žada, o pažadų nevykdo. - Jei 
nebus labai užsiėmęs, - pridūrė. 
kaip ir „laikas“, jam kėlė nerimą. 

- Jūsų namelis medyje įrašytas pačiame mano atliktinų darbų 
sąrašo viršuje, — rimtai pasakė. — Koks gi sodas be namelio medy- 
je? Koks sodas be stebuklo? Turim pastatyti namelį medyje, kad 
įvyktų stebuklas. 

Storma sukikeno. Gasas spoksojo į Žaną Polį nesuprasdamas, 
ką apie jį manyti. Jis dar nebuvo sutikęs suaugusiojo, kuriam būtų 
svarbiau jo norai. Žanas Polis nukreipė dėmesį į Mirandą. 

— Rytoj apeisiu sodą ir pažiūrėsiu, ką galim išgelbėti, ką reikia 
nupjauti, ką persodinti. Jau mačiau, kad pievą reikės apsodinti iš 
naujo — tik taip pavasarį ji sužydės. 

— Kaip pasakysit, 

Miranda nenorėjo gilintis į smulkmenas. Tik norėjo, kad dar- 
bas būtų atliktas. 

— O daržas ar yra? - paklausė Žanas Polis, mirksniu vydamas 
šalin staiga iškilusį vaizdą, kaip Arčis, Angusas ir Popė rudens va- 
karą, liepsnose paskrudinę zefyriukų, šoka apie laužą. 

— Yra, apžėlęs. 

Jis pasisuko į vaikus. 

— Kaip jums patiktų, jei pasiūlyčiau pavasarį padėti man apso- 
dinti daržą? 

— Aš padėsiu, aš! - kaipmat radosi savanorė Storma. - Ką mes 
sodinsim? 

Žanas Polis susimąstęs pasikasė pasmakrę. 

— Aguročių, moliūgų, rabarbarų, aviečių, braškių, bulvių, 
morkų... 

— Tiek sodinsi? - nustebo Gasas. 

— Žinoma. Padedamas jūsų. Pagaliau juk valgysit jūs. 

(asas suraukė nosį. 

— Aš rabarbarų nekenčiu. 

— Mūsiškių negalėsi nekęsti. 

— O aš manau, kad mintis puiki, - užsidegė Miranda. - Pa- 
matysite ponią Andervud. Ji verda mums valgį. Nieko taip ne- 
mėgsta, kaip šviežias daržoves. Šeštadieniais miestelyje būna 
ūkininkų turgus, bet man gėda sakyti, kad ten dar nesilankiau. 
Neištaikiau laiko. 

— Ką gi, tada ko nesuvalgysim, parduosim. — Gaso akys suži- 
bo. — Tu, Gasai, gausi dalį pelno. 

Žanas Polis pažvelgė į Mirandą laukdamas patvirtinimo. Ji 
linktelėjo. Sūnus, kitaip nei jam buvo įprasta, su Žanu Poliu elgėsi 
šilčiau. Gaso būta nepriklausomo vaikas. Jis nereikalavo dėmesio 
kaip sesuo, ar bent jau nenorėjo, kad atrodytų, jog reikalauja. Dėl 
to Miranda vertė kaltę jo amžiui. Jis tik pradedąs bandyti sparnus. 
Gasas niekad nebuvo iš tų globos reikalingų vaikų, kuriems būti- 
na, kad tėvai būtų šalia. Ji matė, kaip sūnus į naująjį atvykėlį žiūri 
ir smalsaudamas, ir žavėdamasis. Žanas Polis kažkuo traukė, kaip 
Hamelno fleitininkas su savo stebuklingąja fleita. 

Jie išgėrė arbatą, ir ji pajuto, kad nereikėtų užtrukti ilgiau, nei 
dera. 

— Jūs, be abejonės, norite išsikrauti daiktus ir įsikurti, - pasakė 
stodamasi. - Ką gi, pasimatysim rytoj. 

— Aš apžiūrėsiu sodą ir pasakysiu, ko trūksta. O tada turėsim 
darbo, a? - kreipėsi jis į vaikus. 

— Statysim namelį medyje, - pasidžiaugė Storma. 

Gasas nesakė nieko. Jam galva ūžė nuo prieštaringų minčių. 
Išcimpinęs paskui motiną į lauką, kur upę sidabravo mėnesiena, 
norėjo džiaugtis, bet pernelyg bijojo. Jo viltys tieksyk buvo virtu- 
sios nusivylimu, kad sunku būtų ir suskaičiuoti. 

Žanas Polis, tarpdury nulydėdamas juos akimis, prisiminė Eivą 
ant tilto, žiūrinčią į vaivorykštę. Prancūzijoje, būdamas vienas, jis 
kiekvienoje vaivorykštėje ieškodavo rožinės, tarsi po ja slėptųsi 
aukso puodynė, bet taip ir nerado. Ėjo metai, vaivorykštės pasiro- 

dydavo ir išnykdavo, o rožinės vis nesimatė. Kažin ar jos, besisle- 
piančios tarp žalios ir žydros, iš tiesų esama — gal ji tik spalvinga 
gyvos Eivos vaizduotės išmonė. 

Kur ji dabar? Jis pernelyg bijojo šito klausti. Kažin ar užtektų 
noro gyventi toliau, jei būtų liovusis jį mylėti. Galėjo būti nutikę 
daugybė klaikių dalykų — net baisu pagalvoti. Jis tam nepasiren- 
gęs. Jos prisiminimą apie jį gali būti išblukinęs laikas, kitados stip- 
rų jos jausmą gali būti pavogę metai. Jis dėl jos grįžo, o jos nėra. 
Ko gero, tai ženklas. Jei tebemylėtų, būtų laukusi. Būtų puoselėju- 
si jųdviejų sodą, neleidusi jam sunykti, žūti svetimų rankose. Nėr 
ko ieškoti, akivaizdu, ji nenori būti rasta. Eiva tik pakartotų žo- 
džius, prieš dvidešimt šešerius metus jam ištartus virtuvėje, o tų 
žodžių jis nebenorėtų išgirsti. 

Grįžęs į svetainę, Žanas Polis iš lėto suko ratą, pakilnoda- 
mas kambario puošmenas, pavartydamas jas tarp rankų. Nieko 
nežinančiam šitie daiktai nieko nereiškė — Žanui Poliui jie buvo 
meilės, kurią per tuos metus, kai čia gyveno, jam dovanojo Eiva, 
ženkliukai. Emaliuota skrynutė it gėlių puokštė, porceliano varlė, 
širdies pavidalo dėželė su vidun įmestu džiovintu rožės pumpuru, 
aštuoni mediniai obuoliai, krištolo medis. Šitai jis paliko vildama- 
sis, kad ji apsigalvos - ji taip ir neapsigalvojo, todėl jie liko. Žanas 
Polis nustebo ir gavo patvirtinimą radęs juos čia, su visomis savo 
knygomis, dailiai išrikiuotomis lentynose. Tikėjosi ją tuos daik- 
tus saugant, kad primintų jį, bet alpstančia širdimi suprato, kad ji 
juos paliko praeity kartu su prisiminimais, kaip jos soduose palik- 
tos džiūti gėlės. 


XIII 


Rytmečia Kiesa pra Raštainių lapus 


Pabudus Žanui Poliui prireikė valandėlės susiorientuoti. Atsi- 
merkęs jis išvydo pažįstamas miegamojo lubas, išgirdo kaštai- 
niuose čiulbančius paukščius, skelbiančius aušrą. Pro tarpą tarp 
užuolaidų matė pamažu pilkšvėjantį dangų. Taip ir gulėjo vien 
su prisiminimu. Tokiu ryškiu, kad užuodė jos plaukuose drėgnos 
žolės kvapą, juto odos švelnumą, slydo pirštais žemyn lygiu vei- 
du, glaudė liauną kūną, bučiavo lūpas. Tada prisiminimas išblėso, 
palikdamas šaltį. Nors jų namelis ir liko stovėti, jos meilė daugiau 
nebešildo. | 

Ir ko jis važiavo? Ko tikėjosi? Juk tikrai geriau grįžti į savo 
chūteau? Žanas Polis atsisėdo, pasitrynė akis. Ir kaip jis galėjo 
sugrįžti dabar, kai nėra jos? Visą gyvenimą pamažu ėjo šito link. 
Svajojo, kūrė planus, fantazavo. Kas paskui bus, nesvarstė. Atsi- 
kėlęs nuėjo į vonią. Į jį spoksojo liūdnas atspindys: pažaliavusios 
akys, po jomis — tamsūs šešėliai. Jis atrodė susenęs. „Dieve, jeigu 
nieko daugiau nebebus, aš neištversiu. Negaliu gyventi, kai nie- 
ko nėra. 

Jis apsirengė, išsivirė puodelį stiprios kavos ir išėjo. Traukė į 
lauką pasidairyti po sodą, susiieškoti jos čia, po pūvančiais lapais, 
ir vėl pražydinti. Ryto būta gaivaus. Iš burnos it dūmas kilo ga- 
ras. Švelnus vėjelis pūtė malonų drėgnos žemės kvapą; voverės, 
bebaimės ir išdykusios, pamačiusios jį perėjus tiltu, puolė prie 
miegamojo lango, bet suprato, kad Žanas Polis jas pergudravo — 
langą uždarė. 

Jis parymojo vidury lauko, kur kitados būta Eivos laukinių 
gėlių pievos. Joje it mažytė tvirtovė stūksojo ąžuolas. Jis pasta- 
tys vaikams namelį, ir tie jame žais, kaip žaisdavo Arčis, Popė 
ir Angusas. Pasilenkęs Žanas Polis brūkštelėjo ranka per šlapias 

piktžoles - jų žėlė galybė. Reikia pradėti iš naujo. Viską nupjauti 
ir atsodinti, kad kovą akį džiugintų krokai, raktažolės, narcizai, 
vėdrynai. Eivai labai patikdavo rytmetį atitraukus miegamojo 
užuolaidas išvysti vasarinės gėles. Jis žvilgtelėjo namo pusėn. Jau- 
tėsi išmuštas iš vėžių, kad namas priklauso kitai šeimai, kad sve- 
timi vaikštinėja po kambarius, kurie kitados buvo Eivos ir Filipo. 
Miranda juos pertvarkė. Išgriovė ir perstatė net virtuvę. Namas 
dabar kur kas prabangesnis nei tuomet, kai jis buvo Eivos, bet 
bedvasis. Puikūs rūmai pasirodyti, bet ne gyventi. 

Jis žvyru nupėdino prie gyvatvorės arkos. Dabar čia stūkso- 
jo išmoningi juodi vartai kuo puikiausiai suteptais vyriais. Siena 
apjuostas daržas, kaip jis ir tikėjosi, buvo apleistas, prižėlęs pikt- 
žolių. Senoji plytų siena sveika, bet nustelbta nudžiūvusių gėlių 
ir stagarų kuokštų, vijoklinės rožės traukėsi nuo pasienio ir grau- 
džiai sviro. Šitas daržovių lysvių riboženklis reikalingas esminio 
apkarpymo. Viską sutvarkyti ir apsodinti iš naujo ilgai netruks. 
Pavasarį jie jau turės daržovių. Žanas Polis atkuto išvydęs obelis — 
žemė po jomis buvo nuklota papuvusiais vaisiais. Pasilenkęs jis 
susirado valgomą, atsikando. Pajutęs skonį, nusišypsojo iš dėkin- 
gumo, kad kai kas niekuomet nekinta. 

Jis pavaikščiojo akmeniniais takeliais tarp lysvių. Upas paki- 
lo pamačius, kad arkinis rėmas ant tako vis dar tebežirgso, nors 
kvapieji pelėžirniai tą vasarą ant jo ir netarpo. Čia jis augins rau- 
donžiedes pupas ir Eivos mėgstamiausius rožinius bei baltus kva- 
piuosius pelėžirnius, o vaikai padės nuimant derlių, kaip mielai 
padėdavo Popė. Viename iš šiltnamių Žanas Polis aptiko seną 
Hektoro įrankių dėžę, Eivos sodininko pirštines ir prietaisus, be- 
simėtančius po stalu, nukrautu tuščiais puodais ir sėklų pakučiais. 
Viską sutvarkyti nebus lengva, bet jis žinojo, kad gali susidoroti. 
Padarys tai dėl jos. 

Daugiamečių augalų bordiūras buvo apžėlęs ir užleistas kaip 
visas kitas plotas, bet pakrašty buvo matyti sausų šakų prigrūstas 
vienratis, vadinasi, kažkas buvo ėmęsis piktžolių. Vargu ar Mi- 
randa. Jos rankos — rankos moters; nėkart nekapsčiusios žemės, 
švarios ir išpuoselėtos, kaip kitados buvo jo. Jis dirstelėjo į savo 

nagus, trumpus ir nelygius, į delnus, šiurkščius ir suskirdusius it 
medžio žievė. O niekas ir nepamanytų, kokio dailaus ir lengvabū- 
džio vyrioko jo būta. Iš to kailio išsinerta šiame sode. Galiausiai 
jis priartėjo prie karvelidės. Kieksyk ji tapyta... Apšviesta rausvos 
sutemos, gaivios ryto aušros, sidabro spalvos pilnaties... 

Pamačiusi, kad jis tapo, Eiva nustebo. Nenutuokė esant meni- 
ninką. Buvo nurašiusi kaip lėkštą, paiką jaunuolį, be tikslo plau- 
kiantį per gyvenimą, niekuo šiame pasaulyje nesirūpinantį. Bet 
anaiptol — tikslų jis turėjo, tik jo polinkiai buvo užslopinti valdingo- 
jo tėvo. Hartingtone jis galėjo juos išlaisvinti. Tapyti nesijausdamas 
kaltas. Kurti ir pelnyti susižavėjimą. „Tu man šitiek davei, Eiva“ 

Netrukus jį užklupo vaikai. Gasas — nusiteikęs būti nuviltas, 
ištįsusiu ir paniurusiu veidu, po kirpčiais slepiama vilties ki- 
birkštėle, kad gal ir nepatirs pažeminimo. Storma dūmė į priekį 
džiaugsmingai, mat buvo dar per maža, kad ją gniuždytų tėvų at- 
sainumas. Žanas Polis pasisveikino šypsodamasis — sode atsiradę 
vaikai jo liūdesį išsklaidė, kaip saulė išsklaido debesis. 

— Džiaugiuosi, kad atsikėlėt, — tarė jis įsispręsdamas. - Jau ma- 
niau, kad turėsiu pradėti be jūsų. Pasiruošę? Turim daug darbo. 

Jis.nusivedė vaikus prie šiltnamio, tie pasiėmė Žano Polio pa- 
rinktus įrankius, ir visi patraukė prie drevėtojo medžio. 

— Tikra skylė, — spygtelėjo Storma Gasui, iškišusi galvą. 

Brolis pamiršo apmaudą ir, jaudindamasis kaip sesuo, įsiropštė 
vidun. 

— Tikras urvas, — įvertino jis, pro angą apžiūrinėdamas žievę, 
iš kurios susidarė kuo puikiausias žaidimų rūmas. —- Reikia ko 
nors patiesti ant žemės. Ko nors minkšto, — nusprendė jis. 

— Kaip šieno, - sumojo Storma. 

— Taip, šienas tiks. Žanai Poli! — pašaukė Gasas iškišęs galvą. — 
Iš kur gauti šieno pakreikti ant grindų. 

— Šiuo metų laiku negausit. Bet tiks ir medžio drožlės, o aš 
kaip tik žinau, kur jų būna. Mums reikia medienos nameliui ir 
kopėčių. Eime! 

Reikmenis prie medžio jie atsitempė karučiu. Žanas Polis, pa- 
likęs vaikus urve, grįžo kopėčių - jas Eiva visuomet laikydavo vie- 
name šiltnamių. Grįžęs rado iš savo kabineto išsijudinusią Miran- 

dą, žiūrinčią į vaikus — tie džiūgaudami pasakojo apie sumanymą. 
Tokių guvių ji dar nebuvo mačiusi. Šitokia plati šypsena sūnaus 
veide nepražysdavo net nuo „Žiedų valdovo“. Išvydusi Žaną Polį, 
Miranda susikišo rankas į puskailinių kišenes, šyptelėjo. Papūtus 
vėjeliui, padvelkė žaliųjų citrinų kvapu. Jei ji nebūtų žiūrėjusi tuo 
išvargusiu meilės stokojančios moters žvilgsniu, būtų buvusi gra- 
žuolė. 

— Matau, jūs užsiėmę, — tarė ji siausdamasi avikailių puskailinius. 

Jo žvilgsnį patraukė kojos. Miranda pastebėjo ir išsišiepė. 

— Galima atimti merginą iš Londono, bet Londono iš jos neat- 
imsi! — prajuko supratusi, kad „Gina“ aukštakulniai atvirais pirš- 
tais kaime atrodo juokingai. 

— Kad jau jie žada padėti man sode, turiu papirkti juos name- 
liu. Iš čia vaikai galės matyti Hartingtono bažnyčios smailę. Aš 
pasidairiau po sodą. Darbo daug. Kas ravėjo gėlyną? 

— A, ponas Andervudas. Ką tik nusisamdžiau. Padeda. Žinot, 
pagrėbsto lapus. — Ji tiksliai ir nežinojo, ką jis veikia. - Jis čia su- 
kinėsis. 

— Tai galėtų man padėti. Mat reikia daugiau nei poros rankų. 
Darbo daug. Reikės daug ką nupjauti, daug ką sodinti iš naujo. Ar 
kur netoliese yra daigynas? 

— Yra. Didelis, prie golfo klubo. Tikrai pastebėsite. Girdėjau, 
gan neblogas. Imkit mano mašiną. 

Žanas Polis atrėmė kopėčias į medį ir, po pažastimi pasikišęs 
lentą ir ritinį virvės, užlipo. Nepaisydamas šalčio, dirbo vienais 
marškinėliais ir džinsais. Jo klubai buvo siauri, nuo šakos ant ša- 
kos jis laipiojo taip, tarsi medžiai jam būtų prigimtinė buveinė. 

— Gasai, paduok man plaktuką, - paliepė, išsitraukė iš krūtinės 
kišenėlės vinį ir įsikišo į burną. 

Vaikis išropojo iš drevės. Palypėjęs kopėčiomis, plaktuką pa- 
davė Žanui Poliui. 

— Gerai, dabar eikš, palaikysi lentą. 

Gasas dirstelėjo į motiną. Ta žiūrėjo, veidas buvo rimtas. 

Pakurstytas mamos dėmesio ir Žano Polio pasitikėjimo, Gasas 
noriai darė kaip liepiamas. Žanas Polis su juo elgėsi ne kaip su 
mažiumi, o kaip su sau lygiu, galinčiu padėti, kaip gali kiekvienas 

vyras. Berniukas, nešinas įrankiais ir virve, laigė kopėčiomis aukš- 
tyn žemyn, paduodavo Žanui Poliui lentutes, pagalius. Jis žiūrėjo, 
kaip prancūzas ant šakų kloja pamatą. Kai tas jau buvo tvirtas, 
Žanas Polis surentė sienas, palikdamas angas dviem langams ir 
durims. Iš poros faneros lakštų, rastų daržinėje, ir tvirtos sijos 
sukalė tikrą stogą. Duris įstatė išėmęs iš senos spintelės, kuri, jo 
žiniomis, buvo Popės, — jos puikiai tiko. Gasas nebambėjo, kad 
rožinės. Filipas nieko neišmesdavo, saugodavo keisčiausius daik- 
tus — nuo karnizų iki senos malkų krosnelės, nūn riogsančios pa- 
šiūrėje už daržinės. Miranda nustebo, kad Žanas Polis ją rado. Nė 
nenutuokė, kad tokios esama. 

Žvilgtelėjusi į laikrodį Miranda suprato, kad jau turėtų rašyti, 
bet Žanas Polis traukė dėmesį. Prie kompiuterio ji prisės, kai vai- 
kai nueis gulti, tada ir atsakys į visus tuos laiškus, kuriuose reika- 
laujama rašyti naujus straipsnius ar pakeisti jau pateiktus. O da- 
bar pasimėgaus reginiu, kaip prancūzas džiugina jos vaikus. 

— Kopėčias kuriam laikui paliksim čia, - pasakė Žanas Polis 
Gasui. - Kol susikalsim laiptus. Tam mums reikės tinkamo dy- 
džio medžio. Gali važiuoti su manim ir išsirinkti. Čia kur nors 
turėtų būti lentpjūvė. | 

— Ponas Ficherbertas žinos, - sumojo Gasas, - jis - mūsų kai- 
mynas. 

— Tai mes jo ir paklausim, - nusprendė Žanas Polis lipdamas 
kopėčiomis žemyn. 

Gasas liko ant šakos, žvelgė virš medžių, kur į dangų kilo 
Šv. Hildos bažnyčios smailė, 

— Žiūrėkit! Ponas Andervudas, - sušuko jis modamas. - Pone 
Andervudai! Aš medyje! 

Andervudas pakėlė akis į medžio namelį. 

— Betgi čia rūmai! — aiktelėjo jis, iš pagarbos nukeldamas ke- 
purę. 

- Žanas Polis, sodininkas peizažo kūrėjas, - pristatė Miranda 
vildamasi, kad Žanui Poliui užteks proto jos netikslinti. 

— Malonu susipažinti, — tarė Andervudas. - Šį tą tvarkiau, — 
reikšmingai pasakė. - Sode apsčiai darbo. Džiugu, kad dabar bū- 
sim dviese. 

Pažiūrėjęs į pagyvenusį vyrą, Žanas Polis suprato, kad jam rei- 
kia jaustis reikalingam. 

— Džiaugsiuosi galėdamas padėti, - tarė šyptelėjęs. Andervu- 
das išpūtė krūtinę ir linktelėjo. - Turim ir dar du pagalbininkus — 
Gasą su Storma, — mirktelėjęs pridūrė Žanas Polis. 

Andervudas vėl palinkčiojo, jo lūpomis perbėgo šypsulys. 

— Jie galės pasidairyti kepsniukų. 

— Ko? 

— Triušių, —- paaiškino Andervudas. — Atsinešiu šautuvą ir nu- 
pilsiu tuos žioplelius. Sumesiu į keptuvę ir išsikepsiu. Tik tam jie 
ir tinka. 

Žanas Polis prisiminė, kaip temstant žiūrėdavo į triušius su 
Eiva ir vaikais. Popė jiems palikdavo dubenis morkų, o rytą, radu- 
si juos tuščius, džiūgaudavo. 

Jis caktelėjo liežuvių. 

— Mes aptversim daržus, kad triušiai neįlįstų. Man labiau no- 
rėtųsi su jais apsieiti draugiškai, o ne juos krimsti, - pasakė susi- 
juokęs. 

— Aš norėčiau laikyti triušį, - pareiškė Storma. 

Žanas Polis paglostė jai galvelę. 

— Netrukus tu su jais dalysies savo buveine, - pažadėjo. - Su 
jais ir su voveraitėmis. 


Miranda, nenoromis grįžusi į darbo kambarį, atsisėdo prie stalo 
ir įsijungė kompiuterį. Netrukus jau buvo įsigilinusi į elektro- 
ninius laiškus, paskui — ir į straipsnį, pirštai mitriai spusčiojo 
mygtukus. 

Po pietų Žanas Polis Gasą su Storma nusivežė pirkti sėklų. Ga- 
sas padėjo pripildyti krepšį, su Storma rinko daržovių sėklas, pa- 
kelius iš stovo imdami kaip kokius saldainius. Tų, kurių negavo, 
Žanas Polis atsisiųsdins iš Jonvabalių. 

Grįždami namo jie sustojo Džeremio Ficherberto ūkyje. Žanas 
Polis jį puikiai prisiminė. Tada ūkį valdė Džeremio tėvas Ijanas. 
Sūnui buvo per dvidešimt. Jis padėdavo per derliaus nuimtuves, 
džioviridavo ir prižiūrėdavo džiovyklą. Kažin ar Džeremis jį at- 
mins. Juodu taip ir nebuvo supažindinti. 

Džeremis dirbtuvėse su savo ūkio valdytoju tarėsi, ar keisti 
senąjį „Massey Ferguson“ traktorių. Išvydęs tarpdury stovinčius 
vaikus, nutraukė pokalbį, priėjo. Ponas Benas, pripuolęs prie 
Gaso, iš džiaugsmo vizgindamas gauruotą uodegą apuostė batus. 
Tie kvepėjo Reindžeriu. 

— Sveiki! - šūktelėjo Džeremis. 

— Aš vardu Žanas Polis. Dirbu Mirandos Kleiburn namuose. 

— Ą, - linktelėjo Džeremis. — O šiuodu jums padeda, tiesa? 

— Taigi, be jų neišsiversčiau, — šypsodamasis atsakė Žanas Polis. 

Prancūzo šypsena Džeremį sušildė. 

— Kuo galėčiau pagelbėti? — paklausė jis. 

— Reikia medienos — darysiu kopėčias vaikų nameliui medyje. 
Pamaniau, gal žinote, kur nusipirkti. 

— Nusipirkti? Viešpatie, ką jūs. Turiu pilną pašiūrę. Mes ker- 
tam medžius. Eime, parodysiu. 

Abu vyrai nuėjo per ūkį, iš paskos nusekė vaikai su Ponu Benu. 
Viskas buvo lygiai taip, kaip prisiminė Žanas Polis. Ta pati džio- 
vykla, pribarstyta po pjūties likusių kviečių. Nuo pašiūrės tebesi- 
lupo žali dažai, gofruotos geležies stogas buvo storai apsamanojęs 
ir nubertas lapais. Vasarą juodu su Eiva buvo čionai atvedę vaikus 
pažaisti ant grūdų kauburių. Vaikų sukelta netvarka Ijano nesu- 
pykdė, kai jie išėjo, jis kantriai šlavė grindis. Dėl Eivos Laitli būtų 
padaręs viską. 

Džeremio pašiūrė buvo pilna lentų, rąstigalių ir šieno ryšių. 

— Kaip matot, turim daugiau, negu reikia. 

— Būtume dėkingi, jei šiek tiek duotumėt mums. 

— Ką jūs, tai jūs padarytumėt paslaugą, jei paimtumėt. - Jis 
nužvelgė Žaną Polį — labai jau neįprasta persona Hartingtone. — 
Kaip jums čia? 

— Tik vakar atvažiavau. 

— Ą, - numykė Džeremis, svarstydamas, kokiam darbui jį nu- 
samdė Miranda. - Malonūs žmonės tie Kleiburnai. 

— Tai jau taip. — Žanas Polis pasikasė pažandę. Staiga pajuto, 
kad būtina sužinoti apie Eivą. - Ar ankstesnius savininkus paži- 
nojot? — paklausė, stengdamasis, kad nevirpčiotų balsas. 

— Taip, Eiva Laitli buvo nuostabi sodininkė. O jūs juos pažįstat? 

Žanas Polis papurtė galvą. 

— Dabar sodininkas aš. 

— Vajetau, — tepratarė Džeremis, užjaučiamai šypsodamasis. — 
Tai bent palikimas teko. 

— Išties. - Jo veidas persikreipė taip, lyg sumanymas būtų žlu- 
gęs dar tik apie jį pagalvojus. - Žinot, kodėl jie išsikraustė? 

— Filipą ištiko širdies smūgis. Man rodos, tas namas jiems pa- 
sidarė per didelis. 

— (Gal žinot, kur persikėlė? 

— Deja, neturiu supratimo. Metus kitus gyveno labai tykiai ir 
išvažiavo be menkiausio triukšmo, be fanfarų. Miestelis būtų no- 
rėjęs atsisveikinti. Jie čia buvo labai mėgstami. - Jis akimirką pa- 
dvejojo, tada pridūrė: — Ir atsidavę vienas kitam. 

Žanas Polis nusigręžė —- apsimetė, kad žiūri į vaikus. Neno- 
rėjo, kad Džeremis pastebėtų, kaip jam šie žodžiai sugildė širdį. 
Stengdamasis susitvardyti sukando dantis, bet sielvarto gumulas 
kilo gerkle. Kad neišsiduotų, jis pasilenkė paglostyti šuns. Ponas 
Benas įkniaubė šlapią snukį į saują. Džeremis nenutuokė, kokį 
sudavė smūgį. Stengdamasis išlošti laiko, Žanas Polis prie Pono 
Beno priglaudė kaktą. 

— Gražus gyvūnas, — pasakė. 

— Ponas Benas išties ypatingas, = sukikenęs pritarė Džere- 
mis. - Volfgangas pastaruoju metu kiek apseno. Didumą dienos 
pramiega. 

Žanas Polis pasišaukė vaikus ir sutarė, kad rąsto parsivežti at- 
važiuos vėliau, tinkamu transportu. 

— Malonu su jumis susipažinti, - pasakė Džeremis. - Norėčiau 
kada užeiti pažiūrėti, kaip sekasi. Tie sodai kitados šį tą reiškė. 

— Užeikit, kada tik panorėsit, — pakvietė Žanas Polis. 

— Jei prireiktų pagalbos, aš ūkyje turiu stiprių rankų, su 
džiaugsmu paskolinčiau vyrų. 

— Ar tos karvės prie upės - jūsų? 

— Mano. Aberdinai angusai. 

— Jos — naujosios Stormos draugės. — Žanas Polis pažvelgė že- 
myn į mergaitę. — Jų dar nepamiršai, tiesa? 

— Ne, - atsakė ta, - jos turi šiurkščius liežuvius. Jos mielos. 

— Aš turiu arklių. Mirandai sakiau, bet jei jūs su vaikais norė- 
tumėt pajodinėti, tik praneškit. Kuždesys itin romus. 

- Būtų smagu, - atsakė Žanas Polis. 

— Sutarta. - Džeremis pažiūrėjo, kaip jie sulipa į Mirandos vi- 
sureigį. - Tai tikiuosi jus dažniau pamatyti. 

Jis mojavo, kol jie išvažiavo. 

Tas Žanas Polis kažkuo keliantis susidomėjimą. Nepanašus į 
sodininką. Pirmiausia per daug jau išvaizdus. Džeremis palinga- 
vo galvą, šyptelėjo. Be abejonės, Hartingtone jis — kaip katė tarp 
balandžių. 


XIV 


Nad Rūtų Vainanykšts, 


neikia in lietaus, iv saulės 


Hartingtono rūmai, 1979-ieji 


S Jaip) piaaidėja Mila; Kendnass darbas: Biangusia 
Kad. sūnua: pailnuukiu L Veiklą, UV Pinėns aa 
duxyga ka alNentass Visas pločiu iv aukščiu Ūkf 
užaidanęs: Rabinete jis pasinėnė į Uyimuos Mudu 
Eunam palikti Euwdi sala darželio. S R Uipui 
neaadžiau Šia: Buda taka aameniškas; taka intymus, 
negerai juo dalytis. 4 i piešė jy man a a5 nuadekau 
Vv ausijaudinau, Kad tengėsi supa; Eas man aipis 
Jai Buvo pvonaji Mana nuo Vyru nuolėpta paafaptia. 
Samaji a. daugelio, Kunioa sužė . 


Eiva su Žanu Poliu pagal jo piešinį ėmėsi kasti darželio ribas. Pa- 
galiukais nužymėjo taką - jis vinguriavo nelyg upelis, pakankamai 
platus, kad greta išsitektų du žmonės. Darželio pakraščiai turėjo 
būti apdėti akmenimis, kad tie apželtų augalais. Hektoras, kaip 
visuomet, padėjo tyliai ir rimtai dirbdamas, o Ijanas Ficherbertas 
paskolino mažą traktorių ir sunkvežimį žemėms išvežti. Dienos 
būta saulėtos, dangaus žydrynės netemdė joks debesėlis. Jie dir- 
bo dėvėdami trumparankovius marškinėlius, Eiva — vilkėdama 
purpurinį kombinezoną, tušinuku persmeigusi plaukus, Žanas 
Polis —- su apsmukusiais džinsais, vienais marškinėliais, nors buvo 
žvarboka. Darbavosi ištisą dieną, pasijuokdami, pasišnekučiuoda-- 
mi tarsi seni bičiuliai. 

Pietų jie suvalgė sumuštinių, mat nenorėjo be reikalo per- 
traukti darbo. Laukdami, kol grįš Hektoras, pasiėmęs iš šiltnamio 
pietų dėžutę, sėdėjo ant patiesalo. Eiva kaip gyva nesitikėjo, kad 
džiaugsis Žano Polio draugija. Ji piktinosi, kad jis atsirado sode, 
ir įtariai žvelgė į jo grožį, tarsi patrauklumas mažintų giliamintiš- 
kumą. Klydo. 

— Kaip tavo tėvas gali nepritarti tam, kad tapai? — paklausė 
Eiva kąsdama sumuštinio su kalakutiena. 

Žanas Polis patraukė pečiais. 

— Jis nori, kad būčiau jo atspindys. Aš vienintelis jo sūnus. Vien- 
turtis. Jis labai ambicingas, valdingas. Niekuomet jo nemėgau. 

— Gaila. Nemėgti savo tėvo... 

— Aš prie to pratęs, - vėl gūžtelėjo pečiais Žanas Polis. 

— Jis turėtų didžiuotis, kad šitaip gražiai tapai. 

— Deja. Be to, ne taip ir gražiai. - Žanas Polis nuolankiai palin- 
gavo galvą. - Aš tapau sau. Niekuomet netapysiu taip puikiai, kad 
būčiau profesionalas. 

— Kodėl gi? 

Jis kerinčiai nusišypsojo ir akimirksnį žvelgė į ją švelnumo ku- 
pinomis akimis. 

— Nes aš realistas, Eiva. Negyvenu svajonių pasaulyje. Žinau, 
kad nesu užtektinai talentingas. Ir tėtis žino. 

— Jei iš to neuždirbsi, dar nereiškia, kad tapyti neverta. 

— Žinau. 

— Tai ko tėvas iš tavęs tikisi? 

— Kad šeimininkausiu vynuogyne. Spausiu gerą vyną. Išsau- 
gosiu šeimos pavardę. Paveldėsiu chdteau ir susilauksiu sūnaus, 
kuriam galėsiu viską perduoti, kaip man perdavė tėvas. 

— Ar negali liepti jam atstoti? Juk tu nebe vaikas. 

Žanas Polis susikrimtęs padėjo sumuštinį. 

— Nenoriu skaudinti motinos. Ji mane vieną teturi. - Jis nenu- 
leido nuo Eivos akių. — Jos santuoka nenusisekusi. Tėvas Paryžiu- 
je turi meilužę. Maman gyvena Bordo. Jonvabaliai jai - viskas. Jei 
tėvas man nieko nepaliks, ji neištvers. 

— Nesuprantu. Tai tu jam paklūsti dėl ch4ieau? 

— Ji ne šiaip kokia ch4teau. Ji ypatinga. Galbūt vienądien ją pa- 
matysit, tada suprasit. Ji man toks stebuklas kaip jums — Harting- 
tono rūmai. 

- Jei taip, tada iš tikrųjų stebuklas. 

— Čia važiuoti sutikau todėl, kad prašė Maman. Ne tik dėl 
chūteau — dėl motinos ir todėl, kad turiu elgtis, kaip reikia. Ji irgi 
myli namus, į juos sudėjo širdį. Meilę, kurią turėtų skirti tėvui, 
sudeda į mane ir Jonvabalius. 

— Tai tu priklausai nuo galingesnių už save, — nutarė Eiva. 

— Taip. 

— Kai kurie savo gyvenimą padaro tokį sudėtingą... 

— Sakyčiau, to nenorėdami. 

— Turbūt. O aš dėkinga už tai, kad mano gyvenimas papras- 
tas. Gal ir be prieskonių, bet ramus. Dėl ramybės daug ką paau- 
kočiau. 

— Judviem su Filipu pasisekė. Jūsų santuoka puiki. 

— Žinau. — Ji šyptelėjo. - Jis — kietas kiaušinis. 

— Kietas kiaušinis? — Žanas Polis nustebęs susijuokė. 

— Ką, nesi girdėjęs tokio pasakymo? - Jis papurtė galvą. - Kie- 
tas kiaušinis, nes būna skystų, bet kas gi mėgsta skystus? Įsikirtai? 

Nusijuokė abu. Paklausiusi tokio pasakymo užsieniečio ausi- 
mis, Eiva suvokė, koks jis kvailas. 


Tą popietę vaikai, vos tik grįžę iš mokyklos, atbėgo į sodą pas 
mamą. Filipas, apsivilkęs žalia „Barbour“ striuke ir apsiavęs gu- 
miniais, išėjo pavedžioti šunų. Bernis su Tarkvinu džiūgaudami 
raičiojosi ant žolės, gaivų orą skrodė jų skalijimas. 

— Nepamiršk, Krūmiuk, savaitgalį atvažiuoja tavo tėvai, - pri- 
minė Eivai Filipas, traukdamas karvelidės link. 

— Filipas mano, kad aš nieko daugiau neprisimenu, tik auga- 
lus, - paaiškino ji Žanui Poliui. - Įsivaizduoja, kad gyvenu kitoje 
sferoje. Eivos planetoje! 

— Man patiktų gyventi Eivos planetoje, — prisipažino Žanas 
Polis, gurkštelėdamas alaus. 

— Kažin. Iš tiesų tai vieniša planeta. 

— O man ir patinka būti vienam. 

— Gerai, tada aš negalvosiu, kaip tu ten, namelyje. Jau ketinau 
sukviesti visas Todės pusseseres, kad su tavim susipažintų. 

— Tarp „vienas“ ir „vienišas“ esama skirtumo, — išsišiepė Žanas 
Polis. - Aš mėgstu būti vienas, bet ne vienišas, taigi, jei jos gra- 
žios, mielai susipažinčiau. 

Jis atsistojo ir, ištiesęs ranką Eivai, nusijuokė. Kilstelėjo ją nuo 
žemės. 

— Ką gi, Pone Prancūze! Todei aš paskambinsiu. Bet jei jos 
kiaulaitės, manęs nekaltink. Žinau, kad prancūzai moterims kelia 
labai aukštus reikalavimus, - išdrožė Eiva. 

— Galbūt. Vis dėlto anglės turi šį tą, ko neturi prancūzės. 

— Ką gi? 

— Humoro jausmą. 

Ji nusijuokė. 

— Kaip džiaugiuosi, kad kalbi ne apie manikiūrą ir šilkinius 
apatinius. 

— Bet įsivaizduokit, koks paveikus būtų derinys — šilkiniai apa- 
tiniai ir humoro jausmas. Tokia moteris būtų nieko sau, ką? 

— Negaliu pasakyti, kad apie tai būčiau daug mąsčiusi. Na, o 
dabar marš į sodą! Savo geidulingas mintis pasilaikyk tam metui, 
kai vienišas kiūtosi namelyje, 

Arčis, Angusas ir Popė padėjo krauti į karutį velėną — Eiva su 
Žanu Poliu ją kasė ir vyniojo į ritinius kaip ilgus kilimus. Kai vai- 
kams šis užsiėmimas atsibodo, jie šviežiose atvartose pradėjo ieš- 
koti vabalų ir cypė iš džiaugsmo, aptikę riebų kirmį ar šimtakojį. 
Eiva jiems buvo prisakiusi mylėti visus padarus, aiškino, kam ir 
kaip jie gyvena sode, kad vaikai gerbtų juos kaip gyvas būtybes, o 
ne laikytų žaislais pakankinti. 

— Žiūrėk, mamyte! Šitas išties sultingas! — šūktelėjo Arčis, at- 
sargiai padėjo kirminą ant lapo ir atnešė mamai. 

— Puikumėlis, - pritarė ji, sustojusi pažiūrėti. - O dabar, mie- 
lasis,.paieškok jam geros vietos. Jei pasiseks, paukštis jį ras pas- 
kiau. Jis bus tikra puota išalkusiam balandžiui. 

Parodęs radinį broliui ir seseriai, Arčis padarė kaip lieptas, 
kirminą patupdė ant mėšlo. Angusas, užsiropštęs ant traktoriaus, 

blerbeno sukiodamas vairą kairėn dešinėn, o Popė vaizdavosi, kad 
velėnos ritiniai yra šveicariški raguoliai, keliaujantys į kepyklą. 
Nuo juoko aidėjo visas sodas. Hartingtono rūme tai tebūta tik dar 
vienos dienos, užtat Žanui Poliui ji buvo naujas jaudulį keliantis 
pasaulis. Kas yra darni ir mylinti šeima, jis nebuvo patyręs. 

Tąvakar Eiva pakvietė Žaną Polį likti vakarienės. Nusiprausę 
ir nusivilkę purvinus drabužius, jie susėdo svetainėje prie židinio. 
Vaikai, pavargę nuo gryno oro gausos, miegojo. Filipas, paskaitęs 
jiems „Aksominį triušį“, nulipo laiptais su storu chalatu ir šlepetė- 
mis, atkimšo butelį vyno. 

— Jūsų sodas ima įgauti pavidalą, - pasakė jis įnešdamas padė- 
klą su taurėmis. 

Eiva sėdėjo ant sofos, plaukus susirišusi į palaidą uodegą - vei- 
dą ir kaklą buvo apkritusios išslydusios sruogos. Ji mūvėjo pla- 
čiomis kelnėmis, ant viršaus buvo užsimetusi ilgą marokietišką 
chalatą, avėjo žvynučiais nusagstytomis tamsiai raudonomis kur- 
pėmis. Skruostai šaltą dieną pradirbus lauke švietė, akys švytėjo iš 
laimės. Dienos būta puikios. 

— Dabar mes sodinsim, - pasakė ji šypsodamasi Žanui Poliui. — 
O pavasarį mums bus atlyginta. Darželis atrodys nuostabiai! 

Žanas Polis išsižergęs sėdėjo krėsle, jo plaukai, sudrėkę prau- 
siantis, styrojo pasišiaušę. 

— Niekuomet nemaniau, kad taip smagu kasti sodą, - prisipa- 
žino jis. 

— Tai tik pradžia. Kasti nuobodoka, - tarė Eiva. - Maloniausia 
sodinti. O žiūrėti į augantį sodą - lieti glajumi tortą. 

— Ką gi jūs sodinsit? — susidomėjo Filipas, įduodamas abiem 
po taurę vyno ir pats sėsdamasis. 

— Aš nupiešiau eskizą, —- pasakė Eiva traukdama iš apsiausto 
kišenės sulankstytą popieriaus lapą. — Noriu gausybės spalvų. 
Kad būtų pilna krūmų ir žolynų. — Ji dirstelėjo į Žaną Polį — tas 
žino, kad ji galvoja apie jo piešinį. — Budlėjos, snapučiai, rožės, 
raktažolės, katilėliai, levandos, pentiniai, lubinai, saulutės. Vieš- 
patie, nebesitveriu. 

— Įspūdingas chaosas. Tokia jau tu, Krūmiuk, — kaip įprastai 
geraširdiškai pakrizeno Filipas. 

— Mes atsikandom kur kas didesnį kąsnį, nei galim sukrimsti, 
bet regis, susidorosim. Žanas Polis su Hektoru nusiteikę triūsti 
tarytum vergai. 

— Aš — kietas kiaušinis! - pasakė Žanas Polis ir nusijuokė. 

— Kietas, kadangi būna skystų, - pasišaipė Eiva. —- Parsiųsim 
tave į Prancūziją tikrą anglą. 

— Už tai ir keliu taurę, — pridūrė Filipas. 

— Mamyte... - Tarpdury stovėjo Popė baltais naktiniais, ant- 
klodėje laikydama agurotį. - Jis negali užmigti, - pasakė glausda- 
ma daržovę. 

— O varge, - įsitraukė į žaidimą Filipas. - Ar mėginai jį pasupti? 

— Taip, — nuoširdžiai atsakė mergaitė. - Bet vis atsibunda ir 
atsibunda. Ir mane pabudina. 

— Eikš, — švelniai pašaukė Eiva išskėsdama rankas. — Mieloji, 
man rodos, tave reikia apkabinti. Menkas malonumas, kai šelmis 
Montis neleidžia miegoti, ar ne? 

Popė linktelėjo. Ji niekuomet neabejojo būsianti meiliai pasi- 
tikta, kad ir kokiu nakties metu pasirodytų. 

— Aš labai pavargau, — tarė šlepsėdama prie motinos. 

Eiva pasisodino dukterį ant kelių ir apkabino, pabučiavo į smil- 
kinį. 

— Tėveli, jei aš mylėsiu Montį, kaip berniukas mylėjo aksominį 
triušį, ar jis atgis? 

— Oje, — suraukė antakius Filipas. — Kažin ar vaikų kambario 
stebuklai tiktų ir daržovėms. Tai klausimas daržovių fėjai. 

— Taip noriu, kad jis būtų gyvas, — atsiduso Popė. 

— Jei nori, mieloji, jis ir bus. Bus toks, kokio panorėsi. Tik turi 
pasitelkti vaizduotę, - paaiškino Eiva. 

— Bet aš noriu, kad ir visi kiti matytų jį gyvą. 

— Mes matom, - įsiterpė Žanas Polis, palinkdamas į priekį ir 
alkūnėmis atsiremdamas į kelius. - Man jis gyvas nuo tada, kai 
buvau su juo supažindintas. 

Apsimesdama mieguista ir taip slėpdama džiaugsmą, Popė 
šypseną pakišo po antklode. 

— Matai, - tarė Eiva, vėl ją bučiuodama. 

— Sakyčiau, guldyk tu jį atgal į lovą, - patarė Filipas. - Jei neiš- 
simiegos, ryte bus tikras niurzga. 

Eiva nusikėlė Popę nuo kelių ir išsivedė iš svetainės. Mažylė 
sugavo Žano Polio žvilgsnį ir droviai šyptelėjo. 


Visas kitas savaitės dienas buvo sodinamos gėlės ir krūmai. Jie lai- 
kėsi Eivos plano: prieš sodindami reikiamose vietose ant dirvos 
išrikiavo gėliapuodžius. Žanas Polis klausė, kaip Eiva aiškina, ko- 
dėl daigus dėliojanti būtent taip, kaip kantriai moko jį pavadini- 
mų ir kokios sąlygos kiekvienam augalui labiausiai tinka. Į dienos 
pabaigą jie su vaikais sodinius palaistydavo — kiekvienas vaikas 
turėjo po laistymo skardinėlę. Savaitgalį darbas buvo baigtas. Ir 
tikras stebuklas — viršum susitvenkė pilki debesys, prapliupo. Vai- 
kai išsižioję straksėjo, iškišę liežuvius gaudė lašus, o Eiva su Žanu 
Poliu juokėsi stebėdamiesi, kad jiems šitaip pasisekė. Hektoras 
traktorių į Ijano Ficherberto ūkį parvairavo linguodamas galvą — 
na ir keista šeimynėlė. 

Eiva paprašė Todės sekmadienį pietų atsivesti pusseseres, kad 
jos susipažintų su Žanu Poliu. Todė nušvitusi draugę patikino, 
kad Žanas Polis galės rinktis iš dviejų, jei ne iš trijų dvidešimt su 
trupučiu amžiaus merginų. 

— Jos — tikras žavumėlis, — tikino ji Eivą. — Ypač Lizė. Vieš- 
patie, būčiau aš bent dešimčia metų jaunesnė, ir pati mesčiausi 
Žanui Poliui ant kaklo. 

Penktadienio vakarą atvažiavo Eivos tėvai Donaldas su Verite 
ir atsivežė šunį Heincą, mažą raudonplaukį taksą; šaižus jo viauk- 
sėjimas ir trumpos landžios kojytės kėlė šiurpą ne tik Ponui Fris- 
biui, bet ir Berniui. 

Veritė buvo kaip iš akies traukta duktė —- pavaizdi moteris ža- 
liomis geromis akimis, stuomeninga, niekuomet nešąlanti; laimė, 
Eivos būdas buvo gerokai švelnesnis už motinos. Veritės žilė buvo 
sušiaušta ir sukelta aukštyn, todėl galva atrodydavo pernelyg dide- 
lė, turint galvoje žemą ūgį, bet net dukteriai nepakakdavo drąsos 
pasakyti, kad toks įvaizdis išėjęs iš mados ir jai netinka. Veritės 
vyras jau seniai buvo nustojęs tai pastebėti — jos asmenybei reikė- 


151 


Santa Monteftore 


jo dėmesio, ir nebuvo galima su tuo nesitaikstyti. Veritė sakydavo, 
ką galvodavo, kaip senoliai, ir viską žinodavo geriausiai kaip sene- 
lė. Bet vaikaičius mylėjo, visuomet atveždavo jiems dovanų ir sek- 
davo pasakas; sekdama jas kurdavo, vaikus pavergdama spalvin- 
gais apibūdinimais ir įmantriais personažais, tarp kurių būdavo ir 
stebuklingai atgijusių jų žaislų. 

— Ar tu žinojai, kad Deizė Houpton, palikusi vyrą su keturiais 
vaikais, išdūmė su vyruku iš Pietų Afrikos, turinčiu vynuogyną 
Konstancijoje? — per vakarienę paklausė Veritė. Eivos pasibaisė- 
jimas jai labai tiko. - Tataigi. Šiurpu, — toliau varė Veritė, kink- 
nodama suveltą kuodą. — Vargšas Maiklas tarytum nesavas. Tą 
ketvertą turi auginti vienas. O juk Oliveris tik Arčio metų. 

— Kaip siaubinga, — aiktelėjo Eiva, Deizės vaikystės draugė. — 
Ir kaip moteris gali palikti keturis vaikus? 

— Išties, — pritarė Filipas. — Gėda. 

— Gėda, - paantrino Donaldas. 

Visą kelią nuo Hampšyro jis nieko daugiau ir negirdėjo, todėl 
dabar ši tema jam buvo pabodusi. Veritė dėl šios istorijos labai 
audrinosi, nesitraukdama nuo telefono skleidė naujieną visoms 
draugužėms. 

— Iš pirmų lūpų, - pareiškė ji, Filipo paklausta, iš kur sužino- 
jusi. — Tik pamanykit, visai neteko galvos. Šitaip viešai įskaudinti 
savo vaikus. Dėl vyruko iš Pietų Afrikos! Paspruko į kitą pasaulio 
kraštą. Neturiu supratimo, kodėl nepasiėmė vaikų. Kokia gi mo- 
teris pameta saviškius? Ką čia ir besakyti! 

— Ji turėjo būti labai nelaiminga, - pralemeno Eiva, ieškodama 
švelnesnių žodžių. 

— Paistalai, brangute! Sukandi dantis ir gyveni. Nėr ko tikėtis, 
kad taip ir prabūsi laiminga. Tai jūsų kartos bėda, mat nepatyrėt 
karo. Tikitės būti laimingi, tarsi tai būtų jūsų teisė. Deja. Tai — 
dovana. Vyšnia ant torto. Deizė — motina, tuos vaikus tam ir turi, 
kad juos augintų. O dabar jie turės gyventi žinodami esantys pa- 
likti. Įsivaizduokit, koks baisus randas. Vargšiukai. Man kraujuoja 
širdis. Kraujuoja, — pabrėžtinai pakartojo ji. — Mieloji, šita sriuba 
bauginamai skani. Iš ko ji? 

— Iš pastarnokų su imbierais. Džiaugiuosi, kad tau patinka, - 
teatsakė Eiva, vis dar apdujusi nuo skandalingos naujienos. 

— Jei judvi su Deize tebedraugautumėt, gal ji nebūtų taip susi- 
painiojusi, — toliau tarškėjo Veritė. — Tu jai buvai puikus pavyz- 
dys. Kaip gaila! 

Donaldas pažvelgė į Filipą, pavartė akis. 


Kitą dieną Eiva aprodė motinai sodą. Nors buvo šeštadienis, Ža- 
nas Polis atėjo dirbti. 

— Noriu palaistyti sodinukus, - pasiaiškino. - O vaikai nori 
užkurti laužą. 

— Aš — Eivos motina, - prisistatė Veritė. 

Jai nė į galvą neatėjo paduoti jam rankos - juk jis tebuvo sodi- 
ninkas. Todėl kai Žanas Polis paėmė jos ranką ir pakėlė prie lūpų 
murmėdamas Enchantė, Veritė nebežinojo nė ką daryti — persi- 
gąsti ar likti pamalonintai. 

— Jums negailima darbo, — suvapėjo ji, stengdamasi nuslėpti 
sumišimą. į 

— Aš ne tinginys. Mėgstu dirbti. 

— Ką gi, šiame sode veiklos netrūksta, tiesa? 

— Kur vaikai? — susidomėjo Eiva. 

— Drevėtajame medyje. Žaidžia piratus. 

Žanas Polis persibraukė ranka per plaukus — tie liko styroti 
storais, žvilgančiais kuokštais. 

— Mano Heincas - su jais? 

— Taip, madame. Man rodos, jis ryklys. 

— O kas tada Bernis su Tarkvinų? — šypsodamasi paklausė 
Eiva. - 

— Jūrų pabaisos. 

— Iš kur jūs? — susidomėjo Veritė. 

— Iš Bordo. 

— Ten rengiami sodininkai, taip? 

— Dar ir kaip, - atsakė Žanas Polis. 

Veritė prisimerkė — kažin su kuo šitas patiekalas valgomas? 


* "Malonu (pranc.). 

— Ką veikia jūsų tėvai? 

Žano Polio lūpų kampučiai virptelėjo. 

— Įsisavina plėšinius, — atšovė jis. 

Eiva išmušta iš vėžių išpūtė akis. 

— Šit kaip, — nesužavėta cyptelėjo Veritė. 

— Taip, mama plėšia, o tėtis savinasi, — paaiškino Žanas Polis 
ir nusliūkino. 

— Dievulėli, jis gi prasčiokas, - nusprendė Veritė, apstulbusi 
žiūrėdama jam įkandin. — Girdėjai, ką pasakė? Jo tėvas — vagis. 
Tik nesakyk, kad jis tavo sodininkas. 

— Mamyt, jis pokštauja! Pameni, pasakojau tau apie Filipo 
draugą prancūzą Anri de la Grandjerą? Žanas Polis — jo sūnus. 
Atvažiavo metus padirbėti, kad įgytų patyrimo. 

— Prisimenu, kažką sakei. Bet vis tiek tikras stuobrys. Jei nebū- 
tų toks malonus akiai, būčiau supykusi. 

— Rytdienos pietų pakviečiau Todę su pusseserėmis. Mat pa- 
maniau, kad turėčiau jį supažindinti su jo amžiaus merginomis. 

— Kaip miela, brangute. Esu tikra - tu persistengi. Turėk min- 
ty: niekad nežinai, kuo laikyti tokius, kurių padėtis kaip jo. Anei 
darbininkas, anei svečias. 

— Užtat draugas, - nutraukė Eiva. 

— Jei taip sakai... Nors aš mėgstu, kai viskas tiksliai apibrėž- 
ta. Kai ribos nutrinamos, prasideda bėdos. Kai žmonės nebežino, 
kur jų vieta. 

— Mama, tu labai senamadiška. 

— Taip. Turbūt. Bet teisi, juk žinai. 


Sekmadienį Todė pietų atvažiavo su Ponu Frisbiu, dvyniais ir 
dviem jaunutėmis dailiomis pusseserėmis — Lize ir Samanta. 
Berniukai nukurnėjo prie laužo, kurio dūmus matė rūkstant iš 
už daržo sienos. Merginos staipėsi su Tode net dusdamos iš su- 
sijaudinimo. Eiva, maloniai pasisveikinusi, nuvedė jas į svetainę, 
kur Veritė ant sofos šnekomis žavėjo Filipą su Donaldu. Mergi- 
nos buvo išties gražios. Šviesiaplaukės melsvomis akimis, apves- 
tomis stora žydro pieštuko linija. Abi krūtiningos, tik Lizė buvo 
lieknesnė, mūvinti aptemptais džinsais ir vilkinti rožinį džemperį 

su užrašu „Uždek mano ugnį“. Jos lūpos blykčiojo rožiniu blizgiu, 
ant riešų barškėjo dešimtys apyrankių. Samantos būta putlesnės, 
rausvažandės, su ilgalaike šukuosena, raudonai lakuotais nagais. 
Ji vilkėjo žydrus marškinėlius ir segėjo ilgą žuvies uodegos pavi- 
dalo sijoną. Abi stovėjo „Anais Anais“ kvepalų debesy, nuo kurio 
Eivai norėjosi čiaudyti. Ji žiūrėjo, kaip merginos spaudžia ranką 
motinai. Buvo mandagios, bet kiek per daug nesantūrios, veideliai 
mieli, bet mėsingi, oda išblyškusi ir blizgi, išraiška — buka kaip 
karvučių. Sprendžiant iš Donaldo veido, kurį jis nutaisė stodama- 
sis prisistatyti, jam tiedvi atrodė užburiančios gražuolės. 

— Kurjis? — šnipštelėjo Todė ir nusikėlusi nuo peties Poną Fris- 
bį pasiguldė į rankos linkį, kad pakasytų jam pilvuką. 

— Lauke su vaikais, — atsakė Eiva. 

— Tai veskim merginas į lauką, — pasiūlė Todė. - Bus kur kas 
mažiau nepatogumo. 

— Gera mintis, — pritarė Eiva. — Lize, Samanta, eime. Einam 
pažiūrėti laužo. 

— Jau išeinatę? —- paklausė beįsismaginantis Donaldas. 

Jis ketino sekti iš paskos, bet žmona nutvėrė už diržo. 

— Ne, mielasis. Tu — senis. Jos eina pažindintis su Žanu Poliu. 
Sėskis ir elkis taip, kaip pridera pagal amžių. 

— Pamaniau, būtų gerai pasižiūrėti į anūkus. 

— Nieko tu nepamanei, - nusišypsojo Veritė, kai jis atsisėdo ša- 
lia ir sukryžiavo rankas. — Perskaitei, kas parašyta ant džemperio, 
ir supratai pažodžiui. Manau, tai skirta prancūzui, o sprendžiant 
iš jo išvaizdos, jam tą jos ugnį uždegti sunkumų nebus. 


XV 
Šalti gaiNūs žiemas aulai: 


eginvamųy Lap 
S. mūsų Burnų Kylantis ganas 


Jis stovėjo pasirėmęs į šakes, marškinius kaip pakliuvo susikišęs į 
džinsus — tie ryškino siaurus klubus ir ilgas kojas. Buvo pasirai- 
tojęs rankoves, tad matėsi įrudusios rankos ir nuo darbo sode jau 
įdiržę delnai. Žiūrėjo į jas iš aukšto, linksmai virpčiojančiais lūpų 
kampučiais — akivaizdžiai mėgavosi jų dėmesiu. Eiva stovėjo su 
Tode, apsimesdama, kad stebi vaikus, bet akies krašteliu matė ir 
Žaną Polį. Lizė su Samanta linko į priekį, jų kūno kalba nekėlė 
abejonių, kad jis joms patrauklus. Eiva, pakerėta šito flirto šokio, 
prisiminė pirmąjį savo pasimatymą su Filipu. Rodės, jo būta taip 
seniai, Dviejų jaunučių būtybių draugijoje ji pasijuto sena ir pras- 
ta — kurapka šalia rojaus paukštelių. 

— Tu irgi galvoji apie tą patį? - paklausė Todė, paleisdama 
Poną Frisbį, kad šoktų nuo peties ir bėgtų pašmirinėti po daržo- 
vių lysves. 

— Kažin, Tode, — ramiai atsakė Eiva. 

— Lizė su Samanta verčia mane jaustis nesmagiai suaugusią. 

— Taip, suprantu, ką turi mintyje, - atsidusdama sutiko Eiva. 

— Niekad nemaniau, kad būsiu tokia senė. O joms - visas gyve- 
nimas prieš akis. Pasimatymai, vestuvės, vaikai. Jos dar galės rink- 
tis vyrą. Vis dar turi pasirinkimą. Liūdna, kai pagalvoju, kad pati 
jau niekuomet taip nebeflirtuosiu, nebesimylėsiu pirmą kartą. 

— Betgi mes galim laukti daug ko kito, - pasakė Eiva, ne visai 
tikra, kad žino ko. 

— Nesantuokinių ryšių ir skyrybų? 

— Tode, nebūk tokia ciniška. 

- Juk nesu ištekėjusi už pono Tobulybės. Kartais pagalvoju, 
kad norėtųsi pabandyti darsyk. Žmonės neturėtų taip ilgai gy- 
venti santuokoje. Senais laikais mirdavom trisdešimties. O dabar 
gyvenam šitaip ilgai, mažne pora gyvenimų. Mano galva, žmogus 
turėtų turėti teisę pusiaukelėj imti ir pasakyti, kad baigta, pasi- 
džiaugti kita santuoka, kai pabosta. Ar supranti, apie ką aš? 

— Lyg ir, — iš širdies nusijuokė Eiva. 

— Nepaliksiu jo, juk žinai. Tik kartais pasimėgauju taip pagal- 
vodama. Žinai, jei kalbėčiau nuoširdžiai, romanas būtų visai ne- 
prošal. Jei tikrai žinočiau, kad liks paslapty. Kad niekas niekuomet 
nesužinos ir niekas nebus įskaudintas. 

— Ar kas nors sukasi galvoj? 

— Ne. Čia, žinoma, kita bėda. Hartingtone nieko nerasi. Tačiau 
man ilgu anų pirmųjų svaiginančių pasimatymų. Mano santuoki- 
nis gyvenimas pernelyg patogus, kaip sena patikima šlepetė, dėl 
kurios visai nebesuki galvos. Geismas dingęs. Ar judu su Filipu 
dar pasiraičiojat? 

— Tode, tu negali manęs šito klausti! - susidrovėjo Eiva. 

— Liaukis. Argi mes visi ne vienodi? Argi ne visi — vienoj valty? 

Eiva sukryžiavo rankas ant krūtinės. 

— Atleisk, Tode. Mūsų su Filipu santuokinis gyvenimas - labai 
sveikas. | 

— A... — Iš tono atrodė, kad Todė nusivylė. - Tai tau nerūpi 
romaniūkštis? 

— Ne. 

— Ką gi, ir gerai. Bent jau nesiplieksim dėl to paties vyro! 

— Tiesa, - sutiko Eiva. - Man malonu pasakyti, kad aš laimin- 
ga su tuo, kurį turiu. 

Eiva nuėjo vidun šnektelėti su ponia Marli — virėja. Liesa mažu- 
tė moterytė į tvarkingą kuodą susuktais žilais plaukais, kuri visiems 
be išimties geraširdiškai šypsodavosi, prie kriauklės skalavo vasari- 
nius žirnius ir pupas, kuriuos buvo surinkusi ir sušaldžiusi Eiva. 

— Atsiųsti Filipą padėti? — paklausė Eiva. 

Ponia Marli pro garų debesį šyptelėjo. 

— Būtų gerai, ponia L, jei nesunku. Šitos pupos - skanumėlis. 
Porą paragavau. 

— Gal norėtumėt maišelį parsinešti vakarienei? 

— Oi, ponia L, galėtumėt duoti? 

Iš džiaugsmo moteris paraudo. 

— Žinoma. Juk šitiek turiu. 

— Stenlis apsidžiaugs. Jis mėgsta pavalgyti. 

— Kelias į vyro širdį eina per skrandį, ponia Marli. 

— Taip pat tai būdas juos išlaikyti, —- šypsodamasi pridūrė mo- 
teris. — Gaila, kad su vaikais kitaip, tiesa? Maitini juos, maitini, o 
paskui, žiūrėk, ima ir pasprunka. Maniškiam Naidželui jau mažne 
penkiolika. Nė arbatos negėręs lekia su savo mergiote šlamšti žu- 
vies su gruzdintomis bulvytėmis. Niekad nemaniau, kad mergina 
jam rūpės labiau už namie keptą mėsą su daržovėmis. 

— Ponia Marli, namų jis dar ilgai nepaliks. O jūsiškė Siuzė - ji 
dar mažytė. 

— Ak, ta mano Siuzė... - Pagalvojusi apie ją moteris meiliai nu- 
sišypsojo. - Ji — tikras džiaugsmas. Bent jau turiu mažąją Siuzę. 

— Laikas lekia, tiesa? —- Eiva akimirką pamąstė. — Norėčiau 
juos užšaldyti, kad nebeaugtų. Ir pati norėčiau užsišaldyti. Aš irgi 
nenoriu užaugti. 

Ponia Marli nusijuokė ir padavė jai porą orkaitės pirštinių. 

— Bėda ta, ponia L, kad širdy taip ir nesijauti suaugęs. Koks 
siaubas kas rytas žiūrėti į save veidrodyje — baisus siaubas. Kita- 
dos turėjau juodus žvilgančius plaukus. Jie buvo mano karūna, 
pasididžiavimas. O dabar esu pilka kaip balandis! 

Eidama iš virtuvės su dubeniu traškių skrudintų bulvių ranko- 
se, Eiva sutiko Žaną Polį. 

— (Gal galiu padėti? — pasišovė jis. 

— Ačiū, — padėkojo Eiva. - Vis tiek nešu. Tu eik linksminti 
merginų. 

Ji šelmiškai šyptelėjo. 

— Juk nemanai, kad jos mane domina, a? 

— O kodėl gi ne? Dar ir kokios gražios. 

— Pagal mano skonį per jaunos ir nepatyrusios. Aš mėgstu mo- 
teris, kurios jau kiek pagyveno. Tos merginos mielos, bet nepri- 
nokusios - kaip pora žalekšnių. 

— Na jau, Žanai Poli, — paprieštaravo Eiva pajutusi, kaip užsi- 
plieskia skruostai. 

— Man labiau patinka krituoliai. 

— Tie dėmėti papuvėliai, išlandžioti vapsvų? 

Koridoriumi į valgomąjį ji ėjo Žanui Poliui iš paskos. Tačiau 
skruostai nuo jo mesto žvilgsnio tebebuvo tirštai nuraudę. 

— Taip. Tokie — patys geriausi. Jie saldesni. Žali būna rūgštoki. 

Į valgomąjį Eiva įžengė lengvu žingsniu, plačiai šypsodamasi. 
Šalia Lizės ir Samantos jautėsi sena ir netikusi, bet dabar pasijuto 
patraukli — jau seniai nebuvo taip apie save pagalvojusi. Išvaizda 
jai niekuomet nebuvo svarbiausias dalykas. Žinoma, Žanas Polis 
tik šaiposi. Ji ištekėjusi, be to, tarp jų vis viena jokios traukos. Bet 
šiek tiek meilumo dar niekam nepakenkė. 

Žanas Polis buvo pasodintas tarp Samantos ir Lizės. Todė juos 
stebėjo iš stalo galo, įsitaisiusi tarp Filipo ir Donaldo. Trys jau- 
nuoliai šmaikštavo ir juokėsi. Todė džiaugėsi. Jai patiko pussese- 
rės, ypač patiko Eiva. Džiugino mintis, kad nurisdama Eivai nuo 
pečių Žaną Polį ji atsilygintų už vieną kitą jos paslaugą. Jei Lizė 
su Samanta įtrauktų prancūzą į savo draugiją, Eiva būtų dėkin- 
ga. Ką gi jai su juo veikti, kai juodu nedirba sode? Vargšelis turi 
turėti savo amžiaus jaunimo pabendrauti. Todė žinojo, kaip Eiva 
nemėgsta būti su kuo nors kitu, kaip tik su Filipu. 

O Eiva žiūrėjo į savo vaikus. Kol buvo valgomas pagrindinis 
patiekalas, jie išdykavo ir muistėsi, užtat šlamšdami ponios Mar- 
li iškeptą gervuogių ir obuolių apkepą su saldžiu padažu nusi- 
ramino. Popė stengėsi įsikrėsti dar padažo. Eiva pajuto, kad yra 
stebima, ir pasisukusi išvydo ilgesingą Žano Polio žvilgsnį. Ji su- 
raukė antakius. Žanas Polis atsitokėjo, linktelėjo į Popę. Eiva vei- 
do mimika parodė, kad nėra kas veikti, tik leisti mergaitei elgtis 
kaip tinkamai. Akimirksnį ji sutriko. Jo žvilgsnis buvo kupinas 
švelnumo. 

Žanas Polis pasišovė padėti Popei, kitaip padažinės turinys 
ims ir pasilies ant stalo. Eiva, sąmoningai stengdamasi nežiūrėti į 
Žaną Polį, pasisuko kalbėtis su tėčiu. Jo flirtavimas buvo kerintis, 
bet ji tai jau nealpės kaip tos patarškos, dabar nutilusios, mat pa- 

liktos. Negana to, argi dera flirtuoti prie pietų stalo žiūrint savam 
vyrui, juolab kad Žanas Polis - samdinys. 

Po pietų Veritė paskelbė, kad metas važiuoti namo. 

— A303 kely sekmadienį popiet bus tikras košmaras, jei anksti 
į jį neįsuksim. 

Donaldas kaip tik buvo beįsitaisąs ant sofos šalia Samantos, 
kaip ir troško nuo jos atvykimo, bet Veritė pasiuntė jį ieškoti 
Heinco. 

- Paskutinįkart apie jį girdėjau tiek, kad prie drevėtojo medžio 
žaidžia piratus, —- pasakė ji vyrui. 

— Ne, mieloji, aš jį ant užpakalinės sėdynės pašėriau, tada palei- 
dau palakstyti. Gal geriau eik ir pasišauk jį pati? Jis tau atsiliepia. 

— Jei laksto kur nors kitame sodo gale, manęs negirdės. 

Veritė palingavo galvą - tuščios tos Donaldo pastangos šne- 
kinti merginą, tinkančią į dukteris. 

— Tai jau tikrai — tie seni vyrai apgailėtini! - šnipštelėjo ji Eivai 
trepsendama į vestibiulį. - Heincą matei? | 

— Aš tau padėsiu jo paieškoti, — pasisiūlė Eiva. 

Žanas Polis liko salone, atsirėmęs į židinio groteles toliau šne- 
kučiavosi su Lize. Samanta stengėsi sutelkti dėmesį į Donaldo 
klausimus, bet akys vis šaudė į seserį. 

— Vargšas tėvelis, - prakalbo Eiva. - Samanta netveria savame 
kailyje, kaip nori pasikalbėti su Žanu Poliu, bet negali. 

— Taip jai ir reikia, paikšei, —- purkštelėjo Veritė. - Kam nešioja 
tą maršką su tokiu kvailu šūkiu. 

— Mamyte, tai Lizė nešioja. 

— Man abi vienodos. Per daug dažų apie akis, o galva tuščia, ir 
aš kalbu ne apie plaukus. - Ji pasiglostė veltinį kuodą. — Laimė, 
tas klaikus lūpų blizgis per pietus nusilaižė. Šiais laikais merginos 
pernelyg dažosi žydru pieštuku. Atgrasu. Beje, tas apkepas buvo 
nors pirštus apsilaižyk. Kepei pati? 

— Ne, ponia Marli. 

— Ji tikras lobis, tiesa? Visuomet linksmai nusiteikusi. Man pa- 
tinka linksmi žmonės. Tos skrudintos bulvės - gardumėlis. To- 
kios traškios. Kur glūdi jų paslaptis? 

— Aliejuje su žolelėmis iš sodo. 

— A, tada aišku. Gal suruoštum man maišiuką? Norėčiau tru- 
putėlį parsivežti namo, rytoj patiekčiau tėvui per pietus. Žinai, 
kaip jis mėgsta bulves, ypač tavąsias. 

— Gal geriau suruošiu pintinę, įdėsiu ir pupų, morkų. 

— Mieloji, tu nuostabi. Tik pamanyk, tu gi mano. Netikėčiau, 
jei nebūtum tokia į mane. — Veritė padėbčiojo į dukterį. - Kol ne- 
spėjai nutaisyti grimasos, leisk pasakyti, kad aš turiu tvirtus kau- 
lus ir esu kaip reikiant subrendusi. Žiūrėdama į mane matai, kas 
tavęs laukia, ir tai ne taip jau prastai. Nesuprantu, kam tam tėvui 
seilėtis prieš tuos jaunus padarus. Gana nepadoru ir labai kvaila. 
Jos tik šaiposi. 

— Užtat jis pasijunta jaunas, — geraširdiškai pratarė Eiva. — 
Beje, jos nieko prieš. Man atrodo, kaip tik pamalonintos - protin- 
gas, malonus vyras gaišta laiką jomis domėdamasis. Turėtų būti 
dėkingos. Juk vargu ar labai jau turi ką pasakyti, a? 


Eiva su Verite mynė ratus po sodą, šaukdamos Heincą, bet šuo 
nesirodė. Donaldas, girdėdamas jų šūkalojimą, atsipūtė. Kol jie- 
dvi ras tą prakeiktą gyvį, prireiks šiek tiek laiko. Ne jam kilo min- 
tis pirkti taksą, užtektinai mažą pasimesti bet kokioj triušio ar 
barsuko oloj. Jis būtų pirkęs didelį šunį, tokį kaip Bernis. Bent jau 
nereikėtų visą laiką žiūrėti, kur jį velnias nešioja! 

Po dešimties minučių tarpdury išdygo Eiva, uždususi ir įraudusi. 

— Reikia pagalbos, — išdrožė ji. Kambaryje visi nutilo. - Pame- 
tėm Heincą. Niekur nerandam. 

— Viešpatie! - keldamasis pratrūko Donaldas. — Atleisk, Sa- 
manta. Dabar turėsi su savo gražiaisiais bateliais braidyti po žolę. 

— Nieko baisaus, - sumikčiojo ta. —- Aš norėčiau pamatyti, ką 
Žanas Polis nuveikė sode! — sukikeno. — Nieko neišmanau apie 
gėles. Gal mus pavedžiotumėte? 

— Kad tik jis būtų įstrigęs toj oloj visiems laikams — būtų šito- 
kia laimė! — panosėj sumurmėjo Donaldas. - To prakeiktojo nie- 
kuomet nemėgau. - Jis pasisuko į Žaną Polį. - Eime. Tu dabar ten 
jau turbūt pažįsti kiekvieną kampą. 

Žanas Polis patraukė pečiais. 

— Dar ne visai. Sklypas labai didelis. Pasiprašykim vaikus į pa- 
galbą. Jei paversim tai žaidimu, jiems patiks. 

— O jei pasiseks, jie, mažiukai, galės išlandžioti visas triušių 
olas, — pridūrė Filipas ir, prieš akis iškilus tokiam juokingam re- 
giniui, susijuokė. 

— Gera mintis, — pritarė Eiva ir, nuskubėjusi vestibiuliu, per lauką 
šūktelėjo drevėtojo medžio link. Motinos kviečiami, vaikai, išpuolę 
iš drevės kaip bitės iš avilio, pabiro po žolę, šaukdami Heincą. 

Veritė, rodėsi, tuoj paklaiks. Heincas buvo jos vaikas. 

— Jei jis pražus, niekuomet sau neatleisiu, - grąžydama rankas 
rypavo ji. | 

Dabar Veritės kuodas jau buvo išsidraikęs, plaukai styrojo apie 
galvą kaip pienės pūkų veltuvas. Veidas, rėminamas šitokių di- 
džiulių plaukų kuokštų, bemat prapuolė. 

- Jei jis prašaps, atkimšiu butelį „Dom Perignon“, - sumurmė- 
jo Donaldas Filipui. 

Pradėjo temti. 

Todė prisiminė Poną Frisbį. Nuo pietų nebuvo jo mačiusi. Ne, 
nerimauti ji nepradėjo. Jis visuomet pareidavo. Ponas Frisbis Ži- 
nojo, kaip savimi pasirūpinti. Ji patraukė į kiemą pažiūrėti land- 
roverio bagažinėje. Čia, susiraitę tarp senų antklodžių ir Todės 
jodinėjimo batų, gulėjo Heincas su Ponu Frisbiu, abu išvargę nuo 
rytmečio nuotykių drevėtajame medyje. | 

— Dievulėliau, - atsiduso Todė, pajutusi kaltę, kad jos gyvūnėlis 
pagrobė Veritės augintinį. —- Kaip man apie tai pranešti Veritei? 

Bet jai nebuvo ko jaudintis — Veritei taip palengvėjo, kad jos 
numylėtinis Heincas gyvas ir sveikas, jog ji, spausdama sutrikusį 
Heincą prie krūtinės, Todę užpylė padėkomis. 

Donaldas nusiminė, kad reikia taip greit išvažiuoti, nors Sa- 
manta jau ir buvo susitelkusi į Žaną Polį ir nuo prancūzo kerų jos 
niekas nebegalėjo atitraukti. Atsisveikinusi su Donaldu, ji su Lize 
nudūmė Žano Polio namelio link, Todei mestelėjusi, kad Žanas 
Polis jas parvešiąs Eivos automobiliu. 


Išgėrus arbatos, Todė susirankiojo vaikus ir atsisveikino. Dvy- 
nukų, visą popietę Žaidusių lauke, akys žibėjo, jie buvo murzini. 

Susėdę ant landroverio užpakalinės sėdynės, bemat nurimo ir nė 
nebesistengė nežiovauti. 

Eiva saviškius nuprausė ir suguldė į lovas, pasaką paskaičiusi 
trumpesnę nei įprastai, nes buvo vėlu, o jie - išvargę. Popė parei- 
kalavo apkabinimo, apsivijo rankomis motinos kaklą ir mieguista 
pasitrynė nosimi. Eiva užsimerkė ir, uosdama prie jos prisispau- 
dusio šilto kūnelio kvapą, suprato, kad duktė kasdien paūgėja ir 
artėja tas laikas, kai mamos glamonių jai nebereikės. 

Tą vakarą juodu su Filipu, kaip visada, lovoje aptarinėjo dienos 
naujienas. 

— Todė manęs klausė, ar mes vis dar pasiraičiojam, — pranešė 
Eiva. 

Jos vyras, regis, deramai išsigando. 

— Ką atsakei? 

— Kad šito niekad neaptarinėju. 

— Džiaugiuosi tai girdėdamas. 

— Užtat pasakiau, kad mūsų santuokinis gyvenimas — labai 
sveikas. 

- Šaunuolė, - nusišypsojo jis kaip berniukas. — Išties sveikas, 
ar ne, Krūmiuk? 

— Taip, mielasis, labai. 

Pasilenkęs jis pabučiavo jai į kaklą. 

— Tu dvelki drėgna žole. 

— Negali būti. Aš nusiprausiau. 

— Visada ja dvelki. Tai dėl kraujo. Žinai, jis — ne šiaip kraujas, 
jis žalias. 

— Kvailiukas. 

Eiva pasvarstė, ar prasitarti vyrui, ką pasakė Žanas Polis. Bet tai 
atrodė pernelyg pasipūtėliška, jei tarsi, kad jaunuolis su ja flirtavo. 
Juk ji daug vyresnė ir nėra graži. Rankos šiurkščios kaip švitrinis 
popierius, plaukai neklusnūs; ji nesidažo, madingai nesirengia. 
Matyt, nuo Žano Polio skonio yra taip toli, kaip tik begali būti. 

— Man regis, Žanas Polis tas merginas pritrenkė, - tarė Eiva, 
užuot prabilusi apie Žano Polio kalbas. 

— O man regis, Samanta pritrenkė Donaldą, - pasakė Filipas ir 
prisiminęs prunkštelėjo. 

— Mamytė įsiuto. Užtat aš nematau nieko bloga, kad jis džiau- 
giasi merginos draugija. Taip pasijunta jaunas. Juk nepasakysi, 
kad flirtuotų apgailėtinai. — Ji patylėjo, nes mintys vėl nuklydo 
prie Žano Polio. - Jie namelyje, — tarė. - Tikiuosi, jiems smagu. 

— Tavimi dėtas, per daug nesidomėčiau. Akivaizdu, kad tos 
merginos mačiusios ir šilto, ir šalto. 

— Taip manai? 

— Patikėk, — žinovo tonu pareiškė Filipas. - Jos nenusileidžia 
Žanui Poliui! — Jis pasivertė ant šono, apkabino žmoną. - Tai mes 
dar pasiraičiojam, a? 

Filipas kvėptelėjo jai į kaklą, barzdos plaukeliai pakuteno odą. 
Eiva jį apkabino, irgi pabučiavo. Vyras buvo šiltas, švelnus, rami- 
namai pažįstamas. Ir kaip Todė gali kalbėti apie saviškį kaip apie 
seną šlepetę? Jei jai kada pabos mylėtis su Filipu, pabos ir gyventi. 

— Mamyte, — pasigirdo tylus balselis nuo tarpdurio. Tėvai at- 
šoko vienas nuo kito it perlieti karštu vandeniu. — Nesimiega. 

Šįkart atėjo Angusas, vilkėdamas žydrą pižamą su lėktuvėliais, 
spausdamas glėbyje žaislinį triušį. Filipas tik atsiduso, pabučiavo 
žmoną ir nuėjo gultis į drabužinę. Kambario, kuriame būtų pa- 
kankamai vietos patogiai miegoti trims, nebuvo. Eiva apmaudžiai 
pažiūrėjo, kaip jis išeina, ir paplekšnojo delnu į patalą. 

— Eikš, mielasis. Mamytė tau padės. 

Angusas įsirangė po antklode, užsimerkė ir iš karto užsnūdo. 
Eiva, gulėdama ant šono, laikė sūnaus ranką, nykščiu glostė jo 
švelnią odą. Širdį užliejo švelnumas, ji užsimerkė ir užmigo. 


XVI 
BRelaimė Čiepanelė ant mano palangės: 


Rytiniai pasinaikščiojimai laužyti 
Ledo and paukščių maudyklas 


Atėjus lapkričiui, dienos sutrumpėjo, papūtė žvarbus vėjas. Nak- 
timis apie namus stūgaudavo viesulai — it šelmiai vaiduokliai, 
pasiryžę įbaugintus vaikus suvaryti į tėvų guolius. Lydavo retai. 
Oras buvo sausas, dangus vaiskus, virš raudonų dervamedžių 
lapų — šviesu ir gaivu. Žanas Polis su Eiva plušo sodindami pie- 
vą. Artėjant Kalėdoms jie buvo besuaugą tarsi medžiai, kažin 
ar pastebėdami, kaip stiprėja draugystė. Jau numatydavo vienas 
kito veiksmus, ėmė suprasti vienas kitą be paaiškinimo ir visąlaik 
juokdavosi. Iš pradžių manė, kad tarp jų nėra nieko bendra, bet 
pamatė, kad abu dar ir kiek daug kas sieja. Pirmiausia juodu abu 
traukė sodo magija ir slaptingas jo bei gyvūnijos pasaulis. 

Kai vaikai grįždavo iš mokyklos, Eiva nieko nenorėdavo dirbti 
be jų. Laikas, leidžiamas su vaikais, jai buvo brangus. Eiva žinojo, 
kad jiems patinka, kai šalia būna Žanas Polis. Jis negailėdamas 
laiko žaisdavo žaidimus — visuomet kūrybiškus, originalius. Jie 
stebėdavo paukščius, paišydavo juos motinos įduotuose blokno- 
tuose, vaikiška rašysena keverzodavo, kaip jie elgiasi. Popė rinko 
plunksnas ir kaišiojo jas tarp puslapių kartu su ją sudominusiais 
lapais. Būtų ėmusis ir gyvų padarų, jei mama nebūtų paaiškinusi, 
kad su gyviais reikia elgtis pagarbiai. 

— Kad jie maži, dar nereiškia, kad nejaučia. Jei žiūrėtum į mus 
iš didelio aukščio, juk būtume tokie pat mažiukai, betgi mes jau- 
čiam skausmą, tiesa? 

Tad Popė vaikštinėdavo su batų dėžute ir rinkdavo į ją kirmi- 
nus ir šliužus, kad galėtų iš arti apžiūrėti, o paskui tupdydavo juos 
ant Žemės. 

Žanas Polis padėdavo vaikams piešti eskizus. Mokė juos, kaip 
stebėti ir perkelti ant popieriaus, ką pamatai. Angusas, nors vos 
šešerių, turėjo įgimtą talentą, eskizus nešdavosi namo ir ant vir- 
tuvės stalo spalvindavo. Geriausius piešinius Eiva įrėmindavo ir 
pasikabindavo miegamajame. 

Gruodžio pradžioje vieną popietę jie išsiruošė patyrinėti miš- 
ko. Karvės buvo išleistos į lauką už čiobrelių tako. Vaikams pa- 
tiko jas jaukintis, jie tiesė rankas, kad gyvuliai lyžtelėtų šiurkš- 
čiais liežuviais. Ijanas Ficherbertas atsidėjęs paaiškino, kodėl 
karvių liežuviai tokie ir kad jos turi po penkis skrandžius tam, 
kad duotų pieno. Visus padarus vaikai laikė draugais, net plau- 
kuotus vorus, kuriais Eiva paslapčiomis šlykštėdavosi. Kaskart 
Arčiui įsibrukus vorą į stiklainį ji vos susilaikydavo nesuspiegusi, 
tačiau suprato, kad taip tik pamokytų vaikus jų bijoti. Todėl tik 
didžiuodamasi nusišypsodavo, pasakydavo sūnui, koks jis pro- 
tingas ir kokie nuostabūs vorai - su storais pilvukais ir eikliomis 
kojytėmis, ropinėjančiomis po stiklą. Eiva rodydavo vaikams vo- 
ratinklius, ypač palijus, kai tie spindėdavo perlais, arba žiemą, 
kai sužėrėdavo šerkšnu. Sau vis primindavo, kad vorų atgrasu- 
mas — ne jų kaltė. Kaipgi ji gali mylėti sodus nemylėdama visų 
jų gyventojų? 

Tą vakarą jie nešėsi krepšius - juos ketino pripildyti miško pa- 
klotės „lobių“. Popė dairėsi plunksnų, daugiausia fazanų ir put- 
pelių, kuriuos augino Ijanas Ficherbertas, bet ir balandžių bei 
mažesnių paukščių. Berniukams labiau rūpėjo patvaresni daiktai, 
tokie kaip kaštonai, tačiau jų jau buvo prisirinkę spalį: nulakavo 
juos ir suvėrė ant virvutės, kad turėtų žaidimams. Dabar nedaug 
ką bebuvo rinkti, gal tik grybus. Eiva gerai neišmanė, kurie iš jų 
valgomi, kurie nuodingi, tad uždraudė sūnums prie jų liestis, ra- 
gindama pasiieškoti ko kito, kaip antai ypatingesnių lapų ar tuš- 
čių šovinių tūtelių. 

Kol vaikai naršė tarp medžių ir krūmų, Žanas Polis su Eiva 
drauge ėjo taku, išmintu vidury miško. Kalbėti nejuto reikalo. Jie 
ką radęs, bet šiaip žingsniavo kaip seni draugai jaukiai tylėdami. 
Buvo prieblanda, nes saulė jau kybojo žemai vakaruose, auksu da- 

žydama medžių viršūnes. Žemai, šešėlyje, buvo žvarboka, tačiau 
Eivos, vilkinčios vien marškinėliais, veidas švietė šiluma. Apimti 
besibaigiančios dienos ilgesio, jie žiūrėjo, kaip mainosi saulėlydžio 
spalvos. Galiausiai priėjo miško pakraštį. Žanas Polis sustojo. 

— Didelis grožis ta saulėlydžio tragedija, — pasakė. 

— Tai todėl, kad trumpalaikis, — pritarė Eiva nužvelgdama lau- 
ką. - Gali tuo pasidžiaugti tik akimirką, o tada visa dingsta, kaip 
vaivorykštė. 

— Regis, žmogaus tokia prigimtis — geisti to, ko negali turėti. 

Eiva dėjosi nesuprantanti žodžių prasmės. 

— Aš mėgstu šį metų laiką, - pagyvėjo ji žengdama tolyn. — Vė- 
soka, bet ant medžių dar laikosi lapų, jų spalvos pasidaro nuosta- 
bios. Viduržiemį man liūdna. Niekas neauga, visa apmirę. 

— Žaviuosi tavim, - staiga tarė Žanas Polis. 

Eiva nusijuokė. 

— Kodėl? Kažin ar yra dėl ko manim žavėtis. 

— Tu turi mylinčią šeimą. Tavo vaikai laimingi. Namuose - ste- 
buklinga šiluma. O tu pati, Eiva, tu turi vidinio grožio, kuris atsi- 
skleidžia tuo labiau, kuo geriau tave pažįstu. 

— Išties, Žanai Poli, labai malonu. Niekad nemaniau, kad turiu 
vidinio grožio. 

— Turi. Tu tokia, kokios dar nesu sutikęs. Prieštaringa. Atrodai 
labai savimi pasitikinti, bet aš jaučiu, kad širdy tokia nesi. Tu puiki 
pasakotoja, sklandžiai bendrauji su žmonėmis, bet vis dėlto tau 
labiau patinka būti vienai. Dediesi, kad mėgsti vorus, bet aš ma- 
tau, kad jie tave gąsdina. Tu gera. Dėl to tavimi labai žaviuosi. 

— Ačiū tau, — nutraukė jį Eiva. — Pasakysiu Filipui. Jam patiks, 
kad kai kas manimi žavisi. 

— Kažin ar jam patiks žinoti, kad jo žmoną įsimylėjęs kitas. 

Eiva neteko žado. 

— Tau ir nereikia nieko sakyti. Žinau, kad esi ištekėjusi ir myli 
vyrą. 

— Tai kodėl taip kalbi? — pasišiaušė ji. Dėl tokio pareiškimo nu- 
eis perniek visa džiaugsmą teikianti draugystė. 

— Nes gal vienądien tu nustebinsi mane, pasakydama, kad jauti 
tą patį. 

Eiva susigrūdo rankas į kišenes. 

— Aš tau gerokai per sena, - pasakė kaip galėdama lengvabū- 
diškiau, nedrįsdama pažiūrėti jam į akis. - Tu mano samdinys. 
Tau negalima įsimylėti darbdavės. 

— Nieko sau negaliu padaryti. 

— Tu prancūzas, įsimyli visas. 

- Klysti. Dar niekam nebuvau atidavęs širdies. 

— Žanai Poli, liaukis, geriau mergink Samantą su Lize. Jos tau 
tinkamesnės pagal amžių ir laisvos mylėti. 

— Nejau nematai? Tiedviem aš nieko nejaučiu. Jos gana gra- 
žios. Užtat tu protinga, kūrybinga ir išskirtinė. Veidai, kuriuose 
nėra nieko, tik jaunystė, man nepatrauklūs. Eiva, man patinka 
kiekviena raukšlelė tavo veide, kiekviena išraiška, nes jos — nuolat 
besikeičiančios. O anųdviejų veidai tušti. Jos dar negyveno. Užtat 
tu — brandi siela. Nugyvenai daug gyvenimų, kaip ir aš. Jaučiu, 
Eiva, kad tavęs aš visados laukiau. Mano širdis tavosios pavidalo. 
Dėl to ir nemiegu naktimis. 

Jie ėjo toliau, tyla nebebuvo jauki. 

- Atleisk, jei nuliūdinau, - galiausiai pratarė Žanas Polis. — Vi- 
siškai nenorėjau. 

Eiva pakėlė akis. Jo veidas buvo paniuręs, akys atrodė įdubu- 
sios, pajuodusios. Ją apėmė gailestis. 

— Ir tu man atleisk, — tarė supratusi, kad tai nebūta kvailo 
pokšto. Jis jos draugas, nusipelnė, kad į jo jausmus būtų žiūrima 
pagarbiai. - Atleisk, kad negaliu tavęs mylėti, - tyliai pridūrė. 

— Nori, kad išvažiuočiau? 

— Ne. Jei nori, lik. 

— Aš noriu likti, Geriau jau būčiau patylėjęs. Negriovęs mūsų 
draugystės. 

— Ak, Žanai Poli, tu ir nesugriovei. - Eiva nejučiomis jį apka- 
bino. Jis taip pat apsivijo ją rankomis, apglėbė. Jai užėmė kvapą. 
Tame glėbyje buvo taip sava. Išmušta iš vėžių, ji atšlijo. - Mums 
dar tiek daug ką reikia nuveikti sode. Man tavęs reikia. 

Abu toliau ėjo miško pakraščiu. Saulė leidosi vis žemiau, ga- 
liausiai horizonte liko tik oranžinis gaisas. Iš miško pabiro pilnais 
krepšiais nešini vaikai. Arčis rieškučiose nešėsi vorą, Popė už kas- 

pino buvo prisikaišiojusi plunksnų. Angusas prisirinko sraigių ir, 
nepaklusdamas mamos nurodymams, išsirovė didžiulį grybą. 

— Parodysim jį poniai Marli, — tarė Eiva atimdama iš jo krep- 
šį. - Ji žinos, ar galima valgyti. O kol kas nelaižyk pirštų. Nenoriu, 
kad tau skaudėtų pilvą. 

Likusį kelią iki namų vaikai laikėsi netoliese. Eiva tauškė apie 
sodą, stengdamasi išmesti iš galvos Žano Polio žodžius. Bet tie 
pakibo tarp jų tarsi neoninis užrašas, kurio neįmanoma nepa- 
stebėti. 

Prie namo Žanas Polis valandėlę patrypčiojo ant žvyro. 

— Gal norėtum užeiti išgerti arbatos? — paklausė ji audamasi 
botus. 

— Ne, Ačiū. Grįšiu į namelį. Užėjo nuotaika tapyti. 

Eiva jį suprato. Kai pačiai užeidavo liūdesys, viena sėdėdavo 
sode. | 

— Tai susitiksim rytoj. 

- Labanakt, — atsisveikino jis, užlaikydamas žvilgsnį kiek il- 
giau, nei buvo įprasta. 
jomis gurgždant akmenukams. Uždarė duris. Atsidūrus šviesoje, 
lauke atrodė tamsu nors durk į akį. 

Tą vakarą svetainėje ji sėdėjo su Filipu, bandė skaityti. Židiny 
kūrenosi ugnis, iš gramofono dainavo Kristal Geil. Veikiai Eiva 
susizgribo, kad tą patį puslapį perskaitė dukart. Akys bėgiojo po 
žodžius, bet mintyse nepaliovė suktis pokalbis su Žanu Poliu. Ži- 
nia, kad jo jausmai daugiau nei draugiški, ją sukrėtė. Būtų palai- 
kiusi jo prisipažinimą romanų vyrams būdingu ritualu, jei akyse 
sprendusi, kad tai karštinė, nuo kurios jis greit atsigaus, Eiva per- 
vertė lapą. Žvilgtelėjo į Filipą, sėdintį krėsle su skaitymo akiniais 
ant nosies. Tas pajuto, pakėlė akis. 

— Į ką žiūri, Krūmiuk? 

— [ tave, - atsakė Eiva šypsodamasi. 

— Ar matai ką, kas patiktų? 

— Matau tą, ką myliu, — nuoširdžiai atsakė ji. 

— Kaip džiaugiuosi. Jei būtų bent kiek kitaip, labai nusiminčiau. 

— Kvailiuk! 

Jis vėl įniko skaityti. 

Atsikračiusi minčių apie Žaną Polį, Eiva taip pat ėmėsi knygos. 
Tačiau jo prisipažinimas širdy atvėrė mažytį įtrūkį, tai vis dėl jos 
paikystės. O tas įtrūkis, nors ir mažytis, susilpnino visumą. 

Miranda pravirko. Viena savo kabinete, susirangiusi krėsle prie 
židinio. Ji brūkštelėjo per raudoną dervamedžio lapą, priklijuotą 
prie puslapio. Pati buvo ištekėjusi jau aštuoneri metai, bet tokios 
stiprios meilės kaip Eiva niekuomet nepatyrė. 


XVII 


Saužų ūžesija Vu apaagindų | 


Hartingtono rūmai, 2005-ieji 


Deividui Žanas Polis, rodės, nė kiek nerūpėjo. Sodas buvo Miran- 
dos sritis, kaip ir namų apdaila bei bendra priežiūra, - jis kliovėsi 
jos sprendimais. Ponia Andervud buvo tikras lobis, o jos vyras, 
nors ir keistuolis, pasirūpindavo, kad degtų ugnis ir nuo takų būtų 
nugrėbstyti lapai. Apie Fatimą, kuri dirbdavo du rytus per savaitę, 
jis neturėjo nuomonės. Visai netroško matytis su valytoja. 

Žanui Poliui įsikrausčius į namelį, pirmą savaitgalį Deividas 
nepastebėjo didelio skirtumo, tik tiek, kad medyje atsirado na- 
mukas, kuris teikdavo vaikams užsiėmimo, iki ateidavo metas 
praustis. Gasas, išdidžiai jį aprodęs, pareikalavo, kad tėtis liptų 
kopėčiomis ir apsižvalgytų viduj, kur puikavosi žaislinė viryklė, 
staliukas ir dvi kėdės. Storma jam aprodė būstą drevėtajame me- 
dyje, nors Deividas ir buvo per didelis, kad patektų vidun. Kažin 
koks jau iš jo sodininkas, jei varginasi statydamas tokį rinktinį 
žaislinį namą? Vaikai nebeprašydavo leidimo žiūrėti DVD, Gasas 
„Play Station“ palikdavo kambaryje. Negana to, Deividas pastebė- 
jo, kad žaisdami abu nebesipeša. Tikras stebuklas. Jam pasidarė 
smalsu, bet Žanas Polis į namą nėjo, o Deividas nemanė turįs pats 
prisistatyti. Be to, negi trukdysi jam savaitgalį. 

Tačiau į lapkričio pabaigą jis pradėjo pastebėti didelius poky- 
čius. Lysvės atrodė išpuoselėtos, dirva tamsiai ruda ir be piktžo- 
lių, nudžiūvusi raganė, gožusi namo priekį, nukirsta ir išgaben- 
ta. Darže iškilo aukšti supuvusių lapų, paruoštų deginti, pylimai, 
Piktžolės tarp čiobrelių tako akmenų buvo išravėtos, dekoratyvi- 
niai krūmai apkarpyti kaip tobuli rutuliai. Į sodą pasidarė miela 


171 


Santa Montefiore 


žiūrėti, net žiemą. Anksčiau Deividas po savo sklypą vaikščioti 
nesivargindavo — iš tingumo ir dėl to, kad maža tesidomėjo, — 
bet dabar, atsitraukęs nuo golfo, džiaugėsi nuosavos valdos gro- 
žybėmis. 

Kuo daugiau Deividas matė, tuo labiau žavėjosi. Miranda už- 
sidegusi jam viską aprodydavo, atkreipdama dėmesį į tai, ką nu- 
veikė Žanas Polis, pati džiaugdamasi šitomis kartu leidžiamomis 
retomis akimirkomis. Matydama vyrą nustembant ji jautė tikrą 
pergalę, jos siela nusklęsdavo į giedrą, žydrą dangų, kur antai ieš- 
kodamas grobio ratus suka suopis. Miranda panoro įsikibti vyrui į 
parankę, kaip juodu susikibdavo būdami jaunavedžiai, kai sekma- 
dienio rytmečiais vaikštinėdavo palei Serpentino ežerą, paskui 
užsukdavo į „Jakobs“ papietauti, bet kaži kas stabdė. 

— O vaikai padeda. Parlėkę iš mokyklos rauna tas piktžoles ir 
krauna į vienratį. Jis jiems parodė, kaip skrudinti zefyrus lauže. 
Aplink kaip koks raudonodis indėnas šoko net Andervudas. Buvo 
šitaip smagu. 

Miranda prisiminė, kad su Deividu jau seniai taip nesijuokė. 
Gal ir niekuomet. 

Deividas pasijuto nejaukiai. 

- Gal geriau susipažinsiu su tuo Žanu Poliu. Atrodo, kad jis 
kokia Merė Popins, - išspaudė. 

— Būtent, kaip tik toks! Vaikai negali juo atsidžiaugti. Storma 
susidraugavo su Džeremio karvėmis, Gasas susidomėjęs sodino 
svogūnėlius. Jam patinka žaisti su kirminais, kurių pats išsikapsto. 

— Ką gi, eime prie to namelio, paieškosim. 

— Kažin ar dera trukdyti jam sekmadienį. 

— Aš darbdavys. Galiu trukdyti kada panorėjęs, — pareiškė 
Deividas giežčiau, nei ketino. 

Miranda nusekė paskui jį per lauką. Vaikai, pamojavę iš savo 
medžio, prašapo viduje. 

— Tas medis — Dievo dovana. Jie ištisas valandas turi ką veikti. 
Ir niekuomet nepavargsta. 

— Sakyčiau, geriau nei vypsoti į televizorių, — suniurnėjo Dei- 
vidas. 

Miranda susiraukė. Prieš valandžiukę jis buvo toks patenkin- 
tas. Ji mintyse perkratė pokalbį — gal bus ką ne taip susakiusi? 

Iš namelio kamino kilo dūmai, vadinasi, jis namie. Deividas pa- 
sibeldė į duris ir susigrūdo rankas į kišenes. Buvo apniukę. Žanas 
Polis tuščiame kambaryje tapė. Išgirdęs beldimą, padėjo teptuką, 
nulipo atidaryti. Deividas ištiesė ranką, oficialiai prisistatė. Nenu- 
sišypsojo. Žanas Polis atrodė ne taip, kaip jis tikėjosi, bet išvydęs, 
kokio sodininkas amžiaus, jis lengviau atsikvėpė. 

— Prašom vidun, — pakvietė Žanas Polis pasitraukdamas, kad 
jie galėtų užeiti į prieškambarį. — Lauke šalta. 

— Užtat gražu, — pridūrė Miranda nusisiausdama avikailių pus- 
kailinius. - Vaikai — jūsų medy. Negalim jų iš ten iškrapštyti! 

Deividas jos balse išgirdo jaudulį, dėl to dar labiau suirzo. 

— Matau, kad sode gerokai padirbėjote, - tarė eidamas į svetai- 
nę. Ten kūrenosi židinys, iš kompaktinių plokštelių grotuvo dai- 
navo Kristal Geil. — Išties patinka ši muzika? — paklausė. 

- Žinoma, - atsakė Žanas Polis draugiškai gūžtelėdamas pečiais. 

— Man rodos, jūs kitos kartos, - tėškė Deividas. 

Miranda pasijuto nekaip. O taip norėjo, kad Žanas Polis vyrui 
patiktų. 

— Prašom sėstis. Gal išgertumėt kavos ar arbatos? 

— Ne, ačiū, neužtruksim. Tik norėjau su jumis susipažinti. Aš pa- 
sikliauju žmonos sprendimais, tik būtų gerai žinoti, ką samdausi. 

— Suprantama. — Žanas Polis pažiūrėjo į jį kaip tėvas į sūnų. 
Jis suprato jaunesniojo vyro baugulį. Deividas buvo permatomas 
kaip Harto upės vanduo. — Tikiuosi, iki šiol jūs patenkinti mano 
darbu. Turit nuostabų namą. Niekur kitur Anglijoje nebūtumėt 
radę žavesnio. 

Deividas pasitempė, prancūzo žodžiai paglostė savimeilę. 

— Namelis medyje man padarė įspūdį, - komplimentą pasa- 
kė ir jis. Dėl to, kad Žanas Polis lengvai jį suminkštino, Deividas 
suirzo ne mažiau nei dėl savo pavydo. - Malonu matyti juos be- 
sidžiaugiančius. 

— Gerai padarėt, kad išsikraustėt iš miesto. Vaikams reikia būti 
kaime, kad turėtų kur palakstyti. Jie kupini energijos. Turėtumėt 
labai didžiuotis. 

— Aš ir didžiuojuosi, — atšovė Deividas. - Mudu abu didžiuo- 
jamės. — Jis pasisuko į Mirandą, paėmė jai už rankos. Ta nuo vyro 
prisilietimo suvirpėjo. - Jūs puikiai darbuojatės. 

— Ačiū, - nusišypsojo Žanas Polis. Mirandai sušilo širdis, ir 
net Deividas pajuto reikalą atsilygindamas nusišypsoti. - Jei ko 
reikės, tik pasakykit. Kol jūsų nebuvo, apie sodą negalvojau, tai 
mums turbūt reikia įrankių ar dar ko. 

- Jūs visko turit. Ankstesni savininkai viską paliko. 

Žano Polio veidas staiga surimtėjo. 

— Gerai. Ką gi, duodam jums ramybę. Gal veskimės vaikus pa- 
sivaikščioti? 

Miranda nustebusi pažvelgė į vyrą. Jis niekad nesivesdavo vai- 
kų pasivaikščioti, negana to, kiek ji prisiminė, nė pats neidavo. 

Lauke Deividas jos ranką paleido. 

- Jis tikras geruolis, - tarė žingsniuodamas tilto link. - Matau, 
kad nuo vaikų švyti. 

— Ojie švyti nuo jo, - pasakė Miranda. 

— Jis ne toks, kokio tikėjausi. 

— Šit kaip. O kokio tikėjaisi? 

— Kito Andervudo. 

— Najau ne, - nusijuokė Miranda. — Šitas išsilavinęs. 

— O kodėl jis sodininkauja, jei jau toks išsilavinęs? 

— Turbūt jam patinka. 

— Iš to daug neuždirbsi. 

— Kažin ar jam rūpi pinigai. 

— Prancūzijoje paliko žmoną? 

— Nesu girdėjusi, kad būtų palikęs. 

Deividas ciniškai prunkštelėjo. 

— Tai greit apsisuks apie visas Hartingtono moteris. Man jis 
atrodo visiškai nepatikimas. Gerokai per išvaizdus. 

— Najau, mielasis, ne! Toli gražu. 

— Tik todėl, kad tavęs nemergina. 

Miranda nudūrė akis ir susigrūdo rankas į kišenes. Gaižūs žo- 
džiai ją įskaudino. 

— Tiesa, nemergina. 

- Ir gerai. Žino savo vietą. 

Prie drevėtojo medžio Deividas paskelbė, kad dabar jie visi eis pa- 
sivaikščioti. 

— Storma, noriu, kad parodytum man savo karves, — tarė žiū- 
rėdamas, kaip duktė susijaudinusi lenda pro skylę žievėje. 

Jos plaukai buvo apkibę šakelėmis ir samanomis, skruostai 
švytėjo. Gasas stryktelėjo žemėn nuo pusės kopėčių — troško pa- 
sirodyti tėčiui. | 

Stormos vedami, jie patraukė per tiltą, tada palei upę prie kar- 
vių ganyklos. Žanas Polis, išgirdęs balsus, priėjo prie lango. Valan- 
džiukę pasigėrėjo reginiu, kaip maža mergaitė šokuoja per aukštą 
žolę. Popė vaikščiodavo lyg šokdama, jos tamsūs plaukai vėjyje 
plaikstydavosi apie pečius, tarsi ji būtų drugelis ar šiaurės elnė. 
Storma jau buvo bepradedanti suprasti sodo stebuklą - Popė jį 
juto instinktyviai. Jis - tai užburtas pasaulis, laukiantis, kada bus 
Stormos atrastas. Žanas Polis laukė nesulaukė pavasario, kai galės 
jai parodyti, kaip žemė atgyja už visą jų įdėtą darbą atlygindama 
gėlėmis. Tada išties pradės vykti stebuklas. 

Gasas kiūtino tėvui iš paskos, pagaliu vanodamas žolę, saky- 
tum ant savo smulkių petukų būtų vilkęs viso pasaulio naštą. Jis 
turėjo kažin kokio pykčio, verdančio viduj tarsi lava. Berniuko 
akys buvo šaltos, tarsi jis saugotųsi nusivylimo, iš po kirpčių jis 
visuomet žiūrėdavo ir su lūkesčiu, ir su įtarumu. Pamačius abu 
tėvus, Žanui Poliui buvo nesunku perprasti tą jo neviltį. Vaikus 
reikia išklausyti, jiems reikia meilės ir laiko. Jis neabejojo, kad 
Deividas su Miranda saviškius myli, bet maža teturi jiems laiko. 
Jis prisiminė mažyčius ženklus, diena iš dienos rodydavusius Ei- 
vos meilę vaikams. Toks pamatas — neįkainojama dovana vaikui, 
tvirta atspara, nuo kurios galima pradėti gyvenimą. 

Žanas Polis vėl įniko tapyti. Sulig kiekvienu brūkštelėjimu dro- 
bėje jautėsi vis labiau susisaistantis su Eiva. 


Storma su karvėmis šnekučiavosi tarsi su draugėmis, glostydama 
striuką kailį tarpuakyje. 

— Matai, jos mane pažįsta, — išdidžiai pareiškė ji. - Žanas Polis 
sako, kad jos turi penkis skrandžius. 

— Joms gerai, - numykė Deividas. —- Norėčiau ir aš turėti pen- 
kis skrandžius. Tada galėčiau suvalgyti penkiskart daugiau ponios 
Andervud apkepo su saldžiu padažu. 
seniai jie bebuvo ką darę visi sykiu. Gasas, sėdėdamas ant upės 
kranto, apie nieką negalvodamas pašė žolę. Miranda priėjo artyn. 

— Ar įmatai kokią žuvį? — paklausė. 

— Ne. 

— Reikės nupirkti tau meškerę. Neabejoju, kad Žanas Polis 
moka žvejoti. 

- Jis paieškos man tinklo žuvims gaudyti. - Berniuko akys su- 
švito. - Miške mes įsirengsime stovyklą — galėsime stebėti elnius. 
Jis sako, kad pavasarį išvysim jauniklius. Galbūt net barsuką. Nu- 
sidrošiu ietį, kad galėčiau juos nudaigoti. 

— Šitas tai jau tikrai ne Žano Polio sumanymas! 

— Ar galėčiau per Kalėdas gauti dovanų lenktinį peilį? 

— Turėsiu atsiklausti tėvo. 

— Prašau! 

— Žiūrėsim. 

Mintis apie Gasą su lenktiniu peiliu buvo gana bauginanti. 


Po pietų Deividas ne pasišalino, kaip paprastai būdavo, o pasiūlė 
darže užkurti laužą. Gasas jam pareiškė, kad ta šiukšlių krūva — 
Žano Polio, ji bus deginama kitą savaitę. 

— Mes vėl būsim raudonodžiai indėnai, — tarė jis ir, prisidėjęs 
ranką prie burnos, išgavo džiaugsmo šūksnius. 

— Šitie namai mano, taigi ir šiukšlių krūva — mano, — išrėžė 
Deividas žingsniuodamas apsiauti botų. 

Miranda susivokė, kad jam sukilo pavydas. Tai štai kodėl jis 
paėmė už rankos, ėjo pasivaikščioti su vaikais. Žanas Polis vai- 
kams buvo geresnis tėvas nei jis. Užuot pralinksmėjusi dėl Deivi- 
do pavydo, Miranda pajuto gėdą - jos vyras, norėdamas įrodyti 
esąs tinkamas tėvas, turi varžytis su sodininku. 

Tą naktį juodu mylėjosi. Miranda žinojo, kad po ištisų savai- 
čių susilaikymo turėtų jausti dėkingumą, bet jautė tik apmaudįą. Ji 
suprato, kad Deivido veiksmus bus paskatinęs Žanas Polis. Vyras 

žymėjo savo teritoriją — kaip ant medžio besišlapinantis šuo. Kad 
išmestų Žaną Polį iš galvos, Miranda užsimerkė. Bet staiga pasi- 
rodė, kad ji bučiuojama Žano Polio, glamonėjama jo rankų, ir tą 
saldžią akimirką ji suprato, kad prancūzas ją jaudina. Ji stipriai 
truktelėjo vyrą artyn, apsivijo jį rankomis ir kojomis, pasistengė 
sutelkti dėmesį į pažįstamą odą, tarsi būtų pabūgusi, kad šitos iš- 
davikiškos mintys nublokš jį tolyn. 


Kitą rytą jie ėjo į bažnyčią. Kadangi ten lankėsi pirmą kartą, buvo 
nužiūrinėjami su tokiu perdėtu smalsumu, su kokiu žiūrima į 
žvėris zoologijos sode. Pastorė Freda Bili putliomis letenomis su- 
čiupo Deivido ranką. 

— Kaip malonu jus čia matyti. Žinojau, kad galiausiai ateisit. 

Jos balsas buvo žemas ir sodrus. Storma su Gasu prunkščio- 
dami žiūrėjo į grėsmę keliančią pastorės krūtinę — ta jai tarškant 
liulėjo po drabužiais tarsi drebučiai. 

Einant tarp klauptų Mirandai akis užkliuvo už Trojaus su Hen- 
rieta, ji nustebusi šyptelėjo. Mat manė, kad į bažnyčią eina tik seni 
žmonės. Trojus, išvydęs „Dolce 84 Gabbana“ paltą su diržu, odi- 
nius ilgaaulius ir kailinę apykaklę, išsprogdino akis, o Henrieta, 
pavydėdama jai be pastangų skleidžiamo žavesio ir liaunumo, 
kukliai pamojo. Deividas nusiyrė prie pirmojo klaupto, nes buvo 
visiškai tikras, kad jis laikomas jiems, pirmajai Hartingtono šei- 
mai, bet tas jau buvo užimtas senojo pulkininko Paiko, rūsčiu 
žvilgsniu varstančio visas šiuolaikinio pasaulio blogybes, tokias 
kaip moterys vikarės, ir Džoanos Heilšam su aštuoniasdešimtme- 
čiu gerbėju, kuris pro akinius storais stiklais įsigilinęs skaitė mal- 
dyną. Deividas nenoromis klestelėjo klaupte tiedviem už nugarų. 

Stormai su Gasu pamaldos būtų kėlusios nuobodį, jei ne var- 
gonininkė Dorotė Dipvud, kuri giedant skubindavo ir lėtindavo 
visiškai nepaisydama parapijiečių. Tik paskutinė gaida buvo su- 
giedota kartu su vargonais. Pastorė Bili puldinėjo po navą pla- 
čiai skeryčiodamasi ir pabrėžtinai tardama žodžius, lyg kalbėtų 
mažiukams. Deividą tai pralinksmino, o Mirandai, vaikystėje 
verstai dažnai vaikščioti į bažnyčią ir dėl to jos nemėgstančiai, 
buvo smagiau stebėti vaikus. Akims klaidžiojant po dailią bažny- 

čią, senovines akmenines sienas ir skliautuotas lubas, ji stebėjosi, 
kaip, po galais, prieš šimtus metų sugebėta suręsti šitokį statinį 
be šiuolaikinių technologijų, — Miranda visaip stengėsi negalvoti 
apie Žaną Polį. Vikarės pamokslas buvo apie laiką, skiriamą pasi- 
džiaugti smulkmenomis vis labiau šėlstančiame pasaulyje, bet nei 
Miranda, nei Deividas į jį nekreipė dėmesio. 

Išėjus į žalią veją, pulkininkas Paikas pakvietė Deividą pasi- 
svečiuoti — ketino jam aprodyti medalius, kurių buvo nusipelnęs 
kare. Miranda stoviniavo su Trojumi ir Henrieta, o vaikai, aptikę 
antkapius, šokinėjo ant jų, tarsi tie būtų dideli brastos akmenys 
upėje. Saulė ant besišnekučiuojančių parapijiečių liejo skaisčią 
šviesą. Miranda pajuto šilumą ir naują jausmą: ji - bendruomenės 
dalis. Kaip malonu stovėti su vaikais ir vyru ir plepėti su vietos 
gyventojais, žinant, kad ponia Andervud virtuvėje kepa jautienos 
pjausnį ir ruošia Jorkšyro pudingą. Reikalai pradėjo taisytis. 

— Mieloji, gal užsuk apsikirpti? — pasiūlė Trojus. — Tavo plau- 
kai gražūs ir žvilgantys, bet nuo vienos kitos sruogos pagyvėtų. 

— Oi, nežinau. Niekuomet nebuvau išsikarpiusi, - atsakė ji, 
abejodama, ar kas kitas, be Roberto „Richard Ward“ salone, pa- 
jėgtų deramai atlikti darbą. 

— Ką gi, tada užeik į kirpyklą išgerti arbatos. Būtume tik trise. 

— Mielai. Ryt iš ryto? 

— Ateik išleidusi vaikus į mokyklą, iki dešimtos klientų nebus. 

— Aš savo krautuvėlės iki dešimtos irgi neatidarau, —- paantrino 
Henrieta. 

— Atnešiu iš Keitės karštų raguolių, bet turėsim slėptis galinia- 
me kambaryje. Ji pašėls, jei mus pamatys. 

— Ar nebūtų paprasčiau susitikti jos pyraginėje? - sukluso Mi- 
randa. 

— Ne! — vienu balsu atsakė jie. 

— Ne, — rūsčiai pakartojo Trojus. - Pastaruoju metu Keitės 
man kiek per daug. 

— Jei nepatinka, kodėl su ja susitikinėji? —- paklausė Miranda. 

— Įprotis, — nerūpestingai tarstelėjo Trojus. — Kaip per daug 
gerti - žinai, kad nesveika ir kad paskui jausiesi siaubingai, bet 
toks jau gyvenimas. 

Po bendruomeniško rytmečio Deividas buvo pakilios nuotaikos, 
pažadėjo po pietų nusivesti vaikus į Džeremio ūkį pažaisti su trak- 
toriais. Storma sutiko keletą mokyklos draugių, o Gasas sugebė- 
jo prisidėti prie jų nė vienos nenugąsdindamas. Mirandai vaikus 
teko vilkte išvilkti, davus pažadą, kad bus galima susitikti pažaisti 
po pamokų. Ji jautėsi pakylėta. Dangus buvo giedras, ponia An- 
dervud buvo ištaisiusi puotą, tad ji neabejojo, kad laukia idiliška 
popietė. Bet prieškambary išdygęs Deividas, nešinas kuprine, pa- 
reiškė ketinąs važiuoti į Londoną ankstyvos popietės traukiniu. Jai 
krito ūpas. Viskas klostėsi šitaip puikiai. Nejau jis nenori praleisti 
su jais daugiau laiko? Kokia čia skuba? Argi svarbiausi jam dalykai 
ne čia, Hartingtone? Atsisveikinant ji vyrą pabučiavo, bet buči- 
nys buvo paskubom, o jis jos neapglėbė. Nuo tų savaičių buvimo 
atskirai jie svetimėja. Miranda žinojo, kad turėtų vyru pasitikė- 
ti. Nėra priežasčių nepasitikėti. Bet ėmė graužti menka abejonė, 
kaip akmenukas bate. Ar gali būti, kad jis ką įsitaisė? 

(Gasui, matant, kaip tėtis išvažiuoja taksi, dūrė skaudus nusi- 
vylimas. Jis taip laukė, kada galės žaisti įlipęs į Ficherberto trak- 
torius. Automobiliui pranykus, Storma su mama suėjo vidun. Ga- 
sas, čiupęs akmenį, švystelėjo jį į nieko blogo neįtariantį juodąjį 
strazdą ir patraukė į mišką. Prie karvelidės sustojo. Ten aukštoje 
žolėje rado tūnantį ežį. Pritūpė pažiūrėti iš arčiau. Ežys bailiai 
spoksojo. Gasas dūrė į nosį. Ežys susirietė į kamuoliuką. Vaikis 
išsiviepė. Dabar galima žaisti futbolą. 

- Ką čia radai? — už nugaros pasigirdo Žano Polio balsas. Ga- 
sas atsistojo iš gėdos nuraudusiais skruostais. — Ežį? - Žanas Polis 
priklaupė. — Ar žinai, kodėl jis susirietė į kamuoliuką? 

— Nes bijo. 

— Tiesa. Nagi, pažiūrėkim atidžiau. Man rodos, jis sužeistas, — 
tarė Žanas Polis, radęs progą duoti vaikui vertingą pamoką. - Ma- 
tai, kaip dreba? — Gasas linktelėjo. - Žinai, gyvūnai įdomūs tuo, 
kad jų labai išugdyta intuicija. Jie žino, kuo pasitikėti ir ko bijoti. 

— Šit kaip, — pamikčiojo Gasas, džiaugdamasis, kad ežys neturi 
balso ir negali prabilti. 

— Pažiūrėk. - Žanas Polis pakišo rankas ir pakėlė ežį. Švelniai 
priglaudė sau prie marškinių. Netrukus kamuoliukas išsivyniojo, 
ir gyvūnas drėgnu snukučiu jį apuostė. - Nusineškim jį į namelį ir 
padarykim guolį. Man rodos, jis nesveikuoja, kaip manai? 

Jie grįžo čiobrelių taku. Žanas Polis įsileido pasakoti Gasui apie 
gyvūnus, kaip juos reikia gerbti, kaip prižiūrėti. Įkvėpimo jam tei- 
kė Eivos balsas, ataidintis iš tų metų, kai ji tas pačias pamokas 
duodavo savo vaikams. Namelyje Žanas Polis ežį apsuko audeklo 
gabalu ir padavė berniukui. Tas iš pradžių pabūgo, išsigando, kad 
ežys grybštels už tai, kad dūrė į snukį. Bet Žanas Polis jį nurami- 
no: 

— Ežys skaito tavo mintis. Jei meiliai apie jį galvoji, supras ir 
nustos bijoti. 

Ir išties, ežys paliovė drebėjęs ir pradėjo uostinėti jam delnus. 

Gasas sukrizeno. 

— Jis nori Mane suėsti. 

— Ne, nenori, tik tyrinėja. Šiaip ar taip, manau, jis alkanas. Įdė- 
sime į dėžutę ir duosim pieno. 

— Ar jis pasveiks? 

— Taip, taip. Mes jį pašersim ir palaikysim šiltai, o ryt nunešim 
į mišką. Ko gero, suėdė ką netinkamo. 

— Jo nosis minkšta, — pasakė Gasas vėl juokdamasis, nes jam 
kuteno. 

— Žinai, jis turbūt turi mamą ir tėtį - dabar jie jo laukia. Gali 
būti, kad turi ir broliukų su sesutėmis. Kai nunešim atgal, pažiū- 
rėsim, ar juos susiras. 

— Gera mintis. 

— Jei tave kas nors nuskriaustų, juk tavo tėvai labai krimstų- 
si, ką? — Gasas linktelėjo. — Jei tu nuskriaustum jį, jo tėvai irgi 
krimstųsi, ar taip nemanai? — Gasas, pasijutęs nejaukiai, patraukė 
pečiais. —- Ežys nedaug kuo nuo tavęs skiriasi. Jis turi tokią pat 
teisę gyventi šioje žemėje kaip ir tu. Mes visi čia gyvenam sykiu 
ir visi vieną dieną mirsim. Turi gerbti visus Dievo kūrinius, net 
menkiausias skruzdėlytes. Pasistengsi dėl manęs, ką? 

— Pasistengsiu, - pažadėjo Gasas pirštu glostydamas ežiui snu- 
kutį. Gyvūnėlis, atrodo, tuo džiaugėsi. 

Žanas Polis įpylė į lėkštelę pieno. 

— Ką šią popietę veikia tavo sesuo? 

— Ji su mama. Tėtis išvažiavo į Londoną. 

Berniuko veidas apniuko. 

— Dėl to liūdi? 

— O sakė, kad nusives mus pas Ficherbertą pažaisti su trak- 
toriais. 

— Jis labai užsiėmęs, tiesa? 

- Jis visada užsiėmęs. Niekada netūri laiko su mumis žaisti. — 
Gasas netikėtai atvėrė Žanui Poliui širdį. Jausmai, apie kuriuos 
niekad nekalbėjo, pasipylė srautu. - Jie nori išsiųsti mane į inter- 
natą... bet tai ne mano kaltė... ne aš pradėjau... aš tik įkandau jam, 
nes jis prasivardžiavo... tėtis vis žada, kad su manim žais... bet 
taip ir nežaidžia... jis visada užsiėmęs... kiti tėčiai žaidžia su savo 
vaikais... kodėl jis negali su manim pažaisti? 

Mažius pradėjo kūkčioti. Žanas Polis, klausydamasis nelengvai 
suprantamo monologo, apglėbė Gasą. Pagaliau vaikas aprimo, bet 
jo kūnelis krūpčiojo, mat nevalingai dideliais gurkšniais gaudė orą. 

— Suaugusiuosius kartais sunku suprasti. Neteisinga, kad tėtis 
pažada žaisti, o tada netesi pažado. Bet noro jis turi. Norėjo su ta- 
vim žaisti, ketino. Turbūt buvo skubiai iškviestas ir nuliūdo lygiai 
kaip tu. — Gasas nepatikliai šnarpštėlėjo. - Turi jiems pasakyti, 
kad į internatą nenori. 

— Jie neklausys. Niekuomet neklauso. 

— Tada turi paprašyti, kad išklausytų, kalbėti ryžtingai. Bet būk 
ramus ir nepyk. Turi parodyti jiems gerą pavyzdį. Jie elgsis taip, 
kaip tu. — Gasas žvelgė neįtikintas. — Ar vis dar nori pažaisti su 
traktoriais? — Berniuko akys nušvito. - Tai eime, iki arbatos dar 
turime laiko. 


Miranda šniukštinėti nebuvo linkusi. Tarp jos su vyru paslapčių 
nebuvo. Vis dėlto kai vaikai, išvargę nuo žaidimų ūkyje, sugulė, ji 
ėmėsi tikrinti vyro darbo stalą. Deividas visus daiktus laikė tvar- 
kingai. Čia buvo segtuvų laiškams, namo remonto dokumentų, 
sąskaitų ir draudimo polisų, bet jei esama kokių įkalčių, jie, ži- 
noma, Londone. Jei jis turi ką slėpti, vargu ar tai paliktų namie. 

Miranda prisileido karštą vonią vandens, įsipylė levandų aliejaus, 
užsimerkusi giliai pakvėpavo garais. Pakeiksnojo save už įtarinėji- 
mus. Jiems tereikia daugiau laiko leisti sykiu. Miranda apsispren- 
dė - kitą savaitgalį su Deividu apie tai pasikalbės. 

Tąnakt ji užsidegė kvapniąją žvakę, susirangė lovoje ir atsiver- 
tė albumą. Tas buvo tarsi stebuklas, ji tarytum būtų atvėrusi duris 
į pasaulį, šimtąkart gražesnį nei tas, kuriame gyveno pati. Tas pa- 
saulis ją apgobė, prisiminimai apvijo širdį sidabro gijomis ir įtrau- 
kė. Ji juto meilę tarsi saulės šilumą, o skausmą išgyveno taip, tar- 
si jis būtų pačios kančia. Skaitydama iš vis labiau vėstančio savo 
santuokinio gyvenimo nėrė į kažkieno kito paslapties šilumą. 

Žanas Polis stovėjo ant akmeninio tilto. Buvo tamsu ir šalta, tam- 
siai mėlynas dangus — prismaigstytas žvaigždžių. Mėnulis, dar ne 
visai pilnatis, kybojo aukštai, apgaubtas miglos. Jis įsitvėrė akme- 
ninio turėklo, pasilenkė pažiūrėti į vandenį. Raibuliuojantis van- 
duo, pamažu sruvenantis į jūrą, atmušė šviesą. Žanas Polis žiūrėjo 
taip ilgai, kad užgėlė akis, bet prieš sumirksėdamas buvo tikras, 
kad pamatė jos veidą, atsispindintį su mėnuliu, į jį žvelgiantį su 
tokiu pat troškuliu. 

Miegas neėmė. Buvo sunku rasti ramybę namelyje, kuris buvo 
jų. Visi kambariai aidėjo nuo jos, kiekvienas garsas žadindavo pri- 
siminimą, apelsinmedžių žiedų kvapas skaudino ilgesiu. Vis dėl- 
to jis laikėsi šito įsikabinęs, lyg lyžčiotų klibantį dantį, neįprastai 
mėgaudamasis skausmu. Galėjo imti šįvakar ir išvažiuoti, bet nuo 
minties apie tuščią chdteau pasidarė dar nejaukiau nei nuo na- 
melio. Kad jau negalima sieti su ja ateities, jis pasidžiaugs ja dar 
tebealsuojančia praeitimi. 


Kitą rytą Miranda drabužius rinkosi itin kruopščiai. Užsimovė iš- 
blukintus pilkus „Ralph Lauren“ džinsus, apsiavė rudus odinius 
ilgaaulius batus, apsivilko pilką kašmyrinį „Ralph Lauren“ megz- 
tinį aukšta apykakle. Kad ir gyveno vidury lauko, apsileisti nebuvo 
galima. Ji pasidažė, pasikvepino, vonios kambarį užliedama žalių- 
jų citrinų, bazilikų ir mandarinų kvapu. Tada guvia eisena išėjo 
patiekti vaikams pusryčių. 

Kadangi pas Trojų turėjo būti devintą, nusprendė vaikus į 
mokyklą vežti automobiliu; dviračius paliks gale kelio, kad tie po 

pamokų parmintų namo. Jau buvo beišeinanti, kai sučirškė te- 
lefonas. Tikriausiai skambina Trojus atšaukti rytmečio su kava. 
Londone ką nors atšaukti būdavo įprasta kaip sulaukti neprogno- 
zuoto lietaus. 

Mirandos nuostabai, skambino pardavėja iš „Theo Fennell“, 
juvelyrinių dirbinių parduotuvės Londone; Miranda daug metų 
buvo nuolatinė jos klientė. 

— Atsiprašau, kad skambinu taip anksti, ponia Kleiburn, - 
dusdama pasakė mergina aristokratišku balsu. - Pamečiau jūsų 
vyro darbo numerį, o jis nori, kad užrašas būtų išgraviruotas prieš 
Kalėdas. Užsirašiau jį bloknote, bet bloknotas dingo. Aš naujokė, 
labai gėda, kad esu tokia kvaiša. „Theo“ nuvarys mane į kapus! 

Mirandai sukilo smalsumas. Turbūt Deividas Kalėdų proga 
perka jai kokį brangų daiktą. Juk žino, kad „Theo“ — viena mėgs- 
tamiausių jos parduotuvių. 

— Ir ką jis perka? — nusijuokė ji bandydama ištraukti daugiau. 

— Abejoju, ar dera sakyti, - baugščiai pratarė mergina. 

— Ne, turbūt nedera. Pasakysiu jums numerį, bet jam neužsi- 
minkit, kad kalbėjotės su manimi. Jei ruošia staigmeną, nenoriu 
gadinti. Jam būtų labai skaudu. 

— Ačiū jums, ponia Kleiburn. 

Iš balso atrodė, kad mergina lengviau dustelėjo. Miranda pa- 
diktavo numerį ir padėjo ragelį. Nuostabus dirbinys iš „Theo Fen- 
nell“ juvelyrinės, be abejonės, bus atlygis už ilgas jo išvykas. Ir 
kaip buvo galima juo suabejoti? 


Kai Miranda atvažiavo pas Trojų, ten jau buvo Henrieta, krams- 
nojo karštą raguolį. Salone maloniai kvepėjo šampūnu ir plaukų 
laku, buvo labai šilta. Ji nusivilko tamsiai mėlyną „Celine“ kaš- 
myro paltą, kuris jos spintoje rodėsi toks užmirštas, kad ji pajuto 
esant teisinga jį išsitraukti, nors Hartingtonui jis ir buvo pernelyg 
prabangus. Saulės akinius įsikišo į dėklą. Trojus pašnibždėjo grei- 
čiau mauti į galą, kol pro langą nedėbtelėjo Keitė. Trijulė susi- 
spraudė mažame kambarėlyje tarp dėžučių, prie stalo, nukrauto 
popierių šūsnimis. Ore tvyrojo jaudulys. Jie retai kada ignoruo- 
davo Keitę. | 

- Jei ji sužinos, mums galas, - perspėjo Trojus duodamas Mi- 
randai arbatos puoduką. 

— Tada taip ir nebepasakys, kada vėl pasirodys žavusis prancū- 
Zas, — pritarė Henrieta. 

— Ak, visi mes įsimylėję, — teatrališkai atsiduso Trojus. 

— Ką? — sukluso Miranda. 

— Tas paslaptingasis prancūzas... - pakuždomis išbėrė Henrie- 
ta. —- Pirmąkart pasirodė spalį. Pamanėm, gal turistas. Dabar vėl. 
Matėm per kelią. Pusryčių geria juodos kavos ir kremta raguolį. 
Bet kad ir kiek Keitė jį kamantinėtų - o tu gi žinai, ji gali būti labai 
įtaigi, - apie save nieko nesako! 

— Jūs ne apie mano prancūzą, ką? 

Abudu nustėro. 

— Brangute, o aš ir nežinojau, kad tokį turi, - suvapėjo Trojus. 

— Jis ne mano. Tik pas mane dirba. Jam per penkiasdešimt, itin 
išvaizdus, giliomis rudomis akimis, poilgiais žylančiais plaukais, 
nuginkluojančia šypsena. 

— O Dievulėliau! — aiktelėjo Trojus. — Jis — tavo! Ką pas tave 
veikia? 

— Sodininkauja. 

— Sodininkauja? — nustėro abu kartu. 

— Taip, jis sodininkas. 

— Nejuokauk, - sudraudė Henrieta. - Jis - kino prodiuseris 
arba rašytojas. Negali būti sodininkas! 

— Bet yra, — pasakė Miranda. 

— Po galais, kaip tu jį radai? - susidomėjo Trojus. 

— Tiesą sakant, tai jis mane susirado. Ilga istorija. 

— Turim visą rytą. 

Miranda išklojo visą pasakojimą, nei Trojus, nei Henrieta per 
tą laiką nepratarė nė žodžio. 

— Taigi, - baigė pasakoti ji, — parvedė Stormą namo ir mes 
įsišnekėjom. Paklausiau, ką veikia, o jis atsakė, kad sodininkauja. 
Paklausiau, ar pasirūpins mūsų sodu, ir jis nedvejodamas priėmė 
pasiūlymą. Buvo labai keista. 

— Vedęs? - sukluso Henrieta. 

— Ne, - konstatavo Miranda. 

— Vajetau! —- šūktelėjo ta, išsyk apsispręsdama laikytis naujos 
dietos, lig tik suvalgys raguolį. 

— Gėjus? — sukluso Trojus. 

— Šito aš nežinau, — atsakė Miranda. Prisiminusi savo nedera- 
mas mintis, nuraudo. — Bet kažin. Tiesiog tokia nuojauta. 

— Ir kaip tu ištveri ištisą savaitę, kol vyras Londone? — nusiste- 
bėjo Trojus. 

— Man jis ne galvoj, - pamelavo ji truktelėdama pečiais. 

— Tai tik rodo, kokia laiminga tavo santuoka, — su pavydu at- 
siduso Henrieta. 

— Taviškis turėtų sprogti iš pavydo, - nusprendė Trojus. 

— Trojau, Mirandos vyras - labai patrauklus. 

— Bet ne toks patrauklus kaip prancūzas. Kuo jis vardu? 

— Žanas Polis. 

— O Dieve! Kaip seksualu! Žanas Polis. Argi ne pikta - Keitė 
nuo pat pradžių buvo teisi, 

— Ką turi galvoj? — gurkštelėjusi arbatos sukluso Miranda. 

— Gi sakė, kad sodininką radai tik dėl jos skelbimų lentos. 

— Na, bet ji klydo, argi ne? — atšovė Miranda. 

— Ne, — vyptelėjo Henrieta. - Spalį mes jį matėm Keitės pyra- 
ginėje. Klausinėjo apie namus, kas ten gyvena. Dėl to ir nuspren- 
dėm, kad turistas. 

Miranda pastatė puodelį ant stalo, suraukė antakius. 

— Jis matė mano skelbimą? 

— Negalėjo nematyti, brangute, — paaiškino Trojus. — Tavo 
skelbimą matė visas Hartingtonas. 

Miranda staiga pasijuto nekaip. 

- Juk jis apie tai neužsiminė, kai šnekėjomės. 

— O galbūt taukšdama jam nesuteikei progos, — pasiūlė paaiš- 
kinimą Henrieta. 

— Taip, tu teisi. Turbūt taip ir buvo. Vargu ar leidau jam prasi- 
žioti. Pasidarau tokia, kai jaudinuosi. Mažumą per plepi. 

Trojus išsišiepė. 

— Vadinasi, jis tau galvoj? 

Miranda irgi šyptelėjo. 

— Trupučiuką, tik tiek, - numykė. 
— Ak, kaip palengvėjo! — šūktelėjo jis. — Vis dėlto ji irgi žmogus! 


Namo Miranda važiavo vaikydama iš galvos abejones dėl Žano 
Polio. Jis gi neprivalėjo užsiminti apie skelbimą. Gal nė nebuvo 
svarstęs, ar siūlytis į darbą, kol ji pati apie tai neprabilo. Pagaliau 
juk tai Storma jį parsiternpė. Kitaip gal nė nebūtų ėjęs. 

Fatima virtuvėje kraustė pusryčių stalą. 

— Labas rytas, ponia Kleiburn! —- sušuko išvydusi Mirandą. — 
Visą šitą palikti man, - pridūrė savo skambiu balsu, lakstydama 
po kambarį spėriai kaip perpus jaunesnė moteris. - Eikit ir dirb- 
kit, aš padarysiu, kad jūsų namai — švyti, švyti, švyti! 

Darbo kambaryje Miranda bandė rašyti straipsnį žurnalui 
„Telegraph“ susiimdama, kai tik mintys nuklysdavo. Ji galvojo 
apie Žaną Polį sode, apie naujų žieminių drabužių išties reika- 
lingus vaikus, apie stiprėjantį troškimą liautis rašinėjus bedvasius 
straipsnėkus ir sukurti tikrą romaną. Greit Kalėdos, o ji net ne- 
pradėjusi pirkti dovanų. Kalėdas jie buvo nusprendę švęsti nau- 
juosiuose namuose, šeimyniškai, pasikviesti Mirandos tėvus ir 
netekėjusią mamos seserį. Pačios sesuo ištekėjusi išdūmė į Aus- 
traliją, ir Miranda tuo nelabai tesistebėjo, greičiau pavydėjo, kad 
ta nustatė tokį atstumą tarp savęs ir motinos. Būsimos šventės jai 
kėlė didelį nerimą. 

Kompiuteriu renkant dar tik pirmos pastraipos pabaigą, įžen- 
gė Andervudas su glėbiu malkų ir suvertė jas į krepšį prie židinio. 
Miranda pakėlusi akis nusišypsojo, tada padarė klaidą paklausda- 
ma, kaip jis laikosi. 

— Na, ponia K, ma...am, jei jau klausiat, tai pasakysiu, kad man 
jau kuris laikas kutena gerklę, tik kutena, tarsi ten tupėtų kokia 
skruzdėliukė. Žinau, kad netupi, bet jausmas toks, lyg skruzdėliu- 
kė. Arba voras su tuntu kirbančių kojyčių. Bėda, kad dėl to kosčiu. 
Nuėjau pas daktarą, bet tas nieko nerado. Taip ir vargstu. - Ir, 
įrodydamas šį teiginį, sukosėjo. 

— Labai gaila, - tenumykė Miranda, visų pirma labiau gailėda- 
masi, kad išvis jį užkalbino. 

— Maniškė sako, kad turėčiau šaukštais žiaumoti medų. Tik 
bėda, kad medus man ne itin terūpi. Per saldus, aš — aštriamėgis. 
Mėgstu, kas sūru, kad ir šoninę. 

Andervudas akimirką pastovėjo žiūrėdamas į Mirandą, lauk- 
damas, kad ji pratęstų pokalbį. 

— Ką gi, verčiau grįšiu prie darbo, — tarė ji, vildamasi, kad jis 
supras užuominą. 

— A, taip, neleiskit man jums trukdyti. Nenoriu stabdyti kūry- 
bos srauto. Šįryt kalbėjausi su Žė Pė, jis pakirdo su gaidžiais, atė- 
jęs aštuntą jau radau atsibaldžiusį prieš valandą. Mes ruošiamės 
rauti lauk tą darželį. Išrausim — visą, tada vėl veisim. 

Miranda pasibaisėjo. Kaipmat pagalvojo apie Eivą ir darželį, 
kurį ta kūrė su P. P. Negalima leisti Žanui Poliui jo rauti. 

— Ką, viską? — paklausė netikėdama savo ausimis. 

— Aha, ponia K, ma...m. Visut viską išraut, iki paskutinio auga- 
lo. — Nuo tokio sumanymo jam sublizgo akys. — Tada visas pikt- 
žoles užkursim. Sukrausim didžiulį laužą, daug ką deginsim. 

— Reikia eiti su juo pasikalbėti. Ką nors juk turėtume išsaugoti. 

— Oi, ne, Viskas arba stagarai, arba puvėsiai. 

— Spręsiu aš, — nukirto ji, nors, neturėdama patirties, nebuvo 
kompetentinga nieko spręsti. 

Priėjusi prie durų nugirdo dzingtelint — atėjo dar vienas elek- 
troninis laiškas. Po velnių, mintyse susikeikė, tada pergalingai 
šypsodamasi, nebekreipdama į kompiuterį dėmesio žengė į prieš- 
kambarį. 

Žaną Polį Miranda rado sėdintį ant žydro suoliuko, juosiančio 
šermukšnį vidur darželio. Sėdėjo pasilenkęs į priekį, alkūnėmis 
atsirėmęs į kelius, užsigalvojęs kasėsi smakrą. Išvydus jį tokį nu- 
liūdusį, jai nudiegė širdį. 

— Labas rytas, - pasisveikino Miranda nenorėdama jo nugąs- 
dinti. 
riančios, kad ji nuraudo. 

— Buvau už šimtų mylių, — tarstelėjo jis ir sunkiai atsidusęs iš- 
sitiesė. 

— Kokioj nors gražioj vietoj? - nuotaikingai paklausė Miranda. 

— O taip, — tarė jis. - Praeitis maloni. 

Žanas Polis šiuos žodžius ištarė su tokiu ilgesiu, kad pakurstė 
smalsumą, bet nežinia kas neleido jo daugiau kamantinėti. Mi- 
randa prisėdo šalia. 

— Ponas Andervudas sako, kad visą šitą darželį ketinate išrauti. 

— Ne, ne visą. Kai ką galim palikti, kai ką reikės persodinti. Su- 
sivėlinom, jau gruodis. Bet oras neįprastai šiltas, ir jei įvyktų šioks 
toks stebuklas... 

Miranda prikando lūpą. 

- Žinau, kad prašėt palikti tuo rūpintis jums. Aš pasitikiu, — 
atsargiai pradėjo aiškintis ji, — esu tikra, kad galiu pasitikėti. Rei- 
kalas tas, kad ponia Laitli šitą darželį ypač mylėjo. Tiesą sakant, 
jis jai turėjo didelę reikšmę. Manau, būtų neteisinga jį keisti. 

Žanas Polis pažvelgė įtariai. 

— Iš kur žinot apie ponią Laitli? 

— Ak, žmonės pripasakojo. Ji čia buvo labai mėgstama. Visi 
žino apie jos sodus. Ko gero, šis jai buvo ypač brangus. 

Miranda taip troško su kuo nors pasidalyti albumu, bet dabar 
jau buvo pernelyg įsipainiojusi, kad išduotų moterį, kuri į jį rašė 
ir klijavo. 

— Klausykit, Miranda. Suprantu, kad nenorit niokoti to, ką su- 
kūrė jūsų pirmtakė. Aš irgi nenoriu. Nors ir piktžolėta, aš matau, 
kur kas augo. Pasistengsiu darželį atkurti lygiai tokį, koks buvo. 

Miranda lengviau atsikvėpė. 

— Tikrai? 

Žanas Polis linktelėjo. 

— Ak, labai jums dėkoju. Jei ji kada nors sugrįžtų ir pamatytų, 
kad viską paleidom perniek, neištverčiau. 

— Manot, ji grįš? 

— Ką gali žinoti. 

— Tiesa, - liūdnai palingavo galvą jis, - negali. 

Taigi Žanas Polis sų Andervudu ėmėsi užduoties atkurti dar- 
želį. Kaip šitai skyrėsi nuo anuometinės savaitės, kai jis sodino jį 
su Eiva, Hektoru ir vaikais. Jie šnekučiavosi ir juokavo saulėkaito- 
je, po pievutę ritinėjosi šunys, ant stogų burkavo balandžiai. Tai 

tomis dienomis ji iš lėto vogė jo širdį, po truputį, kad jis nė neap- 
sižiūrėjo, kada pasidarė per vėlu. 

Miranda metė rašyti straipsnį. Jautėsi neturinti nė menkiausio 
įkvėpimo. Buvo sunku susikaupti, akys klaidžiojo po sodą, mintys 
vis nuklysdavo prie vaikų, prie Žano Polio. Ji nenustygo prie stalo, 
irzo dėl elektroninių laiškų, siūlančių dar padirbėti, buvo nepa- 
tenkinta rašiniais, kuriuos rašyti nebebuvo lengva. Užuot run- 
gusis su kūrybine užduotimi, išsitiesė lovoje ir atsivertė iškarpų 
albumą. Pasiėmusi darželio piešinį, atsilošė į pagalves jo atidžiai 
apžiūrėti. Piešta ryžtingais potėpiais, ryškiomis spalvomis. Būtų 
gerai parodyti piešinį Žanui Poliui, kad jis galėtų kopijuoti, bet 
nėr čia ko. Piešinio ji nerodys nei jam, nei kam kitam. Kada nors, 
jei sutiks ponią Laitli, atiduos jai. 


XIX 
a šelmės Vado and Kaknelio) 
palangės: 4 Ca; jaučia meilę Mduje 
Tangdum saulės spindulio Uv RO juose 
maudydia Taip kaip mMmaa: 


Vaikai atostogavo. Miranda buvo ėmusis rytais vežioti juos į mo- 
kyklą, nuvežusi salone ar Keitės pyraginėje susitikdavo su Troju- 
mi ir Henrieta. Ji pamažu ėmė įsitraukti į bendruomenės gyve- 
nimą. Pati to daryti neketino, priešinosi kaip prie uolos prilipęs 
moliuskas. Šitai vyko nepastebimai. Iš lėto, klastingai, tarsi ap- 
siaučiant miglai. Sekmadieniais, išėję iš bažnyčios, jie pastovi- 
niuodavo, pasišnekėdavo su vietiniais. Deividas apsilankė pas 
pulkininką Paiką - tas išdidžiai paklojo prieš jį medalių kolekciją 
ir pakvietė šeštadieniais pusryčiauti pas Keitę. Miranda prie mo- 
kyklos vartų užmegzdavo keistus pokalbius su kitomis mamomis, 
dalyvavo tėvų susirinkime — viena, mat Deividas buvo užsiėmęs 
Londone. Atvažiavo su nerimo gumulu paširdžiuose. Bet ponas 
Marlou, meiliai, šypsulingai pasisveikinęs, džiugiai pranešė, kad 
Gasas pagaliau rimsta. Nuo spalio nė vienam neįkando, bet dar 
turi susirasti draugų. 

— Jis vienišius, — paaiškino Miranda gindama sūnų. 

Pono Marlou veidas persikreipė. 

— Ne vienišius, ponia Kleiburn, o vienišas. Didelis skirtumas. 
Susiradęs draugų, jūsų sūnus gautų milžinišką naudą. 

Miranda džiaugėsi, kad trimestras baigėsi ir Gasas bus namie, 
kur jo niekas neteis. Kiek ji matė, dabar sūnus noriai žaisdavo su 
seseria Žano Polio medyje pastatytame namelyje. Taip, į mokyklą 
eiti jam nepatiko, ir Miranda jo nekaltino. Pačiai mokykla irgi ne 
itin patiko. Gasas laimingiausias namie, galiausiai padarė išvadą 

ji. Matydama, kaip sūnus sekioja iš paskos Žanui Poliui, sumetė, 
kad apskritai laimingiausias jis su sodininku. 

Kad ji galėtų nukakti į Londoną apsipirkti prieš Kalėdas, Hen- 
rieta apsiėmė prižiūrėti Gasą su Storma. Klerė krautuvėlėje pui- 
kiai gebėdavo tvarkytis viena, o Henrieta paslapčiom geidė su- 
sitikti su nepagaunamuoju Žanu Poliu, kasryt Keitės pyraginėje 
tylomis gurkšnojančiu juodą kavą ir skaitančiu laikraščius. 

Miranda išvyko ankstyvu traukiniu, palikusi ją su vaikais prie 
pusryčių stalo. 

Trojus Henrietai buvo iškarpęs plaukus ir kilstelėjęs ūpą. Nie- 
kas to nepastebėjo, išskyrus Keitę — ta pareiškė, kad dabar jos vei- 
das atrodąs apvalesnis. 

— Tai pagyrimas, — pridūrė. - Veidukas mielas. 

Žinodama, kad tikimybė susidurti su Žanu Poliu nemaža, 
Henrieta pasiryškino blakstienas. Išsidažiusi jausdavosi nejaukiai, 
bet šiandien pajuto, kad pasitikėjimą savimi reikia kiek pastiprin- 
ti. Vis dėlto tiek, kad būtų ryžusis rodyti šlykščią figūrą, neišdrą- 
sėjo, tad ją paslėpė didžiuliame vilnoniame džemperyje. 

Henrieta vaikus dievino. Gasas su Storma išsyk tai pajuto ir 
puolė maivytis. Be Žano Polio, daugiau tokios dėmesingos au- 
ditorijos jiems neteko turėti. Henrieta jų klausėsi, kvatojosi iš jų 
pokštų, leido aprodyti savo kambarius ir žaislus. Pasigėrėjo Stor- 
mos rožinių žaidimų nameliu, pakedeno pagalvėles ir paaikčiojo 
nuo fėjų suknelių spintoje. Gasas, užsliuogęs kopėčiomis nelyg 
voverė, aprodė namelį medyje. 

- Šitą mums sukalė Žanas Polis, - paaiškino. - Aš matau per 
atstumą. Žė Pė! - pašaukė jis. 

— Žė Pė? - kvatodamasi perklausė Henrieta. 

- Tai pravardė. Jis - Žė Pė, aš — Gasas Stipruolis, o Storma — 
Giedras Dangus. 

— Tai bent, - susidomėjo Henrieta. 

Gasas darkart šūktelėjo. 

— Tikriausiai darželyje. Visąlaik ten. 

Henrieta troško, kad Žanas Polis pasirodytų, bet tas nesirodė. 
Gasas nuliuoksėjo kopėčiomis žemyn ir dingo medžio drevėje. 

Vienuoliktą ji į namelį medyje atnešė karšto šokolado ir tru- 
pininių sausainių. Ropinėjo keturpėsčia nepaisydama, kad keliai 
purve, gainiojosi vaikus aplink medį vaizduodama kapitoną Huką. 
Paskui, įkišusi galvą į skylę, sukliko: „Oje, vajergau!“; stambus už- 
pakalis pūpsojo atsikišęs it grybas. Štai taip ją ir aptiko Džeremio 
Ficherberto šunys. Kol Henrieta ropštėsi lauk, džiaugsmingai ap- 
uostė sėdynę. Ji išlindo visa susivėlusi, išraudusiu veidu, mėlynos 
akys žvilgėjo it rasotos rugiagėlės. 

— Tikiuosi, nepertraukiau, — išsišiepęs dėl tokio reginio tarė 
Džeremis. 

— Dievulėliau, labai atsiprašau, — suvapsėjo ji stodamasi. — 
Aš - piratė. 

— Dar ir kokia, — tarė tas, nužiūrinėdamas Henrietą nuo galvos 
iki kojų. Ji bandė susiglostyti plaukus. 

— Sakyčiau, veikiau Mikė Pūkuotukas, įstrigęs Triušio oloje. 
Gaila, kad pamatėt mane ne iš to galo. 

— Tai kad jis visai nieko. Man pasirodė puikus. 

— Mes kada nors buvom susitikę? - suglumusi paklausė ji. 

— Taip. Jūs - Henrieta Mun, tiesa? 

— Tiesa, — prisimerkė Henrieta. 

— O aš - Džeremis Ficherbertas. Ūkio kaimynystėje šeimininkas. 

— Tada žinoma, kad buvom, - pasakė ji viskam stojantis į savo 
vietas. 

— Aš lankiausi jūsų krautuvėje. Jūs pardavinėjat tuos didžiulius 
stiklainius karamelės lazdelių. Jos - mano mėgstamiausios. 

— Ir mano, — vyptelėjo ji, pasijutusi nepatogiai, kad jo neatpa- 
žino. —- Ypač irisinės. 

— Tiesa. Kartą paragavęs, negali sustoti. 

— Deja, ir aš turiu tokią bėdą. 

— Dėl to taip gražiai ir atrodot. 

Henrieta spoksojo į jį nebežinodama nė ką sakyti. Nebuvo pra- 
tusi prie komplimentų. Nė už ką nepatikėjo jį iš tiesų taip manant. 
Liežuvį pajudino tik praslinkus vienai kitai nesmagiai akimirkai, o 
Džeremis jau buvo beskęstąs akvamarino spalvos akyse. Jis panū- 
do pasakyti, kokios gražios jos akys, bet staiga susigėdo. Ko gero, 
ji tai girdėjusi šimtus kartų. 

— Bonjour", Džeremi, — pasigirdo. 

Tylą nutraukus džiugiam pasisveikinimui, abu atsisuko — taku 
beatžingsniuojąs Žanas Polis. Henrieta, pamačiusi jo šypseną, nu- 
stojo kvėpuoti ir pajuto, kad paširdžiuose darosi kažkas panašaus 
kaip vaikystėje važinėjantis atrakcionų aikštelėje. 

— Bonjour, madame“, — pasisveikino prancūzas su Henrieta. 
Paėmė ranką ir, formaliai linktelėjęs, pakėlė prie lūpų. 

Henrieta nebeišmanė, kur dėti akis. Pajuto, kaip deginantis 
karštis kaklu kyla iki gerklės ir ratilais plinta po odą. Rankos jai 
dar niekas nebuvo bučiavęs. Matyt, tai prancūziškas paprotys, su- 
metė ji, stengdamasi atgauti savitvardą. 

— Atvežiau traktoriuką ir sunkvežimį — gi prašei, - prakalbo 
Džeremis. 

Regis, jos suskydimo niekas nebus pastebėjęs. Storma su Gasu 
iššoko iš medžio drevės ir pasileido lakstyti su šunimis. 

— Ačiū, - padėkojo Žanas Polis. - Labai pravers. 

Juodu pasikalbėjo apie sodus, ūkį ir orą, neįprastai šiltą tokiu 
metų laiku — Henrieta klausėsi; buvo per daug susigėdusi, kad iš- 
stenėtų bent žodį. Galiausiai Žanas Polis pasisuko į ją. 

— Man rodos, jūs šiandien prižiūrite Gasą Stipruolį ir Stormą 
Giedrą Dangų, - tarė. Jo akys buvo gilios, su žiburiukais. 

— Taip, - suvapėjo ji. 

— Kaip patinka mano namelis? 

— Stulbinantis, išties. 

— Žiūriu, susikalei kopėčias, — tarė Džeremis plekšnodamas 
per medį. - Puikus, tvirtas ąžuolas, matyti. - Henrietą suėmė pa- 
vydas — taip lengvai jis bendravo su Žanu Poliu. — Ar buvot vir- 
šuj? — paklausė jis. 

— Ne, - atsakė Henrieta. - Kaip matėt, patyriau sunkumų 
ropšdamasi lauk. Lipdama žemyn, dar labiau vargčiau — tai jau 
tikrai! 

— Ką jūs, eikšenkit! —- Džeremis atsistojo ant pirmo kopėčių 
skersinio. — Jaučiu, kad tvirtos, — pareiškė. . 


* Laba diena (pranc.). 
** Laba diena, ponia (pranc.). 

— Turėtų būti tvirtos. Dariau tokias, kad atlaikytų dramblį, — 
patikino Žanas Polis. 

— Vadinasi, mane turėtų atlaikyti, — nusivaipė Henrieta, min- 
tyse pasimelsdama, kad kopėčios nesubyrėtų nuo jos svorio. Pasi- 
gailėjo dėl kiekvieno per gyvenimą sukrimsto riestainio. 

Džeremis, užkopęs pirmas, ragino lipti ją. Ta nedrąsiai pastatė 
koją ant pirmo skersinio, užkėlė antrą ir jau laukė triokštelint — 
pagalys turėtų lūžti perpus. 

— Nebijokit, — už nugaros padrąsino Žanas Polis. —- Kopėčios 
tvirtos, patikėkit. Bijote aukščio? 

Negi sakysi, kad bijai savo pačios svorio. 

— Truputį, - pamelavo ji. 

Žvilgtelėjusi aukštyn, pamatė, kaip Džeremis tiesia ranką. Pa- 
siekusi viršų, dėkinga ją paėmė ir pastatė koją ant namo pamato. 
Giliai atsidususi apsidairė. Gasas kalbėjo tiesą — vaizdas buvo pri- 
trenkiantis. 

— Kokia graži virš medžių kyšanti bažnyčios smailė, — pasigė- 
rėjo Henrieta. 

— Jei ne medžiai, matytume mano ūkį, - suvapėjo Džeremis. 

— Norėčiau jį pamatyti, — leptelėjo Henrieta prisiminusi vai- 
kystės iškylas apžiūrėti kombainų. 

— Tai atvažiuokit į svečius, kada panorėsit, - mielai pakvietė 
Džeremis pasistebėdamas, kaip anksčiau nebuvo atkreipęs į ją dė- 
mesio. Juk ji nuostabi, kaip karamele apipiltas obuolys. Jis dirste- 
lėjo į kairę ranką — žiedo nebuvo. 

Henrieta pastebėjo, kad Žanas Polis iš paskos nelipa. Stovė- 
damas ant žolės šnekučiavosi su vaikais — tie leipo iš juoko. Buvo 
akivaizdu: jie jo pakerėti. Matant, kad ji žiūri į Žaną Polį, Džeremį 
apėmė nusivylimas. Ir ko čia stebėtis — negi toks kaip jis gali var- 
žytis su Žanu Poliu? 

Palikęs juos prie medžio, jis parkulniavo į savo ūkį. Koridoriuje 
ties vonia buvo pradėję pratekėti vandens, reikėjo kimšti skylę. Jis 
persirengė melsvu kombinezonu, užsivožė tvido kepurę ir nuėjo 
į daržą kopėčių - ten jos gulėjo atremtos į šiltnamio sieną. Ponas 
Benas su Volfgangu atkūrė iš paskos. Gyvenimas Džeremiui vis 
krėsdavo pokštus. Namas buvo statytas šešioliktame amžiuje, jį 

nuolat reikėdavo remontuoti, ir Džeremis pats su tuo tvarkyda- 
vosi. Jis buvo praktiškas, linkęs į naujoves, nors, daugelio nuomo- 
ne, keistuolis. Keisti įtrūkusias stogo čerpes buvo pavojinga, tam 
reikėjo dvejų kopėčių ir didžiulės drąsos. Tas darbas atitraukė jo 
mintis nuo Henrietos Mun ir reginio, kaip ji parausta, kai Žanas 
Polis bučiuoja ranką. Prancūzas turi žavesio, be abejonės. Jei ran- 
kas bučiuoti imtųsi jis, visi kristų iš juoko. O štai Žanas Polis su 
tuo savo stipriu akcentu ir giliomis rudomis akimis gali laikytis 
kokių tik nori pasenusių riterystės papročių, ir visi manys, kad 
jis — romantiškiausias vyras iš visų įkėlusių koją į Hartingtoną. 
Pačiam nėra jokių šansų. Tad nuėmęs įtrūkusią čerpę Džeremis 
pasistengė užimti galvą kuo kitu. 

Henrieta Žano Polio draugijoje šiaip ne taip įveikė drovumą. 
Vaikai ją nusivedė į darželį sodinti daigų. Ten buvo Andervudas, 
iki alkūnių atraitotomis rankovėmis, su kepure, nuo užsidegimo 
švytinčiomis akimis. Jis džiaugėsi, matydamas vaikus šalia. Jie 
priminė jo berniukus, kurie sėdėdavo traktoriuje jam ariant se- 
nojo Ficherberto laukus. Nūn jie suaugę, vairuoja traktorius su 
savais sūnumis. Jei jis ką ir nusimanė apie vaikus, tai kad jiems 
patinka būti įtrauktiems į veiklą. Storma su Gasu kasė duobutes 
ir Žano Polio padedami kaišiojo į žemę svogūnėlius - taip atsar- 
giai, tarsi tie būtų žiemos miegu įmigę gyvūnai. Oras pasitaikė 
neįprastai šiltas, todėl žemė tebebuvo neatšalusi ir puri. Henrieta 
irgi persiėmė bendra dvasia. Ji klausėsi, kaip Žanas Polis aiškina 
vaikams apie daigus ir kantriai atsakinėja į klausimus. Kai kuris 
ką nors pasakydavo, jis garsiai užsikvatodavo, ir visi pratrūkdavo 
nevaržomu palaimingu juoku. Žanas Polis, ko gero, geriau jau- 
čiasi su vaikais negu su suaugusiaisiais, tai kažin kodėl pats tų 
vaikų neturi. 


Miranda į Londoną atvažiavo anksti, į „Peter Jones“ spruko pusę 
dešimtos, vos tik jį atidarius. Įkvėpusi anglies monoksidu atsi- 
duodančio oro, suvirpėjo iš laimės. Ji bus grįžusi ten, kur jaučiasi 
sava. Transportas gaudė, signalai pypsėjo, sirenos žviegė, žmo- 
nės rėkavo, šaligatviai buvo prigrūsti vienas į kitą besitrankančių 
kūnų. Niekas niekam nežiūrėjo į akis, visi rūpinosi savais bevar- 

džiais reikalais. Miranda pastebėjo, kad niekas nesišypso. Užtat 
pati buvo išsišiepusi iki ausų. 

Dovanas ji pirko visą rytą. Dėl vaikų užėjo į „Daisy 844 Tom“, kur 
vos pradėję vaikščioti pypliai važinėjosi karuselėmis, o antrame 
aukšte sėdėjo pavergti lėlių spektaklio apie Petriuką ir vilką. Dei- 
vidui Slouno gatvėje iš „Yves Saint Laurent“ nupirko porą megzti- 
nių, iš „Tods“ — batus. Galiausiai, lėtai vaikštinėdama po „Harvey 
Nichols“ šventovę, uodė pažįstamą kvepalų aromatą ir spoksojo į 
prekystalius, nukrautus supakuotomis dovanomis ir blizgančiais 
kremų indeliais, viliojančiais amžina jaunyste. Tai buvo jos ste- 
buklų šalis. Savo sugrįžimui paminėti Miranda nusipirko „Trish 
McEvoy“ dekoratyvinės kosmetikos. 

Iki pietų beveik visus daiktus iš sąrašo Miranda jau buvo iš- 
braukusi, trūko tik kuo prikimšti vaikų kojines, bet daugumą tų 
užpildų ji nupirks Hartingtone. Miranda pakilo į šeštą aukštą 
papietauti su Blaita ir Anuška. Ant eskalatoriaus sugavusi savo 
atspindį veidrodyje pasidžiaugė, kad net gyvendama kaime bus 
išlaikiusi miestietišką lygį. Džinsai, sukišti į odinius ilgaaulius, 
kailiukais apkraštuota aukso spalvos „Prada“ striukė ir „Anya 
Hindmarch“ rankinė - draugėms ji neabejotinai padarys įspūdį. 

Rado jas jau aptūpusias staliuką, sukišusios galvas dalijosi pa- 
skalomis. 

— Sveikos, merginos, — tarė Miranda sustodama priešais. 

Tos loštelėjo, striukę ir rankinę spėjo nužiūrėti, ko gero, dar 
prieš pasisveikindamos. 

— Mieloji, atrodai žavingai, - pasakė Blaita, žaliomis katės aki- 
mis lyg šilku slydinėdama Mirandos kūnu. — Niekas nepasakys, 
kad kaimas tau neišeina į naudą! 

— Ačiū, — padėkojo Miranda sėsdamasi. Bučiuodama abi tary- 
tum lyžtelėjo kvepalų. 

— Ak, kaip gera tave matyti, - nutęsė Anuška amerikiečių ang- 
lų kalba. - Iš kur batai? 

Pajutusi, kad pati yra nužiūrinėjama vyro prie stalelio netoli 
durų, ji krestelėjo banguotus šviesius plaukus. 

— Iš „Tods“, - atšovė Miranda. 

— Šio sezono? - Anuškos balsas kilstelėjo. 

— Taip. 

— Puikiai atrodo. Įdomu, ar dar liko. Neprieštarausit, jei tuoj 
pat jiems paskambinsiu? 

Ji išsitraukė mobilųjį ir kraujo raudonumo nagais suspusčiojo 
mygtukus. 

— Nagi, — prakalbo Blaita, - tai kaip ten viskas klostosi? 

— Kurį laiką užtruko, bet dabar jau imu apsiprasti. Po Kalėdų 
turėsi atvažiuoti į svečius. 

— Mielai, kai grįšiu. Mat dešimčiai dienų sprunkam į Mauri- 
cijų. Užsisakiau atskirą vilą „Saint Gėran“. Tas niekšas mane taip 
nukamavo, kad leisdama jo pinigus nejaučiu jokios graužaties. 
Žinai, jis vilkina ir vilkina tą reikalą. Lažinuosi, bent porą metų 
neduos skyrybų. Net jei galiausiai jam atsieis brangiau, dels vien 
tam, kad mane pakankintų. 

— Gaila. Tokia painiava. Linkiu, kad jis su tavim išsiskirtų ir 
nešdintųsi, tada abudu galėtumėt gyventi savo gyvenimus. Deivi- 
das sakė, kad davė tau patarimą. 

— Deividas... — pakartojo jo vardą Blaita meiliai šypsodamasi. — 
Tavo vyras buvo tikra atspara. Nežinau, ką būčiau be jo dariusi. 
Pati prašapai tame kaime, tad neturėjau daugiau kam pasiguosti. 
O tada štai pasirodo jis — lyg riteris spindinčiais šarvais. Šitoks 
kantrus ir supratingas. 

— Taigi, - numykė Miranda galvodama, kad būtų gerai, jei jis 
toks kantrus ir supratingas būtų su ja. 

— Davė man neįkainojamą patarimą. Deivido dėka aš tą niekšą 
vykusiai apiplėšiu. Supras, kad verčiau jau būtų geriau su manimi 
elgęsis. Deividas —- mano slaptas ginklas. 

— Argi jis neprašo tavęs grįžti? 

— Vien todėl, kad nenori skirtis su penkiolika milijonų. 

— Nieko keisto, juk nepasakytum, kad čia kišenpinigiai. 

— Aš jų nusipelniau — dešimt pastarųjų metų taiksčiausi su jo 
neištikimybe. Galiu ir pati panirti į neištikimybės liūną. 

— Ką nors įsitaisei? 

— Galbūt. - Ji atrodė koketiška. 

- Įsitaisei! - aiktelėjo Miranda. — Aš jį pažįstu? 

— Ne, - suskubo paneigti Blaita. - Niekas jo nepažįsta. Ne 
ypatinga meilė, užtat ypatingas seksas. Daug ką sugeba. Kaskart 
kilsteli mane iki lubų. 

— Vedęs? 

Blaitai truktelėjo veido raumuo. 

— Oi, Blaita! - suspigo Miranda. — Būk atsargi. Prisimink, koks 
tai jausmas. Nevaryk kokios vargšelės į pragarą, kurį perėjai pati. 

— "Tai ilgai netruks, — abejingai mestelėjo Blaita. — Tik truputė- 
lis smagumo. Pažadu tau, niekas nebus įskaudintas. Aš jo meilužė 
nesu. 

— Tai kas esi? 

— Draugė, kuri dulkinasi, - patenkinta savimi išsišiepė Blai- 
ta. - Užsisakykim šampano. Juk švenčiam tavo sugrįžimą į didįjį 
smogą. 

Spragtelėdama pirštais ji pakvietė padavėją. Anuška atsitraukė 
nuo pokalbio telefonu - jai pavyko susitarti, kad būtų atidėti sep- 
tinto dydžio batai. 

- Kaip palengvėjo, — tarė ji. — Jei būtų jų nebeturėję, būčiau 
mirusi. Ką gi, o dabar apipilsim tave paskalomis. Jų tiek gausu, 
kad nė nežinau, nuo ko pradėti. 

Miranda klausėsi, o moterys jai persakinėjo skandalus ir negan- 
das, kuriomis jos nesant buvo užimti Londono paskalūnai. Jos gėrė 
šampaną, užsisakė ant grotelių keptos žuvies su salotomis ir apie 
nieką nepratarė nė vieno gražaus žodžio. Miranda pasijuto keistai 
atitolusi, tarsi nuo jų atskirta stiklo sienos. Kitados ir pati turėda- 
vo naujienų, kuriomis galėdavo pasidalyti, o dabar nebuvo nieko, 
ką būtų galėjusi pridėti. Norėjosi papasakoti apie Eivos albumą ir 
Žaną Polį, bet Hartingtonas buvo visai kitas pasaulis nei Naitsbri- 
džas. Mažo miestelio naujienomis šitų miesčionių nesudominsi. 

Londone meilės romanų ir skyrybų netrūko, tad šiuodu mait- 
vanagiai, su pasigardžiavimu kapojantys atvirą sužeistųjų ir pa- 
žeidžiamųjų mėsą, galėjo tenkintis. Miranda sėdėjo atsilošusi, 
klausėsi ir pasidomėdama, ir pasišlykštėdama. Kelis mėnesius 
prabuvusi atskirai, dabar drauges ji jau galėjo stebėti objektyviai, 
kaip negalėjo pirma. Pietaujant toliau, tiedvi darėsi groteskiškos. 

Kolagenu padidintos lūpos nuo šampano išbrinko, botokso pri- 
pumpuotos kaktos įgavo ateivių iš kitų planetų vaizdą, - žmoniš- 
kumo neliko. Kuo daugiau jos knaisiojosi po Londono nevykėlių 
gyvenimą, tuo mažiau rodė užuojautos. Toliau pirkti kalėdinių 
pirkinių Miranda išėjo burnoje jusdama kartulį. Londonas staiga 
pasirodė nebe toks ir traukiantis. Eismas perdėm triukšmingas, 
šaligatviai pernelyg prigrūsti, žmonės nedraugiški, net kvepalų 
kvapas „Harvey Nichols“ pirmame aukšte — ir tas pasidarė nepa- 
keliamas. Ji pasiilgo ramybės Hartingtone. 


Parvažiavusi namo, Miranda kiek nustebo, kad Henrieta, sugul- 
džiusi vaikus, virtuvėje vakarieniauja su Žanu Poliu. 

— Tikiuosi, neprieštarauji, —- tarė Henrieta. - Visą dieną sodi- 
nom darželyje, Vaikai nusivarę, užmigo vos tik Žanui Poliui bai- 
gus sekti pasaką apie aksominį triušį. Pamanėm, atšvęsim sunkios 
darbo dienos pabaigą. 

— Džiaugiuosi, — tarė Miranda išsitraukdama kėdę. - Negaliu 
jums atsidėkoti už tai, kad mane pavadavot. 

- Jūs atrodot pavargusi, - pastebėjo Žanas Polis. — Leiskit, 
įpilsiu taurę vyno. Buvo toks metas, kai maniau, kad miestas — 
vienintelė gyventi tinkama vieta. Paskui suvokiau, koks jis tuščias 
ir paviršutiniškas. Kaip glajus ant pašvinkusio torto. Viduj — vieni 
puvėsiai. 

— Viešpatie, aš irgi taip manau. Šitaip džiaugiausi ten pakliu- 
vusi, vėl vaikščiodama tais šaligatviais, bet į dienos pabaigą nieko 
daugiau nenorėjau, kaip tik namo. 

— Man didmiestis niekuomet nepatiko, - prisipažino Henrie- 
ta. — Labai jau nedraugiškas. Čia, Hartingtone, justi bendruome- 
nės jausmas. Man patinka jaustis savai. 

— Tai ar baigėt sodinti mano darželį? - paklausė Miranda, pa- 
sijutusi geriau nuo jų draugijos. 

Žano Polio šypsena užvarvino šilto medaus ant kartulio, grau- 
žusio ją nuo pat pietų. 

— Baigėm. Jei įvyks mažytis stebuklas, pavasarį jis sužydės. 

— Žanai Poli, kodėl jūs visad kalbat apie stebuklą? — parūpo 
Mirandai. - Turite galvoje gamtą? 

— Stebuklas yra meilė, Miranda. Jei ką myli, tas gražėja ir tam- 
pa pasitikintis. Tau prieš akis prasiskleidžia. Sušildyta meilės ne- 
graži moteris virsta gražuole. Su sodu — taip pat. Nuo meilės jis 
auga geriau, gražiau ir vešliau. Meilė — jokia paslaptis ir jokia ma- 
gija, tai tik mūsų drąsos ir pasitikėjimo savimi ribų klausimas. 

— Nesuprantu. 

— Meilei reikia pastangų, kantrybės ir valios. Tikra meilė prasi- 
deda nuo meilės sau. Meilė - ne vien grynas jausmas, tai ir valios 
aktas. Antai savo šeimą palikęs vyras bare ašarodamas sakys, kad 
žmoną ir vaikus jis myli. Meilė yra tai, kaip ji veikia. Kadaise to 
mane išmokė labai ypatinga moteris. 

Henrieta su Miranda sėdėjo nutilusios. Kuo ilgiau Žanas Polis 
kalbėjo, tuo mažiau pažįstamas joms atrodė, tuo gilesnis regėjosi 
jo patirties ir išminties šulinys. Abi jo akyse matė begalinį liūdesį, 
bet nė viena nerado drąsos paklausti, kas jo priežastis. Henrieta 
svajojo būti jo mylima, Miranda juto, kad mylėti jį — tik svajonė. 
Abi širdys linko prie to, kuris temylės tik vieną moterį. Tą, kurią 
pamažiukais gaivino meiliai sodindamas jųdviejų gėlyną. 


XX 


g g esinga saulėlydžio liesa nunausdina 
Kauudelido, Ket Lan Uonai akimirkai, 


Prieš Kalėdas Žanas Polis grįžo į Jonvabalius. Įvažiavęs pro didžiu- 
lius geležinius vartus, tada keliu, kuris didingai driekėsi aplenk- 
damas seną kedrą, automobilį pastatė ant žvyro prieš įspūdingą 
fasadą. Šviesiai mėlynos langinės buvo atlapos, palangės nuklotos 
mažytėmis šerkšno kruopomis. Jis pasidairė į aukštą stogą, nuo 
kurio žvelgė mieguisti mansardos langeliai ir į žydrą vaiskų dangų 
stiebėsi aukšti kaminai. Francuaza duris atrakino garsiai barškin- 
dama raktais, šalčiu nusiskundė dar jo neišvydusi. 

— Monsieur, greičiau lįskit vidun, kol mirtinai nesušalot. 
Prieškambaryje ir svetainėje Žeraras užkūrė židinius. Išalkot? 
Armandina orkaitėje paliko Žaube', turim šviežios duonos kepa- 
lą. Ji nežinojo, ar būsit pavalgęs. Vakare ateis paruošti jums vaka- 
rienės. Negaišuokit lauke. Eikšenkit, juk šalta. - Namų ekonomė 
įsivedė jį vidun, už nugaros garsiai trinktelėjo durimis. - Šiuos 
rūmus taip sunku išlaikyti šiltus, — sumurmėjo ji šlepsėdama į 
prieškambarį. 

— Hubertas yra? — paklausė Žanas Polis galvodamas vien apie 
sodą. 

— Yra. Gal pirma pavalgykit, su juo pasimatysit paskui. Jis lauke. 

— Ar čia buvo didelių šalčių? 

— Tik pastarąją savaitę. Ruduo buvo šiltas, o paskui staiga kad 
atšals. 

Žanas Polis prieškambaryje pasidairė, nužvelgė židiny žaiža- 
ruojančią liepsną, žvilgančias plytelių grindis, išblukusius persiš- 


* Troškinta jautiena (pranc.). 

kus kilimus ir patenkintas atsiduso. Gera namie. Nusivilkęs paltą, 
padavė Francuazai. 

— Pasikalbėsiu su juo dabar, salone, - pasakė. - Daube atneškit 
ant padėklo. Pavalgysiu ten. 

— Ar įleisti šunis? — paklausė Francuaza. - Jie visą rytą nerado 
vietos. Žinojo, kad parvažiuosit. 

— Įleiskit. Aš jų pasiilgau. 

— Pasibūsit? 

— Ne, po dešimties dienų išvažiuoju. 

Jai atvipo lūpa. 

— Taip greit? 

— Taip. 

— Jei jūsų motina būtų gyva... 

— Bet ji nebegyva, - nukirto jis. 

— Ko jūs ten važiuojat? Gyvulėliai jūsų pasiilgsta. — Ji nudelbė 
akis. - Mes irgi. 

— Ak, Francuaza, jūs - sentimentali moteris, nors išoriškai at- 
rodot tokia dalykiška. 

— Ir kas jums iš to, monsieur? Kodėl nesusirandat dailios jau- 
nos moters ir neįsikuriat su šeima? Čia didelė chdteau. Negerai, 
kad kiaurus metus būna tuščia. Nūn aidi nuo vaiduoklių ūkavimo, 
nes negyvenama. 

Žanas Polis papurtė galvą. 

— Ne visuomet viskas susiklosto taip, kaip sumanai. 

— O ką buvot sumanęs? 

Jis sugavo jos motiniško rūpesčio kupiną žvilgsnį. 

— Apie tai su niekuo negaliu kalbėti, — niauriai atsakė Žanas 
Polis. - O dabar atneškit valgyti, aš išbadėjęs. Ir pasakykit Huber- 
tui, kad noriu jį pamatyti. 

Į svetainę įlėkę du didžiuliai dogai džiugiai puolė prie jo. Žanas 
Polis priklaupė ir, abu apkabinęs, leido palyžčioti veidą. 

— Aš jūsų irgi pasiilgau! - pasakė šunims, švelniai timpčioda- 
mas už ausų ir plekšnodamas per nugaras. 

Jonvabalių dvare visada būta didžiųjų dogų. Tokiems dideliems 
namams užpildyti reikėjo didelių padarų. Žanas Polis prisėdo 

ant židinio grotų ir, nuo ugnies šylant nugarai, pro stiklines du- 
ris pažiūrėjo į sodą, dabar apšerkšnijusį. Jis vylėsi grįšiąs su Eiva. 
Aprodysiąs sodus, kuriuos kūrė jai. Likusį gyvenimą nugyvensiąs 
drauge. Juk ji pažadėjo. Jis irgi davė pažadą. Tie pažadai buvo už- 
antspauduoti meile. Jis savąją sutarties dalį įvykdė, o ji? 

Įėjo Francuaza, nešina pietumis ant padėklo. 

— Ketinat Kalėdas leisti vienas? - sunerimo ji. 

— Neturiu kitos išeities. 

— Kaip gaila. O toks patrauklus jaunas vyrukas. 

— Negailėkit manęs, moterie, - suniurnėjo jis. 

— Jei būtų gyva jūsų motina... 

— Bet ji nebegyva, — pakartojo jis. — Jei būtų gyva, Kalėdas 
švestų su manimi. O dabar aš vienas. 

— Kas jau kas, m10nsieur, o jūs tai vertas meilės. Pažįstu jus nuo 
vaikystės. Skaudu matyti gyvenant vieną. Taip, meilužių įsitaisyti 
labai gerai, bet aš jums norėčiau daugiau. Noriu, kad turėtumėt 
gerą, nuoširdžią mergaitę ir sveikų vaikų būrį. 

— Per vėlu. 

— Ne per vėlu, jei vestumėt jauną vaisingą moterį. 

— Francuaza, jūs svaičiojat, — išrėžė jis. 

Įžengė Hubertas su kepure rankoje. 

— Bonjour, monsieur. Džiaugiuosi, kad grįžot sveikas. 

Jis formaliai linktelėjo. 

— Dabar man surengta kryžminė apklausa, Hubertai. Francua- 
za, atneškit Hubertui stiklą brendžio. Na, pasakok. Kaip sodai? 

Francuaza iškiūtino į prieškambarį. Jos sąnariai buvo sustingę, 
nuolat skaudėjo nugarą. Jau kažin kadai turėjo atsisakyti tarnys- 
tės, bet vis laikėsi — iš ištikimybės velionei Žano Polio motinai ir 
Žanui Poliui, kurį mylėjo kaip sūnų. Matė, kaip tas prieš dvide- 
šimt šešerius metus grįžo iš Anglijos palūžęs jaunuolis, pasiry- 
žęs likti ištikimas tai, kurią mylėjo, bet negalėjo turėti. Francuaza 
pati buvo patyrusi trumpą meilę ir ją praradusi, tad suprato jo 
skausmą. Tokį skausmą išgydo laikas - jos širdyje telikęs siaurutis 
randelis. Bet Žanas Polis taip ir nepagijo. Jo širdis tebebuvo atvi- 
ra kraujuojanti žaizda. Jis kaip šuo prie šeimininko lavono leidosi 
meilės marinamas. Jo motina taip ir nepatyrė, koks džiaugsmas 

turėti anūkų. Tėvo su juo siejami lūkesčiai nebuvo įgyvendinti. 
Niekas nesuprato kodėl. Bet Francuaza visas šias paslaptis žinojo, 
ji tūnodavo kiekviename ch4teau kampelyje tarsi šešėlis, neregi- 
ma, bet visažinė. Tik ji matė į sieną atremtus paveikslus, parašytus 
ir neišsiųstus laiškus, gėles, kurios buvo sodinamos tikintis vieną 
dieną ją parsivežti ir parodyti, kaip visą savo gyvenimą skyrė jai — 
taip atsidavęs, tarsi ji būtų šalia. 

Pliaukštelėjusi liežuviu, Francuaza akmeninėmis plokštėmis 
nušliurino virtuvės link, į jaukų savo kambarį. Kai kuriuos daly- 
kus geriau pamiršti. Gyvenimas - trumpas. Kokia prasmė laikytis 
įsikibus to, kas nepasiekiama? Argi ji neužvertė skyriaus, nepa- 
dėjo knygos ir nepradėjo iš naujo? Lengva nebuvo, bet buvo įma- 
noma. Francuaza įsitaisė krėsle ir nusitvėrė mezginį. Bent jau jis 
namie - už tai ji buvo dėkinga. 


O Hartingtone Miranda ilgėjosi Žano Polio. Tėvai su tėvo sese- 
rimi Konstanca atvažiavo sidabro spalvos roveriu, prigrūstu do- 
vanų ir bagažo. Tai buvo pirmasis jų apsilankymas. Diana Sten- 
li-Klain, skraidydama iš kambario į kambarį su dramblio kaulo 
spalvos kelnėmis, prie jų derančiu kašmyro megztiniu, zomšiniais 
batais ir vynuogių dydžio perlais, turėjo apie daug ką pareikšti 
nuomonę. " 

— Varge, — purkštelėjo ji išvydusi dukters virtuvės kėdės. — 
Skurdo įvaizdis gal ir labai madingas, bet mūvėdama geriausiomis 
pėdkelnėmis ant tokių sėstis nenorėtum. 

Pamačiusi .didžiules ornamentais išpuoštas stiklines vazas 
prieškambaryje, ji kilstelėjo antakius. 

— Kaip keista matyti tokius daiktus namuose, kur esama mažų 
vaikų! 

O kai Miranda papasakojo apie sodą, kaip kitados jis buvo gra- 
žiausias Dorsete, motina purkštelėjo: 

— Na, šiaip tai viskas sąlygiška. 

Kaip įprastai, jai niekas netiko. Miranda laukė nesulaukė, kad 
viskas baigtųsi ir visi išsinešdintų namo. 

Konstanca turėjo erzinantį įprotį įsiterpinėti. Uždavusi klau- 
simą ne laukdavo atsakymo, o imdavo dėstyti savo nuomonę, 

nutraukdama pašnekovą vidury sakinio. Po kurio laiko Miranda 
pasidavė, tik atsilošė ir klausėsi puse ausies, teišleisdama tinkamą 
garsą tinkamose vietose, kad atrodytų, jog kreipia dėmesį. Deivi- 
dui Mirandos tėvas Robertas patiko. Jie rūkė cigarus ir aptarinėjo 
politiką. Nuomonės sutapo, abu buvo dešiniųjų pažiūrų ir vienodi 
pasipūtėliai. 

Vaikai, apsiavę guminiais ir apsivilkę striukėmis, žaidė lauke, 
drėgname ore skardeno juokas. Bet be Žano Polio Gasas atrodė 
sutrikęs. Mėgino išsivesti pažaisti tėvą, bet Deividas buvo užsi- 
ėmęs su seneliu. Vaikas trypčiojo ant akmeninio tilto, ilgesingai 
žiūrėdamas į namelį — tas buvo tuščias ir šaltas. Štorma parėjo 
vidun — kol ponia Andervud paruoš pietus, virtuvėje prie stalo 
pavers karoliukus. Gasas liko slankioti ir ieškoti pramogų vienas. 
Be Žano Polio, surasdavusio jam užsiėmimų, vėl ėmėsi to, ką mo- 
kėjo geriausiai — skriausti mažus, bejėgius padarus. 

Auką Gasas rado čiobrelių take. Tai buvo didelis voras juodo- 
mis plaukuotomis kojytėmis, apvaliu, pūstu pilvuku. Bakstelėtas 
pagaliu, jis palindo po lapu, bet Gasas vorą aiškiai matė. Tas laukė 
sustingęs iš baimės. Nors ir turėjo patirties su paukščiais ir gyva- 
tėmis, šito grobuonies jis negalėjo perprasti. 

Gasas atsigulė ant tako akmenų - tie tebebuvo drėgni nuo nak- 
tį iškritusios dulksnos. Nebelijo, bet dangų temdė debesys, o vėjas 
pūtė ledinis. Pamažu, kad neišgąsdintų voro, vaikis ištiesė ranką. 
Voras nesujudėjo — jei nekrustelės, gal grobuonis jo nepastebės. 
Bet Gaso būta vorų žinovo. Jis nesibaimino, kaip sesuo ir jos drau- 
gės. Žaibiškai, kaip buvo išmokęs metų metus praktikuodamasis, 
nusitaikė pirštais ir čiupo padarėlį už ilgos trapios kojelės. 

— Va ir sugavau! - sušnypštė triumfuodamas. . 

Voras veltui muistėsi. Gasas jį išsitraukė į šviesą ir, tebelaikyda- 
mas už vienos kojos, iš lėto nurovė kitą. Voro aimanos negirdėjo, 
akyse nematė skausmo. Gal voras jo nė nejuto. Gasui nerūpėjo. 
Vieną po kitos jis nutraukė visas kojas, liko tik minkštas apvalutis 
kūnelis — Gasas jį paliko ant akmens sulesti paukščiui. Kojytės 
gulėjo kaip mažytės šakelės, nuplėštos vėjo. 

Bet pasitenkinimo trukta trumpai. Gasas prisiminė Žaną 
Polį, kaip jis myli visus Dievo kūrinius, ir ūmai susigėdo. Voro 

kūnelį greit sutrypė koja — taip sunaikins savo darbą, lyg jo nė 
būti nebuvo. Nudūmęs į daržą, uždarė vartus, susirado šiltą vie- 
telę viename iš šiltadaržių. Jo nuostabai, čionai buvo pilna va- 
zonų. Visi pripilti žemių, išrikiuoti lygiomis eilėmis. Jų stovėjo 
apie penkiasdešimt. Gasas juos nužvelgė su pagarbia baime. Ži- 
nojo, kad kiekviename Žanas Polis pasodino kažką ypatinga, kas 
pavasarį prasikals. Žinojo po žeme žiemojant augalus. Tai čia 
tas sodo stebuklas, susijaudinęs pagalvojo, panūdęs, kad Žanas 
Polis čia būtų ir jam paaiškintų. Pastebėjo vabalą, aukštielninką 
gulintį ant cementinių grindų - tas, pašėlusiai mataruodamas 
kojomis, stengėsi apsiversti. Švelniai, kad nesužeistų, Gasas lapu 


nu. Padarius gerą darbą, jo dvasia atsigavo. 


Miranda, vedžiodamasi motiną su Konstanca, rodė joms sodą. 
Čia, kur Žanas Polis buvo pasėjęs savo stebuklą, dygios motinos 
pastabos buvo lengviau pakenčiamos. Šičia Miranda jautėsi arčiau 
jo, lyg jo buvimas šildytų orą ir sielą pripildytų ramybės. Konstan- 
ca entuziastingai tauškė, Diana niekinamai purkštavo. 

— Viešpatie, nejau jums iš tikrųjų reikia tokio didelio sklypo? 
Gi baisiai sunku prižiūrėti. 

— Mes turim du sodininkus, - oriai atrėžė Miranda, šypsoda- 
masi nuo minties apie Žaną Polį. 

— Tavo amžiaus aš viską dariau pati. Samdyti šitiek žmonių 
pernelyg didelė prabanga... 

— Nesąmones kalbi, Diana, - įsikišo Konstanca. - Gi pati sa- 
kei, kad tokį sklypą sunku prižiūrėti. Mano galva, jų reikėtų dar 
daugiau. Tikiuosi, turit gerus! 

— Kaip matot... 

— Žinoma, matau, Miranda, - vėl pertraukė Konstanca. - Nie- 
kur anei piktžolės. Tikiuosi sodą pamatyti pavasarį. Jis pražys 
nuostabiausiom gėlėm. 

— Taip, pavasarį bus gražu, - sutiko Diana. - Bet vasarą viskas 
užžels, tada ir suprasi, kad apžiojai daugiau, nei gali sukramtyti. 

Kai ponia Andervud paskelbė, kad pietūs paruošti, Miranda 
atsikvėpė, ir jos suėjo vidun. 


207 


Santa Montefiore 


— Turiu tau pasakyti, Miranda, nudirbai daug, išties, — tarė 
Konstanca, Dianai nusukus ausį į šalį. - Reikia būti senai baisiai 
surūgėlei, kad įžiūrėtum kokių kliaučių. Negalvok apie tai, širdele. 
Bėda ne tavo - bėda tavo motinos ir jos kaily kiūtančios žalios 
bjaurios pabaisos, - pamerkė akį pagyvenusi moteris. 

Miranda šyptelėjo ir nusekė paskui ją į drabužinę pasikabinti 
striukės. 

Diana atsisėdo prie stalo valgomajame. 

— Ir kam tokiomis blankiomis spalvomis dažyti sienas, — iš- 
drožė dukrai. - Labai jau londonietiškos. Mano nuomone, kaimui 
labiau dera šiltos spalvos. 

— Man atrodo... - prasižiojo Miranda, bet jai nebaigus sakinio 
sukruto Konstanca. 

— Labai gražu, Miranda. Namą įrengei labai skoningai, tiesa, 
Robertai? 

— Taip, tiesa, - atsakė jos brolis, nė nesusimąstęs apie įrengi- 
mą. - Labai skoninga. 

— Gasai, Storma, eikšenkit, sėskitės prie senelės. Taip retai jus 
matau. Miranda niekuomet jūsų neatveža. Galėtų labiau jumis 
dalytis. Vargšė močiutė! 

Miranda pavartė akis ir pažiūrėjo į vaikus, kurie darė kaip lie- 
piami, nors ir be didelio užsidegimo. 

— Kaip gerai, Miranda, kad įsitaisei virėją. Nebūtų buvę verta 
važiuoti tokį kelią, jei turėtume skrandžiais išbandyti tavo veiklos 
vaisius. 

Ji sukikeno, lyg tai būyų pokštas, tačiau Miranda užsigavo ir 
nusigręžė. Nieko nuostabaus, kad sesuo išsidangino į kitą pasau- 
lio kraštą. 

Įžengė ponia Andervud, nešina kepta ėriuko koja. Kambary 
bemat pakvipo alyvuogių aliejumi ir rozmarinais. Diana giliai at- 
siduso, bet neprasižiojo. Nejau jai užteks įžūlumo kritikuoti po- 
nią Andervud? Tai bent susirėmimas būtų, Miranda už tokį reginį 
nemažai sumokėtų. Ji palaukė, kol motina įsidėjo į burną pirmą 
kąsnį, ponia Andervud tuo metu ėjo apie stalą su lėkšte skrudintų 
bulvių. Diana tylom sukramtė, žandai nuraudo iš malonumo. Pa- 
galiau ji prabilo. 

— Labai skanu, - išbėrė šakute smeigdama kitą gabaliuką. 

— Žinoma, kad skanu, - atsiliepė ponia Andervud žiūrėdama, 
kaip Deividas dedasi į lėkštę keturias stambias bulves. — Juk čia — 
tikras Dorseto ėriukas. Geresnio negausi. 

Dianai užteko proto fesiginčyti. 


Kalėdų išvakarėse Gasas su Storma pakabino savo kojines Kalė- 
dų Seneliui ir nesispyriodami atsigulė. Gasas pareiškė nesudėsiąs 
bluosto jo laukdamas, o Storma užginčijo, kad jei jis taip darys, tai 
Kalėdų Senelis išvis neateis ir dovanų negaus nė vienas. Miranda, 
juos apkamšiusi, grįžo į svetainę įmesti į židinį poros malkų ir 
uždegti Kalėdų eglutės girliandų. Ji užtraukė užuolaidas, paleido 
kompaktinį diską ir prisėdo ant tvorelės apie židinį. Buvo pasiil- 
gusi Žano Polio. Raminančio jo buvimo šalia. Kažin kaip jis patar- 
tų elgtis su motina. Gi žinojo atsakymus į visus klausimus — kaip 
Senukas Laikas. Ūmai ji panūdo grįžti prie iškarpų albumo ir kad 
tėvai su Konstanca nešdintųsi — ji ramiai atsigultų ir pasinertų į 
paslaptingąjį Eivos Laitli gyvenimą. 

Tą akimirką į kambarį įžengė Deividas, susisiautęs trumpu 
vyšnių spalvos chalatu ir apsiavęs derančiomis aksominėmis šle- 
petėmis. Pamatęs žmoną, prisėdusią ant turėklo, šyptelėjo. 

— Kaip laikaisi, brangioji? 

— Šiaip ne taip, — atsakė ji. 

— Ar kojinės man paruoštos? Laukiu nesulaukiu, kada galėsiu 
vaidinti Kalėdų Senelį! 

— Viliuosi, ne dėl tavęs Gasas neužminga. Bijau, kad tu jį labai 
nuviltum. 

— Juk visą dieną prabuvo lauke, išvargo. Vargu ar išbūtų neuž- 
simerkęs ilgiau kaip penkias minutes. 

— Mamą sunku ištverti, —- apie ką kita prabilo Miranda. 

— Todėl, kad užsileidi ją ant galvos. 

Deividas atkimšo butelį šampano. 

- Taip buvo visą gyvenimą, dar ir dabar nežinau, kaip ją su- 
valdyti. 

— Tu suaugusi moteris. Tiesiog pasakyk, kad užsičiauptų. 

— Pasakyti lengviau nei padaryti. 

— Nuo kada gi pasidarei tokia geibi vargšė? 

— Deividai! 

— Mieloji, žmonės su tavimi elgiasi taip, kaip leidi jiems su sa- 
vimi elgtis. Tau tereikia pasakyti „ne“. 

Ji susiraukė. 

— Suprantu, kodėl Blaita tavim kliedi. 

— Kliedi? 

— Taip, ji sako, kad duodi gerus patarimus. Dabar suprantu, 
kad ji teisi. 

Jis pripylė Mirandai taurę šampano. 

— Čia tau, mieloji, — pasakė bučiuodamas į skruostą. 

— Už ką? — paklausė ji. 

— Vien tam, kad parodyčiau, kaip tave branginu. Nupirkau tau 
nuostabią dovaną. 

Miranda, pagalvojusi apie „Theo Fennell', nusišypsojo. 

— Šit kaip, — tarstelėjo apsimestinai droviai. - Kada ketini do- 
vanoti? 

— Galėčiau ir dabar, — pasakė Deividas vėl ją bučiuodamas. — 
Skaniai kvepi. Kodėl gi mums kokiai dešimčiai minučių nenuty- 
kinus į viršų? Girdėjau, tavo mama leidžia vandenį, jie kurį laiką 
užtruks. 

— Aš nesipraususi. 

— Puiku, tu man labiau patinki, kol nebūni išsitepusi aliejais. 
Eikš! 

Jis paėmė Mirandą už rankos ir nusivedė viršun, abu kikeno 
kaip vaikai, bijantys, kad bus užklupti. Miegamajame Deividas 
stumtelėjo ją ant lovos, įsitaisė greta. Vėl pabučiavo. Kai jai iš 
džinsų ištraukė marškinius ir perbraukė ranka per pilvą, Miranda 
dovaną ir pamiršo. Jis atsegė liemenėlę, sauja suėmė krūtį, nykš- 
čiu patrynė spenelį. Tada įsikniaubė veidu į kaklo linkį ir švelniai 
bučiavo odą — tol, kol ji ėmė raičiotis iš malonumo. Žinodami, 
kad bet kurią akimirką gali būti užklupti, jie mylėjosi greitai. Apie 
Žaną Polį Miranda nebegalvojo. Deividas jau seniai bebuvo į ją 
taip žiūrėjęs, jo akys buvo apdujusios iš geismo, lūpos perkreiptos 
nuo susižavėjimo, kad ji su juo. 

Pasimylėję abu gulėjo suartinti intymumo. 

— Buvai puikumėlis, mieloji! - pasidžiaugė jis. - Dabar įteiksiu 
tau apdovanojimą. 

Deividas atsikėlė ir nuogas nudrožė į drabužinę. Miranda užsi- 
klojo antklode ir nusiteikė priimti dovaną. 

— Tikiuosi, nesukvailiojai! —- pasakė. 

„Theo Fennell“ juvelyrinių dirbinių parduotuvėje neįmanoma 
nesukvailioti, 

— Negi nemanai, mieloji, kad to nusipelnei? Palieku tave čia 
ištisai savaitei. Šitai parodys, kaip tave myliu ir branginu. — Dei- 
vidas grįžo nešinas raudona dėžele. Miranda iškart suprato, kad ji 
ne iš „Theo Fennell“, nes ten dėžutės būdavo rožinės ir juodos. Ji 
pajuto užplūstant nusivylimo bangą, bet pasistengė neišsiduoti. — 
Linksmų Kalėdų, mieloji. 

— Ačiū. — Prieš atidarydama dėžutę ji kiek padvejojo. — Ir ką gi 
tu čia man nupirkai? 

— Atidaryk, — paragino jis, šypsodamasis, nekantraudamas. 

Dėžutėje gulėjo deimantinis širdies pavidalo pakabutis. Jei Mi- 
randa nebūtų atsiliepusi į skambutį iš „Theo Fennell“, būtų susi- 
jaudinusi. Kokia gi moteris nesidžiaugia deimantais? Bet dabar ji 
tegalvojo apie juvelyrinį dirbinį, kurį Deividas užsakė išgraviruoti. 
Jei jis buvo ne jai, tai kam gi? 

nebegalėjau nekneipti dėmeniai 


Eiva kamavosi nežinodama, ką daryti. Kaip galima mylėti du vy- 
rus vienu metu? Meilė Filipui nesumenko, nė kiek, bet ją vis la- 
biau traukė prie Žano Polio. Anksčiau ji manydavo, kad romanai 
užmezgami, kai šeimoje jau esama nesutarimo. Bet jos šeimoje 
nesutarimo nebuvo. Nė nuobodžio. Jos gyvenime viskas buvo 
taip, kaip turi būti, tad nebūta jokios priežasties, kodėl ją turėtų 
traukti Žanas Polis. 

Iš pradžių Eiva mėgino nuo jo atsiriboti. Siųsdavo jį į tolimiau- 
sius sodo kampelius, bet jei paties Žano Polio ir nebūdavo, jis 
nuolat būdavo jos mintyse. Tada ji nutarė savus jausmus laikyti 
seserišku švelnumu. Šiaip ar taip, jau šeši mėnesiai, kai jie artimai 
dirba sode, tad suprantama, kad ji turėtų jaustis kaip vyresnioji 
sesuo. Bet, prasidėjus žiemos atlydžiui ir galveles pakėlus snie- 
guolėms bei narcizams, Eiva to neigti nebegalėjo. Jos jausmai 
buvo moters jausmai vyrui, ir jie nesitraukė. 

Eiva matė Žano Polio persimainymą. Rudenį jis atvažiavo 
pasipūtęs lengvabūdis jaunuolis. Sodas jį pamažu pakeitė. Eiva 
nenumanė, kaip pati prisidėjo prie to pasikeitimo. Kad jis stebė- 
davo, kaip ji apsieina su augalais ir gyvūnais, su vaikais ir vyru, ir 
kai būna viena su juo. Apie šitą sau būdingą stebuklą Eiva neži- 
nojo. Ar dėl jos, ar dėl sodo, bet Žanas Polis akivaizdžiai krypo į 
gera. Pasidarė jautresnis, supratingesnis. Šitas pokytis kilo, aišku, 

iš meilės. Kuo daugiau meilės jis jautė, tuo geresniu žmogumi 
darėsi. 

Vieną kovo rytą Žanas Polis pasiūlė nuvažiuoti į paplūdimį. 

— Galėtume papusryčiauti užeigoje. Norėčiau pamatyti dau- 
giau Dorseto. - Jis iškėlė delnus, pagūžčiojo. - Dulksnoja. Ne ka- 
žin ką tegalime veikti lietuje. 

Dėl jo maldaujamos šypsenos Eivai nebuvo kaip atsisakyti. 

— (zera mintis, — pratarė ji slėpdama nerimą. Būti vienai su juo 
sode — puiku, bet sumanymas kartu leisti dieną paplūdimy kaž- 
kodėl pasirodė netinkamas. —- Pasakysiu Filipui. Gal jis norės va- 
žiuoti. - Nuo šio pasiūlymo Žano Polio veidas apniuko. - Turbūt 
užsiėmęs, bet žinau, kad jam patiks būti pakviestam, — išbėrė ji, 
žengdama namo link. 

Filipas sėdėjo savo kabinete, nutrintame odiniame krėsle, šu- 
nys gulėjo ant kilimėlio prie židinio, iš magnetolos spintelėje ai- 
dėjo klasikinė muzika. Jis buvo taip įsikniaubęs į knygą, kad žmo- 
nos neišgirdo. 

— Mielasis, - tarė ji artindamasi. Vyras pakėlė akis, akimirką 
pasistebėjo, šyptelėjo. —- Atleisk, kad trukdau. 

— Tu niekuomet netrukdai, Krūmiuk, - atsiliepė jis dėdamas 
knygą ant kelio. 

— Žanas Polis pasiūlė pasivaikščioti paplūdimiu. Šiandien toks 
prastas oras. Pavalgytume užeigoje. Jis nori geriau pasižvalgyti po 
vietovę. Kodėl tau prie mūsų neprisidėjus? Bus smagu. 

— Kad ir kaip mane vilioja mintis paklajoti su savo žmona 
dulksnoje, atsisakysiu, — tarė Filipas, o Eiva pasibaisėjo, kad paju- 
to tokį palengvėjimą. Kadangi gniaužė kaltę, išėjo apsimesti dera- 
mai nusivylusiai, užlaikyti bučinį į skruostą. - Tu lengvai perma- 
toma, Krūmiuk, - sukikeno Filipas. 

— Permatoma? - nustebo ji rausdama. 

— Taip. - Jis įdėmiai pažiūrėjo į veidą. — Manai, viena su Žanu 
Poliu nuobodžiausi, tiesa? 

— Ne. 

— Aš tave pažįstu, Krūmiuk. Skaitau kaip knygą. Tu —- mano di- 
džiausias bestseleris. - Jis nusijuokė. —- Deja, turėsi važiuoti viena. 
Esu tikras, kad ištversi. 

— Galvijas! — šūktelėjo Eiva. — Visąlaik palieki jį man. Esi man 
už tai skolingas. Pats žinai, tiesa? 

— Ko tik panorėsi - viskas tavo, — atsakė jis. 

— Aš priminsiu. 

Jis pasilenkęs pabučiavo jai į kaktą. 

- Tikiu. 

Eiva žvaliu žingsniu išėjo iš kambario ir tyliai uždarė duris. 


Žanas Polis su Eiva siaurais vingiuojančiais keliukais nuvažiavo 
pajūrio link. Ji buvo neįprastai įsitempusi, lyg paauglė per pir- 
mąjį pasimatymą. Žanas Polis atrodė atsipalaidaves, akivaizdžiai 
džiaugėsi jos draugija ir pumpurais besipuošiančiu kraštovaiz- 
džiu. Valytuvai braukė lietų nuo priekinio stiklo tiksliai lyg tik- 
sintis laikrodis. Eiva kaip niekad stipriai juto greitą laiko lėkimą. 
Baigiantis vasarai jis, sugriebęs ją ir bloškęs nelyg tornadas, grįš 
į Prancūziją. Juodu nuo šitos trumpos meilės atsitokės. Jai teliks 
svarstyti, kaip galėjo būti - juk ji, ištekėjusi moteris, neturėjo kito 
pasirinkimo, kaip jam atsakyti. 

Eiva pastatė automobilį pakelės aikštelėje ir vinguriuojančiu 
taku nusivedė Žaną Polį į nuošalų paplūdimį. 

— Čia niekas nevaikšto, — pasakė jam. — Šičia akmenuota. Bet 
man patinka ta kietuma ir akmenukų gurgždėjimas po kojomis. 

Dulkė be perstojo, bet dėvėdama kaubojaus skrybėlę, kurią jai 
prieš keletą metų Teksase buvo nupirkusi Todė, pončą, kurį bū- 
dama paauglė įsigijo Čilėje, džinsus ir guminius batus ji nešlapo. 
Plaukai buvo sukišti po skrybėle, ant kaklo kadaravo kelios išsly- 
dusios garbanos. Eiva niekuomet nelaikė savęs gražia, bet Žano 
Polio žvilgsnis sakė, kad ji - gražiausia pasaulyje. 

Paplūdimyje Žanas Polis ėjo greta. Jis nebuvo toks ištįsęs kaip 
Filipas, bet šalia Eivos, kurios ūgis tebuvo šiek tiek daugiau kaip 
penkios pėdos ir šeši coliai, atrodė aukštas. Jūra buvo rami, ban- 
gos švelniai šlifavo akmenis slysdamos pirmyn, paskui koketiškai 
atsitraukdamos. Vėjas dvelkė druska, vieną akimirką šėlo, kitą 
rimo, atspindėdamas keistą Eivos ir Žano Polio tarpusavio ryšį. Jis 
taip norėjo ją apkabinti, paleisti giliai širdyje užrakintus žodžius 
ir pasakyti, kaip stipriai myli. Bet tik susikišo rankas į kišenes ir 

ėjo šalia, beprasmiškai pakalbėdamas tai apie kiro skrydį, tai apie 
paplūdimyje jūros išplautas krabo liekanas — apie bet ką, kas tik 
ateidavo į galvą, kad tik nereikėtų atverti širdies. Eiva savo ruožtu 
liepsnojo troškimu pabūti jo glėby, bent akimirką, vieną uždraustą 
sekundę, kuria galėtų misti tomis nesibaigiančiomis naktimis, kai 
jo ilgisi. Prisiminusi saulėlydžio tragediją, ji netikėtai pravirko. 

Žanas Polis sustojo ir, suėmęs ją už pečių, susirūpinęs pažiū- 
rėjo į veidą. 

— Atsiprašau, — sušnibždėjo Eiva. 

— Už ką? — paklausė jis, balsas buvo toks švelnus, kad ją dar 
labiau pravirkdė. 

Eiva papurtė galvą. 

— Iš to nieko nebus, Žanai Poli. 

— Nesuprantu. | 

— Tai lyg saulėlydis. Taip gražu, kad norėtum šitai sulaikyti. 
Bet va ir nebėr. 

— Eiva... 

— Arba kaip vaivorykštė, —- kūkčiojo ji. — Iš tolo mylima, bet 
negalima... 

Žanas Polis nebelaukė, kol ji baigs sakinį — apglobė ir karštai 
pabučiavo. Eiva neturėjo jėgų atsispirti. Leidosi apkabinama ir, 
nebepaisydama savitvardos, užsimerkė. Jo bučinys buvo nekan- 
trus, bet švelnus, ir ji apsivijo jo kaklą rankomis atsiduodama, 
trokšdama, kad akimirka išsitęstų. Bet kaip ir visų gražių dalykų 
pabaiga buvo čia pat, ir bučinys dėl tos numatomos pabaigos pa- 
sirodė dar saldesnis. Iš aukštybių — į baisias žemumas, tarsi didin- 
gos vaivorykštės lankas būtų paniręs į pilkus debesis. Ji pagalvojo 
apie vaikus ir Filipą, ir užplūdo kaltės jausmas. Eiva atšoko. 

— Aš negaliu, — sudejavo persibraukdama per dar šiltas nuo 
bučinio lūpas. Žanas Polis spoksojo apmiręs, tarsi kas būtų ką tik 
ištraukęs žemę jam iš po kojų. — Nežiūrėk taip. Aš neatlaikysiu. — 
Eiva pirštais palietė jam skruostą - šaltą nuo vėjo ir šlapią nuo 
dulksnos. - Mums nereikėjo čia važiuoti. Sode viskas taip, kaip 
ir turi būti. Kiekvienas turim savo vietą. O čia nėra ribų, kurios 
mus skirtų. 

— Bet grįžti mes nebegalim, - tarė jis. — Per toli nuvažiavom. 

- Tai ką daryti? 

— Nežinau, Eiva. Aš težinau, kas mano širdy. Kuo daugiau lai- 
ko praleidžiu su tavimi, tuo daugiau mano širdies pasiimi. 

Eiva pridėjo galvą jam prie krūtinės ir pažvelgė į jūrą. Hori- 
zontas buvo padūmavęs. Klausydamasi bangų mūšos ir graudaus 
žuvėdros klyksmo ji juto, kaip sielą užplūsta liūdnumas. 

- Taip būti negali, Žanai Poli, — pagaliau ištarė ji. - Aš nega- 
liu išduoti Filipo. Jį irgi myliu. Ir vaikus... - Balsas užlūžo, nes jį 
užgniaužė sielvartas. - Šiame pasaulyje nėra nieko, kas priverstų 
mane juos palikti, 

— Tada aš grįšiu į Prancūziją. 

— Ne! - sukliko ji atšlydama. 

— Aš neturiu kitos išeities, Eiva. 

— Betgi aš noriu būti su tavim pavasarį, vasarą. Noriu su tavimi 
džiaugtis sodais. Niekas jų taip neperpranta kaip tu. - Ji sunkiai 
nurijo seilę ir, dėl sukrėsto jo veido netekusi nuovokos, įsižiūrė- 
jo. - Manęs niekas taip neperpranta kaip tu. 

— Tavęs niekas nemyli taip kaip aš, - atšovė jis, spausdamas jos 
rankas taip stipriai, kad ji net krūptelėjo. —- Bet tu teisi, - pasakė ją 
paleisdamas. — Aš be tavęs negaliu gyventi, taigi teturiu vienintelį 
pasirinkimą — ir viltį. 

— Kokią? 

— Kad lietus toliau lis, išlįs saulė ir nušvis pati nuostabiausia 
vaivorykštė. 

Jie mėgino elgtis taip, tarsi bučinio nė nebūtų buvę, bet nors 
kalbėjo apie kitus dalykus, prisiminimas apie jį liko. Žanui Poliui 
buvo leista pajusti rojaus skonį ir palikta alkti, o Eiva susigriebė 
dėl savo neatsargumo ir jautė palengvėjimą sustojusi, kol visa ne- 
nuėjo per toli. 

Valgyti nė vienas nenorėjo. Namo važiavo tylomis. Nuo jū- 
ros slinko rūkas. Eiva įjungė žibintus, bet būtų sunkiai galėjusi 
pasakyti, kur ji. Važiavo lėtai, nekantraudama grįžti pas Filipą, į 
normalų gyvenimą. Žanas Polis įjungė radiją. Žemu, sodriu balsu 
dainavo Mama Kas. Pagaliau jie įsuko į keliuką. Rodės, tarsi abu 
bustų iš sapno — nė vienas nekalbėjo. „Gyvenime negalim turėti 
visko, ko tik panorėję, - galvojo Eiva. - Aš privalau vertinti tai, 

ką turiu, ir tuo nerizikuoti - savo vaikų labui. Filipo labui“ Žanas 
Polis neturėjo ko prarasti. Jis atvažiavo be nieko, be nieko ir išva- 
žiuos, nors jo širdis ir bus iš esmės persimainiusi. 

Jis grįžo į namelį, užsikūrė židinį ir puolė lieti savo sielvarto 
įnirtingais potėpiais ant drobės. Eiva grįžo pas vyrą. Pritykino 
prie jo, stovinčio prie knygų lentynos ir ilgais pirštais braukiančio 
per knygų nugarėles, ir apsivijo rankomis juosmenį. 

— Vadinasi, grįžai, - džiugiai tarė jis. 

— Ar pavalgęs? — paklausė Eiva. 

— Šaldytuve radau vieną kitą trupinį, — atsakė jis. 

— Galvą guldau, skanūs buvo tie trupiniai. 

— Mat ruošti meistrės. - Jis atsisuko. - Tu perpūsta vėjo, - pa- 
darė išvadą išvydęs jos paraudusias akis ir skruostus. 

— Ten tikra audra. 

"—- Matau. - Ji paniro į glėbį.'- Kaip tu, Krūmiuk? 

— Gerai. Tik truputį skauda galvą. 

— Nori, kad pasiimčiau vaikus? 

— O galėtum? 

— Žinoma. Kodėl gi tau neprigulus? 

— Prigulsiu. 

— Ar buvo smagu? 

— Buvo gerai. Jis mielas, — atsakė Eiva įsikniaubdama veidu į 
vyro megztinį. Užsimerkė. Ir kaip ji buvo priartėjusi prie pavo- 
jaus, kylančio tam, ką labiausiai brangina. Filipas ją prisitraukė. — 
Buvo gera, - sumurmėjo Eiva. 

Bet Filipas negalėjo žinoti, kaip gera buvo iš tikrųjų. 


XXII 
a šekšnų galleben Eslianšios 
snieguolės, Kaumieji palacanio ženklai 


Eiva pabudo anksti. Dėl bučinio paplūdimy nekaip tesimiegojo. 
It pašėlusi plakė širdis, gluminantis džiugesio ir baimės miši- 
nys varinėjo kraują venomis. Ji gulėjo, klausydamasi džiaugs- 
mingo paukščių klegėjimo medžiuose, ir galvojo apie šiltėjant 
orams ir ilgėjant dienoms atgyjantį sodą. Į kambarį įspindusi 
saulėtekio šviesa kilimo ruoželį užliejo pakilumu, o Eivą - bai- 
me. Šviesa pranešė apie dar vieną dieną grumiantis su Žanu 
Poliu ir pačios nevaldomais troškimais. Darbuodamiesi drauge 
jie buvo nelyg du magnetai, besipriešinantys jėgai, kuri vieną 
traukė prie kito. Kalbėdavosi apie viską, tik ne apie tikruosius 
savo jausmus; abudu viduje išgyveno tą pačią neviltį ir tą pačią 
slapstomą grumtį. 

Filipas gulėjo ant nugaros, atmetęs ranką paausyje. Eiva pasi- 
vertė ant šono ir įsižiūrėjo į besikilnojančią krūtinę - jis kvėpavo 
iš lėto, reguliariai, kaip savo likimu patenkintas žmogus. Nebuvo 
padaręs nieko, kad būtų nusipelnęs jos išdavystės. Nors dažnai ir 
ilgam iškeliaudavo į užsienį, jie džiaugėsi patikima santuoka. Eivą 
jis palikdavo neabejojančią, kad yra nepaprastai mylima. Ji savo 
ruožtu vyrą labai gerbė - visuomet atsiklausdavo nuomonės ir ža- 
vėjosi jo protiniais gebėjimais. Gėrėjosi jo nešališkumu, patikimu- 
mu, aukšta morale, didele išmintimi. Tai kodėl ji viskuo rizikuoja 
pamildama vyrą, kurio negali turėti? Negi verta visa prarasti dėl 
akimirksnį trunkančio pajodinėjimo ant vaivorykštės? 

Eiva pagalvojo apie vaikus. Apie tuos tris patiklius žmogučius, 
kurių gyvenimas priklauso nuo tvirtumo pamato, kuris jiems klo- 
jamas jųdviejų su Filipu. Jei ji tą pamatą supurtytų, kokia gi būtų 
jų ateitis? Tačiau net ir laikant jų ateitį kaip trapią plunksnelę ran- 

kose ją vis tiek trikdė neatsispiriama trauka prie Žano Polio. Da- 
ryti tebuvo galima viena. 

Nelaukdama, kol Filipas pabus, ji užsiropštė ant jo, nosimi pa- 
sitrynė į kaklą. Pajutęs šiltą žmonos kūną, Filipas suvirpėjo ir pu- 
siaumiga apsivijo ją rankomis. 

— Noriu dar vieno vaiko, — sušnibždėjo Eiva į ausį. 

Filipas išsyk pabudo. 

— Ką? — suvapėjo bandydamas susivokti. 

— Noriu dar vieno vaiko, — pakartojo ji. 

— Krūmiuk, mieloji. Dar vaikų? Dabar? 

Eiva suspaudė vyrą glėbyje - bijojo netekti. 

— Taip. 

— Manau, turėtume šitai protingai apsvarstyti. 

— Aš apsvarsčiau. Negaliu apie nieką kitą galvoti. 

„Nesugalvoju nieko kito, kas pririštų mane prie namų taip, kad 
nepabėgčiau... Aš nebepasitikiu savimi“ 

— Kažin ar galėčiau dabar pat įtaisyti tau kūdikį, net jei ir no- 
rėčiau, - pasakė Filipas švelniai stumdamas ją nuo savęs. — Tai ne 
pats seksualiausias būdas pažadinti vyrą. 

— Atleisk, — atsiprašė Eiva pasiversdama ant nugaros ir ran- 
komis užsidengdama veidą. — Juk žinai, kokia aš. Jei kyla mintis, 
turiu tučtuojau imtis veiksmo. 

— Tai viena iš žavingiausių tavo savybių, — ramiai pasakė jis 
svirduliuodamas į vonią. 

— Man greit keturiasdešimt. Jei negimdysiu dabar, nebeturėsiu 
progos. 

— Ar neužtenka trijų? 

Jos atsakymą užgožė iš čiaupo bėgančio vandens šnypštimas, 
mat Filipas valėsi dantis ir šlakstėsi veidą šaltu vandeniu. 

— Tai dienai kitai kur nors išvažiuokim, - pasiūlė Eiva, jam iš- 
ėjus iš vonios. —- Tik mudu. 

Filipas pažiūrėjo į žmoną, prisimerkė. 

„— Ar gerai jautiesi, Krūmiuk? 

— Taip, žinoma. 

— O aš maniau, kad tavęs nuo vaikų ir sodų neatplėštų nė lau- 
kiniai arkliai. 

- Jau seniai taip bebuvo. Aš tavęs visai nematau. Arba dirbi savo 
kabinete, arba būni užsienyje. Man reikia tave matyti dažniau. 

Tokio suirzimo jos balse Filipas dar nebuvo girdėjęs. Jis prisė- 
do šalia ant lovos. 

— Tai štai ko tu nori. Atsiprašau, mieloji. Aš nė nenutuokiau. 

— Noriu su tavim šiek tiek pabūti be vaikų. Noriu, kad žiūrė- 
tum į mane kaip į moterį, ne tik kaip į motiną. 

—- Krūmiuk, tu man kuo tikriausia moteris. 

Jis pabandė nusišypsoti, bet ūmus, Eivai nebūdingas protrūkis 
kėlė nerimą. 

— Dėl santuokinio gyvenimo reikia stengtis. Jei yra spragų, gali 
kas nors prasprūsti. Negali būti jokių spragų. Supranti? 

— Labai stengiuosi suprasti. Tik rytas kiek per ankstus metas, 
kad daug suprastum. 

— Važiuokim į užsienį, kur šilta. Galėsim gulėti saulėkaitoje ir 
skaityti. Vaikščioti paplūdimiu susikibę už rankų. Kaip tada, kai 
dar nebuvo gimęs Arčis, prisimeni? 

— Toskanoje. Žinoma, prisimenu. Mes buvom jauni ir įsimylė- 
ję, - nusijuokė Filipas. 

— Mylėdavomės ištisą popietę, išgėrę po didelę taurę rausvojo 
vyno ir suvalgę po didelę lėkštę makaronų. Būdavo šilta ir švelnu. 
Aš menu ore tvyrantį eukaliptų kvapą. Naktimis bastydavomės 
Sienos ir Florencijos gatvėmis, ir niekas pasaulyje mums nerūpė- 
davo. Tebūnie taip ir vėl. 

Jos akys spindėjo nuo užsidegimo, tad nerimas Filipui atslūgo. 

— Aš prisimenu tave, vilkinčią juodai ir baltai taškuotą sukne- 
lę. Buvai pati nuostabiausia mano regėta būtybė. — Jis pabučiavo 
Eivai į kaktą. - Tebesi, juk žinai. 

- Galėtume pradėti kūdikį Toskanoje. Švęsdami savo santuoką 
ir meilę. Ak, Filipai, būtų taip romantiška. 

— Kažin ar bemiegės naktys ir vystyklai — labai romantiška. 
Krūmiuk, pagalvok. Juk kalbi apie žmogišką būtybę. Apie dar vie- 
ną mūsų šeimos narį. Vaiką, kuris būtų per mažas žaisti su savo 
broliukais ir sesute. Nepamiršk, aš senas. Ir nebeatjaunėsiu. Jei 
tikrai trokšti dar vieno vaiko, neatsakysiu. Tik noriu, kad labai ge- 

rai apie tai pasvarstytum ir įvertintum, kiek reikėtų aukotis. Ar 
tam esi nusiteikusi? 

Galvoje sukantis tokioms mintims, Eiva ruošėsi susitikti su 
Žanu Poliu. Rytą savo vyro glėbyje kentusi kaltę, dabar, eidama į 
sodą ieškoti Žano Polio, ji kentėjo iš naujo. Apie dar vieno vaiko 
gimdymą Eiva galvojo vien todėl, kad norėjo atsispirti Žano Polio 
traukai. Staiga ji vėl pasijuto kaip išdavikė. „Turėčiau tave išprašy- 
ti, - nusiminusi pagalvojo, — bet nepakeliu minties, kad daugiau 
nebematyčiau.“ 

Ji nuklydo į laukinių gėlių pievą ir sustojo snieguolių jūroje. 
Dangus buvo giedras, gaivus, maloniai kvepėjo derlinga žeme. 
Visas sodas aplink krebždėjo gyvybe, medžiai virpėjo nuo šimtų 
lizdus sukančių paukščių, besigrumiančių dėl vietos. Užuot pakė- 
lę jai nuotaiką, jie tik nuliūdino. Gyvybingoji jos dalis taip ir nesu- 
žydės, liks sunykusi kaip šalnos pakąstas pumpuras. Ji vis spėlios, 
kaip būtų klostęsis gyvenimas šalia Žano Polio. Širdyje žinojo, 
kad mirs šito taip ir nesužinojusi, Filipo ir vaikų labui. „Mano gy- 
venimas priklauso ne vien man, —- padarė išvadą ji. - Aš meilės 
saitais susaistyta su savo šeima, ir niekas to niekuomet nepakeis. 
Juk pati pasirinkau, kaip gyventi, nuo manęs priklauso dar keturių 
žmonių gyvenimai. Turiu tenkintis jo draugyste. Draugystė geriau 
negu nieko. 

Kilstelėjusi akis Eiva pamatė pieva ryžtingai atžingsniuojantį 
Žaną Polį, kaip tik tuo metu keliuku išvažiavo Filipo automobilis. 
Melsvų Žano Polio marškinių rankovės buvo atraitotos, rankos 
rudos ir stiprios, pečiai platūs, per tuos Hartingtone praleistus 
mėnesius buvo pasikeitusi net eisena. Jis nebebuvo prie ilgų pietų 
Sen Žermeno gatvėje pratęs didmiesčio lepūnėlis — buvo tapęs 
vyrų, mylinčiu žemę kaip ir ji. Eivai suspurdėjo širdis, ryžtas su- 
menko. Artindamasis jis, atrodė, sodą aplinkui verčia į kažin ką 
stebuklingo. Ją ypač pradžiugino snieguolių vaizdas ir kone fosfo- 
rescencinė sprogstančių lapų žaluma. 

Žanas Polis buvo išėjęs iš veido. Dar jai nespėjus prabilti stvėrė 
už rankos, nusitempė už drevėtojo medžio, panardino rankas į 
plaukus ir pabučiavo į lūpas. Tada atsitraukė. 

— Daugiau taip nebegaliu, - pasakė galiausiai. — Kasdien tave 
myliu vis labiau. Nejau nematai, kaip mane kankini? Malonumas 
būti su tavimi virsta prakeiksmu. Man leidžiama žiūrėti, bet ne 
liesti, o tai, mano gražioji Eiva, mane pamažu žudo. Todėl aš nu- 
sprendžiau grįžti į Prancūziją! 

Jo žodžiai Eivą pribloškė taip, tarsi jai kas būtų vožtelėjęs. 

— Išvažiuoji? —- sudejavo ji. 

— Nenuliūsk taip. Man bus dar sunkiau. 

— Aš nenoriu, kad išvažiuotum. 

— Tada būk su manimi! — išrėkė Žanas Polis, griebdamas ją už 
pečių. —- Būk! 

— Negaliu, - sušvogždė ji, — noriu, bet negaliu. 

— Tai ko man čia būti? 

— Nežinau. Bent jau mudu kartu. 

— Bet kokia kaina? 

— Žanai Poli, aš be tavęs negaliu gyventi. Prašau, neversk. 

— O aš negaliu gyventi su tavimi, jei negaliu tavęs apkabinti, — 
gargždžiai tarė jis. - Aš vyras, Eiva. Un homme gui taime.“ 

— Et je suis une femme gui taime,“ 

Jis nustėro. 

— Tu kalbi prancūziškai? Dieve, o aš maniau viską apie tave žinąs. 

Jis perbraukė pirštu jai per skruostą, tada per smakrą, tarsi no- 
rėdamas įsiminti kiekvieną bruožą. 

— Daugiau tavęs nebepamatysiu? 

Žanas Polis nykščiais nušluostė ašaras. 

— Nežinau. 

- Žanai Poli, negali šitaip manęs palikti. Kaip tik tada, kai so- 
das pažyra žiedais. Visa, ką mudu sukūrėm... 

— „tau primins mane. - Jis vyptelėjo. — O gal tai paskatins tave 
pas mane atvažiuoti ir būti kartu. 

Žanas Polis truktelėjo ją artyn. Ji girdėjo pašėlusiai plakant jo 
širdį, įkvėpė stipraus kvapo, kurio vylėsi niekada nepamiršianti. 
Užsimerkė, bet ašaros ištrūko ir suvilgė jam marškinius. 


* Vyras, kuris tave myli. (Pranc.) 
* Oašesu moteris, kuri myli tave. (Pranc.) 

— Ką aš pasakysiu Filipui? — paklausė ji. 

— Pasakyk, kad man jau gana. 

— Nenoriu, kad jis būtų apie tave blogos nuomonės. 

— Tada pasakyk, kad turėjau išvažiuoti dėl moters. Visada pa- 
lengvėja, kai į melą įdedi truputėlį tiesos. 

— Ak, Žanai Poli, pasilik, maldauju. - Bet Eiva žinojo, kad pra- 
šyti beprasmiška. — Ką pasakys tavo tėvas? 

— Man nerūpi. 

— O kaip tavo palikimas? 

— Aš pertvarkysiu jo sodus prie chdteau, parodysiu, ką sugebu. 

— Bet mes ką tik pradėjom. Dar tiek daug ko mokytis. 

— Vadinasi, turėsiu mokytis pats. 

— Tu nepamatysi, kaip sužysta tavo darželis. 

— Man darželis nerūpi. Rūpi tik tu. Aš niekuomet nepamatysiu 
sužydusios tavęs, dėl to man plyšta širdis. 

Jis pasilenkė, vėl ją pabučiavo. Šįkart Eiva užsimerkė, pravėrė 
lūpas ir leidosi bučiuojama giliai. Apie vaikus ir Filipą nebegalvo- 
jo. Žanas Polis visiems laikams traukiasi iš jos gyvenimo, tad kol 
jis bučiavo, jos niekas nebūtų atplėšęs. 

Parbėgusi namo ji krito ant lovos ir pravirko kaip vaikas. Su- 
sitelkusi į tą galutinį bučinį po medžiu, bandė jį išsaugoti toje 
vietoje, kur jį tebejuto. Tai, kad ji daugiau Žano Polio nebepa- 
matys, atrodė neįtikima. Jis buvo tapęs tokia svarbia Harting- 
tono dalimi, kad be jo ši vieta atrodys tuščia. Pagalvojusi apie 
žiedais pasipuošiantį darželį, Eiva dar garsiau pravirko. Darželis 
buvo jo svajonė. Jo kūrinys jai. Kaip neteisinga, kad ji tuo turės 
džiaugtis viena. 

Ką. gi ji pasakys vaikams? Jie irgi mylėjo Žaną Polį. Jis buvo šei- 
mos narys. Kad susitvardytų ir suvaikytų mintis, Eiva kaip niekad 
ryžtingai nusiteikė gimdyti kūdikį. Vaiką, kuris stovėtų tarp jos ir 
durų primindamas, kur jos vieta. Arčis, Angusas ir Popė visą die- 
ną mokykloje. Kuo gi kitu ji užpildytų laiką, jei ne sodais, kuriais 
abudu drauge rūpinosi? Kiekvienas augalėlis primintų jį. Kas, jei 
jos ilgesys taptų per stiprus? Jei pagraužtų sąmonę ir sveiką protą? 
Jei ji sukvailėtų kaip Deizė Houpton ir nebegalėtų sustoti? Nauja- 
gimis ją sustabdytų patikimiau nei kas kitas. 

Kaip šeimai pranešti, kad Žanas Polis išvažiavo, Eiva neišmanė. 
Tad nusprendė sakyti, kad jis parvažiavo aplankyti motinos. Tada 
apsigalvojęs galėtų bet kada grįžti. Ir kaip ji vylėsi, kad jis apsigal- 
vos. Vaikams naujieną pranešė begeriantiems arbatą, veidu kone 
įsikniaubusi į pomidorų ir bazilikų padažą, maišomą spagečiams. 
Tie ja tesusidomėjo tik akimirką, o paskui grįžo prie svarbesnių 
reikalų, tokių kaip buveinės įrengimas po valgomojo stalu prieš- 
kambaryje. Eiva, tramdydama ašaras, subedė akis į prikaistuvį. Jie 
taip ir nesužinos, kaip dėl jų pasiaukota. 

Kad negalvotų apie Žano Polio išvykimą, Eiva ruošė sūrio suflė 
ir kepė fazaną. Vaikai su šunimis žaidė prieškambaryje, landžiojo 
po slėptuvę, nenustygdami vietoje drebino ant stalo knygas. Eiva, 
gamindama valgį, įsijungė radiją, bet dabar mėgstamos kantri sti- 
liaus dainos tik virkdė, tad ji atsisuko 4-ąją radijo stotį ir paklausė 
pasakojimo. Kai Filipas parėjo vakarienės, vaikai jau buvo lovose. 
Eiva padavė taurę ant viryklės pašildyto raudonojo vyno, pabučia- 
vo jį. Besišypsantis vyro veidas tarpdury patvirtino, kad aukotis 
buvo verta. Kokia gi ji būtų moteris, jei paliktų jį vieną su vaikais 
ir pabėgtų į Prancūziją? 

Šiaip ar taip, nuo to, kad nusprendė teisingai, jai nepasidarė 
lengviau. Ji ieškojo tinkamo meto pasakyti apie tai vyrui — buvo 
būtina nerodyti jausmų. Ašaros, išraudimas, virpanti apatinė lūpa 
ir smakras ją išduotų. Gerai vaidinti Eivai niekuomet nesisekdavo. 
Mokykloje ji gaudavo pačius nereikšmingiausius vaidmenis, to- 
kius kaip durininko, virėjos ar „masinės scenos nario“. O štai da- 
bar reikia suvaidinti vertą „Oskaro“ vaidmenį, bet ji neužtektinai 
talentinga su tuo susidoroti. Taigi, užuot pasakiusi Filipui naujie- 
ną prie stalo, ji nusprendė pranešti ją pasilenkusi prie indaplovės, 
kraudama vidun suflė lėkštes. 

- Mielasis, Žanas Polis kuriam laikui išvažiavo namo, aplan- 
kyti motinos. 

Tardama jo vardą Eiva užsimerkė ir nurijo ašaras. Užveržė 
gerklę, veidas nuraudo. Atsistojusi ji nusisuko į langą — iš stiklo 

- Gerai, — toks buvo Filipo atsakymas. — Žinai, galvojau apie 
tavo sumanymą paatostogauti. 

— Šit kaip. 

— Taip, manau, abudu nusipelnėme pertraukos. Kaip manai, ar 
tavo mama atvažiuotų prižiūrėti vaikų? 

— Na, aš pasvarsčiau, kad juos gal galėtų paimti Todė. 

— Ne, jai pakanka savų, kam dar imti tris mūsiškius. 

Pagaliau galima ir atsisukti. Eiva iš orkaitės ištraukė fazaną, 
nuo daržovių nukėlė dangčius. 

— Mamai tikrai patiktų, o vaikai dievina Heincą, - pasakė ji 
lengviau atsikvėpusi, mat pajuto, kad veido raudonis atslūgo. - Ga- 
lėtume paprašyti ponios Andervud virti valgį, kad mamai nereikėtų 
rūpintis maistu. Todės paprašysiu užmesti akį. Gal ji galėtų trum- 
pam išvaduoti mamą nuo berniukų, porą popiečių juos pasaugotų. 

— Puiku. 

— Kada norėtum važiuoti? 

Jie pasidengė stalą ir susėdo. 

— (2egužės pabaigoje. Vaikai visą dieną prabus mokykloje, taigi 
Veritei nedaug ką tereikės daryti, tik pažadinti juos rytais, paimti 
po pamokų ir paguldyti. Manau, savaitės užteks. 

Eivos veidas apsiniaukė. Palikti vaikų jai nesinorėjo. 

— Kaip tau atrodo, ar ne per ilgai? 

— Septynios dienos? Ne, tau reikia pailsėti kaip pridera. 

— Tebūnie penkios, mielasis. Aš inmisiu nervintis, o jie mūsų pa- 
siilgs. Gal išvažiuokim pirmadienį ir parvažiuokim penktadienį, 
prieš savaitgalį ir pargrįžtume. 

— Kaip nori. 

— Taip, šitaip geriau. Pabūsim penkias dienas. Kur važiuosim? 

— Šitą nuspręsti palik man. Galbūt į Toskaną, o gal kur nors į 
Ispaniją. Pagalvosiu. 

— Ačiū tau, —- padėkojo Eiva sunkiai atsidususi. 

— Ar kas ne taip, Krūmiuk? Neatrodai patenkinta. - Filipas per 
stalą ištiesė jai ranką, sužiuro į veidą. - Tu visiškai neatrodai pa- 
tenkinta. 

— Oi, man viskas gerai, - nuotaikingai atsakė ji. 

— Tebegalvoji apie dar vieną vaikelį, tiesa? 

— Taip, ta mintis sukasi man galvoje. 

— Ji kelia tau rūpestį. 

— Juk tai svarbus sprendimas. 

— Labai svarbus. Turi galybę laiko nuspręsti. Nesielvartauk. Jei 
tikrai nori dar vieno vaikelio, Krūmiuk, aš kaip įmanydamas pa- 
sistengsiu tau įtikti. Juk žinai, kad nieko negaliu atsakyti. Dėl to 
turėtum džiaugtis, o ne liūdėti. 

— Žinau. Tik abejoju, ar tai darau iš tinkamų paskatų. 

— Mes turim tris nuostabius vaikus, kurie mums teikia didelį 
džiaugsmą. 

— Žinau. 

— Pagalvok apie tai per atostogas. Saulė ir poilsis tave pasti- 
prins ir gyvenimui suteiks perspektyvą. O dabar, mieloji, nusi- 
šypsok. Tu neprilygstama. Keliu už tave taurę. Eiva, tu nuostabi 
moteris. — Filipas kilstelėjo jos ranką prie lūpų ir pabučiavo. - Ir 
tu manasis Krūmiukas. 

Eiva apmirė. Šis gestas buvo būdingas tik Žanui Poliui. Fili- 
pas jai rankos niekuomet nebučiuodavo. Ji pajuto užsiliepsnojant 
skruostus ir visa nustelbiant norą raudoti. 

— Mieloji, atrodai taip, tarsi tuoj apsipilsi ašaromis. 

— Tu man toks geras, - nebegebėdama tvardytis sukūkčiojo ji. 

Filipas, pamanęs, kad ji apsiašarojo dėl jo meilios paguodos, 
sukikeno. 

— Tu to nusipelnai. - Eiva atžagaria ranka nusišluostė akis. — 
Kai tave vedžiau, buvai mergaitė. Nūn išaugai į moterį, kuria di- 
džiuojuosi. Tu graži, protinga, viskuo besidominti, o svarbiausia — 
esi tokia vienintelė. Pasaulyje nėra žmogaus, kuris būtų kuo nors į 
tave panašus. Aš laimingiausias pasaulyje vyras, kad tave radau. 

— Tu mane virkdai, - tarė Eiva, dėkinga už tai, kad gavo dingstį 
verkti. 

— Verk, kiek patinka, Krūmiuk, mieloji, - švelniai pasakė jis ir 
vėl pabučiavo ranką. 


XXIII 
G A MA SA 


Lalėje paaixzada Uobetiniai knakai 


Eiva tikėjosi, kad Žanas Polis grįš. Be jo vieta buvo tokia tuščia, 
jog rodėsi nesuvokiama, kad jis negrįžtų jos užpildyti. Dabar jis 
čia jau buvo pritapęs kaip karvelidė ar drevėtasis medis, tad be jo 
buvo pažeista sodo darna. Eiva lyg pašto karvelis nuskriejo prie 
namuko, vildamasi pamatyti uždegtą šviesą ir užuosti iš kamino 
rūkstančius dūmus, bet ten buvo šalta, tuščia ir nejauku. Susto- 
jusi ant akmeninio tilto, ji pasilenkė viršum turėklų ir įsistebeilijo 
į hipnotizuojančią upės tėkmę. Odą lyg švelnūs pirštai glostė šil- 
tas, cukrumi kvepiantis brizas. Krūmokšniai ir medžiai skambėjo 
nuo paukščių giesmių. Garsiau už kitus čireno vieversys - drąsiu, 
aiškiu, nevirpančiu balsu. Saulėje violetinius veidelius skleidė ži- 
buoklės, palei upę kupsteliais driekėsi baltos žiemės. 

Po sodą Eiva klaidžiojo lyg apdujusi, liūdesiui leido save už- 
valdyti tarsi ligai. Pastoviniavo saldžiuose kvapiųjų žalčialunkių 
ir putinų kvapuose, traukė juos šnervėmis tikėdamasi, kad dvasia, 
pagauta ekstazės, pakils, bet nieko neįvyko. Jos širdgėla buvo sun- 
ki lyg akmuo. 
seną ūkį, įsikūrusį slėnyje, už penkių mylių. Į keliuką įsuko nė ne- 
pastebėdama vyšnios, kurios rausvi žiedai plazdeno saulėkaitoje it 
spiečius mažyčių drugelių. Pastačiusi automobilį kieme, pasuko už 
namo, kur Todė arklidėse rūpinosi savo žirgais. Išvydusi Eivą, ta 
nuoširdžiai pamojavo. Eiva, prisivertusi nusišypsoti, irgi pamojo. 

— Kokia maloni staigmena iš pat ryto! - sušuko Todė eidama iš 
gardo su jodinėjimo batais ir kelnėmis, prigludusiomis prie kojų 
tarsi antroji oda. — Ar gerai jautiesi? Atrodai baisiai išbalusi. 

— Aš sveika, tik kiek prislėgta, — prisipažino Eiva. Nebuvo 
prasmės apsimetinėti. 

— Kas nors rimto? 

Eiva gūžtelėjo pečiais ir giliai atsiduso. 

— Tik pavargusi, — atsakė susikišdama rankas į ilgo dryžuoto 
palto kišenes, kurį buvo užsimetusi ant džinsų. -— Filipas išvažiavo 
į Londoną. Pastaruoju metu nedaug jį tematau. Taip įnikęs į tą 
savo knygą. 

— Ak, tie vyrai! Bet jis bent jau turi įdomų darbą, ne taip kaip 
Benas - tam užtenka paminėti savąjį, ir man merkiasi akys. Ir rei- 
kėjo gi iš visų pasaulio vyrų išsirinkti buhalterį! 

— Užtat jis laiko tave tiesiam, siauram kely! 

— Patikėk, su metais išmokau nuo to kelio nuklysti. Eikš vidun. 
Man būtų ne pro šalį dar vienas puodelis kavos. O tu atrodai taip, 
lyg tau neprošal būtų kai kas stipresnio. 

Virtuvėje stalo vidury ant pagalvėlės gulėjo Ponas Frisbis. 

— Buvo susirgęs, - pranešė Todė glostydama miegančiam gyvū- 
nėliui nugarą. — Nieko baisaus, tik peršalimas. Matyt, pasigavo nuo 
dvynukų. „Earl Grey“ ar niekuo neypatingos statybininkų arbatos? 

— „Earl Grey“, - atsakė Eiva susmukdama į krėslą. 

Virtuvėje kvepėjo kava ir paskrudintomis bandelėmis su razi- 
nomis. Todė tarškėdama iš spintelės ištraukė du puodelius, inda- 
plovėje sugraibė porą šaukštelių — nesivargino jos iškraustyti. 

— Kaipgi laikosi tas velniško grožio Žanas Polis? — paklausė ji, 
iš spintelės gilumos traukdama dėžutę „Earl Grey“. 

Eiva, nesitikėjusi išgirsti jo vardo, išblyško. | 

— Išvažiavo aplankyti motinos, — atsakė. 

— Gaila, - sukikeno Todė. - Merginos nusimins. 

— Merginos? 

— Samanta su Lize. Deja, apie didelį romaną pranešti negaliu. 
Man regis, jos ne jo skonio. Jam anglų merginos turbūt atrodo 
visiškai neseksualios. 

— Turbūt. 

— Bet jis vis dar čia, tiesa? O aš maniau, Hartingtone mirti- 
nai užsinuobodžiaus. Kai grįš, pasakyk, kad ateitų dar pajodinėti. 
Manau, jam iš tikrųjų patiko. 

— Ak, taip, — kimiai pritarė Eiva, nedrįsdama sakyti daugiau, 
kad jos neišduotų balso virpčiojimas. 

— O sakei, kad ištvers tik savaitę. - Todė į vieną puodelį pripylė 
verdančio vandens. - Pameni Deizę Houpton? 

— Žinoma. Mama nesiliauja apie ją kalbėjusi. 

Pakeitus temą, Eivai palengvėjo. 

— Tai va, ji grįžo. 

— Grįžo? 

— Taip. Apsistojo pas motiną. Galėtum paskambinti. Argi ne- 
buvo gera tavo draugė? 

— Taip, buvo. 

— Tai štai, ji grįžo vaikų. Nori išsivežti juos į Pietų Afriką. Vis- 
kas taip susipainioję. 

— Kaip baisu. Vargšas Maiklas. 

— Prarasti žmoną, o tada ir vaikus. Gal jis ir bukaprotis, bet tė- 
vas - geras. - Todė padavė Eivai puodelį arbatos. — Tikrai nenori, 
kad kliustelėčiau brendžio? 

Eiva papurtė galvą. Brendis jos širdgėlos neišgydys. 

— Tiesą sakant, man palengvėjo, — tarė Eiva, galvodama apie 
save. - Nemanau, kad galėčiau suprasti moterį, kuri palieka ke- 
turis vaikus. Kad ir kaip ji būtų įsimylėjusi, didžioji širdies dalis 
priklauso jiems. 

— Meilė gali būti baisus dalykas. Aptemdo sveiką protą. Aist- 
ros sūkury, ko gero, vaikus visiškai lengva pamiršti. 

Ne, nelengva, tylomis pagalvojo Eiva. Net Žano Polio bučiniai 
jos nesutrikdė taip, kad ji būtų pamiršusi meilę Arčiui, Angusui ir 
Popei. Bet šitas mintis ji pasiliko sau. 

— Vis dėlto už tai, kad paspruko su tuo smarkuoliu, aš jos ne- 
kaltinu, - kalbėjo Todė. - Maiklas — tikras senas bezdalius. Ge- 
ras, bet labai nuobodus. Iš veido matyti, kad niekad iš širdies ne- 
sijuokė. 

— Juk išsirinko jį pati, - paprieštaravo Eiva. 

— Ji suklydo. 

— Bet tai jos pasirinkimas. Turėtų jo laikytis. 

Todė sutrikusi sužiuro į draugę. 

— Juk taip nemanai, tiesa? 

— Manau, - atkirto Eiva. — Ji neturėtų ardyti šeimos ir griauti 
penkių žmonių gyvenimų dėl asmeninės laimės. Tai savanaudiš- 
ka. Reikia daryti kompromisus. Ji turėjo pasilikti vaikų labui. 

— Kalbi kaip motina. 

— Nejaugi? 

— Taip. Paprastai nebūni tokia greita kritikuoti. Jei ta vargšė 
nelaiminga, turbūt visiems būtų geriau, kad ji išvažiuotų. 

— Deizė turėtų pasistengti. Nuo jos priklauso vaikai. 

— Jie atsigaus. 

- Štai čia tu klysti. Jie niekuomet neatsigaus. Neatsitiktinai 
pirmas klausimas, kurį užduoda kiekvienas psichoterapeutas, yra 
„Papasakokit, kokia buvo jūsų vaikystė“ Pamatas labai svarbu. Pa- 
graužk jį, ir sukelsi pavojų visai jų ateičiai. 

— Tu per daug laiko leidai su Verite. 

— Aš savo motinai pritariu ne visada, bet šįkart, sakyčiau, pri- 
tariu. — Ji pažvelgė į Todę ir prisimerkė. - O tu ar galėtum dėl 
vyro palikti vaikus? 

— Jis turėtų būti tikras velnias. 

— Aš kalbu rimtai. 

— Nežinau. Kažin ar galima spėlioti. Jei pajusiu pavojų, kad ga- 
liu pasielgti kaip Deizė, paskambinsiu ir galėsim aptarti. Man gal 
būtum kiek atlaidesnė. 

— Ne. Aš galvočiau apie dvynukus. Pati taip negalėčiau. Galiu 
dabar pat tau pasakyti. Tikrai negalėčiau, net dėl tikro velnio. — 
įskaudinusi Filipą. Jis man toks geras. 

— Eiva, šiandien tu tikrai kaip nesava, — padarė išvadą Todė, 
prisitraukdama artyn kėdę. - Nori man ką nors pasakyti? 

— Ne, - tučtuojau paneigė Eiva purtydama galvą. - Verkšlenu 
be priežasties. Dabar pats gražiausias metų laikas, o aš prislėgta. 
Kaip kvaila. Man tai visiškai nebūdinga. 

— Hormonai, — nusprendė Todė visažinės balsu. 

— Taip, tikriausiai. 

— Mėnesinė melancholija. 

— Vargšė Deizė Houpton ir tie jos vaikeliai. Man dėl jų plyšta 
širdis. Ji niekad nebus laiminga. Kaip galėtų būti, jei privirė tiek 
košės? Nenorėčiau, kad man šitai gulėtų ant sąžinės. 

— Eime pajodinėti, — pasiūlė Todė, baigdama gerti kavą. — 
Mums abiem būtų į naudą. Vėjas plaiksto palukus, ore sklando 
pavasario kvapas, o mes šuoliuojam sau kalvomis. Eime! 

Eiva, pasiskolinusi aulinius batus ir skrybėlę, su Tode nujojo į 
kalvas. Jos bičiulė neklydo - iš ten buvo matyti per mylių mylias, ir 
slogutis širdyje pamažiukais atslūgo. Kad ir kaip buvo gaila Deizės 
Houpton, kad ir kaip ji nepritarė jos poelgiui, nepavydėti negalė- 
jo - ta moteris bus padariusi tai, ko Eiva taip ir neišdrįs padaryti. 
Deizė grįš pas mylimąjį į Pietų Afriką ir, be abejonės, ten nusiveš 
vaikus. Deizė pasičiups savąjį pyrago gabalą ir sušlamš jį didžiu- 
liais kąsniais. O Eiva taip ir nesužinos, koks to pyrago skonis. 


Kitą savaitgalį snigo. Paukščiai nuo šalčio bemenk nebečiulbėjo. 
Eiva ant pievutės patrupino duonos, jų maudyklėje sulaužė ledą. 
Purpčiojantys žemyn lesti trupinių varnėnai ir kikiliai, pasipuošę 
naujais pavasariniais apdarais, atrodė tokie gražūs. Iki vidurdienio 
saulė ištirpdė beveik visą sniegą, jo liko tik pakrūmėse ir medžių 
šešėliuose, kur tebebuvo šalta. Šunys voliojosi sniege, o vaikai lip- 
dė Senį Besmegenį, bet apie pietus jis jau buvo virtęs apgailėtina 
pagaliukų ir patižusio sniego krūva. Kitomis dienomis oras kas- 
dien vis labiau šilo. Pražydo sodai, iš žiemos miego pakirdo bitės, 
ir Eiva paskambino Deizei Houpton. 

Jos nuostabai, Deizė skambučiu, regis, apsidžiaugė ir tučtuojau 
pakvietė kavos. Buvo žvali, dėl savo pasibaisėtino elgesio, atrodė, 
visiškai nesigraužė. Eiva stebėjosi, kaip ji, įskaudinusi šitiek žmo- 
nių, pajėgia žiūrėti į save veidrodyje. Juk derėtų rautis nuo galvos 
plaukus. O ji sau laiminga, vyrą su vaikais padariusi tokius nelai- 
mingus; ir dar tikisi prizo — ateities su mylimuoju, kokios Eiva 
atsisakė. 

Deizės motina Romė gyveno kitapus Blandfordo, maždaug 
pusvalandis kelio, dailiame baltame name, papuoštame rožinėmis 
gėlėmis. 

Eiva paskui Romę įžengė į plytelėmis išklotą prieškambarį. 
Lubos buvo žemos, su sijomis, sienos baltos, kambariai — ma- 
žyčiai ir jaukūs. Eiva prisiminė laikus, kai, būdama paauglė, čia 
pasilikdavo dėl šokių ir vakarėlių. Jai dar nespėjus ilgiau stabte- 

lėti prisimenant rožinę atlasinę suknelę, iš virtuvės jos pasitikti 
išniro Deizė. 

— Eiva, negaliu apsakyt, kaip miela tave matyti! Dauguma 
draugų manęs atsižadėjo. 

Moterys pasibučiavo. Nuo Deizės dvelkė „Yves Saint Laurent 
Paris“ kvepalais. 

— Eikš, išgersim kavos. Atplėšiau pakelį sausainių. 

— Laiku atvažiavai, — pridūrė Romė stovėdama prie mažo sta- 
liuko. - Penktadienį Deizė išvažiuoja į Pietų Afriką. 

— Ilgam laikui? — paklausė Eiva. 

— Visam, — atsakė Deizė pilstydama kavą. 

— Ak, Deize. Tau teko pereiti tikrą pragarą. 

— Buvo labai sunku. Bet jau gana prisiverkiau ir prisidejavau. 
Turi įžiūrėti šviesiąją pusę, kitaip išprotėsi. 

— Kaip tai nutiko? 

Deizė tik nusišypsojo ir palingavo galvą. 

— Stebiuosi, Eiva, kad atvažiavai pas mane. Žinau, kad tavo 
mama labai piktinasi. 

— Mat pareigos ir visa kita, - pasakė Eiva, susigėdusi, kad Dei- 
zė žino. - Ji - kitos kartos žmogus. 

- Klausyk, ji ne viena taip kalba, patikėk. Tai, ką padariau, ne- 
atleistina. Įsimylėjau kitą. Bet aš buvau tokia nelaiminga, Eiva. 
Buvau virtusi savo pačios šešėliu. Švaisčiau gyvenimą su vyru, ku- 
rio nebemylėjau, mylėjau vyrą, kurio negalėjau turėti. Meilė mane 
žudė. Pasidariau bloga motina ir bloga žmona, niekam tikusi. — 
Deizei nusibraukus nuo veido garbanotus rudus plaukus, Eiva jos 
akyse pastebėjo nuovargio ženklus. - Mudu su Maiklu buvom ne 
tokie kaip jūs su Filipu. Jei būtume džiaugęsi vykusia santuoka, 
to niekad nebūtų nutikę. Laimės trūkumas — pati puriausia dirva 
neištikimybei. | 

Kaip ir vienatvė, norėjo pridurti Eiva, bet susiturėjo. 

— Kur tu jį sutikai? 

— Vestuvėse Keiptaune. Tai buvo meilė iš- pirmo žvilgsnio. Ilgai 
ir daug svarsčiau, Eiva, bet galiausiai pajutau, kad vaikams būtų 
geriau augti džiaugsmo namuose, o ne liūdesio. - Ji užsigalvojusi 
knaibė sausainį. - Matai, Eiva, mes niekuomet neturėjom tokių 

gražių namų kaip jūs. Maniškiai persikraustys iš paprasto prie- 
miesčio namuko į nuostabų namą vidur kalnų. Idilė. Jiems patin- 
ka. Pietų Afrika labai graži. 

— O kaipgi Maiklas? 

Deizė nuleido akis. 

— Neklausk, - suaimanavo. — Jis matys juos per atostogas. Vai- 
kai gaus tai, kas geriausia, iš dviejų pasaulių. 

Bet ji aiškiai žinojo, kad tai netiesa. Tėvo jiems niekas neatstos. 
Staiga Deizė pasirodė susenusi ir netekusi pasitikėjimo. Eiva pir- 
mąkart pamatė tikrąjį veidą, kurį Deizė slėpė šypsodamasi. 

— Darai tai, ką gali, - tyliai pasakė Eiva. - Nesuklijuosi kiau- 
šinio, jei lukštas įskilęs. Bet imi ir kepi kaip įmanydama skanesnį 
omletą. 

Deizė prajuko. 

— Taip ir maniau, kad ką nors panašaus pasakysi. Stengiuosi, 
kaip galiu. Viešpatie, ir kuo tik nesu apkaltinta. Nuo to, kad bešir- 
diškai palikau vaikus, iki to, kad per teismą reikalauju iš Maiklo 
šimtų tūkstančių. Pirma, vaikų aš niekuomet nebuvau palikusi. 
Visą laiką ketinau grįžti jų pasiimti. Maiklas žinojo. Antra, varg- 
šas senukas neturi jokių pinigų, tad kaip galėčiau atimti iš jo tai, 
ko jis neturi. 

— Na, o koks tas pietų afrikietis? 


Eiva su Deize pasiėmė kavos puodelius ir išėjo į sodą. Buvo gražus 
rytas, giedras ir gaivus, ką tik išsprogę lapai žvilgėjo rasa. 

— Kaip į visa tai žiūri tavo mama? 

— Ji gerai-apsimetinėja, bet, žinoma, gėdisi. Tik ką ji gali pa- 
daryti? Juk yra motina, turi mane palaikyti. Aš pabėgsiu į Pietų 
Afriką, o ji turi kiūtoti čia ir atsakinėti į savo draugų klausimus. 
Nepatikėtum išgirdusi, kokie žmonės atsuko mums nugarą. Iš jų 
buvo mažiausiai galima to laukti. —- Deizė patraukė pečiais. - Da- 
bar bent jau žinau, kas tikri mano draugai. - Ji pasisuko į Eivą. — 
Tavimi galiu pasikliauti, tiesa? 

Eiva nusišypsojo. 

— Gali, - tvirtai pasakė. - Aš suprantu. Meilė niekuomet nebū- 
na paprasta. Iš ilgesio gali pasimaišyti sveikiausias protas. Jis visa 

iškreipia. Kai viskas nurims, tu su savuoju Rupertu ten būsi lai- 
minga. Tu turi drąsos. Aš vargu ar kada būčiau tokia drąsi. Žmo- 
gus turbūt turi spręsti - gyvenu sau ar kitiems? 

- Ir niekad nežinai, kaip pats elgtumeisi, kol taip nenutinka 
pačiam. 

Eiva išvažiavo pavydėdama Deizei. Ta gavo tai, ko norėjo, bet 
ką ji atėmė iš Maiklo? Eiva pernelyg mylėjo Filipą, kad kada nors 
jį šitaip skaudintų. 


Kai ji jau buvo bepradedanti apsiprasti su gyvenimu be Žano Po- 
lio, Filipas pranešė sulaukęs skambučio iš Žano Polio tėvo Anri. 
Eiva darže sėjo sėklas su Hektoru. Išgirdusi naujieną, atsitiesė — 
su kastuvėliu, išterliotu veidu ir rankomis. 

- Kalbėjai su Anri? - perklausė ji, nekantraudama išgirsti dau- 
giau. — Ką jis sakė? Žanas Polis grįžta? 

Filipo lūpose žaidė šypsenėlė, mat jis žinojo, kad naujiena 
žmonai patiks. 

— Jis kviečia mus gegužės pradžioje į svečius, 

— Į svečius? — sukluso Eiva netikėdama savo ausimis. 

— Taip. Maniau, apsidžiaugsi. Galėtume ten praleisti atostogas. 
Anri tau patiks, jis tikra asmenybė, o Antuanetė, jo žmona, irgi 
apsigimusi sodininkė. 

— O Žanas Polis? 

— Ką Žanas Polis? 

— Kada jis atvažiuos? 

— Nežinau. Negi tau nesakė, kuriam laikui išvažiuoja? 

— Ne, - suvapėjo ji, atpakalia ranka braukdama per kaktą. - Jis 
ten bus? 

— Esu tikras, kad bus. Anri pasakiau, kad mes labai patenkinti 
Žanu Poliu. Kad jis daug ko išmoko. Pasakiau, kad jis mums tapo 
nepakeičiamas — pamaniau, nieko neįžeisiu truputį perdėdamas. 

— Ar Anri nepasirodė keista, kad jis parvažiavo? 

— Žinoma, ne. O ką, argi keista? 

— Jo čia nėra tris savaites. 

— Juk jo nepasiilgai, Krūmiuk, ką? Ar ne šita moteris sakė, kad 
su juo netvers ilgiau kaip savaitę? 

Eiva nusigręžė dėdamasi, kad žiūri į Hektorą. 

— Na, mums jo pagalba praverstų. Čia daugybė darbo. 

— Tai ką man pasakyti Anri? 

Žvilgsniui klaidžiojant po šiltnamius, Eiva susivokė, kad stovi 
prie kryžkelės, ir jos likimas, o gal ir visos šeimos likimas priklau- 
sys nuo to, ką ji dabar pasirinks. Ji pagalvojo apie Deizę Houpton. 
Kaip ją smerkė, O kuo geresnė pati? Paskui ją kažin kas truktelėjo. 
Nematomas laidas, pritvirtintas prie širdies, velkantis per nema- 
tomą slenkstį. 

— Pasakyk jam „taip“, - pralemeno ji, žinodama, kad turi ženg- 
ti kitu keliu. - Pasakyk, kad mielai atvažiuosim. 

— Gerai. Žinojau, kad tau patiks. Argi mano naujienos ne vi- 
suomet būna geros? 

Susijuokęs jis pro vartus žengė namo. Eiva pajuto pažįstamą 
susijaudinimo -virpulį ir kaip siela kyla iš rūko, kuris buvo jos ne- 
laimė. Staiga pamatė, kad šviečia saulė, veidu pajuto šiltus spin- 
dulius. Ji nužvelgė sprogstančius medžius ir krūmus, įkvėpė der- 
lingų žydinčių krūmų ir šviežios žolės kvapo, leidosi džiuginama 
pavasario, kaip visuomet džiaugdavosi. 

Ji priklaupė toliau sėti aguročių Popei. Viduje buvo pilna 
burbulų. Pajutusi kaltę, burbulus ji pradėjo sprogdinti, gadinti 
džiaugsmą. Sakė sau, kad troškimas vėl išvysti Žaną Polį visai ne- 
kaltas. Kad ji tenorinti jo draugijos, norinti įkalbėti jį kartu grįžti 
į Hartingtoną. Jie bus geri draugai. Tik tiek. 

Tąanakt Filipas ją pamylėjo. Eiva buvo tokia pakylėta iš laimės, 
kad noriai jį priėmė, spaudė glėbyje, aistringai bučiavo, gardžia- 
vosi jo dėmesiu, sakė, kaip stipriai myli. Maskavo slaptus jausmus 
Žanui Poliui. 

— Atkutai, Krūmiuk, — galiausiai pasakė jis, gniauždamas jos 
išdrikusius plaukus. — Buvai kaip nesava. 

— Atleisk. 

— Neatsiprašinėk, mieloji. Man tik nepatinka matyti tave ne- 
laimingą, ir tiek. 

— Esi labai mielas, kad taikstaisi su susiraukšlėjusios bulvės 
veidu. 

— Krūmiuk, tavo veidas ne kaip susiraukšlėjusios bulvės. Grei- 
čiau kaip gluosnio svyruoklio. O aš norėčiau, kad ištisus metus 
būtum saulėgrąža. 

— Aš irgi. 

Jis valandėlę patylėjo. Eiva ėmė planuoti, ką pasiims į kelionę. 

— Tu nepatenkinta dėl Žano Polio, tiesa? 

— Ką nori pasakyti? 

— Žinau, kad judu ne visai sutarėt. Ar tau atostogos bus suga- 
dintos, jei jis ten bus? 

— Ne. Anaiptol. 

— Jis tikriausiai tuo metu grįš. 

— Turbūt. Bet nieko baisaus. Man jis patinka. Išties. Malonu, 
kai būna šalia, nuo atvažiavimo jis gerokai pasikeitė. Būtų gerai, 
jei ten būtų. Galėtų pats aprodyti chdteau sodus. 

— Puiku. Krūmiuk, aš noriu, kad tinkamai pailsėtum. Tau ne- 
reikės kiauras dienas būti su jais. Mudu galėsim pramogauti ir 
žvalgytis vieni. Žinau, juk nori, kad leistume laiką kartu. 

— Viskas gerai. Aš esu tikra, kad jie žavūs. 

- Taip, bet aš žadėjau, kad turėsim laiko mudviem. Juk žinai, 
kad pažadus aš visuomet tesiu. | 

Šįkart Eiva nebūtų supykusi, jei Filipas pažado būtų ir netesėjęs. 


XXIV 


us lašai 59 žieduose: 


Bordo oro uoste juos pasitiko Anri vairuotojas. Jis laikė iškėlęs 
užrašą „Sveikas atvykęs, Filipai Laitli!“ Vairuotojas nemokėjo an- 
gliškai, tad Eiva džiaugėsi galėdama susikalbėti su juo prancūziš- 
kai. Filipas didžiuodamasis klausėsi, kaip lengvai šnekasi žmona. 
Gražesnės jos nebuvo matęs. Plaukai palaidi, žvilgančiomis gar- 
banomis krintantys ant nugaros. Skruostai paraudę, išryškinantys 
žibančią akių žalumą, veidas nuo saulės įgavęs šilto medaus at- 
spalvį. Eiva avėjo blizgančius aksominius rožinius laivelius, vilkė- 
jo gana senamadišką smulkiomis rožinėmis gėlytėmis margintą 
juodą suknelę ir trumpą alyvuogių spalvos nertinį. Filipas atkrei- 
pė dėmesį į žvalią jos eiseną ir džiaugėsi, kad apsiėmė pasirūpinti 
šiuo atokvėpiu toliau nuo namų. Kaip-tik šito jai ir reikėjo. 

Eiva buvo įsitempusi lyg smuiko styga. Iš išorės vykusiai apsi- 
metinėjo tiesiog besidžiaugianti atostogomis, bet viduje virpėjo iš 
nerimo. Ką pamanys Žanas Polis, kai ji pas jį pasirodys? O kas, jei 
jos vengdamas jis nusprendė savaitę prabūti Paryžiuje? Arba dar 
blogiau - jei šitą kelionę suprato kaip ženklą, kad ji pasiruošusi 
jam atsiduoti kūnu ir siela? Įsižiūrėjusi pro langą Eiva svarstė, ar 
jos sprendimas protingas. 

Prancūzijoje siautė pavasario karštligė. Visi medžiai buvo su- 
lapoję, kaštonus puošė ilgos baltos žiedynų žvakės, banguojan- 
tys vynuogynai mirguliavo šviežiais lapeliais. Vešėjo rožės. Vai- 
ruotojas Eivai paaiškino, jog galueiliuose jų prisodinta tam, kad 
darbiniai galvijai, gręždamiesi arti naujos vagos, neužkliudytų vy- 
nuogienojų. Ji pasigėrėjo ant šelmens sutūpusių kregždžių pora ir 
gražuoliu ruduoju strazdu. 

Galiausiai automobilis įsuko į ilgą lenktą įvažą, gobiamą se- 
novinės aukštų, šešėlį metančių medžių alėjos. Jos gale stovėjo 
saulėje skendintis namas. Tai būta didingo, stambaus neoklasi- 
kinio statinio. Pastatytas iš blyškaus smėlio spalvos akmens, si- 
metriškas, aukšti langai su žydromis langinėmis ir puošnūs juodi 
balkonai — šitas grožis išsklaidė Eivos baimes ir nustebino. Kabin- 
damasis sienomis lipo penkialapis vynvytis su sausmedžiu ir ki- 
nine visterija. Važiuojant artyn, Eiva atkreipė dėmesį į statų stogą 
iš skalūno plokščių ir žavingus mansardos langus - jie visi buvo 
su lenktais lyg grakštūs antakiai frontonais. Dangun kilo siauri 
akmeniniai kaminai ir įmantrūs bokšteliai kūginėmis viršūnėmis, 
nutaškuotomis mažų paukštelių. 

Automobilis čiūžtelėjo ant žvyro panamėje. Pro atviras duris 
išbėgo pora didžiųjų danų, garsus jų amsėjimas skrodė ramų orą, 
o chūteau sienos atmušė aidą. Eiva nuo lūkesčio besidaužančia 
širdimi išlipo iš automobilio. Pakėlusi akis prie durų išvydo ele- 
gantišką moterį alyvuogių spalvos oda. Juodi į šinjoną susegti 
plaukai, išryškinantys dailius bruožus, ir gilios rudos akys - ji ti- 
krai bus Antuanetė, Žano Polio motina. 

Moteris giedrai nusišypsojo. 

— Sveiki atvykę, — pasisveikino žengdama ant žvyro. — Tikiuo- 
si, kelionė buvo maloni. 

— Nuostabi, - žingsniuodamas link jos atsakė Filipas. 

Antuanetė padavė ranką ir jis pasilenkė jos pabučiuoti. Mote- 
ris buvo aukšta ir liauna, mūvėjo laisvai krintančias baltas kelnes, 
per liemenį sujuostas rudu krokodilo odos diržu. Vilkėjo vyriškus 
dryžuotus marškinius, ant jų —- kreminės spalvos liemenę juodais 
dryžiais. Eivai dingtelėjo, kad ji — pati stilingiausia moteris iš visų 
jos regėtų. 

— Čia mano žmona Eiva, - pristatė ją Filipas. 

— Daug apie jus girdėjau, — maloniai tarė Antuanetė. - Jūs taip 
patinkate Žanui Poliui. 

Spausdama jai ranką — smulkią ir stebėtinai šaltą, Eiva svarstė, 
kiek jis bus išsitaręs motinai. 

— Prašom vidun. Tikiuosi, nekreipsite dėmesio į šunis — jie di- 
doki, bet labai draugiški. 

— Šunis mes dievinam, - atsakė Eiva, nervingumą stengdamasi 
pridengti netikru entuziazmu. — Patys turim dvejetą. 

— Suprantama! Ką gi, tada jausitės kaip namie. 

Jie perėjo per vestibiulį, kuriame išsiskyrė platūs akmeniniai 
laiptai ir milžiniškas židinys, pilnas tvarkingai sudėliotų pliaus- 
kų. Ant židinio atbrailos rikiavosi eilė senovinių vyno butelių. 
Grindys iš didelių kvadratinių akmeninių plokščių blizgėjo, tik 
vidury buvo nubrūžintos šimtmečiais mynusių kojų. Antuanetė 
per vestibiulį juos nusivedė į svetainę - didžiulį raudoną saloną 
aukštomis lubomis, su ilgomis tamsiai raudonomis užuolaidomis, 
rėminančiomis prancūziškas duris, vedančias į plačią terasą, ap- 
juostą akmenine baliustrada. Ant sienų kabėjo išblukę gobelenai, 
vaizduojantys medžioklės scenas, tarp jų —- paauksinti gentainių 
portretai. Eiva permetė juos akimis ieškodama panašumų į Žaną 
Polį. Antuanetė kambarin įėjusios tarnaitės paprašė, kad į terasą 
atneštų padėklą gėrimų. 

— O kur mano sūnus, Francuaza? - paklausė ji. 

Eivai apmirė širdis - ji išsigando, kad nepavyks nuslėpti jausmų. 

— Išėjęs, — atsakė tarnaitė. 

Antuanetė atsiduso. 

— O Anri? —- Francuaza gūžtelėjo. - Ką gi, surask jį ir pasakyk, 
kad svečiai jau čia. Sakiau, kad atvažiuos dar prieš vidurdienį. 

— Taip, madam, —- nuolankiai pasakė Francuaza ir pasitraukė. 

— Eime, pasėdėsim terasoje. Ten saulėkaitoje šilta. Francuaza 
atneš vyno. 

Antuanetė plačiai atidarė prancūziškas duris ir žengė į lauką. 
Šunys puolė iš paskos, ėmė uostyti pakraščiais ir prie baliustrados 
kilnoti-kojas. Apačioje plytėjo sodas — iki pat senos vijoklinėmis ro- 
žėmis ir rausvomis bugenvilijomis aplipusios sienos, kurios pama- 
tą saugojo seni medžiai, o virš jų dangaus fone tamsavo karvelidės 
stogas su kupolu. Eiva iškart suprato, kodėl ch4teau Žanui Poliui 
tokia ypatinga ir kodėl jis darė, ką liepė tėvas, kad jos neprarastų. 

— Ak, draugužiai, atvažiavot! — šūktelėjo Anri, iš už namo 
kampo eidamas terasos link. Jo balsas buvo skardus, griausmin- 
gas kaip trombono. — Reikėjo pasiųsti Francuazą manęs paieško- 
ti, - pasakė jis žmonai. 

— Ir pasiunčiau, — ramiai atsakė ji. 

Anri šiltai kaip senas bičiulis apkabino Filipą, o Eivai pabučia- 
vo ranką, kaip elgdavosi jo sūnus. Plačiai šypsodamasis, pavars- 
tė ją tamsiomis akimis iš po vešlių rudų garbanų. Eiva prisiminė 
Žaną Polį sakius tėvą turint meilužę Paryžiuje. Nėr ko stebėtis. 
Anri atrodė velnioniškai gražiai, kaip ir sūnus. 

— Kur vynas? Francuaza! — užriaumojo jis. 

Kone iškart išdygo Francuaza, nešina dideliu sunkiu padėklu 
su buteliais, taurėmis ir ąsočiu atšaldyto vandens. Anri nė piršto 
nepajudino, kad jai padėtų. 

- Gerai. Mums jau buvo kilęs pavojus mirti iš troškulio, —- pa- 
sakė jis angliškai, kad tarnaitė nesuprastų. Tada atsisėdo ir išsi- 
traukė cigarą. — Na, Filipai, drauguži, kaip knyga? 

Antuanetė pasisuko į Eivą. 

— Gal norėtumėt apžiūrėti karvelidę? Žanas Polis sako, kad ir 
jūs sode tokią turit. 

— Mielai. Tenai jos kupolas? 

— Taip. 

— Ji kur kas įstabesnė nei mūsiškė. 

— Žanas Polis sako, kad jūsų dvaras — pats gražiausias. 

— Norėčiau, kad jis ten būtų dabar. Visa pražysta... o kvapai... 
dar niekad saldžiau nekvepėjo. 

— Eime, man reikia su jumis pasikalbėti. 

Eiva plačiais laiptais nusekė paskui Antuanetę į sodą, vyrai liko 
terasoje kalbėtis ir gurkšnoti. Jai iš baimės venomis vėl siūbtelėjo 
kraujas. Žanas Polis bus prisipažinęs motinai, kad yra ją įsimylė- 
jęs? Antuanetė ketina ją perspėti? Pasakyti, kad Žanas Polis turi 
vesti jauniklę iš savo šalies ir susilaukti sūnaus, kuriam galėtų per- 
duoti palikimą, kaip bus pačiam perduota? Eiva pajuto šleikštulį, 
susijaudinusi pasitrynė kaktą. Pūtė gaivus vėjelis, bet saulė kaiti- 
no, o paukščių čiulbesį stelbė ausyse tvinksintis pulsas. 

— Ar galiu su jumis kalbėti atvirai? — paklausė Antuanetė beei- 
nant per pievelę geležinių vartų link. 

— Žinoma, - atsakė Eiva. 

— Aš apie Žaną Polį... - Antuanetė padėbčiojo. — Jis mano 
vienturtis, žinot, aš jį labai myliu. 

— Žinau, jis man daug apie jus pasakojo. 

— Neabejoju. Bėda ta, kad jo santykiai su tėvu labai blogi. Anri 
ne galvoj sūnaus poreikiai. Žanas Polis — talentingas tapytojas, 
bet Anri nenori, kad jis tapytų. Žanas Polis rašo gražias eiles, bet 
tėvui eilės buvusios nebuvusios. Anri turėjo dėdę, kuris iššvaistė 
gyvenimą tapydamas nereikšmingus paveikslus. Jis nenori, kad ir 
Žanas Polis taip iššvaistytų. Jie nesutaria ne tik dėl tapybos. Pa- 
ryžiuje Žanas Polis mėnesių mėnesius neveikė nieko kito, tik su- 
sitikinėjo su netikusiomis merginomis. Viena vertus, gerai, nes 
Anri buvo išsigandęs, kad sūnus homoseksualus, kita vertus, toks 
gyvenimas netinka jaunuoliui, kuris vienądien paveldės šitokį 
dvarą. Anri nori, kad Žanas Polis padėtų valdyti vynuogyną, bet 
sūnui jis iki šiol nerūpėjo. 

— Iki šiol? 

Eivai buvo labai smalsu, kurgi veda šis pokalbis. 

— Jis nori likti čia ir semtis žinių apie vynuogyną, betgi Eiva, 
jam reikia važiuoti su jumis. 

Eiva neįstengė nieko atsakyti, gerklę veržė jausmai. 

— Man regis, jis nori likti dėl manęs. Matot, aš čia daugiausia 
būnu viena. Anri gyvena Paryžiuje. Esu tikra, Žanas Polis jums 
sakė. Jis taip gražiai apie jus kalba, Eiva. Aš laiminga žinodama, 
kad yra kas jį supranta. Jis sakė, kad nupiešė jums darželį. 

— Tai pats gražiausias piešinys, Antuanete. Mes pasodinom 
kaip tik tokį darželį. Jis turi puikią vaizduotę ir gabumų. 

— Žinau. — Antuanetė vėl nusišypsojo ir patraukė pečiais. - Ži- 
noma, aš jį suprantu. 

Jai darant vartus vyriai suinkštė it senas šuo, ir jos išėjo į pievą, 
kurios vidury stovėjo apskrita akmeninė karvelidė. 

— Eiva, namo jam dar ne laikas grįžti. Aš matau, kad sūnus 
nelaimingas. Jei pasiliks namie dabar, neišsivaduos nuo tėvo. Nė 
akimirkai. O su jumis jis gali džiaugtis laisve būti savimi. Neiš- 
tverčiau, jei tą laisvę paaukotų dėl manęs. Tai jo gyvenimo proga, 
ir noriu, kad jis ja pasinaudotų. O aš rudenį tebebūsiu čia. Pasa- 
kykit jam, dėl manęs, kad jis turi grįžti. Žinau, kad galit jį įkalbėti. 
Tėvas mano, kad jis parvažiavo trumpam. Anri Žanui Poliui nie- 
kuomet neatleis, jei pamanys, kad sūnus jus nuvylė, nors parodėte 

tokį gerumą. Suprantat, jis turi važiuoti su jumis. Kitos išeities 
nėra. Prašau, pasiimkit jį, dėl manęs. 

— Pamėginsiu, — suvapėjo Eiva. 

Staiga iš už karvelidės išlindo Žanas Polis. Laikydamas rankas 
kišenėse sustojo, metė žvilgsnį iš po kirpčių. Žiūrėjo atsargiai. 

— Žanai Poli, aprodyk Eivai karvelidę. Aš turiu pažiūrėti, kaip 
pietūs. - Antuanetė žvilgtelėjo į laikrodį. - Vaje, jau beveik laikas. 
Neužtrukit. 

Ji pasisukusi nėrė pro vartus, palikdama juos vienus. 

— Ko atvažiavai? - paklausė Žanas Polis agresyvoku tonu. 

Jis žiūrėjo atsainiai, laukdamas atsakymo, tikėdamasis atstū- 
mimo. Eiva sumišusi persibraukė ranka per plaukus. Bus pada- 
ryta baisi klaida. Tada Žano Polio žvilgsnis persimainė, jis staiga 
pasidarė pažeidžiamas kaip berniukas. Jos širdis neatlaikė. Jis at- 
rodė toks prislėgtas. 

— Atleisk, - sušnibždėjo lėtai artindamasi. - Aš irgi nelaiminga. 

Jo veidas atlyžo. 

— O atrodai spinduliuojanti, — tarė jis, nuo šypsenos lūpų kam- 
pučiai kilstelėjo. | 

— Nes žinojau, kad pamatysiu tave. 

— Tu manęs irgi ilgėjaisi? 

— Taip. 

Jis apsivijo rankomis jos kaklą, suėmė ranka už pakaušio ir 
truktelėjęs artyn prispaudė lūpas. Eiva jo nestūmė. Apie vaikus ar 
Filipą negalvojo. Gyveno šia akimirka, jodinėjosi ant vaivorykštės 
arkos, nors širdyje ir juto, kad šitai netruks. Jo lūpos buvo švel- 
nios, bučinys — deginantis. Ji prasižiojusi jį įsileido, rankomis ap- 
sivijo liemenį, po marškiniais užčiuopė tvirtus raumenis. Žanas 
Polis pradėjo sunkiai alsuoti, jo kūnas įkaito, įsitempė. Jis pasivė- 
dėjo Eivą už pastato, kad jų nesimatytų nuo vartų. Eiva prarado 
apdairą. Ji buvo taip toli nuo namų. Jautėsi tarsi kitas žmogus. 
Apsvaiginta glėbyje spaudžiamo kūno, negana to, ir Prancūzijos 
kvapų, pamiršo ir kad terasoje su Anri sėdi jos vyras, ir kad po 
kelių minučių chdteau valgomajame bus tiekiami pietūs. Persikė- 
lė į fantazijų pasaulį, kur buvo tik juodu su Žanu Poliu. Į pragaro 
prieangį, kur buvo įmanoma viskas. 

Žanas Polis paėmė ją už rankos ir įsivedė pro karvelidės duris. 
Viduje buvo šilta ir gardžiai kvepėjo. Jis uždarė duris ir krito su 
ja ant šieno. Kai užgulė, keliais praskirdamas kojas, Eiva nusto- 
jo kvėpuoti. Įsikniaubęs veidu į kaklo linkį, jis uodė pažįstamą, 
užgintą kvapą. Kai lyžtelėjo odą, Eivai nudiegė paširdžius. Štai 
jis bučiuoja krūtinę, atsegioja sagas suknelės priekyje. Šmukšteli 
ranką vidun ir užčiuopia minkštą šiltutę krūtį, pabrauko per ją 
nykščiu. Kai krūtį apžioja burna, Eivai nusvyra galva. Pajutusi še- 
rius, braukančius per švelnią odą, šlapią liežuvį, žaidžiantį su spe- 
neliu, ji suvirpėjo nuo kaltės, kad mėgaujasi tuo, apie ką taip ilgai 
svajojo atkampiausiose vaizduotės kertelėse. 

Kai jis kilstelėjęs suknelę padėjo išsinerti iš kelnaičių, Eiva tik 
giliai atsiduso. Jautėsi karšta ir nevaldoma kaip paauglė, šyptelėjo 
dėl tokio savo begėdiškumo. Atsimerkusi išvydo Žaną Polį žiū- 
rintį taip, tarsi ji būtų gražiausia pasaulio mergina. Jis iškalbingai 
šyptelėjo, ji irgi nusišypsojo ir praskėtusi šlaunis įsileido vidun. 
Besimylint jis sugriebė jos ranką, sunėrė pirštus. Eiva nė akimir- 
kos nesigailėjo dėl neištikimybės. Jei būtų skyrusi sekundę pagal- 
voti apie Deizę Houpton, būtų supratusi, kad, šiaip ar taip, tarp jų 
ne toks jau ir didelis skirtumas. 

— Ar grįši į Hartingtoną? — paklausė ji abiem maudantis saulės, 
besiliejančios pro langelį viršuj, vonioje. 

— Taip, — pratarė jis. — Juk žinai, kad dėl tavęs nuversčiau kalnus. 

— Nereikia, mielasis, — atsakė ji meiliai glostinėdama jam vei- 
dą. — Aš čia. 

Jie paskubomis apsitvarkė — pasiruošė pietums. Eiva susisagstė 
suknelę ir nusibraukė išdavikiškus šiaudgalius. Žanas Polis pasu- 
ko prie durų, paskui atsigręžė ir darsyk ją pabučiavo. Eiva nusi- 
juokusi pabučiavo jį. 

— Gražiai atrodai, — tarė jis, žvilgsniu glamonėdamas veidą. — 
Vargu ar kada mačiau tave dėvint suknelę. 

— Apsivilkau ją dėl tavęs. 

— Ji tau dera. Ir plaukai palaidi. Man tokie patinka. O kurgi 
pieštukas? 

Ji nusijuokė iš pašaipos. 

— Dabar pasakyk rimtai — kaip aš atrodau? 


247 


Santa Montefiore 


Ji atpakalia ranka nusišluostė lūpas. 

- Išraudusi. - Žanas Polis paėmė Eivai už rankos. - Eime, keliau- 
sim ilgu aplinkiniu keliu, kad vėjas nupūstų bet kokius įrodymus. 

Jiedviem prisiartinus prie terasos, Antuanetė, Anri ir Filipas 
kaip tik stojosi ketindami eiti pietauti. 

— Gal norėtumėt atsigaivinti savo kambary, — tarė Antuanetė 
Eivai. - Atleiskit, turėjau pasiūlyti, kai atvažiavot. Francuaza jums 
parodys kur. 

Eiva paskui pagyvenusią moterį užlipo akmeniniais laiptais, 
tada paėjo koridoriumi iki galinių durų. Francuazai jas atidarius, 
išvydo didžiulį miegamąjį, geležinę lovą su keturiais kampiniais 
stulpais, paklotą baltu lino patalu. Langas, plačiai atvertas, leido 
matyti karvelidę, už jos - vynuogynus, nuo sodo pusės pučiantis 
vėjelis plaikstė porą baltų užuolaidų. Francuaza nustebo, kad Eiva 
kalba prancūziškai. 

— Ar galėčiau jums kuo nors patarnauti? — paklausė ji džiaug- 
damasi, kad ją supranta. 

— Ne, dėkui. Po minutėlės nulipsiu. 

Eiva pastebėjo, kad jos lagaminas padėtas ant pastovo, atseg- 
tas ir paruoštas iškrauti. Ji pasirausė higienos reikmenų krepše- 
lyje ir nuskubėjo į vonią plautis svetimavimo įrodymų. Sugavusi 
savo atvaizdą veidrodyje, stabtelėjo pažiūrėti, ar išvaizda galėtų 
ją išduoti. Skruostai įraudę, akys žėri, plaukai susitaršę, krintan- 
tys ant pečių. Eiva išpešė iš plaukų pirmiau nepastebėtą šiaudgalį. 
Užuot metusi į šiukšliadėžę, įsidėjo į higienos reikmenų krepšelio 
kišenę. Bus ką branginti. Tas šiaudas jai primins pirmą kartą, kai 
juodu mylėjosi. | 

Persisvėrusi per palangę Eiva apžvelgė sodą. Dangus buvo vais- 
kus, aukštyn kilo šviežiai nupjautos žolės ir dekoratyvinių krūmų 
kvapai, o toliau, už viso šito, stūksojo karvelidė, jų slaptoji vietelė, 
užsiglaudusi už tvoros. Ji šyptelėjo, pagalvojo apie Žaną Polį, pri- 
siminė jo bučinius, prisilietimus. Užsimerkė — o, kad ši savaitė 
truktų per amžius. 

Per pietus Eiva spinduliavo taip, kad juto visi. Filipas džiūgavo dėl 
žmonos laimės ir patyliukais gyrė save, kad suorganizavo šį atotrū- 
kį toli nuo namų. Štai ko jai reikėjo - žmona vėl kibirkščiuojanti, 
atrodo mielesnė nei bet kada. Anri kaip šuo, užuodžiantis rujojan- 
čią kalę, juto Eivos seksualumą ir šiurkščiai, pasipūtėliškai flirtavo. 
nį kiek ilgiau, nei derėjo, atmetęs galvą užsikvatodavo taip, kaip 
buvo nekvatojęs savaičių savaites, - kur jau kur, o tėvo akivaizdoje 
jis taip tikrai nesielgdavo. Antuanetė gėrėjosi sūnaus džiaugsmu ir 
suprato, kad Eiva bus padariusi kaip prašyta, įkalbėjusi Žaną Polį 
grįžti į Angliją. Eiva kaip anksčiau krykštavo, pasakojimais kaustė 
visų pietautojų dėmesį, juokino nepriekaištingu sąmoju ir šmaikš- 
tumu. Nuo Žano Polio buvimo kambary ji jautėsi įelektrinta, lyg jis 
būtų įsikūnijęs pavasaris, pražydinantis jos žiemines šakas. 

Po piėtų Anri primygtinai siūlėsi aprodyti vynuogyną. Antua- 
netė mandagiai atsiprašiusi ištykino pagulėti popiečio pogulio. Ji 
Eivai. Ši išsigando. Motiniška nuojauta? Bet ji atsikratė nerimo. An- 
tuanetė negali žinoti. Šitaip supratingai pažvelgė turbūt dėl to, kad 
Eivai pavyko priversti sūnų apsigalvoti ir važiuoti su jais į Angliją. 

Eiva paskui Filipą su Anri ėjo energingu žingsniu, petimi kone 
glausdamasi prie Žano Polio. Ji nepajėgė slėpti pakilios nuotaikos, 
mėgavosi kiekviena pavogta akimirka. Anri per sodą juos nusive- 
dė prie karvelidės. 

— Ačiū Dievui, balandžiai nekalba, - panosėje sumurmėjo Ža- 
nas Polis, įėjus pro vartelius. 

— Jonvabaliai mano giminei priklauso jau penkis šimtme- 
čius, — pareiškė Anri su pasididžiavimu išpūsdamas krūtinę. - Ši 
karvelidė pastatyta Liudviko XIII laikais. - Kad parodytų tėviš- 
ką meilę, jis paplojo Žanui Poliui per nugarą. - Vienądien mano 
vieton stos sūnus. Kai susiras žmoną ir susilauks paveldėtojo. 
Tiesa? — Jis nutaisė grimasą ir it sūnų vertinantis senas karalius 
keliskart palinksėjo galvą. —- Taip, vienądien tu paveldėsi viską, 
kas mano. Šitaip buvo penkis šimtus metų — kodėl gi negalėtų 
būti dar penkis. A? 

Eiva krūptelėjo, mat Anri duris atplėšė taip, kad jos trenkėsi į 
sieną ir balandžiai lyg kulkos šovė į orą. 

— Čia gražu, - pasigėrėjo ji žengdama vidun. 

- Ši vieta man ypač daug reiškia, - nežiūrėdamas į ją tarė Ža- 
nas Polis. Pridėjo prie širdies ranką. - Labai daug. 

Filipas dirstelėjo į žmoną. 

— Ji kiek žavesnė nei mūsiškė, kaip manai, Krūmiuk? 

— Ak, sakyčiau, mūsiškė irgi šio to verta. 

— Pas mus nėra balandžių, - dar pasakė Filipas. 

— Reikėtų nusipirkti. Kam mums karvelidė be balandžių? 

— Reikėtų ir padažyti, - rutuliojo mintį Filipas. 

— Ne, ne. Nedažykit. Tik sugadinsit, - įsiterpė Žanas Polis. — 
Man ji patinka tokia, kokia yra. Ji turi paslaptingos magijos. 

Kad nežvilgtelėtų į jį, Eiva apsimetė, jog kažkas patraukė dėmesį. 

— Na, tai kada ketini grįžti į Hartingtoną? — paklausė Filipas 
Žano Polio. 

— Kitą savaitę, - ramiai atsakė šis. — Man reikėjo kiek pabūti 
su mama. 

— Ar negalit jam surasti tinkamos merginos anglės? — įsikišo 
Anri. - Negi anglai nebedaro tokių kaip jūs? — mirktelėjo jis Eivai. 

Eiva, slėpdama sumišimą, maloniai nusišypsojo. 

— Jūs man pataikaujat, - teatsakė, jo pastabą nuleisdama juokais. 

— Eime, parodysiu Antuanetės sodą. 

Anri uždėjo ranką Eivai ant juosmens ir išsivedė ją iš karveli- 
dės. Žanas Polis su Eilipu ėjo iš paskos, bet ji vis tiek juto žvilgsnį 
ir jo keliamą jaudulio virpesį. 

— Turim surasti jam merginą, - pasakė Anri pritildęs balsą. 

- Jis jaunas, - pabandė apginti Žaną Polį Eiva. 

— Metas susitupėti. Tarp mūsų kalbant, turėjau jį ištraukti iš 
Paryžiaus. Gyveno ten kaip palaidūnas, valkiojosi su visiškai neti- 
kusiomis mergšėmis. Neperduosiu dvaro tokiai, kuri jį visą leng- 
vabūdiškai prašvilptų. 

— Arjums neatrodo, kad Žanas Polis pasikeitė? — paklausė Eiva 
staiga susipratusi, jog atsidūrė tokioje padėtyje, kad gali jam pa- 
dėti. - Kai atvažiavo į Angliją, pasakysiu tiesą, maniau, nė savaitės 
neištvers. Kasdienių darbų buvo nė karto nedirbęs —- matėsi. Buvo 
anaiptol nepasiruošęs dirbti sode, į tą darbą žiūrėjo iš aukšto. Bet 
jis pasikeitė. Argi nernatot? 

— Jis atrodė kaip vargšas šunytis! — beširdiškai išrėžė Anri. — 
Taip ir pasakiau Antuanetei: „Šitas vaikis įsimylėjęs“ 

— Įsimylėjęs sodą, — apdairiai nukreipė dėmesį Eiva. — Įsimy- 
lėjęs mano sodą. Nepatikėsit, kol nepamatysit savo akimis, bet į 
tą sodą jis sudėjo visą širdį. Sunkiai dirbo, kad sukurtų šį tą išties 
nuostabaus, ir nesipuikuodamas mokėsi. Grįžęs galės džiaugtis 
savo triūso vaisiais. 

— Malonu tai girdėti, - gūžtelėjo pečiais Anri. — Netikėčiau, jei 
kalbėtų kas kitas, o ne jūs. 

— Manau, jis nerimauja dėl Antuanetės, — atsargiai pridūrė 
Eiva. | 

— Ji stipresnė, nei atrodo. 

— Neabejoju. Jis pareigingas sūnus. 

— Jos vienturtis. Dėl to taip juo rūpinasi. Pati suprantat, juk jūs 
motina. Ji perdėm globėjiška, perdėm nuolaidi. Jei būtų grįžęs iš 
Paryžiaus su viena iš tų savo šliundrų, būtų priėmusi ir ją. Pada- 
rytų viską, kad tik jis būtų patenkintas. 

— Ojūs griežtesnis, kad būtų pusiausvyra? 

— Ko gero. - Anri prisimerkė. — Jūs labai nuovoki, Eiva Laitli. 

— Iš šalies geriau matyti. 

— Aš aprėpiu platesnį vaizdą. Gyvenimas — ne pasaka. Man 
reikia sūnaus, kuris būtų vyras. Aš rengiu didžiulius pobūvius. 
Pro mano vartus vaikšto vieni svarbiausių šalies žmonių. Negaliu 
perduoti šito reikalo žmogui, kuris, nejausdamas atsakomybės, 
vestų nevalą kekšę. 

— Norit, kad sūnus būtų kaip jūs, - pasakė Eiva užjausdama 
Žaną Polį — va kaip jo lemtis suplanuota. Net jei ji ir puiki, vis dėl- 
to spaudimas paklusti per didelis. Kol tėvas gyvas, visiškai nėra ko 
tikėtis laisvės, nebent Anglijoje su ja. 

— Man reikia, kad sūnus būtų tvirtas kaip aš, - išdrožė Anri. — 
Kad turėtų gerą galvą verslui. Jis turi susirasti padorią merginą 
ir susilaukti vaikų. Jam reikia merginos, žinančios savo vietą, ne 
kokios vėjavaikės su savo ambicijomis. 

— Tokios kaip Antuanetė. 

— Žanui Poliui reikia grįžti į Angliją, kad būtų toliau nuo mo- 
tinos. Kartais meilė gali dusinti. Ji nieko blogo, bet visiems reikia 
šiek tiek erdvės. Kai tarp dviejų žmonių cirkuliuoja oras, santy- 
kiai būna geresni. Antuanetei būtų patikę turėti daugiau vaikų. Jei 
būtų jų susilaukusi, Žanui Poliui būtų buvę lengviau. Tant pis" 

- Jis bus puikus vynuogininkas, - diplomatiškai tarė Eiva. 

— Nuo mažens matė, kaip sukamas verslas, o paskui tik 
braukšt — prarado susidomėjimą, o aš praradau jį. 

— Argi ne visiems vaikams ateina toks etapas? Maištauja prieš 
tėvus bandydami susikurti gyvenimą patys, įgauti šiek tiek nepri- 
klausomybės. Jis pas jus grįš. 

— Nežinau. Su juo siejau tokias viltis. 

— Nebūkit per griežtas, Anri. Sau ir jam. Jei pririšit arklį už 
ilgų vadžių, jis nebėgs, o jei už trumpų — mesis šalin. 

— Nors jūs ir jauna, bet išmintinga. 

— Tai dėl to, kad valgau špinatų. Naudinga smegenims, — paš- 
maikštavo ji. 

— Tada aš jų turėčiau valgyti daugiau. 


Antuanetės sodas buvo besužystantis. Pasieny pumpurus skleidė 
rausvos rožės, dideliuose akmeniniuose loviuose stiebėsi baltos 
tulpės su geltonomis žilėmis ir našlaitėmis. Gyvatvorės atrodė 
papurusios, žalsvos, tarp beįsismaginančių sausmedžių ir sau- 
lučių vešėjo geltonieji laukiniai narcizai. Ore, kurį virpino gyvas 
kedruose ir platanalapiuose klevuose flirtuojančių paukščių čiul- 


* Deja! (Pranc.) 

besys, saldžiai kvepėjo pavasariu. Vidury Antuanetės stropiai su- 
planuoto sodo tyvuliavo dekoratyvinis tvenkinys su statula - ma- 
žas berniukas, ištiesęs ranką, liečia skrendančio paukščio sparną. 
Eivą skulptūra patraukė. Ji stovėjo ir grožėjosi, kaip berniuko 
pirštai vos liečia paukštį — taip lengvai, kad jis atrodo visiškai ne- 
prilaikomas. Iš už nugaros priėjo Žanas Polis. 

— Neįtikėtina, tiesa? — pasakė jis. 

Ji atsisuko ir nusišypsojo jam. 

— Primena berniuką su delfinu ant krantinės Londone. 

— Šita pastatyta man, mama užsakė. 

— Šit kaip. 

— Taip. Aš — berniukas, o paukštis simbolizuoja laisvę. Kaip 
matai, jį beveik liečiu. 

— Hartingtone tu gali būti laisvas. 

- Žinau, — atsakė Žanas Polis taip tyliai, kad Eiva vos išgirdo. 
Ji pajuto, kaip vėjelis pašiaušė plaukus. —- Noriu pabučiuoti tau į 
kaklą, - pridūrė jis. 

— Būk atsargus. 

— Aš prancūzas, sakau, ką jaučiu. 

— Prašau tavęs, pone prancūze, kad būtum atsargus. Mes ste- 
bimi. 

— Jiems nerūpi, ma pėche*. Matai, jie įsitraukę į diskusiją apie 
cave** istoriją ir didžiuosius devyniasdešimt pirmųjų šalčius. Pa- 
pa““*nesiliaus jaudintis dėl šalnų, kol nepraeis Ia /une Russe****. - Jis 
sunkiai atsiduso. — O man šalnos nėmaž nerūpi. Aš noriu gulėti 
su tavim šiltame namelyje, ten, pastogėje, ir mylėtis. Noriu tave 
visą bučiuoti, iš lėto, skanauti lyžtelėjimas po lyžtelėjimo. 

— Liaukis, - jau maldavo ji. - Filipas... 

— Tavo Filipas apžavėtas mano tėvo. Paklausyk, jie kalbasi apie 
vynuogių kokybę. 

— Niekas jo labiau nedomina. 


* Mano persike (pranc.), 
** Rūsys (pranc.). 

*** Tėtis (pranc). 
*** Laikotarpis po Velykų nuo vienos jaunaties iki kitos, kai dar gali nušalti 
augalai (pranc.). 

— Tai ir palik juos ramybėje. Jis patenkintas. Eime. 

— Negalim, — pasipriešino ji. 

— Noriu parodyti tau šiltinamius. Ten yra į ką pažiūrėti. 

— Šitaip ant akių! | 

— Tik tau taip atrodo. Jie nieko neįtaria. Argi ne savaime su- 
prantama, kad aš noriu aprodyti savo namus? 

Žanas Polis patraukė prie kukmedžių gyvatvorės. 

Eiva pasisuko. Filipas pakėlė akis, ji pamojavo, jis irgi pamojo, 
tada pranyko už gyvatvorės, Žanas Polis paėmė ją už rankos ir 
nusivedė žvyruotu taku. 

Vos įžengus vidun uždarė duris ir ją pabučiavo. Čia buvo karšta 
ir drėgna, kvepėjo šlapia žeme ir frezijomis. Vos tik ji pajuto, kaip jis 
susijaudinęs, Žanas Polis suėmęs ją per pusiaują prisitraukė. 

— Mes negalim... 

Bet priešintis buvo beprasmiška. Jis nutildė ją bučiniu, aistrin- 
gai apsivijo rankomis. 

— Norėčiau, kad būtume vieni. Tu varai mane iš proto, - su- 
žiopčiojo. - Noriu blokšti šalin suknelę ir justi kūną. Noriu, kad 
gulėtume nuogi, ir niekas mūsų neskirtų, tik oda ir kaulai. 

— Mielasis Žanai Poli, čia neįmanoma. Bet kurią akimirką gali 
užeiti Filipas su tavo tėvu. 

— Velniop juos abu! - Jis prisimerkė. — Padarysiu, kad būtume 
vieni. 

— Kaip? 

— Pamatysi. Turiu planą. Patikėk. 

Eiva atšlijusi žengė apžiūrėti šiltnamio. Čia stovėjo itin kve- 
piančių tuberozų gėliapuodžiai, eilės įvairiausių spalvų orchidėjų, 
dailių, kaip tik besiskleidžiančių nerinių. Žanas Polis sekė iš pas- 
kos, laikydamas už rankos, kas kelias minutes vis atgręždamas ją į 
save, kad pavogtų dar vieną bučinį. Laimė, kad įėjus Anri su Filipu 
jie jau buvo kitapus retų purpurinių orchidėjų stovo. 

— Filipai, eikš pažiūrėti šitų, — pasišaukė Eiva vyrą. - Jos beveik 
išsiskleidusios. 

Filipas priėjo artyn grožėdamasis augalais. 

— Tai bent, - pritarė jis. 

— A, taip, Antuanetė tikra mėgėja, - tarė Anri. 

Žanas Polis laikėsi atokiau, stebėdamas kiekvieną Eivos judesį. 

— Gal pavežiok juos po vynuogyną sunkvežimiuku, - pasiūlė 
jis tėvui. 

Anri nieko taip nemėgo, kaip puikuotis prieš savo svečius. 

— Ką tik pradėjom purkšti pasėlius, — pasakė jis. - Norėtumėt 
pamatyti? 

— Būtų nuostabu, - sutiko Filipas. 

Žanas Polis tikėjosi, kad Eiva atsisakys ir jie pagaliau galės pa- 
būti kartu. 

— Gal paliksiu judu, berniukai, vienus, — tarė Eiva, supratusi 
užuominą. 

Žanas Polis vogčia šyptelėjo. Filipas susirūpinęs suraukė an- 
takius. 

— O gal pasivaikščiokim? — paklausė jis žmonos. 

Žanas Polis pažiūrėjo į jį išsigandęs. 

— Siūlai pasivaikščioti? — perklausė Eiva. 

— Ar toli iki miestelio? —- paklausė Filipas Anri. 

- Pėsčiomis penkiolika minučių. Puikus kelias pasivaikščioti. 
Ten yra keletas dailių krautuvėlių, kurios jums, Eiva, gali patikti. 
Moteriškų krautuvėlių, kur parduodami muilai ir kitkas. 

— Man labai patiktų, - tarė ji. 

Eiva norėjo paaiškinti Žanui Poliui, kodėl taip elgiasi. Jie turi 
būti atsargūs. Ji nė už ką nenori įskaudinti Filipo. Troškimas būti 
vienai su mylimuoju turės palaukti. | 

— Vynuogynus galėsiu aprodyti rytoj, — nusprendė Anri. — 
O dabar leiskit parodyti kelią į miestelį. 

Eiva buvo tikra, kad Žanas Polis pyksta. Jau nusiteikė išvysti 
paniurusį veidą, bet, jos nuostabai, jis tik patraukė pečiais. Ji dė- 
kinga šyptelėjo, o jis, rodės, paramino: „Nieko baisaus, turėsim 
galybę laiko“ Eiva, nenoromis palikusi jį sode prie fontano, įkan- 
din vyro pasuko kiemo link. 

— Argi ne nuostabi vieta? — pasakė ji, kai juodu ėjo keliuku po 
mirguliuojančiais platanais. 

— Nuostabi, — sutiko jis. - Dabar supranti, kodėl Anri taip 
svarbu, kad jo sūnus įgytų patirties, kaip valdyti turtą. 

— Visiškai suprantu. Bet, man regis, nuo tada, kai pas mus at- 
važiavo, jis gerokai subrendo. 

— Jis - kitas žmogus. 

— Taip ir pasakiau Anri. Noriu, kad jis žinotų, jog turi labai 
talentingą sūnų. Manau, jis per griežtas Žanui Poliui. — Filipas 
linktelėjo. - O motina su kaupu tai kompensuoja. 

— Žanui Poliui vertėtų pasprukti nuo jų abiejų. 

— Kaip manai, ar vieną dieną kas nors taip kalbės apie Arčį su 
Angusu? 

— Žinoma, ne, Krūmiuk, — nuramino ją Filipas. - Mudu su ta- 
vim šaunūs tėvai. 

— Tikiuosi, taip ir yra. Baisu net pagalvoti, kad jie nuo mūsų 
spruktų į kitą šalį. 

— Vaikai išauga. Jie turi išskleisti sparnus ir skristi. O mes tu- 
rim juos paleisti. Galiausiai Žanas Polis grįš ir tvarkysis čia kaip 
tėvas. Matyti, kaip jis šią vietą myli ir kodėl. 

— Nė nenumaniau, kad čia taip vaizdinga, — pritarė Eiva. 

Filipas paėmė jai už rankos. 

— Na, tai vaikų nepasiilgai? 

— Dar ne. 

— Esi patenkinta, kad atsivežiau tave čia? 

— Labai. 

— O kaip mintys apie motinystę? 

— Aš apsigalvojau, — tepasakė ji. 

— Gerai. 

— Nusprendžiau, kad man nebereikia kūdikio. Nebenoriu vėl 
būti prirakinta prie vaikų kambario. 

— Puiku. 

— Aš kaip tik pradedu džiaugtis laisve. 

Jie pasivaikščiojo po miestelį - dailią sankaupą raudonai rus- 
vų pastatų, išsidėsčiusių apie aikštę, kurioje buvo iškilusi senovinė 
bažnyčia ir rotušė. Vidury, kruopščiai apkarpytų medžių pavėsyje, 
tryško fontanas. Ant suoliuko papsėdami pypkėmis sėdėjo pora 
kepurėtų senukų, senelė su vaiku pulkui balandžių mėtė trupinius. 
Čia buvo ir turgelis, kur kaimiečiai raukšlėtais veidais pardavinė- 
jo vaisius, daržoves ir aukštus butelius alyvuogių aliejaus. Liesas 
šuo žaidė su tuščia kokakolos skardine. Jie išgėrė kavos mažytė- 
je kavinėje, kurios staliukai, aptarnaujami juodai ir baltai vilkin- 
čių padavėjų, stovėjo ir ant šaligatvio. Būrelis vyrų su liemenėmis 
kampe žaidė šaškėmis, dvi merginos pardavėjos plepėdamos rūkė. 

Grįstos gatvelės buvo tokios siauros, kad žmonės turėjo vaikščioti 
palikę automobilius. Keletas turistų krautuvėlių prekiavo raštuo- 
tomis staltiesėmis ir muilais. Eiva motinai nupirko levandų alie- 
jaus voniai ir pasipurškė apelsinmedžių žiedų kvepalais. Tada ir 
pati nusipirko kvepalų. Sakytum silpnybė, bet Eiva nebuvo išlaidi, 
ji neprisiminė, kada paskutinį kartą, be augalų, pirko ko nors sau. 

- Jie man visad primins Prancūziją, - sušnibždėjo uostydama 
riešą, tada lengvu žingsniu išėjo į gatvę, kur Filipas buvo bežiūrįs 
į antikvarinio knygyno vitriną. 

— Gaila, kad visos prancūziškos, — apgailėjo jis. 

— Na jau, argi nepakankamai turi knygų? 

— Oi ne, visada lieka vietos naujoms. 


Iš pasivaikščiojimo juodu grįžo žvalūs. Iš salono į vestibiulį atėjo 
Antuanetė. 

— Ko gero, judviem reikia atsigaivinti, - tarė ji. - Arbatos ar 
limonado? 

- Būtų puiku arbatos, - sutiko Eiva. 

— Ir man arbatos, — paantrino Filipas eidamas paskui Antua- 
netę į saloną, kur prie židinio gulėjo du dideli danai. 

— Lipu į viršų pasidėti pirkinių, - jam pavymui šūktelėjo Eiva. 

— Gerai, mieloji, - sutiko jis. 

Džiūgaudama dėl savo pirkinių, Eiva pasispaudė ryšulį po pa- 
žasčia ir užlipo laiptais. Beeinant koridoriumi, atsivėrė durys, ją 
sučiupo ranka ir įtraukė ten, kur buvo tamsu ir vėsu. 

— Nė žodžio, - šnipštelėjo Žanas Polis. 

Eiva apstulbo. Jis buvo uždaręs langines, pro plyšius skverbėsi 
tik plonyčiai šviesos spindulėliai. 

— Tu pakvaišai! — sušnypštė ji. 

— Nuo tavęs! - atsakė jis terapdamas ją ant lovos. 

— O jeigu kas... 

— Ne. Atsipalaiduok, 122 pėche. Sakiau, kad ką nors sugalvosiu, 
ir sugalvojau. 

-— Ilgai pralaukei? 

Jis nusijuokė, tada pažiūrėjo į ją taip rimtai ir taip švelniai, kad 
Eivai nudiegė širdį. 

— Tavęs aš laukčiau amžinai. 


Hartingtonas, 2006-ieji 


Miranda sėdėjo prie savo rašomojo stalo. Įprasta vieta, įprasta mu- 
zika, bet pirštams viltingai lūkuriuojant virš nešiojamojo kompiu- 
terio klaviatūros įkvėpimas nelankė. „Daily Mail“ moterų skyrius 
buvo prašęs parašyti apie savo patirtį iš Londono persikrausčius į 
kaimą. Apie tai, kad tikrovė anaiptol ne tokia palaiminga kaip vizi- 
ja. Prieš porą mėnesių Miranda būtų rašiusi lyg iš pypkės, bet da- 
bar jautėsi nebe taip. Girdėjo už daržo tvoros šūkaujančius vaikus 
ir troško būti su jais. Kaimiškasis gyvenimas namie jiems atrody- 
davo kaip nuotykis su Žanu Poliu. Jis vesdavosi juos pasišviečiant 
žibintais žiūrėti barsukų, prie upės žvejoti, į mišką stovyklauti ir 
kūrenti laužų, žiūrėti lesinamų fazanų ir žaidžiančių triušių. Vaikai, 
iš pradžių nežinoję, ką daugiau kaime veikti, kaip tik ilgėtis miesto, 
tapo tokia pat gamtos dalimi kaip jų apžiūrinėjami gyvūnai. 

O ji įprato nesišukuoti ir mažai tesidažyti. Hartingtone nebu- 
vo spaudimo visuomet atrodyti žaviai. Miranda nebebijojo avė- 
ti guminių, ir nors nebylus noras apsivilkti gražiuosius spintoje 
dūlančius apdarus liko, troškimo grįžti į tą pašėlusį visuomenės 
gyvenimą, kuris ją sekino Londone, nebebuvo. 

Miranda parašė redaktorei elektroninį laišką, kad straipsnis 
bus pozityvus. Redaktorė atrašė, kad jis turi būti negatyvus - jie 
jau turį kitą žurnalistą, rašantį pozityvius. Na ir velniop! Jiems 
teks pasiieškoti dar ko nors. 

— Taigi, — atsiduso ji stodamasi. — Ji manęs prašo paskutinį 
kartą. Užsitrenkia dar vienos durys! 

Bet įkišusi koją į guminį aulinį Miranda suprato, kad jai visiš- 
kai nesvarbu. „Turėčiau rašyti romaną, o ne krapštytis prie nieko 
nereiškiančių straipsnių“ 

Ji išėjo į daržą, kur Žanas Polis su Storma ir Gasu sodino dai- 
gus. Vaikai suklaupę rankutėmis rausė žemę. Andervudas rymojo 
ant šakių, visą rytą ne ką kita teveikdamas, kaip tik vis tardamas 
ką nors, kas ir taip buvo akivaizdu: „Tetrenkie mane perkūnas, 
čia gi vikšras, Storma“ Arba: „Aha, šitas bus kirminas“ Miran- 
da nesuko galvos. Ji buvo geros nuotaikos. Žanas Polis nuotaiką 
pakeldavo labiau nei šviečianti saulė. Tiesą sakant, vien būnant 
šalia apimdavo džiugesys. Nuo jo Miranda gerai jausdavosi. Ne- 
pasakytum, kad jis būtų jos daug klausinėjęs apie gyvenimą - jie 
daugiausia kalbėdavosi apie sodą, — bet tuo, ką ji pasakydavo, 
domėjosi. Jis skatino ją mokytis iš augalų, gėrėtis iš žemės len- 
dančiais svogūnėlių laiškais ir tarp jų gyvenančiais mažyčiais pa- 
darėliais. Pats džiaugdavosi paprastučiais dalykais, jo žavėjimasis 
buvo užkrečiamas. Greit Miranda pamatė, kad ir pati ropodama 
keturiom sodina bulves, receptų knygose naršo, ką skanaus bus 
galima iš jų pagaminti atėjus derliaus metui. Ji didžiavosi savimi 
ir savo namais, bet užvis labiausiai - buvimu su vaikais. Visi Žano 
Polio dėka džiaugėsi sodu. 

O sodas atrodė nuostabiai. Skleidėsi žiedai, sprogo žaliųjų ci- 
trinų spalvos medžių lapai, medumi kvepiantį orą tvindė paukščių 
giedojimas. Apie gėlynus, kur žydėjo svogūninės gėlės, dūzgavo 
storos bitės. Pieva buvo nubarstyta vėdrynais, violetinėmis kama- 
sijomis, raktažolėmis, pūkuotomis kiaulpienėmis. Darželyje tarpo 
vešli žalių krūmelių klomba su tulpėmis, narcizais ir primulėmis. 
Vidury it laivas banguojančioje upėje augo šermukšnis - upė buvo 
žolėtas takas. Baltų šermukšnio žiedų skliautas gobė apskritą suo- 
lelį, ant kurio sėdėdavo mąsliai prisimerkęs Žanas Polis. Miranda 
jį ten dažnai matydavo, bet iš mandagumo dar nedrįsdavo klausti, 
kas neduoda ramybės. 

. — Mamyte, tik pažvelk į šitą! — Gasas kvietė motiną apžiūrėti 
kirmino, kuriuo mojavo ore. - Milžiniškas. 

— Vieno aš norėčiau į draugus, - pareiškė Storma. — Ar galiu, 
Žė Pė? 

— Žinoma. Galim jį dėti į stiklainį ir duoti vardą. 

— (Gal pavadinkim jį Kirminu Vorzeliu? — pasiūlė Miranda ir, 
įkvėpta sumanymo, pasiskelbė einanti atnešti stiklainio. 

— Ak, sumanioji mamytė, — tarė Storma ir, pastebėjusi žemėje 
besislepiantį kitą kirminą, pasilenkė jo. 

— Šitas nusipenėjęs, - patenkintas suprunkščiojo Andervu- 
das. — Jų čia netrūksta. 

- Atneškit ko nors atsigerti! - sušuko Žanas Polis Mirandai 
pavymui. — Troškina nuo darbo, ką? 

— Je suis faim, - tarė Storma. 

- Jai faim, -— pataisė ją Žanas Polis. - Jai aussi soif, - pridūrė. 

— Tai reiškia „ištroškęs“, - pasakė Gasas. 

— Gasai Stipruoli ir Giedras Dangau, judu greit mokotės! 

— Tai prancūziškai, — kresčiodamas galvą iš nuostabos tarė 
Andervudas. 

— Tiesa, - nusišypsojo jam Žanas Polis. - Jūs, pone Andervu- 
dai, gudrus kaip senas lapinas! 


Mirandai sukinėjantis virtuvėje, sučirškė telefonas. Skambino 
Blaita. 

— Sveika, nepažįstamoji. 

Miranda maloniai nustebo. Apie draugę nieko nebuvo girdėju- 
si nuo pietų prieš Kalėdas. 

— Kaip laikaisi? — paklausė ji. 

— Puikiai. Pirmadienį turiu eiti į teismą dėl turto pasidalijimo. 

— Neleisk jam lengvai išsisukti. Prisimink, ką patarė Deividas. 

— Kaip jis? Jau kuris laikas nemačiau. - Jos balsas atrodė pris- 
lėgtas. 

— Tiesą sakant, Blaita, aš jį irgi nedaug tematau. Labai dirba. 
Atvažiuoja penktadienį vėlai, išvažiuoja sekmadienį ankstyvą po- 
pietę. 

— Turėtum įsitaisyti meilužį, — linksmai išdrožė Blaita. - Aš 
taip ir padaryčiau, jei būčiau prapuolusi kaimo vidury. Taip jau 
būna, man rodos. 

- Negundyk, - galvodama apie Žaną Polį atsakė Miranda. 

— Aš tenoriu, kad viskas baigtųsi ir galėčiau gyventi toliau. 

— O gal savaitgalį atvažiuok pas mus? — pasiūlė Miranda. — 
Deividui bus malonu tave pamatyti. Sodas atrodo nuostabiai, no- 
rėčiau tau aprodyti namą. 

— Tai jau baigi apsiprasti? 

— Taip. Šiuo metu nėra kitos vietos, kur labiau norėčiau būti. 
Kasryt pabundu nuo šimtų paukščių čiulbėjimo medžiuose ir gė- 
lių kvapo, plūstelinčio pro langą. Čia rojus. Atvažiuok, labai noriu 
tave pamatyti. 

— O aš maniau, tu miestietė. 

— Buvau miestietė, tik nebespėjau su Londono ritmu. Man la- 
biau patinka lėtesnis žingsnis šičia. 

— Nedaug temačiau tavo straipsnių. Ar ir dirbti lioveisi? 

— Tik pasidariau išrankesnė! 

— Kaimas pažabojo tavo ambicijas? 

— Tiesiog čia yra tiek daug ką veikti, neištenku laiko prisėsti 
prie kompiuterio. 

— Atrodo, tikra palaima. Kada manęs lauktum? 

— Kada tik panorėtum atvažiuoti. Kaime nėra skubėjimo. Aš 
planų neturiu. 

— Šį savaitgalį aš užsiėmusi, bet kitą būsiu laisva. 

— Puiku. Pasakysiu Deividui, jis nudžiugs. Jei nesisaugosi, pa- 
žers tau dar daugiau patarimų. Didžiulių išminties perlų, — nusi- 
juokė Miranda. 

— Nori tikėk, nori ne, bet su tuo susitaikyčiau. Žinai, dauguma 
mūsų draugų palaiko tą šunsnukį. O aš garsėju kaip kekšė. 

— Nekreipk dėmesio. Tiesiog jis didesnis rėksnys nei tu. 

— Ak, aš tavęs pasiilgau, Miranda. Tu taip moki išklausyti. — 
Blaita atsiduso. - Su tavimi pakalbėjusi iškart pasijutau geriau. 

— Važiuok čia, mano sode pasijusi nuostabiai. Aš pati jaučiuosi 
visiškai pasikeitusi. 

— Tu ir kalbi taip, tarsi būtum visiškai pasikeitusi. Nors kažin 
kiek tversi nesprukusi į miestą, - paironizavo Blaita. - Visos tos 
rudeninės mados kūrėjų kolekcijos... Juk negalėjai pasikeisti taip 
smarkiai. 

— Pažiūrėsim, — mestelėjo Miranda, nė kiek nepavydėdama 
draugei. 

Ji padėjo ragelį ir nužvelgė ąsotį krūminių builių ant virtuvės 
stalo ir tris krepšelius alyvinių hiacintų, kuriuos ant palangės buvo 
pastatęs Žanas Polis. Kambaryje kvepėjo pavasariu. 

Miranda sutaisė ąsotį šeivamedžių uogų gėrimo, sandėliuke 
suieškojo tuščią stiklainį. Nuėjusi atgal į prieškambarį dirstelėjo 
į savo kabinetą, kur šešėlyje murksojo kompiuteris. Nesijautė nei 
kalta, nei nusivylusi. Lėkte išlėkė pro prancūziškas duris į terasą. 
Švietė saulė, buvo šilta, Žanas Polis triūsė sode, žymėdamas vietą 
savo ypatinguoju stebuklo antspaudu. Stebuklo, kurį ji buvo be- 
pradedanti suprasti. 

Vaikai, surinkę linksmą kirminų ir vabalų būrį, subėrė juos į 
stiklainį su keliais lapais ir žolės kuokštais. 

— Jie žus? - paklausė Storma Žano Polio. 

— Ne, jei trumpai juos laikysi. Dienos pabaigoje paleisk. Jų vie- 
ta sode. 

Vaikai nukurnėjo ieškoti daugiau padarų. Andervudas išgėrė 
puodelį sulčių ir nenoromis grįžo prie karvelidės. Vasarį buvo 
nuvirtę keli medžiai. Jis nuėjo ten, iš kur vaikų juoko paviliotas 
pirma atslinko į daržą. 

Miranda su puodeliu sulčių atsisėdo ant žolės, o Žanas Polis 
ėmėsi iš vielos daryti lipynę pelėžirniams. Ji stebėjo, kaip jis dir- 
ba, apžiūrinėjo šiurkščius pirštus trumpais nagais — rankas vyro, 
visą gyvenimą pradirbusio soduose. Tos rankos ir liūdintis veidas 
kažkodėl jaudino. 

— Ar jūs visąlaik buvote sodininkas? — paklausė Miranda. 

— Kiek save pamenu. - Jo rankos akimirką liovėsi dirbusios. — 
Prieš tai mano gyvenimas buvo nieko vertas. Lengvabūdiškai jį 
švaisčiau. 

— O kas paskatino imtis šito? 

— Mama. Aš užaugau vynuogyne Bordo. Ji buvo aistringa so- 
dininkė. 

— Ar ji dar gyva? 

— Ne. Mirė praeitą vasarą. 

— Užjaučiu. Buvote artimi? 

Ji gliaudė jį pamažiukais, kaip išskirtinį, paslaptingą kiautą. Ži- 
nojo rasianti kažką gražaus, jei tik pavyks įsigauti vidun. 

— Aš buvau jos vienturtis. Mes buvom labai artimi. 

— Papasakokit apie ją. 

Žanas Polis įdėmiai pažvelgė tarsi svarstydamas, kiek galima 
pasakoti. Jo akys įgavo šviesesnį rudą atspalvį. 

— Ji buvo ori, kalbėdavo tyliai. Atrodė ramuolė. Ir buvo labai 
stipri. 

— Ar buvo graži? - paklausė Miranda, nors atsakymą ir žinojo. 

— Buvo juodaplaukė, plaukus rišdavosi į šinjoną. Retai matyda- 
vau juos palaidus, tik vakarais, kai eidavo gulti. Kai buvau mažas, 
prieš naktį mane pabučiuodavo, žiūrėdavau į ją tokią, palaidais 
plaukais, ir galvodavau, kad ji, ko gero, angelas — tokia būdavo 
graži. Jos plaukai, krintantys ant nugaros, žvilgėjo kaip šilkas. Kai 
paseno, pražilo. Tada jau niekuomet nematydavau plaukų palai- 
dų. Mama taip ir neprarado orumo bei romumo, iki mirties. 

- Jei nesupyksit, paklausiu, kaip ji mirė. Neturėjo būti labai sena. 

— Mirė septyniasdešimt trejų. Ramiai, miegodama. Niekuo ne- 
sirgo. Ėmė ir nepabudo. - Jis patraukė pečiais, palingavo galvą. — 
Širdis liovėsi tiksėjusi tarsi laikrodis. 

— O tėvas gyvas? 

— Taip. Gyvena Paryžiuje. Jie nebuvo artimi. 

Ir tada Miranda uždavė įžūlų klausimą, kurį troško užduoti 
nuo tada, kai jį pamatė. 

— Žanai Poli, ar buvote kada įsimylėjęs? 

Akimirksnį ji išsigando, kad bus nuėjusi per toli. Jo veidas pa- 
sidarė neatpažįstamas, apniuko, papilkėjo iš sielvarto. Miranda 
persigandusi jau ketino prašnekti apie ką kita, paklausti apie vy- 
nuogyną, ištraukti į šviesą dar keletą prisiminimų, bet Žanas Polis 
prakalbo jai nė nespėjus sušnekti. 

— Vieną kartą, - ramiu balsu tarė. - Tik tą vienintelį. Daugiau 
niekuomet nemylėsiu. 

Mirandą užliejo liūdesys, lyg jo atsakymas būtų sužeidęs širdį. 
Ji įsispoksojo į savo tuščią puodelį. 

— Gal išgertumėt dar sulčių? — paklausė norėdama nutraukti 
tylą ir padaryti taip, kad viskas būtų kaip buvę. 

Bet kiautas spragtelėjęs užsivėrė. 

- Tai visą meilę atiduodate sodams, - suvapėjo ji. Žanas Polis 
neatsakė, bet veidas atlyžo, lūpų kampučiai kilstelėjo. - Jūs turit 
talentą, Žanai Poli, — padrąsinta toliau kalbėjo Miranda. - Nuo 
jūsų meilės auga ne tik sodas, bet ir mano vaikai. Jie sužydėjo kaip 
antai tos vyšnios. Padarėt taip, kad nebesipeša. Nustojo spoksoti į 
televizorių. Mokote juos gamtos stebuklų ir kaip smagu tarp me- 
džių, gėlių. Aš jums labai dėkinga. 

— Najau, - pasakė Žanas Polis imdamas puodą su pelėžirniais, 
kuriuos ketino sodinti prie lipynės. - Jūsų vaikai nori būti su ju- 
mis ir Deividu. 

— Anksčiau nežinodavau, ką su jais daryti, - prisipažino Mi- 
randa. - Londone turėjom auklę. Dabar suprantu, kad iš tiesų jų 
net nematydavau. Rytais išdumdavo į mokyklą, popiet Džeinė 
juos paimdavo ir prabūdavo iki šešių. Man kliūdavo tik prausi- 
mosi ir guldymo metas. Bijodavau juos nuliūdinti, todėl leisdavau 
žiūrėti filmukus, užuot skaičiusi pasakas ir juos išklausiusi. Gasas 
buvo gyva bėda, mokykloje mušdavosi, trikdydavo pamokas. Ge- 
riausia, ką mes jam padarėme - atsikraustėme šičia. Jis gerokai 
aprimo. Jūsų dėka, Žanai Poli. Jūsų ir sodo. 

— (Gasas tik nori jaustis svarbus ir vertinamas, Miranda. Ar pa- 
stebėjot, kaip jis į jus žiūri? 

— Į mane? 

— Taip. Nori, kad jam pritartumėt ir juo žavėtumėtės. Vaikams 
labai lengva patikti — jie tenori dėmesio ir meilės. 

— Aš juos myliu. 

— Neužtenka sakyti, kad mylite. Turite rodyti. Žodžiai nieko 
nereiškia, jei jų nepagrindžia veiksmai. 

— Kaip čia yra, kad jūs toks išmintingas, nors savo vaikų neturit? 

— To prieš daugelį metų išmokau iš vienos ypatingos moters. 
Jai vaikai buvo svarbiau už viską, net už širdies troškimus. Jie jai 
buvo reikšmingiausi. 

— Negerai, kad aš dirbanti motina? 

— Anaiptol. Jūs irgi turite būti patenkinta. Jei būsite nelaimin- 
ga, jie pajus. Vaikams reikia motinų ir tėvų. Gasui reikia tėvo. 

— Žinau. 

„Betgi jis turi jus. Esat geresnis už bet kurį tėvą. Įtraukiate jį į 
veiklą, skatinate, su juo žaidžiate, įkvepiate, leidžiate jaustis svar- 
biam ir ypatingam. Esate tas, į kurį jis lygiuojasi. Tas, kurį myli. 
O Deividas tegalvoja apie save“ 

Ūmai ant jos šešėlį užmetė tamsus apmaudo debesis. 

— O man reikia vyro, - kimiu balsu prisipažino Miranda. 

— Tai pasakykit jam, - patarė Žanas Polis. 

Ji atsistojo, surinko tuščius puodelius, paėmė ąsotį ir atsiduso. 

— Gyvenimas toks sunkus. Meilė sunki. 

— Tačiau be jos gyvenimas — nepakeliamas. 

— O kaip tada jį pakeliat jūs? — nesusilaikė Miranda. 

Ji pajuto, kad Deividas iš jos gyvenimo centro pasitraukęs. Jo 
vietą jausmuose užima Žanas Polis. Miranda jį mylėjo. Nieko sau 
negalėjo padaryti. 

— Aš neturiu kitos išeities, - atsakė jis. 

Miranda pasitraukė. Prie vartų atsisuko tikėdamasi, kad Žanas 
Polis tebežiūri. Bet jis buvo užsikvempęs ant pelėžirnių, skendėjo 
mintyse. 

Mirandai dingtelėjo, kad jos gyvenimas tampa kaip Eivos. Pa- 
ralelės stebėtinos. Abi įsimylėjo sodininkus. Deividas jos mintyse 
virto mažu, tėkmės tolyn nešamu laiveliu. Jei šauktum, kažin ar 
išgirstų? Ar jam rūpėtų? Ar vargintųsi grįžti atgal? 

Staiga ją apėmė įkvėpimas rašyti. Besidaužančia širdimi Mi- 
randa suprato, kad bus radusi savą istoriją. Didžios meilės isto- 
riją, didingą kaip „Ana Karenina“ ar „Vėjo nublokšti“. Buvo jai po 
pat nosimi. Ji ją išgyveno. Jei Žano Polio turėti negali, savus troš- 
kimus patenkins grožiniame kūrinyje. 

Kol vaikai žaidė sode, Miranda atsidarė kabineto langus, ir 
kambarys prisipildė medumi kvepiančių žiedų aromato, kylančio 
iš vaismedyno. Ji išsirinko lengvos klasikinės muzikos kompak- 
tinį diską ir sėdosi prieš kompiuterį ant rašomojo stalo. Muzika 
sužadino vaizduotę, kur tarsi apmirusios sėklos sodrioje, derlin- 
goje žemėje slypėjo troškimai. Kuo gausiau ji tas sėklas laistė, kuo 
labiau juto jas sudygstant, tuo vikriau pirštai lakstė kompiuterio 
klaviatūra. Miranda įkvėpė oro, būdama tikra, kad užuodžia aštrų 
apelsinmedžių žiedų aromatą. 

Tą vakarą, kai ji vaikams skaitė pasaką, Gasas, patogiai įsitaisęs 
šalia, padėjo ant peties galvą. Mirandą sukrėtė mažiaus persimai- 
nymas - jis jau nebebuvo rūpesčių keliantis vaikas kaip Londone. 
Tačiau suraukti antakiai rodė, kad kažkas jam neduoda ramybės. 

— Mamyte, kodėl tėtis su mumis niekad nežaidžia? 

— Nes turi daug darbo, mielasis. 

— Bet tu žaidi. 

— Juk aš čia būnu visą savaitę, o jis turi dirbti Londone. 

— O savaitgaliais? 

— Jis būna pavargęs. 

— Aš norėčiau, kad mano tėtis būtų Žė Pė. 

Miranda pajuto, kaip širdį sugniaužia šaltas kumštis. 

— (asai, juk nenorėjai taip pasakyti, — tarė ji. 

Berniukas nejaukiai pasimuistė. 

— Žė Pė mus myli, kaip turėtų mylėti tėtis. 

— Tėtis jus labai myli. —- Gasas neatrodė įtikintas. — Jis labai 
norėtų ištisas dienas leisti su jumis kaip Žanas Polis. Bet turi plu- 
šėti Sityje, kad uždirbtų pinigų ir mes galėtume gyventi šituose 
gražiuose namuose, 0 judu su Storma galėtumėt eiti į mokyklą... 

— Bet jis ruošiasi išsiųsti mane į internatą. 

Miranda giliai įkvėpė. Kad abiejų vaikų laukia internatinė mo- 
kykla, ji negalėjo paneigti. 

— Gasai, tau ten patiks. Ištisas dienas sportuosi ir susirasi krū- 
vas draugų. - Berniukas nukreipė žvilgsnį. - O savaitgaliais par- 
važiuosi namo. Į internatus eina tik dideli berniukai. 

— Aš nenoriu būti didelis, - sušnibždėjo jis. 

Tą savaitgalį grįžęs namo Deividas buvo pavargęs ir irzlus. O Mi- 
randa jautėsi pakylėta. Pripažinusi sau mylinti Žaną Polį, itin iš- 
raiškingu balsu paskaitė vaikams „Tris vilkiukus“, juos suguldė ir, 
grįžusi prie kompiuterio, rašė iki keturių ryto, atsiplėšdama tik 
išsivirti puodelio kavos. Žodžiai liejosi giliai iš vidaus. Įkvėpta 
meilės ir slaptojo Eivos albumo, ji rašė tokią lyrišką prozą, tarsi 
kaži kas būtų vedžiojęs ranką. 

Deividas į prieškambarį įlėkė gaubiamas įniršio debesies. Mi- 
randa pirmą kartą nepasidavė jo ūpui. Kvepėdama žaliosiomis 
citrinomis, bazilikais ir mandarinais, linksmai pabučiavo vyrą ir 
pranešė vakarienei išbandžiusi naują receptą. 

— Blyneliai su lašiša. Mielasis, kodėl tau neišgėrus taurės vyno? 
Atrodai išvargęs. 

Deividą tokia permaina apstulbino. Žmona atrodė gyvenanti 
savo laimingame pasaulyje, jo nepaveikiama. Deividas jautė pa- 
sikeitimą, bet negalėjo atspėti, kaip ir dėl ko jis įvyko. Iš paskos 
nusekė į virtuvę. Žmona ir atrodė gražiai. Akys žėrėjo, oda švietė, 
ji vaikščiojo guviu žingsniu. Dėl jos žvalumo ūpas Deividui dar 
labiau krito. 

— Kaip vaikai? —- paklausė imdamas iš jos rankų taurę vyno. 

— Labai gerai. Gasas paprašė, kad leisčiau atsivesti keletą mo- 
kyklos draugų. Rytoj jie ateis gerti arbatos. Jam tai didžiulis žings- 
nis. Draugų jis niekada neturėdavo. Storma pasikvietė Madleną. 
Jie eis žvejoti su Žanu Poliu. Jis visiems nupynė tinklelius. Esu 
tikra, kad pagauti nieko nepagaus, bet aš jiems surengsiu iškylą. 
Jei nori, gali prisidėti. 

— Gal ir prisidėsiu, — neįsipareigodamas atsakė jis. 

— Geras vynas, tiesa? - gurkštelėjusi pagyrė Miranda. — Re- 
komendavo Fatimos sūnus, maisto pusgaminių parduotuvės savi- 
ninkas. Jis sako, kad šitas puikus kaip „Chateau Latour“. 

— Tikiuosi, ne toks brangus. 

— Dvylika svarų už butelį. 

Deividas gurkštelėjo, pakėlė antakius. 

— Neblogas. 

— Vakarienė pusę devynių. Turiu šį tą nudirbti kabinete. O tu 
gal maloniai sau išsimaudyk? A, tiesa, kitą savaitgalį pasikviečiau 
Blaitą. 

Deividas, rodės, dar labiau įtūžo. 

— Kam? 

— Nes nemačiau nuo Kalėdų ir jau seniausiai ketinau kviesti. 
Noriu, kad pamatytų namus. Kas yra? Tau kuo nors nepatinka? 

— Ne, — paskubėjo paneigti jis. | 

— Tai gerai. 

Ji nuėjo koridoriumi. Deividas liko virtuvėje mąstyti, kodėl 
jausmas toks, lyg viskas būtų blogai. 


Miranda vis rašė romaną. Jis prasidėjo nuo dienos, kai Storma 
atsivedė Žaną Polį, tačiau visų veikėjų vardus Miranda buvo pa- 
keitusi ir nepagailėjo išmonės, kad siužetą kuo labiau atsietų nuo 
savo gyvenimo. Ypač ji buvo patenkinta pagrindine veikėja, kurią 
pavadino Andželika. Vaizduotėje aiškiai matė: nedidukė, liekna, 
ilga tiesia nosimi, susitaršiusiais saulės išdžiovinto šieno spalvos 
plaukais, sukeltais ant viršugalvio ir kaip pakliuvo persmeigtais 
pieštuku. Akys šviesiai žalios, ankstyvųjų lapų spalvos, šypsena 
plati ir užkrečianti. Miranda sukūrė ją ekscentrišką, puikią links- 
mintoją, kurios viena prigimties dalis tamsi, linkusi į vienatvę. 
Puslapiuose moteris atgijo, tarsi jau būtų egzistavusi ir staiga ra- 
dusi prataką, kaip prasiveržti. 

Kol rašė, kitkas Mirandai maža terūpėjo. Ji buvo užvaldyta 
poreikio išguldyti istoriją popieriuje, tad pirštai, regis, kilnojosi 
automatiškai, istorija rašėsi pati. Darsyk perskaičiusi pirmus porą 
skyrių, ji nustebo. Niekad nežinojo turinti gebėjimų taip rašyti. 

Tą naktį, kai Deividas su ja mylėjosi, jos mintys klajojo po so- 
dus su Andželika ir Žanu Poliu, su Eiva ir paslaptingu jaunuoliu, 
kuriam buvo skirtas slaptas albumas. Miranda užsimerkė ir vietoj 
Deivido vaizdavosi Žaną Polį. Nešama vaizduotės, dabar kur kas 
lakesnės nei kada anksčiau, mėgavosi jo dėmesiu. Po visko Deivi- 
das atrodė laimingas, kad ji vis dar priklauso jam. Kad jo pasaulis 
tvirtai stovi, kaip ir turi būti. Jis apsivertė ant šono ir užmigo. Mi- 
randa nemiegojo, tamsoje žiūrėjo į lubas, mintims strakaliojant 
lyg nenuoramai svirpliui. 


Ryte ji atsikėlė anksti, Deividą paliko miegantį. Gasas su Stor- 
ma susijaudinę laukė popietės su draugais. Miranda užsitraukė 
džinsus ir marškinėlius, dažytis nesivargino. Plaukus susirišusi į 
uodegą, puldinėdama po virtuvę ir niūniuodama ruošė vaikams 
pusryčius. 

Vos įsipylė puodelį kavos, lange išdygo Žanas Polis. Vaikai 
džiaugsmingai pamojo. 

— Gal užeitumėt kavos? - paklausė Miranda kilstelėdama puo- 
delį, jei jis per stiklą neišgirstų. 

Žanas Polis nusišypsojęs linktelėjo. Po jųdviejų pokalbio darže 
Miranda jautė, lyg sienoje tarp jų per vidurį būtų iškritusios kelios 
plytos. Ji pro tarpą matė jį, o jis, regis, buvo patenkintas atras- 
tuoju jų artumu. Po kelių minučių Žanas Polis išdygo virtuvėje 
vienomis kojinėmis, batus palikęs prie priekinių durų. 

— Bonjour, — pasisveikino. 

Vaikai švytinčiais veideliais atsakė prancūziškai, 

— Šiandien ateina pažaisti Fredas su Džo, — priminė jam Gasas. 

— Ir Madlena, - pridūrė Storma. 

— Ir visi einam žvejoti, ar ne? — tarė Žanas Polis. Pasiėmęs ka- 
vos, atsisėdo ant aukštos kėdės. - Paskui kursim laužą ir kepsim 
ką sugavę. 

-— Manot ką nors sugauti? — pasiteiravo Miranda. 

Žanas Polis gūžtelėjo pečiais. 

— Jei ne, šaldytuve turiu šviežios lašišos. 

— A, - atsakė ji išsišiepdama kaip sąmokslininkė. 


269 


Santa Montefiore 


Žanas Polis sužiuro. Miranda buvo neatpažįstama. Visa lieps- 
nojo, tarsi jos širdis būtų žioruojanti anglis. Perdžiūvusi ir gyslota 
nebeatrodė. Jis išsyk sumojo — meilė. Eiva irgi šitaip švytėjo, kol 
saulė pasislėpė ir vaivorykštė pranyko. Matyt, pagerėjo santykiai 
su Deividu. Žanas Polis apsidžiaugė. 

Papusryčiavus jis vaikus išsivedė į daržą. Miranda paskambino 
Henrietai, savo naujajai draugei, ir pasikvietė ją į svečius. Jiedvi 
dažnai matydavosi — su obelimis sužydo draugystė. Į jų draugiją 
kavos mėgino įsiprašyti Keitė, bet Mirandai nepatiko, kaip valdin- 
gai ji elgiasi su Henrieta, todėl pastaruoju metu jiedvi susitikdavo 
pas Trojų arba Mirandos virtuvėje. 

Henrieta atvažiavo išraudusi. Miranda jai įpylė kavos ir jiedvi 
susėdo prie stalo paplepėti. 

— Kaip sekasi laikytis dietos? —- paklausė Miranda matydama, 
kad vis nėra jokio skirtumo. 

Henrietos akys sužvilgo. 

— Aš negaliu, — tarė ji nurausdama. - Man iki soties. Atsisaky- 
dama visų tų gyvenimo gėrybių tik darausi nelaiminga. Kiekvie- 
nąsyk, eidama riestainio, išvystu nepritariamą lieso Keitės veide- 
lio išraišką. 

— Ak, Eta. Ką mums su tavimi daryti? Tu nežinai, kokia miela esi. 

— Aš taip nesijaučiu. Myliu vyrą, kuris manęs niekuomet ne- 
pamils. 

Susizgribusi, kad per daug išsiplepėjo, ji staiga nutilo. 

— Tu įsimylėjusi? — paklausė Miranda. - Ką? 

Henrieta prikando lūpą. 

— Negaliu sakyti. Man gėda. Tai kvaila. 

— Žaną Polį? — pasiūlė variantą Miranda, nutaisiusi užjaučia- 
mą veidą. 

Bet Henrieta papurtė galvą. 

— Argi žiūrėčiau taip aukštai. Pripažįstu, man jis patinka, kam 
gi nepatiks. Bet tai tas pats, lyg patiktų Robertas Redfordas. Ne, 
aš myliu Trojų. | 

Miranda valandėlę spoksojo į draugę. Iš visų vyrų, kuriems 
buvo galima atiduoti širdį, Trojus buvo beviltiškiausias iš bevil- 
tiškiausių. 

— Trojų, - pakartojo ji. 

— Žinau, tai neįmanoma. Bet aš jį tikrai myliu. 

— Ojis tave myli? 

— Taip. Bet mylėtis su manim nenori. Nori su paštininku Toniu. 

Miranda, suvokusi kliūties mastą, atsiduso. 

— O, kad galėčiau duoti tau patarimą, bet nėra ką patarti. Jis 
gėjus. Neužtaisys tau vaikų, naktį nesiglaustys. Moters kūnas jam 
turbūt atgrasus. Beviltiška. 

— Žinau. 

Henrieta ėmė ašaroti. Miranda suraukė antakius. 

— Reikia su tavim ką nors daryti. Juk pavasaris. Gražiausias 
metų laikas. Turėtum jaustis laiminga. 

Henrieta ištraukė popieriaus lapelį. 

— Šitas kabojo ant lentos Keitės pyraginėje. 

Tai buvo skelbimas, kad studijoje už bažnyčios pradedamos 
rengti Pilateso treniruotės. 

— Tik pagalvojau, nežinau... Esu tokia, kad nelabai tam tinku, 
bet... 

— Nuostabu! - šūktelėjo Miranda. — Tokias treniruotes aš lan- 
kiau Londone. Tam naudojamos tos nenusakomos lovos su dir- 
žais, kuriuos užsineri ant rankų ir kojų. Sunku. Pratimai tikrai ne- 
lengvi, bet rezultatai greiti ir ilgalaikiai. Tai kaip tik tau, Eta. 

Henrieta atrodė padrąsinta. 

— Tikrai? 

— Tikrai. Aš irgi eisiu su tavim. Galėtume daryti pratimus porą 
kartų per savaitę, rytais, kai vaikai būna mokykloje. Pradėti galim 
kitą savaitę. 

— Tikrai eitum? Juk tu tokia liekna, tau nereikia. 

— Svarbu ne lieknumas ar stambumas. Svarbu gerai jaustis ir 
palaikyti formą. Beje, - prisimerkdama tarė Miranda, — tau rei- 
kia kaip nors pakeisti rengimosi stilių. Negali ilgiau slapstytis 
didžiuliuose marškiniuose ir megztiniuose. Savo figūra turėtum 
didžiuotis. 

— Kaip Dona Frenč? 

— Pavyzdys neblogas, bet tau dar toli iki jos dydžių. Ar kada 
žiūrėjai Trinės ir Siuzanos laidą? 

— Žinoma. O, kad jos pakeistų mane. 

- Jų mintis nuostabi. Svarbu ne marinti save dietomis, o reng- 
tis taip, kaip geriausia pagal tavo figūrą. Rezultatai gaunami aki- 
mirksniu, ir tikrai būna veiksmingi. Aš tau nupirksiu jų knygą. 
O tada mudvi važiuosim siaubti Londono! 

— Ak, Miranda! 

Henrieta negalėjo patikėti - ne Trojus, o kas kitas ruošiasi leis- 
tis į šitokį vargą dėl jos. 

— Aš tave pakeisiu. Dabar apie tai ir mąstyk. Svarbu ne rasti 
vyrą, O gerai jaustis savame kailyje. 

— Niekad neturėjau tokios draugės kaip tu, — sušnarpštė Hen- 
rieta. 

— Ką gi, užtat turi dabar. Keitė tau daro blogą įtaką. Žemin- 
dama tave aukština save. Bjauri sena karvė! Tavo veidelis išties 
dailus, puiki švelni oda, vešlūs plaukai ir miela, žavinga šypsena. 
Visai nesistebiu, kad tave myli Trojus. Bet Dievas jį sukūrė gėjų. 
Vis dėlto kažkas čia yra ne gėjus, jis tave mylės, ves ir turės su 
tavim vaikų. Noriu, kad jam pasirodytum gražiausia, kokia tik 
gali būti. Aš paprašysiu, kad kas nors prižiūrėtų vaikus, kol būsim 
Londone. Rytą praleisime „Richard Ward“, ten Šonas tau plaukus 
nudažys tokiomis gražiomis sruogomis, kokių dar niekada ne- 
turėjai, o popietę prabūsime „Selfridges“. Visa kuo rūpintis palik 
man. Pasilinksminsim prie taurės šampano ir išleisim nederamą 
krūvelę pinigų. 

— Ak, Miranda, man gėda. 

— Nesigėdyk. Pinigai ne mano! - atkirto ji pamerkdama akį. 


Džeremis Ficherbertas sėdėjo prie virtuvės stalo pasidėjęs lėkš- 
tę kiaušinienės su šonine ir puodelį arbatos. Ponas Benas gulėjo 
ant grindų stebėdamas šeimininką ir tikėdamasis gauti dar vieną 
sviestu apteptą riekę, o Volfgangas sapnuose gainiojosi triušius. 
Sode buvo daugybė darbo, reikėjo genėti medžius ir krūmus, so- 
dinti daržoves. Vis dėlto Džeremis nejautė įkvėpimo. Nuo tada, 
kai prie ano namo sutiko Henrietą Mun, mažai apie ką daugiau 
bepajėgė galvoti. 

Džeremis taip ir nebuvo įsimylėjęs. Jaunystėje mėgavosi at- 
sitiktiniais santykiais, bet daugumą merginų, kurios iš pradžių 
džiaugdavosi užmezgusios romaną su turtingu, didelį gražų 
namą turinčiu ūkininku, gyvenimo ūkyje tikrovė baidydavo. Ta 
vienintelė, kuri puoselėjo svajonę gyventi ūkyje, jį varė iš proto 
sumanymais, viršijančiais jo galimybes. Iš tikrųjų Džeremis buvo 
paprastas žemę mylintis ūkininkas. Henrieta jam atrodė moteris, 
kurios polinkiai paprasti kaip jo paties, putlus sultingas kūnas 
tarsi prinokęs vaisius, o šypsena — atskleidžianti švelnią prigimtį 
ir ramų būdą. Ji buvo tobula, bet nepasiekiama. Tądien prie tų 
namų jis atidavė Henrietai širdį, nors ta ir buvo aiškiai padėjusi 
akis į gražuolį prancūzą. 

Džeremis nesiskųsdamas susitaikė su pralaimėjimu. Kaipgi 
paprastas vyrukas gali varžytis su akinamo grožio ir žavesio už- 
sieniečiu? Žanas Polis buvo egzotika. Jo akcentas žadindavo vy- 
nuogynų ir eukaliptų, ančių kepenėlių pašteto ir saulės spindulių 
vaizdinius. Džeremis nusilenkė didesnei jėgai ir oriai pasitraukė. 
Vis dėlto pagaudavo save, kad štai be jokios ypatingos progos pė- 
dina į miestelį ir, dėdamasis turįs nupirkti gimtadienio atviruką ar 
butelaitį vonios aliejaus motinai, kyšteli galvą į Henrietos dovanų 
krautuvėlę. Tiesą sakant, per kelis pastaruosius mėnesius nieknie- 
kiams jis išleido daugiau, nei išleisdavo per metus. Jo vonia buvo 
pilna neatplėštų muilų dėžučių ir dailių, vis dar neišpakuotų stik- 
linių buteliukų. Henrieta jam visuomet šypsodavosi, ir jo širdis 
nuo tos šypsenos springo ir krenkščiojo kaip senas, metų metus 
neužvestas variklis. Jie pašnekėdavo apie orą, ji visuomet paklaus- 
davo apie karves. Jis norėdavo jai nunešti butelį šilto, tiesiai iš 
pieninės pripilto pieno, bet kiekvieną kartą, kai jau susiruošdavo 
pilti, prisimindavo Žaną Polį, ir drąsa išgaruodavo. Prisitraukęs 
kiaušinienę su šonine, jis susimąstė apie ateitį. Ta atrodė blausi 
kaip sausio diena. Jaunėti jis nejaunėja, kasdien plinka. Greit bus 
senas plikšis ūkininkas ir niekas jo nebenorės. Džeremis pažiūrė- 
jo Žemyn į šunis. 

— Ačiū Dievui, kad turiu jus, — pasakė jiems. Ponas Benas pa- 
kėlė galvą, prisimerkė. — Nori dar riekės? 

Ponas Benas suplakė uodega į grindis. Džeremis atsistojo, ga- 
balą rupių miltų duonos aptepė sviestu. 

— Tekit, — tarstelėjo mesdamas vieną pusę Ponui Benui, kitą 
Volfgangui - tas, užuodęs ėdesį prie pat nosies, atsimerkė ir pra- 
rijo jį vienu kąsniu. 

Džeremis nuo stabčiojimo pavargo. Argi ji nesakė norinti ap- 
žiūrėti ūkį? Pasijutęs drąsiau, jis baigė valgyti pusryčius. Ims pa- 
galiau ir nuneš to pieno, pasikvies ją. Blogiausia, kas gali nutikti — 
ji atsisakys eiti. 


Deividas pabudo, pasirąžė, lovoje buvo tuščia ir šalta. Jis atsikėlė, 
nusiprausė po dušu. Prisiminęs, kad Miranda savaitgalį pakvietė 
atvažiuoti Blaitą, suirzo. Nuo Blaitos jis stengėsi atitolti. Kurį laiką 
buvo smagu, bet ta pasidarė reikli, skambindavo dienomis ir rei- 
kalaudavo susitikimo. Jis mėgino ją tyliai paleisti, bet tada Blaita į 
biurą įsiveržė apsivilkusi kailiniais ir juos praskleidusi parodė, kad 
viso labo temūvi nėriniuotas kojines ir vilki trumpučius, vos pilvą 
siekiančius marškinaičius. Nepajėgdamas atsispirti, jis ją pamylė- 
jo moterų tualete, nūn dėl to gailisi. Blaita jį neteisingai suprato. 
O dabar Miranda pasikvietė ją praleisti savaitgalio. Jis išsirūpins 
kelionę verslo reikalais ir kaip nors šito išvengs. 

Virtuvė buvo tuščia, nešvarūs puodeliai sukrauti į kriauklę, 
prikaistuvyje ant viryklės tepalikta šilto pieno. Deividas liūdnai 
atsiduso. O juk buvo laikai, kai Miranda pusryčius jam ruošdavo 
kiekvieną rytą, sukinėdamasi aplinkui tarsi geiša. Dabar nesitei- 
kia net pastovėti. Jis prisipylė puodelį kavos, pasiskrudino porą 
skrebučių, užsitepė marmelado ir atsisėdo galustalėj skaityti 
laikraščių. 

Papusryčiavęs išėjo į sodą. Linksmai ir garsiai čiulbėjo paukš- 
čiai, pro jų ulbesį iš už daržo tvoros aidėjo įsiaudrinusių vaikų 
spygčiojimai. Susidomėjęs, ką gi jie veikia, Deividas paėjėjo taku 
ir atvėrė vartus — Gasas su Storma vaikėsi vienas kitą žvyruotais 
takeliais tarp lysvių, pirštuose spausdami ilgus sliekus. Žanas Po- 
lis, ropodamas keturiom, sodino daržoves. Dar nuostabiau, kad 
Miranda irgi ropojo, jos veidas buvo išraudęs, o storulė jos draugė 

lig mažu žemynu, kvatojosi. Deividas pasijuto išskirtas. Jie atrodė 
kaip bet kuri kita laiminga šeima, šeštadienio rytą besidžiaugianti 
saule. Deividas pajuto, kaip širdį suspaudžia apmaudo žnyplės. 

Vis dėlto teko pripažinti, kad buvo gražu. Balti obelų žiedai, 
daržovių lysves juosiančios lygios tvorelės, arkinės lipynės, kurias 
pelėžirniams ir pupelėms buvo sumeistravęs Žanas Polis. Senoji 
tvora gožiama baltų glicinijų, susipynusių su melsvais ceanotais. 
Ant tvoros švelniai burkuodami tupėjo balandžiai, o pora vove- 
rių, šokinėdamos iš medžio į medį, žaidė liestynių. 

Miranda pamojo vyrui. 

— Eikš pas mus! 

Deividas kilstelėjo puodelį, išspaudė šypseną. Į pagalbą jam 
anaiptol nesinorėjo — buvo pavydu, jis jautėsi atstumtas nuosa- 
vuose namuose. Anava uzurpatorius — murkdosi iki kelių pur- 
vyne, šliauždamas, kol šeimininkas Londone, į jo vietą. Deividas 
prislėgta širdimi jau pasisuko ketindamas eiti, bet pavymui suspi- 
go aukštas balselis: 

— Tėti! 

Pribėgo Storma. 

— Tėti, eikš pažiūrėti, ką mes padarėm sode. 

Jis nužvelgė džiaugsmingą veidelį — neliko kitos išeities, kaip 
tik sekti dukrai iš paskos. Gasas stovėjo, atsargiai jį stebėdamas 
iš po tamsių kirpčių. Žvilgtelėjęs į sūnų, staiga paūgėjusį ir išgra- 
žėjusį, Deividas paklausė savęs, kaipgi tas tiek išaugo jam nė ne- 
pastebint. 

— Ką veikei, Gasai? — paklausė jis. 

Gasas išdidžiai atkišo stiklainį bjaurių šlykštynių. 

- Pasisveikink su mūsų draugais, — pasakė jis, o Žanas Polis, 
paliovęs sodinti, sužiuro į juos. 


Džeremis lūkuriavo prie Henrietos dovanų krautuvėlės durų. 
Mindžikavo saulėkaitoje nešinas buteliu šilto, tiesiai iš pieninės 
karvės pieno. Pagaliau susitvardė, giliai įkvėpė ir atvėrė duris. 
Varpelis skambtelėjo pranešdamas apie lankytoją, bet iš kamba- 
rėlio už prekystalio išniro ne Henrieta, o jos sesuo Klerė. 

— Labas rytas, — linksmai pasisveikino ji. — Kaip šiandien lai- 
kotės, pone Ficherbertai? 

Klerė buvo liekna ir graži, pilkšvai rudais plaukais, su akiniais. 
Ji buvo pasipuošusi vėriniu iš karoliukų, kurį mokykloje suvėrė 
šešiametė duktė, ir vilkėjo ryškiai raudonu džemperiu su užrašu 
„Atsiknisk“. 

— Ačiū, labai gerai, — nervingai išbėrė jis. Krautuvėlėje kvepėjo 
smilkalais ir muilu. - Ar Henrieta yra? 

— Ne, ji pas Mirandą, — atsakė Klerė. — Gal aš galėčiau kuo 
padėti? — Ji buvo pratusi matyti jį krautuvėlėje. Šiandien Ficher- 
bertas atrodė nusikamavęs ir išblyškęs. — Kaip jūs? — užjaučiamai 
paklausė ji. - Klaidžioja baisus virusas, jį pasigavo du maniškiai. 

— Jaučiuosi visai gerai, dėkui, — atsakė Džeremis. 

Klerė įsmeigė akis į rankose laikomą butelį pieno. 

— Kas čia? 

— Čia? Pienas. 

— Pienas? 

— Taip, ketinau... norėjau gerti, - apsigalvojęs suvapėjo Dže- 
remis. 

Jis pagalvojo apie Henrietą, kuri pas Mirandą su Žanu Poliu, ir 
staiga pasijuto tikras kvailys, kad įsivaizdavo galbūt turįs šansų. 

Klerė jį įtariamai nužvelgė. 

— Ar pasakyti, kad buvot užėjęs? 

— Ne, Užeisiu kitąkart. 

Iš krautuvėlės Džeremis išėjo jausdamasis kaip nebrendila. 
„Dieve, — niūriai pagalvojo, - man keturiasdešimt penkeri. Per 
senas tokiems dalykams!“ Jis grįžo namo pas šunis, į savo ūkį, 
laukti kitos dienos, kurią leis stengdamasis negalvoti apie Hen- 
rietą Mun. 


XXVIII 


Blaita su sūnumi Rafaeliu atvažiavo penktadienį po pietų. Išlipusi 
iš automobilio, gražiuosius Deivido ir Mirandos namus nužvelgė 
apimta nemalonios jausmų maišaties — ir susižavėjimo, ir pavy- 
do. Buvo šilta popietė, dangus giedras, per jį driekėsi balti pu- 
rūs debesys nelyginant avys. Medžiuose triukšmingai čirškavo 
porelė rubuilių balandžių. Saulė laukinių gėlių pievą buvo paver- 
tusi auksine, o švelnus vėjelis per aukštą žolę ir gėles braukė kaip 
pirštai per plaukus. Vidur pievos stūksojo senas ąžuolas, ten žaidė 
būrelis krizenančių vaikų, jų šūksmai sklido linksmai ir nevaržo- 
mai. Vaizdas buvo idiliškas, visai ne toks, kokį buvo numačiusi 
Blaita. Galvodama apie kaimą ji įsivaizdavo lietų, purvą, guminius 
batus, šaltus namus ir nuobodulį. 

Gasas iš savojo namelio medyje džiaugsmingai šūktelėjo Rafa- 
eliui. Blaita sūnų laikė už rankos. Gasas kėlė pavojų. Kai jie pasku- 
tinįkart žaidė, jis sunkiu mediniu traukinio bėgiu drožė Rafaeliui 
per galvą ir savaitei įstatė guzą. Blaita buvo perspėjusi sūnų, kad 
niekada su Gasu neliktų vienas. 

— Jis pasiutėlis, - pasakė. - Juk nenori dar vieno guzo, tiesa? 

Rafaelis ilgesingai žiūrėjo į namelį medyje. 

Gasas buvo Kapitonas Hukas ir iš savo laivo kapitono kajutės 
žvilgsniu skrodė jūrą ieškodamas priešų. Drevėje Džo su Madlena 
buvo įkalinti Prarastieji Vaikiai, o lauke Auksarankė, vaidinama 
Stormos, ir Peteris, vaidinamas Fredo, šliaužė per žolę jų gelbėti. 
Kol Gasas su Storma kvietė Rafaelį prisidėti, žaidimas buvo su- 
stabdytas. Rafaelis trypčiojo motinai prie šono — baiminosi Gaso, 

kuris to medžio viršūnėje atrodė kur kas didesnis ir dar labiau 
baugino. Galiausiai smalsumas nugalėjo. Berniukas motiną už 
rankos atvilko prie medžio. 

— Nori pažaisti? — sliuogdamas kopėčiomis žemyn paklausė 
Gasas, kurio veide nuo plačios šypsenos, rodės, pranyko strazda- 
nos. Blaita nustebo. Gasas visai neatrodė kaip paniurėlis, kokį ji 
pažinojo. — Jei jis nori, gali būti dar vienas Prarastasis Vaikis. 

Berniūkščio mandagumas sunervino. Geriau jau jis būtų pik- 
tas, nelinkęs bendrauti. Atrodė, lyg Miranda turėtų viską. Tada 
Blaita prisiminė Deividą. Beveik viską, pagalvojo. 

Kai Rafaelis buvo įgrūstas į drevę pas Džo ir Madleną, pro 
priekines duris išėjo Miranda. Ji pamojavo Blaitai. 

— Negirdėjau jūsų taksi, - pasakė artindamasi. 

Blaita ją atidžiai nužvelgė. Su džinsais ir marškinėliais, o atro- 
do šauniai. „Nė nemaniau, kad jos tokios ilgos kojos, - nenorėda- 
ma to pripažinti pagalvojo ji, - net avint sportbačius!“ 

- Tu taip gražiai atrodai, Miranda, man net bloga! — išpoškino. 

— Nekvailiok! 

— Bet taip ir yra. Beje, jūsų namas dieviškas. Stulbinantis. Čia 
rojus. Tau pasisekė. Geidžiu viso šito, ir dabar pat. — Ji paprunkš- 
čiojo ir ėmė raustis po rankinę cigaretės. — Nori? 

— Aš mečiau. 

— Na ir puiku. - Blaita atsidususi susigrūdo į burną „Marlboro 
Lite“, spragtelėjo žiebtuvėliu. — O aš mesiu, kai baigsis tos pra- 
keiktos skyrybos. 

— Kaip klostosi tie reikalai? 

— Siaubingai. Jaučiuosi lyg leidžiama per skalbinių gręžimo ir 
lyginimo įtaisą. 

— Bet atrodai gerai. 

— Tai todėl, kad turių meilužį, - pasipūtėliškai sušnibždėjo 
Blaita. Negalėjo atsilaikyti. Tobulą Mirandos gyvenimą buvo per 
sunku pakelti. 

— Tą patį? 

— Tą patį. 

— Eime vidun puodelio arbatos, — pasiūlė Miranda. Blaita dirs- 
telėjo į sūnų. — Rafaeliui čia bus gerai, — pridūrė ji. — Gasas juo 
pasirūpins. 


278 


Sodininkas iš Prancūzijos 


— Gaso aš ir bijau, — šaltai pasakė Blaita. - Jis Kapitonas Hukas! 

Miranda nusijuokė. 

— Nesijaudink, jo tik kovos šūksnis baisesnis nei Kapitono 
Huko kablys. 

- Šis namelis medyje puikus. Jį padarė Deividas? 

— Ne, Žanas Polis, sodininkas. 

— Tai bent. Kažkoks sodininkas! Sunku patikėti. 

- Jis nuostabus. Aprodysiu tau aplinką. Sodas išties gražus. Jis 
priklausė pagyvenusiai žavinigai moteriai Eivai Laitli. Atsikrausčius 
visi tik ir tekalbėjo apie jos pritrenkiantį sodą. Kai pirkom šitą vie- 
tą, jis toks toli gražu neatrodė. Visa buvo palikta sunykti. Name 
dvejus metus niekas negyveno. Tada Žanas Polis apsiėmė sodui su- 
grąžinti ankstesnę grožybę. Jis nudirbo neįtikėtiną darbą. Norėčiau 
pasikviesti Eivą Laitli, kad pamatytų. Manau, būtų patenkinta. 

— Arba pasibaisėtų. Seni žmonės gali būti labai nedėkingi. 

— Nežinau. Atrodo, ji mielas žmogus. 

— Ar tu čia turi draugų? 

— Taip. Žmonių čia esama visokio plauko — nuo žavuolių iki 
keistuolių. Mišinys. Tau patiktų Trojus, jis gėjus, pagrindinėje gat- 
vėje turi kirpyklą. Aš susidraugavau su Henrieta Mun, dovanų 
krautuvės savininke. Ką tik pradėjom kartu lankyti Pilateso treni- 
ruotes — smagumėlis. Visai nieko ir kai kurios kitos merginos. Pas- 
kui visos kartu geriam kavą. Sunkus darbas, bet didelis malonumas, 
o dar treneris gana dailus pažiūrėti. Jei būtų baidyklė, papildomų 
dešimties pratimų nedaryčiau! - Kai jos suėjo į vestibiulį, Miranda 
pridūrė: —- Ryt vakare miestelio rotušėje vikarė rengia gėrimų pobū- 
vį aukoms rinkti. Bilietas kainuoja dvidešimt penkis svarus. Jei no- 
rėtum paragauti vietos skonio, galim nueiti. Turėtų būti juokinga. 

— Arba klaiku! 

— Deividas eis. Jis mėgsta pasipuikuoti. Porąkart nusitempė 
mane į bažnyčią, kad tik galėtų persiirti per vidurį ir atsisėsti prie- 
kiniame klaupte, bet, mano džiaugsmui, tas jau buvo užimtas kelių 
senukų, kurie nė neketino slinktis. Įsivaizduok sau, kaip jis nusimi- 
nė. Kai tik išgirdo, kad Laitliai ten sėdėdavo kiekvieną sekmadienį, 
niekas negalėjo jo sulaikyti. Paskui su visais paplepėjo, be abejonės, 
dalydamas išminties perlus. Dosnios širdies žmogus — va kas jis! 

— Jis nepataisomas, — tarė Blaita, šypsodamasi nuo minties 
apie Deividą. - Kada parvažiuoja? 

— Prieš vakarienę. 

Blaita dairėsi po ovalų vestibiulį. Gale didžiulės prancūziškos 
durys išėjo į lapotą terasą, ten buvo matyti platūs tulpių loveliai 
ir tolyn besidriekiantis akmenuotas takas, palei kurį kūpsojo di- 
deli dekoratyvinių krūmų kamuoliai. Vestibiulio viduryje stovėjo 
apskritas stalas, dailiai papuoštas blizgančiomis knygomis ir praš- 
matnia rožinių lelijų puokšte. Nuo jų kambary kvepėjo pavasariu. 
Sienas Miranda buvo nudažiusi šilta dramblio kaulo spalva, ant jų 
kabėjo koliažas iš didelių nespalvotų nuotraukų sidabriniais rė- 
meliais. Vaizdo būta efektingo. 

— Padėjo interjero dizaineris? — paklausė Blaita. 

— Ne, - atšovė Miranda. — Norėjau viską padaryti pati. 

— Gražiai padarei. Aš irgi norių persidažyti namus. Kokie čia 
dažai? 

Ji prikišo nosį prie sienos geriau pažiūrėti. 

— „Sanderson“. 

— Žinoma, juk labai subtilų. 

— Man patinka šviesa. 

— Ko jau ko, bet šviesos čia gausu. O kaip kitur? 

- Įsipilkim arbatos ir aš tau parodysiu. 

— Man atrodo, atėjo metas išgerti taurę vyno, — pasakė Blai- 
ta, mat jai prireikė pastiprinimo. Be abejonės, niekas nenusipelno 
gyventi tokiame rojuje. 

Pasiėmusi taurę „Chardonnay“, Blaita apvaikščiojo visą namą, 
neskubėdama apšniukštinėjo visus kambarius, pareikšdama pas- 
tabų tai apie sienų apmušalus, tai apie baldus, tarsi būtų poten- 
ciali pirkėja. Apžiūrėjusi vidų, paprašė Mirandos pavedžioti po 
sodą. Jos ėjo čiobrelių taku, mindamos ant ilgų nuo dekoratyvinių 
krūmų kamuolių krintančių šešėlių, žiūrėdamos, kaip danguje 
nusidažo krauju besileidžianti saulė. Už namo buvo girdėti vaikų 
balsai, skardenantys tarsi garsus paukščių čirškimas. 

Išdidžiai pasakodama, kaip sėjo daržovių sėklas, Miranda 
aprodė Blaitai daržą. 

— Buvo laikai, kai negalėjau gyventi avėdama ne aukštakulniais. 
Ir kas galėjo pamanyti, kad išmoksiu stilingai avėti guminiais? 

— O aš maniau, tu čia nelaiminga. 

Blaitai būtų labiau patikę, kad Miranda būtų buvusi tokia. 

— Buvau. O dabar man čia labai patinka. Už tai turiu dėkoti 
Žanui Poliui. 

„ Jos ėjo vingiuotu darželio takeliu. Miranda rodė bepražystan- 
čius krūmus ir žolynus. Blaita stebėjosi, kad ji žino visų pavadi- 
nimus. Jos draugė pasikeitė, ir Blaita nebuvo tikra, kad tai jai pa- 
tinka. Svarstyklės persisvėrė Blaitos nenaudai. Ji tesiguodė vien 
savąja paslaptimi. Jos pėdino tol, kol priėjo seną karvelidę, sergs- 
timą aukštų maumedžių. 

— Noriu nupirkti balandžių, — pasakė Miranda. — Ši vieta kaž- 
kodėl atrodo labai vieniša. Tarsi apleista sodo kertelė. Kažkaip 
liūdna. Balandžiai jai sugrąžins gyvybę, ar taip nemanai? 

Tą akimirką stumdamas nudžiūvusių šakų pilną vienratį iš už 
medžių išniro Žanas Polis. Blaita sulaikė kvapą. 

— Sveika, Miranda, — pasisveikino jis, plačia šypsena išmušda- 
mas Blaitą iš pusiausvyros. 

— Ar tą medį turėjo nukirsti ne ponas Andervudas? 

— Taip, bet jis senas. | 

Žanas Polis gūžtelėjo pečiais ir įsmeigė akis į Mirandos draugę. 

- Čia Blaita, — pristatė Miranda. - Atvažiavo praleisti savait- 
galio. Rodau jai sodą. 

— Aš tiek daug apie jus girdėjau, — prancūziškai tarė Blaita, 
žvelgdama apsimestinai droviai. - Šiame sode nuveikėt nuostabių 
dalykų. 

— Dėkoju, - atsakė Žanas Polis vėl nusišypsodamas. — Prancū- 
ziškai kalbate pagirtinai. 

— Jau kiek primiršusi. 

— Mano ausims skamba nepriekaištingai. 

— Kaip malonu. Seniai beturėjau progą pasipraktikuoti. - Blai- 
ta pasisuko į Mirandą. - Turėtum kalbėtis su Žanu Poliu prancū- 
ziškai. 

— Aš nemoku, - atsiliepė Miranda. 

— Ak, žinoma. Kokia aš kvaila! - Ji vėl katės akimis nusitaikė į 
Žaną Polį ir patraukė pečiais. — Tant pis! 

— Gal aš eisiu pabūti krokodilu, - pasakė jis Mirandai. 

— Jiems labai patiks, — pritarė ji ir benusisukančio Žano Polio 
akyse pamatė šelmiškas liepsneles. 

Blaita žiūrėjo, kaip jis eina, palankų žvilgsnį užlaikydama prie 
siaurų klubų ir nusmukusių išblukusių džinsų. 

— Viešpatie, Miranda! — riktelėjo ji, kai Žanas Polis nuėjo. — 
Nenuostabu, kad tau čia patinka. Gardus kąsnelis! 

— Žinau. Jis visoms patinka. 

Miranda nusisuko, kad Blaita nematytų jos nuraudusio veido. 

— Dulkiniesi? 

Miranda pasibaisėjo. 

— Žinoma, ne! Aš ištekėjusi. 

— Nair kas? Pati sakei, kad Deivido čia niekad nebūna. 

--O koks skirtumas? Aš Deividą myliu. Kam man būti neištiki- 
mai? Gyvenimas — ne vien seksas. 

— Nejaugi? Be jo gyvenimas būtų labai nuobodus! - Jos toliau ėjo 
prie ganyklos, kur žiaumodamas žolę stovėjo asilas Čarlis. - Jei bū- 
tum neištekėjusi, jo norėtum, - kvailai šypsodamasi pridūrė Blaita. 

— Nesvarbu. 

— Aš neištekėjusi ir jo noriu. Kaip jį radai? 

— Vieną dieną pats atėjo su Storma. Rado ją lauke ir parvedė 
namo. 

— Ką gijis lauke veikė? 

— Nežinau. Ieškojo darbo! 

Prisiminus visa pasirodė labai keista. 

— Lauke? 

— Jis ėjo čia. Miestelyje matė mano skelbimą. Šiaip ar taip, koks 
skirtumas? Jis geras sodininkas — štai kas svarbiausia. 

— Akivaizdžiai nevedęs. Išsiskyręs? 

— Vargu. 

— Nežinai? Neklausei? Vaikų turi? 

— Ne. 

— Ir kokios gi jo rekomendacijos? Pas ką dirbo prieš ateidamas 
čia? Be abejonės, pas kilmingą anglų šeimyną. 

— Nė nenumanau. 

— Tujo nepatikrinai? 

— Man ir nereikėjo tikrinti. Turėjau nuojautą, kad jis tinkamas. 

Blaita išrietė antakius. 

— Pasamdei jį, nes gražus. Ką gali žinoti, gal jis pabėgęs nusi- 
kaltėlis. 

— Kažin. - Miranda jau irzo. - Klausyk, Blaita, man nerūpi, ar 
jis pabėgėlis, ar turi tris žmonas, kiekvieną vis kitame žemyne. Jis 
čia puikiai dirba ir sudaro gerą draugiją. Man šalia gera. Iš pagar- 
bos apie jo gyvenimą neklausinėju. Nenoriu kamantinėti. 

— Turi galvoje, nenori pasirodyti pernelyg susidomėjusi. 

— Blaita, aš jo nevilioju! 

— Žinoma, ne, — prunkštelėjo ta. — Užtat viliosiu aš. 

— Tu užimta. 

— Nežinau. Mano meilužis ketina mane mesti. Pirma apipylė 
dovanomis, dabar retai kada ištaiko laiko. Žinai, kartą užsukau 
pas jį į biurą vilkėdama tik kailiniais ir korsetu. Tada prieš mane 
neatsilaikė. 

— Tu drąsi. 

— Buvo smagu. Aš mėgstu riziką. 

— Manai, jis dėl tavęs paliks žmoną? 

— Nežinau. — Blaita nužvelgė dvarą ir pasvajojo gyvenanti čia. 
Mintis buvo stulbinanti. —- Iš pradžių mes negalėjome vienas kitu 
pasisotinti. O dabar nežinau. Kažin ar aš betinku būti sutuoktinė. 

— Ar jo žmoną buvai sutikusi? 

— Taip. 

Mėgaudamasi savo paslaptimi, Blaita pašnairavo į Mirandą. 

— Na ir kaip? 

Blaita prikando žandą — kažin kaip būtų geriausia atsakyti ne- 
atskleidžiant žaidimo. Ji žinojo, kad rizikuoja vien jau aptarinėda- 
ma tai su Miranda, bet tobulas jos gyvenimas - ir tobulas pran- 
cūzas — skatino Blaitą susprogdinti vieną kitą jos muilo burbulą. 

— Miela, - atsargiai pratarė. —- Aš kalė! - Ji nusijuokė gerkliniu 
juoku, tada atsmaukė rankovę nuo riešo. - Žiūrėk, štai ką jis man 
padovanojo per Kalėdas. 

Miranda žvilgtelėjo į „Theo Fennell“ laikrodį su deimantais ir 
prisiminė keistą skambutį gruodį. Širdį sukrutino nerimas. 

— Iš „Theo“, - nustatė ji. 

— Taip. Argi ne nuostabus? Man ypač patinka rožinis dirželis. 

— Išgraviruotas? 

— Taip. Kitoje pusėje parašyta „Didelė pūkuota katytė“. Inty- 
mus juokelis. Bet dovanojo per Kalėdas. Nuo tada - nieko, - pa- 
tempė lūpą Blaita. 

Miranda įkvėpė. „Ne, negali būti. Tai tik sutapimas, —- pagal- 
vojo ji, ūmai pajutusi pykinimą. — Mes ne vieninteliai „Theo“ 
klientai. Šitą laikrodį galėjo padovanoti bet kas“ Bet galvoje ėmė 
suktis galimybės. Deividas — Blaitos meilužis? Tai todėl tiek laiko 
praleidžia Londone? Ar Blaita, jos draugė nuo mokyklos laikų, 
tokia piktavalė, kad paveržė iš jos vyrą? Miranda pažvelgė į ją, 
tebežiūrinčią į saulėje žėrinčius deimantus, ir nusprendė, kad tai 
neįmanoma. Jei Deividas būtų Blaitos meilužis, ji romaną laikytų 
paslaptyje. 

Anksčiau Miranda su Blaita būtų dalijusis bet kuo. Interna- 
te jiedvi gyveno tame pačiame kambaryje, pasakojo viena kitai 
apie vaikinus ir šeimų kivirčus, pešdavosi ir taikydavosi kaip ge- 
ros draugės. Bet dabar jiedvi nebe mokinės, jas lyg nematoma 
siena perskyrė laikas. Iš tiesų Miranda Blaitos nebepažino kaip 
anksčiau. Jų gyvenimai patirčių dalijimusi nebebuvo susaistyti. Be 
vaikų, jiedvi maža ką beturėjo bendro. Užuot prabilusi apie savo 
būgštavimus, Miranda juos pasilaikė sau. Drauge daugiau nebe- 
pasitikėjo. 

Grįžtant namo nerimą ji stengėsi nuslėpti klausinėdama Blai- 
tos, kaip ta gyvenanti, leisdama jai pliaukšti, bet jausmas, kad 
Deividas kažką įsitaisė, nepradingo. Ji atsidėjusi rūpindavosi 
sodu, vaikais ir buvo užvaldyta slaptos aistros Žanui Poliui. Bet 
kuo daugiau galvojo, tuo įtarimai darėsi didesni. 

Jos priėjo prie drevėtojo medžio, kur Žanas Polis žaidė su vai- 
kais, pasivertęs į krokodilą. Gasas jo glėbyje muistėsi stengdama- 
sis išsilaisvinti, plyšo juoku. Miranda vos neapsiverkė. Žanas Polis 
buvo tikras tėvas. Jos vaikai jį dievino. Jis buvo kupinas sumany- 
mų ir užsidegimo. Kogi ji negali būti ištekėjusi už jo? 

Pamatęs motiną, Rafaelis iššoko iš namelio medyje ir susijau- 
dinęs pribėgo. 

— Mamyte, Žė Pė krokodilas, greičiau lipk į medį. Jis tave praris. 

Blaita pagalvojo, kaip jai patiktų leistis praryjamai, ir liko sto- 
vėti ant žolės vildamasi, kad patrauklusis prancūzas pažais ir su 
ja. Mėgavosi mintimi apie jo glėbį. Žanas Polis pastatė Gasą ant 
žemės ir nusikvatojo iš to, kaip tas spruko kopėčiomis aukštyn 
džiūgaudamas pergudravęs krokodilą. 

Miranda, palikusi Blaitą su Žanu Poliu, parėjo ruošti vaikams 
arbatos. Viena ji lengviau atsikvėpė. Jeigu Deividas turi meilužę, 
kas tada? Jų santuokai galas? Ar verta ją išsaugoti? Ar ji tebemyli 
Deividą? Miranda tuo nebuvo tikra. Ar ją kada nors galėtų pamilti 
Žanas Polis? 


Savaitgalį, kai turėjo atvažiuoti Blaita, Deividas ketino išvykti 
darbo reikalais, bet troškimas pabūti su Miranda ir vaikais norą 
trauktis nuo meilužės nugalėjo. Jam atvažiavus, vaikai, vilkėdami 
pižamomis, žiūrėjo filmukus. Madlena, Džo ir Fredas jau buvo 
išvežti namo. Dienos būta puikios. Gasas su draugais pražaidė 
nesipešdamas. Jis didžiavosi savo namais, noriai juos aprodė. 
Hartingtono rūmas jam teikė saugumo ir reikalingumo jausmą, 
taip pat buvo nesibaigiančių pramogų šaltinis. Atvažiavus Žanui 
Poliui, berniukas įgavo pasitikėjimo. Ponas Marlou jį gyrė už gerą 
elgesį. Atrodė, Gasas džiaugėsi mokykla. Stormos draugai nebebi- 
jodavo ateiti į svečius, jai buvo su kuo dalytis žaidimų namu. Mi- 
randa vaikams prieš miegą skaitydavo pasakas ir padėdavo ruošti 
namų darbus. Ji tomis ramiomis akimirkomis, leidžiamomis kar- 
tu, mėgaudavosi. Gyvenimas Hartingtone tapo džiaugsmingas. 
Deja, Deividas nebuvo jo dalis. 

Kaip vyras sveikinasi su Blaita, Miranda žiūrėjo atidžiai lyg 
per mikroskopą organizmą stebintis mokslininkas. Nepraleido nė 
vienos smulkmenos. 


XXIX 


Vuušiua: Ma pralaimėjome 
ugdo Dazsiuais Kel ali 
Kola peaanažas: pa Eua! 


Deividas su Miranda pasisveikino šiltai, apsivydamas ranka lie- 
menį ir meiliai pakštelėdamas į skruostą. Miranda iš malonumo 
ir nuostabos nuraudo. Blaitos reakcija į Deividą buvo niekuo ne 
kitokia kaip išvydus Žaną Polį. Jos kūno kalba niekaip nerodė, 
kad ji turėtų su juo intymių santykių. Be to, juk buvo įpratusi flir- 
tuoti. O Deividas, nors ir suirzo, kai Miranda užsiminė pakvie- 
tusi Blaitą praleisti savaitgalio, dabar ją matydamas atrodė visai 
patenkintas. Po savaitės biure ir kelionės traukiniu iš Londono 
buvo pavargęs. Akys markstėsi. Miranda pripylė jam taurę vyno 
ir Deividas, žaidimų kambary pasisveikinęs su vaikais, užlipo į 
viršų Maudytis. 

Blaita sėdėdama virtuvėje žiūrėjo, kaip Miranda vakarienei 
kepa vištą. Pati gurkšnojo vyną ir krimto morką. 

— Deividas atrodo labai pavargęs, — tarė ji. - Ar penktadienio 
vakare jis visuomet būna toks nusikamavęs? 

— Tas pats kas savaitgalį. Kol atsigauna, žiūrėk, jau sėdi trau- 
kinyje ir viskas prasideda iš naujo. Bankininko gyvenimas — ne 
gyvenimas, tik pinigai. Tiesą sakant, jau geriau turėčiau vyrą. 

— O aš ir nežinojau, kad tarp jūsų ne viskas sklandu. 

Blaita atrodė nuoširdžiai susirūpinusi. Jos užuojauta ramino, 
tad Miranda tuoj pat atmetė savo įtarimus kaip neprotingus. Pa- 
šlaksčiusi vištą, pasiėmė taurę vyno ir prisėdo prie stalo. 

— Aš tik retai jį matau, tai ir viskas. Sunku išlaikyti santuoką, 
kai kartu praleidi tiek mažai laiko. 

— Galbūt kraustytis į kaimą nebuvo tokia jau gera mintis. Na, 
Gasui su Storma nauda didžiulė, visiems matyti. Ypač Gasui. Jis 
pasikeitęs. Anksčiau būdavo toks piktas. Dabar — žavus. 

Pagyrimas Mirandai pakėlė ūpą. 

— Su Žanu Poliu jis daugiau bendrauja nei su tikru tėvu, — pri- 
sipažino ji. 

— Ar Deividui dėl to ne liūdna? 

— Kažin ar jis pastebėjo, — karčiai nusijuokė Miranda. — Aš 
greičiau susituokusi su Žanu Poliu nei su Deividu. Ne, su juo ne- 
miegu. Bet laiko praleidžiu daugiau. Mes su juo turime daugiau 
bendro. 

— Ar Deividas negalėtų dirbti namie, bent dieną ar dvi per sa- 
vaitę? 

— Pati žinai, kad negalėtų. 

— Ar jis žino, kaip tu jautiesi? 

— Mes niekad neturim laiko pasikalbėti. Aš irgi pasikeičiau. 
Žinai ką, Blaita, kažin ar jis mane bepažįsta. 

— Ak, mieloji, kaip liūdna. Judu su Deividu - du iš pačių bran- 
giausių mano draugų. Maniau, jūsų santuoka geriausia Londone. 

Blaitos susirūpinimas dėl jos santuokinių bėdų išsklaidė visas 
abejones dėl dviveidiškumo — draugė atrodė nuoširdžiai nusimi- 
nusi. Jei vis dėlto apsimeta, šis vaidmuo — geriausias per visą jos 
gyvenimą. 

— Ką man daryti? - paklausė Miranda. 

— Pasikalbėk su juo. Išsiaiškinkit. Nenorėčiau, kad turėtumėt 
iškentėti tą patį, ką kenčiu aš. Tai pragaras. Pirmiausia tu prarasi 
šiuos įstabius namus. Tu čia tokia laiminga, nenoriu, kad visa nu- 
tekėtų tų sumautų skyrybų teismų kanalizacijos vamzdžiais. 

Miranda su Blaita suguldė vaikus. Gasas atsigulė viename kam- 
baryje su Rafaeliu, bet abu, pavargę nuo žaidimų gryname kaimo 
ore, iškart užmigo. Iš miegamojo išėjo Deividas su laisvomis kel- 
nėmis ir švariais marškinėliais atvira apykakle. Pamatęs prie Gaso 
kambario besisukiojančias moteris, priėjo. 

— Miega? — paklausė. 

— Gal užeik jų pabučiuoti, - pasiūlė Miranda. - Jiems patiktų, 
net jei snaudžia. 

Deividas linktelėjo ir pranyko Gaso kambaryje. Blaita nužvelgė 
Mirandą užjaučiamu žvilgsniu. Miranda nusisuko ir nulipo laip- 
tais žemyn. 


Kai tėvas bučiavo Gasui į skruostą, tas pajuto šeriuotą smakrą. 
Atsimerkė. 

— Iš tikrųjų tai aš nemiegojau, —- sušnarpštė berniukas. 

— Tik apsimetei? — sukluso tėvas. 

— Taip. 

— Ką gi, būk geras ir miegok. 

— Rafaelis miega. 

— Ką šiandien veikėte? 

— Žaidėme piratus. Žanas Polis buvo krokodilas, - krizenda- 
mas pasakė Gasas. 

- Šit kaip? — Deividas pasišiaušė iš pavydo. - Nejau Kapitonas 
Hukas neužmušė krokodilo? 

— Ne! Kapitonas Hukas buvau aš, krokodilas mane suėdė. 

— Kaip pabuvęs krokodilo pilve atrodai visai neblogai. 

— Aš pasprukau. 

— Gudruolis! 

— Ar tu rytoj žaisi su mumis? 

— Ar būsiu krokodilu? 

— Galėsi būti Smi. 

Deividas apsvarstė pasiūlymą. 

— Aš, ko gero, sugalvosiu įdomesnį žaidimą, - pasakė. 

— Gerai, - sutiko Gasas. 

Bet jis žinojo, kad tėtis pamirš ir ras ką geriau veikti. Berniukas 
pasivertė ant šono ir užsimerkė. Na ir tegu sau nežaidžia - jis turi 
Žaną Polį. 


Kai įėjo Deividas, Miranda pjaustė vištą. Jo išraiška buvo keista, 
sakytum suktų vidurius. 

— Ar gerai jautiesi? —- paklausė žmona. 

— Puikiai. Tik reikia taurės vyno. Sunki savaitė. 

Miranda padavė taurę. 

— Gasas miegojo? 

Deividas išsišiepė, gurkštelėjo. 

— Ne, beždžioniukas tik dėjosi miegas. Gudruolis. 

— Kaip jo tėtis, - įsiterpė Blaita. - Gudruolis, turiu omeny. 

Deividas nekreipė į ją dėmesio. 

— Nagi, leisk tau padėti, — pasisiūlė žmonai. Miranda nuste- 
busi padavė peilį su šakute. — Atrodo skanumėlis, —- pasigėrėjo 
Deividas. 

— Iš ūkininkų turgaus. Turėtų būti gardu. 

— Paragaukim. — Deividas atsiplėšė gabaliuką, įsidėjo į burną. 
Jo skruostai atgavo spalvą. - Tiks, - pašmaikštavo pasijutęs ge- 
riau. — Na, Blaita, kaip tau sekasi? 

— Šiaip ne taip. Vis tas pats. Netrukus turėtų būti galas, tada 
galėsiu žengti toliau. Ką nors susirasti, pradėti iš naujo. Dieve, 
man to visiškai nesinori, 

— Kurį laiką nesinorės, - pasakė Miranda. - Tiesiog nesku- 
bėk. Be to, tavęs reikia Rafaeliui. Jis buvo atsidūręs pačiame sū- 
kury. Ko jau ko, o nepažįstamojo jam dabar nereikia. Šiuomet 
tavo vyras - jis. 

— Sutinku. Vis dėlto manau, kad santuoka ne man. 

— Nesakyk taip. Tu jauna ir patraukli. Kas nors įkalbės apsigal- 
voti, - paramino Miranda. 

— Galbūt, — tyliai prunkštelėjusi atsakė Blaita. 

— Ką gi, Blaita, eikš, įsidėsi valgio, - paragino Deividas. 

Jis padavė jai lėkštę, o pats priėjo prie žmonos, apkabino per 
liemenį ir pabučiavo į smilkinį. Miranda pakėlė akis. Gal jų san- 
tuoka anaiptol nebraška, pagalvojo, jo žvilgsnyje pastebėjusi ši- 
lumą, kokios seniai nebuvo mačiusi. Paslaptingasis graviruotas 
„Theo Fennell“ dirbinys tikriausiai bus baisingas nesusipratimas, 
Tikriausiai ten buvo visai ne Deividas. Jiems tik reikia daugiau 
laiko leisti kartu. Iš naujo pažinti vienam kitą. Deividas sunkiai 
dirba, kad jų gyvenimas būtų toks, kokiu jie džiaugiasi. Nebuvo 
ko juo abejoti. 

.—- O kaip tu, mieloji? - paklausė Deividas žmonos. 

— Na, sodas stulbinantis. Rytoj norėsiu tau jį aprodyti. Mes pa- 
sodinom gausybę daržovių. Vaikai buvo pasikvietę draugų išgerti 
arbatos. Prieš šešis mėnesius nebūtume apie tai nė pagalvoję, tiesa? 

Užsidegusi Miranda vos neprasitarė, kad pradėjo rašyti roma- 
ną. Tačiau kažkas ją sulaikė. Romanas buvo susijęs su Eivos Laitli 
iškarpų albumu ir pačios slaptomis fantazijomis apie Žaną Polį. 
Galbūt ji pabandys jį išleisti pasirašiusi slapyvardžiu. 

— Viskas puiku, - pabaigė pasakoti Miranda. 

Deividas prisikimšo vištienos, išgėrė pusbutelį vyno ir atsipūtė. 
Buvo nepaprastai nepatogu, kad namie Blaita. Pastaruoju metu jis 
buvo pradėjęs jaustis neturįs vietos nuosavuose namuose. Išvydęs 
žmoną ir vaikus darže su Žanu Poliu, patyrė skaudų sukrėtimą. Jie 
atrodė kaip paprasta laiminga šeima, žaidžianti saulėkaitoje ir be- 
sijuokianti. Su juo Miranda apsiėjo taip, tarsi jis maža ką būtų be- 
reiškęs. Jam nesišypsojo, kaip šypsodavosi Žanui Poliui. Deividas 
pastebėjo, kaip nušvisdavo jos akys, kai pažiūrėdavo Žanas Polis. 
Kaip abu patyliukais bendraudavo, tarsi du bendrų paslapčių tu- 
rintys žmonės. Deividas gailėjosi dėl romano su Blaita. Jo būta 
nereikšmingo. Tiesiog truputėlis smagumo. Užtat dabar Gasas su 
Storma tolsta lyg ryškūs helio balionai, skriejantys plačiame mė- 
lyname danguje, jau taip toli, kad nebepasieksi. Vaikai su motina 
apsiprato Hartingtone. Čia, tarp medžių ir gėlių, visi turėjo vietą, 
bet jam vietos, regis, nebebuvo. 

Su Blaita Deividas šnekėjo kaip draugas, tikėdamasis, kad ne- 
išsiduoda. Ir kaip neapdairiai ji pasielgė, kad priėmė kvietimą. 
Savaitgalį jis pratemps nekeldamas įtarimo, o tada pareikš, kad 
baigta. Mėgino atsižadėti jos tyliai, vis rečiau susitikdamas, ne- 
atsiliepdamas į skambučius. Bet Blaitos būta stiprios ir atkaklios, 
o jis padarė klaidą išskysdamas, kai pamatė ją su korsetu ir kai- 
liniais. Reikia tiesiai pasakyti. Jų romanas turi būti baigtas. Žiū- 
rėdamas į Blaitą žvakės šviesoje, į bruožus, iškraipytus ant veido 
krintančių šešėlių, Deividas suprato, kad dėl jos didžiai klydo. Ji 
ne iš tų, kurių lengva atsikratyti. Tiesą sakant, jei jis kaip reikiant 
nepasitvarkys, ji gali sukelti didelių rūpesčių. 

Po vakarienės jie liko prie stalo aptarinėti Blaitos skyrybų. Jai 
nieko nebuvo maloniau, kaip taukšti apie save, visus įtraukti į savo 
dramą. Kuo daugiau gėrė, tuo mažiau patraukli darėsi. Miranda, 
priešingai, atrodė blaivi, tik gal mažumą atsipalaidavusi. 

Vėliau, lovoje, Miranda nuo Deivido nusisuko, pasivertė ant 
šono. Kvėpavo taip tyliai, kad jis vos girdėjo. 

— Miranda, - sušnibždėjo jis, — ar dar nemiegi? 

— Dar ne, - sušnibždėjo ji. 

— Eikš. 

— Aš pavargusi, - atsakė ji nekrustelėdama. 

Mylėtis nesinorėjo. Deividas apsivijo ranka per pusiaują, pri- 
sislinko. 

— Rytoj norėsiu pabūti su vaikais, - pranešė jis. 

— Gerai, — mieguista sumurmėjo ji. 

— Kas jiems patinka veikti? 

— Piratauti. 

— Toks žaidimas ne man, - atkirto Deividas. 

— Tada daryk ką nors kita. Nusivežk prie pilies. Aš jų ten dar 
nevežiau. 

— Patiks? 

— Esu tikra, kad patiks, jei iš to padarysi pramogą. 

Deividas valandžiukę pasvarstė. Norėjo prisipažinti, kad yra 
pamiršęs, kaip daromos pramogos. 

— Pasistengsiu, — pasakė paprunkštavęs. 

— Man karšta, — burbtelėjo ji. 

Deividas grįžo į savo pusę. Patalas'buvo šaltas. 

— Kas mums pasidarė? — staiga paklausė jis. - Anksčiau vis 
juokdavomės ir juokdavomės. Viskuo dalydavomės. O dabar gy- 
vename tame pačiame pasaulyje, bet atskirai. Ar dėl to kaltas aš? 

Miranda atsisuko. Tamsoje įžvelgė sunerimusį veidą. 

— Deividai, aš nebesijaučiu tau labai artima. 

— Nori pasakyti, kažką įsimylėjai? 

- Žinoma, ne, — atsakė ji ir nusijuokė. - Aš myliu vaikus, so- 
dus ir šitą namą. Noriu, kad tu būtum to dalis. Gasas su Storma 
nori, kad tėtis su jais žaistų, bet tavęs niekuomet nemato. Skųstis 
nenoriu. Tu dėl mūsų kiauras savaites ari kaip arklys. Būčiau ne- 
dėkinga, jei skųsčiausi. 

— Aš noriu, kad tarp mūsų viskas būtų gerai. Kad būtų kaip 
anksčiau. — Deividas ištiesė ranką, apkabino žmoną. — Aš tave 
myliu, Miranda. Pasaulyje nėra kitos kaip tu. Bėda ta, kad esu pra- 

puolęs darbe, važinėju iš Londono, į Londoną ir pamirštu pasaky- 
ti, kad tave myliu. Nenoriu būti nei šaltas, nei toli. Jaučiu, kaip tu 
tolsti. Tavęs prarasti aš nenoriu. 

Miranda paglostė jam veidą. 

— Mielasis, tu manęs neprarasi. Bet mes turim stengtis. 

— Tai stenkimės. Man šeima svarbesnė nei darbas. Jei pajusiu, 
kad jis tarp mūsų varo pleištą, darbą mesiu akimirksniu. 

— Nereikia eiti taip toli. Tik savaitgaliais mažiau žiūrėk golfą. 
Gasas su Storma tokie smagūs. Jie tik nori, kad leistum laiką su 
jais. Nori būti vertinami. 

— Tu visiškai teisi. Norėčiau, kad Blaitos čia nebūtų, tada galė- 
tume būti vieni. 

Deividas prisitraukė ją ir pabučiavo į kaktą. „Norėčiau, kad su 
ja nebūčiau kvailiojęs, - pamanė. — Pasakysiu jai, kad baigta, ir 
visą tą paikystę paliksiu praeityje“ 


Blaita negalėdama užmigti gulėjo lovoje. Kambarys sukosi ratais. 
Ji nuleido koją, pastatė ant grindų, kad įgautų tvirtumo. Ne ką te- 
gelbėjo. Blaita virė pykčiu. Deividas į ją visiškai nekreipė dėmesio. 
Jos akivaizdoje pabučiavo žmoną — koks įžeidimas! - ir nė karto 
net slapčia nešyptelėjo, nepažvelgė kaip sąmokslininkas. Nedavė 
ženklo apie susitikimą ketvirtą ryto baseine ar viename iš laisvų 
šio namo kambarėlių. Elgėsi taip, lyg ji būtų paprasta viešnia. Jo- 
kio malonumo žaisti taip saugiai. Tokia tat ta braškanti Mirandos 
santuoka. Gi jie atrodo tokie pat patenkinti pasipūtėliai kaip bet 
kuri laiminga sutuoktinių pora. 

Kai kambarys aprimo, Blaita apsisprendė rytoj jam atsikeršyti. 
Jei reikės, net nusitemps į krūmus. 


Henrieta su trupininiu sausainiu ir puodeliu karšto pieno sėdėjo 
susirangiusi ant sofos Trojaus svetainėje. 

— Žinai, Miranda ketina vežtis mane į Londoną pasigražinti, - pra- 
nešė ji Trojui. - Eisim į asmeninio apsipirkimo vietas „Selfridges“. 

— Kaip tau pasisekė! — su pavydu iškvėpė Trojus. — Gal patek- 
site net pas Pandorą. 

— Miranda ją minėjo. 

— Ak, ji garsi! Žavi, šviesiaplaukė, kunkuliuojanti kaip didelis 
butelis „Moet 844 Chandon“. 

— Po galais, iš kurgi tu Žinai? 

— Žinoti svarbius dalykus — mano darbas. — Trojus nusijuo- 
kė. — Žurnalas „Grazia“ ar „In Style“, neprisimenu kuris, skyrė jai 
visą straipsnį. Ji rūpinasi turtingais ir žymiais. Ji pelenę Henrietą 
pavers į pokylio princesę. 

— Kvailys! — Henrieta meiliai nusišypsojo Trojui. - O aš taip 
jaudinuosi. Ji šitokia dosni. 

— Jos širdis dydžio sulig jos pinigine, ir mes už tai ją mylim! 

— Miranda davė man Trinės ir Siuzanos knygą, — pasigyrė 
Henrieta, traukdama iš rankinės knygą. 

— Puiku! Dabar ir paskaitysim. 

— Dabar? Bet jau po vidurnakčio. 

— Na, tu gi ne moliūgas, tiesa? 

— Ne, 

— Pas ką grįžti neturi? 

— Deja, ne. 

— Tai gali nakvoti pas mane. 

— Betgi neatsinešiau dantų šepetuko. 

— Aš visko turiu užtektinai abiem. Prileisiu tave prie slapto- 
sios savo kosmetikos spintos. Tada „Sėlfridges“ tau pasirodys kaip 
krautuvėlė už kampo. 

— Tu rimtai? 

— Tik devintą pas mane ateina Hagis, bet ji visada atšaukia vi- 
zitą. - Jis niekinamai prunkštelėjo. — Jei ketini susitikti su žavią- 
ja Pandora, turi žinoti, kas tau tinka. Jai reikės parodyti kryptį. 
Nagi, versk! 


Už penkių mylių didelėje medinėje lovoje, apverstoje per savaitę 
vilkėtais drabužiais, gulėjo Džeremis Ficherbertas. Jis niekuomet 
nieko nepadėdavo į vietą, viską palikdavo namų tvarkytojai, kuri 
kartą per savaitę ateidavo skalbti ir lyginti. Netvarkos Džeremis, 
galima sakyti, nepastebėdavo tol, kol ji visko nesutvarkydavo, o 
kai sutvarkydavo, nuspręsdavo palaikyti tvarką, bet, tvarkytojai 
išėjus, kitądien vėl grįždavo prie senų įpročių. Jis miegodavo ne- 

užtrauktomis užuolaidomis, prie atviro lango. Džeremiui patiko 
kaimo kvapai ir paukščių čiulbėjimas anksti rytą, jis gėrėdavosi 
blyškia aušra. Klausydavosi, kaip vėjas tyliai šlamena medžių la- 
pus. Naktis buvo giedra. Žibėjo mažytės žvaigždės, žemai dangu- 
je kabėjo priešpilnis. Džeremis dūsavo galvodamas apie Henrietą 
ir nevykusią savo kelionę pas ją į krautuvę. Jis darsyk atkūrė aki- 
mirką, kai su ja susitiko, ir šyptelėjo prisiminęs, kaip ji ropštėsi iš 
drevėtojo medžio. Veidas nuraudęs iš sumišimo, bet gražios akys 
žiburiuojančios, o šypsena tokia miela, kad kyla noras tuoj pat ją 
pabučiuoti. Džeremiui patiko apkūnios. Jam jos atrodė su pasi- 
gardžiavimu valgančios nuo gyvybės medžio. 

Į pobūvį miestelio rotušėje, rengiamą rytoj vakare, jis nesiruo- 
šė eiti. Sulig amžiumi darėsi vis labiau užsidaręs. Bet gal ten sutik- 
tų Henrietą? Nesinorėjo jos paleisti. Prieš užmigdamas Džeremis 
apmąstė gyvenimą. Buvo laikas juo su kuo nors pasidalyti. Mat 
paguodos jis tesulaukdavo tiek, kiek jos teikdavo Ponas Benas su 
Volfgangu. 


Pusę aštuonių Deividas su Miranda ir vaikais jau buvo pakirdę. 
Išgirdęs žingsnius ant žvyruoto tako, Deividas pasišiaušė nuo 
minties, kad Žanas Polis štai įžengs į jo šeimos branduolį ir ją 
ruojančioje rytmečio šviesoje. Už jo buvo matyti iš medžių išny- 
ranti bažnyčios smailė. Vaizdas irzulį apmaldė. Šita vieta tokia 
graži Žano Polio dėka. Deividui užteko išminties suprasti, kad 
jei vaikams labiau patinka leisti laiką su sodininku, tai kaltė - tik 
jo paties. 

— Važiuosime iškylauti prie pilies, — paskelbė jis pusryčiau- 
jant. 

Storma su Rafaeliu apsidžiaugę nenustygo ant suolo. Gasas į 
tėvą žvelgė įtariai. 

— O ką prie tos pilies veikti? — paklausė tikrindamas. 

— Apžiūrinėti, — atsakė Deividas pildamasis į puodelį kavos. 
Gasas suraukė nosį. — Ten griuvėsiai. Gali pasitaikyti net vai- 
duoklių. 

— Tikrai! — cyptelėjo Storma. 

— Nebūk kvaila. Vaiduoklių nebūna, -— išdrožė Gasas. 

— Pažiūrėsim, — tarė tėvas. - Mamyte, įdėk į pintinę butelį at- 
šaldyto vyno, gerai? 

— Gera mintis, — atsiliepė Miranda stengdamasi nerodyti 
nuostabos. 

Štai koks turėtų būti šeimos gyvenimas, patenkinta pagalvojo 
ji, ant kepintuvo dėliodama šoninės griežinius. 

— Kažkas pasakė „butelį atšaldyto vyno“? 

Į kambarį įėjo Blaita, vilkinti raudonu kašmyro megztiniu ir 
mūvinti siaurais juodais džinsais, sukištais į odinius batus. Jos 
veidas buvo nepriekaištingai padažytas, ištrinkti blizgantys plau- 
kai didelėmis garbanomis krito ant nugaros. Miranda nužvelgė 
ją su pavydu. Pati vos išteko laiko apsišlakstyti veidą vandeniu. 
Blaita atsitraukė kėdę šalia Deivido ir atsisėdo, apgaubdama jį tu- 
berozų kvapu. 

— Labą rytą, mielasis, — pasisveikino ji su sūnumi. 

Į Deividą ji nežiūrėjo, bet juto, kad jis seka ją akimis. Blaita 
nuo jo dėmesio šilo tarsi katė saulėkaitoje. Persibraukusi raudo- 
nais nagais per plaukus, ji nusišypsojo sūnui. 

— Kaimo oras tau į naudą, - pasakė. — Skruostai paraudo. 

— Šitie batai labiau tinka Naitsbridžui nei ropinėti po pilį, — 
tarė Deividas nužvelgdamas ją vertinančiu žvilgsniu. 

— Mes ropinėsim po pilį? 

— Taip. Ruošiamės į iškylą. 

— Kaip gerai. Kol jūs ropinėsit, aš sėdėsiu ant patiesalo ir ger- 
siu Šabli vyną! 


Hartingtono pilis buvo pastatyta ant natūralios kalvos, iškilusios 
virš miestelio. Pagrindinis pastatas, dabar virtęs griuvėsiais, da- 
tuotas tryliktu amžiumi. Deja, aštuoniolikto amžiaus pabaigoje 
pilis sudegė, kartu ir visi viduje buvę žmonės. Ji taip ir nebuvo 
atstatyta. Vis dėlto griuvėsiai masino. Čia tebestūksojo sienos ir 
bokštai, kad ir be stogų, ir dideli akmeniniai laiptai, vedantys į 
aikštelę, kur didingoji karalienė tikrai buvo pastačiusi koją. Lan- 
gai griuvėsiams teikė klaikumos, mat jie spoksojo iš niekur, pro 
juos it žuvusiųjų sielos švilpavo vėjai. 

Pastatę automobilį kalvos papėdėje, jie išmintu taku lipo į pilį. 
Vaikai džiūgaudami lakstė aplinkui, vaikėsi vienas kitą po apžėlu- 
sį šlaitą. Blaita rūpinosi eiti pirm Deivido, kad jam prieš akis be 
perstojo švytuotų užpakaliu, o Miranda, nešina vėsinančia pinti- 
ne, sekė iš paskos. Čia jau būta kelių šeimų, jos tiesėsi ant žolės 
patiesalus, taisėsi prie senos akmeninės sienos, užuovėjoje. Tarp 
griuvėsių iš lėto vaikštinėjo pagyvenusi pora su šunimi, tas lakstė 
uostinėdamas žemę kaip didelė žiurkė. 

Užuoglaudą jie surado prie gumbuoto medžio, prie kurio, 
buvo kalbama, kitados glaudėsi Elžbieta I. Blaita, nešusi patiesa- 
lus, numetė juos ant žolės ir įsitaisė, siausdamasi į apsiaustą, kad 
išlaikytų šilumą. Miranda visiems įpylė po taurę vyno, vaikams 
padavė po kartoninę stiklinę obuolių sulčių. Gasas paėmė tėvui 
už rankos. Miranda tai pastebėjo, bet nieko nesakė, nes nenorėjo 
atkreipti į šią retą akimirką dėmesio, kad ji nepradingtų. 

— Tėti, ar eisi su mumis pasižvalgyti? - paklausė jis. 

Gaso nuostabai, tėtis sutiko. Deividą sugriuvusios pilys visad 
žavėjo. Miranda, stebėdama, kaip trijulė klaidžioja tarp didelių 
žemėje slūgsančių akmenų, gėrėjosi mielu reginiu. 

Apie pusiaudienį žmonių prie pilies pasidarė apstu. Buvo karš- 
ta gegužės diena, optimistinė vasaros preliudija. Blaita, nusivilku- 
si apsiaustą, prakaitavo su kašmyro megztiniu. Miranda sėdėjo su 
marškinėliais, jausdama, kaip įgauna įdegį. Abidvi dėvėjo saulės 
akinius didžiuliais stiklais ir nemažai laiko praleido lygindamos 
juos tarpusavyje. Jos atsikimšo antrą butelį vyno ir kvatodamos 
dalijosi prisiminimais, Londono paskalomis. Vaikai, visą rytą 
prabėgioję, pragūžinėję ant akmeninių laiptų ir prašokinėję nuo 
aikštelės, kimšo sumuštinius. Po pietų jie, sutikę keletą mokyklos 
draugų, susibūrė į gaują ir patraukė per griuvėsius tarsi laukiniai 
šunys. Rafaelis, seniai pamiršęs bijoti Gaso, ištikimai bidzeno iš 
paskos. Deividas, atsigulęs ant nugaros, leido spinduliams šildyti 
veidą. Jis užsimerkė ir užsnūdo. 

Blaita į jį žiūrėjo. Įdomu, kada gi jie ras valandžiukę pabūti 
vieni. Čia jis vaidina laimingą šeimos vyrą. O kur jos vieta? Nuo 
atvykimo Deividas beveik nekreipė į ją dėmesio. Blaita pasimuis- 
tė kašmyro megztinyje, jausdama, kad veidas nuo saulės liepsno- 
ja. Karšta buvo net pavėsyje. Užtat Mirandai su baltais marški- 
nėliais buvo vėsu ir ramu. Nepridažytas veidas nešuto, plaukai 
buvo surišti į uodegą. Blaita jai pavydėjo. Pati gal ir prašmatniai 
atrodė, bet džinsai buvo per siauri, batai per šilti, o makiažas 
lydėsi tarsi vaškas. 

Miranda, pastebėjusi porą, vilkinčią Elžbietos laikų kostiu- 
mais, prisiminė, kaip Trojus Keitės pyraginėje pasakojo apie Dže- 
ką ir Merę Tintonus, kurie savaitgaliais persirengę vaikštinėja 

aplink pilį. Vaizdas buvo juokingas, ir ji panoro, kad čia būtų Eta 
sų Trojumi — turėtų su kuo pasijuokti. Blaitai tokie vietos pokštai 
nesuvokiami. 

— Eisiu atsivesti vaikų, - stodamasi pasakė ji. - Jie turi pamaty- 
ti tuodu persirengėlius. Tu eisi? 

Blaita atsisakė. 

— Man ir taip per karšta, - sudejavo ji. 

— Nusiauk. 

— Ko gero, taip ir padarysiu. Gaila, kad po megztuku tevilkiu 
liemenėlę. 

— Deividas miega. 

— Jis gali pabusti. 

— Vargu. Per daug išgėrė. Turėsim jį nešti namo! - sukikeno 
Miranda ir nuėjo ieškoti vaikų. 

Blaita palaukė, kol ji pranyko, tada ištiesė ranką ir perbraukė 
Deividui per skruostą. Jis sukrutėjo, bet miegojo toliau. Blaita 
perbraukė pirštu per lūpas, o tada pasielgė ypač neapgalvotai — 
pasilenkusi pabučiavo. Deividas atsimerkė, pamatė, kad čia ji, ir 
atsisėdo, paskubomis dairydamasis, ar kas nežiūri. 

— Kuoktelėjai? — išdrožė jis, atpakalia ranka šluostydamasis 
lūpdažius. 

— Negalėjau atsispirti, - švelniai tarė ji. - Miegodamas atrodei 
toks žavus. 

— Nekvailiok. Dauguma šitų žmonių, ko gero, Mirandos drau- 
gai. Nori, kad mus pričiuptų? 

— Noriu būti tik su tavim. 

— Ne čia. 

— Tai kur? 

— Klausyk, tai beprotybė. 

— Gerai, tebūnie ne čia. Galėsim pasimatyti Londone? Juk 
mums būdavo smagu, tiesa? 

— Būdavo, - nenoromis pripažino jis. - Bet, Blaita... 

Deividas pažvelgė į ją ir staiga išsigando. Jei užbaigs romaną 
dabar, ji įtūžusi gali pasidaryti pavojinga. Reikia būti atsargiam. 

— Būti antroji Kleiburn aš nesitikiu. Nors namo neatsisakyčiau, 
ir tavo vaikai labai mieli. 

Blaita nusijuokė ir ėmė raustis po rankinę ieškodama cigare- 
čių ir žiebtuvėlio. Išsitraukusi pakelį, pabaksnojo pirštu, kad išlįs- 
tų cigaretės galiukas, ir įsikišo ją tarp lūpų. Pridengusi nuo vėjo, 
spragtelėjo žiebtuvėlį, įtraukė. Tai buvo gerai įvaldytas ritualas, 
nuo kurio Deividui kitados iš geismo virpčiodavo paslėpsniuose. 
Blaitos lūpos buvo nuostabios. Dūmus ji išpūtė purtydama gal- 
vą, kad plaukai kaip žvilgančios užuolaidos užkristų ant skruostų, 
įsmeigė atkaklias žalias akis. 

- Aš tik noriu su tavim pasidulkinti, — išpoškino. — Tu gerai 
dulkiniesi, Deividai. Kas čia blogo? 


Miranda nebejtarinėjo, kad Deividas užmezgęs romaną, juolab su 
Blaita. Ji susigėdo, kad taip galvojo. Šis savaitgalis buvo geriausias 
iš visų nuo tada, kai jie persikraustė. Deividas žaidė su vaikais. 
Laimingas Gaso veidas buvo geresnė dovana už bet kokią iš „Theo 
Fennell“. Jie vėl buvo šeima. 

Tą vakarą jie nusprendė neiti į pobūvį miestelio rotušėje, va- 
karieniauti namie. Vaikai iki vėlumos šėlo, paskui Deividas jiems 
skaitė „Piterį ir vilką“, nutaisydamas tokius balsus, kad sukeldavo 
juoko papliūpas. Jam buvo sunku juos nuraminti, nes vaikai buvo 
per daug įsiaudrinę, šokinėjo ant lovų, lindo po antklodėmis, o 
jam nusisukus lėkdavo iš vieno kambario į kitą. Miranda, palikusi 
jį tvarkytis, prie virtuvės stalo su Blaita gardžiavosi taure vyno. Ji 
buvo uždegusi porą žvakių, pagražino kambarį užtiesdama šva- 
rią staltiesę ir prie jos derančias servetėles. Ilgai maudėsi vonioje, 
tauškė vyrui apie praėjusią dieną, šnekėjosi apie vaikus, juokėsi iš 
neišmanėliško Blaitos apsirengimo. 

Per vakarienę Miranda buvo nusiteikusi džiugiai ir optimistiš- 
kai, kol Blaita padarė šį tą patraukiančio dėmesį. Tai buvo men- 
kutis gestas; jei abejonės sėkla nebūtų buvusi jau pasėta, Miran- 
da būtų nė neatkreipusi dėmesio. Bet kadangi ji buvo pasėta, jai 
užėmė gerklę, laimė dingo. Kai ji, stovėdama prie viryklės, traukė 
žuvies pyragą, kažkodėl žvilgtelėjo į stalą. Nujausdama kažką ne 
taip, išvydo, kaip Blaita ištiesusi ranką ima Deivido taurę. Lyg 
niekur nieko prisideda ją prie lūpų ir gurkšteli. Jos judesys buvo 
toks nerūpestingas, tarsi pati nė nejustų, ką išdarinėja. Vargu ar 

da. Ši iš siaubo apmirė, nuo gesto intymumo ėmė suktis galva. 
Deividas klausėsi Blaitos pasakojimo, tarytum jai gerti iš jo tau- 
rės būtų įprasčiausias dalykas pasaulyje, paskui paėmė taurę ir 
pats gurkštelėjo. Grįžusi prie stalo Miranda pamatė, kad Blaitos 
taurė pilna. 

Šįkart ji nebegalėjo numoti ranka. Kai Deividas, persisvėręs 
per stalą, paėmė delną ir pagyrė valgį, Miranda šypsojosi, slėpda- 
ma širdį smaigančią baimę. Jei būtų buvęs tik tas vienintelis Blai- 
tos gestas, didelės tragedijos nebūtų dariusi. Bet jis buvo vienas iš 
daugelio, kurie, sudėti kartu, tampa nepatogiu, sunkiu nešuliu. 


Džeremis į miestelio rotušę atvyko vėlai. Kai įžengė, vilkėdamas 
žydrais marškiniais atvira apykakle ir rudomis kelnėmis, pobū- 
vis jau buvo gerokai įsibėgėjęs. Jis buvo nusiprausęs, nusiskutęs, 
uždaręs šunis virtuvėje ir išvažiavęs tikėdamasis spėti laiku. Ta- 
čiau likus myliai iki miestelio automobilis pradėjo trūkčioti, ėmė 
važiuoti lėčiau, o galop teko sustoti šalikelėje. Džeremis keikėsi 
ir įniršęs trankė vairą, bet nieko nepadarysi. Subliūško padanga. 
Užuot klaupęsis į purvyną jos keisti, jis paliko automobilį ir tolyn 
patraukė pėsčiomis. Tebūnie prakeiktas, jei pasirodydamas purvi- 
nas ir suprakaitavęs sužlugdys progą įtikti Henrietai. 

Henrieta į pobūvį atėjo mūvėdama plačiomis juodomis kelnė- 
mis ir ilgu dramblio kaulo spalvos įliemenuotu švarku stačiais pe- 
tukais. Perskaičiusi „Ko nesirengti“, ji su Trojumi buvo apsipirkti 
Blandforde. Abu kartu rinkosi aprangą. 

— Vienspalviškumas labai madingas, mieloji, — patarė Trojus 
padėdamas apsivilkti švarką. - Keturioliktas dydis. 

Henrieta pradžiugo. Mat visuomet manė, kad jos dydis šešio- 
liktas. 

Ji pasidairė po patalpą ieškodama Trojaus, nekantraudama jam 
pasirodyti nauju apdaru. Bet jai nė nespėjus įžengti vidun pripuo- 
lė Keitė reikalaudama pasiaiškinti, kodėl pastaruoju metu Henrie- 
ta neužsukanti pas ją kavos. 

— Turėjau daug darbo, - pamelavo ta. 

— Nekalbėk niekų! — nukirto Keitė. - Toje savo krautuvėlėje 
niekuomet neturi daug darbo. Ką veikei? Juk kažką darei. — Keitė 
prisimerkė ir nužiūrėjo Henrietą nuo galvos iki kojų. - Numetei 
svorio? 

Henrieta paslaptingai nusišypsojo. 

— Kažin. 

— Taip, numetei. Pradžia gera, - pareiškė Keitė. —- Gerai pada- 
rei, — pasakė tarsi priekaištą. 

— Gal matei Trojų? 

— Ne. — Keitė atrodė rūškana. - Nedažnai jį tematau. Tai są- 
mokslas. 

— Anaiptol, Keite. 

— Jei rūpiniesi, kad storėji, nebūtina kimšti pyragaičių. Kodėl 
neateini išgerti juodos kavos? 

— Ateisiu, — tyliai pažadėjo ji, norėdama, kad čia būtų Trojus 
ir ją palaikytų. 

— Naujas švarkas. Gražus. Geriau būtų jo neišterlinti. 

— Stengsiuosi kaip galėdama. 

— Aš tokiu vilkėdama šokoladinio torto nevalgyčiau. 

Henrieta pasijuto nejaukiai. Keitė visada versdavo ją jaustis 
nevisavertę. | 

Ji peržvelgė salę trokšdama išsigelbėjimo. Vikarė kalbėjosi su 
pulkininku Paiku piktai keldama balsą. Be abejonės, tas pasakė ką 
nors, kas ją įžeidė. Merė ir Džekas Tintonai, vėl apsivilkę šiuolai- 
kiškai, gėrė po karšto vyno taurę ir šypsojosi, patenkinti sumele, 
kurią gavo įkalbinėdami turistus nusifotografuoti už penkinę. Po- 
nia Andervud, pasipuošusi gražiausia gėlėta suknele, lūpas nusi- 
tepusi ryškiai raudonai, plačias pėdas įspraudusi į per mažus ba- 
tukus, šnekėjosi su Dereku Hitu ir jo žmona Lesle. Nikas su Stivu 
buvo apsupti būrelio įsiaudrinusių merginų, kurios varžėsi dėl jų 
dėmesio. Abiejų būta šviesiaplaukių ir patrauklių — dar nelaimėti 
prizai. Nikas pakėlė akis į ponią Andervud ir kumštelėjo broliui. 
Pražiota burna ir grėslios akys, įsmeigtos į jų tėvą, — kaip tokios 
nuovokios moters, vaizdas sukrečiantis. Juodu žinojo, kad tėvas 
perdėm kuklus, kad ją pastebėtų. Andervudas buvo įsitraukęs į 

pokalbį sų jų dėde Arturu, dėstė savo požiūrį į valgomuosius gry- 
bus. Henrietos sesuo Klerė, ir ta kalbėjosi — su Viljamu van der 
Bosu. Henrieta pasijuto iškrintanti iš konteksto. 

Tada iš už nugaros pasigirdo balsas - kaip lynas skęstančiai 
valčiai. Henrieta atsisuko ir pamatė pailgą, gražų, droviai besi- 
šypsantį Džeremio veidą. Rausvi jo skruostai ryškino akių mėlį 
ir nepadoriai ilgas, šviesias it plunksnos blakstienas. Ir kodėl gi ji 
nepastebėjo to anksčiau? 

— Džeremi, kaip malonu tave matyti. 

Henrieta pasisveikino su juo, tarsi Džeremis būtų seniausias ir 
brangiausias jos draugas. 

Ji buvo dar gražesnė, nei jis prisiminė. 

— Gerai atrodai, - pasakė Džeremis ir susigūžė dėl netikusių 
žodžių. 

Henrieta nuraudo. 

— Ačiū. 

— Tas karštis, — įsikišo Keitė. - Atrodo, tau reikia gryno oro. 

— Iš tiesų, tu visiškai teisi, — atsakė Henrieta, įgavusi jėgų dėl 
to, kad šalia atsirado Džeremis. —- Džeremi, eime su manim? Nie- 
kada negali žinoti, kas tyko pievutėje. 

Džeremį jos įžūlumas padrąsino. 

— Man bus vienas malonumas. 

Henrieta įsikibo jam į parankę ir atsisuko į Keitę. 

- Žinai, Keite, galėtum pasistiprinti dar keliais pyragaičiais. 
Tau kyla pavojus visai pranykti. 

Keitė nebuvo pratusi, kad Henrieta su ja šitaip kalbėtų. Ji ap- 
žvelgė salę ieškodama saviškio, bet jos vyras — ir tas pasistengė 
pasprukti. 

— Už mylios nuo miestelio sugedo automobilis, todėl turėjau 
eiti pėsčiomis. Vakaras nuostabus, — tarė Džeremis statydamas 
koją ant grindinio. 

— Labai šilta, tiesa? Kaip manai, ar tai reiškia, kad bus gera va- 
sara? 

— Gegužę paprastai karšta būna viena savaitė, Birželis gali būti 
šiltas, bet karštymetis, mano galva, bus liepą. 

— Ar taip sakai remdamasis ūkininko patirtimi? 

— Ne, taip sakau dėl to, kad aš optimistas. 

Henrieta sukrizeno, o Džeremio dvasia pakilo kaip ant sparnų. 

— Ir aš optimistė, — tarė ji. 

— Tau tinka. 

— Ar nenorėtum dar pasivaikščioti, jei jau taip toli nuėjai? 

— Neįsivaizduoju, su kuo kitu mieliau vaikščiočiau. 

Henrietai apsalo širdis. Jo balsas buvo toks nuoširdus, kad ji 
žinojo — jis sako tiesą. 


XXXI 


Balti gudokelių žiedai iv kukli 
gyNalanėna 


Tą naktį Miranda negalėjo užmigti. Ji įsitikino, kad Deividas su 
Blaita, deja, yra meilužiai. Nuo įžeidimo ir įtūžio pykino, bet kon- 
krečių įtarimus patvirtinančių įrodymų nebuvo. Ir kaip jis galėjo 
mylėtis su žmona, lyg niekur nieko žaisti su vaikais, šitaip švelniai 
į ją žiūrėti, jei nuolat apgaudinėjo. 

Deividas ramiai miegojo sąžinės negraužiamo žmogaus mie- 
gu. Miranda patamsyje nebyliai ginčijosi su savimi. Jį užsipulti? 
Užsipulti Blaitą? O gal paskambinti pačiam „Theo Fennell“ ir išsi- 
aiškinti, kokia gi buvo ta paslaptinga dovana ir kas ant jos išgravi- 
ruota? Miranda vaizdavosi, kas dėtųsi. Skandalas. Baisybės, kurių 
jie prikalbėtų vienas kitam. Neatitaisoma žala, kuri santuoką su- 
niokotų amžiams. 

Ryte po pusryčių vaikai išbėgo prie drevėtojo medžio, palikę 
Mirandą tvarkytis virtuvėje. Blaita įsikibo Deividui į parankę. 

— Nagi, milorde, aprodyk man savo dvarą. 

— Mieloji, aš veduosi Blaitą pasivaikščioti po sodą. Nueisim 
pažiūrėti vaikų. Gal jie norės prisidėti. Tu eisi? 

— Ne, ačiū. Suplausiu indus, o paskui visai mielai išsitrinkčiau 
galvą. | 

Miranda krūptelėjo supratusi, kaip jie, norėdami pabūti vieni, 
ją apgaudinėja. Nuojauta skatino eiti, bet ji liko prie kriauklės. Ko 
gero, tai vienintelė proga juos užklupti. 

Blaita su Deividu nupėdino prie drevėtojo medžio, kur vaikai 
toliau žaidė prieš dvi dienas žaistą žaidimą. Žano Polio niekur ne- 
simatė. Jiems teks apsieiti be krokodilo. Blaita ir Deividas pažiū- 
rėjo, kaip jie laigo po medį tarsi voverės, ir patraukė į daržą. 

— Man labai patinka šiltnamiai, - sužiopčiojo Blaita. — Ten 
karšta ir drėgna. Juose kyla noras mylėtis. 

— Mintis nekokia, — suvapėjo Deividas. 

— Na, mintis vykusi. Juk mes visiškai vieni. Aš tavęs pasiilgau. 

— Tai turi liautis, — atsakė jis galvodamas apie vaikus, nekan- 
traudamas būti su jais. - Šiems santykiams reikia padaryti galą. 
Buvo smagu, bet tu nusipelnei ko geresnio, - pridūrė taktiškai. 

— Deividai, geresnio už tave nėra. Kaskart su tavim išsiskirdama 
galvoju, kad tai paskutinis kartas. Aš myliu Mirandą, myliu tavo 
vaikus. Nenoriu, kad tuo rizikuotum, aš ne tokia. Bet tave išvystu, 
ir mano ryžtas nusilpsta. Deja, negaliu atsispirti. Atvykau čia ne 
Mirandos išduoti. Dievaži, ji mano draugė nuo seniausių laikų. Jei 
nebūtum atvažiavęs, aš nebūčiau supykusi. Prašau, patikėk. Suvi- 
lioti tavęs paties namuose nenoriu. Tik negaliu tvardytis. 

— Šį savaitgalį mes nepadarėm nieko blogo. 

— Ir nedarysim, - pritarė Blaita. — Tik šiek tiek nekalto flirto. 

— Vadinasi, tu sutinki, kad šitai turi liautis. 

— Neabejotinai. 

— Ne todėl, kad aš tavęs negeidžiu, o todėl, kad gerbiu savo 
žmoną. 

— Puiku. Aš ją irgi gerbiu. Pirmiausia mes turėjom nė nepra- 
dėti romano. 

Jie priėjo šiltnamį ir sulindo vidun. 

— Oho! - aiktelėjo Blaita, išvydusi dailias orchidėjų ir tuberozų 
eiles. Kvapas svaigino. - Sunku patikėti. Jūsų sodininkas - tikras 
stebuklas! 

— Visai neblogas, tiesa? 

— Ir išvaizdus, — pridūrė ji tikėdamasi sukelti Deividui pavy- 
dą. — Bet tu gražesnis. Visų pirma jaunesnis. - Ji suėmė jam už 
šakumo. — Ką gi, šitam apmaudoka. Pažadinti? 

— Nieku gyvu! — traukdamasis atatupstas atkirto Deividas. 
Blaita puolė ant kelių ir atsegė užtrauktuką. Jis ją kilstelėjo aukš- 
tyn. - Blaita! Pasakiau — ne. - Tada iš geismo Deivido veidas atly- 
žo, ir jis pridūrė: — Ne čia. 

Brazdesys šiltnamyje patraukė į daržą beeinantį Žaną Polį. Jis 
netruko suprasti, kas dedasi. Pats irgi ten buvo, prieš daug metų. 

Prie šalto karkaso, neseniai apsodinto žolynais, Žanas Polis susto- 
jo kaip įbestas. Nuojauta sakė, kad viduj Deividas su Blaita. Pagal- 
vojus apie Mirandą ir vaikus, suspaudė širdį. Panašumų nebuvo 
įmanoma nematyti. Jis buvo Mirandos sąjungininkas, todėl galėjo 
įsivaizduoti save Filipo kailyje. Tas kailis buvo nepatogus. 

Vartų girgžtelėjimas pranešė, kad ateina Miranda. Ta iš pelenų 
spalvos Žano Polio veido suprato, kad vyksta kažkas siaubinga. 
Žanas Polis priėjo. | 

— Eime, - pasakė imdamas už rankos. Prabilo tvirtu ir valdin- 
gu tonu, mėgindamas nuvesti ją nuo šiltnamio. 

— Kas yra? 

— Eime, ir tiek. 

— Ne. Jei ten Blaita su Deividu, man reikia žinoti. 

Žanas Polis sustojo ir įdėmiai pažvelgė į Mirandą. 

— Jau žinot? 

Ji pravirko. 

— Įtariau... bet negalėjau patikėti... 

Miranda prisiglaudė. 

— Užjaučiu. — Ji buvo tokia sukrėsta, kad negalėjo kalbėti. Ža- 
nas Polis laikė ją priglaudęs ir leido verkti. - Eime iš čia. 

Miranda papurtė galvą. 

— Ne. - Jos veidas iš įtūžio išraudo. - Noriu juos užklupti. 
O tada išguiti. Nenoriu daugiau nė vieno matyti. 

— Kol pykstat, geriau su juo nesikalbėkit. Tik prišnekėsit to, dėl 
ko paskui gailėsitės. 

— Žanai Poli, dabar ne metas būti išmintingai. Nebenoriu jų 
matyti. Juo niekuomet nebepasitikėsiu. 

Ji išsprūdo ir taku nudrožė į šiltnamį. Žanas Polis nebelaikė. Jis 
nebeturėjo kitos išeities, tik žiūrėti, kaip rutuliosis drama. 

Miranda pabeldė į duris. 

— Išeikit! — užriko. — Išeikit! 

Stojo tyla, tada Blaita persibraukė rankomis per plaukus. Dei- 
vidas pajuto, kaip įprastas pasaulis lyg gražios mozaikos gabaliu- 
kai byra apie galvą. Jis išėjo pirmas. 

— Nėra taip, kaip manai... - prabilo. 

Miranda dėbtelėjo į vyrą su panieka. 

— Ak šit kaip! Grožėjotės gėlėmis? Tai kodėl tavo antukas at- 
segtas? 

Deividas pažvelgė žemyn, pavartė akis dėl savo kvailumo ir už- 
sisegė užtrauktuką. 

— Leisk man pasiaiškinti. 

— Aiškinkis. 

Išėjo Blaita. Jai bent užteko padorumo atrodyti susigėdusiai. 

— Nupirkai jai laikrodį! Ar žinai, kad man skambino iš parduo- 
tuvės paklausti tavo biuro telefono numerio? Pamaniau, kad pir- 
kai kažką man ir vargsti rūpindamasis išgraviruoti. Didele pūkuo- 
ta katyte manęs niekuomet nevadinai, ką? 

— Mieloji... 

— Ak, liaukis. Tavo kekšė neturi ko pasakyt, o gal prarijo lie- 
žuvį? 

— Negalima palikti vyro visai savaitei ir tikėtis, kad jis nesidai- 
rys į kitas, - prašneko Blaita. 

— Akivaizdu, kad maniškio negalima. Deividai, mano nuomo- 
nė apie tave buvo geresnė. Buvau užkėlusi tave ant pjedestalo. Tu 
man buvai didvyris. O dabar žinau, kad esi toks pat kaip bet kuris 
kitas apgavikas. Negi ją myli? 

— Žinoma, ne! — suriko jis. 

Blaitos veidas nuraudo iš pykčio. 

— Tada man tavęs gaila — prarasti šeimą dėl pasidulkinimo. Jei 
ją mylėtum, gal ir būtų buvę verta. Kad man per dešimt minučių 
išsinešdintumėt iš namų ir daugiau nė vieno nematyčiau. Blaita, 
jei manai, kad tau buvo sunku, tai pasakau, kad Deividui bus ge- 
rokai sunkiau. Tikiuosi, pagelbėsi jam! 

Žanas Polis nusekė paskui Mirandą prie vartų, ten ji apsipylė 
ašaromis. | 

— Eikit, pabūsit mano namelyje, kol jie išvažiuos, — pasiūlė 
jis. - Aš prižiūrėsiu vaikus. Turit būti stipri dėl jų. Jiems negalima 
sužinoti, kas nutiko. 

Jis pažiūrėjo, kaip ji nueina: susikūprinusi, ant krūtinės sukry- 
žiuotomis rankomis. Akimirką priminė jam Eivą, ir jam nudiegė 
širdį. 

Deividas apibėgiojo sodą ir namus, šaukdamas Mirandą, bet 
ji nesirodė. Blaita susidėjo daiktus, pasišaukė nuo medžio Rafae- 
lį ir nekantraudama laukė taksi. Deividui neliko nieko kito, kaip 
išvažiuoti. Jis pabučiavo vaikus, galva svaigo nuo suvokimo, kad 
viskuo rizikuota, o nūn visko netekta. Tik dabar, apkabinęs sūnų 
su dukterimi, jis iki galo suprato, ką jie jam reiškia. 

— Kodėl taip greit? — paklausė Gasas. 

— Nes esu skubiai iškviestas. Tėtis dirba. 

— Tu nepietavai, - tarė Storma. 

— Žinau. Suvalgysiu traukiny sumuštinį. 

— Kur mamytė? 

— Namie, - pamelavo jis. 

— Tu ją pravirkdei? — susiraukęs paklausė Gasas. Berniukas 
matė, kaip mama taku nuskubėjo prie upės. 

- Jai viskas gerai. 

Kol Blaita su Rafaeliu lipo į taksi, Žanas Polis stovėjo netoliese. 
Storma su Gasu kiūtojo prie medžio. Deividas per žolę atžirgliojo 
pasikalbėti su Žanu Poliu. 

— Klausykit, žinau, kad jūs jai patinkat. Prašau, pasikalbėkit su 
ja. Visa tai — baisi klaida. Aš Blaitos nemyliu. Myliu savo žmoną. 
Tik maniau, kad galiu turėti viską. — Jis jaudindamasis pasitrynė 
kaktą. — Nenoriu jų prarasti. 

Žanas Polis gūžtelėjo pečiais — išraiškingai kaip prancūzas. 

— O kaipgi. 

— Aš kvailys. Prakeiktasis, tikras kvėša. 

— Tad galit liautis buvęs kvėša ir tapkit vyru. 

— To, apie ką jūs galvojat, nebuvo! Romano būta, bet jis baig- 
tas. Kaip tik jai ir sakiau, kad baigta! 

Žanas Polis nežinojo, ką atsakyti. Deividas apsisuko ir nukul- 
niavo prie taksi. Po akimirkos jie jau buvo išdūmę. Vaikai liko 
spoksoti į tėvo paliktą tuštumą. 


Spragą, atsivėrusią po Mirandos ir Deivido kivirčo, užpildė Ža- 
nas Polis. 

— Miške mačiau triušiukų gūžtą, - pasakė vaikams. — Gal nu- 
neškim jiems morkų? 

Gasas kramtė lūpą. Storma įbruko Žanui Poliui ranką. 

— Mamytė šaldytuve turi salotų. Ar jiems patinka salotos? — 
paklausė mergaitė. 

— Labai patinka, bet mamytei jų prireiks - duos jums. 

— Tėtis pravirkdė mamytę, — tyliai pasakė Gasas, kišdamasis 
rankas į kelnių kišenes. 

— Gasai, leisk tau papasakoti apie suaugusiuosius, — pradėjo 
šneką Žanas Polis. Balso tono jis nekeitė, kalbėjo tarsi su dide- 
liu. — Jie ginčijasi ir pykstasi kaip vaikai. Bet tai nereiškia, kad vie- 
nas kito nemyli. Jūsų mama su tėčiu susipyko, kaip susipykstat 
judu su Storma nesutardami, kokį žaidimą žaisti. Bet jie susitai- 
kys ir vėl bus draugai. Pažadu. Ar žinot kodėl? — Vaikai papurtė 
galvas. —- Nes juos sieja vienas itin svarbus dalykas. 

— Sodas? - nekaltai paklausė Gasas. 

— Ne, - šypsodamasis atsakė Žanas Polis. — Meilė judviem su 
Storma. 

Gasas paėmė Žanui Poliui už kitos rankos, ir trijulė patraukė 
į mišką. 


Miranda namelyje sėdėjo ant sofos ir verkė. Nuojauta sakė tiesą. 
Kažin kiek laiko juodu susitikinėja? O, kad čia būtų Žanas Polis ir 
ją paguostų. Jis visuomet randa tinkamų žodžių. Miranda prabu- 
vo, rodos, labai ilgai, tada susizgribo, kad vaikai tikriausiai nori 
pietų. Juk vidurdienis. Rytas praėjo, prarytas išdavystės ir pykčio. 
Miranda nežinojo, ką daryti. Kaip reaguoti. Kaip gyventi toliau. 
Ji nusišluostė akis, atsistojo ir ėmė vaikščioti po namelį. Nebu- 
vo buvusi čia viena nuo tada, kai įsikraustė Žanas Polis, tad staiga 
sukilo smalsumas, kuris buvo apėmęs vos jį sutikus. Kaip jam pa- 
sisekė, kad knygų lentynos pilnos prancūziškų knygų, pagalvojo ji, 
braukdama per nugarėles. Nuėjusi į virtuvę atidarė šaldytuvą. Tas 
buvo pilnas žuvies ir daržovių. Miranda nugvelbė morką, apsidai- 
rė. Virtuvėje buvo švaru, bet prigriozta knygų, laikraščių, segtu- 
vų dėžių, neatplėštų paketų. Ant kėdės atkaltės kabojo švarkas, 
megztiniai sumesti vienas ant kito. Tai būta gyvenamojo kamba- 
rio. Tačiau segtuvai jai kėlė įspūdį, kad, be jos sodo, Žanas Polis 
turi ir kitą gyvenimą. Ji kyštelėjo galvą į lauką pažiūrėti, ar jis ne- 

pareina, ir atvertė pirmą viršelį. Viduje buvo iš pažiūros oficialūs 
dokumentai. Surašyti prancūzų kalba. Miranda nedaug temokėjo 
prancūziškai, bet užteko, kad suprastų dažnai kartojamą Chūieau 
les Lucioles. 

Besidaužančia širdimi ji peržvelgė laiškus, adresuotus Chūieau 
les Lucioles ponui de la Grandjerui. Nejau Žanas Polis gali gyventi 
pily? Miranda prisiminė, kaip jis sakėsi užaugęs vynuogyne. O jai 
nė netoptelėjo, kad tas vynuogynas galėjo būti jo. Smalsumas kilo, 
ji ėmėsi peržiūrinėti kitus popierius. Čia buvo balansų su skai- 
čiais, kurių ji nesuprato, tik matė vynuogių derlių, metus ir pran- 
cūzišką žodį, reiškiantį „vynas“. Miranda netruko įsitikinti, kad 
Žanas Polis de la Grandjeras turi vynuogyną Bordo apylinkėje. 
Kad būdamas sodininkas jis dar yra ir verslininkas. Nieko čia blo- 
go, pagalvojo. Jis niekad ir neapsimetinėjo, kad gyvena Anglijoje. 
Kad nepasakė jai, nieko nereiškia. Gi ji ir neklausė. Nusamdė kaip 
sodininką, o savo darbą jis dirbo be priekaištų. 

Išėjus iš namelio staiga vėl padvelkė apelsinmedžių žiedų kva- 
pu. „Kaip keista, - pagalvojo Miranda. — Kiek žinau, sode apel- 
sinmedžiai neauga“ Ji perėjo tiltu, smalsumas nė kiek nesumen- 
ko. Žanas Polis - ne tas, kas atrodo. Jei turi vynuogyną ir gyvena 
ch4teau, vadinasi, pinigai jam nerūpi. Be abejonės, jų turi dau- 
giau, negu reikia. Kaipgi savęs neklausinėti, kodėl turėdamas sėk- 
mingą verslą Prancūzijoje jis užsimanė būti paprastu sodininkų 
Hartingtone. Kas jį pritraukė į šitą Dorseto užkampį ir kodėl jis 
čia pasiliko? 


XXXII 


Pienių pano Ranaijų Gaidės 
Eaip ralis Rylant Lai ala 


Hartingtonas, 1980-ieji 


Žanas Polis grįžo į Angliją, į laukiantį Eivos glėbį. Ji kvepėjo Pran- 
cūzija. Apelsinmedžių žiedais ir vynuogėmis, šviežiai nupjauta 
žole, šienu. Juodu gulėjo apsikabinę palėpėje, auksu rusvinami ant 
lovos krintančios vidurdienio saulės. Žanas Polis braukė pirštais 
per petį, žemyn, per švelnų šonkaulių nuolydį, dailų liemens, klu- 
bų išlinkį. Jos kūnas buvo liaunas, bet moteriškas, su reikiamais 
apvalumais. Jis iš viršugalvio ištraukė pieštuką, sutaršė plaukus, 
kad apkristų veidą nelyg Botičelio Veneros. Eivos veidas jam pa- 
sidarė labiau pažįstamas nei savasis. Jausmingos žalios akys, ilga 
inteligentiška nosis, striuka viršutinė lūpa ir didelė, geidulinga 
burna, taip lengvai ir žaviai besišypsanti. Kai jie mylėdavosi, ji at- 
rodydavo tarsi dvidešimtmetė. Skruostai nurausdavo, akys žibė- 
davo, lūpos nuo geismo išbrinkdavo, oda išrasodavo žvilgančiais 
permatomais lašiukais. 

Jis švelniai paguldė ją ant nugaros, pabučiavo į pilvą, kuris 
buvo išraižytas nuo nėštumo likusiais randais. 

— Tavo pilvas labai viliojantis, - pasakė įsikniaubęs į jį veidu. 

Eiva nusijuokė. 

— Argi randai gali atrodyti patraukliai? 

— Tu nesupranti. Turėtum didžiuotis jais kaip garbės ženklais. 

— Jie pasibjaurėtini. 

— Tik ne man, ma pėche. Tai moterystės ženklai. Motinystės. 
Moteriškumo. Gimimo stebuklo. Jie tave daro dar gražesnę. 

— Dabar žinau, kodėl tave myliu, - glostydama jam plaukus 
pasakė Eiva. 

Jis padėjo galvą ant pilvo. 

— Norėčiau, kad nešiotum mano kūdikį, - tarė Žanas Polis. Ei- 
vos pirštai sustojo. - Įdomu, koks būtų mudviejų vaikas. 

— To niekada nesužinosim. 

— Aš norėčiau matyti, kaip tavo pilvas išsipučia nuo meilės. 
Būtų dalelė tavęs ir dalelė manęs. - Jis užsimerkė. — Sūnus, kuris 
dirbtų su manim vynuogyne. Duktė, kurią lepinčiau ir paikinčiau, 
kaip norėčiau lepinti ir paikinti tave, jei tik galėčiau parsivežti į 
Prancūziją. Eiva, aš noriu tavęs kuo daugiau. Daugiau, nei kada 
nors galėsi man duoti. - Jis padėjo galvą šalia. Paėmęs už skruos- 
to, atsuko veidą ir pabučiavo. — Aš keiksnoju Dievą, kad Filipą tau 
leido sutikti pirmiau nei mane. 

— Nekeiksnok, Žanai Poli. Turime Jam dėkoti, kad mus suvedė, 
net jeigu... 

Jis pirštu užspaudė lūpas. 

— Nesakyk to. Prašau. Tie žodžiai — lyg peiliai į širdį. Un arc- 
en-ciel, — tyliai tarė Žanas Polis, neviltingai šypsodamasis. — Net 
jeigu Jis mums nedavė nieko daugiau, kaip tik gražią vaivorykštę. 

Eivai nebuvo kaip keiksnoti Dievo, kad davė Filipą. Žanui Po- 
liui nebuvo kaip paaiškinti, kad myli vyrą. Kad yra daug būdų 
mylėti, kaip atspalvių spalvų spektre, ir kad ji mylinti juos abu, 
tuo pačiu metu, skirtingai. Jis nesupras, ko gero, niekada ir ne- 
klaus. Eiva dėkojo Dievui, kad davė Arčį, Angusą ir Popę, nors jie 
ir buvo kliūtis laimei su Žanu Poliu. Jei ji ko ir norėjo, tai tik kito 
gyvenimo, kuriame galėtų mylėti be suvaržymų. 

Eiva suprato, kad romanas kelia grėsmę jos santuokai, bet nie- 
ku gyvu nemanė, kad Filipas tai sužinos. Juodu saugojosi, o Filipo 
šitaip dažnai nebūdavo. Be to, dirbti su Žanu Poliu sode ir mylėtis 
su juo ant žolės atrodė savaime suprantama. Susipainiojo du daly- 
kai: meilė jam ir meilė sodui. Juodu suaugo ir dabar buvo visiems 
laikams susieti, kaip paukščiai ir uogos, triušiai ir ridikėliai. 


Jų meilė sužydo drauge su darželiu, kuris nūn švytėjo spalvomis ir 
dūzgė nuo bičių. Vėjelis virpino obels žiedų debesis, šalia kerojo 

apkarpytos rausvosios rožės, iš jų susidarė arka virš raudonų var- 
telių, pro kuriuos būdavo patenkama į darželį. Putinas su alyva 
buvo kvepiantis fonas rožinėms rusmenėms su lelijomis, raudo- 
noms rožėms ir besiplečiančiam rasakilų plotui. Jie valandų va- 
landas praleisdavo sėdėdami ant šermukšnį juosiančio suolelio, 
kalbėdami apie nieką, džiaugdamiesi vienas kito draugija, jodinė- 
dami ant nepagaunamosios vaivorykštės. 

Vasara ėjo į pabaigą, ir jų su vaikais pasodintos daržovės užau- 
go, jas reikėjo nuimti. Keturkampėse lysvėse tarpo eilėmis dailiai 
susodintos salotos, briuseliniai kopūstai, morkos, porai, svogūnai, 
kopūstai, aguročiai ir rabarbarai. Rinkdami avietes ir braškes vai- 
kai išgelbėjo vargšą paukštelį, kažkaip įsipainiojusį į tinklinį aptva- 
rą. Pelėžirniai, pindamiesi su žirniais, buvo pradėję lipti išlenkto- 
mis lipynėmis, pastatytomis Žano Polio. Eiva juos rinko ir dėliojo 
po visą namą. Kaskart, užuodusi šį kvapą, pagalvodavo apie jį. 
Laimingesnė nebuvo per visą gyvenimą. Senovinę sodą juosian- 
čią sieną puošė rožės, baltos visterijos, raganės ir sausmedžiai. 
Išdykaudamos strykčiojo voverės, burkavo balandžiai — tyliai ir 
maloniai, it kas būtų grojęs švelniąja fleita. Pasieniui pylėsi ryškiai 
geltonos žilės, jos griuvo ant žvyruoto takelio, dalijančio sodą it 
didelis kryžius. Eiva šildėsi savojo sodo grožybėje, didžiuodamasi 
abiejų pasėtu stebuklu. 

Ilgos birželio dienos buvo jų. Vaikai būdavo mokykloje, Fili- 
pas, užsidaręs kabinete arba keliaudamas po užsienį, rašė knygą. 
Jie su Hektoru raudavo piktžoles, už gyvatvorių ir krūmų slapčia 
bučiuodavosi, įsmukdavo pasimylėti namelio prieglobstyje, kur 
privatumą pažeisti galėjo vien tik voverės. Abu pokštaudavo, kal- 
bėdavosi kalba, kurią kūrė taip pat kūrybingai ir pakylėtai kaip 
sodą, dalijosi augančia meile vienas kitam ir aplinkiniam gamtos 
pasauliui. 


Liepą vaikams prasidėjo atostogos, tad Žanas Polis su Eiva turėjo 
labiau saugotis. Kol jie būdavo kartu, džiaugdavosi. Šypsenos, ku- 
rias dovanodavo vienas kitam, pasakydavo daugiau negu žodžiai, 
o tūkstančiai prisilietimų per dieną įelektrindavo kaip birželio 
popietės, kai abu gulėdavo nuogi ir mylėdavosi. Jų laimė buvo už- 

krečiama. Vaikai aplink spietėsi tarsi bitės apie medaus puodą. 
Grįžęs namo, Filipas pamatydavo, kad žmonos skruostai švyti iš 
meilės, ir jos geisdavo labiau nei bet kada. Eiva atrodė kaip mergi- 
na, kurią jis vežėsi į Toskaną, kai dar nebuvo gimęs Arčis. Ji noriai 
priimdavo jo dėmesį naktimis, gėdydamasi dėl savo dviveidišku- 
mo, suprasdama, kad savo santuokinio gyvenimo su Žanu Poliu 
niekuomet neaptarinės. 


Vieną popietę, kai vaikai Bakslio ūkyje žaidė su Todės dvynukais, 
Žanas Polis su Eiva išjojo į kalvas. Virš jų besikaupiantys purpuri- 
niai debesys Žemę apačioje skandino migloje. Nuo jūros pučiantis 
vėjas arklius vijo dideliais šuoliais. Juodu jojo per žolę, o juokas 
ore liejosi su tolimais kirų klykavimais. Tokiais kartais kaip šis abu 
įstengdavo įsivaizduoti esą vieni pasaulyje, tik juodu. Įstengdavo 
pamiršti apie painiavą slėnyje, apačioje. Iš čia galėdavo matyti toli: 
besidriekiančius laukus, sidabrinę jūros link vinguriuojančią upę, 
padūmavusį horizontą, kur jau lijo, blyksnius ateities, apie kokią 
tegalėjo svajoti. 

Žanas Polis sustojo pirmas. Jo skruostai buvo nuraudę, rudos 
akys žibėjo iš laimės. 

— Mes permirksim, — pasakė jis tiesdamas ranką Eivai. 

— Riškim arklius prie medžio, — pasiūlė ji. — Iki lietaus niekaip 
nespėsim grįžti. 

Prieš paleisdamas ranką jis ją suspaudė. 

— Myliu tave, - pasakė šypsodamasis. — Kažin ar kada taip my- 
lėjau. 

— Et moi aussi, je taime", - irgi šypsodamasi atsakė Eiva. 

Juodu nujojo prie miškelio, nulipo nuo arklių ir juos pririšo. 
Vos spėjo pasislėpti po lapijos skėčiu, pradėjo lyti. Žanas Polis 
glaudė Eivą atsirėmęs į storą kamieną. 

— Aš dėkingas lietui, - sukrizeno jis. - Šiandien turime puikią 
priežastį likti čia visą popietę. 

— Todė galės pagirdyti vaikus arbata. 


*  Iraš tave myliu (pranc). 

— O mes galėsim nuvogti valandą kitą. 

— Sodas džiaugsis lietumi. 

— Pastaruoju metu buvo labai sausa. Ijanas Ficherbertas irgi 
šituo džiaugsis. 

— Ūkininkai tokie juokingi. Jiems oras niekuomet neįtinka. 
Arba per sausa, arba per drėgna, arba per karšta, arba per šalta. 
Man regis, net jei valdytų orą nuotolinio valdymo pulteliu, jiems 
vis tiek būtų negerai. 

— Vynuogyne irgi tas pats. Nervinamasi dėl šalnų. Ajajai! Ne- 
patikėtum, kaip vargstama, kad jos neužslinktų. 

— Argi įmanoma nuo jų apsisaugoti? 

— Dar ir kaip. Deginamos žarijos induose, kad būtų šiltesnis 
oras. Pasitaiko, kad virš prabangaus vynuogyno judindami orą 
pažeme skraido sraigtasparniai. 

— Didžiulės išlaidos. 

— Ne tokios ir didžiulės, jei išsaugomos vynuogės. 

— Tu myli vynuogyną, tiesa? 

— Tai mano namai. Bet be tavęs jie bus bedvasiai, 

— Dabar apie tai negalvokim. 

— Aš savanaudis, Eiva. Noriu tavęs sau. Vien tik sau. Noriu tave 
vesti, susilaukti būrio vaikų, kad lakstytų tarp vynuogienojų, kaip 
pats lakstydavau. Tik pagalvok, ką mes galėtume nuveikti Jonva- 
balių soduose. Pasinaudodami stebuklinga savo galia ch4teau ga- 
lime padaryti gražiausią Prancūzijoje. 

— Tavo motina tą ir taip jau padarė. 

— Mes pasieksime dar didesnes aukštumas. Nejau nematai, 
kaip deram? 

— Matau. Bet esu ištekėjusi ir jau susilaukusi vaikų, lakstančių 
po čionykštį sodą. Praeities mes negalim pakeisti —- galim gyventi 
tik šia akimirka. Tai viskas, ką mes turim. 

— Ar tu su Filipu tebesimyli? 

Jo klausimas užklupo Eivą iš netyčių. Ji įsitempė. Nenorėjo 
meluoti, bet nenorėjo ir skaudinti. 

— Prašau, neklausk manęs. 

— Nejau neturiu teisės žinoti? 

— Koks skirtumas? 

— Nurimtų siela. 

— Tarp mūsų tai nieko nekeičia. 

— Aš noriu, kad priklausytum man. 

— Taip niekada nebus, mielasis. Aš visad būsiu ištekėjusi už 
Filipo. 

- Ištverčiau, jei būtum jo žmona tik dėl vardo. 

— Argi meilė ne svarbiau nei priklausomybė? Ar nepakanka ži- 
noti, kad aš myliu tavo kūną ir sielą? 

Žanas Polis pabučiavo jai į kaktą. 

— Turėtų pakakti. 

— Turi pakakti, Tau tegaliu duoti tik tiek. 

Tą akimirką prasiskyrė debesys ir lyg rojaus žibintas įspindo 
saulė. Susikabinę už rankų jie išlindo po lietumi pažiūrėti, kaip 
slėnį apžergia raibuliuojanti vaivorykštė. Spalvos buvo nuosta- 
bios, nuo tamsiai raudonos iki blyškiai purpurinės. 

— Štai ką turim, - tarė Žanas Polis. 

— Tik pažiūrėk, kaip gražu. 

Jis ją apkabino ir pabučiavo. 

— Nenoriu tavęs prarasti. Taip bijau, kad neteksiu. 

— Ne... 

— Pažadėk man, kad atvažiuosi, kai vaikai suaugs ir tavęs jiems 
nebereikės. 

— Negaliu. 

— Ne, gali. Jei mane myli, būsi čia, kai grįšiu tavęs paimti. Tavo 
vaikai bus suaugę. Filipas bus senas, o tu - laisva. 

— Betgi tu vesi ir susilauksi vaikų. 

— Aš niekuomet nemylėsiu kitos. 

— Negali dėl manęs stabdyti savo gyvenimo. Aš tave myliu, bet 
esu užtektinai realistė ir suprantu, kad gyvenimas mudu išskirs. 
Kaip antai šią vaivorykštę - ją nuplaus lietus. 

— Mūsų meilės jis nenuplaus. Aš tave mylėsiu amžinai. 

Ji apkabino šlapią jo veidą rankomis, su meile pažvelgė. 

— Kai aš būsiu sena, tu manęs nebenorėsi. Pats dar būsi jaunas 
ir išvaizdus. 

— Mano širdis visada priklausys tau. 

— Tu per didelis idealistas. Gyvenimas ne toks. 
-— Tik pažadėk. 

— Gerai, aš pažadu. Kai vaikams manęs nebereikės. Kai Filipas 
bus senas. Kai būsiu laisva, galėsi atvažiuoti ir mane pasiimti. 

Jis ją suspaudė glėbyje. 

— Dabar aš vėl galiu kvėpuoti, nes kad ir kas atsitiks, turėsiu 
ko laukti. 

Eiva prie Žano Polio prisiglaudė neabejodama, kad vienądien 
jis širdį atiduos kitai moteriai, Jonvabaliuose augins savus vaikus 
ir jųdviejų pažadą užmirš. 

Eiva žiūrėjo į vaivorykštę trokšdama, kad ji nepranyktų. 

— Ar tarp žalios ir melsvos matai rožinę? 

— Tu mane erzini. Ten rožinės nėra. Ji prie raudonos, ar ne? 

— Pažiūrėk įdėmiau. 

— Aš žiūriu taip įdėmiai, kaip tik galiu. 

— Nepakankamai. 

— Netikiu, kad jos esama. 

- Žinoma, kad esama. Aš matau. Mano akys nemeluoja. 

— Tada tu turi juslę, kokios neturiu aš. 

— Žiūrėk, lietus liovėsi. 

— Vaivorykštės nebebus. 

— Bet mes turim savą, štai čia, viduje. - Ji prispaudė ranką sau 
prie širdies. — Ji išliks tiek ilgai, kiek norėsim. 


Rugpjūtis buvo karštas, sausas. Vaikai žaisdavo su Todės dvynu- 
kais ir kitais draugais iš mokyklos, kurie prisidėdavo prie jų gau- 
jos, visi lakstydavo sodais kaip nenustygstantys šunys. Todė at- 
kreipė dėmesį, kad Eiva spindinti, bet jai nė netoptelėjo, kad tai 
dėl Žano Polio. Juk Eiva ne iš tų, kurios įsitaiso meilužį. Jos san- 
tuoka su Filipu buvo tvirčiausia iš visų Todei žinomų. Ji žiūrėjo, 
kaip žvaliai draugė vaikšto, kaip be paliovos šypsosi, net kai vei- 
das būna ramus, kaip vis juokiasi, ir tas juokas sklinda iš giliai, lyg 
slapta požeminė versmė. Ji pavydėjo Eivai vidinio pasitenkinimo. 
Jos gyvenimas buvo tarsi švelnus vasaros vėjas. 

Filipas dėkojo sau, kad vežėsi žmoną į Prancūziją. Nuo trum- 
po atokvėpio Eiva persimainė. Jis keikė savo knygą, kad atitrau- 

kia jį nuo žmonos. Bet nuo jos balso, dainuojančio krūmuose 
lauke, niūniuojančio vestibiulyje, kai ji komponuodavo puokštes, 
skambančio žaidžiant sode su vaikais, Filipo širdis prisipildyda- 
vo džiaugsmo. Jie rengdavo savaitgalio pobūvius, prisikviesdavo 
pilnus namus draugų iš Londono: rašytojų, istorikų, žurnalistų ir 
dailininkų. Ponia Marli pūsdavo akis, mat tų žmonių pavardes bū- 
davo mačiusi laikraščiuose ar girdėjusi per radiją. Visi ilgai nak- 
tinėdavo, vyrai rūkydami cigarus ir gerdami portveiną, moterys 
šnekučiuodamosi svetainėje, plepėdamos apie savo vyrus. Tai vis 
ta pati senų Filipo bičiulių draugija, bet Eivą ji įkvėpdavo. Filipas 
žinodavo, kad ji bėgs pabūti viena. Dėl to ją taip ir mylėjo - vieną 
akimirką gyvastinga ir linksma, kitą atsiskyrusi lyg krantinis tilvi- 
kas. Įtarimo, kad ji sprunka į namelį mylėtis su Žanu Poliu, jam 
niekuomet nekilo. Filipas tikėjo, kad ji atsidavusi. 


Rugpjūčio pabaigoje Žanas Polis sulaukė skambučio iš motinos. 
Atėjo metas važiuoti namo. 

— Tavo tėvas nori, kad perimtum vynuogyną, — pasakė ji. — Jis 
sensta, jo sveikata nebėra tokia kaip anksčiau. 

— Susirgo? 

— Ne, bet pavargo ir nori viską perduoti tau. Tiesą sakant, Žanai 
Poli, jis tiek daug laiko praleidžia Paryžiuje... - Jos balsas nutilo. 

— Suprantu. 

— Nori, kad grįžtum rugsėjo pradžioje. Reikalauja. 

Žaną Polį perliejo baimė. Jis negalėjo pakelti minties, kad šiam 
romanui atėjo galas. Širdis plyšo pusiau. Reikėjo kam nors pasi- 
sakyti. 

— Maman, aš įsimylėjęs, - prisipažino jis. 

Iš balso tono Antuanetė suprato, kad padėtis —- ne iš laimin- 
gųjų. 

— Džiaugiuosi, mielasis. Kas ji tokia? 

— Tu ją pažįsti. 

Antuanetė nejaukiai patylėjo. 

— Tikrai? 

— Ji buvo atvažiavusi į Jonvabalius. Tai Eiva. 

Ilgai buvo tylų — motina bandė suvokti baisią naujieną. 

— Juk ne Eiva Laitli, tiesa? 

— Ta pati, maman. Mes įsimylėję. 

— Bet ji ištekėjusi, Žanai Poli. 

— Žinau. 

Jo balsas suvirpėjo, bet Antuanetė juto ir plieno tvirtumą. 

— Filipas žino? 

— Ne. 

— Ar kas nors žino? 

— Tik mudu. 

— Tam reikia padaryti galą, - paliepė ji. —- Tai turi tuoj pat 
baigtis! 

— Aš negaliu. 

- Privalai. Ji ne tau, Žanai Poli. Eiva turi vyrą ir vaikų. Ką jau 
kalbėti apie tai, kad Filipas — artimas tėvo draugas. Nė nenuma- 
nai, kur veliesi. Tai visiems, taip pat ir tau, tegali atnešti nelaimę. 
Privalai tuoj pat grįžti. 

— Maniau, suprasi. 

— Suprasiu? Taip, suprantu. Juk pati metų metus kenčiau dėl 
nesibaigiančios tėvo neištikimybės. Daugiau apie tai nebekalbė- 
kim. Nebenoriu girdėti minint jos vardo. 

— Bet maman! 

Ji prakalbo švelnesniu balsu: 

— Tai todėl, Žanai Poli, kad aš tave myliu. Tu mano vieninte- 
lis. Su tavimi sieju didelius lūkesčius: kad sėkmingai vesi, susi- 
lauksi vaikų, gyvensi čia, Jonvabaliuose. Eiva Laitli tau neteikia 
jokios vilties. 

- Eiva Laitli - mano gyvenimas. 

— Esi pakankamai jaunas pradėti kitą gyvenimą. Atsigausi. Eiva 
neatsakingai pasielgė, kad tave suvedžiojo. 

— Nesiklausysiu jokių piktų žodžių apie ją. Tai aš buvau ne- 
atsakingas. Kaltas aš. Ji nebūtų pasidavusi, jei nebūčiau spaudęs. 
Būk tikra, »12man, jei turėsiu ją palikti, niekuomet neatsigausiu. 

Motina kitame linijos gale paaikčiojo. 

— Tai nesąmonė. Bet jai — galas. Galiu pasakyti tik tiek, kad 
tai praeity. Namo grįžti pirmą rugsėjo savaitę. Daugiau apie tai 
nebekalbėkim. 

Žanas Polis namelyje virė iš įniršio. Žinoma, mama teisi. Eiva 
Laitli skirta ne jam. Jis neįkalbės jos palikti vaikus — gebėjimas 
mylėti ir būti ištikimai buvo dvi jos savybės, kuriomis Žanas Polis 
labiausiai žavėjosi. Argi ji bebūtų jo dievinama Eiva, jei pajėgtų 
dėl jo palikti savo jauną šeimą, jei būtų tokia savanaudė? 

Jis nebeprisiminė, kada paskutinįkart verkė. Be abejonės, ne- 
buvo verkęs nuo vaikystės. Tačiau nuo minties, kad ją paliks, už- 
sikūkčiojo. Įsikniaubė veidu į pagalvę. Jodinėjo ant vaivorykštės 
žinodamas, kad galiausiai už tai sumokės krauju. Bet kad ir kaip 
buvo skaudu, dėl vieno jis neabejojo — kad buvo verta: gyvenimas 
kančios už vasarą laimės. 


XXXIII 


Dangus, tarsi atspindėdamas jų kančią, buvo pilkas, lietus — 
smarkus, nepaliaujamai barbenantis į namuko stogą, vaivorykš- 
tei nebuvo jokios prošvaistės. Eiva Žano Polio virtuvėlėje užplikė 
arbatos, apsimesdama, kad viskas normalu, nors pasaulis byrėjo į 
šipulius. Padengė stalą. Du arbatos puodukai, dvi lėkštutės, lėkštė 
kavos pyrago ir ąsotėlis pieno. Abu susėdo vienas prieš kitą veik 
nekalbėdami, žinodami, kad atsisveikinant žodžiai nereikalingi. 

Juodu per stalą susikabino rankomis — kaip kaliniai pro gro- 
tas — ir neviltingai žiūrėjo. Širdyse abu jautė tokį pat skausmą, 
tokį pat nervų ir kūno draskymą, tokią pat neatitaisomą žalą sie- 
lai. Eiva įpylė arbatos, atpjovė du gabalėlius pyrago, bet jo gardu- 
mas buvo menka paguoda. 

— Rugsėjis... Aš turiu grįžti į Prancūziją. Nors dėl tavęs paau- 
kočiau ir vynuogyną, ir savo paveldą, gyventi čia slapstantis — ne 
gyvenimas. 

— Nieku gyvu to neprašyčiau, mielasis Žanai Poli. Juk visuo- 
met žinojom, kad vasara baigsis. 

— Prašau tavęs, neverk, - tarė jis, kai Eivos akys priplūdo aša- 
rų. — Jei verksi, išvažiuoti niekaip neįstengsiu. 

— Man tave mylėti buvo didžiausias džiaugsmas ir baisiausias 
skausmas. Visuomet būsi mano širdy. Vaikštinėdama po mūsų 
sodą kasdien galvosiu apie tave, meilė sulig kiekvienais praeinan- 
čiais metais tik stiprės ir gilės. 

— Aš tavęs, ma pėche, lauksiu. 

Kaip ji norėjo, kad šitai būtų tiesa. Dėkinga sugriebė mestą 
gelbėjimosi lyną. 

— Pažadi? Kai tik vaikai paūgės ir manęs nebereiks Filipui, aš 
išsivaduosiu. Būsiu pasiruošusi, kad vežtumeisi mane į Prancū- 
ziją. Galėsime kartu senti ir mylėti nesijausdami kalti, žinodami, 
kad aš likau tol, kol reikėjo likti. Kad savo pareigą atlikau. 

— Aš norėčiau, kad galėtum likti su manim, bet tu ne tokia, 
todėl tave ir myliu. Mudu išsiskiriam nieko neskaudindami. Tik 
save. 

Eiva atgalia ranka nusišluostė skruostą. 

— Kai išvažiuosi, bus taip tuščia. Taip beprasmiška. Nebebus 
stebuklo, tik dirva ir augalai — kaip bet kuris kitas pasaulio sodas. 

Jis žvelgė į ją degančiomis akimis. 

— Stebuklas yra giliai žemėje, Eiva. Jis ten bus visuomet, nes 
mes jį pasėjom. Niekad to nepamiršk. 

Į langus barbenant lietaus lašams jie pasimylėjo paskutinį kartą. 

— Vieną dieną aš į šitą namelį grįšiu ir tave atsiimsiu, — pasa- 
kė Žanas Polis bučiuodamas jai į smilkinį. - Rasiu tave čia, lau- 
kiančią, ir niekas nebus pasikeitę. Grįžtantį mane pasitiks arbatos 
puodukai ant stalo, karštas virdulys, šviežutėlis kavos pyragas — 
tavo skaniausias. Tai mūsų ypatinga vieta. Palikim ją tokią, ko- 
kia yra. Kaip mūsų šventovę, kad vienądien, kai grįšiu, būtų kaip 
vakar. Aš pareisiu, lyg būčiau išėjęs valandai, ir mudu pradėsim 
nuo ten, kur sustojom. Atrodysim senstelėję, pasiraukšlėję, kiek 
išmintingesni, bet mūsų meilė nebus pasikeitusi. Aš nusivešiu 
tave į Prancūziją ir mes savo stebuklą sėsim Jonvabalių soduose, 
visas likusias dienas nugyvensim kartu. 

— Kokia graži svajonė, — atsiduso Eiva, įsikniaubdama jam į 
kaklą. 

— Jei svajosim užtektinai stipriai, ji gali virsti tikrove. Kaip tavo 
paikoji rožinė tarp žalios ir melsvos. Jei žiūrėsim pakankamai įdė- 
miai, gal ją ir išvysim. 

— Mes sukursim ilgalaikę vaivorykštę, — sušnibždėjo ji, nėbe- 
sulaikydama ašarų. 

Žanas Polis ir geidė — jis tesinešė mažytį krepšį, lyg eitų vos va- 
landai. Ji žiūrėjo, kol jis pranyko, paupiu nuėjo į miestelį, iš kurio 
ketino taksi važiuoti į stotį. Atsisveikinti su vaikais ar Filipu Žanas 

Polis nepanoro — nemanė ištversiąs. Užtat pabučiavo mylimąją ir 
išsinešė jos meilę. 


Daugiau niekas, regis, nė kiek nesistebėjo, kad Žanas Polis išvyko, 
tik Filipas mažumėlę įsižeidė, kad tas nesiteikė atsisveikinti. Buvo 
vasaros pabaiga, bet juk Žanas Polis visuomet sakydavo, kad bus 
metus. Hektoras su Eiva toliau dirbo soduose. Hektorui Žano Po- 
lio irgi trūko. Eiva svarstė, ar jam žinoma apie romaną, mat Hek- 
toras į ją žiūrėjo su tokia užuojauta, tarsi būtų supratęs jos gėlą. 
Vaikai grįžo į mokyklą, Filipas baigė rašyti knygą. Todė, pasikvie- 
tusi Eivą pajodinėti po kalvas, pastebėjo, kad draugės eisena nebe 
tokia žvali ir kad ji nebešvyti. Ji nuspėjo, kad čia kažkuo dėtas 
Žanas Polis, bet nors kartą savų minčių nepasakė garsiai. Praneš- 
dama jai, kad Žanas Polis išvažiavo, Eiva labai stengėsi nuslėpti 
skausmą, bet Todė jį įžvelgė akyse ir suprato iš to, kaip nukreipia- 
mas žvilgsnis. Ji žinojo - jei draugę spaus, sukels jai baisią kančią. 
Kai bus pasirengusi, ji pati pasakys. O kol kas Todė bus šalia, kaip 
sena patikima draugė, ir ją guos įprastu buvimu. 

Eiva sodais klaidžiodavo kaip pamėklė. Naktimis viena ry- 
modavo ant suolelio po šermukšnių, kuo skrupulingiausiai pri- 
simindama visas santykių smulkmenas, pradedant diena, kai jie 
susitiko, ir baigiant ta, kai išsiskyrė, o galiausiai užsidarė namelyje 
ir ėmėsi iškarpų albumo: klijavo kartu sodintų gėlių žiedlapius, 
jiems ypač reikšmingų medžių ir krūmų lapus. Ji rašė eilėraščius, 
sodų aprašus, surašinėjo labiausiai mėgtus dalykus — nuo ryto 
šviesos, krintančios ant pievutės, iki galveles iš šalnos keliančių 
snieguolių. Eiva rašė, nes taip išgyvendavo katarsį, o prisiminimai 
palengvindavo skausmą. 


Žanas Polis į Prancūziją grįžo kraujuojančia širdimi. Žaizda nie- 
kuomet neužgis. Gyvenimas prieš jį driekėsi tarsi bekraštė jūra, 
kurioje jis plūduriuos apleistas ir vienišas lyg „Skrajojantis olan- 
das“. Kalbėti apie savo jausmus jis nesiruošė, bet tėvas pasitiko 
oro uoste ir vežė namo, tad Žanas Polis nepamatė, kaip atvėrė 
širdį. Jo nuostabai, Anri neburnojo kaip mama, tik atlaidžiai šyp- 
sojosi. 

— Klausyk, - pradėjo šneką tėvas važiuojant tiesiu keliu. —- Pa- 
sikalbėkim kaip vyras su vyru. — Klausytis dar vienos tėvo pas- 
kaitos Žanui Poliui anaiptol nesinorėjo. - Aš neslepiu, kad pusę 
gyvenimo gyvenu Paryžiuje su Ivete. Nieko čia blogo, kad vyras 
įsitaiso meilužę. Tačiau kai jis meilužę užsigeidžia vesti — labai 
blogai. Ypač jei ta, apie kurią kalbama, yra Eiva Laitli. 

— Papa, aš jos įsimylėti neketinau. 

— Dėl tavo skonio, Žanai Poli, aš nesiginčiju. Tiesą sakant, juo 
žaviuosi. Ji išties užburianti moteris. Bet tu turi pareigų Jonva- 
baliuose. Esi mano vienintelis sūnus, todėl man reikalinga, kad 
susilauktum įpėdinio, kuris visa tęstų, kai tavęs nebebus. Eiva turi 
savo šeimą. Iš santykių su ja nieko nebus. Ji sausa kaip dykuma. 
Tau reikia vaisingos jaunos kumelaitės... 

— Kitos man nereikia, — nutraukė jį Žanas Polis. 

— Aš ir nesakau, kad kitą įsimylėtum. Pats tavo motinos irgi 
nebuvau įsimylėjęs. Ja žavėjausi, gerbiau. Žinojau, kad bus tinka- 
ma man ir Jonvabaliams, ir nesuklydau. Tik pažiūrėk, ką ji pada- 
rė iš sodų! Sukūrė juos iš nieko, o dabar pavydi visa Prancūzija. 
Ji puiki šeimininkė, kai reikia priimti mano klientus. Nuostabi 
chūtelaine'. Gera žmona ir motina. Gaila, kad man nepagimdė 
daugiau įpėdinių. Tant pis! Vesk tokią, kokią vedžiau aš. Įsitaisyk 
meilužę. Tačiau Eiva - mano draugo žmona, ji užginta. Daugiau 
nebesigraužk ir dėkok dangui, kad nesužinojo Filipas. 

— Aš nenoriu vesti nemylimos, - prašneko Žanas Polis, bet ži- 
nojo, kad tėvas nesupras. 

— Ta meilė, —- abejingai pasakė jis. - Mylėk galva, ne širdimi. 
Toks mano patarimas. - Jis paplekšnojo sūnui per kelį ir švelnes- 
niu balsu tarė: — Vis dėlto gėriuosi tavim, kad pasitraukei. Kad 
išvažiavai nesukeldamas padarinių. Jei Eiva būtų netekėjusi, kaip 
žmona puikiai tiktų Jonvabaliams. Nedaug teprašovei. Susirask 
kitą Eivą. 

— Ji viena. 

Anri papurtė galvą, sukikeno. 


* Pilies šeimininkė (pranc.). 

— Tu jaunas. Dar sužinosi, kad nėra moters, kuri būtų vienin- 
telė. Bet jei vesi meilužę, atsiras laisva vieta. 

Kai automobilis įsuko į ch4teau kelią, Žanas Polis pasijuto kaip 
niekuomet vienišas. Šalia nesant Eivos, grožis žeidė. Norėjosi, kad 
dangus būtų pilkas, o vynmedžiai — ne tokie vešlūs. Nepadoru, 
kad pulsuoja toks įstabus grožis, o jo širdis nelaiminga. Pasisvei- 
kinti atlėkė šunys, Žanas Polis paglostė jiems galvas, pasitrynė 
veidu į kaklus. 

— Eik pas motiną, — paliepė Anri. - Ji kraustosi iš galvos. Mano, 
kad viskas per ją. 

Motiną Žanas Polis rado klūpančią prie karvelidės, ravinčią 
piktžoles. Kai ji atsisuko pasisveikinti, jis pamatė ją verkus. 

— Maman, — sunerimęs kreipėsi skubėdamas apkabinti. - At- 
leisk, kad sukėliau tau skausmo. 

— Tai mano kaltė, — sušnibždėjo Antuanetė imdama jam už 
rankos. - Aš raginau ją, kad įkalbėtų tave grįžti į Angliją. Turbūt 
pamanė, kad į jūsų romaną žiūrėčiau atlaidžiai. Betgi aš nežino- 
jau. Galvojau tik apie tave. Apie ją nė nesusimąsčiau, nė trupučio. 

— Kaltė ne tavo. Aš ją jau buvau įsimylėjęs. Jei nebūtų atvažia- 
vusi, galiausiai pats būčiau ten grįžęs. 

Antuanetės balsas sugriežtėjo. Ji įsispitrėjo į sūnų. 

— Betgi tu nebegrįši, ar ne, Žanai Poli? - Kadangi sūnus dvejo- 
jo, ji dar paspaudė: — Tavo tėvas per Ivetę pavertė mano gyvenimą 
vienu vargu. Negriauk gyvenimo Filipui. Pagalvok apie vaikus. 

— Mudu apie nieką daugiau ir negalvojome, tik apie vaikus. 
Todėl dabar ir esu čia. 

Antuanetė nuleido pečius. 

— Ačiū Dievui. 

Ji atsistojo. Žanas Polis paskui motiną pro vartus nuėjo į 
chdteau. 

— Tu jaunas. Dar pamilsi. Dabar to nesupranti, bet taip bus. 
Širdis stebuklingai išgyja. Manai, ji per silpna ištverti tokį skaus- 
mą, o ji ima ir atsilaiko, kad vėl pamiltų. Susirask merginą, kuri 
galėtų suteikti tau laimės ir pagimdyti vaikų. Pripildyk Jonvaba- 
lius meilės ir juoko. Nebūk kaip tėvas. Ir pats jai suteik laimės 

būdamas ištikimas, kaip tėvas turėtų būti ištikimas.man. Pamiršk 
praeitį. Pažvelk į šį gražų Bordo kampelį. Jis pasirengęs naujai šei- 
mai ir naujai pradžiai. Ar pažadi man, Žanai Poli? 

— Pamėginsiu. 

Antuanetė sustojo ant pievelės ir, pasiryžusi baigti reikalą, at- 
sisuko. 

— Ne, tu man pažadėsi. Aš tavo motina, tave myliu. Man esi 
viskas. Aš žinau, kas tau geriausia. Daugiau su ja nebesusitik. Pa- 
lik ją su šeima ramybėje. Prašau, Žanai Poli. Jei nori būti laimin- 
gas, palik ją praeity ir paleisk. 

— Aš lauksiu, kol užaugs vaikai. Kai jiems Eivos nebereikės, ji 
atvažiuos pas mane. 

— Eh bien“, tuo ir baikim, — nusileido ji, būdama tikra, kad jis 
laikui einant pamirš Eivą ir ves kitą. — O dabar eime, noriu paro- 
dyti tau, ką pasodinau vaismedyne. 

Žanas Polis leido motinai įsikibti į parankę ir vedžioti jį po 
sodą. | 

Akmeninėje širdies kertelėje jis pajuto įsižiebiant menką ki- 
birkštį. Pirmąkart nuo to laiko, kai paliko Eivą, ūpas pakilo. Jis 
augins sodus ir puoselės vynuogyną, prisodins dar medžių ir krū- 
mų, išplės valdą. Savo meilę nukreips į Jonvabalius, kad galiausiai 
atvažiavusi ji pamatytų, koks jai sukurtas rojus. Eiva supras, kad 
jis jos niekuomet nesiliovė mylėjęs. 


Tūnodama namelyje Eiva pajuto pykinimą ir besitęsiantį blogu- 
mą priskyrė prie savo kančios požymių. Jai nesinorėjo valgyti, 
skrandį apramdydavo tik kokakola. Gulėdama ant lovos namelio 
prieglobstyje ir gerdama ją iš skardinės, ji dailia kilpota rašysena 
rašydavo į iškarpų albumą. Laikas ėjo. Jei vėstantis vėjas, blun- 
kančios spalvos sode ir trumpėjančios dienos nebūtų pranešusios 
apie artėjantį rudenį, visos dienos būtų susiliejusios į vieną - ilgą 
ir liūdną. Eiva norėjo Žanui Poliui parašyti ar paskambinti, vien 
tam, kad išgirstų jo balsą, tačiau žinojo, kad tai beprasmiška. Iš- 
siskyrimo skausmą galėjo apmaldyti vien tik laikas, taigi ji turėjo 


* Gerai (pranc.), 

sau jo duoti. Todėl ir rašė albumą, vildamasi vienądien jį padova- 
nosianti Žanui Poliui, kad jis žinotų, kaip jo ilgėjosi. Kad jis nie- 
kuomet nebuvo išduotas. 

— Krūmiuk, atrodai labai išblyškusi, - kartą per vakarienę tarė 
Filipas. - Tu nevalgai. Nekaip jautiesi? 

— Man taip neatrodo. Aš tik pavargusi ir subliūškusi. Turbūt 
dėl oro. 

— Nesąmonė. Aš manau, kad tu nėščia. 

Eiva apstulbo. 

— Nėščia? Taip manai? 

— Esu tuo tikras. Juk tave pykina. Nuolat esi pavargusi. Neval- 
gai. Tau nieko neskauda. Kodėl gi nenusiperki vieno tų testų, ku- 
rie vis reklamuojami, ir nepasitikrini? 

— Aš manau, kad tu klysti. 

— Kodėl? Visai neseniai troškai dar vieno vaiko. - Jis paėmė 
jos ranką. - Galbūt tavasis noras išsipildė. Kodėl gi ir ne, a? Mūsų 
vaikai būna tokie šaunūs. 

Nuo minties apie dar vieną kūdikį Eiva perbalo. Paskui širdy- 
je Žybtelėjo menkutė kibirkštėlė. Jei ji laukiasi, kūdikis gali būti 
Žano Polio. Ji prisidengė ranka šypseną. Žano Polio mažylis... Ji 
to nė nedrįso norėti. 

Kitą dieną Eiva nuvažiavo į vaistinęir nusipirko testą. Dreban- 
čiomis rankomis įmerkė lazdelę į šlapimą ir laukė. Užsimerkusi 
prašė: „Dieve, jei tu esi, meldžiu, suteik man palaimą — duok Žano 
Polio vaiką, kad turėčiau jo dalelę, kurią galėčiau mylėti. Juk nieko 
nenuskriaudžiau. Dėl vyro ir vaikų paaukojau meilę. Kūdikis bus 
man atlygis, jei jo nusipelniau“ Atsimerkusi pamatė ryškiai mė- 
lyną juostelę, reiškiančią, kad atsakymas teigiamas. Eiva iš tiesų 
laukėsi. 

Ji suskubo prie telefono Žanui Poliui pranešti, kad vaikas, kurio 
jis taip troško, - jos pilve. Dalelė jo ir dalelė jos, sukurta iš meilės. 
Atsivertusi adresinę, paieškojo Jonvabalių telefono, bet numerio 
taip ir nesurinko. Ji spoksojo į atverstą puslapį, o įkarštis ryškioje 
tikrovės šviesoje tirpo. Kas iš to? Jų padėtis pasidarys dar nepa- 
keliamesnė. Žanas Polis turės visas teises pareikšti pretenzijas dėl 
vaiko. Jam nėra ko prarasti. O ji gali prarasti viską. Jei prisipažin- 

tų Filipui, sukeltų pavojų vaikams ir visus aplink padarytų nelai- 
mingus. Įskaudintų tuos pačius, kuriuos saugodama viską aukojo. 
Eiva knygutę užvertė. Šitai turi būti jos paslaptis. Niekas neturi 
žinoti. Filipas manys, kad kūdikis jo, o vaikai naują broliuką ar 
sesutę priims nieko neklausinėdami. Tiesą ji nusineš į kapus. 


Kitą pavasarį, kai išsiskleidė gražieji narcizų žiedai ir vėjelis sklai- 
dė jų žiedlapius lyg konfeti, Eiva pagimdė mažylę. Prisimindama, 
kaip ją vadindavo Žanas Polis, pareikalavo kūdikiui duoti Pičės' 
vardą. Veritė dukters klausinėjo, ar ji esanti sveiko proto, kad išsi- 
rinkusi tokį juokingą vardą, bet Filipas žmonai nusileido. Jis į savo 
mažąją dukterį žiūrėjo su pasididžiavimu. Anot jo, Pičė atrodė 
kaip iš akies traukta motina. Išvydusi, kad kūdikio plaukai ir oda 
šviesūs, Eiva atsikvėpė, bet šypsenoje ji įžiūrėjo Žano Polio grožį. 
Kiekvienas jos šypsnys buvo dovana. 


š Angl. peach — persikas. 

NM laneholiška Vadaviuoas pabaigos 
šie a Mano sielą pupildo Ugenia 


Londonas, 2006-ieji 


Deividas dar niekuomet nesijautė toks vienišas. Jis prarado vis- 
ką. Miranda neatsiliepė į skambučius. Jis parašė vildamasis, kad 
ji skirs laiko perskaityti ilgiems atsiprašinėjimams ir prisipaži- 
nimams, kad buvo kvailys ir pasipūtėlis. Užvis labiausiai ilgėjosi 
vaikų. Stengėsi susitelkti į darbą, bet prieš akis vis iškildavo klau- 
siami Gaso ir Stormos veideliai, ir širdį užliedavo gėda. Su Blaita 
jis nesikalbėjo nuo išsiskyrimo Vaterlo stotyje. Žiūrėdamas, kaip 
ji braunasi pro keleivius su Rafaeliu už rankos, Deividas išgyveno 
neapykantos sau kančią. Daugiausia iš visų prarado vaikai. Rafae- 
lis niekuomet nebesidžiaugs savaitgaliu drevėtajame medyje, Ga- 
sas su Storma niekuomet nebelakstys su tėčiu apie seną sugriuvu- 
sią pilį. O juk jis kaip tik buvo bepradedąs jais džiaugtis. 

Deividas gailėjosi dėl savo pasipūtėliškumo. Manė turįs teisę 
į viską, mat sunkiai dirbdavo ir uždirbdavo krūvą pinigų. Tačiau 
Miranda nebuvo kilnojamojo turto dalis, tokia kaip namas ar au- 
tomobilis, kad galėtum ją įrašyti į sąrašą šalia meilužės ir pied 4 
terre. Deividas ją mylėjo. Ji buvo jo vaikų motina. Jis buvo šeimos 
vyras. Viską padarys, kad tik laikrodį atsuktų atgal. Viską. 

Deividas turėjo daug pažįstamų, bet draugų, su kuriais galėjo 
nuoširdžiai pasikalbėti, tebuvo vienas. Somerledą Makdonaldą, 
pravarde Makas, jis pažinojo labai seniai. Makas buvo tas, ku- 
riam jis galėjo patikėti pačias gėdingiausias paslaptis žinodamas, 
kad nebus pasmerktas. Nuoširdžios šviesiai rudos akys, stiprus, 
tvirtas apsigimusio sportininko kūnas — Makas buvo patikimas 
ir pastovus, turėjo tokį humoro jausmą, kad iš to, kas blogiau- 

sia, padarydavo patį geriausią. Mako žmona Lotė per santuoki- 
nio gyvenimo metus susidraugavo su Miranda. Jie džiaugdavosi 
medžioklės savaitgaliais Mako šeimos dvare Jorkšyre, Deividas 
su Maku buvo apsėsti regbio ir kriketo manijos, todėl iki paryčių 
Mako svetainėje Fulame pražiūrėdavo „Pelenų“ turnyrą. Makas 
buvo Gaso krikštatėvis, o Deividas - Mako ir Lotės sūnaus Alek- 
sandro. Dabar pačiam Deividui reikėjo išmintingo krikštatėvio 
patarimo. 

Kol Lotė viršuje guldė į lovą Aleksandrą, Deividas seno draugo 
akivaizdoje palūžo. 

— Buvau visiškas niekšas, — pasakė jis sėdėdamas ant sofos ir 
susiimdamas rankomis veidą. — Viską praradau, ir dėl ko? Dėl be- 
prasmio romano! — Kol draugas liūdnu monologu pasakojo apie 
savo kvailybę, Makas kantriai klausėsi. - Miranda visuomet buvo 
puiki žmona, o tu pažiūrėk, kaip aš su ja pasielgiau! Mama pa- 
sakytų, kad lazda turi du galus ir kad aš visiškai nusipelnau būti 
išgintas. — Deividas pakėlė paraudusias maldaujančias akis. — Ką 
man daryti? Pasakyk man, Makai. Kaip ją susigrąžinti? 

Makas sėdėjo užmetęs koją ant kojos, su bokalu šviesiojo alaus, 
iš po kilstelėjusios kelnių kiškos buvo matyti regbio kojinė. 

— Tu ją susigrąžinsi, Deividai. Bet pirmiau ji privers tave 
pašliaužioti po purvą. Nėra prasmės galvoti apie tai, kas padaryta. 
Tai praeitis, ir jos nepakeisi. Pirmiausia turi jai parašyti. 

— Aš jau parašiau. Guldau galvą, kad mano laišką ji išmetė į 
šiukšliadėžę. 

Deividas gurkštelėjo viskio. 

— Kažin. Jei vis dar myli tave taip, kaip, mano tvirtu įsitikinimu, 
myli, ji tavo atsiprašymą išgirsti norės. Norės girdėti, jog tu trokš- 
ti, kad to niekad nebūtų nutikę, kad tu ją myli ir nori susigrąžinti. 
Kaip labai brangini ją ir vaikus. Ar nuoširdžiai laižei jai papades? 

— Dar ir kaip. 

Makas ramiai patraukė pečiais, kaip jam buvo būdinga. 

— Vadinasi, nardinai rankas į purvą, nusiteikęs ilgai keliaklups- 
čiauti? 

— Sakyčiau, taip. 

Makas išsišiepė ir siurbtelėjo alaus. 

— Gzerai. Tai tik pradžia. Nusiųsk jai gėlių su rašteliu, kad ji vie- 
nintelė moteris tavo gyvenime. Kalbu ne apie mažą puokštę — už- 
versk virtuvę rožėmis. Tik ką nors praradęs supranti, kiek daug 
tai tau reiškė. Taip ir parašyk, tu dabar kaip tik taip jautiesi. Jei 
tikrai nori ją susigrąžinti, turėsi sunkiai kautis. Ji įžeista ir paže- 
minta. Viešpatie, neįsivaizduoju, ir kodėl tu nesusiradai ko nors 
iš kitokio molio! Kad ir kaip būtų, vis dėlto tu jos vaikų tėvas, ji 
irgi nenorės tavęs netekti. Tik pageidaus, kad pakentėtum, kaip ji 
kenčia. Nusiteik ateinančius dešimt santuokinio gyvenimo metų 
pragyventi nusižeminęs. 

— Aš nenoriu, kad vaikai mane laikytų pabaisa. Negaliu nė pa- 
galvoti, kad jie manys, jog... 

Deividas vėl griebėsi už galvos. Nuo viskio buvo apsvaigęs. 

— Miranda — nuovoki moteris. Vaikų nuteikti prieš tave ji ne- 
sistengs. 

— Įstumtieji į kampą krečia kvailystes. - Deividas atsiduso ir 
atsilošė į pagalvėles. - Žinai, aš buvau toks bukagalvis, tegalvojau 
apie save ir darbą, buvau siaubingas tėvas. Užuot vedęsis vaikus 
statyti palapinių ir žvejoti, savaitgaliais praspoksodavau į televizo- 
rių, žiūrėdamas sportą. O tada pamačiau, kaip į mano vietą tykina 
sodininkas, Žanas Polis. — Jis karčiai nusijuokė. —- Mačiau jį darže 
su Miranda ir vaikais. Plieskė saulė, medžiuose čirškavo paukš- 
čiai, tereikėjo prakeikto šuns, ir paveikslas būtų buvęs tobulas. Aš 
supratau, kad esu išprašomas iš savo šeimos, ir žinai ką? Dėl visko 
pats buvau kaltas. Ne Žanas Polis. Dieve, jis tik dirbo savo darbą, 
nepriekaištingai dirbo. Buvau ėmęs vengti Blaitos, bet ji įsiveržė į 
biurą vien su kailiniais. Po šito apsisprendžiau su ja baigti ir dau- 
giau laiko leisti su šeima. Jau buvau tuo beapsidžiaugiantis, bet 
Miranda ėmė ir pasikvietė Blaitą pasisvečiuoti savaitgalį. Aš to 
reikalo nebetęsiau, stengiausi kuo taktiškiau jį pabaigti. Supratau, 
kad supykdyta ji gali pratrūkti ir viską sugriauti. Miranda pama- 
nė, kad šiltnamyje aš Blaitą dulkinu. Taip pasirodė, bet tai buvo 
netiesa. Dieve, aš kvailys. 

— Ak, prieš tave buvo galybės kvailių, tiek pat bus ir po tavęs. 
Tu ne vienintelis. 

— Na, o tu, Makai, judu su Lote tokie stiprūs, - žavėdamasis 
pagyrė Deividas ir ištuštino taurę. - Išties. Tu ne toks kaip aš. Vi- 
suomet savim pasitiki. Gerai jautiesi savame kailyje. Nuo pat mo- 
kyklos laikų, kai žibėdavai per regbio turnyrus. Aš tau pavydžiu. 
Toks mulkis tu niekuomet nebuvai. 

Makas vėl patraukė pečiais. 

— Visi daro klaidų. Ji tau atleis. Štai, ateina mano mieloji žmo- 
nelė. 

Lotė nulipo laiptais šypsodamasi patenkinta pagaliau užmig- 
džiusios vaiką motinos šypsena. 

— Norėtum dar viskio? — paklausė ji Deivido, žiūrėdama į jį su 
užuojauta. Aleksandro kambaryje ji buvo išklausiusi visą pokalbį. 

— Lote, jūs su Miranda artimos. Ar galėtum su ja pasikalbėti? 
Prišnekink ją pagaliau susitikti sa manimi. 

Lotė nežinojo, ar apsimesti, kad nieko nežino, ar prisipažinti 
už sienos klausius. Ji žvilgtelėjo į Maką, tas drąsinamai linktelėjo. 

— Neišėjo nenugirsti, - prisipažino ji imdama Deivido stiklą 
pripilti. - Aš Mirandai paskambinsiu. 

Deividui, regis, palengvėjo. 

— Ačiū tau, Lote. Tu angelas. 

— Žadėti nieko negaliu. 

- Žinau. Bet turint omenyje, kad ji visiškai su manimi nekalba, 
tu esi vienintelė tarpininkė, per kurią galiu perduoti žinią. 

— Ir ką man jai pasakyti? 

— Kad myliu. Gailiuosi. Kad noriu ją susigrąžinti. — Deividas 
atsirėmė alkūnėmis į kelius, pasitrynė akis. — Pasiilgau jos ir vai- 
kų. Aš pragare. 

Makas drąsindamas šyptelėjo. Lotė jau tikrai žinos, ką pasa- 


kyti. 


Hartingtono rūmuose Miranda sėdėjo prie rašomojo stalo ir įnir- 
tingai barškino nešiojamojo kompiuterio klaviatūra. Pasinėrus į ro- 
maną, buvo galima atsiriboti nuo baisių savo pačios santykių. Su- 
sitelkus į Eivos iškarpų albumą, Žaną Polį ir savą nelaimę, žodžiai 
liejosi taip, kad vos spėjo lakstyti pirštai. Ji prirašė jų šimtą dešimt 
tūkstančių, ir eilutės, jos nuostabai, buvo lyriškos ir aistringos, iš- 

mintingos ir jaudinančios. Nors pačios santuoka ir nuėjo niekais, ji 
vylėsi, kad iš nelaimės išeis bent šis tas gero. Įnikusi į darbą, darsyk 
pajuto besismelkiant švelnų apelsinmedžių žiedų kvapą. 

Mirandai paguodą teikė Žanas Polis. Savo svetainėje klausėsi 
jos verkiančios, pasakojančios, kaip susitiko su Deividu, kaip drau- 
gavo, susituokė. Skatino ją susitelkti į tai, kuo jai patiko Deividas. 
Į gerus laikus, kuriais abu džiaugėsi. Į priežastis, kodėl tuokėsi. Ji 
sutiko, kad įtrūkių jau būta Londone, o dėl atstumo, kuris atsirado 
jiems persikrausčius į kaimą, tie įtrūkiai dar pagilėjo. Londone ji 
taip rūpinosi savo gyvenimu, kad vargu ką pastebėjo. O Harting- 
tone jie netikėtai apsiprato be Deivido, ji pamažu išmoko būti vie- 
na, ir pro įtrūkius tarsi šilkinis vėjelis prasiskverbė šaltis. Miranda 
taip norėjo jam prisipažinti įsimylėjusi, bet gėdijosi. Žanas Polis 
atrodė toks kilnus, ji nedrįso sukelti jam nepatogumo. 

Miranda rašė lyg apsėsta. Rašė naktimis, kai suguldavo vaikai, 
iki paryčių, kai į jos kabinetą primindamas apie laiką įsiverždavo 
bundančių paukščių čiulbėjimas ir pavandenijusi aušra. Rašyda- 
vo, kol imdavo gelti akis, o vokai apsunkdavo. Dienomis ji galėda- 
vo dirbti, nes vaikai būdavo su Žanu Poliu. Jiems niekas nesikeitė. 
Atrodė, vaikai patikėjo, kad tėtis negali atvažiuoti, nes dirba. Ga- 
sas pažiūrėdavo tamsiomis, įtariomis akimis, bet Miranda suge- 
bėjo jį įtikinti, kad mamytė su tėveliu, nors ir susipyko, dabar vėl 
draugauja. Žanas Polis išsivedė juos pajodinėti Džeremio žirgais 
ir užjojo ant kalvos, nuo kurios buvo matyti jūra. Žiūrėdamas į 
horizontą, jis prisiminė užburiančią dieną, kai lijo lietus, o jie su 
Eiva po medžiais ieškojo prieglobsčio. 

Žanas Polis didžiavosi sodais. Padedamas Andervudo ir Mi- 
randos, jis grąžino jiems buvusią šlovę. Dar buvo kur sodinti so- 
dinukus ir reikėjo kelių metų laikų, kad suvešėtų krūmokšniai, bet 
dalis stebuklingumo sodui jau buvo grąžinta. Vieta nebeatrodė 
bedvasė. Vaikštinėdamas takeliu, pro darželį vingiuojančiu karve- 
lidės link, jis tarp rožių ir lelijų jausdavo Eivą. Kartais, sėdėdamas 
ant suoliuko aplink šermukšnį, manydavo užuodžiąs apelsinme- 
džių žiedų kvapą. Užsimerkęs pajusdavo ją, sėdinčią šalia, girian- 
čią jį dėl sodo, besižavinčią gėlėmis, kaip žavėjosi, kai pirmąkart 
jas nupiešė. Tais sykiais būdavo geliamai malonu. Tramdydamas 


335 


Santa Monteftore 


ašaras jis svarstydavo, ar nebus laukdamas jos iššvaistęs gyveni- 
mo — juk galėjo eiti pirmyn, vesti kitą, susilaukti vaikų. Žiūrėda- 
mas į sode žaidžiančius Gasą su Storma, kaip prieš dvidešimt še- 
šerius metus žaisdavo Arčis, Angusas ir Popė, jis geisdavo to, ko 
niekuomet neturėjo. 


Deivido laiškas buvo penkių puslapių ilgio, pilnas atsiprašymų, 
prisipažinimų, kaip jis ilgisi jos ir vaikų. Po savaitės Miranda gavo 
furgoną raudonų rožių su prierašu: „Tik tavęs netekęs supratau, 
kaip tave myliu. Buvau visiškas kvailys, kad tokį ypatingą ir bran- 
gų Žmogų laikiau savaime suprantamu dalyku“ Paskui ji sulaukė 
Lotės skambučio. 

— Vieną vakarą pas Maką užsuko Deividas, - pranešė Lotė. — 
Jis visiškai nusikamavęs. Taip tragiškai atrodančio nebuvau ma- 
čiusi. 

- Jis to nusipelnė. Gulėjo su mano drauge. Negana to, dulkino 
ją mūsų šiltnamy! 

— Jis sako, kad ne. 

— O kodėl gi užtrauktukas buvo atsegtas? 

— Šito negaliu pasakyti, - pasidavė Lotė. - Klausyk, jis padarė 
siaubingą klaidą, ir pats tai supranta. Trokšta, kad galėtų laikrodį 
atsukti atgal. Kad to nebūtų nutikę. 

— Žinau. Gavau penkių puslapių laišką. 

- Jis klausė Maką patarimo. Beviltiškai trokšta tave susigrąžin- 
ti. Jis pasiilgo vaikų... 

— Žanas Polis geresnis tėvas, nei kada nors buvo Deividas. 

- Taip, jis Žaną Polį minėjo. 

— Neabejoju, kad minėjo. Deividui tenka dėl jo gėdytis. 

— Jis gėdijasi ir pats, - sumojo Lotė. — Bent jau su juo pasikalbėk. 

— Dar nesikalbėsiu. Per anksti. Reikia, kad prablaivėtų galva. 
Koks klaikumas. Žinai, aš vos laikausi. 

— Tai leisk jam susitikti su vaikais, — diplomatiškai pasiūlė 
Lotė. Ji buvo ryžtingai apsisprendusi ką nors laimėti Deividui. 

Miranda valandėlę pasvarstė. | 

— Tu teisi, - pasidavė ji. - Susibarėm mudu abu. Vaikai čia nie- 
kuo dėti. 

— Tu labai kilni, Miranda, — lengviau atsikvėpusi tarė Lotė. 
Pradžia padaryta. 

— Pasakyk jam, kad gali atvažiuoti šį savaitgalį. Aš išvykstu į 
Londoną, apsistosiu viešbutyje. Draugei pažadėjau dienos apsi- 
pirkimą, taigi nenoriu jos nuvilti. Ištrūkti porai dienelių ir pačiai 
bus į naudą. „Berkeley“ užsiregistravau penktadienio vakarui, o 
grįšiu sekmadienį po pietų. 

— Mes labai apsidžiaugtume, jei apsistotum pas mus, — pasiūlė 
Lotė. 

— Tu meilutė, Lote, ačiū. Aš būsiu su savo drauge Eta. Šiaip ar 
taip, Deividas gali padaryti bent tiek —- sumokėti už didelį numerį. 
Apsistočiau Kensingtone, bet ten jis turbūt dulkino Blaitą. 

— Gera mintis. Perduosiu jam viską, išskyrus paskutinį sakinį, 
ir vėl tau paskambinsiu. 

— Ačiū, Lote. 

— Nėra už ką. Mes mylim jus abu, Miranda. Tikiuosi, kaip nors 
tai įveiksit. 

— Aširgi. 

Bet tikra, kad to nori, Miranda nebuvo. Jos mintys grįžo prie 
Žano Polio. Tol, kol jis būdavo jai prieš akis, ji gerai nė nežinoda- 
vo, ko nori. 

Žanas Polis sėdėjo ant suoliuko po šermukšniu. Vaikai po 
maumedžiais prie karvelidės kasė duobę. 

— Ar neprieštarausit, jei prisėsiu? —- paklausė Miranda pravė- 
rusi raudonus vartelius ir sustojusi po rausvų rožių arka. 

— Prašom. Kaip jaučiatės? — paklausė jis. 

Miranda atsisėdo šalia ir atsiduso nežinodama, nuo ko pradėti. 

— Jis parašė ilgą meilės laišką. Atsiprašinėja, sako, kad dėl vis- 
ko gailisi ir nori mane susigrąžinti. Virtuvę užpylė rožėmis. 

— Gera pradžia. 

— Nusprendžiau leisti jam šį savaitgalį pasimatyti su vaikais. Aš 
su Henrieta išvažiuoju į Londoną, apsistosiu puikiame viešbutyje. 
Pagaliau juk vaikai dėl kivirčo nekalti. Kodėl jie turėtų kentėti? 

— Jūs labai išmintinga. 

— Tik norėčiau tokia būti. Va jūs, Žanai Poli, tai išmintingas. 
Esat geresnis tėvas nei jis. Man regis, Gasui tik reikėjo tėčio, ku- 

riam jis rūpėtų. Deividas toks nebuvo. O jūs esat. — Ji nuleido 
akis. — Jūsų dėka, Žanai Poli, aš išmokau džiaugtis jų draugija ir 
purvintis delnus. Pamažu pamilau šituos sodus. Niekuomet nė 
nepamaniau, kad taip gali nutikti. Buvau tikra londonietė. Mintis 
apie guminius versdavo gūžtis iš siaubo, o dabar retai kada apsi- 
aunu aukštakulnius, ir nieko. Aš pasikeičiau. Mane pakeitėt jūs. 

— Neaš, - tyliai pratarė Žanas Polis. - Norėčiau prisiimti nuo- 
pelnus, bet negaliu. Tai sodo stebuklas. 

— Stebuklas pats nepasidarė. Jį padarėt jūs. 

Ji pajuto, kaip rausta. 

— Miranda, stebuklo čia visuomet būta, aš tik jį atgaivinau. 

Ji giliai įkvėpė. 

— Žanai Poli, jūs nepaprastas. Išmintingas, geras, nuostabiai 
elgiatės su vaikais. Ir man esat atspara. Imu jumis pasikliauti. Tie- 
są sakant, aš jus įsimylėjau. 

Jis nieko neatsakė, tik uždėjo ranką jai ant pečių, priglaudė. 

— Miranda, jūs manęs neįsimylėjot. Tik esat sutrikusi. 

— Ne. Man rodos, įsimylėjau jau tądien, kai jus atsivedė Storma. 

Žanas Polis paieškojo tinkamų žodžių, kad jos neįžeistų. 

- Žinot, aš jums negaliu atsakyti meile. Taip, kaip norit, nega- 
liu, - pagaliau tarė. 

Mirandos akys paplūdo ašaromis, bet ji tvardėsi, kad nepra- 
virktų. 

— Negalit? 

— Jus myliu kaip brangią draugę. Aš visuomet mylėsiu kitą. Jos 
vietos mano širdy niekas neužims. Ji visiems laikams atitekusi jai. 

— Kas ji? 

— Seniai pažįstama moteris. Ji buvo ištekėjusi ir turėjo vaikų. 
Mes kentėjom dėl neįmanomos meilės. 

— Ji liko su vyru? 

— Ji negalėjo palikti vaikų. Meilė jiems buvo stipresnė. Ir gerai. 
Tai buvo labai seniai. Buvo kas kita. Aš buvau jaunas. O dabar 
susenau. - Jis prunkštelėjo dėl savo kvailumo. — Aš jai atidaviau 
visus savo gyvenimo metus nuo to laiko, kai mažne prieš trisde- 
šimt metų išsiskyrėm. 

— Taip ir nemėginot kurti kito gyvenimo? — Toks atsidavimas 
Mirandą apstulbino. - Nemaniau, kad šiais laikais dar taip mylima. 

— Kai taip myli, kito gyvenimo kurti nebegali. Jai niekas nebū- 
tų prilygęs. Ji mane per daug išpaikino. Patyriau didžiulę meilę, 
menkesnė nebebūtų tikusi. 

Mirandai pasirodė, kad šitą istoriją ji jau girdėjusi. Staiga ėmė 
svaigti galva — juk vaizduotę užvaldęs slaptasis albumas, ko gero, 
skirtas jam. Eiva Laitli mylėjo Žaną Polį? 

— Kiek truko jūsų romanas? — atsargiai paklausė ji. 

— Metus, - atsakė jis. 

Dabar ji buvo tikra. Bet ką reiškia P. P? Jai teks darsyk skaityti 
albumą, kad rastų atsakymą. 

— Kokia ji buvo? 

— Nepakartojama, keista, linksma, miela. Talentinga sodinin- 
kė. Labai brangino gamtą. Ji mane išmokė visko, ką moku. 


Miranda nuskubėjo į namus. Iškarpų albumo būta storo, iš daug 
puslapių. Jei Žanas Polis iš tikrųjų yra P, P., tai ne atsitiktinumas, 
kad jis atvažiavo dirbti į jos sodus. Ne atsitiktinumas, kad sodus 
atkūrė taip, kaip buvo pasodinusi Eiva Laitli. Jis turėjo pažinoti 
kiekvieną sklypo plotelį, nes jame su ja dirbo. Tai jis bus nupiešęs 
darželio piešinį. Jis grįžo ieškoti Eivos, bet vietoj jos rado Mirandą 
ir jos šeimą. Tai štai kodėl atrodė toks liūdnas. Eiva jo nelaukė, 
kaip buvo žadėjusi. Bet kodėl tada namelyje paliko albumą? Kodėl 
neėmė ir neišsiuntė jam į Prancūziją? 

Miranda vertė puslapius ieškodama aprašymų, kaip atrodė P. P. 
Dabar, atradus saitą, viskas stojosi į savo vietas, susiliejęs vaizdas 
ėmė ryškėti. Galiausiai ji rado jį išduodantį sakinį: 


didelį gabalą šindiea. Žaizda taip iv nesugis, 

Tą vakarą Miranda, susilaikiusi nuo romano rašymo, įsitaisė l0- 
voje su puodeliu sultinio. Ji norėjo iškarpų albumą perskaityti iki 
galo, Norėjo sužinoti, kuo viskas baigėsi. Atsivertusi puslapį, kur 
buvo sustojusi, puolė skaityti toliau. 

Žanas Polis sėdėjo savo svetainėje ir alpėjančia širdimis mąstė 
apie tuščią ch4teau. Jis negalėjo Hartingtone pasilikti visam lai- 
kui. Tai, ko atkeliavo, padarė — atgaivino sodus taip, kaip būtų 
norėjusi Eiva. Jis neturėjo nuovokos, kur ji, bet iš dalies ir bijojo 
tai sužinoti. Eiva išvažiavo netarusi nė žodžio, štai ir viskas. Kone 
trys dešimtys metų, kai ji nemurmtelėjo nė menkiausio paguo- 
džiamo žodelio. Ji toliau gyveno savo gyvenimą, o jis grįžo į Pran- 
cūziją prižiūrėti vynuogyno, nes kitos išeities neturėjo. 

Grįžęs laižytis žaizdų Žanas Polis įkliuvo į kitokį gyvenimą. 
Motina atsidėjusi pažindino jį su visomis, kokias tik rado, pa- 
doriomis, gražiomis prancūzaitėmis, bet Žanui Poliui nė viena 
nedarė įspūdžio. Širdis buvo sustingusi, ir niekas negalėjo jos 
atitirpdyti. Antuanetė geidė anūkų, bet Žanas Polis buvo tvirtai 
apsisprendęs likti ištikimas Eivai, nors ta ir negalėjo likti ištikima 
jam. Motina prašyte prašė, maldavo jo vesti dėl patogumo, kad 
chūteau liktų savam vaikui, bet Žanas Polis nesutiko. Vedybos 
būtų buvusios išdavystė. Eiva liko ištekėjusi, nes neturėjo kitos 
išeities. O jis turėjo, ir pasirinko niekuomet nevesti. Celibato ne- 
silaikė. Kaip vyras, turėjo poreikių, bet tai nieko nereiškė, bedva- 
siai ryšiai užsimegzdavo ir pranykdavo tarsi šešėliai naktį. 

Grįžti į Hartingtoną jį paskubino motinos mirtis. Žanas Polis 
ja rūpinosi kaip atsidavęs sūnus, tačiau tapęs laisvas susiruošė da- 

ryti tai, ko laukė dvidešimt šešerius metus — susirasti ir parsivežti 
Eivą. Bet gyvenimas — ne knyga su laiminga pabaiga. Jei jis ir vy- 
lėsi, kad ji lauks jo namelyje, teko nusivilti. Kokia nauda būtų jos 
ieškoti po visą šalį? Šis skyrius baigtas. 

Miranda pravirko. Knygos pabaiga buvo tragiškesnė, nei ji 
vaizdavosi. Eiva namelį saugojo tarsi šventovę. Štai kodėl stalas 
buvo padengtas dviem - vienintelis būdas įrodyti jam savo ištiki- 
mybę buvo palikti viską taip, kaip buvo. Ji liko ištekėjusi, augino 
vaikus ir gyveno kaip anksčiau, bet namelis stovėjo kaip jos mei- 
lės, kurią jautė jam, įrodymas. 

Miranda nusistebėjo perskaičiusi, kad Eiva susilaukė dar vieno 
vaiko, kaip buvo svarsčiusi prieš prasidedant romanui su Žanu 
Poliu. Tai buvo dar vienas saitas, neleidžiantis jai išvažiuoti. Pičė 
pririšo ją prie vaikų kambario ir sulaikė nuo pabėgimo. 


CDv. L 
JL — Mano paguoda iv džiaugamas: š 7 mane 
Kaadien pupiddo dėkingumo ve nuostabos. (k 


Linūnias Oi I 8 pelenų Ė siela 
pa ma pelenų Kylanti 

ar g ika i rs Ai 
man ašanas i lonto aužeiaių Kindį. (k Maniau, 
PE) ba eko dalis mangas mini bei 


pala, AS E, av mai | 
d R 4, ra „P a dyij 
šalnas pakinaia dalgis pl gėlelė Pa mai Jakas, a 

Miranda buvo priblokšta. Ašarodama dar kartą perskaitė pa- 
skutinę pastraipą ir suprato, kad Pičė buvo Žano Polio duktė. Ji 
buvo tas vaikas, kurio jis troško. Vaikas, kurį Žanas Polis nė ne- 
žinojo turintis. Miranda buvo sukrėsta dėl paslapties, kurią laikė 
delnuose, rimtumo. „Ką man daryti?“ - klausė ji. Nusipurtė pagal- 
vojusi, kad reikėtų jam prisipažinti, jog visą šį laiką turėjo iškarpų 
albumą. Žanas Polis ją išbartų, kam ėmė albumą iš namelio? Ar 

suvoktų, kad Miranda negalėjo žinoti, jog albumas paliktas jam? 
Kaip jis reaguotų, kai ji papasakotų apie stalą, padengtą dviem, 
taip ir prabuvusį dvidešimt šešerius metus — lygiai tokį, kaip jis 
paliko? Ar jis jai kada nors atleistų? 


Rytojaus dieną Miranda paskambino Henrietai pasiaiškinti dėl 
savaitgalio planų. Henrieta iš susijaudinimo buvo kaip nesava. 
Mirandai apie Džeremį ji nieko nesakė. Jie buvo kartu praleidę 
šeštadienio vakarą aukų rinkimo pobūvyje rotušėje. Nuo tada 
Džeremis dažnai skambindavo į krautuvėlę. Kartais, kai Henrieta 
būdavo pas Trojų, Klerė pranešdavo apie jo apsilankymą. 

— Jis ir vėl buvo, — išdroždavo ji kreivai šypsodamasi. —- Kodėl 
gi tavęs kur nors nepasikviečia? 

Kodėl Džeremis nekviečia jos vakarieniauti, Henrieta nežino- 
jo. Galbūt drovėjosi. Gal norėjo su ja bendrauti tik kaip su drauge. 
Nejau toks kaip Džeremis galėtų ją įsimylėti. Turbūt tik gaili. Kle- 
rė vartė akis. 

— Nieko nuostabaus, kad tu vis dar vieniša, — tėškė ji kartą, 
nors ir nenorėjo užgauti. - Turėtum labiau pasitikėti savimi. Pas- 
taruoju metu Siuzanos ir Trinės dėka atrodai išties šauniai! 

Užsisakiusi numerį „Berkeley“ viešbutyje, Miranda ėmė domė- 
tis, kur išsikraustė Filipas ir Eiva Laitliai. Ji pasvarstė, gal paklausti 
ponios Andervud ar vikarės, bet paskui toptelėjo geresnė mintis. 
Ji užsuks į paštą, pasakys, neva atėjęs siuntinys poniai Laitli. Be 
abejonės, kraustydamiesi jie turėjo palikti adresą, kuriuo būtų ga- 
lima persiųsti laiškus. 

Jaudulys narpliojant Žano Polio ir Eivos Laitli paslaptis ne- 
leido Mirandai galvoti apie klaikiai sužlugusią pačios santuoką. 
Atstumta Žano Polio ji toli gražu nesijautė — atjautė jį. Jos meilė 
jam nublanko prieš liepsnojančią Eivos meilę. Miranda atsigaus. 
O Eiva taip ir neatsigavo. Mirandos širdis kraujavo dėl abiejų. Jei 
ji juos vėl suvestų draugėn, po šitiek laiko, gal Žanas Polis jai at- 
leistų už tai, kad laikė paėmusi albumą. 

Miranda nudrožė į paštą, kuris buvo įsikūręs Fatimos sūnaus 
Džemalio parduotuvėje. 

— Kaip laikotės, Džemali? — linksmai paklausė ji. 

— Labai gerai, dėkui. 

- Jūsų motina - tikras lobis. 

— Žinau. Ji gera darbininkė, kaip aš. 

— Matau. Susitvarkot vienas. 

— Šiek tiek padeda žmona. 

— O kaipgi. Reikia įdarbinti visą šeimą — pigi darbo jėga! 

— Taigi, - sukikeno jis. - Kuo galėčiau jums padėti? 

— Norėčiau paprašyti paslaugos. 

— Prašykit. 

Miranda tvardėsi, kad nepasirodytų įsitempusi. Gudrauti ne- 
buvo pratusi. 

— Aš gavau siuntinį, adresuotą poniai Laitli. Siuntėjo adresas 
nenurodytas, o atplėšti jo nenoriu. 

— Suprantama. Norite, kad nusiųsčiau jai? 

— Tiesą sakant, pamaniau, kad galėčiau jai paskambinti ir pa- 
klausti, gal norėtų pamatyti, ką nuveikiau soduose. Tada ir pasi- 
imtų siuntinį. Paketas didokas, per didelis siųsti paštu. 

- Išties. Tai nesudarys jokių sunkumų. Luktelkit, paieškosiu 
jums adreso. 

Džemalis nusigręžė ir pasirausė lentynoje, kur rikiavosi pa- 
gal abėcėlę sudėlioti seni pilki segtuvai. Radęs reikiamą, ištraukė 
ir atvertė. Miranda tuksinčia širdimi laukė, kada jis prisiirs prie 
moters, kurios meilės istorija ją taip pakerėjo. Pagaliau Džemalis 
rado. 

— Ji gyvena Kornvalyje, kažkokioje vietoje, kuri vadinasi Pen- 
driftas. Užrašyti? 

— Taip, malonėkit. 

— Yra ir telefono numeris. Jie buvo žavinga pora. Poną, kai jis 
susirgo, matydavom retai, bet ponia vis užeidavo išsiųsti laiškų ir 
nusipirkti šio bei to, ko pamiršdavo prekybos centre. 

— Nekantrauju su ja susitikti, - prisipažino Miranda imdama 
popieriaus lapelį. 

— Ak, ji jums patiks, labai miela moteris. 

Miranda negalėjo sulaukti, kada galės skambinti Eivai. Štai, 
iškarpų albumas ūmai virsta gyvenimu, veikėjai jos akivaizdoje 
materializuojasi lyg atgyjančios šmėklos, meilės istorija liejasi iš 

puslapių. Grįžusi namo Miranda išklausė žinutes. Viena buvo Lo- 
tės — ji teigė, kad Deividas savaitgalį iš tikrųjų atvažiuoja pabūti 
su vaikais. Įdomu, ką ruošiasi su jais dvi dienas veikti? Miranda 
nusprendė paprašyti ponios Andervud ruošti valgį, o Žaną Polį 
palikti sargyboje, jei Deividas nusėlintų žiūrėti televizoriaus ir vai- 
kus paliktų vienus. Fatima vestibiulyje plovė grindis, Andervudas 
stovėjo tarpduryje džiaugdamasis ilga kavos pertrauka ir pasako- 
jo jai apie kurmių antplūdį — tie niokojantys pievelę. Saulė terasą 
ir čiobrelių taką buvo apšvietusi lyg žavų podiumą, ir Miranda, 
per vestibiulį eidama į savo kabinetą, stabtelėjo pasigrožėti. 

Uždariusi duris ji sėdosi prie stalo svarstydama, ką pasakys. 
Nusprendė prisistatyti ir pakviesti Eivą apžiūrėti sodų. Miran- 
dos sumanymas buvo atvilioti ją į Hartingtoną, kad Eiva čia rastų 
Žaną Polį. Ji atiduos jam iškarpų albumą ir prisipažins, kad paė- 
mė jį nežinodama, kodėl jis ten buvo padėtas. Miranda ryžtingai 
surinko telefono numerį. Kurį laiką buvo girdėti signalas. Kai jau 
nusivylusi buvo bededanti ragelį, atsiliepė moteriškas balsas: 

— Klausau. 

Ji vėl priglaudė ragelį prie ausies. 

— Laba diena, ar kalbuosi su ponia Laitli? 

Ilgokai buvo tylu. Ji žvilgtelėjo į popieriaus lapelį tikrindama, 
ar tik nebus iš susijaudinimo surinkusi ne tą numerį. 

— Kas skambina? 

— Aš vardu Miranda Kleiburn, gyvenu Hartingtono namuose... 

Moters balsas sušvelnėjo. 

— Deja, mano mama prieš metus mirė. 

Miranda nustėro. 

— Eiva Laitli mirusi? 

— Taip. 

— O ponas Laitlis? 

— Tėtis po truputį sensta, bet jis gerai laikosi, dėkui. 

— Ar kalbu su Pope? 

— Ne, aš jos sesuo, Pičė. 

Mirandai išdžiūvo burna, ji karštligiškai ieškojo žodžių. 

— Piče, labai užjaučiu jus dėl motinos. Aš tiek daug apie ją gir- 
dėjau, atrodo, net pažinojau. Čia, Hartingtone, ji buvo labai my- 

lima. Kai atsikraustėm, visi tik ir tekalbėjo apie jos neįtikėtinus 
sodus. 

- Sodai buvo jos aistra. Jai buvo labai sunku išvažiuoti. 

— Atleiskit, kad klausiu, bet man labai smalsu. Kodėl gi ji išsi- 
kraustė? 

— Tėtis patyrė širdies smūgį ir nebegalėjo laipioti laiptais. Ji 
vienui viena jį prižiūrėjo. Neturėjo kitos išeities. Manau, jai dėl 
to plyšo širdis. 

— Be abejonės. Suprantat, aš tuos sodus atgaivinau. Norėjau 
tai padaryti dėl jos. Kai atsikraustėm, jie buvo apleisti. Reikėjo 
gerokai padirbėti. Aš jaučiau, kad mano pareiga sugrąžinti jiems 
buvusį grožį, dėl jos. 

— Kaip gražiai jūs pasielgėte. Jai būtų labai patikę. 

— Tą padariau ne viena. Aš sulaukiau pagalbos iš nuostabaus 
prancūzo vardu Žanas Polis de la Grandjeras. - Kaip Miranda ir 
tikėjosi, ilgai buvo tylu. — Regis, jis žinojo, ko noriu. Tiesą sakant, 
sodus aš patikėjau jam. Kad ir kaip būtų, jie dabar išties nuosta- 
būs. Jei galėtumėt, labai norėčiau, kad juos pamatytumėt. Galit 
bet kada atvažiuoti ir pabūti. Juk pagaliau tai jūsų namai. 

— Tie namai buvo mano dvidešimt trejus metus, —- nedrąsiai 
pasakė ji. — Aš juos irgi mylėjau. 

— Prašom atvažiuoti. 

— Nežinau... - Miranda fone išgirdo vyrišką balsą. —- Tai mano 
tėtis. Pasakysiu, kad skambinote. Jis bus dėkingas. Mes visi mylė- 
jom Hartingtoną. 

Miranda padėjo telefono ragelį ir atsilošė krėsle. Va kaip, Eiva 
Laitli mirusi. Jai pasidarė labai liūdna, tarsi iš tikrųjų būtų buvusi 
pažįstama su Eiva. Užplūdo nusivylimas. Mažne metus Miranda 
gyveno Eivos istorija, kartu išsirutuliojo ir jos pačios istorija. Eiva 
padėjo jai gyventi. O dabar neliko nieko, tik pelenai. Žarstant juos 
ir stebintis, kodėl tokie šalti, širdis kraujavo dėl Žano Polio. 

Jis tai tikrai nežino, kad ji mirė, Ko gi daugiau grįžo į Harting- 
toną, jei ne ieškoti jos, kaip buvo žadėjęs? Gal Eiva iškarpų albu- 
mą paliko todėl, kad žinojo mirštanti. Norėjo, kad jis žinotų, jog 
ji savąją susitarimo dalį įvykdė. Ji sumišusi atsiduso. Kažkas čia 
ne taip. Kodėl gi Eiva neėmė ir to albumo nenusiuntė jam? Kodėl 

nepaskambino ir nepranešė serganti? Užuot stengusis prieš mirtį 
su juo pasimatyti, paliko albumą namelyje čia apsigyvensiančios 
šeimos valiai? 

Ji nuliūdo, kad Eiva niekuomet nebepamatys, ką ji nuveikė so- 
duose. Liko tik tas iškarpų albumas ir baisi tiesa, kurią dabar teks 
pasakyti Žanui Poliui. Miranda atsistojusi nuėjo į darželį pasėdėti 
po šermukšniu ir pamąstyti. Nėra reikalo jam sakyti tuoj pat. Ga- 
lima atidėti. Argi Žanui Poliui nebūtų geriau? Kol gyveni, tol turi 
viltį. Ji parinksianti kuo tinkamesnę valandėlę. 


XXXVI 
Sydanti Mano Aado galia 


pajėgi atgaidinti net labiausiai 
M. „tas ye. | . 


Kai Deividas atvažiavo į Hartingtono dvarą, Miranda prieš kelias 
valandas su Henrieta buvo išdūmusi į stotį; Henrieta savo fiatą 
paliko ant keliuko, kad grįžus būtų kuo parvažiuoti. Ponia Ander- 
vud, virtuvėje prižiūrėdama vaikus, virė vakarienę trims. Nebuvo 
prasmės vaikų guldyti, kai pro duris įžengia tėvas, be to, savaitga- 
lis, jie išsimiegos ryte. 

Ponia Andervud išgirdo virstelint priekines duris. Gasas su 
Storma šoko nuo minkštasuolio, ant kurio sėdėdami rytojaus 
pietums aižė pupas, ir nukūrė koridoriumi pasitikti tėčio. Ponios 
Andervud ausis pasiekė Stormos spygčiojimai „Tėti“ ir Deivido 
juokas - jis tikriausiai ją pakėlęs suko. Susitikimas buvo linksmas. 
Ponia Andervud buvo girdėjusi gandų apie meilužę ir kad Miran- 
da užtiko juos besiglaustančius šiltnamyje, bet ji nebuvo iš tų, ku- 
rie kiša nosį į kitų reikalus. Sprendžiant iš garsų, Deividas buvo 
laimingas kaip iš už medžio kyšantis jaunas mėnulis. 

— Kaip laikosi mano berniukas? — paklausė jis lenkdamasis pa- 
taršyti Gasui plaukų. — Tu paaugai! 

— Nepaaugau, - atkirto Gasas. — Tau reikia akinių. 

— Esi teisus. Bet aš šiokius tokius įsitaisiau, kalbant perkeltine 
prasme, ir dabar matau jus kaip niekad puikiai. - Gasas suraukė 
nosį. Tėtis šnekėjo kitaip. - Eime paklausti, kada vakarienė. 

Trijulė koridoriumi atžingsniavo į virtuvę, kur ponia Ander- 
vud šluostėsi rankas į prijuostę. 

— Labą vakarą, pone Kleiburnai, - pasisveikino ji šypsodamasi. 
Jai ponas Kleiburnas visuomet atrodė gražuolis. Jis buvo numetęs 
svorio. Reikėtų šiek tiek atpenėti. —- Kepu vištą su bulvėmis, — pra- 

nešė ponia Andervud galvodama, kad reikėjo į skardą įdėti dar 
keletą bulvių. 

— Skaniai kvepia! Kada leisite mums valgyti? 

- Po valandos. Pusę devynių. 

— Gerai. Eime, vaikai, pasivaikščiokim lauke prieš vakarienę. 
Gaila veltui praleisti tokį puikų vakarą. 

Gasas pažvelgė į seserį ir patraukė pečiais. Tėtis kalbėjo visiš- 
kai ne kaip tėtis. 

Jie čiobrelių taku patraukė miško link. 

— Ką veiksim, tėti? — paklausė Storma. 

— Nežinau. Pažiūrėsim. 

— Mes su Žanu Poliu karvelidėje įsirengėm būstą, — pasigyrė 
Gasas, bėgdamas pirmas jo parodyti. 

Deividas, išgirdęs to vyro vardą, susiraukė. 

— Neabejoju, - šaltai pasakė žiūrėdamas į Stormą, sekančią 
paskui brolį. 

Žvalgydamasis po švelnioje vakaro šviesoje kvepiančius sodus 
jis pamatė, koks gražus vakaras. Spalvų buvo mažai, tik skirtingų 
atspalvių žalia ir balta. Ryškių spalvų stoka kaži kodėl ypač rami- 
no, ir Deividas pajuto, kad įtampa, susikaupusi nuo tada, kai jis 
buvo užtiktas su Blaita, pamažu traukiasi, lyg švelnaus atoslūgio 
bangos neštųsi nuolaužas. 

Vaikai trypčiojo apie karvelidę rodydami, kokią laužavietę su- 
sikrovė valgiui virti, kokią duobę išsikapstė lobiui slėpti. Deividas 
išvydo, kaip ant karvelidės krinta purpuriniai šešėliai, kaip balta 
virsta rožine, ir nustebo pamatęs pro vieną langelį pastogėje vidun 
purptelint balandžių porą. Jis užsikrėtė optimizmu, dvasią užliejo 
džiugesys, sakytum turėtų atsitikti kažin kas stebuklingo. 

— Eime! Eime toliau, — ragino jis, žingsniuodamas ganyklos 
link. 

Vaikai pasileido iš paskos. Deividui kažkas įspraudė delniuką 
ir jis jau manė išvysiąs šalia šokuojančią Stormą. Jo nuostabai, tai 
būta Gaso. Deividas nusišypsojo sūnui. Berniukas droviai šyptelė- 
jo, tada nudūrė akis. Deividas jautėsi nevertas Gaso pasitikėjimo. 
Dar nebuvo įveikęs tiek kelio, kad nusipelnytų tokio kliovimosi. 

Priėję ganyklą, kur Džeremis Ficherbertas laikė karves, jie per- 
lipo per tvorą. Asilas Čarlis pakėlė galvą ir, išvydęs mažių, paliovė 
žiaumojęs žolę. 

— Reikėjo Čarliui atnešti morką, - tarė Deividas. 

Gasą užplūdo gėda. Storma ištiesė ranką. 

- Eikš, Čarli, - pašaukė ji, bet asilas nė nekrustelėjo. Tik akylai 
juos stebėjo, visas įsitempęs, pasirengęs sprukti. —- Nebijok, - to- 
liau ragino mergaitė. — Tėti, kodėl jis neina? Šiaip gi prieina. 

- Jis nepratęs prie manęs, — nutarė Deividas. - Eikš, Čarli. 

Drąsinamai šypsodamasis jis ištiesė ranką. Jie ėjo artyn. Čarlis 
nežinojo, ko tikėtis. Žmonės atrodė gana draugiški. Gasas, ištrau- 
kęs delną iš tėvo rankos, kelnių kišenėje paieškojo mėtinio sal- 
dainio. Po pietų kaip tik buvo praplėšęs naują pakelį. Jis padėjo 
mėtinuką ant delno ir atkišo Čarliui. 

— Te, Čarli. Aš tavęs neskriausiu. 

Jis įsmeigė į asilą akis, taip tikėdamasis perduoti jam geru- 
mą ir nuoširdumą. Gasas žinojo, kad gyvulys jo bijo, ir nieko 
nuostabaus. Juk jis buvo negeras, vaikydavosi Čarlį po ganyklą 
su pagaliu. Dabar Gasas jau gėdijosi to, kaip anksčiau elgdavosi. 
Anuomet jis buvo mažas, manė sau, mažas neišmanėlis. Dabar 
jau kur kas labiau suaugęs, žino, kad gyvių skriausti negalima, 
kad ir kokio jie būtų dydžio. Visi nusipelno pagarbos. To jį išmo- 
kė Žanas Polis. 

— Nebijok, Čarli. Aš tavęs neskriausiu, daugiau niekuomet ne- 
beskriausiu, - sumikčiojo jis tikėdamasis, kad tėvas nenugirs. 

Asilas nedrąsiai ištiesė kaklą ir didelėmis aksominėmis šnervė- 
mis pauostė Gaso ranką. Tokiam kvapui neatsispirsi. Čarlis atkišo 
lūpas ir įsiurbė saldainį. Storma net suspurdėjo iš džiaugsmo. Dei- 
vidas įsisprendęs žiūrėjo, kaip Gasas ištraukia dar porą saldainių 
ir vieną duoda seseriai, kad ir ji galėtų pašerti Čarlį. Gasas pama- 
žu susidraugavo su buvusia auka. Čarlis leido berniukui glostyti 
galvą ir murzinais pirštais kasyti platų snukį. Storma plekšnojo 
jam per kaklą ir traukė iš kailio vėlinius, kurie kabėjo ant nugaros 
tarsi veltinės kasytės. 

— Jį reikia gerai iššukuoti, - pasakė ji. - Aš paklausiu Džere- 
mio, ar galim jį išsivesti ir sutvarkyti. 

— Gera mintis, - pritarė Gasas. - Galėtume jį pasivedžioti už 
virvės. 

— Taip, ir šerti. Jis būtų mūsų augintinis. 

— Manau, jam patiktų, — įsiterpė Deividas. — Mėtinukai aki- 
vaizdžiai patiko. 

Gasas prisiglaudė Čarliui prie kaktos ir pašnibždėjo prašyda- 
mas atleisti. Tas, regis, suprato. Kvėptelėjo, suprunkštė ir pakarpė 
ilgomis ausimis. Kai jie per ganyklą patraukė į mišką, Čarlis sekė 
iki pat vartų ir ten pastovėjo vypsodamas, kol trijulė dingo tarp 
medžių. Gasas pralinksmėjo. Dabar jo praeities klaidos visiškai 
ištrintos. Atkutęs jis nukūrė tarp medžių išmintu taku, šokinė- 
damas per nukritusias šakas ir gervuoges. Storma ėjo su tėčiu, 
dairydamasi tarp lapų gyvenančių fėjų. Deividas svarstė, kodėl 
gi anksčiau nerasdavo laiko šitiems paprastiems malonumams. 
Žiūrėdamas, kaip saulėlydis svilina medžių viršūnes, kaip juos 
gramzdina į šešėlį, suprato, kad jo vieta čia. Čionai, su šeima. Kad 
ir kas buvo nutikę, jis už ją kausis. 


Miranda su Henrieta įsikūrė numeryje „Berkeley“ viešbutyje, 
šviesiame ir erdviame kambaryje su langais į šurmuliuojančias 
Londono gatves. „Harvey Nichols“ buvo vos už kvartalo, o „Har- 
rods“ — tik šiek tiek toliau. Miranda turėjo patirti euforiją. Juk 
kone užuodė pro langą besismelkiančius kvepalus. Bet ji jautė- 
si prislėgta. Tegalėjo galvoti apie Eivą Laitli, Žaną Polį ir visą tą 
beviltiškumą. Buvo taip įsijautusi į jųdviejų meilės istoriją, lyg ta 
būtų buvusi jos. 

Henrieta negalėjo atsipeikėti nuo viešbučio prabangos. Ji puldi- 
nėjo po numerį grožėdamasi marmuriniu vonios kambariu, kur ša- 
lia muiliukų ir miniatiūrinio siuvimo rinkinuko rikiavosi mažyčiai 
„Molton Brown“ vonios aliejų buteliukai. Prisidėjusi pūkuotą baltą 
chalatą, sukiojosi su juo, lyg tas būtų rinktinė pokylio suknia. 

— Pagalvota net apie šlepetes! - spygtelėjo ji. 

— Viršuje yra baseinas, jei norėtum paplaukioti, ir SPA. Tau 
reikia pasidaryti masažą. 

— Aš jo niekuomet nesidariau, — rausdama prisipažino Hen- 
rieta. — Kažin kaip jausčiausi nusirenginėdama prieš nepažįstamą 
žmogų. Be to, manęs gi šitiek daug! 

— Eta, nebūk kvaila. Jie masažuoja dešimt kartų storesnius. 
Nagi, aš reikalauju. Rytoj šeštą, kai būsim nusivariusios nuo kojų. 
Aš pati būtinai užsisakysiu. 

Henrieta žiūrėjo į draugę. Nors ta ir šypsojosi, negalėjo nu- 
slėpti esanti nelaiminga. Net jos nuostabioji oda atrodė papilkėju- 
si. Henrieta nenorėjo kamantinėti. Ji labai troško, kad Miranda jai 
atsivertų — tada būtų tikra draugė, kaip Trojus, kuris palaikydavo 
ją visuomet, tiek gerais laikais, tiek sunkmečiu. Henrietos supra- 
timu, draugas ir yra tas, kuris tave mylės, kad ir kas atsitiktų. Ji 
troško, kad Miranda jai suteiktų progą būti tokiai. 

Tą vakarą jos vakarieniavo savo kambaryje, apsisiautusios cha- 
latais. Padavėjas įvairavo vežimėlį, kur po dideliais sidabriniais 
dangčiais buvo pavožta šiltutėlių patiekalų. Henrieta pakerėta iš- 
gėrė gerokai per daug vyno ir ištuštino visą savo lėkštę, nugurkė 
net raudonąjį pipiriuką, kurių šiaip nepakęsdavo. 

— Atleisk, kad buvau prasta draugė, — tarė Miranda, stiprinda- 
masi taure vyno. —- Neabejoju, girdėjai gandus, kad mudu su Dei- 
vidu kuriam laikui išsiskyrėm, Užklupau jį mylintis su savo sena 
drauguže, kurią pažįstu nuo mokyklos. Romanas tarp jų truko 
ištisus mėnesius. 

— Šį tą girdėjau. Nenorėjau klausti... 

— Aš jos buvau nemačiusi metų metus, bet vienąsyk netikėtai 
sutikau Londone. Jos sūnus tokio pat amžiaus kaip Gasas. 

— Kaipgi gali tikėtis, kad draugė ims ir šitaip išduos. 

— Bet ji nebuvo tikra draugė, argi galėjo būti? Tik kad drauga- 
vom mokykloje. Nuo to laiko daug vandens nutekėjo. Mes - labai 
skirtingos. Mus siejo mokykla, bet dabar, be Gaso ir Rafaelio, ne- 
turime nieko bendro... žinoma, išskyrus Deividą. 

— Labai tave užjaučiu. 

— Dėkui. Gyvenimas — kankynė. Būčiau tau pasakiusi, bet pir- 
ma turėjau viską apgalvoti pati. Šiaip ar taip, jis vis dėlto atsiprašė. 

— Tu jį dar myli? 

Miranda gurkštelėjo vyno ir prisimerkė. 

— Manyčiau, taip. 

— Manytum? 

Henrieta stebėjosi, kaip galima nežinoti. 

— Pastaruoju metu mano dėmesys buvo nukrypęs kitur. 

Ji svarstė, sakyti ar nesakyti. Turėjo kam nors išsipasakoti, pa- 
slaptis deginte degino širdį. 

— Ir kas gi galėtų atitraukti tave nuo rūpesčių dėl savo santuokos? 

Miranda susijuokė. 

— Žinau, tai kvaila. Ir pati nesusivokiu. Jei kalbėtume nuošir- 
džiai, aš džiaugiuosi, kad yra šaunesnių už Deividą. Kad ir Žanas 
Polis. 

— Tu jo neįsimylėjusi, tiesa? 

— Ne, ir mudvi abi tokios, - pasakė Miranda supratingai šyp- 
sodamasi draugei. - Tu irgi neįsimylėjusi Žano Polio, tiesa? — 
Henrieta papurtė galvą. — O ką įsimylėjusi? Kažkas yra, matau iš 
akių. 

Mirandai reikėjo žinoti apie kieno nors kito laimę — tai būtų 
šviesos spindulėlis dabar ją gobiančioje tamsoje. 

— Pirma noriu išgirsti tavo istoriją, — pareiškė Henrieta. 

— Aš tau papasakosiu tik jei tu man pasakysi, ką įsimylėjai. 

— Džeremį Eicherbertą. Štai ir pasakiau. 

Miranda nustebo. Ji atsilošė krėsle ir, ūmai išvydusi Henrietą 
visiškai kitokią, įsistebeilijo. 

— Džeremį Ficherbertą. Mintyse jųdviejų niekaip nebūčiau su- 
siejusi. Bet dabar, kai pasakei, pati stebiuosi, o kodėl gi ir ne. Kiek 
toli pasistūmėjęs tas reikalas? 

— Ak, ne per toliausiai, — vyptelėjo ta, nudelbė akis ir nusidažė 
tokia pat spalva kaip pipiriukas, kurį ką tik taip kvailai sušlamš- 
tė. - Mes net nesibučiavom. Gal jis nė nenori. 

— Nekvailiok. Jei nesibučiuojat, tai ką gi veikiat? 

— Pabūnam kartu. Jis ateina į mano krautuvę. 

— Tai kad dabar jis jau turėtų turėti savo krautuvę, - pašmaikš- 
tavo Miranda. 

— Jis malonus. 

— Gražus. Pamenu, kai pirmą kartą jį pamačiau, pastebėjau 
akis. Tokios žydros. 

— Taip, tiesa. 

— Ką gi, pasakok toliau. Kodėl pati nežengi pirmo žingsnio? 

— Ak, aš negalėčiau. 

— Tada turi jį padrąsinti. 

- Jis pats žino, ką daryti. 

— Tai kodėl nieko nedaro? 

— Nes yra drovus. 

— Ne, netiesa. Jis nėra tikras, kad tavo jausmai irgi tokie pat. 

— O galjis tik nori būti mano draugas. 

Miranda vos neužspringo vynu. 

— Joks vyras tiek nevargs dėl draugystės, nebent būtų gėjus. 

— Kaip Trojus, — ilgesingai šypsodamasi pasakė Henrieta. — 
Na, tai kokia tavo paslaptis? 

Miranda ištuštino taurę ir vėl prisipylė. 

— Pradėsiu nuo pat pradžių... 

— Tai visai tinkama vieta, — sukikeno Henrieta, jausdamasi 
maloniai apsvaigusi. 

— „nuo iškarpų albumo, kurį radau mūsų sklype stovinčiame 
namelyje... 

Henrieta klausėsi, o Miranda pasakojo apie Eivą Laitli, jos ro- 
maną su paslaptinguoju vyriškiu, jos vadinamu P. P., ir kartu so- 
dintus sodus. 

— Vyras, kurį Eiva vadino P. P., yra Žanas Polis. 

— O Viešpatie! - aiktelėjo Henrieta. - Ar tu tikra? 

— Taip, jis ponas Prancūzas. Kai. užklydo į mano namus ir 
pasisiūlė sodininkauti, aš maniau, kad tai atsitiktinumas. Žinai, 
dabar prisimenu - kai paklausiau, ką jis veikia, atsakė: „Sodinin- 
kauju“. Niekad nesisakė esąs sodininkas. „Sodininkauju, kodėl gi 
ne“ Tik dabar, kai žinau, tai skamba kvailai. Jis gi Prancūzijoje 
turi gražiausią vynuogyną. Nenuostabu, kad manęs taip ir nepa- 
klausė apie užmokestį. Jis turtuolis. Toks turtingas ir tokią padėtį 
užimantis vyras tik iš meilės gali dirbti paprastu sodininku ir gy- 
venti mažyčiame namelyje! Pasižadėjo atgaivinti sodus, ir išties 
atgaivino. Tačiau Eivos neatgaivins. Ji mirusi. 

Henrieta perbalo. 

— Mirusi? 

— Aš skambinau jai ir pasikalbėjau su dukra. 

— Ar Žanui Poliui sakei? 

— Dar ne. Labai bijau. 

— Turi pasakyti! Privalai atiduoti jam tą albumą. Jis priklauso jam. 

— Bent jau sužinos, kaip Eiva jį mylėjo. 

— Turi pasakyti, kad namelį radai paliktą kaip jų meilės švento- 
vę. Kad stalas buvo padengtas dviem, stovėjo arbatinukas ir puo- 
deliai. Kad namelis liko toks, tarsi jie būtų išėję pasivaikščioti ir 
nebegrįžę. Tai pati romantiškiausia istorija, kokią tik esu girdėjusi. 

— Bet yra dar šis tas, Eta, 

— Sakyk. Kitaip neištversiu! 

— Pičė, duktė, su kuria kalbėjausi, yra jo. 

— Tikrai? 

— Neabejoju. Eiva tai aiškiai parašiusi albume. Kai Žanas Polis 
grįžo į Prancūziją, ji pasijuto nėščia. Ji rašo, kad Filipui kūdikis 
atrodė visiškai kaip Eiva, bet ji įžiūrėjo Žano Polio šypseną. Pa- 
vadino ją Piče, kaip Žanas Polis vadino ją — ma pėche. - Miranda 
pravirko. — Ar žinai, ką ji rašo? Kad kiekviena dukters šypsena jai 
buvo dovana. 

Abiem sėdint prie stalo, skruostais ritosi ašaros. Padavėjas at- 
ėjo išsivežti vežimėlio, bet vos žvilgtelėjęs atsiprašė ir spruko kaip 
nuplikytas. 

— Kažin kaip mes atrodom? - juokdamasi pro ašaras paklausė 
Henrieta. 

— Nesuprantama tik viena. Jei Eiva žinojo mirštanti ir norėjo, 
kad Žanas Polis turėtų albumą, kodėl neėmė jo ir nenusiuntė? 

Henrieta, rodės, suglumo kaip ir pati Miranda. 

— Gal norėjo, kad Žanas Polis jį gautų tik jei būtų įvykdęs savo 
susitarimo dalį. Negalėjo imti ir siųsti lyg niekur nieko — o jeigu 
jis vedė ir ją pamiršo? Juk tai buvo prieš daugiau kaip dvidešimt 
metų. Jei jis būtų grįžęs dėl jos, kaip žadėjo, tada ir būtų radęs 
albumą. Būtų jo nusipelnęs. Supranti? 

- Žinai, gali būti. Stebiuosi, kaip tu, išgėrusi šitiek vyno, gali 
taip blaiviai mąstyti. 

— Nuo jo protas tik blaivėja, —- nusijuokė Henrieta. - Kaip ma- 
nai, ar jam bus skaudu, kad Eiva taip ir nepranešė apie Pičę? 

— Taip, bet P. P. tai suprantama iš albumo. Ji negalėjo sakyti. 
Įsivaizduoji, kokios būtų buvusios pasekmės? Apsaugoti savo šei- 
mą ji tegalėjo vieninteliu būdu — išlaikydama paslaptį. 

— Kaip manai, ar Filipui kada nors kilo abejonių? 

— Nežinau. Vargu. Ji niekuomet nemanė, kad jis ką nors įtaria. 

— Tai romano siužetas. 

— Žinau, - pritarė Miranda. 

— Tu jį galėtum parašyti, - pasiūlė Henrieta. 

— Galėčiau, bet ar sąžininga būtų taip elgtis? 

Prisipažinti Henrietai, kad romaną ji jau parašiusi, Miranda 
nedrįso. Staiga dėl šito pasijuto prastai, tarsi būtų mindžiusi Ei- 
vos kapą. 

— Kūrėjas turi savą teisę. Jis gali pasiremti tiesa, bet perkurti 
savaip. 

Miranda pasilenkė prie Henrietos. 

— Žinai, man regis, Eiva norėtų, kad jį parašyčiau. — Ji prisimi- 
nė apelsinmedžių žiedų kvapą, kuris pasklisdavo kambary vos jai 
atsisėdus rašyti. - Neklausk kodėl, bet aš jaučiu, kad norėtų. 


Rytojaus dieną Miranda su Henrieta siaubė parduotuves. Nuėjo 
į „Harvey Nichols“, pasivaikščiojo Slouno gatve, tada, papietavu- 
sios „Caprice“, patraukė į „Selfridges“. Išgarbintoji Pandora pasiti- 
ko jiedvi su fleitomis, šampanu ir būdingu užtikrintu stiliaus po- 
jūčiu. Miranda sėdėjo patogiame krėsle atskirame kambaryje, o 
Pandora nuo kabyklos, kurią buvo pasiruošusi, traukė sukneles ir 
apsiaustus, kelnes ir švarkus. Henrieta darė kaip liepiama — viską 
matavosi. 

— Žinau, dauguma šitų modelių tokie, kokių nė nemanei kada 
nors dėvėsianti, - tarė Pandora, kurios tobuli dantys saulės nu- 
rusvintame veide baltavo kaip perlai. - Bet Miranda sakė, kad tau 
reikia visiškai pasikeisti — taip, kaip pakeičia Trinė su Siuzana. - Ji 
iškėlė liemenėlę ir nusijuokė. — Jų sėkmės paslaptis — liemenėlė! 
Dabar ji bus ir tavo sėkmės paslaptis. 

Pirkinių krepšių buvo tiek daug ir tokių didelių, kad jos nega- 
lėjo visko parsinešti į viešbutį, todėl Pandora pasirūpino, kad tie 
pirkiniai būtų pristatyti vakare. Henrieta, matydama tokį Miran- 
dos dosnumą, neteko žado. 

— Man iš viso šito didesnis malonumas nei tau, - nuramino ją 
Miranda imdama už parankės. —- Anksčiau tam ir gyvenau, kad 

apsipirkinėčiau, o dabar man tas nelabai berūpi. Užtat laukiu 
masažo. 

— Šiandien aš pasitikiu savimi, — įkvėpusi pratarė Henrieta, 
jausdamasi atsinaujinusi. - Aš irgi masažuosiuosi. 


Kai Miranda su Henrieta grįžo į Hartingtoną, Deividas jau buvo 
išvažiavęs. Mirandai iš nusivylimo nudiegė širdį. Savaitgalis su 
Henrieta ją pradžiugino. Atitrūkti nuo savęs ir namų, duoti sau 
laiko įvertinti, kas svarbu, buvo naudinga. Bet būtų buvę gerai jį 
pamatyti. Kad ir nedorai Deividas pasielgė, Miranda jo pasiilgo. 
Namuose kažko trūko. Bet, dar nespėjus įsigalvoti apie jo išvy- 
kimą, Mirandos dėmesį patraukė Džeremis su vaikais — visi bri- 
do per pievą vedini Čarliu. Henrieta pabraukė ranka per naujai 
nudažytas sruogas ir pamojavo. Džeremis nusikėlė skrybėlę, irgi 
pamojo. Vaikai atkūrę puolė motinai į glėbį. 

— Ar nupirkai man lauktuvių? - paklausė Storma. 

— Čarlis - mūsų augintinis! - pranešė naujieną Gasas. - Jis ėda 
mums iš rankų ir visa kita... Jam patinka mėtinukai! 

Miranda pasisuko ir pamatė tarpdury stovinčią ponią Andervud. 

— Henrieta, aš eisiu šnektelti su ponia Andervud. Man buvo 
labai gera. Ačiū, kad suteikei tokią pramogą. 

Moterys apsikabino. 

— Ne, tai tau už viską dėkoju. Dabar aš - visai kita moteris, — 
sukdama ant piršto automobilio raktelius nusijuokė Henrieta. — 
Tikrai atrodau, lyg būčiau kažin kas! 

— Atrodai nuostabiai! O dabar čiupk jį! 

Henrieta nuraudo. 

— O tu irgi daryk, kas reikalinga. 

— Taip ir padarysiu. Dabar pat, kol ponia Andervud čia ir gali 
prižiūrėti vaikus. 

Miranda pažiūrėjo, kaip Henrieta su Džeremiu išeina pro sodo 
vartus nuvesti Čarlio į ganyklą, ir nuėjo pas ponią Andervud. 

— Kaip sekėsi? — paklausė ji. 

Ponia Andervud susidėjo rankas ant krūtinės. 

- Jiems buvo gera. Ponas Kleiburnas, mano galva, džiaugė- 
si taip, kaip metų metus nebuvo džiaugęsis. Jis šituos vaikelius 

myli. Esu tikra, jie patys jums tai pasakys. Žinau, ne mano rei- 
kalas, bet jūsų labui, Miranda, duosiu vieną patarimą. Atleisti — 
krikščioniškas reikalas. Vyrai iškrečia tų paikysčių. Uždrožti jam 
derėtų, bet vyras ir tėvas jis geras. Na štai ir pasakiau. - Ji kietai 
sučiaupė lūpas. 

— Dėkoju jums, ponia Andervud. Jūsų nuomonę aš vertinu, — 
pagarbiai atsakė Miranda. - Turiu paprašyti paslaugos. Man šįva- 
kar būtinai reikia pamatyti Žaną Polį. Reikalas labai svarbus. Ar 
galėtumėt pabūti su vaikais? Ilgai neužtruksiu. 

Ponia Andervud kilstelėjo antakius. 

— Jei jau toks svarbus, negaliu atsakyti. Žinot ką, turiu patiekti 
Andervudui arbatos. Tuoj pat sulakstysiu, kol prausite vaikus, o 
tada grįšiu jų pasaugoti. Gerai? 

— Ačiū jums, ponia Andervud, būtų nuostabu. 


va- so 


— Tu spinduliuoji, - pagyrė. 

— Ačiū, — rausdama padėkojo ji. - Laiką praleidau nuostabiai. 

— Matyti. 

Jo žvilgsnis prie jos veido užtruko ilgiau nei įprastai. Henrieta 
nukreipė akis į šalį. Abu per pievą brido į ganyklą. Saulė leidosi, 
dangų liedama auksiniu sirupu. Žolė rasojo, paukščiai, čirškau- 
dami medžiuose, ruošėsi nakčiai. Pūtė šiltas gaivus vėjelis. Hen- 
rieta dairėsi po sodus, kuriuose sklandė Eivos su Žanu Poliu su- 
kurtas stebuklas, ir ją užplūdo liūdesys. Tie sodai buvo aplaistyti 
jų ašaromis. 

— Džeremi, - staiga pašaukė ji. Supratusi, kokius stiprius jaus- 
mus jaučia jam ir kad būtinai turi prisipažinti, išbalo. Džeremis 
sustojo, sužiuro. —- Noriu tau šį tą pasakyti. 

— Klausau. 

Jo veidas surimtėjo. 

— Na, jau kuris laikas norėjau pasakyti... - Henrieta sunkiai rijo 
seiles, mat pradėjo dusinti staiga grįžusios abejonės. Ji trypčio- 
jo. - Ar tu namie turi krautuvėlę, kuri konkuruoja su manąja? — 
išlemeno jausdamasi kaip mulkė. Džeremis išsišiepė. Henrieta at- 
gavo pasitikėjimą. - Supranti, jei turi, tada man nėra kitos išeities, 

tik abi sujungti ir įsteigti didelę parduotuvę, nes konkurencijos aš 
neatlaikysiu. Miestelis mažas. 

Džeremis nusiėmė skrybėlę ir uždėjo jai ant peties ranką. 

- Ir aš dėl to sukau galvą, - pasakė. - O tu tokia sumani, radai 
sprendimą. 

Henrieta pamiršo kvėpuoti. Džeremis pasilenkęs ją pabučiavo. 
Ji apstulbusi apsivijo jį rankomis ir prapuolė glėbyje. Pajutusi, kad 
nekvėpuoja, pagaudė oro, tada nusijuokė. 

— Manau, turėtum kuo greičiau kraustytis pas mane, kad iš 
mūsų sąjungos galėtume krautis kapitalą, —- pasakė jis. — Be to, 
reikia sutvarkyti tam tikrus teisinius reikalus. 

Ji nesupratusi suraukė antakius. 

— Teisinius reikalus? 

— Kelsim vestuves, Henrieta. Jei žinotum, kaip ilgai laukiau, 
kol tave radau, suprastum, kodėl nebenoriu gaišti. Aš tave myliu. 
Dabar galiu tai pasakyti. Myliu tave ir noriu su tavim dalytis savo 
gyvenimu. Galiu pasiūlyti apykvailių šunų ir pakriką ūkį, bandą 
melžiamų karvių ir didelį raudoną traktorių. Prašau tavęs, sakyk 
„taip“, nes kitaip nežinosiu, ką veikti su visais tais muiliukais! 


XXXVII 


YUekas neišlieka Roka Bugo, 
"Ola kas gale pasikeičia: 
Kaip dan VUenaa pacikeil UAMmaa: 


Miranda rado Žaną Polį virtuvėje beruošiantį vakarienę. 

— Atrodo skaniai, - pasakė ji žiūrėdama, kaip jis kepa antieną 
su svogūnais ir pomidorais. 

— Kitąsyk darysiu dviem. 
pų albumą. Staiga jis surimtėjo, tarsi tarp albumo puslapių būtų 
užuodęs Eivos pelenus. 

— Mums reikia pasikalbėti, - išllemeno Miranda, nežinodama, 
nuo ko pradėti. - Ar galiu prisėsti? 

— Žinoma. 

— Kas čia? - paklausė. 

Bet ir taip žinojo. Rašyseną atpažino iš karto. 

— Man atrodo, jis skirtas jums, — paaiškino ji. - Buvo čia, kai nu- 
sipirkom namą. Šis namelis buvo išsaugotas kaip šventovė. Stalas 
liko padengtas dviem, tarsi arbatą gėrę žmonės būtų ką tik pakilę ir 
išėję. Prisipažįstu, kad perskaičiau šitą knygą. Ir man plyšta širdis. 
Dabar žinau, kad jūs esat tas, kurį Eiva Laitli mylėjo, bet negalėjo 
turėti. Jūs — jos nepasiekiamas mylimasis, vyras, kurį ji vadino P, P 

- Ponas Prancūzas, - vos girdimu balsų atsiliepė Žanas Polis. 

— Aš visai neseniai išsiaiškinau. Dabar man gėda, kad paėmiau šį 
albumą ir perskaičiau, ir kad atnaujindama namelį ištryniau jos prisi- 
minimą. Regis, ji norėjo, kad pamatytumėt jį tokį, kokį palikot, tarsi 
nė nebūtumėt išvažiavęs. Manau, norėjo, kad pamatytumėt, jog nie- 
kuomet jūsų nepamiršo ir neišdavė. — Jis paėmė albumą ir perbraukė 

ranka per viršelį, tarsi popierius būtų švelni jos veido oda. Miranda 
nebegalėjo žiūrėti. Todėl pažvelgė pro langą — lauke temo. - Aš jai 
paskambinau, bet jos nebėra. - Ji nurijo gerklėje sustojusį gumulą. — 
Pernai mirė. — Šiuos žodžius ištarė pašnibždomis. Ir pamatė, kaip 
Žanas Polis susmunka krėsle. Miranda pakilo. Turėjo kuo greičiau 
eiti iš šito namelio. Negerai, kad ji čia, kišasi į jų meilę. - Man taip 
gaila, —- sužiopčiojo ji. — Atleiskit, kad tai jums sakau aš. 

Ašaroms ritantis skruostais ji išlėkė ir uždarė duris. 

Miranda sustojo ant akmeninio tiltelio, širdis daužėsi taip, kad 
rodėsi, iššoks iš krūtinės. Norėjo pasakyti jam apie Pičę. Bet tai ne 
jos darbas. Perskaitys albumą ir pats sužinos. Jau gana ir to, kad 
pasakė apie Eivos mirtį. Pasaulyje nieko nėra svarbiau už meilę. Ji 
nuskubėjo taku namo, trokšdama priglausti vaikus ir įkvėpti šil- 
tos, gyvos meilės. 

Kai kluptelėjusi įžengė pro duris, kaip tik skambėjo telefonas. Ji 
puolė į darbo kambarį atsiliepti, bet tiesiant ranką aparatas nutilo. 

— Po galais! - susikeikė Miranda. 

Tarpdury išdygo ponia Andervud. 

— Ant viryklės palikau jums vakarienę, — pasakė. 

— Ar jūs pakėlėt ragelį? - paklausė Miranda. 

— Ne. Nenoriu atsiliepti į jūsų asmeninius skambučius. Be to, 
yra atsakiklis, tiesa? — Miranda linktelėjo ir surinko 1571. Žinutės 
nebuvo. — Miranda, ar jūs gerai jaučiatės? 

Ponia Andervud atrodė susirūpinusi. 

— Taip, gerai. Tikėjausi, kad skambina Deividas. 

Ponia Andervud supratingai palinksėjo. 

— Juk bet kada galite jam paskambinti pati. 

— Taip, — išsiblaškiusi sutiko Miranda. - Jūs tokia gera, kad 
savaitgalį juos maitinote. Nežinau, kaip atsidėkoti. 

— Valgė it karaliai. Beje, Deividą reikia atpenėti. Jis pastaruoju 
metu labai sulyso. Numanau, kad sunkiai dirba. 

— Taip. - Miranda jautėsi išsunkta ir pavargusi. Vos ne vos 
rado jėgų šnekučiuotis su ponia Andervud. — Gal pavalgysiu ir 
iškart gulsiu. 

— Tai aš jau eisiu, - nusirišdama prijuostę tarė ponia Andervud. 

— Dar kartą jums ačiū, ponia Andervud. Nežinau, ką be jūsų 
daryčiau. 

— Neabejoju, kad išsisuktumėt, — užjaučiamai nusišypsojo ji ir 
paliko Mirandą vieną. 

Kai ponia Andervud išėjo, Miranda užbėgo viršun pabučiuoti 
vaikų. Jie ramiai miegojo savo jaukiuose kambariuose, įsikniau- 
bę į pagalves. Ji įkvėpė miegančių vaikų kvapo, pasitrynė nosimi 
į plaukus ir tylomis padėkojo Dievui, kad jai dovanojo vaikus ir 
meilės palaimą. 

Išsimaudžiusi karštoje pušimis kvepiančioje vonioje, miega- 
majame pavalgė. Ponia Andervud buvo išvirusi skanios sriubos iš 
kvapiųjų moliūgų ir batatų. Miranda gulėdama lovoje žiūrėjo te- 
levizorių, susirado jau matytą „Zeinteldo“ seriją. Ji turėjo pamiršti 
albumą ir Žaną Polį, nukreipti mintis į ką nors kitą. Baigė valgyti 
tindama miegoti. Suskambėjo telefonas. 

— Aš tave myliu, Miranda. 

Skambino Deividas. Miranda pajuto siūbtelint palengvėjimo 
bangą. 

— Ir aš tave myliu, - pratarė slopiu balsu. 

Deividas neteko žado. Jis tikėjosi kur kas įnirtingesnio mūšio. 

— Myli? Aš to nenusipelnau. 

— Pradėkim iš naujo, — pasiūlė ji. - Pamirškim, kas buvo, ir 
pradėkim iš naujo. 

— Aš niekuomet sau neatleisiu, kad tave įskaudinau. 

— Užtat aš galiu tau atleisti, ir atleisiu. Noriu gyventi toliau. 

— Dabar suprantu, kad tu ir vaikai esate svarbiausi. Dėl nieko 
neverta rizikuoti šeima. Tai visa, ką mes turim. 

— Deividai, mums reikia daugiau būti kartu. 

— Na, aš svarsčiau... Ketinu išeiti iš darbo Sityje. 

— Ką? — Miranda apstulbo. Umai visiškai išsibudinusi, atsisė- 
do. - Ką veiksi? 

— Nežinau. Gal rašysiu apie blusos gyvenimą. Sityje uždirba- 
mi pinigai, bet ten nėra gyvybės. Savo padariau. Sunkiai dirbau. 
Metas džiaugtis derliumi, tai yra tavimi, Gasu ir Storma. Šias sa- 
vaites turėjau laiko pagalvoti. Mes visa šeima turėtume išeiti ilgų 
atostogų. Aš nenoriu siųsti vaikų į internatą. Noriu, kad jie būtų 
namie, kur galėčiau jais džiaugtis. Kam turėti vaikų, jei išsiunti 
juos iš namų? 

— Tu labai daug galvojai. - Miranda buvo sužavėta. — Gasas 
apsidžiaugs. 

- Jis jau apsidžiaugė. Aš jam pasakiau. Žinai, mudu pasikalbė- 
jom kaip vyras su vyru. 

— Šit kaip. 

Miranda pajuto, kaip suplastėjo paširdžiuose. Jis kalbėjo kaip 
ankstesnysis Deividas, kurį ji įsimylėjo. 

— Dabar mudu vienas kitą suprantam. 

— Grįžk namo, mielasis. Aš pasiilgau. 

Jis sunkiai atsiduso. Ilgai užtruko, kol susitvardė. 

— Tai patys mieliausi žodžiai, kokius tik esu girdėjęs. 


Kitą rytą Miranda pabudo jausdama keistą gumulą galugerk- 
ly. Ji pažvelgė pro langą. Dangus buvo pilkas, debesys stori ir 
sunkūs, sodai dunksojo apšviesti liūdnos šviesos. Vėjas nepūtė. 
Kažin ko trūko. Kažin kas buvo ne taip. Ji paskubomis apsi- 
rengė — apsimovė džinsus ir užsimetė medvilninį megztuką. 
Vaikai, džiaugsmingai aptarinėdami dienos planus, virtuvėje 
pylėsi į dubenėlius dribsnių. 

— Tuoj grįšiu! - šūktelėjo ji bėgdama per vestibiulį. 

Gasas žvilgtelėjęs į seserį susiraukė, ta tik gūžtelėjo pečiais. Jų 
tėvai — tikri keistuoliai. 

Miranda nukūrė per žvyruotą aikštelę, tolyn per laukinių 
gėlių pievą. Buvo vos pradedą lynoti, lengvučiai it pūkai laše- 
liai švelniai barbeno ant veido. Išvydus, kad Žanas Polis neiš- 
važiavęs, stovi ant tiltelio ir žiūri į vandenį, jai išsyk palengvėjo. 
Pamatęs ją, tas nenusišypsojo, akys atrodė nuo nuovargio net 
raudonos, veidas pilkas. 

— Kaipgi jūs laikotės? — sustojusi šalia, paklausė ji gaudydama 
kvapą. 

— Aš perskaičiau knygą, - atsakė jis. 

— Visą? 

Miranda apstulbo. Ji pati užtruko daug mėnesių. 

— Nemiegojau. - Jis palingavo galvą ir šiurkščia ranka persibrau- 
kė per ilgus plaukus. Miranda ant smakro pastebėjo pražilusius 
barzdos šerius. - Turėjau perskaityti iki galo. Regis, širdies gilumo- 
je visuomet žinojau, kad ji mirusi. Todėl ir neieškojau. Aš bijojau. 

— Ką ketinat daryti? 

Miranda bijojo atsakymo, nors žinojo jį Žanui Poliui dar ne- 
prasižiojus. 

— Grįžti į Prancūziją. 

— O Pičė? - tyliai paklausė ji. 

Jis truktelėjo pečiais. 

— Nežinau. — Žanas Polis atrodė sumišęs. — Eivai vaikai visada 
buvo svarbiau nei bet kas kitas. Man turėtų būti taip pat. 

— Norit pasakyti, su ja nesusisieksit? 

— Negaliu. Gal ji nė nežino. 

— Bet juk jūs jos tėvas. Pats sakėt — „dalelė tavęs ir dalelė manęs“. 

Pirmąkart nuo tada, kai ji susipažino su Žanu Poliu, jis pasiro- 
dė neryžtingas. 

Abu pajuto, kad ant upės kranto kažkas stovi. Moteris jau ėjo 
artyn, buvo apsivilkusi žydru kombinezonu ir baltais marškinė- 
liais, jos ilgi garbanoti plaukai buvo vasarinio šieno spalvos. Ža- 
nas Polis sulaikė kvapą. 

— Eiva, — aiktelėjo jis. - Negali būti. 

Jaunoji moteris nusišypsojo ir nedrąsiai pamojavo. 

— Žanai Poli, - sumurmėjo Miranda žavėdamasi moters veide 
atsispindinčia jo šypsena — kaip gražu. — Tai Pičė. 

Ji prisiartino ir šypsena virto sumišimu. 

— Žanai Poli, — tarė ji, - jūs manęs nepažįstat, bet... 

— Aš tave pažįstu, — tarė jis. - Tavyje atpažįstu tavo motiną. 

— Ir save, - pridūrė ji ir susidrovėjusi nusijuokė. 

— Tu tiesmuka kaip motina, — nusprendė jis, žvelgdamas į jos 
bruožus, nekantraudamas visą aprėpti akimis. 

— Turėjau laiko su tuo apsiprasti. - Ji pasisuko į Mirandą. - Jūs 
turbūt Miranda. 

— Taip. Nė nežinot, kaip malonu su jumis susipažinti. 

Jos apsikabino, tarsi būtų senos draugės. 

— Savaitgalį mėginau jums prisiskambinti, bet niekas neatsilie- 
pė. Tikiuosi, nieko blogo, kad ėmiau ir atvažiavau. — Ji apsidairė. — 
Niekas nepasikeitę. Atrodo nuostabiai. 

— Eime vidun, — pakvietė Žanas Polis. - Pradeda lynoti. 

— Aš gal geriau eisiu pas vaikus, - traukdamasi pasakė Miranda. 

— Būtų malonu, jei prisidėtumėt prie mūsų, - tarė Žanas Polis. 

Miranda pastebėjo, kad jo veidas atgavęs spalvą. Jis vėl atrodė 
gražuolis, akyse sužibo žiburiukai, kuriems neįmanoma atsispirti. 

— Mielai prisidėčiau, nes esu smalsi. Bet manau, kad dabar 
dera palikti jus vienus. Turit apie daug ką pasikalbėti. Kai baig- 
sit, gal galėčiau aprodyti sodus. Jie nuostabūs vien Žano Polio pa- 
stangomis. 

— Taip, malonėkit, — nudžiugo Pičė. - Labai norėčiau pamaty- 
ti. Mama būtų laiminga matydama juos atgaivintus. Tai buvo jos 
gyvenimo darbas. Noriu jums padėkoti, Miranda. 

— Už ką? 

— Už tai, kad tai pasidarė įmanoma. 

Mirandai iš džiaugsmo šoktelėjo širdis. 

— Dėl manęs? 

— Žinoma. Aš niekad nemaniau rasianti Poną Prancūzą. O jūsų 
dėka radau. 

Ji pažvelgė į Žaną Polį ir nusišypsojo. Tas karštligiškai ieškojo 
žodžių. Pičė atrodė tokia panaši į motiną. Tokia tiesi, tokia atvira, 
tarsi būtų susitikusi ne su kokiu nepažįstamuoju, o su pažįstamu 
visą gyvenimą. 

— Nesistebėkit, — pasakė ji, pamačiusi jį nustebusį. —- Priprasti 
prie šios minties turėjau visus metus. 

Miranda sodu parėjo namo. Aplinkui sodai skleidė magiją, 
tad ji jautėsi puikiai. Jos vieta čia. Ji laukė nesulaukė, kada galės 
žaisti su vaikais. Gal surengs iškylą, nuvažiuos prie senosios pi- 
lies. Gal pakvies kelis jų draugus arbatos. Ji parėjo namo. Storma 
su Gasu išvirto iš verandos, mat ant žvyro sustojo taksi. Pasisu- 
kusi ji pamatė Deividą, lipantį iš mašinos su lagaminu rankoje. 
Tas vilkėjo ne kostiumą, o džinsus ir žalius marškinėlius, atro- 
dė sulysęs, bet gražus. Miranda nusišypsojo, bet turėjo palaukti 
savo eilės, nes į jo glėbį supuolė vaikai. Ir jų vieta čia, patenkinta 
pagalvojo ji, pagaliau. 


Namelyje Žanas Polis pastatė ant viryklės prikaistuvį. Juodu susė- 
do prie virtuvės stalo, kaip prieš dvidešimt šešerius metus sėdėjo 
Eiva su Žanu Poliu. Bet šįkart reikėjo ne atsisveikinti, o kartu pra- 
dėti visiškai naują gyvenimą. 

— Turiu tau tiek daug ką papasakoti, - prabilo Pičė, jos žalios 
akys blizgėjo nuo užplūdusių jausmų. — Nežinau, nuo ko pradėti. 

— Pasakok apie savo motiną. Kaip ji mirė? 

— Pradėkim šiek tiek iš toliau, kitaip pamesiu giją. Mielasis tėve- 
lis — Filipas - maždaug prieš ketverius metus patyrė širdies smūgį, 
bet mes dar kurį laiką gyvenom čionai, nors jis ir lėtai sveiko. Mama 
rūpinosi juo kaip tikra slaugė. Atsisakė ieškoti pagalbos. Tu gi Žinai, 
kokia ji. Jai slauga buvo nepertraukiamas darbas, bet tėčio sveikata 
ėjo blogyn. Didelė kliūtis pasidarė laiptai. Visi jai sakė, kad turim 
persikraustyti. Žinoma, jai plyšo širdis renkantis iš to, ko reikėjo Fi- 
lipui ir ko reikėjo pačiai. Ji mylėjo šiuos namus ir sodus, be to, dabar 
žinau, kad taip ryžtingai laikėsi įsikibusi šios vietos dėl tavęs. Turbūt 
tikėjosi, kad vieną dieną atvažiuosi ir ją pasiimsi. Mes visi suaugę. 
Popė gyvena Londone, ištekėjusi ir turi vaikų. Arčis vedęs čilietę ir 
gyvena Valparaise. Angusas mažumą linkęs į bohemišką gyvenimą. 
Jis viengungis. Sėkmingai dirba istoriko darbą. Nepatikėtum. 

— O tu? 

— Aš taip ir nepalikau lizdo. Aš - sodininkė, - didžiuodamasi 
nusišypsojo ji. 

— Nesistebiu, — mąsliai pasakė jis linguodamas galvą ir žiūrė- 
damas į stebuklą. — Jos nagai buvo trumpi ir nulūžinėję, delnai 
šiurkštūs kaip medžio žievė. Jis buvo tikras, kad duktė kvepia šla- 
pia žole ir šienu. — Pasakok toliau, - paragino nekantraudamas 
išgirsti daugiau. 

— Na, ji dar ilgai čia prabuvo, nors geriau būtų išsikrausčiusi. 
Galiausiai nebeliko kitos išeities. Mat aptiko mazgelį pilve. Paaiš- 
kėjo, kad tai piktybinis auglys. Mes persikraustėm į Kornvalį, nes 
mamytė visad mylėjo jūrą. Ji paskelbė parduodanti namus labai 
brangiai, kad neatsirastų pirkėjo. Buvo labai skaudu jų atsisakyti. 
Galji vylėsi, kad niekas jų nepirks ir ji galės vienądien grįžti. Tėtis 
sveiko, o mamos sveikata ėjo prastyn. Visa įvyko labai greitai. Jai 
nebedaug buvo likę. Dabar, perskaičiusi albumą, manau, kad vė- 
žys buvo išraiška to širdies skausmo, kurį ji kentė tau išvažiavus. 
Jos sielvartas buvo toks gilus, kad nėra kaip apsakyti. Ji visus tuos 
metus laikė jį paslaptyje. Nesakė nė man, nors, būdama jauniau- 
sia, buvau jai artimesnė už kitus. — Pičė padvejojo, tada drovėda- 
masi pridūrė: —- Be to, aš buvau tavo. 

Lietaus lašams barbenant į langų stiklus abu žiūrėjo vienas į 
kitą ir suprato, kad nors ir buvo nepažįstami, dėl vieno kraujo ir 
siejančios meilės Eivai iškart pajuto bendrumą. 

— Kada ji mirė? - paklausė Žanas Polis. 

— Pernai pavasarį. Gegužės penktąją. 

— O aš taip tikėjausi vėl ją pamatyti. 

— Palaidojom nedidelės bažnyčios šventoriuje prie jūros. Ji tu- 
rėjo būti palaidota čia, bet sakėsi nenorinti. Matyt, tai jai rodėsi 
nederama. Galbūt netaktiška tėčio atžvilgiu. 

— Šeima jai visada buvo svarbiausia. 

— Tiesa. Bet ji paliko man iškarpų albumą, ne testamentu - pa- 
rašė pageidavimų laišką. Mamytė slėpė albumą namuose po grin- 
dų lenta. 

— O namelyje jį padėjai tu? 

— Taip. Aš jį visą perskaičiusi. Supratau, kodėl ji man apie tave 
taip ir nepapasakojo. Kas iš to būtų buvę? Aš myliu Filipą kaip 
tėvą, ir jis visuomet bus mano tėvas. Tik pamanyk, kaip man pa- 
sisekė - turiu du. 

- Ji tau taip ir nepasakė? 

— Ne. Gal jautė kaltę, kad mums abiem nepasakė. Gal su nie- 
kuo negalėjo apie tai kalbėti, net su manim. Bet mirdami žmonės 
nori sutvarkyti, kas nebaigta, o aš manau turinti teisę žinoti, iš kur 
atsiradau. Nusprendžiau palikti čia albumą, kad jei kada grįžtum, 
rastum jį ir sužinotum, jog ji niekuomet nepaliovė tavęs mylėjusi. 
Nežinojau, kur tave rasti, o tėvo klausti nenorėjau. Tuo metu net 
nežinojau, ar išvis noriu tave susirasti. Nelengva sužinojus, kad 
tas, kurį laikai savo tėvu, tau visai ne tėvas. 

— Ar Eilipas žino? 

— Ačiū Dievui, ne. Ir nesužinos. Būtų neteisinga jam sakyti. Be 
to, mama paaukojo jam savo gyvenimą. Jei jis nebūtų susirgęs, gal 
ji būtų išvažiavusi. Jam jos reikėjo. Kas žino, kaip būtų buvę. 

— O kodėl šiandien atvažiavai? 

— Nes jaučiau, kad atėjo laikas. Mamytė būtų to norėjusi, Judu 
abu taip troškot kūdikio, todėl tu turėjai sužinoti. — Ji vėl nusišyp- 
sojo, ir Žanas Polis išvydo, kad jos veidas tarsi veidrodis atspindi 
jo paties veidą. Pajuto, kad į ją žiūrint virpčioja širdis. Pičė nurau- 
do. - Ir mane užbūrė tas albumas bei slaptų mamos meilės ryšių 

romantika. Ji niekuomet nepaliovė tavęs mylėti, nepaliovė viltis, 
kad vieną dieną abu susitiksit. Kai paskambino Miranda, supra- 
tau, kad tai man atsivėrusi galimybė. 

— Kodėl ji man nepranešė mirštanti? 

- Ir aš apie tai galvojau. Pažinodama savo motiną, galiu tik 
spėti, jog nenorėjo, kad pamatytum ją šitokią. Nuslinko plaukai. Ji 
baisiai suseno. Labai pasiligojo. Numanau, jog norėjo, kad prisi- 
mintum ją tokią, kokia buvo. 

— Betgi ji žinojo, kad aš ją myliu. 

Pičės akyse susitvenkė ašaros. Ji vėl užuodė apelsinmedžių 
žiedų kvapą. Tas kvapas apgobė ją tarsi sava antklodė ir užvaldė 
visas jusles, reikalaudamas dėmesio. Ji pažvelgė į Žaną Polį. Šis 
kilstelėjo smakrą, irgi užuodęs tą aromatą. 

— Taip, žinojo, - pašnibždėjo Pičė. - Ir tu ją užuodi? 

Žanas Polis užsimerkė. Kaip dažnai jos kvepalus jis palaikyda- 
vo ilgesinga svajone. 

Kambarį užliejo saulės spinduliai. Šviesa buvo ryški, žibu- 
riuojanti ir pagavusi mažulytes dulkių kruopeles uždegdavo tarsi 
skraidančius jonvabalius. Tėvas su dukterimi atsimerkę išvydo, 
kad debesys prasiskyrė ir leidžia lietis saulės šviesai. Žanas Polis 
šoko ant kojų. 

— Eime, — pakvietė imdamas Pičei už rankos. 

Pičė išsekė jam iš paskos laukan, į lietų. O ten išsilenkusi aki- 
nančiu lanku švytėjo gražių gražiausia vaivorykštė. 

— Gražu, - gėrėdamasi pasakė Pičė. — Un arc-en-ciel. 

— Un arc-en-ciel, — pakartojo jis, žinodamas, kad Eiva kažkur 
ten aukštybėse, tarp visų spalvų. O tada nusijuokė, mat ten, tarp 
žalios ir žydros, buvo ir pati puikiausia spalva. 

— Ar matai rožinę? 

Jis rodė į ryškiąją spalvą —- nuostabios vasarinės rožės spalvą. 

— Matau! - atsiliepė ji, ašaroms ritantis skruostais. — Matau! 
Nepagaunamoji rožinė. 

— Ji ten, — tarė Žanas Polis, spausdamas dukters ranką. - Ji ten. 
Žinau, kad ji ten. 

Diena, kai tuokėsi Henrieta su Džeremiu, nė nebegalėjo būti gra- 
žesnė. Danguje akinamai švietė saulė, nuo jūros pučiantis šaltas 
vėjas suko verpetais raudonus ir geltonus lapus, ir tie paskuti- 
niai vasaros likučiai dvelkė rudeniu, bet saulė tebebuvo šilta. Iš 
medžių viršūnių sklido paukščių giesmės, o voverės liovėsi rink- 
ti riešutus — žiūrėjo į apačioj besidriekiantį gluminantį žmonių 
pasaulį. Kad ir kaip ten būtų, meilė - visai kūrinijai suvokiamas 
įgimtas jausmas, tad regėjos, lyg visa gamta būtų susimokiusi jų 
dieną padaryti didingą. 

Trojus sėdėjo pirmame klaupte, su Henrietos motina ir seseri- 
mi. Tai jis sukėlė nuotakai plaukus, susuko juos į žvilgantį kuodą, 
apkaišė purpurinėmis rožėmis ir šluostė Henrietai ašaras, kai ta, 
išvydusi, kaip nuostabiai atrodo, pravirko. Kitoje klauptų pusėje 
nerimaudamas laukė Džeremis; jo didelės rankos, laikančios ce- 
remonijos lapą, drebėjo, jis pats trypčiojo ir vis susižvalgydavo 
su Deividu, kurį buvo pasiprašęs pabūti pabroliu. Džeremis giliai 
įkvėpė, bijodamas pripažinti savo neįtikėtiną sėkmę, o tai dar ims 
ir nubaidys ją - Henrieta nepasirodys. 

Miranda sėdėjo už Deivido, su Keite ir Naidželu, o tarp tų it 
lavonas kiūtojo šaltis. Ji galvojo apie Žaną Polį ir Pičę: jis prarado 
mylimąją, bet gavo dukterį. Eiva sakėsi jam tegalinti duoti tik mei- 
lę, bet tai nebuvo tiesa - ji davė Pičę. Miranda mąstė, kaip jie bus 
Prancūzijoje, Jonvabaliuose. Jis aprodys jai sodus, puoselėtus jos 
motinai, abu dalysis prisiminimais ir taip ties tiltą, kuris sujungs 
juodu išskyrusius metus. 

Deividas žvilgtelėjo į žmoną ir nusišypsojo. Ji per klaupto at- 
kaltę padavė jam ranką, jis spustelėjo. Šitas spustelėjimas tiek 
daug reiškė. Mirandai sudrėko akys. 

— Neverk, mieloji. Juk ji dar neatėjo! - sušnibždėjo Deividas, o 
Miranda, šluostydamasi veidą nosinaite, kurią atsinešti dar užte- 
ko nuovokos, linktelėjo. 

Tą akimirką girgžtelėdamos atsivėrė plačios medinės durys, 
Dorotė Dipvud užgrojo vargonais. Visa palyda atsistojo. Miran- 
da pasilenkė apžiūrėti Henrietos — ta vilkėjo elegantiška perlais 
siuvinėta dramblio kaulo spalvos suknia, kurią Miranda jai buvo 
padėjusi išsirinkti „Catherine Walker“. Nuotaka slėpėsi po šydu, 
bet šypsena buvo matyti ir per jį. Ji ėjo įsikibusi į parankę tėvui, 
kurio veidas iš pasididžiavimo buvo nuraudęs. Mirandai į akis 
su dviem Klerės vaikais bidzeno nuotakai iš paskos. Storma nešė 
ant kaspino pakabintą raudonų rožių rutulį, o Gasas rimtu ir su- 
sikaupusiu veidu laikė ją už rankos, žiūrėdamas, kad neužliptų 
Henrietai ant šleifo. 

Henrieta žvilgtelėjo į Džeremį — tas vidury tako laukė nuota- 
remis džiaugėsi, kad pačiam kalbėti nereikės, nes gerklę spaudė 
emocijų gumulas. Henrietos tėvas padavė jos ranką Džeremiui, ir 
jaunieji ilgai žiūrėjo vienas į kitą, stebėdamiesi tuo stebuklu, kuris 
juos atvedė iki šios akimirkos. 

Miranda šalia pajuto kažin ką krustelint ir pasisukusi pamatė, 
kad Naidželas paėmė Keitei už rankos. Ta iš pradžių sustingo iš 
nuostabos, mat buvo pernelyg išdidi, bet po bažnyčią pasklidusi 
meilė stebuklingai paveikė ir ją, ir Keitė atlyžusi galiausiai leido 
nugriūti užtvaroms. Palydai susėdus, Mirandos žvilgsnis užkliu- 
vo už raudonų „Louboutin“ batelių, kuriuos neseniai buvo nusi- 
pirkusi Londone. Ji pakraipė kojas, pasigrožėjo pakulnių aukščiu, 
batelių spalva ir elegantišku priekiu. Tam tikri malonumai nie- 
kuomet nenublanksta. 

Pasibaigus ceremonijai, visi iš bažnyčios pasklido po saulėtą 
šventorių. Vaikai bėgiojo aplink antkapius, strykčiojo nuo vieno 
ant kito tarsi šilkinės varlės. Džeremis su Henrieta, sulipę į raudo- 
ną Džeremio traktorių, mojuodami nudardėjo į Hartingtono dva- 
rą, kur Miranda palapinėje ant pievos buvo ištaisiusi pobūvį. Ponia 
Andervud vadovavo valgių ruošimui, o ponas Andervudas su To- 
biu, naujuoju sodininku, rūpinosi svečių automobilių pastatymu. 

Deividas apkabino žmoną per liemenį ir prisitraukė artyn. 

- Ji atrodo nuostabiai, - pasakė jis. —- Ir sumani gi tu. 

- Visai ne, — paprieštaravo Miranda. — Visas grožis — tik jos 
pačios. | 

— Ar dabar, papasakojusi Žano Polio su Eiva istoriją, duosi 
man perskaityti savo romaną? 

Miranda nustebusi pažvelgė į vyrą. 

— Iš kur žinai, kad aš parašiau romaną? 

— Gasas sakė. 

— Ojis iš kur žino? 

— Vaikai viską žino. 

— Gal ir duosiu. 

— Gal? 

— Gerai, duosiu. Bet niekuomet jo neleisiu. 

— O jeigu romanas puikus? 

— Jis toks ir yra, bet taip elgtis būtų neteisinga, negana to, aš 
nemanau, kad viską būčiau padariusi viena pati. - Deividas klau- 
siamai suraukė antakius. —- Sulaukiau pagalbos, - mįslingai pasa- 
kė Miranda. Nebuvo prasmės aiškinti. 

Prisiminusi nuolatinį apelsinmedžių žiedų aromatą, kuris pa- 
sklisdavo kambaryje vos tik atsisėdus rašyti, Miranda kilstelėjo 
akis į dangų. Nuo to laiko, kai baigė rašyti knygą, to kvapo ji dau- 
giau nebeužuodė. Eivos šmėkla buvo pranykusi. 

— Tai ką tu su ja darysi? — paklausė Deividas. 

— Atiduosiu Pičei. 

— Pičei? Kodėl? 

— Nes dabar jau suvokiu, kad tą knygą parašiau jai. - Miranda 
paėmė Deividui už rankos. —- Na, mielasis, geriau kvieskim pabro- 
lį su pamerge, reikia važiuoti į pobūvį. 

— Gasai! Storma! — pašaukė Deividas. Vaikai pribėgo nuo stra- 
kaliojimo įraudusiais veideliais. - Metas važiuoti namo, — pasakė 
Deividas taršydamas Gasui plaukus. 

Miranda atsiduso iš malonumo. Namo. Kaip tat gražiai skamba. 


Gpilagas: 


(Uraulkiuos Latas 
Jai aš— giesmės jas tonas; 


Deledija saldi: 
(t L A 


aips mana įuabas sauna, 
AN o 

Ge gali jaust, Raipradą 

T MNATA 

Kaip meilų, saulės: duodamą, 


+ Iš anglų kalbos vertė Tautvyda Marcinkevičiūtė. 


Padėkos 


Mintis apie stebuklingą sodą man nebuvo kilusi, kol nenuvažiavau 
pas Georgią Langton į Dorsetą. Ji — ne tik apsigimusi sodininkė, 
bet ir viena žaviausių Anglijos keistuolių. Taip mane įkvėpė ir su- 
žadino tiek sumanymų, kad knygą rašyti buvo vienas malonumas, 
nuo pradžios iki pabaigos. Labai jai dėkoju, o skaitytoją užtikrinu, 
kad visos tekste pasitaikančios faktinės klaidos —- vien tik mano. 

Sue Johnson-Hill darsyk man padėjo Bordo krašte, išsamiai ir 
kantriai atsakinėdama į klausimus, ačiū jai, kad antrąkart atėjo 
man į pagalbą! 

Labai dėkinga esu savo tėvui, kad perdavė gilų supratimą apie 
gyvenimą ir išmokė branginti gamtą. Be išmintingo jo pavyzdžio 
apie savąjį herojų nebūčiau nė pagalvojusi. 

Mano motina yra žinių versmė, jautri redaktorė ir įžvalgi idėjų 
vertintoja. Ji skyrė man šitiek laiko ir jėgų — už tai esu neapsako- 
mai dėkinga. 

Knyga nebūtų buvusi tinkama leisti, jei jos nebūtų apgenėjusi 
mano redaktorė Susan Fletcher. Ji - įstabi redaktorė ir puiki geros 
kūrybos žinovė. Turi kantrybės ir pastabumo smulkmenoms, ku- 
rio stokoju aš. Vertinu jos patarimus ir dėkoju už pastangas pada- 
ryti knygą tokią gerą, kokią tik bebuvo galima padaryti. 

Mano agentė Sheila Crowley pasižymi ypatingu gebėjimu leisti 
jaustis taip, tarsi būčiau vienintelė jos rašytoja. Ji nenuilstanti ir 
linksma, bet grėsminga, kai prireikia panaudoti sunkiąją artileriją. 
Ačiū, kad apgina mano požiūrį, ir už padrąsinimus, kai raunuosi 
nuo galvos plaukus, kad neišeina nieko sukurpti! 

Taip pat negaliu atsidėkoti Kate Rock, nes be jos pagalbos nie- 
kas iš mano kūrybos iki šiol taip ir nebūtų išleista, Eleni Fosti- 


372 


Sodininkas iš Prancūzijos 


ropoulos ir fantastiškiems bendradarbiams „Hodder“ leidykloje, 
bičiulei rašytojai Elizabeth Buchan, kad dosniai dalijasi mintimis, 
ir draugei nuo mokyklos laikų Cosimai Townley, kad supažindino 
su Panele Fic ir taip paskatino mane pačią įsigyti šešką. 

Dėkoju savo brangiesiems vaikams Lily ir Sashai už įkvėpimą 
ir meilę. 

Didžiausią padėką, kaip visada, esu skolinga savo vyrui Sebagui. 
Jis nepavargdamas dalijasi mintimis ir sumanymais, nuolat palai- 
ko, išmintingai pataria. Jo pėdsakai driekiasi per visą šią knygą! 


SANTA ski oo 


Santa Montefiore 


Dvasių medis 


Kadaise patrakusi įaunutė airė Ana įsimylėjo turtingą aristokratą Paką Raba“, 
ir paliko gimtąją Airiją - Išvyko gyventi į Argentiną. Netrukus Susilė dviejų 
sunų ir dukrelės Satijos. Mergaitė augo nuostabio:e rančoje Argentinos parhibė: 
58, apsupta kilmingų argentiniečių tradičijų If vietinių Gaučų mistikos. Išpaikintą, 
įnoringą Ir išdidžią Sotiją Mylėjo Viši. VISI, Išskyrus motiną. Argentinoje taip Ir 
nepritapus: Ir |žusdamas: nelaiminga, ši visada pavydėjo dukrai nerūpestingumo 
Ir gyvenimo džiaugsmo. 

Viskas dar labiau komplikuojasi Sofijai užaugus. Įpratusi laiką leisti gau- 
siame pusbrolių būryje, Mergina netikėtai vien 14 įsimyli ir sulaukia atsako... 
Aistringas dukters romanas grasina užtraukti šeimai gėdą. Anos pavydas virsta 
neapykanta ir Sofija išsiunčiama | Europą. Mergina atskiriama ne tik nuo gimtųjų 
namų, bet ir nuo šeimos bei mylimojo... 

Jaunai moteriai teks pradėti gyvenimą iš naujo. Tačiau ar pavyks jai pamiršti 
pirmąją Meilę? 


Dvasių medis“ - tai ne tik meilės istoriją, bet ir nepapraslai intriguojantis Dei 
spalvingas pasakojimas apie Argentiną. 


Santa Montotiore puikiai pasakoja istorijas A meilę ir mirį romantiškose vieto 
se nepaprastais laikais. Jos aistringi romanai visoje Europoje tapo best: sai 
Ir puikiai suprantu kodėl. Siužetai jau keis jautrūs ir Sudėlindi, pers nai di tars 
gyvi. Ųų MEI susiduria šu sunkumais, bet istorijos pakylėja - ir skaitytojas ne 114 
verkia, Det ir juokiasi. 

parašyti romaną, o Deividas - S eiti A nuo miesto. šurmulio. 


Tačiau viskas klostosi visai kitaip, nei jie tikėjosi. Ištrūkę i iš miesto 
sumaišties Miranda su Deividu patenka ne į idilę, o į akistatą su savimi ir 
nutylėtomis nuoskaudomis, neišsakytu nepasitenkinimu ir abejonėmis. 
Šeimą ištinka krizė. Ž 


Deividas vis mažiau prabūna namie, vaikai žaidžia kas sau, o (st E 
džiaujanti Miranda pasijunta beviltiškai vieniša.. 

Ir tuomet į duris pasibeldžia paslaptingas žavus nepažįstamasis... Ž 


Paaiškėja, kad tai prancūzas sodininkas, puoselėjęs dvaro sodą; — B 4 
kai jame gyveno ankstesnieji šeimininkai. Kaip ir sodas, svečias turi 
didelę paslaptį... 


Paslaptingasis sodininkas pasisiūlo kurį laiką pagyventi si, ip 
atgaivinti apleistą sodą. Tačiau galbūt šiam gamtos slėpinius pažįstan: 
čiam žmogui pavyks kur kas daugiau ir jis pagydys ne tik sodą, b 
ir Mirandos bei Deivido sielas? 


Kupina išminties ir stipriai sujaudinanti knyga. Šiuolaikinė istorija, 5 ; 
papasakota su senamadišku jausmingumu, teigianti šeimos Bas Lg visa | į 
įveikiančią meilės galią. 

Tapkite Knygų klubo nariu! 
+ Nemokamas knygų katalogas kiekvieną ketvirtį 


+ Naujausios ir populiariausios knygos 
6090!1022 + Ypatingi pasiūlymai 


+ Knygų pristatymas į namus, darbovietę ar paštą 

